
Cu prezentul volum Editura Publiferom deschide un 
program editorial prin care doreşte să aducă la cunoştinţa 
publicului cititor şi cercetătorilor lucrări destinate a fi de referinţă 
în domeniul istoriei. Deoarece personal aparţin unei confrerii 
intelectuale fără legături evidente cu mediul umanist, istoria mă 
interesează doar în măsura în care îmi poate oferi explicaţii viabile 
pentru stări de lucruri contemporane perioadei de timp în care 
trăim. Prin urmare, nu am în lumea trecutului nici simpatii nici 
antipatii, ci manifest doar o acută dorinţă de cunoaştere prag¬ 
matică asupra celor întâmplate, cunoaştere pe care simt că 
istoricii nu mi-o pot satisface în deplinătate, pentru că istoricilor 
le place istoria. Iar când în ştiinţă există sentiment, rezultatul 
cercetării implică subiectivitate, deci este viciat, cum viciat este 
şi atunci când istoricul suprapune moralitatea timpului său peste 
moralitatea înaintaşilor. Substratul emoţional, chiar neconştienti¬ 
zat, direcţionează cercetarea ştiinţifică spre un rezultat previzibil 
chiar din momentul iniţial al demersului. 

Este motivul pentru care Editura Publiferom, prin apariţiile 
sale editoriale, va încerca, în principal, nu să recompună trecutul, 
ci să-l translateze în prezent. Căci înainte de a înţelege, trebuie 
să ştim! Iar în istorie a şti, înseamnă a avea mărturia oamenilor 
din trecut: izvorul istorici Şi cum, prin natura sa izvorul istoric 

de orice fel este referenţial, iar memoriile şi jurnalele, în măsura 
în care aparţin unor nume de marcă din sfera politicii, economiei 
şi culturii sunt, nu odată, revelatoare şi relevante pentru spiritul 
şi istoria unor întregi epoci, am hotărât ca începutul să-l facem 
cu un astfel de document: Memoriile generalului Constantin 
Pantazi - intim al Mareşalului Ion Antonescu şi, ca urmare, 
participant şi cunoscător al resorturilor intime ale unuia din 
momentele cheie ale trecutului românesc, ale cărei reverberaţii 
le simţim încă puternic noi cei de astăzi. 

Alegerea nu are nici un fel de semnificaţie sentimentală şi 
cu atât mai puţin politică, ci se datorează întâmplării, care a 
făcut ca preocuparea declarată a editurii noastre să se intersecteze 
la momentul potrivit cu preocupările dintr-un anume moment 
ale istoricului Alexandru V. Diţă. Singurul subiectiv în această 
întreprindere este doar Constantin Pantazi, care explicându-se 
pe sine, ne oferă una din cheile importante de acces într-o lume 
pe care trebuie s-o înţelegem doar în coordonatele date de timpul 
şi parametrii care au dinamizat-o. Subiectivitatea lui Constantin 
Pantazi este justificarea existenţială a omului de atunci şi nu are 
nimic comun cu lentila deformantă a subiectivismului istoricului 
de astăzi. 

Prin mărturia sa, generalul Pantazi aşază o nouă cărămidă 
la reconstituirea edificiului ce va putea căpăta contur târziu, spre 
amurgul secolului ce stă să înceapă. Iar eu personal mă bucur că 
am putut mijloci pentru contemporani şi posteritate, prin 
memoria cărţii prezente, întipărirea gândului de ieri al unui om 
ce şi-a încheiat viaţa cu convingerea că destinul său este parte 
din destinul Mareşalului Ion Antonescu, alături de care a înţeles 
să fie şi să lupte până în ultima clipă pentru salvarea României 
din cel mai groaznic marasm al istoriei: Bolşevismul. 

DAN PANTE A 

Director - Editura Publiferom 
www.dacoromanica.ro 


Prefaţă 

de ADRIAN PANDEA 


în anii din urmă, în România şi nu numai, s-a scris foarte 
mult despre mareşalul Ion Antonescu: cu admiraţie, cu veneraţie, 
cu ură, cu lipsă de respect şi, uneori, chiar cu obiectivitate. 
Istorici, publicişti, romancieri, jurişti, oameni politici, condeieri 
de toate calibrele au simţit nevoia să-şi spună părerea, mai mult 
sau mai puţin avizată, despre ce a însemnat Ion Antonescu pentru 
români. într-un cuvânt, a devenit un subiect la modă, cu toate 
avantajele şi dezavantajele generate de asemenea poziţie. 
Avantaje - pentru că forţa de penetrare a unui asemenea subiect 
a facilitat priza la public a tuturor acestor contribuţii; dezavantaje 
- fiindcă a atras o mulţime de abordări pentru care epitetul 
“ridicol” este un simplu eufemism. 

Desigur, istoricii au fost cei care au declanşat toată această 
patimă, prin publicarea documentelor care pe timpul comu¬ 
nismului au fost interzise marelui public. în scurt timp, ei au 
fost însă aproape îngropaţi sub avalanşa pe care o stârniseră, 
îndrăznim să spunem, lără voia lor. Pentru că dezvăluirile produse 
de documentele publicate au reamorsat o “bombă” ce se părea 
că nu va mai exploda niciodată: legenda Antonescu. Creşterea 
indicelui de popularitate a acestui personaj istoric a atras, 
inevitabil, luările depoziţie politicianiste. Instantaneu, “vigilenţii” 
au şi văzut un mare pericol planând asupra bietului popor român, 
abia recent reconvertit la democraţie (în opinia lor). Peste câtva 

timp, probabil că tot acest spectacol va fi privit cu detaşare şi cu 
o notă consistentă de umor. Până atunci însă, primul rezultat 
notabil al acestei agitaţii a fost un adevărat recul al cercetării 
istorice asupra acestui subiect. Timoraţi de etichetările politi¬ 
cianiste, istoricii au devenit foarte prudenţi în aprecierile făcute 
asupra personalităţii lui Ion Antonescu. Refugiaţi sub pretextul 
obiectivitătii, cu câteva excepţii ei s-au ferit şi se feresc încă să 
concretizeze cercetările arhivistice intr-o monografie consistentă 
consacrată lui Ion Antonescu. 

Judecând după tiparele lumii occidentale, spre care ne 
îndreptăm cu atâta fervoare, reţinerea istoricilor este justificată, 
în Vest, a te ocupa de un asemenea subiect în alţi termeni decât 
cei consacraţi la sfârşitul celui de-al doilea război mondial - 
care au delimitat foarte clar “învinşii” de “învingători”, “binele” 
de “rău” şi “eroii” de “criminali” -înseamnă a fi un “revizionist”. 
Situaţia este cu atât mai dificilă pentru istoricii români care, în 
opinia noastră, în subiectul în cauză ca şi în multe altele, nu pot 
fi decât “revizionişti”. Cealaltă cale le este pur şi simplu închisă, 
dacă vor să-şi respecte statutul de oameni de ştiinţă. Cu atât mai 
penibile au fost, în toiul polemicii despre Antonescu, izbucnirile 
unor persoane publice, chiar ale unor istorici (e drept, nu specia¬ 
lişti ai perioadei respective), care au readus pe tapet aşa-zisele 
argumente ale rechizitoriilor şi actelor de acuzare din “procesul 
marii trădări naţionale”. 

Pe de altă parte, nu putem să nu observăm că deschiderea 
arhivelor determină o permanentă schimbare a datelor de bază 
şi este foarte posibil ca o lucrare elaborată în această fază a 
cercetărilor să fie infirmată de descoperirea unui nou document 
Orice subiect de istorie, şi cele de istorie a secolului al XX-lea în 
special, sunt supuse acestui risc. Recent, un istoric italian, Renzo 
de Felice, autorul unei impresionante monografii despre Benito 
Mussolini a răsturnat tot ceea ce se cunoştea despre execuţia 
“Ducelui”. în opinia lui de Felice, grupul de partizani comunişti 

condus de “colonelul Valerio” (Walter Audisio) nu a fost decât 
simplul executant al unor ordine care nu veneau de la “poporul 
italian” şi nici măcar de la Partidul Comunist, ci direct de la 
Londra. Eliminarea lui Mussolini ar fi fost impusă de însuşi 
premierul britanic Winston Churchill şi pusă în aplicare- de 
Serviciile Secrete britanice care - devansându-le pe cele ame¬ 
ricane - au reuşit să se infiltreze în mişcarea de partizani şi să 
determine deznodământul cunoscut. Motivul? Mussolini păstra 
asupra sa corespondenţa pe care o purtase cu Churchill şi care 
conţinea cel puţin două piese compromiţătoare pentru liderul 
britanic. Este vorba despre două scrisori din 1939: în prima 
Churchill îi cerea dictatorului italian să intre în război alături de 
Germania (pentru ca în cazul unei victorii a Axei să obţină condiţii 
favorizante pentru Marea Britanie), iar în cea de-a doua îi 
propunea ca, după încheierea conflictului, să pornească împreună 
o campanie antibolşevică! 1 

Este adevărat că Renzo de Felice nu a publicat cele două 
scrisori incriminate, dar a anunţat că scoaterea lor la lumină nu 
va întârzia. Or, în cazul în care teoria istoricului italian se va 
dovedi exactă, câte pagini de istorie şi memorialistică vor deveni, 
brusc, inutile? 

Cartea de faţă constituie o contribuţie remarcabilă la 
elucidarea problemelor legate atât de personalitatea mareşalului 
Antonescu, cât şi de guvernarea sa din anii 1940-1944. Valoarea 
acestei mărturii este dată, în primul rând, de autorul ei, generalul 
Constantin Pantazi, ministru de Război în anii 1942-1944, deci 
unul din personajele-cheie ale echipei Mareşalului. Nu putem 
să nu remarcăm că, după Radu Lecca şi Eugen Cristescu 2 , 
Constantin Pantazi este cel de-al treilea înalt demnitar al regimului 

1 Vezi Pierre Milza, Churchill a-t-il fait assasiner Mus solim, în 
“L’Histoire”, nr 198 / aprilie 1996. 

2 Radu Lecca, Eu i-am salvat pe evreii din România , ediţie A LV. Diţă, 
Editura Roza Vânturilor, Bucureşti, 1994; Cristian Troncotă, Eugen Cristescu, 

Antonescu ale cărui memorii sunt publicate, cei trei fiind tocmai 
supravieţuitorii sentinţei pronunţate în faimosul “proces al marii 
trădări naţionale”, prin care au fost condamnaţi la moarte mare¬ 
şalul Antonescu şi şase din cei mai apropiaţi colaboratori ai săi 
(Mihai Antonescu, Gheorghe Alexianu, Constantin Z. Vasiliu şi 
cei trei amintiţi mai sus), 

în pofida funcţiei pe care a îndeplinit-o, generalul Constantin 
Pantazi este prea puţin cunoscut opiniei publice din România, 
numele său răzbătând foarte rar din lucrările de istorie şi chiar 
din ce memorialistice. Doar fiul său, Ion Pantazi, a reuşit o repa¬ 
raţie necesară în cele două volume ale lucrării Am trecut prin 
iad (apărute la Miinchen, în 1989; primul volum a fost retipărit 
şi în România în 1992). 

Este neîndoios faptul că Ion Pantazi s-a inspirat din lucrarea 
tatălui său, dar ţinem să precizăm, de la început, că există 
deosebiri sensibile între cele două “versiuni”. 

Constantin Pantazi s-a năcut la 26 august 1888 la Călăraşi. 
O primă surpriză pe care ne-o rezervă dosaml său personal este 
faptul că în foaia matricolă, la rubrica părinţilor, viitorul general 
este înregistrat ca fiu al “căpitanului Constantinescu (sic!) din 
Piteşti” (locul de naştere al Mareşalului), şi al Eufrosinei. De 
altfel, primele notări de serviciu, din anii 1908-1909, sunt pe 
numele Constantin Constantinescu. Se ştie, de asemenea, că pe 
fratele său, ajuns şi el general în timpul celui de-al doilea război 
mondial, îl chema Vladimir Constantinescu. Nu am găsit însă 
nici o precizare cu privire la momentul şi motivul schimbării 
numelui de familie din Constantinescu în Pantazi. 

Asemenea lui Ion Antonescu, Constantin Pantazi a făcut 
Şcoala Militară de Ofiţeri de Infanterie şi Cavalerie de la 
Bucureşti (1906-1908). După înălţarea la gradul de sublo- 

asul Serviciilor Secrete româneşti . Memorii, Mărturii, Documente , Editura 
Roza Vânturilor, Bucureşti, 1994. 

cotenent, prima sa unitate a fost Regimentul 9 Roşiori, pe care îl 
va aminti cu veneraţie în memoriile sale. A urmat apoi cursurile 
Şcolii Speciale de Cavalerie (1909-1910), fiind repartizat 
succesiv la Regimentele 11 Roşiori şi 8 Călăraşi. S-a distins pentru 
prima oară pe câmpurile de luptă din Bulgaria, în campania din 
1913. Era pe atunci locotenent (din 1912), comandant al 
Plutonului II din Escadronul 2 al Regimentului 11 Roşiori, 
regiment aflat în compunerea Diviziei 2 Cavalerie a generalului 
Alexandru Mustaţă, în al cărei Stat Maj or se găsea Ion Antonescu. 
Episodul în care cei doi s-au acoperit de glorie este pe larg descris 
în această lucrare. Reţinem din notarea de serviciu pe care i-a 
întocmit-o colonelul Constantinidi, că s-a remarcat într-o 
“recunoaştere specială trimisă de domnul comandant al Diviziei 
2 Cavalerie” şi ulterior la forţarea intrării în defileul Vraces, unde 
a dovedit “mult curaj, străbătând sub împuşcăturile ce primea 
de pe ambii versanţi, o distanţă de 500 m, după care, nemaiputând 
înainta, s-a retras la pas, dând un exemplu frumos trupei care 
începuse să se dezorganizeze”. Superiorul său îl aprecia ca pe 
“un ofiţer ce nu cunoaşte frica, de o temeritate împinsă până la 
exces [...] o fire impulsivă sub un aspect calm, însă cu un surplus 
de energie fizică şi intelectuală”. Pentru faptele sale de arme a 
fost decorat cu “Steaua României”, clasa a V-a. 

Dacă vitejia sa nu era contestată, documentele de arhivă 
atestă însă că tânărul cavalerist nu îşi manifesta întotdeauna 
benefic surplusul de energie. în consecinţă, capitolul “pedepse” 
era destul de încărcat, motivele fiind cel mai adesea legate de 
comportarea neconformistă în societate. I se reproşa faptul că 
s-a “afişat” cu femei de o moralitate dubioasă, că s-a adresat ‘In 
termeni nemilităreşti” unui superior, sau că a provocat pe un 
“domn” care îl reclamase pentru conduita sa incorectă Caracterul 
era apreciat când “independent şi spontaneu”, când “înţepat şi 
lipsit de deferenţă” şi, cu savoarea limbajului de epocă, se aprecia 
că “are nevoie a-şi reface firea”. 

“Defectele” lui Pantazi făceau însă parte din etalonul de 
comportare al impetuoşilor cavalerişti. Oricum, dincolo de aceste 
păcate de tinereţe, dosarul personal a reţinut şi manifestări mult 
mai interesante ale independenţei în gândire a tânărului ofiţer. 
Astfel colonelul Popovici, comandantul Brigăzii 4 Cavalerie, îl 
acuza direct că “are idei de socialist”, iar colonelul Constantinidi, 
comandantul său de regiment, nota că “sentimentul umanităţii îl 
domină-vorbind la conferinţă că ovreii trebuie strânşi a-şi face 
datoria, a ripostat că nu poate să-i umilească şi că trebuie să le 
scoată în relief meritele lor în diferite împrejurări”. Ne întrebăm 
ce i s-ar fi întâmplat colonelului Constantinidi dacă, în 1946, ar 
fi depus o astfel de mărturie la “procesul marii trădări naţionale”, 
unde Constantin Pantazi era făcut răspunzător, între altele, de 
deportarea şi masacrarea evreilor... 

Declanşarea Războiului de întregire naţională l-a găsit pe 
Constantin Pantazi la comanda Secţiei de Mitraliere a Regi¬ 
mentului 11 Roşiori, în fruntea căruia s-a distins în luptele de la 
Oituz, Caşin şi Fata Moartă. 

în consecinţă, a fost înaintat căpitan şi decorat cu “Coroana 
României” cu spade, în grad de cavaler. A trecut apoi în cadrele 
primei unităţi de vânători de munte organizate în armata română, 
unitate comandată - formal - de năbădăiosul prinţ Carol. 

La 6 august 1917a condus, ca ajutor, un grup de 4 compa¬ 
nii în atacul purtat împotriva Regimentului 22 Brandenburg, faptă 
de arme care i-a adus promovarea la excepţional la gradul de 
maior şi decorarea cu ordinul “Mihai Viteazul”, clasa a IlI-a. 

La începutul anului 1918a revenit la arma de origine, fiind 
numit comandant de escadron în Regimentul 2 Roşiori, dislocat 
în Basarabia, calitate în care s-a impus prin fermitatea cu care a 
ţinut la respect trupele ruseşti bolşevizate în zona Bender, 
Chiţcani. 

După război, în 1919, se va căsători cu Adriana Poenaru 
(era a doua căsătorie, prima fiind în 1915, la Tecuci, cu Beatrice 

Chiţu), iar apoi va pleca la un stagiu de pregătire în Franţa, la 
Regimentul 7 Dragoni de la Fontainebleau. Deşi n-a putut urma 
cursul de comandanţi de escadroane de la Saumur - suspendat 
pe doi ani a făcut o bună impresie şi datorită unei conferinţe 
despre România pe care a ţinut-o acolo. 

După absolvirea Şcolii Superioare de Război (1923), a fost 
câtva timp la Regimentul 9 Călăraşi (1924), iar apoi a devenit 
şeful de Stat Major al Diviziei 3 Cavalerie (1925-1931), coman¬ 
date de generalul George Moruzi, una din marile personalităţi 
ale armatei în epocă, supranumit şi “prinţul cavaleriei”. în această 
calitate, pentru o scurtă perioadă - descrisă de altfel în carte - 
l-a avut în subordine pe colonelul Ion Antonescu, care comanda 
Regimentul 9 Roşiori. 

Locotenent-colonel (1925), colonel (1929), Constantin 
Pantazi s-a aflat în anii 1931 -193 7 în structurile de comandă ale 
Regimenţului 3 Călăraşi, Inspectoratului General al Cavaleriei, 
Brigăzii 4 Cavalerie şi Diviziilor 2 şi 1 Cavalerie. Avansat general 
de brigadă (1 aprilie 193 7), a comandat apoi Brigada 8 Cavalerie 
(1938) şi Divizia 3 Cavalerie (sept. 1939 - august 1940). în 
fruntea acestei divizii, pe care o cunoştea foarte bine din anii 
când fusese şef de stat major, a trăit drama retragerii din Basa¬ 
rabia (28 iunie - 2 iulie 1940) ca urmare a ultimatumurilor 
sovietice din 26-27 iunie 1940. A fost una din puţinele mari 
unităţi care, în situaţia extrem de dificilă de atunci, a reuşit să se 
retragă în ordine şi fără pierderi, lucru remarcat şi de comandantul 
Corpului de Cavalerie, generalul Constantin Atanasescu: “Aflat 
în situaţia cea mai grea în care s-a găsit vreo unitate, pe porţiunea 
cea mai lată a Basarabiei, cu o populaţie minoritară îndârjită 
contra trupelor noastre, a ştiut graţie tăriei de caracter, priceperii 
[...] să-şi retragă divizia în cele mai bune condiţiuni la vest de 
Prut.” 

Atragem atenţia asupra paginilor din memorii consacrate 
retragerii din Basarabia, ele fiind poate singurele, provenite de 

la un participant de asemenea rang, care surprind întreaga tragedie 
a acelor zile. 

Numit la începutul lunii septembrie 1940 la comanda 
Diviziei Blindate, generalul de divizie (din iunie 1940) Constantin 
Pantazi avusese, până la această dată, o biografie aproape 
standard pentru comandanţii de frunte ai epocii. O ruptură 
decisivă se va produce la 7 septembrie, când va fi convocat la 
Preşedinţia Consiliului de Miniştri de generalul Antonescu, 
imediat după preluarea puterii, şi numit subsecretar de stat al 
Armatei de Uscat, funcţie în care a rămas până la 22 ianuarie 
1942, când a fost învestit ministru de Război. A fost înaintat 
general de corp de armată în 1943. 

Arestat la 23 august 1944 la Palatul Regal, deţinut în 
U.R.S.S. începând din septembrie 1944, într-un lot care i-a mai 
cuprins pe mareşalul Ion Antonescu, Mihai Antonescu, generalul 
C.Z. Vasiliu şi colonelul Mircea Elefterescu, a fost adus în ţară 
în aprilie 1946 pentru a fi unul din principalii acuzaţi în faimosul 
proces din 6-7 mai 1946. 

Din 17 posibile capete de acuzare cuprinse în Decretul-lege 
312 din 21 aprilie 1945 privind “urmărirea celor vinovaţi de 
dezastrul ţării şi de crime de război”, în sarcina generalului 
Pantazi au fost reţinute nu mai puţin de unsprezece. După farsa 
judiciară care s-a numit pompos “procesul marii trădări naţio¬ 
nale”, el a fost găsit vinovat pentru şapte din cele unsprezece 
capete de acuzare iniţiale. Condamnarea la moarte i-a fost adusă 
de acuzaţia de a fi “hotărât declararea sau continuarea războiului 
contra U.R.S.S. şi a Naţiunilor Unite”, poziţia sa fiind aceea de 
“instigator sau coautor” la aceste fapte. în fond, însă, singura 
probă palpabilă pentru stabilirea acestei vine a fost o cuvântare 
pe care generalul o ţinuse în decembrie 1940 în faţa lui Ion 
Antonescu şi a membrilor Misiunii Militare Germane. Este şi 
motivul pentru care acest eveniment este relatat şi justificat pe 
larg în paginile memoriilor. 

Oricum, să menţionăm că, în pofida strădaniilor acuzatorilor 
publici, generalul Pantazi a fost exonerat de pairu capete de 
acuzare: nerespectarea regulilor de conducere a războiului, impli¬ 
carea prin ordin în “acte de teroare, cruzime sau de suprimare 
asupra populaţiei”, în “munci excesive sau transport de persoane 
în scopul exterminării acestora”, respectiv în “represiuni colective 
sau individuale în scop de persecuţie politică sau din motive 
rasiale asupra populaţiei civile”. 3 

După respingerea la 31 mai 1946 a recursurilor înaintate 
înaltei Curţi de Casaţie şi Justiţie, sentinţa de condamnare la 
moarte va fi comutată în muncă silnică pe viaţă pentru Constantin 
Pantazi, Eugen Cristescu şi Radu Lecca prin Decretul Regal din 
1 iunie 1946. Nu sunt nici până astăzi cunoscute “înaltele raţiuni 
de Stat”, invocate de ministrul de Justiţie, Lucreţiu Pătrăşcanu, 
în raportul său adresat Regelui, care au determinat această decizie 
survenită efectiv în ultimul moment Ion Pantazi susţinea că dacă 
Eugen Cristescu a fost salvat de comunişti pentru a le organiza 
serviciile secrete, iar Radu Lecca de evrei, tatăl său fusese salvat 
de regele Mihai I. Dar singura probă pe care o aduce în sprijinul 
acestei afirmaţii este demersul pe care generalul Constantin 
Niculescu - fost camarad al lui Constantin Pantazi - pretindea 
că l-a întreprins pe lângă suveran. S-ar mai putea aduce în 
sprijinul acestei ipoteze şi faptul că generalul fusese “prieten 
intim” cu regele Carol al II-lea şi se bucurase şi de aprecierea 
fiului acestuia. 4 

Fostul ministru de Război a fost deţinut pentru început la 
penitenciarul Văcăreşti, locul în care a reuşit să întocmească 
lucrarea sa memorialistică şi să o transmită familiei prin interme- 

3 Procesul Mareşalului Antonescu. Documente , ediţie Marcel-Dumitru 
Ciucă, voi. 2, Editurile Saeculum I.O. şi Europa Nova, Bucureşti, 1995, p. 
237-240, 283-284. 

4 Ion Pantazi, Am trecut prin Iad , voi. 1, Editura Constant, Sibiu, 1992, 
p. 304-305; Procesul Mareşalului Antonescu. Documente , ed. cit., voi. III, 
Bucureşti, 1998, p. 490. 

diul celor pe care Ion Pantazi îi numeşte “vechii gardieni”, apoi 
la Aiud, până la sfârşitul anului 1957, când a fost transferat la 
Râmnicu Sărat, unde, supus din nou la anchete epuizante, a 
încetat din viaţă în ianuarje 1958. După internarea la Aiud, singu¬ 
rul moment în care generalul a reuşit să mai ia legătura cu fiul 
său a fost atunci când acesta a fost adus şi el la aceeaşi Zarcă, 
schimbul de mesaje între cei doi fiind înlesnit de un alt deţinut, 
medicul Comei Petrasievici. 5 

în fond, la procesul din mai 1946, dincolo de capetele de 
acuzare, i s-a imputat în primul rând generalului Constantin 
Pantazi că fusese “unul din cei mai apropiaţi colaboratori ai lui 
Ion Antonescu, fiind adeptul şi devotatul lui coautor şi complice 
la toate acţiunile criminale ale guvernului Antonescu, în care a 
jucat şi un rol de prim ordin şi datorită importanţei, în timp de 
război, a departamentului ce l-a condus”. 6 

Aşa cum se poate lesne observa din paginile aceste cărţi, 
generalul nu s-a dezis nici o clipă de solidarizarea la guvernarea 
Mareşalului, deşi, în realitate, în deciziile majore nu a fost decât 
rareori implicat. în special numirea sa în postul de minstru de 
Război a fost cea care a generat opinia generală că generalul 
Pantazi era “omul de paie” al Mareşalului. Cum se întâmplă de 
obicei pe la noi, dar şi aiurea, investirea unui general destoinic, 
dar tânăr 7 - după formularea lui Ion Gheorghe - cu o asemenea 
demnitate a fost greu digerată de corpul de comandă. De 
exemplu, generalul Constantin Sănătescu notează în Jurnalul 
său că numirea s-ar fi datorat faptului că Pantazi era prieten cu 
colonelul Mircea E lefterescu 8 , la acea dată şef al Cabinetului 

5 Ibidem , p, 307 şi 188. 

6 Procesul Mareşalului Antonescu , ed. cit., voi. 1, p. 130. 

7 Generalul Ion Gheorghe, Un dictator nefericit. Mareşalul Ion 
Antonescu (Calea României spre Statul Satelit), ediţie Stelian Neagoe, 
Editura Machiavelli, Bucureşti, 1996, p. 164. 

8 Constantin Sănătescu, Jurnal, Editura Humanitas, Bucureşti, 1993, 

p. 28. 

Militar al Conducătorului Statului. Prietenia celor doi este 
incontestabilă, dar Sănătescu omite să consemneze în Jurnalul 
său că şi el era un vechi prieten al generalului Pantazi, care - aşa 
cum arată cel din urmă - l-a ajutat de câteva ori pe timpul 
războiului, inclusiv la numirea ca şef al Casei Militare Regale. 
Nici una din intervenţiile favorabile ale ministrului de Război nu 
este confirmată în Jurnalul lui Sănătescu... 

La interogatoriul care i s-a luat în aprilie 1946, întrebat de 
ce s-a oprit asupra lui Pantazi pentru postul de subsecretar de 
Stat, Ion Antonescu a răspuns sec: “El era de o corectitudine 
exemplară” 9 . O confirmare în plus a faptului că Mareşalul şi-a 
dorit o echipă de oameni tineri, necompromişi, capabili să-i ducă 
la îndeplinire ordinele. 

După cum afirmă Constantin Pantazi în paginile acestei cărţi, 
deşi legătura sa cu Mareşalul debutase încă înainte de primul 
război mondial, ea totuşi nu se manifestase decât sporadic de-a 
lungul anilor. De aceea, a fost surprins atunci când a fost chemat 
în septembrie 1940 la Preşedinţia Consiliului de Miniştri şi i s-a 
încredinţat conducerea Subsecretariatului de Stat al Armatei de 
Uscat. S-a comportat însă ca un ostaş disciplinat şi a acceptat 
numirea fără reţineri. Conform organizării de atunci a armatei, 
subsecretariatul se ocupa în special cu cheltuielile legate de 
aprovizionarea armatei şi nu putea fi decât eventual consultat în 
conducerea operativă a armatei. De aceea, implicarea generalului 
Pantazi în decizia de chemare a Misiunii Militare Germane în 
ţară şi de angajare a armatei române în război, incriminată în 
“procesul marii trădări naţionale”, a fost o simplă speculaţie a 
acuzării. De altfel, Pantazi explică destul de exact modul în care 
a aflat despre aceste decizii, confirmând ceea ce mareşalul Ion 
Antonescu a afirmat în nenumărate rânduri, şi anume că nu avea 
obiceiul să-şi consulte miniştrii în luarea unor decizii de asemenea 
importanţă. 

9 Procesul.., ed. cit., voi. III, p. 361. 

în privinţa numirii în fruntea Ministerului de Război, în 
ianuarie 1942, situaţia este însă ceva mai complicată. Eveni¬ 
mentul s-a produs în circumstanţele tensionate ale demiterii 
şefului Marelui Stat Major, generalul Iosif Iacobici, demitere 
provocată de divergenţa între acesta şi Mareşal cu privire la 
folosirea trupelor române pe frontul rusesc în campania anului 
1942. După cum este îndeobşte cunoscut, la 17 ianuarie 1942, 
generalul Iosif Iacobici a adresat un raport mareşalului Ion 
Antonescu prin care solicita acceptarea demisiei sale, deoarece 
nu fusese nici măcar consultat în privinţa deciziei de angajare a 
majorităţii trupelor române în campania Wehrmachtului din 
1942 10 . în replică, la 20 ianuarie 1942, Mareşalul îl anunţa pe 
generalul Iacobici că dispusese înlocuirea sa din funcţie încă 
înainte de a primi cererea de demisie. între motivele hotărîrii 
sale, Ion Antonescu menţiona în primul rând faptul că “v-aţi 
menţinut într-o gravă şi permanentă neînţelegere cu subsecretarul 
de stat al Armatei de Uscat şi aţi făcut demersuri pentru înlocuirea 
lui”. * 11 Iacobici a adnotat pe marginea acestui ordin că intenţia sa 
era de a-1 numi pe generalul Pantazi ministru de Interne, titularul 
de atunci al acestui post, Dumitru Popescu, urmând să preia 
Ministerul de Război. Rocada era necesară, în opinia sa, datorită 
faptului că “generalul Pantazi strică mai mult decât face bine”. 12 

Ulterior, la 18 februarie 1942, Iacobici a revenit asupra 
acestei probleme mLămuririle pe care le-a întocmit pe marginea 
demiterii sale din funcţie. Deşi începe prin a afirma că, în nici un 
caz, conflictele sale cu Pantazi nu puteau fi calificate “grave şi 
permanente”, fostul şef al Marelui Stat Major adaugă noi argu¬ 
mente împotriva numirii acestuia ca titular al Ministerului de 
Război. Astfel, el susţinea că Pantazi suferise după înăbuşirea 
rebeliunii legionare pentru că, în noul guvern alcătuit la 27 

10 Şefii Marelui Stat Major român. 1941-1945. Destine la răscruce, 
Editura Militară, Bucureşti, 1995, p. 88-95. 

11 Ibidem, p. 95 

12 Ibidem. 

ianuarie 1941, nu primise acest portofoliu - ce revenise chiar lui 
Iacobici “purtându-se vreo 10 zile cu gândul demisiei din 
armată” 13 . Destul de puţin voalat, el susţinea că învestirea în 
funcţie a lui Pantazi nu făcea decât să încalce “ierarhia militară, 
mai ales în timp de război, strâns legată şi exteriorizată de 
galoanele ce le purtam, greu muncite, pe umeri” 14 . 

Mai mult, Iacobici nu omite să sublinieze că niciodată nu 
s-a simţit pe aceeaşi treaptă ierarhică cu generalul Pantazi, ci 
numai deasupra lui, atât ca poziţie în armată, cât şi ca grad, 
vechime, valoare profesională şi merite. 15 

în paginile memoriilor sale, Pantazi nu rămâne nici el dator, 
realizând un portret destul de acid al lui Iacobici. Fără a încerca 
să împărţim dreptatea în această polemică, trebuie să precizăm 
că dăm credit lui Pantazi în ceea ce priveşte rolul pe care orgoliul 
şi dorinţa de putere ale lui Iacobici le-au jucat în disputa sa cu 
Mareşalul. Documentele de arhivă confirmă faptul că Iacobici 
îşi dorea cu pasiune funcţia, de el inventată, de “locţiitor al 
comandantului de căpetenie al armatei”, un argument constituin- 
du-1 şi organizarea pe care o dăduse Marelui Stat Major, calchiată 
după modelul înaltului Comandament al Wehrmachtului (OKW 
- Oberkommando der Wehrmacht)' 6 . Convins că noile puteri pe 
care şi le atribuise erau reale, este firesc că s-a simţit frustrat 
atunci când o decizie de importanţa celei a angajării armatei 
române pe frontul de est în 1942 a fost luată fără a fi măcar 
consultat formal. în timp, poziţia lui Iacobici a fost asimilată cu 
modelul exemplar al rezistenţei corpului de comandă român faţă 
de mareşalul Ion Antonescu. Dar, judecând astfel evenimentele 
din 1942, devine extrem de dificil să explici de ce, în vara 
aceluiaşi an, Iosif Iacobici a acceptat numirea sa la comanda 
Eşalonului 2 (de fapt, Armata 3), adică tocmai a trupelor la a 

13 îbidem, p. 12. 

14 îbidem, p. 13. 

15 îbidem. 

16 Generalul Ion Gheorghe, op. cit., p. 225. 

căror trimitere pe front se opusese în ianuarie 1942. Mai mult, 
atunci când Ion Antonescu a revenit asupra deciziei iniţiale, a 
considerat aceasta drept o “lovitură morală” 17 . 

Cu toate că în vara lui 1942 Marele Stat Major a revenit 
formal în subordinea Ministerului Apărării Naţionale, trezind 
protestele generalului Ilie Şteflea, succesorul lui Iosif Iacobici, 
generalul Pantazi nu şi-a putut revendica, oricât şi-ar fi dorit, 
atribute de conducere operativă a armatei. A fost, în schimb, de 
foarte multe ori prezent pe front. Misiunile sale, inaugurate în 
decembrie 1941, au avut însă un caracter primordial de infor¬ 
mare. De pe această poziţie a încercat să determine anumite 
decizii ale Conducătorului Statului, după propriile-i spuse, 
influenţa sa resimţindu-se mai ales în toamna lui 1943, în 
chestiunea retragerii diviziilor române din Crimeea, şi în primă¬ 
vara lui 1944, cu prilejul remobilizării armatei. 

Pentru a întregi portretul generalului Pantazi, aşa cum a fost 
transmis el de către contemporanii săi, trebuie să spunem că, în 
timp, el şi-a “câştigat” un adversar de calibru în persoana vice¬ 
preşedintelui Consiliului de Miniştri, Mihai Antonescu. Pantazi 
nu este singurul militar care l-a considerat pe tânărul avocat drept 
o figură deplorabilă, ba chiar malefică, ale cărui acţiuni au condus 
la sfârşitul tragic al mareşalului Ion Antonescu. Generalul Ion 
Gheorghe, ataşat militar şi ulterior ministru al României la Berlin, 
nu s-a sfiit să scrie că alegerea lui a reprezentat o nenorocire nu 
numai pentru Mareşal, ci şi pentru ţară. Asimilat lui Farfuridi, 
pitorescul personaj al lui Caragiale, Mihai Antonescu a fost, în 
general, blamat de către militari pentru oportunismul său. De 
altfel, chiar Gheorghe Barbul, fostul său şef de cabinet, despre 
care se poate presupune că era străin de prejudecăţi milităreşti, 
considera că în timp ce “Mareşalul vorbea întruna dând istoria 
drept martor”, “colaboratorul cel mai apropiat vedea în oportu¬ 
nism singura atitudine demnă de urmat pentru un om politic”. 

17 Şefii M.St.M., p. 107. 

Pentru ca apoi să scrie o frază care poate fi pusă ca moto întregii 
perioade 1940-1945: "Istoria le dă dreptate celor din categoria 
Mareşalului, chiar dacă succesul le scapă. Contemporanii care 
suportă direct consecinţele insuccesului urmează neclintiţi 
directivele oportuniştilor ”. 18 

După cât se pare, animozitatea între Pantazi şi Mihai 
Antonescu s-a declanşat încă din 1942, când, în octombrie, 
vicepreşedintele Consiliului de Miniştri i-a trimis o scrisoare 
ministrului de Război, în care incrimina amestecul Marelui Stat 
Major în domenii politice care îi depăşeau competenţa. Intr-un 
limbaj ales şi foarte “diplomatic”, pornind de la acest fapt, real 
de altfel, Mihai Antonescu nu se sfia să afirme că “Marele Stat 
Major a angajat discuţiuni şi a stabilit trimiterea a peste 400.000 
de oameni pe front, fără măcar să facă curtuoazia (sic!), şi nu 
datoria, de a trimite un singur cuvânt Ministrului de Afaceri 
Străine” 19 . Era vorba chiar de faimosul de acum Eşalon 2, la a 
cărui trimitere în Est se opusese generalul Iacobici, or acest 
eveniment se produsese cu luni în urmă, Este adevărat că la 20 
iunie 1942, informat despre convenţia încheiată între generalii 
Şteflea şi Becker cu privire la aprovizionarea trupelor române 
trimise pe front, Ion Antonescu condamnase în termeni duri 
atitudinea Marelui Stat Major, care încheiase o convenţie ce în 
mod normal trebuia tratată de Mihai Antonescu cu Karl Clodius, 
reprezentantul Germaniei la Bucureşti în chestiuni economice. 20 
Dar afirmând în octombrie 1942 că nu ştia nimic despre trimiterea 
pe front a unui important contingent românesc, Mihai Antonescu 
producea o mistificare importantă, al cărei singur scop nu putea 
fi decât crearea unui alibi pentru viitor. Pentru că este un lucru 
de notorietate că scrisoarea din 5 ianuarie 1942 a Mareşalului 

18 Gheorghe Barbul, Memorial Antonescu. Al treilea om al Axei, ediţie 
V.F. Dobrinescu, Editura Institutului European, Iaşi, 1992, p. 125. 

19 Arh. M.Ap.N., fond Ministerul de Război - Secretariatul General, 
dosar nr. 3.474, f. 94. 

20 Ibidem, fond Cabinetul Militar, dosar nr. 23, f. 65. 

către Adolf Hitler, prin care se declara de acord să trimită pe 
front majoritatea armatei române, fusese alcătuită cu contribuţia 
majoră a vicepreşedintelui Consiliului de Miniştri. Cel puţin aşa 
susţine generalul flie Şteflea, şeful Marelui Stat Major, în faimosul 
său “memoriu nr. 1”, întocmit la 15 martie 1945. 21 Chiar dacă 
nu ar fi fost aşa, oricum Mihai Antonescu a fost cel care a 
intermediat polemica dintre Iacobici şi Mareşal, în care se făceau 
referiri precise la conţinutul scrisorii adresate de Mareşal lui Adolf 
Hitler 22 . într-un alt memoriu, generalul Şteflea susţinea că aflase 
despre decizia Conducătorului Statului dintr-o scrisoare 
expediată de Mihai Antonescu lui Iosif Iacobici, scrisoare care 
avea anexat un fragment al documentului din 5 ianuarie 1942 23 . 
Este deci mai mult decât improbabil ca Mihai Antonescu să nu 
fi ştiut de promisiunea făcută de Mareşal Fiihrerului. Că nu fusese 
avertizat de convenţia încheiată de generalul Şteflea decât prea 
târziu este adevărat, dar aşa cum prezenta el lucrurile în scrisoarea 
din 23 octombrie 1942 reieşea că decizia aparţinuse Marelui 
Stat Major român, ceea ce era fals. 

Tentativa lui Mihai Antonescu de a se deroba de răspunderile 
ce-i reveneau a fost imediat folosită de vârfurile ierarhiei militare 
pentru a-1 determina pe Mareşal să-şi dezavueze cel mai apropiat 
colaborator. Din relatarea lui Pantazi reiese că în acest “complot” 
au fost implicaţi, alături de el, generalii Ilie Şteflea şi Gheorghe 
Dobre (ministrul înzestrării Armatei şi Producţiei de Război), 
cât şi şeful Cabinetului Militar, colonelul Radu Davidescu. Proba 
incriminatoare a fost produsă de generalul Şteflea şi era chiar 
scrisoarea amintită de acesta în memoriul întocmit după 
terminarea războiului. Intervenţia “inşilor mănunchiului militar 
din conducere”, după expresia lui Pantazi, a provocat o criză a 
relaţiilor între cei doi Antonescu, soarta vicepreşedintelui 

21 Ibidem, fond Marele Stat Major , dosar nr. 811, f. 218. 

22 Şefii M.St.M., p. 95. 

23 Arh. M.Ap.N., fond Marele Stat Major Secţia 3, dosar nr. 3.474, f. 
25-37. 

Consiliului de Miniştri părând a fi pecetluită. în cele din urmă 
însă, conflictul s-a aplanat şi Mihai Antonescu a rămas alături 
de Mareşal. 

Acelaşi episod este relatat în memoriile lui Gheorghe 
Magherescu, pe atunci căpitan şi aflat la Cabinetul Militar al 
Conducătorului Statului. Deosebirea esenţială constă în faptul 
că Magherescu susţine că şi el a participat la conspiraţie şi chiar 
că a fost cel care a adus documentul incriminator. Versiunea lui 
Pantazi ne pare însă mult mai plauzibilă, inclusiv în privinţa datării 
ei (sfârşitul anului 1942 - la Magherescu; iunie 1943 - la Pantazi). 
El arată clar că diferendul între cei doi s-a declanşat după 
întoarcerea Mareşalului de la o întrevedere cu Hitler, în care 
acesta din urmă ceruse “capul” lui Mihai Antonescu. Or, această 
întâlnire a avut loc la Klessheim în zilele 12-14 aprilie 1943. 24 

Pantazi şi Magherescu sunt însă solidari în a afirma că Mihai 
Antonescu a scăpat de demitere printr-o scenă melodramatică, 
în care a implorat iertare... 

Culmea ironiei este că, în procesul din 1946, acuzarea a 
folosit scrisoarea lui Mihai Antonescu din octombrie 1942 drept 
probă pentru “vinovăţia” lui Constantin Pantazi pentru “trimiterea 
la moarte a sute de mii dintre cei mai buni fii ai poporului român 
pentru slujirea ţelurilor criminale ale lui Hitler şi Antonescu.” 25 . 

Adversitatea dintre Mihai Antonescu şi Pantazi s-a accentuat 
după 23 august 1944, chiarîn perioada detenţiei în U.R.S.S., şi 
a atins, punctul maxim în timpul procesului din mai 1946. Atunci, 
generalul Pantazi a cerut o confirmare din partea lui Mihai 
Antonescu pentru poziţia sa faţă de încheierea armistiţiului. Fostul 
vicepreşedinte, răzbunându-se pentru nu se ştie ce, nu numai că 

24 Antonescu, Mareşalul României şi războaiele de reîntregire , ediţie 
Iosif Constantin Drăgan, Editura Nagard, Cannaregio, Veneţia, 1986, p, 167 
şi urm,; pentru întrevederea de la Klessheim, vezi Anlonescu-Hitler. Cores¬ 
pondenţă şi întâlniri inedite (1940-1944), ediţie V, Arimia, I. Ardeleanu, 
Şt, Lache, Editura Cozia, Bucureşti, 1991, p, 63-75, 

25 Procesul Mareşalului Antonescu , ed, cit,, voi, 1, p, 131. 

www.dacoromanica.ro 



XXIV 


CONSTANTIN PANTAZI 


a infirmat spusele lui Pantazi, dar l-a şi pus într -0 postură ridicolă, 
afirmând că acesta îi ceruse “să ia legătura cu Sovietele cu cinci 
zile înainte de armistiţiu”. Şi, de parcă nu ar fi fost de ajuns, a 
adăugat că “în foarte multe împrejurări nu i-a făcut un serviciu 
mareşalului Antonescu, întârziindu-1 în hotărârea pe care cred 
că era bine să o ia pentru încheierea războiului şi prezentând ca 
dorinţă şi voinţă a armatei altceva decât ceea ce, în realitate, 
voia armata ţării”. 26 în fine, mergând pe linia scrisorii din octom¬ 
brie 1942, Mihai Antonescu a contestat şi că ar fi cunoscut 
promisiunea făcută de Mareşal lui Hitler în privinţa trimiterii 
trupelor pe front în 1942 27 . 

în memoriile sale, fără a încerca să se prezinte drept unul 
din partizanii armistiţiului cu Aliaţii, Pantazi ţine să revizuiască 
imaginea care i-a fost atribuită de Mihai Antonescu la proces, 
aceea a unui general total depăşit de evoluţia evenimentelor. Din 
argumentaţia sa reiese că, în pofida faptului că a sesizat corect 
evoluţia evenimentelor militare şi politice, el a considerat, ca şi 
mareşalul Ion Antonescu, soluţia compromisului politic (armisti¬ 
ţiul) doar o variantă de ultimă instanţă. Discuţiile sale cu Mare¬ 
şalul din vara lui 1944 sunt, din acest punct de vedere, extrem 
de interesante pentru a înţelege contextul în care s-a produs 
lovitura de stat de la 23 august. 

Este momentul să arătăm că prestaţia generalului Constantin 
Pantazi la procesul din mai 1946 apare drept deplorabilă. Aşa 
reiese din transcrierea plăcilor înregistrate în timpul procesului 
şi chiar din opinia editorului acestui document care a simţit nevoia 
ca în introducerea sa să includă o apreciere nu tocmai măgulitoare 
făcută de publicaţia “Liberalul” cu privire la depoziţia lui 
Constantin Pantazi din a doua zi a procesului 28 . O asemenea 
apreciere este întărită şi de afirmaţiile făcute de preşedintele 

26 Ibidem, p. 284-285. 

27 Ibidem, p. 300-302. 

28 Ibidem, p. 28. 

completului de judecată. Al. Voitin-Voitinovici, care susţinea că 
atât în interogatoriile preliminare, cât şi în timpul procesului, 
generalul Pantazi nu a făcut decât să se “acopere personal”, 
afirmând că nu a făcut decât să execute ordinele 29 . 

Părerea lui Pantazi despre prestaţia sa la proces este cu totul 
alta, în memoriile sale el accentuând asupra faptului că nu s-a 
desolidarizat nici o clipă de Mareşal. 

Credem că, în general, aşteptările noastre cu privire la 
desfăşurarea procesului ignoră realitatea, şi anume că a fost vorba 
de o tristă farsă judiciară. Nici acuzaţii, nici martorii nu au fost 
lăsaţi să-şi exprime ideile până la capăt, pentru că, de fapt, toţi 
erau în ochii acuzatorilor vinovaţi. Dacă mai adăugăm şi presi¬ 
unea exercitată de un public ales “pe sprânceană”, trebuie să 
admitem că era dificil să impresionezi într-o asemenea atmosferă. 
Nu este în intenţia noastră să-i găsim scuze generalului Pantazi, 
dar nu putem să nu remarcăm că el nu a fost singurul care a 
dezamăgit. Debateuri mult mai redutabili, ca Mihai Antonescu 
sau Gheorghe Brătianu, nu au reuşit să pară credibili. Nici măcar 
Iuliu Maniu, un politician cu o statură morală incontestabilă, nu 
a fost scutit de ridicol atunci când a susţinut, din raţiuni nedesci¬ 
frate până acum, că s-a întâlnit cu mareşalul Antonescu în seara 
zilei de 22 august 1944 şi că a doua zi a sosit la Palat imediat 
după arestarea Conducătorului Statului, ambele informaţii 
neconfirmate nici atunci, nici mai târziu 30 . 

în orice caz, cartea de faţă Constantin Pantazi a scris-o la 

câteva luni după proces şi ea ne arată un om stăpân pe sine, cu o 

memorie excelentă şi nu străin de subtilităţile scrisului. Se afla, 

cu alte cuvinte, într-o perfectă formă intelectuală dacă era capabil 

să scrie, în detenţie, o lucrare de asemenea dimensiuni cu o 

coerentă remarcabilă. 

» 

29 Ion Antonescu. Citiţi, judecaţi, cutremurafi-vă, ediţie Ion Ardeleanu 
şi Vasile Arimia, Editura Tinerama, Bucureşti, 1991, p. 93. 

30 Vezi, pe larg, la Gheorghe Buzatu, România şi războiul mondial din 
1939-1945 , Centrul de istorie şi civilizaţie europeană, Iaşi, 1995, p. 158. 

Intenţia lui Pantazi a fost să scrie o carte despre Mareşal, 
ceea ce îi apărea ca o datorie de onoare faţă de cel recent dispărut, 
în acest mod putea totodată săjustifice participarea sa la guver¬ 
narea Antonescu şi să răspundă la acuzaţiile care îi fuseseră aduse. 

Neputând face apel decât la propria sa memorie, el a comis 
evident şi unele erori de datare pe care însă le apreciem insigni¬ 
fiante în raport cu marea cantitate de informaţii care îşi găsesc 
confirmarea în documentele de arhivă sau în alte lucrări memo¬ 
rialistice. 

Vădit impresionat de personalitatea Mareşalului, pe care 
uneori îl imita involuntar - vezi pasajele în care scrie despre sine 
la persoana a treia singular -, Pantazi consacră prima parte a 
cărţii sale biografiei lui Ion Antonescu până la preluarea puterii 
în septembrie 1940. în aceste pagini referirile la propria sa 
persoană sunt destul de rare, la majoritatea evenimentelor pe 
care le relateazănefiind martor ocular. Proporţia se schimbăîn 
mod sensibil în partea consacrată perioadei 1940-1946, când 
lucrarea capătă un caracter preponderent memorialistic. 

Sunt şi paginile care vor pune, nu ne îndoim, o sumedenie 
de noi probleme cercetării istorice. în cele ce urmează, vom 
evidenţia doar câteva din punctele nevralgice pe care generalul 
Pantazi le atinge în memoriile sale şi care atestă fără putinţă de 
tăgadă că istoriografia perioadei 1940-1944 se află abia într-o 
fază incipientă. 

O primă chestiune ar fi aceea a datei la care Hitler l-a infor¬ 
mat pe Antonescu despre declanşarea ofensivei Wehrmachtului 
împotriva U.R.S.S. (planul “Barbarossa”). Varianta general 
acceptată este aceea că Fuhrerul i-a anunţat oficial lui Ion 
Antonescu intenţiile sale abia la 12 iunie 1941, în cadrul întâlnirii 
de la Miinchen. Pantazi afirmă că el a aflat despre ofensiva 
germană şi participarea armatei române în mai 1941, de la 
generalul Alexandru Ioaniţiu - şeful Marelui Stat Major român 
la acea dată - care îl însoţea pe Mareşal la o întrevedere cu 

Adolf Hitler. în aparenţă ar fi vorba doar de o simplă eroare de 
datare, explicabilă mai ales prin faptul că Pantazi nu a fost 
implicat direct în acest eveniment Şi în declaraţia sa din 7 ianuarie 
1946, inclusă de sovietici în probatoriul procesului de la 
Niimberg, Pantazi susţinea în esenţă aceeaşi versiune, adăugând 
însă că încă după întrevederea cu Hitler din ianuarie 1941, Ion 
Antonescu le comunicase membrilor Comitetului Coordonării 
intenţia Germaniei de a ataca U.R.S.S. 31 

Problema sa complică însă atunci când răsfoim memoriile 
generalului Ion Gheorghe, ataşatul militar român la Berlin în 
acea perioadă, care plasează această întâlnire la “începutul lui 
aprilie” 32 . Cum nici Ion Gheorghe nu a fost prezent la întâlnire, 
s-ar părea că este vorba de o nouă festă jucată de memorie. Şi 
asta cu atât mai mult cu cât ambasadorul României la Berlin, 
Raoul Bossy, datează corect în Jurnalul său întrevederea de la 
Miinchen. însă el afirmă că imediat după sosirea sa la Miinchen, 
Ion Antonescu i-a spus că războiul contra U.R.S.S. era un lucru 
hotărât şi că el fusese pus la curent, “în cele mai mici detalii”, de 
către generalul Erik Hansen (inclusiv data şi ora declanşării 
operaţiilor), şeful Misiunii Militare germane 33 . Aserţiunea lui 
Bossy a fost confirmată, indirect, de către Andreas Hillgruber 
care, în prefaţa ediţiei a doua a cunoscutei sale lucrări Hitler, 
Regele Carol şi mareşalul Antonescu, arată că Hansen îi 
destăinuise că încă din decembrie 1944 îl pusese la curent pe 
Mareşal despre liniile generale ale planului “Barbarossa” 34 . 

Totuşi, această variantă are un “adversar” pe măsură chiar 
în mareşalul Antonescu! Astfel în timpul interogatoriului pre- 

31 Idem, Mareşalul Antonescu în faţa istoriei , voi. 2, B.A.I., Iaşi, 1990, 
p. 463. 

32 Generalul Ion Gheorghe, op. cit., p. 178. 

33 Apud Ibidem , p. 27. 

34 Andreas Hillgruber, Hitler, regele Carol şi mareşalul Antonescu. 
Relaţiile germano-române (1938-1944) f Editura Humanitas, Bucureşti, 1994, 
p. 29. 

liminar luat la Bucureşti, înainte de deschiderea “procesului marii 
trădări naţionale”, el afirma că generalul Hansen “persevera în 
atitudinea sa de a afirma că Germania nu se menţine decât într-o 
atitudine defensivă faţă de Rusia” 35 . Din modul în care prezenta 
faptele, se deduce că acest lucru se petrecea după întrevederea 
sa cu Hitler, în care acesta îi destăinuie planul ofensivei contra 
U.R.S.S. Mai mult, atât în acest interogatoriu, cât şi în dezbaterile 
din timpul procesului, el a insistat asupra faptului că, la solicitarea 
sa, cel care i-a transmis data exactă a debutului operaţiilor militare 
fusese ministrul Germaniei la Bucureşti, Manfred von Killinger. 
Evenimentul s-a produs la Predeal şi a fost plasat de Mareşal la 
9 sau 10 iunie 1941. 

Cum întâlnirea dintre Hitler şi Antonescu din 12 iunie 1941 
nu poate fi contestată, rămâne să aflăm dacă nu cumva în lunile 
aprilie sau mai nu a avut loc o altă întrevedere sau, mai plauzibil, 
un schimb de mesaje între cei doi lideri (nici el atestat în vreun 
fel până acum). Momentul ar putea fi legat de sosirea în ţară, în 
mai 1941, a comandamentului Armatei 11 germane, în frunte 
cu generalul Eugen von Schobert. Este doar o simplă supoziţie 
care porneşte însă de la neconcordanţa între mărturiile 
principalilor participanţi la evenimentele evocate şi ceea ce 
istoriografia a admis până acum, pe baza documentelor de arhivă. 
Unul din răspunsurile posibile ar fi ceea ce generalul Hansen i-a 
spus lui Andreas Hillgruber: unele evenimente pur şi simplu nu 
au fost consemnate în scris... 

Valoarea şi slăbiciunea memoriilor celor care au făcut istoria 
sunt date tocmai de suplinirea “petelor albe” lăsate de docu¬ 
mentele de arhivă. Nici cartea generalului Pantazi nu face rabat 
de la această caracteristică, ea având calitatea de a facilita sau, 
dimpotrivă, de a complica elucidarea unor aspecte ale guvernării 
Antonescu. 

35 Ioan Dan, " Procesul” mareşalului Ion Antonescu , Editura Tempus, 
Bucureşti, 1993, p, 29. 

O altă problemă care va suscita un interes deosebit este şi 
mărturia lui Pantazi despre atentatul de la Odessa din octombrie 
1941 şi, mai ales, despre represaliile care au urmat. Mărturisim 
sincer că, în ciuda faptului că generalul Pantazi nu a fost implicat 
direct în derulările din octombrie 1941, ne aşteptam la ceva mai 
multe precizări din partea sa. Aceasta cu atât mai mult cu cât 
din actele procesului din mai 1946 rezultă că el şi*ar fi asumat 
un rol deosebit în dispariţia urmelor materiale ale consecinţelor 
nefericitelor întâmplări de la Odessa. Dincolo de faptul că 
jonglează nonşalant cu cifra victimelor represaliilor (17.500- 
18.500, “peste 15.000”, “peste 10.000”) în decursul a numai 
două-trei pagini, nu găsim în memoriile generalului nici cea mai 
mică referinţă asupra a ceea ce Mareşalul a declarat la proces, 
într-adevăr, în mai 1946, Ion Antonescu, relatând împrejurările 
în care a aflat despre dimensiunea reală a represaliilor pe care le 
ordonase, spunea: “In iulie sau iunie a venit la mine, la Preşe¬ 
dinţie, g-ral Pantazi şi mi-a spus: d-le Mareşal, am dat dispoziţii 
ca să dispară cadavrele celor masacraţi la Odessa. I-am răspuns 
imediat: ce este asta, Pantazi? niciodată nu mi-ai vorbit despre 
această chestiune şi la care el mi-a răspuns: nici eu n-am ştiut, 
am aflat-o acum din broşura care a apărut la Stockholm şi în 
care se afirmă că au fost masacraţi 27.000.” 36 Despre această 
discuţie şi despre faimoasa broşură - după cât se pare, un produs 
al propagandei sovietice - Pantazi nu suflă nici un cuvânt. 
Oricum, acţiunea de eliminare a presupuselor “probe incrimi¬ 
natorii” nu putea să aibă loc în iunie sau iulie 1944, ci doar până 
la începutul lunii aprilie, ştiut fiind faptul că Odessa a fost 
recucerită de sovietici la 10 aprilie 1944. Este drept că în înregis¬ 
trarea interogatoriului luat lui Ion Antonescu la proces Pantazi 
precizează că nu era vorba în nici un caz de luna iulie, după ce, 
iniţial, prin intermediul acuzatorului public Vasile Stoican, 

36 Ibidem , p. 139. 


www.dacoromanica.ro 



XXX 


CONSTANTIN PANTAZI 


răspunsese întrebării Mareşalului (“Când ai venit d-ta la mine?”) 
cu un simplu “nu ştiu” 37 . 

Tăcerea lui Pantazi asupra acestei chestiuni lasă loc oricărei 
interpretări, consideraţiile sale asupra evenimentelor de la 
Odessa, deşi interesante mai ales în privinţa structurii psihice a 
Mareşalului, fiind doar o palidă consolare pentru cercetătorul 
istoric. Ne sunt necunoscute cauzele pentru care generalul a 
refuzat că încredinţeze hârtiei motivele şi caracterul intervenţiei 
sale în primăvara-vara anului 1944, după cum nu putem exclude 
şi posibilitatea ca o eventuală explicaţie asupra acestui moment 
să fi fost pur şi simplu exclusă din textul iniţial în varianta 
dactilografiată (singura care acoperă perioada anilor 1944-1946). 

Mult mai interesante şi mai consistente sunt dezvăluirile lui 
Pantazi despre ultimele două luni al guvernării Antonescu. 
Paginile respective ne arată un general Pantazi extrem de implicat 
în toate deciziile majore ale Conducătorului Statului în zilele 
care au premers lovitura de stat de la 23 august 1944. Mărturiile 
sale, în general concordante cu ceea ce se ştie despre această 
perioadă, sunt însă în măsură să aducă modificări importante 
cronologiei evenimentelor şi să ridice noi semne de întrebări. 
Dar ce aflăm de la generalul Pantazi? în primul rând, despre 
desele sale convorbiri cu generalul Constantin Sănătescu în lunile 
iulie şi august cu privire la necesitatea încheierii unui armistiţiu 
cu ruşii. Mareşalul Palatului de la acea dată şi principalul lider 
militar al conspiratorilor reuniţi în jurul regelui Mihai I nu a 
catadicsit să amintească despre aceste conciliabule în Jurnalul 
său. Există însă o însemnare târzie, din 22 august 1944, în Care 
Sănătescu confirmă o întrevedere cu Pantazi, despre care certifică 
faptul că “este acum [subl. ns.] pentru armistiţiu” 38 . Atât şi nimic 
mai mult. 

Cum nimic n-a fost consemnat în scris, totul consumându-se 
între patru ochi, afirmaţiile celor doi sunt greu de confirmat sau 

37 Procesul Mareşalului Antonescu, ed. cit., voi. 1, p. 205-206. 

38 Constantin Sănătescu, op. cit., p. 160. 

de infirmat. Mult mai importantă este mărturia lui Pantazi, 
conform căreia mareşalul Ion Antonescu a fost cel care a realizat 
concentrarea în capitală sau în apropierea ei a trupelor care, 
începând cu 23 august 1944, au înlăturat rezistenţele germane. 
Pantazi recunoaşte că vrând să procedeze la noua dislocare a 
trupelor, ca măsură de prevedere pentru situaţia în care Germania 
s-ar fi opus cu forţa încheierii armistiţiului de către guvernul de 
la Bucureşti, a constatat că majoritatea dispoziţiilor fiiseserădate 
de mareşalul Ion Antonescu. Ulterior, conspiratorii şi-au asumat 
în întregime şi meritul acestor măsuri, refuzând să recunoască 
orice colaborare cu Mareşalul... 

Un lucru cu totul nou pe care îl aflăm este că înainte de a 
pleca la ultima întrevedere cu Hitler. (5-6 august 1944), Mareşalul 
i-a lăsat, practic, ţara pe mână generalului Pantazi, însărcinându-1 
ca, în cazul în care ar fi fost arestat la cartierul Fuhrerului, să 
garanteze, de comun acord cu Regele, instalarea “noului guvern”. 
Or, potrivit tot dezvăluirilor sale, nu putea fi decât cel instaurat 
la 23 august, avându-1 în frunte pe generalul Sănătescu. Facem 
o paranteză aici pentru a aminti că fiul generalului, Ion Pantazi, 
spune tranşant în lucrarea sa memorialistică că se găseşte în pose¬ 
sia unei scrisori a mareşalului Ion Antonescu prin care acesta con¬ 
ferea “plenipotenţa” tatălui său 39 . Acesta din urmă nu aminteşte 
însă nimic despre existenţa vreunui document scris care să ateste 
misiunea cu care a fost învestit în seara zilei de 4 august 1944. 

Parcă pentru a complica şi mai mult lucrurile, generalul 
Pantazi se simte dator să precizeze că în dimineaţa plecării lui 
Ion şi Mihai Antonescu spre Rastenburg, aceştia au avut o între¬ 
vedere cu Regele şi generalul Sănătescu, suveranul făcând o 
ultimă tentativă de a-1 opri pe Mareşal să-i declare lui Hitler 
intenţia de a încheia armistiţiul. Informaţia, în aparenţă surprin¬ 
zătoare, este confirmată de Mihai Antonescu, cel care a descris 
cu lux de amănunte întâlnirea din dimineaţa de 5 august 1944, 
de la Snagov. Dezvăluirea a fost făcută cu ocazia unui intero- 

39 Ion Pantazi, op. cit., p. 142. 

gatoriu din aprilie 1946 şi i-a dat ocazia lui Mihai Antonescu să 
afirme că Regele şi generalul Sănătescu au venit la Snagov pentru 
a-1 vedea pe el, Mareşalul “surprinzându-i” în timpul discuţiilor. 
Oricare ar fi fost desfăşurarea întrevederii, ea probează că, la 
acea dată, cele două “tabere” care aveau să se confrunte la 23 
august lucrau încă de comun acord. 40 

Noua poziţie dobândită de generalul Pantazi în timpul 
ultimelor zile ale guvernării Antonescu este confirmată şi prin 
prezenţa sa la întrevederea între Ion Antonescu şi Karl Clodius, 
care a avut loc în seara zilei de 22 august 1944, la puţin timp 
după întoarcerea Mareşalului de pe frontul din Moldova. Referin- 
du-se la această întrevedere, Ion Antonescu a certificat la procesul 
din mai 1946 că ea s-a desfăşurat cu participarea lui Pantazi, în 
calitate de “exponent al armatei”, ţinând să adauge “De obicei, 
nu băgăm miniştri în conversaţiile acestea. Şi atuncea l-am 
chemat expres [...] armistiţiul era o consecinţă a înfrângerii pe 
front şi atuncea generalul Pantazi a asistat la această discuţie” 41 . 

Atât în versiunea Antonescu, cât şi în cea a lui Pantazi, 
conţinutul mesajului transmis de Mareşal lui Clodius este, în 
esenţă, acelaşi: Berlinul trebuie avertizat că România este 
obligată să încheie armistiţiul, orice întârziere fiindu-i fatală, în 
condiţiile străpungerii frontului din Moldova. Această convorbire 
este amintită - cu diferenţe minore - şi de alţi actori sau istorici 
ai evenimentelor; dintre ei amintim pe dr. Henrik Klugkist 42 , 
colaborator economic al legaţiei germane, George I. Duca 4î , 
omul opoziţiei la Ambasada română din Stockholm, istoricii 
Andreas Hillgruber 44 şi Gheorghe Buzatu 45 . 

40 Procesul Mareşalului Antonescu, ed. cit., voi. III, p. 173-174. 

4J Procesul Mareşalului Antonescu , ed. cit., voi. 1, p. 215. 

42 Apud Gheorghe Buzatu, România şi războiul mondial 1939-1945 , 

p. 188. 

43 Apud Antonescu. Mareşalul României şi războaiele de reîntregire , 
ed. cit., p. 359. 

44 A. Hillgruber, op. cit., p. 256. 

45 Gh. Buzatu, op. cit., p. 173. 

Din ce se cunoaşte până la această dată, mesajul transmis 
de Mareşal prin Karl Clodius ori nu a existat (ceea ce este foarte 
puţin probabil), ori nu a parvenit liderilor germani (sau dacă a 
parvenit, nu a fost luat în seamă). în aparenţă deci - cu toate că, 
la proces, Mareşalul a susţinut că ministrul german i-a transmis 
la 23 august un răspuns pozitiv de la Berlin la solicitările sale 46 - 
întrevederea Antonescu-Clodius a rămas fără nici un rezultat 
practic. Spunem în aparenţă, pentru că, în opinia noastră, mesajul 
transmis de Mareşal prin Clodius în seara de 22 august 1944 a 
fost unul din elementele care au contribuit decisiv la hotărârea 
intempestivă luată de Rege a doua zi, la sugestia anturajului său. 
Cercurile Palatului au fost informate de această întrevedere încă 
înainte de audienţa din după-amiaza zilei de 23 august, aşa cum 
confirmă Jurnalul generalului Sănătescu 47 . Informaţiile de pe 
front care au sosit a doua zi şi care năşteau o îndoială serioasă 
asupra capacităţii armatpi române de a stabiliza frontul, corobo¬ 
rate cu vestea anunţului făcut de Ion Antonescu lui Karl Clodius 
au condus la precipitarea evenimentelor. Mareşalul dorea să plece 
pe front pentru a stăvili înaintarea sovietică pe linia Focşani- 
Nămoloasa-Galaţi, şi apoi să ceară încheierea armistiţiului. Or, 
în acest moment se iveau două mari pericole: în primul rând 
marşul tancurilor sovietice să nu fie stăvilit şi, în al doilea rând, 
Berlinul putea decide o intervenţie în forţă asupra autorităţilor 
de la Bucureşti. în ambele cazuri, se pierdeau avantajele pe care 
conspiratorii sperau că le-au obţinut de la partea sovietică pe 
filiera George I. Duca (filiera Stockholm). Varianta care s-a ales 
a fost sacrificarea Mareşalului şi renunţarea la rezistenţa armată 
peF.N.G. 

în acest caz, schimbul de replici între Sănătescu şi Ion Anto¬ 
nescu care a urmat arestării Mareşalului, aşa cum este redat el 
de generalul Pantazi, capătă o anumită consistenţă: “Nu vreau 

46 Procesul Mareşalului Antonescu , ed. cit, voi. 1, p. 216. 

47 Constantin Sănătescu, op. cit., p. 160. 

să închei armistiţiul? Să-ţi fie ruşine, general bătrân!”, i-ar fi 
spus Mareşalul lui Sănătescu, confirmând încă o dată că, la 23 
august 1944, Conducătorul Statului era hotărât să încheie 
armistiţiul, cu sau fără acordul Germaniei, dar numai după 
stabilizareafrontului. 

In fine, partea cea mai interesantă şi mai captivantă a 
memoriilor generalului Constantin Pantazi o constituie cea 
dedicată perioadei în care a fost deţinut în U.R.S.S., alături de 
Mareşal, Mihai Antonescu, generalul Constantin Z. Vasiliu şi 
colonelul Mircea Elefterescu. După ştiinţa noastră este singura 
relatare detaliată şi închegată asupra detenţiei în U.R.S.S. a ceea 
ce am putea numi grupul Antonescu. Referiri fugare asupra 
acestui răstimp mai găsim doar la Eugen Cristescu 48 , dar acesta 
a fost predat autorităţilor sovietice mult mai târziu şi nu s-a întâlnit 
cu grupul Antonescu. 

De asemenea, Ion Pantazi, care fără îndoială că a avut acces 
la memoriile tatălui său, a făcut publică mărturia tatălui său, 
mai întâi în presă 49 şi apoi în memoriile publicate în 1989 50 . 
Nedispunândînsă de textul memoriilor tatălui său, Ion Pantazi a 
oferit o variantă care diferă sensibil de cea originală (vezi, spre 
exemplu, data la care s-a produs tentativa de sinucidere a 
Mareşalului) şi este mult mai săracă în amănunte. 

Dată fiind noutatea absolută a acestei probe de evidenţă şi 
absenţa aproape totală a altor informaţii, din surse memorialistice 
sau arhivistice, nu putem decât să subliniem dramatismul acelor 
zile, cu speranţele şi dezamăgirile lor, excelent înfăţişate de 
generalul Pantazi. Din păcate, consecvent subiectului pe care şi 
l-a ales, evocarea mareşalului Ion Antonescu, generalul Pantazi 
îşi întrerupe amintirile în momentul în care membrii grupului 
Antonescu au fost izolaţi unul de altul şi transferaţi în sinistra 

48 Cristian Troncotă, op, cit,, passim. 

49 Gh. Buzatu, Mareşalul Ion Antonescu m faţa istoriei , voi. 2, p. 243- 

246. 

50 Ion Pantazi, op. cit., p. 307-310, 

închisoare Lubianka din Moscova. Intervalul 17 iunie 1945 - 6 
aprilie 1946 este astfel expediat într -0 singură frază, cel puţin în 
varianta dactilografiată a memoriilor sale, singura pe care am 
avut-o la dispoziţie pentru această perioadă şi care este posibil 
să fi fost “periată” de stiliştii Securităţii române. 

Cartea scrisă de generalul Constantin Pantazi în primii ani 
de detenţie va fi o adevărată suipriză atât pentru istorici, cât şi 
pentru publicul larg, dincolo de problemele pe care ea le ridică 
şi pe care, cel puţin câteva dintre ele, am încercat să le punem în 
evidenţă în paginile anterioare. Imaginea generalului Pantazi, 
aşa cum răzbate ea din aceste memorii, diferă substanţial de 
ceea ce se ştia despre personalitatea sa până la această dată. El 
dovedeşte pe deplin că a fost unul din personajele-cheie ale 
guvernării Mareşalului, şi nu unul insignifiant, de conjunctură, 
caracterizare acreditată, în special, de prestaţia sa la procesul 
din mai 1946. 

Mult mai important este plusul de informaţie pe care 
generalul îl pune în circulaţie pentru elucidarea aspectelor mai 
puţin cunoscute ale acţiunii politice şi militare a lui Ion Antonescu 
şi a echipei sale în anii de răscruce 1940-1944. Mărturiile 
generalului Pantazi vor trezi, suntem siguri, interesul “adver¬ 
sarilor” şi “partizanilor” Mareşalului, dar, mai presus de toate, 
vor fi una din “cheile” esenţiale şi imposibil de ignorat pentru 
oricine vrea să pătrundă “secretele”guvemării Antonescu. 

Paginile pe care le publicăm aici sub titlul Cu Mareşalul 
până la moarte au fost scrise de generalul Constantin Pantazi 
începând cu a doua perioadă a anului 1946 în timp ce se afla în 
detenţie la închisoarea Văcăreşti. La un moment dat, prin 
complicităţi azi greu identificabile, ele au ajuns - pe măsura 
redactării, sau toate o dată-în mâinile fiului său, Ion Pantazi, 
care le-a trecut “pe curat”, acţiune cu prilejul căreia amai stilizat 
textul, pe alocuri făcând şi unele mici întregiri, din dorinţa de a 
veni cu unele precizări. Este explicaţia cea mai plauzibilă a 
existenţei acestei copii. 

în împrejurări legate de perioada detenţiei lui Ion Pantazi, 
ambele variante au fost “arestate” de Securitate, prilej cu care, 
probabil, s-a elaborat o copie integrală dactilografiată însumând 
165 de pagini. 

în momentul în care am consultat în Arhiva Serviciului 
Român de Informaţii aceste variante, completă nu era decât cea 
dactilografiată, din varianta Constantin.Pantazi nemaigăsind decât 
cinci caiete tip “vocabular” numerotate în continuare de la pagina 
1 la 172 şi un caiet format 21 x 16 cm numerotat de la pagina 97 
la204 (singurul din presupusa copie a fiului, Ion Pantazi). Copiile 
acestora se află astăzi în Arhiva Institutului Naţional pentru 
Studiul Totalitarismului din Bucureşti. 

Cum era firesc, pentru ediţia de faţă am folosit ca text de 
bază cele cinci caiete originale ale generalului Constantin Pantazi, 
completând lipsurile cu textul din copia de mână, şi în ultimul 
rând din dactilogramă. 

Este dinamica acestei ediţii pe care cititorul o va avea 
permanent sub control datorită indicaţiilor exacte pe care le vom 

nota sub formă de asterisc în subsolul paginii. în felul acesta 
cercetătorii vor putea avea la îndemână un text esenţial pentru 
studiul istoriei primei jumătăţi a secolului al XX-lea, în speranţa 
că descoperiri viitoare vor aduce la lumină şi textele generalului 
Constantin Pantazi aflate în celelalte caiete autografe, pentru 
mine de negăsit. Abia atunci vom putea stabili cu siguranţă 
măsura în care dactilograma a respectat sau nu în integralitate 
cuprinsul caietelor acolo unde încă nu avem textul acestora. 
Deocamdată pot să afirm că în urma comparaţiei întreprinse de 
noi pe cele trei variante - în porţiunile cu text comun - am putut 
observa că dactilograma, deşi câteodată prezintă unele eveni¬ 
mente mai abreviat şi pe alocuri are derapaje stilistice de la 
original, nu denaturează informaţia manuscrisului. 

Cum am mai spus deja, titlul dat volumului ne aparţine, 
manuscrisul nepurtând nici un titlu. Am respectat cu fidelitate 
textul, intervenţiile noastre mărginindu-se doar la cele de unificare 
redacţională şi actualizare a ortografiei limbii române. Toate 
sublinierile sunt conforme cu textul memoriilor, iar întregirile 
editoriale sunt indicate prin paranteze drepte şi ascuţite. 

Dr. ALEXANDRU V.DIŢĂ 


www.dacoromanica.ro 


Cu Mureşului 
pună lu mourte 



www.dacoromanica.ro 















Desfăşurarea* misiunii de viaţă a mareşalului Antonescu se 
poate însemna servindu-ne drept puncte pentru marcarea liniei 
acestei misiuni diferitele posturi de comandă din care şi-a 
exercitat o influenţă caracteristică, în cariera sa, atât în conducerea 
armatei, cât şi a ţării. 

Ionel Antonescu este fiul căpitanului Ion Antonescu, din 
Cavalerie, şi s-a născut în anul 1882. 

în 1904, primeşte primul grad ofiţeresc în armată: sublo¬ 
cotenent de Cavalerie. 

în 1913 în campania contra Bulgariei, îl găsim ofiţer de stat 
major la Divizia 2 Cavalerie. 

în 1916, pe timpul războiului european, ocupă locul principal 
în conducerea operaţiilor, la început ale Armatei de Nord, apoi 
din octombrie 1916, la conducerea de căpetenie aîntregii armate. 

A 

In 1940 este Conducătorul Statului şi prim-ministru al ţării 
cu depline puteri dictatoriale. 

Născut din tată militar, iar mama sa aristocrată din boieria 
de provincie; educaţia copilului Ion Antonescu a fost făcută 
deosebit de îngrijit. Fostul Mareşal însă lega amintirile educaţiei 
sale de mamă-sa mare, o femeie la care a stat de copil, până 
când, ajungând în clasaaV-a de liceu, afost dus la ŞcoalaFiilor 
de Militari, din Cra iova. 

* în deschiderea textului se află menţiunea “Cap. I” şi însemnarea “2.IX.’946” 
- n. ed 

întrecerea în afirmarea aptitudinilor fizice, primă încercare 
naturală de manifestare de bărbăţie a oricărui copil, a fost şi o 
ambiţie a copilului blond cu figură deschisă şi sinceră. Muşchii 
săi însăpar anu fi fost dintru început dezvoltaţi după îndemnul 
inimii, iar Ionel Antonescu, în clasa I de liceu, într-un conflict 
pe care l-a avut la Liceul “Matei Basarab”, cu un coleg de clasă, 
evreu, nu a putut fi învingător în lupta în care îşi pusese toată 
nădejdea forţelor. 

Fiind învins, prima încăierare a fost urmată de un armistiţiu 
care, după povaţa mamei-mari, a ţinut timpul necesar de a se 
remedia slăbiciunea muşchilor prin gimnastică, de unde a 
provenit imediata echipare a curţii din strada Călăraşilor 
(Bucureşti), cu toate mijloacele tehnice certificate în epoca aceea, 
ca fiind generatoare de energie musculară. 

La sfârşitul anului şcolar, Ionel, socotindu-se destul de tare, 
a reluat lupta contra evreului, soldând-o cu o victorie stră¬ 
lucitoare, în faţa prietenilor de vârstă şi studii. Dar mama-mare 
se ocupa şi de studiile copilului, îndemnându-1 şi cu vorba şi cu 
faptele ei modeste, de cinstită şi săracă gospodină româncă. 

Desigur, căpitanul Ion Antonescu, tatăl, şi mama Mare¬ 
şalului, oameni tineri şi cu dar spre viaţă veselă, nu aveau dorinţa 
ca chiar din prima tinereţe să fie sclavii lui Ionel şi nici nu simţeau 
în ei porunca unei misiuni. Iar mama-mare, ca mai bătrână, a 
găsit în închisoarea timpului ei educaţiei copilului şi un imbold 
al datoriei, dar şi o plăcere de bunică. 

Ionel Antonescu, încă de copil, avea pornirea de a observa 
totul şi de a cântări cu mintea, însă mai avea înnăscută şi o altă 
poruncă a firii sale: a nu ierta niciodată acelora ce nu dădeau 
cuvenita atenţie lui Ionel Antonescu. Când Mareşalul îşi amintea 
copilăria sa, adesea reamintea oraşe de provincie pe unde 
cerinţele militare purtau familia căpitanului Ion Antonescu, în 
care Ionel apărea în tovărăşia tatălui său. 

Mama-mare a lui Ionel Antonescu, chiar după spusele sale, 
nu ştia carte, fiind fiică de ţărani avuţi din Fundenii lui Gherase, 

sosită în Bucureşti după căsătoria sa. Felul cum a fost educată 
onoarea lui Ionel Antonescu atestă cu siguranţă prezenţa în 
creşterea copilului şi a tatălui şi a mamei Mareşalului. 

Corpul ofiţeresc al armatei române, pe timpul copilăriei lui 
Ion Antonescu şi a mea - căci îl urmez la şase ani în viaţă şi 
suntem din aceeaşi generaţie începuse să-şi statornicească 
temeinic însuşirile morale ale ofiţerului de carieră. Armata fiind 
o instituţie nobilă, desigur şi la noi în ţară, ca şi în toate ţările din 
Apus, cariera militară era îmbrăţişată de vlăstarele familiilor 
boiereşti. Şi îndeosebi cavaleria era bogată în exemplare de 
naştere aristocratică, ai căror părinţi şi ei înseşi îşi făcuseră 
educaţia în străinătate şi în armată cu trecut şi tradiţii istorice. 
Tocmai aceşti aristocraţi au dat în armate pilda gesturilor de 
onoare, lealitate şi generozitate care au fost imitate la început în 
aparenţă şi apoi îndemnul a mers până la măduva fundului. 

Nu pot şi nu voi putea niciodată uita pe tatăl meu'; 
dintotdeauna, am deschis ochii pe un om de onoare în întreg 
înţelesul cuvântului; şi tatăl meu, şi tata-mare au fost ofiţeri 
români. îmi reamintesc de câte ori după dejun, fraţii mei şi eu, 
patru copii, împreună cu mama (ea însăşi fiică de ofiţer de cava¬ 
lerie), îl ascultam pe tatăl meu citind veşti dintr-un ziar zilnic 
(sic!). Voi reaminti chiar un fapt divers, citit în ziar într-o după- 
amiază de vară: soţia locotenentului M., mergând într-o seară la 
balul de la Palatul Regal din Bucureşti, a împrumutat salba de 
perle aprietenei sale, d-naR., care tocmai nu putea lua parte la 
acel bal. După câteva zile, la înapoierea colierului, doamna R a 
remarcat că perlele nu aveau luciul caracteristic şi mergând la 
bijutier, acesta a găsit că perlele fuseseră înlocuite cu altele false. 
Prin justiţie, s-a constatat că faptul se datora unui furt săvârşit 
de doamnaM. Parchetul militar a eliberat imediat pe locotenentul 
M., soţul doamnei, deoarece a văzut temeinic că nu avea nici un 
soi de vinovăţie. Locotenentul M. s-adus acasă şi şi-atras imediat 
un glonţ în creier. Ştirea diversă o ascultam noi, toţi copiii, cu 

emoţie, întrucât cunoşteam cu toţii foarte bine şi pe locotenentul 
M. şi pe doamna M. 

Tatăl meu a făcut o pauză, a sorbit din cafea, a tras un fum 
din ţigară şi apoi, adresându-se mamei: 

- N-avea altă soluţie, onoarea militară îi rămăsese pătată. 

Nenumărate sunt împrejurările când astfel de afirmaţii au 
fost turnate în sufletele noastre naive, formând pentru mai târziu 
izvor de poruncă. 

Acest sistem constituia, desigur, unirea sugestiilor cu 
emoţiile; iar ceea ce rămânea în suflet era încă întărit mai mult 
prin repetarea ideii. De multe ori, când fapte importante impu¬ 
neau, ca argument decisiv mi se cerea, copil fiind, să-mi dau 
cuvântul de onoare, care o dată dat închide orice discuţie. 

Ion Antonescu avea crescut în el simţul onoarei, în mod 
acaparant şi cred că acest fapt nu era posibil decât prin sugestii 
primite de copil şi transformate în credinţe, prin sudarea lor cu 
emoţii. Ele n-au putut să-i fie redate decât de tatăl său. Sigur, 
mama-mare a Mareşalului a avut şi ea o mare influenţăm creşte¬ 
rea lui. Deşi în marile caracteristici ale unei personalităţi sunt 
dominante înnăscute, nu este mai puţin adevărat că ele sunt şi 
educate. 

Ceea ce cred că poartă în caracterul lui Ion Antonescu 
pecetea mamei-mari sunt marea lui credinţă şi spiritul de ordine. 

Fiind Conducătorul Statului a restaurat biserica din str. 
Călăraşilor, unde, copil fiind, mergea cu mama-mare, regulat, 
duminicile şi sărbătorile. Credinţa este o mare şi marcantă 
caracteristică a Mareşalului. Ea se manifesta sub toate aspectele: 
credinţă în Dumnezeu, în însuşirile şi ursita neamului românesc, 
în virtutea şi curăţenia sufletească a ţăranului român, în vorba 
dată, credinţa în puterile şi destinul propriu. 

Credinţa sa era atât de întreagă, atât de vastă, încât în ea 
angrena şi puterile onoarei, ale lealităţii şi ale fidelităţii. 

Ionel Antonescu ascundea o delicateţe sufletească pe care 

nu o arăta decât prin iubirea florilor şi duioşia pornirilor intime, 

care, sigur, purtau urma doamnei Baranga, mama Mareşalului. 
De altminteri, când era ofiţer în 1904, Ion Antonescu merge la 
un regiment din oraşul Galaţi şi stă în casa mamei sale până 
intră în Şcoala Superioară de Război, locuind împreună cu 
doamna Baranga şi colonelul Baranga, al doilea soţ al mamei 
sale. 

Tatăl Mareşalului avea trei fraţi. Cel mai mare dintre ei, tot 
cu păr roşu ca şi Mareşalul, a avut o personalitate militară de 
mare relief în armată. în epoca cât a fost şef de stat maj or bătrânul 
general Tătărescu 2 , conducerea efectivă a statului major a avut-o 
colonelul Dumitru Antonescu, unchiul Mareşalului. A murit 
tânăr, în urma unei boli, lăsând un regret unanim, deoarece era 
deja crescut ca o mare autoritate 3 . 

Colonelul Ilie Antonescu, fost adjutant regal, a fost apreciat 
îndeosebi pentru tăria de caracter. A căzut în 1916, fiind coman¬ 
dant de brigadă, grav rănit Evacuat în gara Feteşti, moare înainte 
de a fi putut fi dus cu trenul la un spital chirurgical pentru ajutoare. 

Al treilea unchi al lui Ion Antonescu, fost profesor de 
geografie la liceul din Câmpulung, era pensionar în acel oraş. 

Om modest, nu l-am văzut niciodată şi nici n-a venit să-l 
vadă sau să-i ceară ceva nepotului său cât timp acesta a fost 
Conducătorul Statului. 

Am pomenit pe aceşti trei fraţi, fiindcă doi din ei - militarii 
- au avut influenţă asupra Mareşalului când era copil. în vizitele 
ce ei făceau mamei-mari, îl puneau pe Ionel să recite poezii 
patriotice, îi exaltau sentimentele naţionale, discutând cu el despre 
Transilvania şi Basarabia, provincii româneşti care trebuiau 
neapărat luate de România prin preţ de sânge. 

Mama-mare asista la toate aceste sugestii ce se făceau 
copilului şi accentua şi ea educaţia patriotică cu toată nădejdea. 

Pare că ambii fraţi colonei, tatăl lui Ion Antonescu şi însuşi 
Ion Antonescu, semănau cu bătrâna, având toţi păr roşu şi ochi 
deschişi la culoare. De altminteri, o nepoată de soră a Mareşalului, 

singura moştenitoare, cognată, are tot păr arămiu deschis. Dar 
colonelul Ilie Antonescu - mort eroic în Dobrogea pe timpul 
cât a fost aghiotant regal la regele Carol I, şi-a menţinut 
neschimbată direcţia caracterului său şi în raport cu membrii 
familiei regale. Motive pentru care a şi fost îndepărtat de la Palat 
Intrând în Şcoala de Fii de Militari de la Craiova, în clasa a 
V-a liceală. Ion Antonescu ia un contact mai strâns cu educaţia 
militară. în liceele militare (erau 2 în ţară), educaţia atingea o 
deosebită dezvoltare şi severitate. Deprinderile de ordine şi de 
disciplină erau urmărite cu scrupulozitate, fără însă a se strivi 
personalitatea copilului. Ceva mai mult, sugestiile educative 
urmărind dezvoltarea însuşirilor particulariste de iniţiativă 
independentă, curajul opiniei, etc. erau bine încurajate şi armonic 
dezvoltate. Toată instrucţia şi educaţia urmăreau realizarea unui 
ins de elită, cu puternice porniri de patriotism. 

Ion Antonescu ajuns la vârsta de 17 ani, prin introspecţie 
începuse să ia cunoştinţă de însuşirile sale înnăscute şi să-şi 
îndrepte puterile pentru realizarea unei personalităţi, urmărind 
idealul de a-şi duce însuşirile morale spre eroism, iar însuşirile 
intelectuale spre ţelul de a deveni adevărat educator şi conducător 
de oameni. 

Spiritul său de observaţie înnăscut aduna material şi din 
studii, dar şi din viaţa organizată redusă ce i se oferea. 

Studiile claselor a Vl-a şi a Vll-a de liceu scoseseră la iveală 
o inteligenţă care în unele direcţii scormoneam adâncime, însoţită 
de o atenţie care putea prelungi meditaţia până la înfăptuirea 
completă a fenomenelor de analiză şi sinteză. 

în înmănunchere cu studiile, viaţa în comun a elevilor, 
secretul conducerii, reacţiunile educative ale instructorilor, mani¬ 
festarea particularismelor constituiau pentru el atâtea ispite de 
observaţie şi înmagazinare de cunoştinţe, încât doi ani mai târziu, 
când fiind elev al Şcolii de Ofiţeri, la sfârşitul anului prim de 
studii este considerat pe departe cel mai bun din promoţia sa şi 

devine sergentul major al clasei; el are prilejul să deţină o primă 
comandă şi să facă o oarecare practivă în conducerea oamenilor. 

Sergentul major al companiei de elevi trebuia săînfăţişeze 
tuturor celorlalţi elevi exemplu în disciplină, exactitate, punctu¬ 
alitate, executarea şi controlul executării ordinelor date, atitudine 
şi ţinută militare, vigoare fizică, îndurare fizică şi rezistenţă la 
oboseli fizice, la intemperii, vigoare morală, control neobosit. 
Pentru realizarea acestui model cumul, în afară de însuşiri 
înnăscute, era nevoie de desfăşurarea unei mari energii, stimulate 
de o puternică voinţă şi o neîntreruptă persistenţă. 

Oricine a fost elev în şcolile militare nu va putea uita 
niciodată primele acorduri ale trompetului pentru invariabila 
deşteptare din somn dimineaţa, la ora 5, când ele trebuiau urmate 
de sărirea din pat a elevilor, în impulsia cu care este aruncată 
săgeata din arc. Şi fiindcă se mai găseau unii retardatori - desigur 
din acei care erau colegi de clasă ai lui Ion Antonescu - prezenţa 
sergentului major la căpătâiul acestor profitori la ora 5 se realiza 
cu preciziune de cronometru. Dar prezenţa lui se simţea peste 
tot unde se încerca manifestare de delăsare sau se vedeau semne 
de oboseală. 

I s-a dat din cauza aceasta porecla de “câine roşu”, poreclă 
ce nu l-a părăsit toată viaţa. 

Activitatea zilnică fizică, ajunsă istovitoare, aducea elevul 
la ora 18, când începeau pregătirile intelectuale pentru studiile 
de a doua zi, în situaţie de a se degaja prin învăţarea pe de rost a 
lecţiilor din cursul zilei următoare; pe când ceilalţi memorau, 
Ion Antonescu studia, gândea, căuta să înţeleagă atât studiile de 
tactică cât şi cele de istoria militară, iar rezultatele lui la studii se 
prezentau în condiţiuni de categorică superioritate în raport cu 
cele ale marii majorităţi a camarazilor, şi incontestabil superioare 
calitativ rezultatelor celor mai buni dintre camarazii săi. 

La 1 iulie 1904 Ionel Antonescu urma să fie înaintat la gradul 
de sublocotenent. 

înaintarea avea loc după examenul de sfârşit de an al Şcolii 
de Ofiţeri, examen la care pe vremuri asistau Regele şi prinţul 
moştenitor. 

în epoca anului 1904 regele Carol I avea doi aghiotanţi, 
rude ale lui Ion Antonescu: colonelul Antonescu, unchiul direct 
al său, şi colonelul Baranga, fratele celui de-al doilea soţ al mamei 
Mareşalului. Ambii cunosc foarte bine pe sergent-major elev 
Ion Antonescu; ambii cunosc proaspetele lui succese militare; 
ambii cunosc elanul şi pornirile lui spre ideal. 

Este absolut sigur că aghiotanţii regali au vorbit atât Regelui 
cât şi prinţului moştenitor de însuşirile şi promisiunile în carieră 
ale nepotului lor, primul la clasificaţie în Şcoala de Ofiţeri şi 
element de care se vorbeşte bine, cum nu s-a spus încă de alţii. 
Desigur, regelui Carol nu se putea îndrăzni a i se spune prea 
mult, deoarece acesta ţinea la mare distanţă chiar şi pe cei mai 
apropiaţi colaboratori ai săi. După decesul regelui Carol I, 
amiralul Graţoschi, fost adjutant al regelui Carol I timp de 28 de 
ani, om cu care am fost înrudit şi oarecum prieten, mi-a povestit 
multe din legăturile sale cu decedatul Rege. 

El mi-a istorisit că regele Carol I, în semn de salut, nu dădea 
niciodată în întregime mâna miniştrilor sau aghiotanţilor săi. Când 
îra mulţumit de atitudinea unuia din apropiaţi, îi dădea 2 degete: 
arătătorul şi mijlociul de la mâna dreaptă; când era nemulţumit, 
un singur deget. Dacă un guvern, fiind la putere, era atacat cu 
insistenţă în chestiuni de incurie sau necinste, primul-ministru la 
vizita sa la palat primea un singur deget al Regelui în mână, 
drept bună ziua; dacă acest fapt se repeta, demisia cabinetului 
devenea fapt cert. 

Amiralul Graţoschi m-a încredinţat că pe timp de 28 de ani 
Regele i-a dat numai un deget, doar în două rânduri. 

Astfel fiind, desigur că unchii lui Ion Antonescu de la Palat 
nu puteau vorbi prea mult despre el Regelui. însă prinţul 
Ferdinand era apropiat, cald şi comunicativ, având chiar el însuşi 

nevoie de aghiotanţii Regelui în multe împrejurări. în entuziasmul 
pentru valorosul lor nepot, au fost de bună seamă mai sugestivi 
cu principele de coroană. 

La examenul de fine de an, înainte de promovarea promoţiei 
[lui] Ion Antonescu, Regele şi prinţul Ferdinand au voit să vadă 
personal valoarea lui Ion Antonescu şi elevul a fost interogat 
îndeosebi. Ion Antonescu nu avea în fire intimidarea provenită 
din prezenţa unor personalităţi de mare autoritate şi înfăţişarea 
lui a impresionat. 

înaintat sublocotenent la 1 iulie 1904, Ion Antonescu este 
repartizat la Regimentul 1 Roşiori, în oraşul Galaţi, unde locuieşte 
împreună cu mama sa şi colonelul Baranga, tatăl vitreg. Acum 
tânărul sublocotenent intră în adevăratul contact cu viaţa. în ziua 
de 1 august 1904, când se prezintă colonelul G. Bogdan, co¬ 
mandantul regimentului, acesta din urmă are în faţa sa un tânăr 
în clocot de patriotism, doritor de a se instrui şi a instrui, cu o 
voinţă şi o perseverenţă mai presus de orice încercare; cu o 
încredere nemărginită în virtuţile neamului românesc, dar şi cu 
o mare credinţă în destinul şi însuşirile sale personale. 

Tânărul sublocotenent îşi ia plutonul în primire şi ţintind 
departe, îşi dă toate silinţele să instruiască şi mai ales să facă 
educaţie militară şi naţională a tot atât de tinerilor ţărani ca şi el, 
ostaşii săi. Acum el îşi începe adevărata experienţă de viaţă; 
acum începe cu tot dinadinsul să pătrundă în sufletul omului; 
acum începe să ia cunoştinţă de particularismul sufletului 
românesc, prin cunoaşterea a din ce în ce mai mulţi şi mai diferiţi 
ostaşi, fii de plugari. Dar sublocotenent Antonescu îşi studiază 
şi îşi cunoaşte atât camarazii cât şi şefii săi. Cu ofiţerii din 
regiment este prieten, însă nu are timp de pierdut în risipa de 
tinereţe şi de exuberanţă ce o fac tinerii la ieşirea lor în viaţă. El 
simte că are o misiune, iar pentru realizarea ei trebuie să se 
pregătească. în toiul entuziasmului său, el întrevedea apropierea 
furtunii europene, cu care ocazie România trebuie neapărat să-şi 

realizeze idealul naţional prin încorporarea provinciilor 
româneşti. Timpul ce camarazii săi îl petreceau prin viaţa de 
desfătări, el îl monopoliza pentru studii, pregătirea programelor 
de instrucţie şi meditaţii asupra problemelor tactice, de organi¬ 
zare, demobilizare, transporturi, etc. Linia imperativă a caracte¬ 
rului începe să ia dezvoltare, A citit desigur: non multa sed 
multum. Cititul său îndeosebi îl făcea pentru a putea gândi şi 
înţelege. Vrea să cunoască şi să priceapă în adâncime resortul 
acţiunilor marilor căpitani ai timpului: Alexandru Macedon; 
Anibaî; Scipio Africanul; Cezar; Gingis Han; Napoleon, Moltke. 
A meditat serios la portretele lui Plutarh şi a intrat în toate 
amănuntele ştiinţei, artei şi vieţii lui Foch, Ludendorff, Petain, 
Hindenburg, Napoleon. Studiile sale mergeau la însuşirile 
oamenilor mari, la personalitatea şi forţa caracterului lor; la 
mediul şi împrejurările în care au activat, la mijloacele ce au 
avut la dispoziţie. 

Locuind la doamna Baranga, cunoştea şi societatea gălă- 
ţeană. A avut chiar şi o adiere de dragoste, pentru o evreică, 
domnişoara Mendel,. cu proiecte serioase, nerealizate după o 
hotărâtă deliberare 4 . 

A sosit momentul să dezbat în treacăt şi procesul lui Ion 
Antonescu cu părinţii săi. 

Tatăl său se despărţise de mama sa şi se înamorase de o 
tânără evreică, cu care de altminteri s-a şi căsătorit. Greutăţile 
vieţii l-au făcut nu numai să-şi risipească neînsemnata avere ce 
avea de la părinţi, dar să facă încă şi multe datorii. Ion Antonescu 
a plătit cum a putut obligaţiile de onoare ale tatălui său, însă nu 
aceasta era ceea ce el nu i-a iertat, dar faptul că nu înţelegea 
cum un om poate să trăiască fără să realizeze prin forţele sale un 
bine, un progres pentru societate. Nu putea să înţeleagă cum a 
putut dezerta de la datoria de a-1 educa pe el, fiul său - dându-i 
exemplu de a-i da lui toată afecţiunea - şi mai ales de a se dosi 
de îndatorirea de a munci şi a produce ceva pentru societate, 
•'.ăreia el totdeauna îi spunea “neamul românesc”. 

Când l-am însoţit la o inspecţie la Vălenii de Munte, în 1943, 
mi-a istorisit că tatăl său era înmormântat în acel orăşel, fără să 
ştie anume unde. 

Doamna Baranga îl pierdea cu dragostea pe Ionel, însă avea 
nevoie să se distreze şi de aceea avea reuniuni cu joc de cărţi, 
călărea de plăcere etc. Ionel nu înţelegea cum mama sa, Liţa - 
cum îi spunea el -, se putea risipi în nimicuri, după aprecierile 
sale. El ar fi vrut s-o vadă muncind în opere de binefacere, pentru 
ajutorarea bolnavilor, a suferinzilor. Ar fi vrut s-o vadă conver- 
tindu-se spre satisfacţiile şi idealismul unei vieţi interioare. 

Mama-mare avusese trei fii şi o fată, toţi cu personalitate 
diferită şi la unii puternic marcată. El, Ionel, şi fraţii tatălui său 
semănau bunicii căreia îi păstrau din timpul vieţii ei un cult 
adorator. Femeia bătrână, sigur foarte inteligentă, voluntară şi 
muncitoare, îşi continua o viaţă în care nu-şi putea găsi clipe de 
odihnă din cauza grijilor ce o năpădeau. De la ea socotea 
Mareşalul că a primit totul. 

Ea era aceea care reprezenta pe Laetiţia Buonaparte în viaţa 
luilonAntonescu. 

însuşirile fizice şi le păstra prin antrenament şi pregătirea 
fizică de război atât a sa, cât şi a soldaţilor de sub ordinele sale. 
Educaţia trupei o numea educaţie spartană. Iama, oricât de mare 
ar fi fost gerul, instrucţia unităţii sale se făcea afară; şi nu s-a 
pomenit manta nici pe el, nici pe oamenii săi pe timpul exerciţiilor. 

Unitatea ce avea sub comandă fusese dusă la un mare 
progres prin exemplul dat şi munca stăruitoare a şefului ei. 
Oamenii de sub comanda sa erau totodeaunabine echipaţi, curaţi, 
dormitoarele plutonului său, curate şi bine aerisite, cu paturile, 
păturile şi cearşafurile albe, de părea că erau spălate la fabrică. 
Caii plutonului său, graşi şi bine întreţinuţi; armamentul, efectele, 
în ordine, de curăţenie desăvârşite. Iar mai presus de toate, 
oamenii săi aveau un aer de mândrie, veselie şi erau într-adevăr 
disciplinaţi şi conştienţi. Nu mai era posibil ca la unitatea sa să 

nu se primească toate drepturile, iar hrana oamenilor să nu fie 
îndestulătoare şi bine pregătită. Pentru aceste realizări, mult timp, 
la început, prezenţa lui în mijlocul unităţii era neîntreruptă, de la 
deşteptarea oamenilor şi până la adormirea lor pentru repaosul 
de noapte. în momentul când s-a realizat o ordine desăvârşită 
intrată în obicei, când cadrele în subordine şi-au apropriat 
desăvârşit însărcinările lor şi oamenii în bună parte au devenit 
conştienţi, prezenţa sa în mijlocul unităţii în afară de program a 
fost înlocuită doar printr-un constant control. De altminteri, 
controlul s-a erijat la Ion Antonescu în principiu de conducere şi 
a fost aplicat toată viaţa sa cu o energie statornică. în armata 
noastră se spune că “trupa este oglinda şefului care o instruieşte”. 
Om prin excelenţă ordonat, nu putea avea sub comandă decât o 
trupă dusă la perfectă formă de ordine. 

Viaţa de muncă serioasă pe care o ducea îi învedera sie însuşi 
progresele ce făcea şi dovedea camarazilor şi şefilor săi până la 
evidenţa, mersul constant al unei personalităţi spre împlinire. 

între anii 1905-1906, Ion Antonescu merge la Târgovişte, 
unde urmează cursurile Şcolii Speciale de Cavalerie. Aici trăieşte 
un an de zile de viaţa de [cuvânt indescifrabil] violente, şi 
punându-şi la contribuţie voinţa sa perseverentă îşi cultivă 
vigoarea, sprinteneala şi îndrăzneala. Dar mai presus de toate la 
această şcoală cunoştea asul şi şeful înnăscut al Cavaleriei noastre, 
pe nobilul George Moruzi, care îl impresionează adânc prin 
[cuvânt indescifrabil] sa personalitate. între ei se leagă o prietenie 
de-o viaţă. Prinţul Ferdinand, care era şi inspectorul Cavaleriei, 
s-a dus în 1907, spre toamnă, să facă inspecţia Regimentului 1 
Roşiori. Sublocotenentul Antonescu era adjutantul regimentului 
şi şef de pluton, iar la inspecţie plutonul său s-a remarcat cu 
brio. La ora amiezii are loc un prânz în cazinoul regimentului. în 
astfel de prilejuri, Prinţul moştenitor petrecea camaradereşte cu 
sinceritatea pornirilor sale de cavalerist şi pentru a fi şi mai mult 
nivelate diferenţierile, se turna plusul de pahar necesar creării 

unei atmosfere de intimitate. Prinţul se afla la masă în faţa 
colonelului [George] Bogdan, comandantul regimentului şi 
prieten apropiat, foarte de demult; sublocotenent Antonescu, [era 
aşezat] tocmai înspre marginea mesei, printre cei mai tineri ofiţeri 
din regiment Toţi erau bine dispuşi, numai el observa. Principele 
îl căuta la masă cu ochii, şi întâlnindu-i privirile, ridică un pahar 
în sănătatea lui Ion Antonescu, însoţit de cuvintele: 

- Până la fund, câine roşu. 

In sarcina pe care o avea - de adjutant al regimentului - 
găseşte prilejul de a-şi cunoaşte bine şeful. 

El îşi observă şeful, îi scrutează caracterul, îi interpretează 
poruncile şi de om şi de şef, şi deşi Bogdan avea în cavalerie o 
reputaţie temeinică, Ion Antonescu, prin obiectivă comparaţie, 
îşi dă seama de superioritatea proprie şi îl domină. De altminteri, 
toată viaţa, unde a fost, a vrut şi a dominat. 

în 1907 intervin răscoalele ţărăneşti. Răscoala pornită de la 
cerinţe şi cauze juste ameninţa, prin proporţiile ce luase, însăşi 
situaţia ţării. Intervenţia militară austriacă era în pregătire, iar 
oamenii politici în unanimitate hotărâseră represiune. La Galaţi, 
o mare mulţime de oameni era strânsă, ameninţătoare, furioasă. 
Strigăte, focuri de revolver, bastoane ridicate. “La Primărie, la 
Primărie.” 

Ion Antonescu, cu 7 oameni, păzea piaţeta ce duce spre 
Primărie. El are consemnul să tragă în cazul când s-ar încerca a 
se ajunge la Primărie prin forţă. 

Manifestaţia - compusă din aproximativ 2.000 oameni - 
merge spre Primărie. încercarea legală a procurorului de oprire 
este inutilă. Un glonţ de revolver, trimis lui Ion Antonescu din 
mulţime, îi trece pe lângă ureche. Acesta ordonă a se deschide 
focul; 20-25 oameni cad, manifestaţia se împrăştie, fugind în 
toate părţile. Purtarea sublocotenentului este socotită drept un 
fapt de mare îndrăzneală 5 . Ea face ocolul ţării, iar camarazii de 
regiment nu mai ostenesc, vorbind tuturor cunoscuţilor de perso¬ 
nalitatea tânărului sublocotent. 

Ion Antonescu îşi dezvolta acum cultura după un program 
precis întocmit. Timpul liber îl dedică studiilor. Cunoştinţele 
militare şi le dobândeşte după cerinţele de specialitate necesare 
unui militar, pentru a-şi apropia conducerea în bătălie a marilor 
, unităţi. Programul său intercala însă în studiile militare dezvol¬ 
tarea culturii generale în domeniul istoriei politice şi al geografiei, 
alternate cu lecturi literare care se ocupau îndeosebi cu studiul 
eroilor. El mergea însă la studii făcute de genii sau, în orice caz, 
de mari talente. 

Teatrul lui Shakespeare, Comeille şi V. Hugo îl captivase. 
Chiar în ultimul timp cât am stat împreună, îmi recita versuri 
din Comeille şi din Shakespeare [Hamlet, Iuliu Cezar, Antoniu 
şi Cleopatra, Regele Lear, Macbeth, Cor io lan, Henric al 
VlII-lea]. 

Talbot, Henricii şi Ricarzii teatrului elisabetan îi erau apro¬ 
piate cunoştinţe. Desigur, Shakespeare studiază eternul om, dar 
înfăţişează şi mai cu relief, eroul-om. Eroii lui Carlyle şi viaţa 
lui Napoleon îi sunt cărţile la căpătâi de pat. 

în anul 1908, locotenentul Antonescu dă examen pentru 
intrarea în Şcoala Superioară de Război la care reuşeşte primul. 

în 1909 se deschid cursurile şcolii; tot în 1909 l-am cunoscut 
personal pe Ion Antonescu la cursele de cai, unde tocmai 
încălecasem într-o cursă de Steeple, parcursă cu o îndrăzneală 
şi energie hotărâtă cu un pur-sânge care sărea obstacole mari 
prima dată în viaţa lui. 

Prin intrarea în Şcoala de Război, el încearcă o mare 
decepţie. în afară de învăţământul tacticii generale, conduse de 
generalul Constantin Christescu, nu vede interes pentru nici un 
alt curs. De aici împotrivire. în general ofiţerii participanţi ai 
Şcolii Superioare de Război sunt elemente disciplinate; ei sunt 
veniţi pentru a-şi înlesni drumul carierei şi de aceea nu exista 
din partea lor nici un fel de manifestaţii de împotrivire. De altmin¬ 
teri comandantul şcolii are puteri [cuvânt neidentificat] şi mai 
mult chiar decât ignoranţa, împotrivirea este sancţionată dur. 

Cu toate acestea, profesorului de istorie militară Ion 
Antonescu îi spune că el n-a venit în Universitatea Militară casă 
înveţe pe dinafară pentru a treia oară cursul de istorie, pe care 
l-a mai făcut o dată la Şcoala de ofiţeri şi a doua oară la Şcoala 
de aplicaţie a armei. 

Celui de geografie îi spune că învăţământul pe care acela îl 
dă a mai fost o dată memorat în liceu. Pe un alt profesor, care 
observă că citeşte jurnalul pe timpul orei, îl apostrofează: “N-am 
să mai citesc jurnalul când dumneata ai să vii pregătit la curs.” 

Astfel de neînţelegeri are cu aproape toţi ofiţerii profesori 
ai şcolii, care se mulţumeau să-şi facă explicaţiunile şi intero¬ 
gaţiile după nişte cursuri vechi litografiate ale şcolii. Dar ceea ce 
era mai “tragic”, era faptul că aceste cursuri “erau predate de 
cei mai autorizaţi şi mai cunoscuţi din ofiţerii Marelui Stat Major 
al Armatei”; izbucnirea lui a fost atât de categorică încât a fost 
eliminat din şcoală în trei rânduri şi în trei rânduri s-a revenit 
asupra măsurii luate. 

Totuşi şcoala a folosit, pentru răgazul de meditaţie ce i-a 
dat, pentru un adaos de autoritate şi un surplus de faimă. Iar 
încrederea ce o avea în el însuşi a sporit prin superioritatea ce-şi 
afirmă nu numai în raport cu camarazii, dar mai îndeosebi în 
lupta cu profesorii. 

După terminarea Şcolii de Război este trimis să facă stagii 
în arma străină 6 . Cere Regimentul 38 Infanterie Brăila, pentru a 
se duce să locuiască iarăşi cu doamna Baranga, al cărei soţ 
comanda brigada în acel oraş. încă începând din Şcoala de Război 
el nu mai are stăpân. Judecata şi părerea sa se exprimă absolut 
liber; iar omul ce el are în faţă, indiferent de situaţie şi rang, 
preţuieşte atât cât îl apreciază el. Sinceritatea, care a fost 
totdeauna o trăsătură caracteristică a firii sale, devine o poruncă 
a datoriei. El este sigur că vede clar şi scormone la rădăcină; 
adevărul pe care-1 descoperă îl spune categoric oricui în faţă, 
fiindcă nu poate altfel. 

La Regimentul 38 Infanterie i se dă comanda unei companii. 
Instruieşte această companie desăvârşit. Nici un alt ofiţer din 
regiment nu-i poate atinge rezultatele, fiindcă nici unul ca el nu 
are focul sacru; el are o misiune. La un moment dat, se anunţă la 
regiment inspecţia generalului Constantinescu Achil, comandan¬ 
tul Diviziei 10 Infanterie, din care făcea parte Regimentul 38. în 
regiment, mare fierbere, generalul era foarte sever şi temut. 
Magaziile corpurilor pe vremea aceea nu posedau echipamentul 
complet după nevoile regimentelor; saturaţia în necesar de efecte 
era satisfăcută abia în proporţie de 1/3. De aceea se obişnuia ca 
la inspecţii regimentele să-şi împrumute, “pe cauză”, unul altuia 
efectele. Deşi procedeul constituia o nesinceritate şi o înşelare a 
şefilor mai mari asupra realităţii, totuşi reuşita inspecţiei asigura 
liniştea comandantului de regiment, faima regimentului; proba¬ 
bilitatea dobândirii de noi galoane, concedii, decoraţii. Toate 
companiile s-au prezentat, sub raportul aspectului, admirabil la 
inspecţie. Când vine rândul companiei locotenentului Antonescu, 
oamenii săi sunt îmbrăcaţi cu vestoane şi pantaloni vechi, peticiţi; 
bocancii desigur lustruiţi spilcă, însă împodobiţi cu fel de fel de 
manifestări de artă de-ale cismarului companiei. 

La apropierea generalului, locotenentul Antonescu îi dă 
raportul. Colonelul Cratero, comandantul regimentului, maiorul 
batalionului şi o suită întreagă de ofiţeri îngălbenesc. Toţi văd 
nereuşita inspecţiei şi în această nereuşită, evaporarea planurilor 
de linişte şi înaintare, dispariţia iluziilor de decoraţie, spulberarea 
concediilor, încondeierea memoriilor; toţi văd catastrofala 
nereuşită a regimentului în inspecţie. 

După primirea raportului, generalul îl întreabă pe Antonescu: 

- Ce este aceasta, domnule locotenent? 

-Realitatea, domnule general. 

Colonelul Cratero se apropie de general şi îi şopteşte: 

- Dar aţi văzut, domnule general, celelalte companii cum 
s-au prezentat. Locotenentul este un ofiţer străin de armă, venit 
pentru stagiu. 

-Toată noaptea, replică Antonescu, furgoanele regimentului 
au cărat echipament de la celelalte regimente din garnizoană. 
Nimeni n-a dormit astă-noapte pentru pregătirea inspecţiei; 
realitatea este însă că regimentul nu posedă efecte, iar noi la 
inspecţii căutăm să ne furăm căciula. Generalul se întoarse către 
colonel şi restul ofiţerilor şi spune: 

-Mi-a fost dat s-o văd şi pe aceasta. De când sunt în armată, 
mereu am asistat la spectacolul acesta al înşelării realităţii. Sunt 
foarte mulţumit că măcar acum, la sfârşitul carierei, am întâlnit 
un om care nu se fereşte de a spune adevărul. Colonele Cratero, 
eu îl felicit pe locotenentul Antonescu. * 

în toamna anului 1912 locotenentul Antonescu este chemat 
la Marele Stat Major al armatei pentru a urma disciplinele 
cursului zis “complementar”. Acest curs constă dintr-o practică 
în secţiile care constituiesc organizarea acestui înalt comanda¬ 
ment, pentru familiarizarea participanţilor cu toate lucrările 
importante ale fiecărui compartiment (secţie) în parte; şi, prin 
terminarea cursului, se realizează cunoaşterea de sinteză a 
funcţionării întregului organ, a cărui organizare există în miniatură 
la toate comandamentele militare superioare: armată, corp de 
armată, divizie de uscat; aer; maritimă. 

Acest stagiu la Marele Stat Major permite meditarea şi 
aprofundarea problemelor celor mai importante: de organizare, 
datare şi instrucţie, mobilizare, acoperirea mobilizării, concen¬ 
trarea şi acoperirea armatei în raport cu ipoteza de război; 
informaţiuni şi contrainformaţiuni; fortificaţii; transporturi pe 
cale ferată, automobile, aeronautice, navale. 

Acest curs este prilejul de studiu al funcţionării creierului 
armatei, iar încheierea cursului atrage trierea ofiţerilor, pentru 
confirmarea acelora care întrunesc aptitudinile necesare pentru 
a fi ofiţeri de stat major. 

* Menţiunea J‘Cap, II” şi însemnarea “(<3.IX,’946)” - e d , 

Ion Antonescu are ochii deschişi în 4 (patru); la terminarea 
acestui curs i se deschide o problemă de viitor la care el a avut 
încă timp de reflectat. Disciplina la Marele Stat Major este foarte 
severă şi numărul ofiţerilor este foarte mare, mulţi fiind grade 
mari; Antonescu este locotenent. Nu i-a plăcut viaţa de ofiţer de 
stat major; el a fost atras pentru viaţa de trupă, iar când a fost în 
statul maj or, n-a primit decât să fie primul în ordinea importanţei. 

Prezenţa pentru participanţi la acest curs a fost îndeosebi de 
folositoare în anul 1912, întrucât războiul balcanic fiind în toi, 
nicăieri mai lesne ca la Marele Stat Major nu se putea avea ştiri 
mai precise asupra desfăşurării războiului 7 . 

Războiul din Balcani pusese probleme politice importante 
pentru ţara noastră, şi era întrevăzut şi ca un protej al războiului 
european. 

De aceea în Statul Major, [aveau loc] discuţii zilnice şi 
aprinse, iar în cercurile politice, cântăreli asupra deplasării 
echilibrului politic în Peninsula Balcanică. 

Tot în 1912, se împliniseră 100 de ani de la pierderea 
Basarabiei, care devenise provincie încorporată la ruşi. Naţio¬ 
nalistul profesor Nicolae Iorga, profesor Honoris Causa al 
Universităţilor din Paris, Roma, Londra şi Philadelphia, având 
atunci o mare influenţă asupra tineretului, era în capul mişcării 
care reamintea durerea neamului de pierderea Basarabiei. Ziua 
comemorativă a acestei pierderi a fost o zi de doliu românească; 
drapele negre au fost arborate la aproape toate casele de pe 
teritoriul României. Desigur oficialităţile şi instituţiile statului 
nu ppteau să se manifeste, Rusia fiind o ţară mare şi puternică. 

în 1913, Turcia este răpusă de aliaţi - Bulgaria, Serbia şi 
Grecia -, iar moştenirea deschisă prin alungarea Turciei din 
Europa dă naştere unui nou război, de data aceasta între foştii 
aliaţi: Bulgaria de o parte, Serbia şi Grecia de altă parte.* 
în timpul când războiul dintre Bulgaria, Grecia şi Serbia se 
desfăşura cu intensitate, la Bucureşti aveau loc negocieri 

* Sfârşitul primului caiet - n . ed . 

diplomatice cu Bulgaria, România cerându-i rectificarea fron¬ 
tierei dintre Dobrogea românească şi Bulgaria, pentru a se obţine 
ca această frontieră să îndeplinească şi anumite condiţiuni 
strategice, asigurând unele înlesniri militare României în cazul 
unei porniri ofensive bulgare contra ei. Calitatea unei frontiere 
de a fi şi strategică - desigur, în unele împrejurări -, putea fi şi o 
manifestare de prestigiu. Negocierile diplomatice nu aduseseră 
un rezultat satisfăcător cererilor României, iar prelungirea lor 
putând da posibilitatea Bulgariei să termine victorios cu Serbia 
şi Grecia şi apoi să facă război României, care ar fi ţinut pentru 
Europa un focar de război prea mult timp deschis, România a 
fost împinsă să intervină cu armata pentru a restabili pacea în 
Balcani. De aici hotărârea ca armata română să treacă Dunărea 
şi să intre pe teritoriul Bulgariei. 

Căpitanul Ion Antonescu este mutat de la Marele Stat Major 
la comandamentul Diviziei 2 Cavalerie, general [Alexandru] 
Mustaţă, mare unitate nou creată cu prilejul războiului. Mutarea 
de la Statul Major se face după cererea insistentă a căpitanului 
Ion Antonescu, care crede că la un comandament mai mic poate 
să-şi desfăşoare mai cu înlesnire şi mai folositor însuşirile 
personalităţii sale, având şi un câmp de acţiune mai propriu pentru 
a face o experienţă reală a războiului. 

Divizia 2 Cavalerie se afla în curs de concentrare pe Dunăre, 
când căpitanul Ion Antonescu se prezintă la comandamentul 
diviziei, unde i se încredinţează conducerea Biroului 2 Informaţii. 
La divizie, tocmai se primise ordinul de trecere a Dunării, care 
se executa aproape de totalitatea forţelor române pe un singur 
pod. Divizia deci trebuia să-şi calculeze bine şi repede ora trecerii 
fiecăreia din unităţile şi serviciile ce avea sub ordine, timpul 
pentru această efectuare fiind strict şi pe sponci calculat. Trecerea 
unui curs mare de apă, în prezenţa inamicului, este o operaţie 
anevoioasă, deoarece acesta poate ataca în momentul când sunt 
în curs de trecere şi prin o eventuală reuşită, poate cauza mari 

neajunsuri la continuarea trecerii, care poate fi chiar compromisă. 
Ordinul se primise de divizie la ora 20, iar la ora 21, generalul 
chemase la el în cameră pe şeful de stat major al diviziei, şeful 
Biroului 3 Operaţii şi şeful Biroului 2. întotdeauna când luarea 
hotărârii de şef şi alcătuirea ordinelor se face în consiliu şi prin 
discuţii, timpul trece fără realizări în lucru. Sosise ora 12 noaptea 
(24) şi din ordin nu se redactase decât primul punct, situaţia 
generală, adică tocmai punctul acela care de fapt era o parafrazare 
a situaţiei generale din ordinul primit de la comandamentul 
suprem. 

Atunci, cu ceasul în mână, Ion Antonescu se adresează 
generalului Mustaţă, cu următoarele cuvinte: 

- Domnule general, după exact 3 ore de discuţii nu s-a 
rezolvat din ordinul ce trebuia să ajungă foarte rapid la timp 
decât un paragraf lipsit de valoare pentru executanţi, şi divizia 
trebuie să înceapă trecerea peste pod după cinci ore, la ora 5 
dimineaţa. Astfel fiind ordinul dat de noi, trebuie să prescrie ce 
trebuie să facă cele 7 regimente ale diviziei, plus serviciile şi 
coloanele de hrană, servicii, ambulanţele sanitare, trenurile 
regimentare ale corpurilor. Ordinul trebuie citit, înţeles de fiecare 
din aceşti executanţi; oamenii trebuiesc sculaţi din somn, caii 
hrăniţi şi înşeuaţi, corturile şi conoveţele ridicate şi împachetate 
şi toate acestea astfel ca la 5 dimineaţa primul regiment hotărât 
să înceapă să treacă peste pod. Aceasta nu este posibil decât în 
cazul când ordinul va fi ajuns la executanţi la ora 2,30; altfel 
divizia compromite trecerea sa şi a tuturor marilor unităţi ce 
urmează să treacă după ea. 

Generalul Mustată: 

i 

-Desigur, tu ai dreptate, mă copilule. 

Căpitanul Ion Antonescu: 

- Daţi-mi mie să fac ordinul şi în cel mult un ceas el va fi în 
întregime gata. 

- Bine, mă, fa-1 tu! 

Generalul Mustaţa vorbea intenţionat o românească vulgară 
şi desigur nici nu se remarca printr-un exces de curtenie. Era 
însă un om energic şi cu mult bun simţ. Căpitanul Antonescu 
părăseşte imediat camera şi cheamă întâi la el pe şeful transmi¬ 
siunilor, căruia îi ordonă să transmită tuturor unităţilor, telefonic, 
următorul ordin: “Regimentele vor fi gata de marş, astăzi, ziua 
Z laora4,30. Comandantul diviziei... General...” 

La ora 2, ordinul de executare era gata alcătuit; el fusese 
elaborat pe părţi, citit de general pe părţi, bătut la şapirograf în 
numărul de exemplare trebuincios, nemairămânând pentru ora 
2 decât semnătura generalului. Toţi agenţii de transmisiuni ai 
diviziei, pentru a duce ordinele la unităţi, erau gata de plecare, 
aşa încât angrenarea serviciului s-a făcut normal, iar la ora 4,45 
căpitanul Ion Antonescu se afla la pod, cu ajutoarele necesare, 
pentru a supraveghea şi îndrepta executarea trecerii. 

Operaţiunea trecerii s-a executat în condiţiunile de timp 
fixate şi divizia a fost îndreptată prin ordine de urmare, pe direcţia 
şi cu însărcinarea ce i se fixase de comandamentul superior. 

în timpul deplasării în marş spre Lovcea, la 10 km depărtare 
de această localitate avangarda diviziei este oprită de focuri de 
armă şi întreaga divizie se opreşte pe şosea. Stăteam în aşteptare 
de mai bine de una oră. Deodată începe să se audă în coloană, 
strigătul mereu repetat: “Faceţi loc pe mijlocul şoselei.” 

însemna că trece cineva de la divizie în grabă spre înainte. 
Energia ofiţerilor face ca şoseaua să fie numaidecât eliberată 
circulaţiei, şi nu mult după aceea un tânăr ofiţer călare, căpitanul 
Ion Antonescu, trecea prin mijlocul şoselei în galop mare, 
mergând la avangardă. Acolo, apreciind că inamicul nu este în 
forţă şi că gloanţele primite sunt izolate şi rare, împinge imediat 
avangarda în marş, trimiţând totodată ordin înapoi şi coloanei 
pentru a relua înaintarea. Făceam parte din Regimentul 11 
Roşiori, care se afla la 1 km în urma avangardei, în capul coloanei 
diviziei de cavalerie. Ajunsă la Lovcea divizia, un ofiţer de stat 

major este chemat la Marele Stat Major pentru a primi un ordin 
de operaţii important. Se duce pentru această însărcinare tot 
căpitan Antonescu. 

Comandant suprem al Armatei de operaţii era prinţul moşte¬ 
nitor Ferdinand, iar şef al Marelui Stat Major, general [Alexandru] 
Averescu. Ambii cunoşteau bine pe Ion Antonescu. Ofiţerul este 
chemat la general Averescu, care îi aduce la cunoştinţă că 
interesul operativ cere diviziei să ajungă foarte repede la Orhania, 
Distanţa depăşea etapa de 100 km. 

Căpitan Antonescu: 

- Domnule general, mâine seară vom fi acolo. 

- Ar fi bine, însă cred foarte greu realizabil. în orice caz 
trebuie făcută o mare sforţare pentru o grabnică realizare. 

Divizia de cavalerie făcuse deja de la Dunăre mai multe 
etape a 70 km pe zi, iar caii şi oamenii se resimţeau; acum i se 
cerea o sforţare de peste 100 km. 

Căpitanul Antonescu încredinţează pe general că angaja¬ 
mentul ce şi-a luat se va înfăptui. 

înapoindu-se la divizie, este atât de convingător încât 
generalul Mustaţă ordonă să se reia marşul la ora 1 noaptea, în 
direcţia Orhania. 

I 

A doua zi, la ora 18, Divizia 2 ajungea cu capul grosului 
avangărzii, la podul ce se afla la gura defileului Orhaniei. 

Comandantul diviziei telegrafiază că a ajuns la Orhania fără 
luptă. 

Oricine îşi poate uşor închipui cum este apreciată de şefii 
mari activitatea diviziei, şi care începe să fie autoritatea căpi¬ 
tanului Antonescu în comandamentul acelei Mari Unităţi. Trupele 
diviziei sunt dispuse acum, ocupându-se cu avanposturi podul 
de la intrarea în defileu, iar cu grosul trupelor, bivuacuri şi 
cantonamente înapoia unei linii de rezistenţă, care-şi sprijinea 
stânga pe oraşul Orhania, iar dreapta se petrecea în prelungirea 
unei linii călare pe şoseaua Sofia-Orhania-Lovcea, pentru a se 

opri în faţa acestei linii orice atac inamic din defileu spre est. 
Mi-au scăpat din memorie datele zilelor şi aici, în afară de 
memorie, nu posed nici un document. 

Două zile după ajungerea la Orhania, patrulele noastre şi 
dezertori bulgari ne fac cunoscut că ambele versante ale defileului 
Orhaniei sunt ocupate de câte un batalion de infanterie, însă că 
trupele bulgare, sătule de război, sunt dispuse a se preda, dacă li 
se dau anumite garanţii. Defileul de la Orhania impunea, pentru 
a se merge la Sofia, ca marşul să se execute numai pe şosea de o 
trupă de cavalerie; desigur că batalioanele duşmane ar fi putut fi 
dislocate prin luptă, însă se cerea desfăşurarea de operaţiuni în 
teren muntos şi păduros, operaţiuni anevoioase, costisitoare şi 
îndelungate. 

Divizia hotărăşte ca un ofiţer să facă o recunoaştere în defileu 
pe direcţia Sofia, căutând a lua legătura cu unul din comandanţii 
batalioanelor bulgare, fără însă a se încerca sistemul parlamen¬ 
tarismului. Mi se încredinţează mie această misiune. 

A 

In ziua de Z+2, încalec în capul plutonului meu şi mă îndrept 
în marş, trecând repede podul care era bătut de gloanţe duşmane. 
Mare parte din ofiţerii Regimentelor 11 Roşiori şi 10 Călăraşi 
erau în împrejurimi, culcaţi la pământ înapoia trupelor lor 
desfăşurate în tiraliori, iar comandanţii regimentelor, locotenent- 
colonelul Constantinide, şeful meu, şi locotenent-colonelul 
Murgescu, comandantul lui 10 Călăraşi, de la postul lor de 
comandă îmi urmăreau acţiunea. Progresez cu plutonul meu, 
precedat de 4-5 oameni în avangardă, o distanţă de 1.500 m de 
pod, când deodată se deschide asupra plutonului un foc repede 
de pe ambele versante ale dealurilor. Gloanţele sunt neeficace 
fiindcă sunt înfipte (vin de sus în jos). 

Orice înaintare devine din cale afară de primejdioasă şi în 
afară de misiune; de aceea am hotărât înapoierea plutonului. 
Retragerea trupelor din luptă să se facă numai în pas; am gândit 
într-o clipită că aplicarea acestei prescripţiuni ar produce pierderi 

nefolositoare. în acelaşi timp însă, o retragere în fugă ar fi făcut 
o impresie rea asupra trupelor bulgare şi atunci am adoptat un 
compromis. Am îndreptat plutonul înapoi, ordonând ca până 
dincolo de pod să meargă cu oamenii împrăştiaţi şi în galop 
mare sub conducerea plutonului; iar eu am făcut înapoi distanţa 
până la pod, mergând pe mijlocul şoselei în mersul la pas. S-a 
tras asupra mea timp de 10'minute, nenumărat de multe gloanţe, 
fără ca măcar să fi fost atins, nici eu, nici calul meu. Faptul s-a 
petrecut sub privirea majorităţii ofiţerilor din Regimentele 11 
Roşiori şi 10 Călăraşi, aşa încât s-a vorbit la divizie de acest 
neînsemnat act de curaj. Peste 24 ore, divizia trebuind să trimită 
prin [cuvânt indescifrabil] Craiova spre pasul Craiova în Balcani, 
generalul Mustaţă şi fac-totum -ul în divizie, căpitanul Ion 
Antonescu, mă însărcinează pe mine cu executarea acestei grele 
însărcinări. Am plecat cu 8 oameni în inima Bulgariei. Şi am 
executat o recunoaştere la 200 km depărtare de flancul armatei 
române, care a ţinut timp de 9 zile. Mai târziu, Divizia 1 
Infanterie, general Gărdescu, întorcând defileul Orhaniei pe la 
vest, Divizia 2 Cavalerie a ieşit din defileu, mergând în zona 
Zlatiţa, la 40 km de Sofia, unde am stat până la primirea ordinului 
de înapoiere în ţară 8 . 

S-au dat 10 decoraţii mai mari ca rezultat al operaţiunilor 
din Bulgaria; Regele Carol I era econom în toate şi foarte zgârcit 
în decoraţii cu ofiţerii. 

între cei 10 beneficiari ai armatei au făcut parte şi căpitanul 
Ion Antonescu şi locotenent C. Pantazi 9 . 

Am fost oare atunci ambii însemnaţi spre un destin comun? 

Timpul cât au durat operaţiile, cât şi acel trecut în jur de 
Zlatiţa n-a fost prielnic studiilor. 

El a fost întrebuinţat pentru desăvârşirea instrucţiei practicii 
de război, lupta contra holerei şi pentru realizarea unei aprovi¬ 
zionări mai mulţumitoare. Molima de holeră prezenta un spectru 
ameninţător şi înfricoşător, întrucât în trecutul istoric românesc 

au fost multe epidemii de holeră în ţară, care, dat fiind igiena şi 
mijloacele profilactice din trecut, ca de altminteri peste tot, 
produceau ravagii printr-o mortalitate groaznică şi întinsă. Despre 
grozăviile holerei şi ale ciumei nu există sătean să nu fie informat 
încă de copil, din povestirile părinţilor, deoarece holera şi ciuma 
chiar şi în jurul anului 1840 au lovit cu furie la noi; au fost sate 
în care populaţia a fost rasă, decimată în întregime. Pe de-o parte, 
oamenii erau înfricoşaţi, iar mulţi din medicii regimentelor, 
necunoscând maladia, într-o apreciabilă măsură agravau spectrul 
ameninţării printr-o atitudine depresivă, ceea ce constituia un 
exemplu demoralizant. A trebuit să intervină energia celor ce 
sunt născuţi fără frică de la Dumnezeu, pentru ca să se poată 
lupta cu succes în contra unui început de deprimare nervoasă 
care urma prin contrast “avântului ţării”, manifestat prin entuzias¬ 
mul cu care se prezentaseră oamenii la mobilizare şi năzuinţa 
lor de a se bate. Prin stimularea energiilor şi prin sosirea din 
Bucureşti a echipelor speciale de medici, urmate de contraofen¬ 
siva vaccinărilor antiholerice şi antitifice, duşmanul-boală a fost 
răpus, după ce însă cauzase destul de simţitoare pierderi. 

La reîntoarcerea în ţară a trupelor româneşti se începe în 
toate comandamentele, corpurile de trupă şi la Marele Stat Major 
un studiu temeinic al lipsurilor de care s-a resimţit armata noastră 
pe acest scurt timp de operaţiuni, studiu în adâncimea materia¬ 
lului căruia era intrat cu toată puterea atenţiei căpitanul Ion 
Antonescu. 

Darul lui de observaţie întipărise felurite clişee din care se 
puteau oricând reproduce: 

- disciplina, rezistenţa, sobrietatea, hărnicia şi iniţiativa 
ostaşului român; 

- priceperea, entuziasmul şi avântul tinerilor ofiţeri; 

- deformările pe care le-au adus viaţa şi milităria în 
caracterul şi manifestarea multora din ofiţerii din ce în ce mai 
vârstnici ai armatei. 


www.dacoromanica.ro 


26 


CONSTANTIN PANTAZI 


Nu fusese prilejul de a se verifica valoarea armamentului, 
atitudinea tuturor în foc, realitatea aptitudinilor de comandă, 
valorificarea doctrinei, însă se constataseră multe lipsuri mai ales 
în funcţionarea serviciilor de toate categoriile: hrană, sanitar, 
muniţii etc. El (războiul) înregistrase că Ion Antonescu îi rezerva¬ 
se în aceste împrejurări un loc modest; valoarea însă transformase 
locul în punte de comandă; el se valorificase în situaţii serioase, 
în care aptitudinile intelectuale nu se puteau manifesta decât 
numai dacă erau sprijinite de un motor moral real. însuşirile 
sale exercitându-se făţiş, competenţa sa fusese recunoscută, iar 
activitatea i se afirmase atât în legăturile cu şefii săi cărora le 
impunea, cât şi în legătura cu unităţile în subordine ale diviziilor, 
cărora el le comanda - şi noi militarii când zicem unitate, 
înţelegem în primul rând pe comandantul ei. 

La el începuse să vină diferiţi comandanţi de brigăzi 
[generali], comandanţi de regimente [colonei] deşi spuneau nevoi, 
deziderate, făceau intervenţii, pentru că toţi ştiau că generalul 
nu-1 va refula. El însă n-are timp a se ocup* de cereri de această 
natură şi o spune oamenilor în faţă, natura sa împiedicându-1 să 
adopte atitudinea binevoitoare a oamenilor lipsiţi de personalitate, 
care totdeauna promit pentru a-şi asigura simpatii, indiferent de 
faptul că-şi păstrează sau nu promisiunea făcută. 

în orice caz, oamenii care îmbracă aspecte umflate de 
pseudo-mândrie şi purtători de poze de morgă militară fără reproş 
înlătură înfăţişările de deprinderi arogante, pentru a prezenta 
siluete modeste şi zâmbete, schimonosind porniri de sinceritate 
şi admiraţie. Toate îi folosesc în întărirea personalităţii şi cunoaş¬ 
terea oamenilor, iar experienţa pe care el a făcut-o o dată, îi 
serveşte pentru totdeauria.* 

A 

In toamna anului 1913, căpitanul Antonescu este mutat în 
statul major al Corpului 4 Armată 10 , a cărui comandă se încre¬ 
dinţase aproape în acelaşi timp generalului Constantin Prezan. 

* Urmează precizarea “Capitolul III” - n. ed . 

Generalul Prezan, fost mult timp aghiotant al regelui 
Carol I", a comandat pe timpul campaniei din Bulgaria Divizia 
7 de Infanterie, această mare unitate s-a remarcat prin disciplină 
şi executare precisă şi metodică a tuturor misiunilor primite. 
Acţiunii Diviziei 7 în 1913 se datoreşte în bună parte prezenţa 
generalului în capul Corpului 4 Armată. 

Căpitanul Antonescu, mutat la Corpul 4, se prezintă 
generalului, care îl întreabă pentru ce a venit în acel comanda¬ 
ment, deoarece nu a avut dinainte adeziunea sa. 

Căpitanul Antonescu ripostează: 

- Domnule general, am fost mutat fără ca eu să fi cerut şi 
nici mie nu-mi convine să stau în corpul acesta de armată, aşa 
încât vă rog chiar insistaţi să fiu mutat. 

Generalului Prezan i-a plăcut atitudinea mândră cu care este 
întâmpinat şi replică lui Ion Antonescu: 

- îmi place atitudinea dumitale şi de aceea am să te rog 
să-mi faci plăcerea să rămâi ca să lucrăm împreună; sper că ne 
vom înţelege. 

Aşa ia naştere duumviratul Prezan-Antonescu, atât de legat 
de întreaga istorie a războiului 1916-1918 şi apoi de campania 
contra Budapestei 12 . 

Căpitanul Antonescu ia în primire Biroul Operaţiunilor, 
studiază directivele de instrucţie date pe corpul de armată, 
schimbă - desigur, cu asentimentul generalului Prezan - aceste 
directive cu altele alcătuite de el ca rezultat al practicii şi vederilor 
personale; face propuneri Marelui Stat Major pentru anumite 
modificări, căci pe elîl interesează şi restul armatei. Dar niciodată 
Ion Antonescu nu s-a mărginit la activitatea împrejmuită a locului 
său; el îşi întinde activitatea asupra tuturor birourilor, iar 
dinamismul şi sinceritatea convingerilor sale îl impun în curând 
şi în acest comandament ca pe un fac-totum. 

Generalul Prezan merge însoţit de el la toate inspecţiile şi 
cunoscându-1 îndeaproape îşi dă seama că este un om de mare 

valoare. Generalul are o moşie în judeţul Vaslui, la Schineta, 
depărtată de laşi la 70 km, şi când prezenţa sa nu este riguros 
necesară la Iaşi, stă la ţară. 

O dată pe săptămână mergea la el la ţară, cu automobilul, 
un ofiţer de stat major cu lucrările pe care trebuie să le semneze 
sau de care trebuie să ia cunoştinţă. Căpitanul Antonescu merge 
în mod obişnuit cu aceste lucrări şi astfel face el cunoştinţă cu 
doamna Olga Prezan, soţia generalului. 

Olga Prezan, o femeie care având farmecul sufletului şi 
preţuind pe căpitanul Antonescu, se făureşte între ei o delicată şi 
strânsă prietenie, care a apropiat şi mai mult pe cei doi bărbaţi, 
Prezan şi Antonescu. 

Atmosfera în Ţara Românească în 1913, după încheierea 
păcii între ţările balcanice, se înseninase. Oamenii însă care erau 
desprinşi să rupă pojghiţa aparenţelor şi să privească spre realităţi, 
erau îngrijoraţi fiindcă se iviseră semne vizibile de posibilitatea 
unui război european. 

Europa, după cum cu toţii ştim, era împărţită în două 
conglomerate de state antagonice: Tripla Alianţă, în care intrau 
Germania, Austria şi Italia, şi Dubla înţelegere în care se aflau 
alăturate: Franţa şi Rusia. 

Toate ţările mari ale Europei manifestau în acea epocă porniri 
imperialiste, dar mai clocotitor era imperialismul german, fiindcă 
era mai adânc interiorizat (sic!). 

Războaiele din 1866 şi 1870 pentru închegarea intimă a 
unităţii germane măriseră încrederea germanilor în însuşirile lor 
individuale şi naţionale, iar studiile ideologice le dăduseră 
convingerea unei superiorităţi germanice care se şi manifestase 
începând mai ales din veacul XVII atât pe tărâmul ştiinţific, 
industrial, literar, cultural şi artistic, cât şi prin afirmaţiuni civili¬ 
zatoare şi politice. Germania, acum închegată şi tare, îşi vedea 
populaţia crescând şi dorea să-şi realizeze teritorii pentru expan¬ 
siunea sa naţională. 

Monarhia germană, în cap cu Kaiserul, şef necontestat al 
pangermanismului, adoptase o politică de mână forte. în 1909 
(de fapt, 1911 - n. ed.), prezenţa bastimentului “Panther” la 
Agadir arată întregii Europe că Germania este interesată în Africa, 
iar negocierile germano-franceze care au urmat au fost urmărite 
de întreaga Europă cu palpitaţia mărită. 

Kaiserul foloseşte zgomotul săbiei şi zăngănitul pintenilor 
în ecoul întregii Europe, dar dacă el are totuşi oarecare circum¬ 
specţie, Kronprinţul şi pangermaniştii îl întrec în manifestare. 
Toată Europa auzise de “Drang nach Osten” care făţiş vorbea 
de Asia Mică, pe când punerea piciorului în Chang-Tung, 
stăpânirea insulei Chiaocicin şi a Arhipelagului Bismarck, 
evidenţiau afirmarea de pretenţiuni în China şi Pacific. 

Franţa era mai puţin provocatoare, totuşi năzuinţele ei de 
a-şi relua Alsacia şi Lorena erau încredinţate rugăciunii de fiecare 
seară a francezilor, şi “n’en parlons plus, pensons y toujours”, 
era cunoscută de toată lumea. 

Rusia, în gând cu Constantinopolul, era purtată de visul de 
a transforma Bosforul şi Dardanelele în staţiuni balneare ruseşti, 
purtându-şi încă gândurile şi priviri iscoditoare, prin Asia Mică, 
China şi Pacific. 

Austria avea scopuri mai modeste. Ea s-ar fi mulţumit cu 
predominarea în Balcani, încorporarea Bosniei şi a Herţegovinei, 
stăpânirea Adriaticei şi respectul ce se datoreşte unei mari puteri. 

Anglia însă îşi avea obiective istorice: 

- voia cu orice preţ să fie menţinut echilibrul de forţe euro¬ 
pean în pace, pentru a i se permite “splendida izolare” cu scopul 
de a-şi îngriji imperiul colonial din Africa, Asia şi Australia, 
bineînţeles dând toată atenţiunea cuvenită graniţei de la extremi¬ 
tatea sa răsăriteană: Singapore, Insulele Neerlandeze, Tasmania, 
Noua Zeelandă. 

Germania anunţând un program intens de înarmări maritime. 
Anglia nu poate să descifreze bine dacă se urmăreşte prin aceasta 

numai o ameninţare a flotei engleze în cazul când Anglia intervine 
într-un eventual război european sau dacă noile bastimente 
germane nu urmăresc scopul de a deveni insule mişcătoare 
înarmate pentru a fi valorificate pretenţiuni germane în Pacific. 

Iar urmarea este votarea unui contra-program de prepon¬ 
derentă înarmare maritimă engleză. 

Japonia, tocmai la extremitatea occidentală (orientală -n. 
ed .) a Asiei şi situată în Pacific ca şi Anglia în Atlantic, îşi făurise 
o mare faimă după războiul biruitor din 1904-1905 contra ruşilor. 

Populaţia sa sporea în proporţii maxime, iar sărăcia 
teritoriului şi marea dezvoltare a industriei sale erau în căutare 
de noi teritorii. 

Ea pusese în 1906 piciorul solid în China, însă ochii şi faptele 
ei erau îndreptate spre insulele din sud, căutând departe spre 
Australia. • 

Ea cucerise deja insulele Biniu şi Formoza; de ce nu Filipi- 
nele şi arhipelagul sondelor neerlandeze? 

Ţara noastră? Era înfeudată la politica Triplei Alianţe. 
Adeziunea la politica germană era rezultatul unui ecou al politicii 
ţariste din 1812, 1828-34 şi chiar din 1877, dar şi o înclinare 
personală a regelui Carol I, care era de origine şi structură 
sufletească germanice. Aceasta era politica oficială, considerată 
bine echilibrată, curentul german în ţară se sprijinea pe convin¬ 
gerea românilor că, într-un eventual război, Germania ar fi 
invincibilă în Europa. Şi mult i-a lipsit? Dacă nu intervenea 
America? 

De fapt pornirile sufleteşti ale României se îndreptau spre 
Franţa, care era simţită ca a doua noastră patrie. Când vorbim 
aici de România, mai ales pentru acea epocă, avem în vedere 
pornirea intelectualităţii şi a conducătorilor politici, poporul în 
întregul lui nefiind încă suficient de conştient pentru a forma un 
argument decisiv în manifestare; fiind oarecum încă minor, el 
urmă cu încredere hotărârile stăpânirii. 

în toamna (de fapt, vara - n. ed.) anului 1914, izbucneşte 
războiul între Germania şi Austria, contra Franţei, Rusiei şi 
Serbiei, Dublei înţelegeri, după silirea neutralităţii Belgiei, 
alăturându-se şi Anglia. 

România deşi făcea parte din Tripla Alianţă, din motive de 
prudenţă, dar şi din cauze mai adânci sentimentale la fel ca şi 
Italia, îşi declarase neutralitatea. 

Războiul fiind deschis, pregătirea militară pentru orice 
împrejurare începe să se dezvolte cu deosebită grijă, iar Marele 
Stat Maj or român alcătuieşte ipoteze pentru ambele eventualităţi. 

După reuşita franceză de la Mama, publicul românesc începe 
să se manifeste pentru voinţă şi pornirea României de a lupta 
alături de Franţa şi Rusia, pentru cucerirea Ardealului, iar în 
vara lui 1915, Marele Stat Major trimite Corpului 4 Armată 
frânturi din studierea unei ipoteze eventuale, extra-secretă, în 
care generalul Prezan ar avea comanda unei armate de nord, cu ‘ 
misiunea de a forţa defileurile Carpaţilor Moldovei. General 
Prezan discută ipoteza cu căpitanul Antonescu, iar acesta din 
urmă face discret o excursie în Carpaţii Moldovei. La reîntoarcere 
întocmeşte studiile de bază, le prezintă generalului şi apoi este 
trimis la Marele Stat Major pentru a susţine acolo vederile 
comandantului. 

întors de la Bucureşti, se reia o susţinută activitate a coman¬ 
damentului pentru ca instrucţia în diviziile corpului de armată 
să se execute foarte serios, practicându-se îndeosebi trageri. De 
altminteri, politica României păşise în 1916 de la conturul 
“neutralităţii leale şi definitive” la “neutralitate armată” şi apoi 
la “expectativa armată”. 

Oamenii se chemau la instrucţie în serii, putându-se realiza 
o pregătire de război în toată adâncimea contingentelor mobili- 
zabile. 

Dualitatea Prezan-Antonescu se fuziona într-un progres 
constant. 

Anii 1915 şi 1916, până la intrarea în război a României, se 
trec în opinia românească cu aprecierea emotivă a două idei 
politice: ideea intrării României alături de Franţa, Anglia şi Rusia, 
zisă francofonă, care era tacit adoptată de Partidul Liberal -tacit, 
fiindcă partidul era la putere, iar I.I.C. Brătianu, şeful guvernului, 
era denumit “Sfinxul”-, de Partidul Conservator-Democrat al 
lui Take Ionescu, de dizidenta conservatoare a marelui român 
Nicolae Filipescu şi de forţele naţionaliste cu N. Iorga. 

Cealaltă idee, zisă germanofilă, conţinea în sfera ei pe regele 
Carol I şi Partidul Conservator, de ambele nuanţe, cu marele 
boier Petre Carp şi cu Alexandru Marghiloman. Tot aici se alătura 
şi o dizidenţă liberală cu Constantin Stere. 

Discuţiile asupra intervenţiei României deveniseră contra 
verse zilnice ale ideilor antagonice, cum şi ale presei care, de 
asemenea, se împărţise între cele două tabere. Românului îi place 
să discute şi subiectul palpitant cu o teză anumită adoptată, era 
îmbrăţişat de unii fiindcă voiau să se impună printr-o strălucire 
argumentară; de alţii fiindcă discutau totdeauna pentru a lua o 
atitudine contrară persoanei cu care discută; alţii discutau pentru 
a-şi da aere că deţin ultimele noutăţi şi deci au relaţiuni serioase 
şi sus-puse, iar alţii pentru a se distra; iar mulţi, foarte mulţi 
entuziaşti îşi puneau tot sufletul pentru ca prin sinceritatea lor să 
se facă contaminare de prozelitism. 

îmi amintesc cum, invitat fiind la Delavrancea la prânz, deşi 
mă interesa foarte mult să aud opinia în chestiunea politică a 
acestui om strălucitor, înzestrat de natură, nu l-am putut auzi 
vorbind totuşi, fiindcă avea un poftit, om obscur şi rămas obscur, 
care căuta cu orice preţ ca numai opiniile d-sale să fie auzite, 
opinii care nu erau decât reproduce<ri>, de o admirabilă 
fidelitate, ale gazetelor cotidiene. 

Când în sfârşit domnul şi-a terminat pledoaria, desigur o 
dată cu ridicarea tuturor de la masă, am întâlnit privirile lui 
Delavrancea care aveau un uşor surâs ironic. 

www.dacoromanica.ro 


33 


CU MAREŞALUL PÂNĂ LA MOARTE 

Ion Antonescu a judecat şi el problema adânc, sub toate 
aspectele, a ajuns la o concluzie şi din acest moment, îndosariată 
şi ridicată în sertarele bibliotecii minţii, ideea purta doar o 
etichetă; şi Ion Antonescu o poate scoate de acolo şi înfăţişa 
complet oricând vroia. Fiindcă acesta este mecanismul de 
funcţionare a creierului său; odată studiul făcut asupra unei 
chestiuni, nu mai revine asupra lui decât dacă intervine ceva 
nou; iar de nu, rămâne acolo în bibliotecă, fiindcă el ştie că tot 
ce a gândit temeinic este ca şi scris şi nu mai uită niciodată. 

“Muşchii spiritului” el trebuie să-i exercite pentru rezolvarea 
problemelor de pregătire ale armatei şi, ca întotdeauna, nu 
dispunea de timp pentru discuţii distractive şi sterile. 

La 15 august [stil vechi] 1916, România declară război 
Austro-Ungariei, iar după câteva zile ni se remit declaraţiuni de 
război din partea: Austriei, Germaniei, Bulgariei şi Turciei. 

Corpul 4 Armată căruia i se pusese la dispoziţie sub ordine 
şi Divizia 2 Cavale* ,e-în unul din regimentele căreia mă aflam 
şi eu - constituie Armata de Nord, general Prezan, cu misiunea 
de a străbate într-o primă fază regiunea muntoasă, forţând 
defileurile Moldovei, pentru ca apoi să continue operaţiunile 
ofen r i ve în direcţia generală Budapesta. 

Căpitanul Antonescu este şef al Biroului Operaţiilor. El 
lucrează, contrar regulilor de stat major, independent de stat 
majorul Armatei de Nord, direct cu generalul Prezan. 

Dualitatea comandant-şef de stat major în operaţiuni, după 
doctrina românească, constituie ceea ce se numeşte comanda¬ 
mentul. 

Şeful de Stat Major trebuie să supună generalului elementele 
luării hotărârii, spunându-şi opinia sa în cazul când îi este cerută. 
Hotărârea şi concepţia revin generalului care îşi asumă răspun¬ 
derea; redactarea ordinelor şi ajungerea lor în mod util la trupe 
revin statul ui major al comandamentului, iar răspunderea o poartă 
şi generalul şi şeful de Stat Major. 

Căpitanul Ion Antonescu nu era şef de stat major al lui 
Prezan, el era cel mai tânăr ofiţer din comandament, iar generalul 
nu lucra decât direct cu el şi numai cu el. 

La începutul operaţiunilor au fost divergenţe de vederi. Ion 
Antonescu a fost nevoit, aşa cum a putut, să se folosească de 
mijloace diplomatice, fiindcă dacă “generalul se încăpăţâna, era 
peste putinţă să-l mai schimbi”, mi-a spus de multe ori mareşalul 
Antonescu. 

Sistemul lucrului său era de a prezenta lui Prezan în scris 
elementele hotărârii, propunându-i în concluzie şi 2-3 soluţiuni. 
Iar în continuare, îmi spunea Ion Antonescu: “avea însă foarte 
mult bun simţ, totdeauna adopta soluţia cea mai bună”. 

Acest sistem a devenit după războiul trecut sistemul oficial 
de lucru în comandamente, preconizat doctrinar la Şcoala 
Superioară de Război. 

Soluţia odată adoptată, căpitanul Antonescu redacta 
instrucţiunea operativă sau ordinul de operaţiuni, care reda o 
concepţie clară şi clarificată, hotărând mijloacele şi elementele 
de execuţie şi însărcinările precise ale executanţilor. Ordinul 
despre care am vorbit că se alcătuia, trebuia să ajungă la timp, 
pentru ca execuţia să poată fi desluşită până la ultimul executant, 
adică după ce se tăcea intervenţia prin noi ordine a comandanţilor 
în subordine şi realizarea diviziunii muncii, prin repartizarea 
misiunii generale, în misiuni parţiale de execuţie, pentru ca apoi, 
la timpul prescris, operaţia proiectată şi ordonată să înceapă prin 
sudarea tuturor “eforturilor”, spre a se atinge scopurile hotărâte 
de armată, prin sabie şi foc. 

Execuţiei la rândul ei i se suprapune controlul, care era 
făcut acolo unde se ştia că este nevoie şi de cele mai multe ori în 
locul unde se aplica centrul de greutate al puterii, de generalul 
Prezan, sau de căpitanul Antonescu, sau chiar de ambii. Acum 
se imprima din nou voinţa de a învinge, prin darea exemplului 
de activitate, încredere în reuşita operaţiunii, energie, capacitate; 

aici se stimula energia tuturor prin controlul execuţiei şi al 
executanţilor, prin îndemnul lor. 

Principiul controlului este o poruncă cardinală de acţiune 
desfăşurată în activitatea creatoare a lui Ion Antonescu şi 
exercitarea perpetuă şi perseverentă a acestui control i-a dat 
putinţă în acţiune - să se folosească numai la ceea ce găsea că 
este absolut impus, din aplicarea sancţiunilor. 

Iată care au fost secretele exercitării comandamentului 
Armatei de Nord. Dar pentru ca această acţiune să se poată 
exercita, era nevoie de încrederea în ei înşişi a celor doi şi de 
curajul convingerii şi al răspunderii pe care ambii îl aveau la 
maximum dezvoltat; generalul Prezan însă avea răspunderea 
efectivă, aşa că se cuvine să dăm Cezarului ceea ce i se cuvine. 

Comandantul săvârşind cele arătate aici, a exercitat în mare 
parte acţiunea sa de comandament, însă el trebuie să ţină încă 
seamă de toate nevoile executanţilor şi să le satisfacă cerinţele 
prin alternanţa activităţii cu repaosul, prin veşnicul joc al 
consumării energiilor fizice şi sufleteşti şi al recuperării lor, 
materializate şi prin acţionarea la timp a tuturor serviciilor: de 
subzistenţă, sanitar, pentru muniţii, evacuări etc... 

Şi după ce a făcut tQate acestea, dualitatea are mulţumirea 
' sufletească a oamenilor interiorizaţi şi, dacă vor norocul şi 
împrejurările, poate avea şi succesul. 

în octombrie 1916, planul operaţiunilor ofensive ale armatei 
române este răsturnat de contraofensiva generalului [Erich] von 
Falkenhayn care, prin acţiunile din Valea Jiului şi a Oltului, 
imprima apariţia spectrului invaziei în Ţara Românească. 

Generalul Prezan, împreună cu căpitanul Antonescu, 
opriseră categoric încercarea ofensivă germană pe Valea 
Oituzului, operaţiune care dacă ar fi reuşit scotea total din cauză 
întreaga armată română încă din a doua jumătate a lunii 
septembrie. 

Spre sfârşitul lui octombrie, generalul Prezan este chemat 
la Marele Cartier General. El pleacă împreună cu căpitanul 

Antonescu. La început se hotărâse ca generalul Prezan să ia 
comanda Armatei 1 la Piteşti, iar mai apoi a condus operaţiile 
bătăliei de pe Argeş 13 . 

Armata [germană general Erich von] Falkenhayn, pătrun¬ 
zând în Oltenia cu Grupul Kiihne, acest comandament având 
sub ordine 4 divizii, se îndrepta pe direcţia generală Craiova- 
Bucureşti. 

Feldmareşalul [August] von Mackensen, care se află în 
Bulgaria, forţează Dunărea pe la T. Măgurele, trecând în România 
un grup de forţe - compus din 3-4 divizii germane, bulgare şi 
una divizie turcească - sub comanda generalului Kosch. Grupul 
Kosch trebuia să atace la sud de Bucureşti dinspre T. Măgurele. 

Legătura între grupurile Kiihne şi Kosch era făcută de Corpul 
german de Cavalerie al lui Schmettow, Armatele acestea trebuiau 
să se întrunească înainte de Bucureşti; ele însă erau depărtate 
între ele, şi atât timp cât întrunirea lor nu era înfăptuită, există 
pentru operaţiunile germane o perioadă de criză. 

Cartierul generalului Prezan era în satul Bragadiru, lângă 
Bucureşti. 

Cu forţele proprii şi cele puse la dispoziţie de Marele Cartier 
General, căpitanul Antonescu propune soluţia de a se primi 
bătălia pe Argeş, constituindu-se un grup ofensiv la sud, care să 
manevreze pentru a se bate şi a se distruge întâi Grupul Kosch, 
urmând ca după succes să se atace şi Grupul Kiihne care, până 
la terminarea bătăliei cu Grupul Kosch, trebuia oprit pe Argeş. 

Manevra propusă era o manevră clasică pe linii interioare, 
manevră care reuşise cu succes lui: Hanibal, primul care a conce¬ 
put-o la Cannae; lui Bonaparte la Jena şi dualităţii Hindenburg- 
Ludendorff, la Tannenberg. 

Generalul Prezan aprobă şi îşi însuşeşte soluţia. Toate 
măsurile de reuşită sunt luate; toate ordinele de execuţie la timp 
elaborate şi ajunse la executanţi, toate deplasările de forţe în 
timp executate; toţi sunt la timp la bătălie, afară de im corp de 

armată rus, care se deplasa de la Urziceni, şi care sosind târziu 
n-a mai luat parte la operaţie. 

în ziua de 20 noiembrie (stil vechi —n. ed.), la ora 18, bătălia 
se credea că este câştigată; aşa reieşea din rapoartele unităţilor 
asupra luptelor din cursul dimineţii. La mijlocul nopţii însă s-a 
aflat că Divizia 2/5 era în panică, iar divizia general Scărişoreanu, 
victorioasă tot cursul zilei, se afla în retragere... 

Trupele Grupului Kosch transformaseră în ultimele clipe 
de hotărâre a bătăliei din insucces în victorie şi, cu începere de 
la ora 12 noaptea, a trebuit să se dea ordinul de retragere spre 
Moldova. 

Şi de data aceasta, dualitatea Prezan-Antonescu îşi făcuse 
pe deplin datoria, însă la război sunt doi adversari faţă în faţă, 
ambii vor să câştige partida şi unul din ei sigur trebuia să fie 
învingător. 

Pierderea bătăliei de la Bucureşti zdruncina complet situaţia 
şefului Cartierului General al Armatei, şi Ionel Brătianu este 
nevoit să propună Regelui înlocuirea prietenului său, general 
Dumitru Iliescu*. 

Pentru luarea moştenirii sunt doi candidaţi: generalul 
Averescu şi generalul Prezan. 

Generalul Averescu este de mult cunoscut şi armatei şi ţării 
prin trecutul său, dar şi prin comenzile exercitate în prezentul 
război; are un prestigiu care-1 indică a lua succesiunea. Generalul 
Prezan şi-a creat o faimă deosebită în conducerea Armatei de 
Nord şi ascensiunea sa este în creştere. Pe de altă parte, relaţiunile 
Ionel Brătianu-general Averescu nu sunt prea cordiale, de când 
generalul Averescu, fost ministru de război, a fost silit să iasă 
din guvernul Ionel Brătianu şi de când prietenia generalului cu 
Take Ionescu, şef al Partidului Conservator-Democrat, devenind 
notorie. De aceea, Ionel Brătianu propune pentru a fi numit şef 

* Generalul Iliescu şi I. Brătianu, au făcut studii împreună în Franţa, în timpul 
când erau tineri - n. a. 

al Marelui Cartier General, deci în fapt conducătorul întregii 
armate române, pe generalul Prezan. 

Cartierul General avea un număr de 600 de ofiţeri, în cea 
mai mare parte ofiţeri de stat major, de toate gradele de la căpitan 
la general, toţi militari cu situaţii şi prestigiu consolidate. 

Generalul Prezan păstrează ca alter ego al său pe căpitanul 
Anton eseu, şi în afară de panaşul generalului Averescu, care nu 
este deprins cu mişcări de amplitudine, păstrându-şi o superbă 
fixitate, toate celelalte panaşe ale oştirii încep ca încetul cu încetul 
să se închine. Panaşul vechimii în armată salută pe cel al meritului, 
dar mai ales pe cel al puterii. 

Iar, la 1 noiembrie 1916, Ion Antonescu este înaintatmaior, 
la vârsta de 34 de ani. 

Generalii Massena, Angereau şi Duhesne, toţi mult mai 
bătrâni decât “l’embusque”, cum era denumit Napoleon Bona- 
parte când a luat armata din Italia sub comandă în 1796, chemaţi 
de Napoleon la Cartierul său la Albenza, se duc acolo “sous 
petant”. Napoleon după ce îi face să facă anticameră un timp 
suficient de îndelungat, apare în faţa lor şi după ce îi cunoaşte, le 
dă nişte ordine foarte distante. Avea 27 de ani iar Massena, 47, 
trecut războinic. 

La plecarea de la palatul comandamental care, coborând pe 
scări câte 3, generalul Massena, le spune celorlalţi doi: “c’en est 
fait, nous avons un maître”. 

Generalii noştri au spus oare£ece homol 

Cartierul General trebuind să se deplaseze la Urziceni, 
maiorul Ion Antonescu se duce în Calea Călăraşilor să vadă pe 
mama-mare, de care auzise că este bolnavă şi să-şi ia ziua bună 
de la ea. Bătrâna stătea pe o parte şi gemea, având temperatură 
marcată şi fiind moleşită. A vorbit mai mult Ionel şi înainte de a 
o părăsi i-a lăsat tot ce avea pe el ca avere, a îmbrăţişat-o şi s-a 
depărtat spre ieşire. 

Bătrâna s-a ridicat şi i-a strigat: “Ionele, să nu uiţi Ardealul”. 

Ultimele cuvinte auzite de la mama-mare în casa bătrânească 
a copilăriei, de pe Calea Călăraşilor, la marginea Bucureştilor, 
în mahalaua “Delea Nouă”.* 

După bătălia de pe Argeş (de la Bucureşti), guvernul a 
hotărât evacuarea Munteniei, Oltenia şi Dobrogea fiind deja 
ocupate de inamic. Cartierul General al Armatei se deplasează 
prin salturi laînceput în Urziceni, apoi în Buzău, Focşani, Bacău 
pentru a se instala la Iaşi. 

O singură armată românească rămâne pe front, aceea a 
generalului Averescu, al cărei şef nu a cunoscut înfrângerea pe 
frontul armatei sale şi în orice porţiune a frontului se întâmplă 
un insucces mai serios, ofiţerii şi trupa îl doreau şi-l vedeau la ei 
trimis de Rege. 

In Bucureşti, rămâne un mănunchi de oameni politici care 
au făcut politică germanofilă. Printre aceştia, Petre Carp care 
avea doi fii pe front, din care cel mai mare, căpitanul Petre P. 
Carp, cade eroic la 28 septembrie 1916. Ginerele lui Carp, colo¬ 
nelul Alexandru Sturdza, fiind sigur că războiul este pierdut pentru 
România, îşi părăseşte** marea unitate ce comanda şi trece la 
inamic socotind că poate fi de un real folos ţării sale în curârtd 
învinsă. Chiar dacă intenţia sa a fost patriotică, faptul de a fi pactizat 
cu inamicul a fost, este şi va fi totdeauna un act de trădare 14 . 

Dar P. Carp, deschis de părere pentru politica germană, la 
sosirea feldmareşalului von Mackenson la Bucureşti, când acesta 
vine să-i facă vizită, îl primeşte în hol şi nici nu-i oferă să stea, 
nici nu-1 pofteşte în salon; Carp nu poate intra în legătură cu 
duşmanul ţării sale. Mai târziu, colonelul Sturdza, ginerele său, 
vine la Bucureşti; doamna Sturdza, fiica lui Carp, se află în casele 
bătrânului boier, dar Carp nu-1 primeşte în casă pe Sturdza, 
fiindcă la el în casă nu poate intra un trădător. 

* Sfârşitul caietului al doilea - n. ed. 

** Brigada n-a vrut să se predea împreună cu el. N-a fost urmat decât de 
adjutant, locotenentul Wachman. Ordonanţa personală n-a vrut să-l urmeze şi 
Sturdza l-a împuşcat - n. a. 

Frontul acum urmează traseul: Marea Neagră, malul nordic 
al Dunării, Şiretul, sud Mărăşeşti, Carpaţi, prelungindu-se spre 
nord cu frontul oriental care merge până la Marea Baltică. 

în Moldova se adună resturile armatei române care a luptat, 
recruţii a trei noi contingente cu toate depozitele, serviciile 
arsenalele şi spitalele şi aproape toţi funcţionarii ministerelor cu 
formaţiile lor şi refugiaţii benevoli care n-au vrut să rămână în 
teritoriul ocupat sub nemţi. Dacă socotim încă trupele ruseşti, 
care apără cea mai mare parte a frontului Moldovei, cu coman¬ 
damentele şi serviciile lor, putem să ne dăm seama că în Moldova 
se află în acel moment, peste populaţia normală de 2.000.000 
de suflete, încă trei milioane oameni. Atât de mare îngrămădire 
- care cerea satisfacerea nevoilor de cazare, într-un ţinut cu puţine 
centre confortabile de locuit, care trebuiau în primul rând să 
adăpostească comandamente, ministere, instituţii, numeroase 
spitale româneşti şi ruseşti pentru răniţi; care cerea satisfacerea 
nevoilor de alimentare într-o regiune mediocru productivă - 
desigur că impunea condiţiuni de viaţă foarte grea tuturor. Toate 
oraşele şi satele Moldovei au fost inundate de valul acesta de 
suprapopulaţie, iar viaţa s-a înăsprit printr-un spor proporţional 
de lipsuri şi greutăţi. 

Marelui Cartier General îi revine în primul rând sarcina 
reorganizării armatei, problema operativă reducându-se prin 
faptul că frontul era în cea mai mare întindere ţinut de ruşi. De 
la intrarea în Moldova, frontul român, chiar când mai târziu intră 
din nou în linie toată armata ţării, constituie doar o parte a 
frontului răsăritean rus. Noul traseu al acestui front sprijinit pe 
MareaNeagră, Carpaţi, Baltică, convine înaltului Comandament 
rus, fiind cel mai scurt şi cel mai tare, cu flancurile bine sprijinite 
şi permiţând apreciabile economii de forţe pentru constituiri de 
rezerve numeroase. 

Acest considerent desigur a dictat şi întârzierea prezenţei în 
bătălia de la Bucureşti a corpului de armată rus promis; el a 

servit însă pentru asigurarea retragerii armatei române şi a evacu¬ 
ărilor în Moldova. Şi pentru ruşi cedarea de teren în război intră 
în strategia naţională; nu au învins astfel pe Napoleon în 1812? 

Pe timpul luptelor care au ţinut până la părăsirea Munteniei, 
Olteniei şi Dobrogei, s-a învederat că armata avea o mulţime de 
lipsuri în înzestrarea pentru război: lipsă de artilerie grea şi 
antiaeriană, lipsă absolută de mitraliere uşoare; proporţie foarte 
mică de mitraliere grele: la regimentul român, 6 piese, la cel 
german, 24; lipsă de grenade; aviaţie puţină şi inferioară în 
performanţe. Problemele de reorganizare au trebuit să facă faţă 
acestor lipsuri, şi materialul necesar a fost adus din Franţa. Astfel, 
în vara lui 1917, armata română a putut să fie în întregime pe 
front, înarmată după cerinţele modeme ale timpului. Această 
realizare constituie opera guvernului, a Marelui Cartier şi a 
Misiunii militare franceze, general Henri Berthelot; înfăptuirea 
era cu atât mai grea, cu cât materialul ce ne venea din Franţa 
urma ruta Extremului Orient, fiind plimbat cu trenul prin tot 
lungul Siberiei şi Rusiei, după ce făcuse pe mare şi oceane o 
călătorie din cele mai aventuroase. 

Marele Cartier român împarte ofiţerii Misiunii militare 
franceze de instrucţie, în număr de 800, la corpuri şi comanda¬ 
mente. Franţa şi de data aceasta făcând tot ceea ce putea pentru 
România, ea nu a putut trimite mai mulţi instructori, din cauză 
că ea însăşi era strâmtoratăprin grelele pierderi ce i le cauzase 
ofensiva germană asupra Verdunului şi se afla şi la distanţe foarte 
mari de România 15 . 

Instruirea de război se face cu o mare însufleţire, voinţa de 
revanşă stăpânind armătura morală a fiecărui ostaş. 

întreaga instrucţie şi educaţie în armată a fost impulsionată 
de la Cartier de maiorul Antonescu. 

Acum Marele Cartier având în mână oamenii şi mijloacele 
de comunicaţie ale ţării, având trupe şi servicii împănate în toate 
oraşele şi satele Moldovei, contribuia la dezlegarea tuturor 

problemelor interne, care astfel reveneau spre dezlegare şi 
Cartierului. De aici nevoia legăturii cu guvernul şi apropierea 
general Prezan-maior Antonescu, îndeosebi de factorii impor¬ 
tanţi ai guvernului: Brătianu, Tache Ionescu, Al. Constantinescu 
şi N. Titulescu. Acum Ion Antonescu ia parte la dezlegarea a 
însemnate probleme politice şi îşi dă seama de funcţionarea 
aparatului guvernamental. 

O mare forţare a trebuit mai ales să se facă începând din 
primăvara 1917, când paralel cu compania agricolă - care s-a 
săvârşit prin sprijinul masiv dat de armată în mijloace de tractoare 
şi braţe de muncă - a fost nevoie să se pună capăt şi epidemiilor 
de tifos exantematic şi febră recurentă, care au secerat 300.000 
de oameni, făcând goluri mari, mai ales în armată. Formaţiunile 
sanitare ale armatei şi cele civile erau în defect de combaterea 
acestor boli molipsitoare, epidemia tifosului exantematic apărând 
acum pentru prima dată în ţară, el fiind endemic în Basarabia şi 
Ucraina. Serviciul sanitar militar făcuse în vederea războiului 
forţări mari pentru o abundentă înzestrare chirurgicală, problema 
transporturilor şi a ambulanţelor însă fusese nepractic soluţionată 
prin adoptarea de trăsuri grele, care din pricina desfiinţării 
şoselelor au fost în mare parte pierdute pe timpul unei retrageri 
care pentru multe servicii ţinuse 800-900 km. 

Pentru stingerea epidemiilor a trebuit să apese o energie 
neşovăielnică care a găsit în Ion Antonescu un motor în neconte¬ 
nită mişcare: s-au instalat peste tot băi şi cuptoare de deparazitare; 
s-a făcut şi urmărit dezinfecţia caselor, efectelor, oamenilor cu o 
amănunţime fără care ar fi fost peste putinţă a se pune capăt 
molimii. 

Paralel cu aceste operaţiuni de asanare, armata şi-a continuat 
instrucţia, iar până la 15 iunie 1917 ea intrase în întregime pe 
front, luând asupra sa mai mult de 1/2 din totalitatea frontului 
din România. Marele Cartier constituise Armata 1, general 
Cristescu şi Armata 2, general Averescu, ambele însumând forţa 
a 16 (şaisprezece) divizii. 

La conducerea supremă a armatei germane era instalată 
dualitatea Hindenburg-Ludendorff, care, în urma nereuşitei 
ofensive asupra Verdunului din 1916, hotărâse pentru 1917 
distrugerea frontului rus. Această atitudine strategică a înlesnit 
pe frontul francez ofesivele de pe Aisne şi de la Cambrais. 

Marele Cartier român pregătise şi studiase pentru iulie 1917 
o ofensivă plină de speranţe care urma să ducă la dezrobirea a 
însemnate teritorii româneşti, putând chiar să năzuiască la 
recucerirea capitalei. 

Entuziasmul ostaşilor şi pornirea de jertfa pentru eliberarea 

teritoriului ocupat ridicase moralul tuturor la înălţimi nebănuite. 

Ofensiva trebuia să înceapăprintr-un atac de fixare cu scopul de 

a atrage pe direcţia execuţiei acestui atac, rezervele inamice, 

urmat de atacul principal al Armatei 1 şi al Armatei 4 ruse, 

executat cu totalitatea forţelor acestor armate susţinute de toată 

) > 

artileria grea şi aviaţia de care dispunea Marele Cartier. 
Operaţiunea principală trebuia să se desfăşoare spre Focşani, 
urmărind întâi a sparge frontul german şi apoi de a-şi urma atacul 
cât mai departe spre Bucureşti 16 . 

Atacul de fixare, executat de forţe din armata generalului 
Averescu şi sub direcţia sa, porneşte în ziua şi la ora hotărâte, 
atingând din primele două zile toate obiectivele de teren ce i se 
fixase. Pe frontul Armatei 1 se începe o violentă pregătire de 
artilerie asupra tranşeelor, însă puternica ofensivă germană de 
pe frontul rus, între Riga şi Duna, cunoscută în istorie sub numele 
de “bătălia de la Dunaieţ”, zdruncină din temelie întreg frontul 
oriental. Bătălia a fost precedată de un bombardament înmasă 
prin obuze cu gaze asfixiante, care are de efect surprinderea 
completă şi spargerea frontului rus, iar după aceea izbucnirea 
revoluţiei şi ieşirea Rusiei din război. 

Bătălia de la Duna are drept consecinţă şi oprirea desfăşurăm 
actului hotărâtor din ofensiva noastră ce trebuia să se dezvolte 
cu scopul spargerii frontului german. 

Pe frontul românesc în istorie nu se poate înregistram fapt 
decât succesul generalului Averescu, cunoscut sub numele de 
“bătălia de la Mărăşti”, care producându-se în epoca adoptării 
ofensivelor cu caracter limitat, preconizat de generalisimul 
frontului francez, generalul Petain, eroul de la Verdun, constituie 
desigur unul din însemnatele succese aliate în 1917. 

Frontul oriental în întregime începe să se clatine; în armata 
rusă, fermenţii indisciplinei fac progrese repezi şi vădite, iar 
propaganda germană deschide prevenitoarea politeţe a contrac¬ 
tului şi fraternizărilor de-a lungul frontului ocupat de ruşi. 

La Marele Comandament german se socoteşte sosit momen¬ 
tul prielnic zdrobirii României, pentru a se grăbi năruirea frontului 
care deschise drumul Ucrainei. 

Colonelul Sturdza*, ginerele lui Carp, nu mai poate fi acum 
înţeles în nici un fel în ţară; el vine în Bucureşti şi insistă pentru 
grăbirea ofensivei germane, valorificând sugestiile sub comanda¬ 
mentul german, cum că în Moldova ar fi demoralizare şi un atac 
german va aduce grabnic armistiţiul şi pacea cu România. 

Nu întârzie mult şi la 20-22 iulie 17 , mareşalul Mackensen 
porneşte ofensiva asupra forţelor Armatei 1 române, care acum 
are un nou comandant: pe hotărâtul şi îndrăzneţul general Eremia 
Grigorescu. întregul acţiunilor de atac ale armatei germane şi al 
măsurilor de apărare ale comandantului român în zona Panciu- 
Mărăşeşti-Răzoare poartă în istorie denumirea de “bătălia de la 
Mărăşeşti”. Bătălia se dezvoltă progresiv în intensitate şi violenţă 
şi ia un aspect dramatic pentru comandamentul român în zilele 
de 5 şi 6 august în seara zilei de 5 august nu mai exista de 

* Colonelul Sturdza era fiul lui D. Sturdza - fost şef al Partidului Liberal; fost 
prim-ministru - şi ginerele lui Carp, fost şef al Partidului Conservator. El îşi 
făcuse de copil studiile în Germania, fiind înaintat ofiţer în armata germană. A 
venit în ţară când era căpitan şi primit în armata noastră. Cu acest grad a luat 
comanda Companiei de elevi la Şcoala de Ofiţeri şi fiind un militar desăvârşit 
şi caracter independent, a devenit idolul elevilor şi în curând s-a impus în 
armată ca o personalitate. De aici a urmat o popularitate în armată care-1 ducea 
sigur la conducerea acesteia. - n. a . 

partea trupelor române decât un singur batalion neîntrebuinţat 
în bătălie; tot restul Armatei 1 luptase necontenit zi şi noapte, 
vigoarea fizică devenind aproape sleirea completă. 

Regele, Brătianu, general Prezan şi maior Antonescu se află 
la postul de comandă înaintat al Armatei 1, la Tecuci, în conferinţa 
cu general Grigorescu. Discuţiile între generalii Prezan şi Grigo- 
rescu înclinau spre retragerea armatei pentru a se relua lupta pe 
un alt front mai la nord. Atunci maior Antonescu ia cuvântul cu 
tonul său dinamic şi convingător şi spune: “Situaţia la Mărăşeşti 
în aceste momente este aceea care înfăţişează ultimele clipe ale 
deciziunii. Dacă armata română se retrage, bătălia se pierde şi 
nu se mai face România Mare. Să rămânem pe poziţie şi vom 
învinge” 18 . 

întâmpinarea este judecată pe toate feţele, hotărârea nefiind 
uşoară. Nemafiind decât un batalion proaspăt, iar celelalte rezerve 
constituite fiind uzate, un nou atac puternic inamic distrugând şi 
aceste rezerve rămase, nu rămânea Armatei Române decât o 
singură soluţie: capitularea. Exista însă posibilitatea izbânzii în 
cazul când nici inamicul nu mai dispunea de multe rezerve. 
Retragerea imediată a armatei, dat fiind rezervele ce puteau 
funcţiona în dimineaţa de 6 august, era posibilă şi mai amâna 
deznodământul. în ziua de 6 august, grupul de atac german 
general Gerok reia atacul; deja acest atac nu mai are vigoarea 
celor precedente. Se realizează de inamic uşoare pătrunderi în 
frontul nostru, însă în această situaţie, cu întunecarea încruntării, 
iniţiativa inginerului căpitan de rezervă Nicolae Miclescu împinge 
ca trăznetul un contraatac de flanc cu batalionul său. Inamicul 
se clatină, părăseşte liniile atinse şi se înapoiază în liniile proprii 
pentru a nu mai ataca serios. 

într-adevăr fusese momentul când se decide o victorie; ambii 
potrivnici erau istoviţi, iar contraatacul Miclescu lasă victorios 
pe cel ce în ultimul moment al încordării a impus prin mai multă 
vigoare. 

Aşa s-a câştigat biruinţa de la Mărăşeşti. 

La Verdun, în Franţa, în 1916, s-a încins una din cele mai 
mari bătălii de pe frontul francez. Aproape totalitatea diviziilor 
franceze a trecut prin această bătălie, care a avut spasmuri de 
încăierări pe timp de 6 luni, cât a ţinut bătălia aceasta de distru¬ 
gere, care a pregătit în mare măsură bătălia hotărâtoare care s-a 
dat abia în 1918. Marea bătălie de la Verdun a fost o victorie 
pentru Franţa, fiindcă a interzis hotărât Germaniei drumul 
Verdun-Paris. 

Un spasm mare, ca cel de la Verdun, s-a săvârşit şi la 
Mărăşeşti; vitejia ostaşilor şi a comandanţilor în lupte, iniţiativa 
şi furia atacatoare a lui Nicolae Miclescu, dar şi neşovăielnica 
hotărâre şi energie a Comandamentului de Căpetenie şi a 
comandamentelor subordonate, au adus victoria de la Mărăşeşti. 
Comunicatul oficial englez, dinspre sfârşitul bătăliei de la 
Mărăşeşti, în idee, cuvânta: “Pe frontul oriental, un singur punct 
luminos, aprins de Armata Română reorganizată care luptă cu 
vitejie pentru respingerea unor puternice şi violente atacuri 
germane.” 

La război sunt totdeauna faţă în faţă doi adversari, care îşi 
măsoară energiile şi totdeauna unul dintre ei trebuie să fie învins. 
Pentru un scurt timp o mare bucurie înconjoară renumele a patru 
persoane: generalii Prezan, Averescu, Grigorescu şi maior Anto- 
nescu. Generalul Averescu rămâne în istorie sub numele de “eroul 
de la Mărăşti”, iar generalului Grigorescu i se atribuie cel de 
“eroul de la Mărăşeşti”. Dualitatea Prezan-Antonescu ia aureola 
unui prestigiu confirmat. 

In Rusia ţarul abdică, iar la cârma statului vine guvernul 
Kerenski. Ion Brătianu, primul-ministru, însoţit de general 
Prezan, Constantin Diamandi, ministrul României la Petrograd 
şi maior Antonescu merg cu un tren special la Petrograd, pentru 
conversaţiuni politice cu noul guvern rus şi militare la “Stavka” 
[Marele Carter General rus] 19 . Stând tot timpul în compania lui 


www.dacoromanica.ro 


47 


CU MAREŞALUL PÂNĂ LA MOARTE 

Brătianu, Ion Antonescu îl studiază cu atenţie. încă de când i se 
spunea lui Brătianu “Sfinxul”, toată ţara îi putea bănui însuşirea 
atât de necesară omului politic, disimularea; acum, apropiin- 
du-se, Antonescu vede cum omul acesta de stat îşi pregăteşte 
discuţiile pentru Petrograd, îl observă cât de mult ştie să asculte 
şi să tacă, dar mai presus de toate cum meditează îndelungat, iar 
după terminarea meditaţiei, doarme adânc, odihnitor. 

Ajunşi la Petrograd, conversaţiile sunt duse la bun sfârşit, 
însă, pe străzi, focuri de armă izolate tot timpul nu vestesc şi 
trăinicia hotărârilor luate. 

Reîntorşi în ţară, întrevederile: Rege, Brătianu, Prezan, 
Antonescu se înteţesc. Antonescu face zilnic expunerea situaţiei 
militare lui Brătianu, iar Prezan Regelui. 

Frontul se menţine cu greutate până în decembrie, însă 
descompunerea puterii armatei ruse merge cu iuţeală: comitete 
de soldaţi şi lucrători în regimente, acte de indisciplină. în 
octombrie cade guvernul Kerensky pe cale revoluţionară şi se 
înscăunează Lenin. 

Frontul intră în debandadă. Au loc ciocniri între trupe ruseşti 
şi trupe româneşti. 

Regimentul de vânători de munte, aflat în reorganizare şi în 
curs de instruire la Târgu Neamţ, deşi compus mai mult din 
recruţi, este nevoit să lupte cu trupe ruseşti de forţa unei divizii. 
O fericită inspiraţie a căpitanului Emil Pălăngeanu, care avea 
sub comandă o companie de motomitraliere, aduce efecte de 
nesperat. “Tancul”, cum i se zicea lui Pălăngeanu, porneşte în 
şarjă cu motociclete cu ataş, în flancul trupelor ruse, iar acţiunea 
făcută prin surprindere produce panică şi dezarmarea ruşilor se 
face în mod spontan. 

Maior Pierre Ghika, cu un escadron de cavalerie, atacă şi 
dezarmează o brigadă mixtă rusească la Răzvad, lângă Tecuci. 

De la Cartier se primesc ordine pentru felul cum trebuie 
procedat în acţiunea de dezarmare a trupelor ruseşti, ca rezultat 

al proiectului “pentru dezarmarea trupelor ruse” al locotenent- 
colonelului Antonescu, grad ce dobândise la 1 septembrie 1917. 

Atât oamenii politici cât şi guvernul îşi dau seama că se 
impune încheierea armistiţiului. 

Regele Ferdinand, fire emotivă, este foarte emoţionat, având 
dese crize de lacrimi fiind de faţă chiar şi Ion Antonescu. 
îndeosebi Regele a fost afectat când, cu puţin înainte de încheierea 
armistiţiului, se adunaseră la Iaşi multe trupe ruseşti înfierbântate 
de idei revoluţionare, iar în Piaţa Unirii la Iaşi trebuia să aibă loc 
o întrunire comunistă prezidată de [Cristian] Rakovski, socialist, 
fost medic maior de rezervă în Armata Română. 

Situaţia se prezenta ameninţătoare însă Antonescu fusese 
prevenit şi adusese în Iaşi Regimentul 9 Vânători, aşa că el 
linişteşte pe Rege şi pe primul-ministru. 

în ziua întrunirii, apar vânători de-ai viteazului colonel 
Rasoviceanu, care sosind în Piaţa Unirii în pas alergător, manifes¬ 
taţia se împrăştie discret, iar puţin după aceea la Socola, ostaşii 
ruşi sunt dezarmaţi 20 . 

Rakovski dispare în Rusia, unde apoi a jucat un rol important 
fiind trimis ambasadorul Sovietelor la Londra (Paris - n. ed.)\ 
însă, mai târziu, tot ca trădător, dispare din viaţa politică a noii 
sale patrii. 

Frontul este însă acum imposibil de ţinut; suntem în luna 
decembrie şi România după o dramatică şedinţă a Consiliului 
de Coroană hotărăşte să încheie armistiţiul şi să deschidă 
negocierile de pace 21 . 

La consiliu iau parte Guvernul şi generalii Prezan, Averescu 
şi Grigorescu. 

Generalul Prezan singur susţine tema continuării războiului 
până suntem siliţi prin luptă să capitulăm. Un îndepărtat ecou al 
strigătului ce l-a dat după Pavia, în istorie, Francisc I: Tout est 
perdu hors l’honneur, strigăt reprodus în ecou la Waterloo, de 
generalul Cambronne: La garde meurt et ne se rend pas. 
Apropierea este făcută de V. Hugo, nu de mine. 

Acest ecou se repeta insistent la dualitatea Prezan-Anto- 
nescu, în acel tragic moment. 

însă toţi ceilalţi componenţi ai Consiliului de Coroană sunt 
pentru încetarea ostilităţilor, şi Regele însărcinează pe generalul 
Averescu să încheie armistiţiul într-o scurtă guvernare. Brătianu, 
rămas după consiliu cu Prezan şi Antonescu, are o slăbiciune de 
nervi, şi ambii îl văd plângând cu lacrimi. 

Antonescu consemnează faptul în avantajul ţării sale. 

Generalul Averescu ia contactul cu feldmareşalul Mackensen 
la Buftea; el are pe lângă încheierea armistiţiului şi o misiune 
foarte delicată, care se rezolvă camaradereşte între cei doi foşti 
adversari: Mackensen-Averescu. 

Armistiţiul se încheie 22 , iar la cârma tării se instalează un 
guvern germanofil Alexandru Marghiloman, care pune din capul 
locului la ordinea zilei, problema răspunderilor, care urma să se 
rezolve în spiritul cavaleresc al timpurilor. 

Generalul Averescu deschide focul contra generalului 
Prezan, publicând începutul unei aprinse problematici prin presă. 
Generalul Prezan ridică mănuşa, colaborând cu Antonescu prin 
primul răspuns care este publicat în 24 ore interval. Răspunsul 
conţine o paradă, cu un vârf de “ripostă”*. Generalul Averescu 
simte cum vine riposta şi printr-un nou atac strecoară şi fraza 
“la Marele Cartier General operaţiunile au fost conduse de un 
tânăr imberb etc.” 23 Dar Antonescu avea barbă aspră şi păr des 
şi aspru, cu rădăcini “samsoniene”, însă nu poartă nici barbă, 
nici mustăţi contrar obiceiurilor înaintaşilor - Prezan, Averescu 
şi regele Ferdinand, care toţi purtau barbă. 

Dualitatea ripostează vijelios, contraatacând în punctul 
sensibil: conducerea operaţiunilor de la Flămânda. 

Regele descinde din locul de arbitru şi opreşte spectacolul 
de mare senzaţie. 

* Parada şi riposta, sunt termeni consacraţi în scrimă: parada gest de apărare; 
riposta, după apărare, atac - n. a. 

Mai târziu, prin publicaţia sa asupra războiului, Averescu a 
atacat iarăşi “duumviratul” însă cu mai puţină patimă, iar 
atacurile au fost fără ecou în opinia publică. 

De fapt, generalul Averescu riposta din rana primită prin 
aceea că Prezan fusese numit şef al Cartierului, loc ce socotea 
că-i aparţine de drept. Atacul nu era justificat cu atât mai mult 
cu cât în afară de faptul că Prezan nu intrigase prin nimic pentru 
a fi numit la Cartier, dar fiind şi om foarte delicat, s-a ferit tot 
timpul de a atinge susceptibilitatea lui Averescu. La Armata 2 
toate instrucţiunile operative importante ale Cartierului se 
trimiteau însoţite de toate formele de politeţe, pentru ca nimic 
să nu fie interpretat ca fiind jignitor, iar în inspecţie la unităţile 
armatei, Prezan n-a fost niciodată fără Rege, iar Ion Antonescu 
a executat personal doar de două ori control. De altfel, însuşi 
Regele şi I. Brătianu erau prevenitori faţă de Averescu, atât pentru 
realele sale merite militare, cât şi pentru aceea că începuse să 
aibă un mers ascendent în popularitate, ajungând la terminarea 
războiului să personifice un mit. 

Dar invidiile între generali sunt cunoscute încă din timpul 
generalului Holofem; generalii fac şi ei parte din domeniul oame¬ 
nilor de acţiune şi dacă profesorii, savanţii, medicii şi filosofii 
au porniri fratricide, deşi nu luptă în câmpul acţiunii; dacă 
politicienii iau în luptele dintre invidiile lor poziţii categoric ostile 
unul contra altuia, ostilităţi care merg până la ură, pentru ce vi 
s-ar părea curios că şi generalii între ei îşi dispută favorurile 
opiniei publice şi se duşmănesc atunci când sunt în rivalitate de 
succese. 

Prin venirea guvernului Marghiloman, atât Prezan, cât şi 
Antonescu sunt luaţi de la Marele Cartier, locotenent-colonel 
Antonescu fiind mutat la Regimentul 7 Roşiori, unde i se dă 
comanda unui divizion de cavalerie la Mănăstirea Chiţcani, lângă 
Tighina (Bender). 

Din 1909, de când l-am cunoscut, nu l-am văzut pe Ion 
Antonescu decât o dată la Iaşi, când am fost chemat la Rege, 

pentru a mi se încredinţa decoraţia “Mihai Viteazul”. Ne-am 
strâns doar mâna în holul Palatului, el felicitându-mă pentru 
distincţia primită. Am fost totuşi sub comanda Armatei de Nord, 
de la începerea războiului până la 20 octombrie 1916, când fiind 
mutat la vânătorii de munte, acest corp a fost direct sub ordinele 
Cartierului General, până la 24 iulie 1917, când intrăm pe front 
sub comanda generalului Averescu. 

Generalul Prezan stă acum la ţară, el fiind demisionat din 
armată, iar locotenent-colonel Antonescu, în Regimentul 7 
Roşiori, în Basarabia, are tot timpul pe urmele paşilor săi 2 (doi) 
agenţi. 

In 1918, după încheierea armistiţiului cu Germania, Parla¬ 
mentul Basarabiei, numit Sfatul Ţării, cere guvernului român să 
treacă trupe în Basarabia pentru a se readuce ordinea în acea 
provincie românească, care încă de la 1812 fusese încorporată 
imperiului ţarist. 

Prezenţa ruşilor în decursul timpurilor în treburile Moldovei 
se semnalează pentru prima oară în istorie în anul 1711, când în 
bătălia de la Stănileşti dintre turci de-o parte şi ruşi cu români de 
cealaltă parte, turcii sunt biruitori, iar Dimitrie Cantemir, domnul 
Moldovei, fuge în Rusia ascuns între curtenii lui Petru cel Mare, 
ţarul de atunci. 

După 1790, Potemkin aduce împărătesei Ecaterina cea Mare 
Crimeea şi Oceakovul, când încep să se afirme intenţiunile de a 
se statornici în drept dorinţele testamentare ale lui Petru cel Mare, 
de a se pune stăpânire pe gurile Dunării, primul popas în drumul 
spre Constantinopol. 

In 1812, Basarabia, ţinut al Moldovei dintotdeauna, este 
încorporată la Rusia, prin diferite înţelegeri diplomatice, în contra 
românilor şi fără participarea lor; vechile Muntenia şi Moldova 
erau atunci principate româneşti, neunite şi sub protectorat 
turcesc. 

în 1856, după războiul din Crimeea pe care Rusia îl are cu 
Franţa şi Anglia, Rusia fiind învinsă, este îndepărtată de gurile 

Dunării, primul popas rus în drumul Constantinopolului, retro- 
cedându-i-se Moldovei trei judeţe din sudul Basarabiei: Cahul, 
Bolgrad şi Ismail, prin teritoriul cărora se crea un spaţiu izolator 
Rusiei de Dunăre. Reprezentantul Rusiei la Conferinţa de pace 
de la Paris, prinţul Orloff, în discuţiile ce are cu ambasadorul 
Austriei, îi spune acestuia că dezanexarea pământului din 
Basarabia de sud va costa mult sânge pe Austria şi Rusia. Pămân¬ 
tul era românesc, locuitorii erau români, dar combinaţiile politice 
internaţionale cântăreau alternativ în balanţa dreptăţii celui mai 
tare, după indicaţiile războaielor şi ale împrejurărilor. 

în 1878, după terminarea războiului ruso-româno-turc, ţarul 
Rusiei, Alexandru al II-lea, calcă angajamentele luate la Livadia 
în 1877 între guvernul rus şi reprezentanţii guvernului român, I. 
Brătianu (tatăl) şi Mihail Kogălniceanu, şi ni se reiau cele trei 
judeţe din sudul Basarabiei, dându-ni-se în compensaţie 
Dobrogea. 

Tarul Alexandru al II-lea moare asasinat mai târziu. La 
oficierea serviciului religios de înmormântare, boierul român 
Bălăceanu, ministrul României laPetrograd, şopteşte destul de 
tare: “la Bessarabie lui sort legere”. 

Este din această cauză suspendat din diplomaţie 3 ani. 

în anul 1918, Rusia fiind în revoluţie, Basarabia cere unirea 
cu România într-o şedinţă a Sfatului Ţării basarabean care 
votează această unire. 

Constituirea Basarabiei în teritoriu românesc este apoi 
recunoscută oficial de toate marile puteri ale Europei: Germania, 
Franţa, Anglia şi Italia. Tot în anul 1918, se iveşte un conflict 
armat între România şi Ungaria, ţara în care izbucnise o revoluţie 
comunistă şi în care se instalase la Budapesta regimul revolu¬ 
ţionar al lui Bela Kun. Puţin timp după înscăunarea acestei 
dictaturi armata ungară atacă trupele române aflate în Transil¬ 
vania, iar în România se pregăteşte acţiunea militară impusă de 

noua situaţie. 

1 

Dualitatea Prezan-Antonescu este rechemată la conducerea 
Cartierului General al armatei şi trece la conducerea directă a 
forţelor ce luptau contra Ungariei. 

Bătălia are loc pe teritoriul Transilvaniei, iar contraofensiva 
românească este biruitoare. Trupele române se îndreaptă spre 
Budapesta, regele Ferdinand, împreună cu I.I. Brătianu, preşe¬ 
dintele Consiliului de Miniştri, general Prezan, locotenent-colonel 
Antonescu şi foarte mulţi generali asistă, la podul de la Mezotur, 
la trecerea trupelor române în Ungaria. 

în faţa personalităţilor prezente la pod, Regele decorează 
cu Ordinul “Mihai Viteazul” pe locotenent-colonel Antonescu, 
adresându-i cuvintele: “De mult am vrut să-ţi răsplătesc meritele 
dumitale, oferindu-ţi acest distins semn al vitejilor. Eu, Regele 
ţării, ştiu mai mult ca oricine cât de mult îţi datoreşte dumitale 
România Mare”. 

Operaţiunile, prin continuare, duc aripata română la 
Budapesta, unde după ce se instalează un guvern legal recunoscut 
în afară, armata română se reîntoarce pe propriul teritoriu. 

Marele Cartier, fiind un organ care se creează numai pe timp 
de război, se desfiinţează din nou, iar locotenent-colonel [Ion 
Antonescu] este trimis ataşat militar la început pentru Paris şi 
Londra, iar mai târziu, numai la Londra unde stă 4 ani 24 . 

înainte de încheierea generală a păcii, România intrase 
într-un diferend cu ahaţii la Comisia reparaţiilor de război, fiind 
nedrept impusă prin clauza reparaţiilor de război militare. Toate 
mijloacele diplomatice au fost infructuoase, însuşi Brătianu 
neavând reuşită prin acţiunea direct întreprinsă. Brătianu îl 
cheamă pe Antonescu, vrând ca prin el să se facă totuşi o nouă 
încercare. 

-Domnule colonel, aveţi să trataţi dumneavoastră chestiunea 
reparaţiilor militare, având plenipotenţă totală. 

- Domnule prim-ministru, replică Ion Antonescu, eu nu am 
însuşiri de diplomat, natura mea, după cum mă ştiţi, împingân- 

du-mă spre atitudini făţişe şi chiar brutale prin sinceritatea lor, 
ceea ce mă face să cred că aş putea mai mult să stric decât să 
aduc foloase. 

- Nu ne mai poate strica nimic; diplomatic nu am putut 
avea rezultate aşa încât acum este nevoie de intervenţia unui om 
cu natura dumitale. 

Locotenent-colonelul Antonescu se duce întâi la mareşalul 
Foch, care-1 cunoştea din timpul războiului prin relaţiile de 
comandament şi avea asupra lui o apreciere plină de consideraţie, 
făcută fireşte şi prin opiniile Misiunii militare franceze care 
lucrase cu Antonescu în timpul războiului, prin membrii ei de 
frunte: generalul Berthelot şi generalul Petain. Mareşalul Foch 
găseşte că are dreptate şi-i dă un sprijin eficace şi susţinut. Foch 
roagă pe [Philippe] Berthelot, care era secretar general şi foarte 
influent la Ministerul de Externe care era condus de Clemenceau, 
să-l asculte pe Antonescu şi să-i dea sprijin. Primit la Ministerul 
de Externe, împreună cu Berthelot iau întâlnire cu generalul 
american care prezida comisia de reparaţiuni militare*. 

Antonescu face o expunere documentată şi energică genera¬ 
lului american, care la un moment dat îi spune lui Antonescu că 
trupele române n-au dat la Budapesta nici un concurs populaţiei 
civile, [aflată] în mari lipsuri de hrană şi în suferinţi de tot felul. 

Antonescu scoate din geantă un album cu fotografiile luate 
peste tot unde cazanele militare române împărţeau hrană gratuit 
populaţiei sărace din Ungaria, cu certificările de adevăr ale 
autorităţilor locale ungureşti. A fost argumentul hotărâtor: 

- Domnule colonel, am fost greşit informaţi. Acum văd 
realitatea; aţi câştigat procesul. 

Prin încheierea păcii generale, România îşi întregeşte teri¬ 
toriul naţional după drepturile sale şi după înclinările sufleteşti 
ale naţiei. 

Locotenent-co lonelul Antonescu, înaintat colonel, merge 

* Repet că îmi scapă din memorie numele - n . a. 

ataşat militar la Londra unde colaborează zi de zi cu Nicolae 
Titulescu.* 

După terminarea războiului, prin crearea Societăţii Naţiu¬ 
nilor şi prin retragerea militantă a Americii de la această instituţie, 
Londra devine centrul diplomatic de primă însemnătate al 
Europei. România, a cărei politică externă după război a fost 
condusă mult timp unitar de Titulescu, trimite la Londra, ca 
ambasador al ţării, pe acest foarte înnăscut al ei om de stat. 

Titulescu reprezintă România şi la Societatea Naţiunilor, iar 
Ion Antonescu este consilierul militar tehnic al comisiei militare. 
Colaborarea cu Titulescu devine strânsă şi îndeosebi de amicală 25 . 
Lui Antonescu i se înfăţişează un nou model de om de stat. 
Titulescu îşi strângea materialul de studii cu multă amănunţime 
şi studia în nervi şi cu febrilitate. 

I s-a părut lui Antonescu că Titulescu era ezitant şi temător 
de răspundere; or fi fost poate şi complicaţiile personalităţii 
intelectuale a acelui om, fără îndoială dotat cu mijloace care 
sunt deasupra posibilităţilor oamenilor obişnuiţi. 

Găsesc nimerit să fac în treacăt o comparaţie scurtă între 
personalităţile acestor doi oameni: Titulescu, avocat, profesor, 
intelectual de clasă ridicată, cu un talent oratoric de reputaţie 
mondială, nu putea fi prin formaţia lui decât om de “îndoială”, 
din încrucişarea drumurilor îndoielii îşi alegea direcţia pe care, 
prin talentul său neîntrecut, reuşea să şi-o impună. 

De aceea, medita mult, disimula tot atât de mult ca orice 
om de stat şi diplomat, şi prin scânteile inteligenţei aprindea 
lumina asupra adevărului ce căuta să evidenţieze. 

Antonescu, om de meditaţie desigur, însă meditaţia lui, ca a 
oricărui om de acţiune, trebuia să nu stânjenească mersul 
motorului. El făcuse o mare experienţă la conducerea războiului, 
unde nu se admite ezitare, ci hotărâre clară, tenacitate şi activitate 
pentru ducerea ei la îndeplinire prin forţă. Era natural să vadă 

* Urmează precizarea “Capitolul IV” - n. ed . 

ezitare la Titulescu, care lucra într-un altfel de laborator şi cu 
alte aparate, cele ale convingerii. 

După ce Titulescu îşi alegea calea pe care va merge pentru 
a convinge, după ce îşi pregătea cu toate amănuntele argumentele 
cu toate ripostele şi criticile ce puteau să i se aducă - era încă 
nervos, până la îmbolnăvire, până deschidea lupta oratorică, când 
toate puterile minţim deschideau totdeauna drumul izbânzii. 

Titulescu* capătă o mare încredere în posibilităţile Societăţii 
Naţiunilor care îi pun la dispoziţie tribuna oratorică care vesteşte 
întregii lumi talentele titulesciene. El [Ion Antonescu] socoteşte, 
şi o spune tuturor, că Titulescu valorează prin personalitatea sa 
puterea a două corpuri de armată. 

Nu mai puţin încrezut în forţele sale decât Titulescu, 
colonelul Antonescu trage concluzia la Societatea Naţiunilor că 
aceasta este o instituţie nepractică şi fiecare ţară trebuie să treacă 
la soluţia unei serioase înarmări pentru a-şi asigura viitorul, 
războiul înfaţişându-şi din nou înfiorătorul spectru. 

Cei 4 ani de la Londra sunt pentru colonelul Antonescu un 
prilej de experienţă şi de meditaţie, deci de concluzie, fiindcă 
meditaţia lui, ca a oricărui om de acţiune, se face numai în acest 
scop. 

Aşezat la cel mai de seamă observator diplomatic al lumii, 
unde vede toate manevrele diplomatice şi cunoaşte o mulţime 
de oameni, el îşi îndreaptă investigaţiile pentru a recunoaşte 
instituţiile Angliei, viaţa socială, ştiinţifică şi intelectuală a Angliei, 
funcţionarea şi organizarea întregului aparat guvernamental, 
administrativ, social, sanitar etc. Şi în toate discuţiile, studii şi 
concluzii. Sunt îndrituit să bănuiesc că acum se naşte în el năzuinţa 
de a deveni om politic şi a merge la conducerea ţării; dar numai 
această anticipare...** 

După ce stă timp de 4 ani ataşat militar la Londra, se 
reîntoarce în ţară cu o mare admiraţie pentru poporul englez. 

* Fost în două rânduri Preşedintele Societăţii Naţiunilor - n. a. 

** Sfârşitul caietului al treilea - n . ed 

Acum el trece, cum este de altminteri firesc, pe la diferite 
comenzi, urcând trepte din ce în ce mai înalte, în comandă şi în 
grad. 

Orice comandă i s-a încredinţat, fie a Şcolii de Aplicaţie a 
Cavaleriei, a unui regiment de cavalerie, a Brigăzii sau Şcolii 
Superioare de Război, peste tot fiind animat de patriotism şi 
având o credinţă neşovăielnică şi imensă în viitorul neamului 
românesc, el duce acolo impulsul tuturor poruncilor de muncă 
şi la lumina aceloraşi sentimente îşi exercită şi autocontrolul 
întregii acţiuni ce însuşi desfăşoară. Prin acest substrat sufletesc 
poruncitor se deosebeşte el fundamental de semenii săi care au 
responsabilităţi faţă de superiorii lor, deci răspundere limitată; 
răspunderea lui Ion Antonescu fiind aceea a unei misiuni de la 
naţiune, el o simte imperativă, înlănţuită în manifestările naţiunii 
şi, evident, mai ales în momentele de însemnată desfăşurare a 
energiei naţionale. El o vede drept o răspundere nelimitată. 

Procedeul său de lucru, invariabil acelaşi la orice unitate cu 
a cărei comandă era investit, consta din răscolirea dintru început 
a întregului avut al unităţii şi, după ce cunoaştea materialul real 
ce avea la dispoziţie, făcea reorganizarea acesteia pentru a putea 
răspunde posibilităţilor de administraţie, instrucţie şi mobilizare. 
Din acest moment începea pregătirea pentru război, sufletească, 
intelectuală şi materială, a ofiţerilor, gradaţilor şi ostaşilor pentru 
o muncă entuziastă şi luminată, el fiind un dinam generator de 
energie şi muncă. Instruirea se desfăşura în cicluri de aplicaţiuni, 
grupându-se în fiecare ciclu în jurul unei idei tactice centrale, 
toate cunoştinţele şi antrenamentul fizic şi moral necesare 
ostaşului, gradatului şi ofiţerului la război. 

Primele cicluri de instrucţie cereau o durată de instrucţie în 
câmp de 10-12 ore; treptat, cu înaintarea în instrucţie şi acomo¬ 
darea posibilităţilor anotimpului, ciclurile cereau din ce în ce un 
timp mai îndelungat, ajungându-se la o durată de 8-10 zile pentru 
dezvoltarea unui astfel de ciclu; natural, unitatea ieşea din 

cazarmă pentru acest timp într-un teren potrivit, departe la 40- 
50 km, legăturile cu oraşul fiind întrerupte, iar aplicaţiunile 
altemându-se ziua cu noaptea. 

S-ar părea că sistemul adoptat nu constituie cine ştie ce fapt 
de seamă: totuşi se cerea un efort deosebit în timp de pace; se 
ieşea din rutină prin adoptarea unei metode noi şi practice; se 
punea la contribuţie de toţi iniţiative şi însuşirile creatoare pentru 
organizare şi concepţie de aplicaţiuni şi exerciţii mereu noi şi 
folositoare. Şi îndeosebi se cerea o desfăşurare de muncă susţi¬ 
nută, care se făcea sănătos şi optimist, mulţumită contagiunii şi 
dinamismului pildei ce acum toţi trebuiau să dea. 

Procedeul nou se cunoaşte repede de toată armata, formând 
subiectul de discuţie la ordinea zilei în toate cercurile ofiţereşti 
în care acum din nou Antonescu este prezent în atenţia tuturor. 
Procedeul de instrucţie însă nu se generalizează în armată decât 
atunci când el, devenind şeful Marelui Stat Major, îl impune 
prin directive de instrucţie. Şi din acest moment, de la cel mai 
mare general până la cel mai modest ostaş, toţi membrii armatei 
sunt tot timpul în activitate, iar munca lor clădeşte la temelia 
armatei. 

Arătând aspectul general al activităţii sale la comanda 
diferitelor unităţi pe la care a trecut, voi reaminti acum numai 
unele fapte din acest răstimp care pot arunca o lumină interesantă 
asupra caracterului său, acum complet cristalizat, cum şi asupra 
legăturilor între Antonescu şi persoana mea în decursul acestui 
timp. 

între anii 1927-28, la Şcoala de Aplicaţie a Cavaleriei 26 , 
Antonescu valorifică îndeosebi principiul exemplului pe care 
trebuie să-l dea un educator şi un şef. 

Şcoala de Cavalerie chema pe o durată de un an subloco¬ 
tenenţii de cavalerie, după doi ani de la intrarea lor la primul 
grad ofiţeresc, şi avea de scop ca, pe lângă cunoştinţele tactice şi 
speciale ce trebuia să le apropie şi dezvolte, să-i facă înainte de 

toate desăvârşiţi călăreţi de război. Pentru această realizare, care 
răspundea atât tradiţiei cât şi nevoii, se practica zilnic şi intens 
aportul călăriei, accentuat prin disciplina unei călării foarte 
îndrăzneţe, zisă de carier, care constă din trecerea călare în fuga 
mare, pe cai speciali, a obstacole mari, prin această practică se 
punea la contribuţie energia, îndrăzneala şi sângele rece, odată 
cu priceperea şi abilitatea călăreţului. Era un sport violent, 
interesant, instensiv şi educativ pentru tineri, dar nu mai puţin 
greu şi periculos pentru oameni trecuţi de 35 de ani. Comandantul 
şcolii, fiind din pricina vârstei într-o situaţie precară, era nevoit 
să renunţe la porunca exemplului, acesta fiind dat de instructorul 
special de călărie, care era încă tânăr pentru sport şi avea un 
antrenament neîntrerupt de la terminarea unei şcoli de specia¬ 
lizare în ţară şi adeseori în străinătate. De când exista şcoala de 
cavalerie, numai colonelul George Moruzi mai sărise aceste 
obstacole periculoase, însă acesta avea un antrenament deosebit, 
deoarece aproape toată viaţa a petrecut-o la şcoală şi a fost un 
călăreţ neîntrecut. 

Antonescu nu poate renunţa la exemplu; de aceea el încalecă 
odată cu repauza de carier şi sare primul obstacolele din câmpul 
special, deşi avusese o întrerupere în aplicarea echitaţiei de 18 
ani. 

Intr-o zi, la manej, după sărirea unui obstacol, calul ce 
încalecă face un gest greşit, se împiedică de barieră şi ambii, cal 
şi călăreţ, se rostogolesc pe solul elastic al manejului. Calul în 
zbaterea lui naturală de a se ridica repede, pune pentru o clipă 
un picior pe craniul lui Ion Antonescu, înapoia urechii drepte. 
Iar Antonescu a rămas în nesimţire 48 de ore; medicii au 
interpretat a fi avut fractura bazei craniului, însă el îşi revine, 
doar cu consecinţa micşorării sensibile a auzului la urechea 
dreaptă. Refăcut, a continuat să încalece la carier până a fost 
mutat de la şcoală 27 . 

Cunosc bine sportul echitaţiei şi am văzut mulţi tineri şi 
sprinteni călăreţi practicând pătimaşi acest sport şi pot afirma, 

în cunoscător, că după accidente de astfel de natură, chiar şi cei 
mai năvalnici tineri sunt impresionaţi şi au adesea nevoie de o 
reeducare pentru a-şi relua îndrăzneala. Dar voinţa lui Ion 
Antonescu era mai tare ca orice încercare; tot aşa de hotărât a 
mers mai târziu şi la execuţie. 

Tot în epoca când era comandantul Şcolii de Cavalerie, 
Antonescu avea ca ajutor al său pe locotenent-colonelul George 
Capşa, cu care eu fusesem multă vreme într-o garnizoană, ne 
cunoşteam de când eu am ieşit ofiţer şi din războiul trecut, Capşa 
având aprecieri prea măgulitoare asupra însuşirilor şi culturii ce 
posedam. Fiind coleg de clasă şi prieten cu Ion Antonescu, el a 
vrut să facă o apropiere în vederea unei colaborări între Anto¬ 
nescu şi mine. Când vine în Bucureşti, Capşa mă întâlneşte şi-mi 
propune să fiu mutat la Sibiu, la şcoală. îi replic că am interese 
în Bucureşti şi nu pot de aceea să-i primesc propunerea: 

- Vino la Sibiu, nici că poţi gândi cât de bine ai să te înţelegi 
cu Antonescu. El este un om care, dacă are încredere în cineva, 
îi lasă toată libertatea de lucru şi în tine mi-a spus că are o deplină 
încredere, fiindcă îţi cunoaşte întreaga activitate de când ai ieşit 

ofiţer. 

> 

A # 

- îmi pare foarte rău că trebuie să renunţ la acest prilej, 
fiindcă şi mie mi-ar fi făcut chiar plăcere să-i fiu colaborator. 

Colonel Capşa continuă: 

- Vino, te rog eu, şi te asigur că dacă veţi lucra odată 
împreună, nu vă mai despărţiţi în viitor. Şi să ştii de la mine că 
Antonescu este un om mare; el are să ajungă departe; va fi 
sigur mai mult decât prim ministru, va fi dictator în Ţara 
Românească. Şi de aceea este bine să vă obişnuiţi să lucraţi 
împreună. 

Atunci, am ironizat entuziasmul lui George Capşa. 

Deoarece încă Antonescu avea unele legături cu Capşa, nu 
ne putem întreba de unde preveneau aceste idei ale lui Capşa? 
Desigur, cunoscându-1 pe Antonescu de pe băncile şcolii, din 

1902, avea pentru el o mare admiraţie, dar contactul direct din 
ultimul timp era strâns de opiniile ce-mi exprima Capşa în 1928? 

Mai târziu, pe timpul cât Antonescu a comandat Regimentul 
9 Roşiori şi Brigada 6, colonelul Pantazi din acea vreme, fiind 
şef de stat major al Diviziei 3 Cavalerie, în care se aflau şi regi¬ 
mentul şi brigada ce succesiv a comandat Antonescu 28 , natural a 
existat o legătură între noi. Această legătură a debutat printr-o 
divergenţă de păreri în chestiuni tactice, care se transformase 
într-o discuţie aprinsă în faţa generalului Mânu şi a tuturor 
generalilor, coloneilor şi ofiţerilor de stat major din divizie. 
Generalul Mânu, comandantul diviziei, a asistat la discuţie fără 
a face nici un fel de intervenţie. 

Relaţiile între Antonescu şi Pantazi au rămas tot timpul 
stagiului lui Antonescu la divizie normale şi protocolare. 

în mai 1931 Antonescu, fiind înaintat general, este poftit în 
audienţă de prezentare, împreună cu 20 alţi proaspeţi generali, 
de regele Carol II. Regele vine în faţa invitaţilor săi la Palat, 
însoţit de ministrul de Război 29 , şi vorbind cu fiecare general în 
parte, Regele voia să ştie: Cum se face instrucţia şi ce progrese 
se realizează din punct de vedere al pregătirii de război? Inva¬ 
riabil, fiecare arată o situaţie îmbucurătoare pentru oştire şi pentru 
ţară. 

Antonescu şi de data aceasta era tot la capătul frontului, 
fiind cel mai tânăr înaintat, şi când Regele vorbeşte cu el, cu 
toată sinceritatea îi spune: 

—Majestate, cu perioade minimale şi maximale de prezenţă 
a oamenilor, cu 8 cartuşe de război pentru tragerea anuală de 
om, cu magaziile de efecte goale, cu oamenii şi caii neîndestulător 
hrăniţi, cu ofiţerii demoralizaţi şi cu armament vechi şi demodat, 
nici’nu se poate vorbi de o pregătire de război, iar ţara este 
dezarmată. Părerea mea este să facem o socoteală serioasă ale 
fondurilor de care dispunem şi să ne facem o armată în limita 
acestor fonduri. Să nu organizăm decât 5, 6 sau 7 divizii, bine 

înarmate, cu o instrucţie bine făcută, pentru ca ţara să ştie şi ea 
sigur pe ce se poate conta. 

S-a produs o mare tăcere, ministrul a dat din umeri, iar 
Regele a replicat încet: 

-Ai dreptate! 

Linie de marcare hotărâtoare în mersul evenimentelor pentru 
Ion Antonescu este trasă de activitatea lui în 1934; ea îşi are 
primul punct fixat în luna noiembrie 1933, dată când este 
însărcinat cu conducerea Marelui Stat Major al armatei, iar cel 
de al doilea în februarie 1935 30 , când este îndepărtat din capul 
celui mai înalt comandament al armatei. La câteva zile după ce 
a fost numit şef de Stat Major al armatei, a fost poftit la masă de 
bunul său prieten, general Constantin Ilasievici. Dar la masă este 
aşezat alături de doamna Elena Lupescu, prietena Regelui. N-a 
vorbit la masă nici o vorbă, iar după dejun a plecat imediat, 
rupând orice relaţii de prietenie cu Ilasievici. 

Este necesar pentru înţelegerea evenimentelor ca să dăm o 
viziune generală a situaţiei politice, de la reîntoarcerea în ţara a 
lui Ion Antonescu din însărcinarea ce a avut la Londra 4 ani. 

Prin moartea regelui Ferdinand, în iulie 1927, urmează la 
tron regele Mihai, care având vârsta de 6 ani, executarea 
prerogativelor regale se face prin regenţa instituită anterior morţii 
lui Ferdinand prin lege. 

La cârma Statului se afla guvernul format de I.I.C. Brătianu, 
care contipua lucrările pentru refacerea ţării înăuntru, facându-se 
în afară politica Ligii Naţiunilor cu apropierea sensibilă a 
României de Franţa şi de Anglia şi cu insistentă strângere a 
intimităţii între Serbia, Ceho-Slovacia şi România, pentru a se 
da viaţă Micii înţelegeri. Guvernul era încă în luptă şi cu 
ameninţarea reîntoarcerii în ţară a principelui Carol, care de 
curând abdicase şi locuia la început în Franţa, iar mai apoi în 
Anglia. I.I.C. Brătianu decedează şi el după 3 luni de la moartea 
lui Ferdinand 31 . La cârma ţării se află tot un guvern liberal cu 

Vintilă Brătianu. în noiembrie 1928, regenţa aduce, după 
indicaţiile popularităţii, un guvern naţional-ţărănist condus de 
Iuliu Maniu. 

Unul din membrii regenţei, cel mai proeminent din ei, 
[Gheorghe] Buzdugan, se săvârşeşte şi el din viaţă, şi în locul 
său Parlamentul naţional-ţărănesc alege pe [Constantin] 
Sărăţeanu, un om desigur foarte cumsecade, însă lipsit de perso¬ 
nalitate. Această numire constituie cauza determinantă a reîntoar¬ 
cerii în ţară a principelui Carol, care devine regele Carol II. 
înscăunat Rege al României la 8 iunie 1930, Partidul Naţional 
Ţărănesc continuă guvernarea până ce este înlocuit la conducere 
în 1931, printr-un guvern de specialişti Iorga-Argetoianu. Sosirea 
în ţară a regelui Carol II nu convenea liberalilor şi tot atât de 
puţin ţărăniştilor; o luptă surdă se încinge atunci între Rege şi 
partidele istorice. Guvernul Iorga-Argetoianu are de întâmpinat 
criza economică şi financiară mondială din acea epocă, care 
atacase şi Ţara Românească, iar Banca Naţională, sub impulsul 
liberalilor, nedând ajutor financiar guvernului, cabinetul Iorga- 
Argetoianu este strivit de greutăţi. 

Tensiunea dintre vechile partide politice şi regele Carol II 
făcea ca pe de-o parte partidele să nu dea concurs unui guvern 
regal, iar Regele să meargă spre fărâmiţarea partidelor şi 
instalarea la cârma ţării a unor guverne personale, clădite pe 
extrageri de persoane tinere din interiorul partidelor. în acelaşi 
timp ca o reacţiune a ţării împotriva partidelor vechi şi a neputinţei 
lor de a stăpâni situaţia. Mişcarea Legionară fusese împinsă la 
suprafaţă fiindcă prindea din ce în ce mai puternice rădăcini în 
adâncime. 

Asasinarea, după alegerile făcute, a lui I.Gh. Duca, şeful 
noului guvern liberal, venit la putere cu angajamentul de a 
distruge Mişcarea Legionară, a însemnat momentul de maximum 
de tensiune la care se ajunsese între guvern şi Mişcarea Legionară, 
la acea dată. 


www.dacoromanica.ro 


64 


CONSTANTIN PANTAZI 


După asasinarea lui Duca, a urmat un guvern Gh. Tătărescu 
care consfinţea ruperea Partidului Naţional Liberal, iar în 
răstimpul guvernării, Regele îşi pregătea conducerea ţării pentru 
viitor, prin guverne personale. Politica lui Titulescu, începând 
să se clatine prin ridicarea ameninţătoare a Germaniei, Regele 
caută să navigheze politiceşte spre un reazem, pe care-1 
întrezăreşte vag în Germania. 

Rapoartele asupra situaţiei politice europene ale lui Anto- 
nescu, încă de la sosirea în ţară, acceptau nevoia de înarmare 
serioasă a ţării întrucât un viitor război european fusese întrezărit 
în embrion la Liga Naţiunilor încă din acea vreme. 

în 1933, toamna, Regele hotărăşte aducerea lui Antonescu 
la şefia Statului Major. Ceea ce avea semnificaţia unei atenţii 
speciale ce se îndrepta asupra armatei. Pentru acest comanda¬ 
ment, era prevăzut şef, după normele militare, un general de 
divizie. Generalul Antonescu era general de brigadă şi încă printre 
cei tineri. El îi raportează Regelui: 

- Majestate, se vor naşte nemulţumiri printre generalii mai 
vechi prin această numire a mea. Eu, dacă merg la Statul Major, 
mă duc pentru lucru şi nu voi putea prea mult să mă preocup de 
mărunţişuri, abilităţi de protocol sau de menajări de persoane, 
de aceea sigur nu voi putea să-mi îndeplinesc misiunea dacă nu 
sunt susţinut. 

-Vei fi susţinut de mine, i-a replicat Regele. 

Epoca cât stă în capul Marelui Stat Major este prodigioasă 
ca rezultate în muncă; ele se datorează în mare parte faptului că 
Antonescu avea dinainte studiate toate marile probleme militare 
ale ţării. 

Cum ia conducerea, începe munca de răscolire a materia¬ 
lului pentru a se avea evidenţa realităţii, flecare secţie prezentând 
sub formă de studii analitice şi grafice sintetice atât pregătirea 
armatei, cât şi dotarea ei pentru război. De unde până la el, şefii 
de Stat Major ai armatei se considerau de la început în continuare 

de lucru şi, în afară de alcătuirea ipotezelor, primeau în general 
studii de-ale secţiilor, acum, după frământarea materialului şi 
studiul asupra lui, impulsiunea pornea de la şeful Statului Major 
spre secţii. Iar în întreg acest comandament se începe o activitate 
până atunci necunoscută în intensitate. Ipotezele de război sunt 
studiate din nou şi refăcute după vederile şefului. Planul de 
organizare şi mobilizare modificat, mobilizării schimbându-i-se 
şi modul de funcţionare, care conducea pe teren la o executare 
simplă, suplă şi puţin zgomotoasă. 

înainte vreme, ordinul de mobilizare era zăngănit de toate 
clopotele bisericilor, care renunţase de a goni prin zgomotele lor 
spiritele rele, pentru a vesti ţării şi tuturor urechilor interesate că 
se mobilizează armata. După plecarea lui Antonescu de la Statul 
Maj or, s-a reîntors un sistem complicat care, pe undele radioului, 
aduce la cunoştinţă prematur începutul unei mobilizări sub 
titulatura “concentrare pentru instrucţie”. 

Instrucţia a fost împusă să se facă în întreaga armată prin 
sistemul ciclurilor de instrucţie, practicat de Antonescu pe când 
comanda brigadă, [procedeu] care a stricat liniştea fericitei rutine 
şi a pus în mişcare, atât intelectuală cât şi fizică, toate cadrele 
oştirii până la cei mai mari generali, desigur prin deranjul unei 
vieţi liniştite şi tihnite. 

Mecanismul şcolilor şi al diferitelor cursuri de instruire de 
la centrele de instrucţie, înaltele studii militare pentru dobândirea 
gradului de general, diferitele călătorii de comanda-ment şi Stat 
Major, [au fost] în întregime revăzute şi puse pe noi baze. 

Informaţiile, contrainformaţiile, studiile cemte ataşaţilor 
militari din străinătate, bazate pe date precise şi sigure, tulbură 
evident reuniunile diplomatice şi plăcutul (plăcerea - n. ed.) 
ceaiurilor cu prelungire, creaţiune a doamnei von Biillow. 

Legiuirile militare sunt de asemenea studiate şi Statul Major 
pune în lucru modificările necesare la legile în vigoare şi 
propunerea noilor legi necesare. Mai târziu, am găsit în cartoanele 

M.St.M.: Legea organizării forţelor armate, Legea recru¬ 
tării şi mobilizării armatei şi Legea cadrelor, a înaintării în 
armată, a organizării teritoriului în vederea războiului etc. 
Aceste legi erau studiate fiecare în parte, unele din ele terminate, 
mare parte în curs de lucru, rămase în aşteptare la pagina la care 
se găseau confecţionate când a părăsit el Statul Major*. 

Adept al politicii alături de Franţa, fiind şef al Marelui Stat 
Major, face o vizită la Paris, la Statul Major francez, luând 
legătura cu toţi marii şefi ai Armatei franceze. Vizita a fost 
fructuoasă nu numai sub raportul legăturilor militare şi amicale 
cu Franţa, dar şi în folosul material al ţării. Franţa, în urma 
convorbirilor generalului [Maurice] Gamelin cu Antonescu, 
oferindu-ne gratuit 26 baterii de artilerie de [calibru] 75 [mm], 
care sosesc în ţară aproape odată cu Antonescu. 

Antonescu, însă, nu se putea mărgini numai la lucrul său 
din Statul Major, fiindcă el (şeful Marelui Stat Major -n. ed.) 
are o misiune nelimitată, şi merge până la realizările materiale, 
ceea ce intra în sfera de acţiune a Ministerului de Război şi a 
guvernului. Armata, fiind în curs de reînarmare, el intră în conflict 
cu ministrul’ 2 pe tema adoptării noului material de război. 
Conflictul devine chiar acut, când el vede că pentru protecţia 
unor mari industriaşi, comenzile nu sunt făcute în economia 
nevoilor reale, având în vedere fondurile puse la dispoziţie de 
stat. Comanda autotractoarelor Malaxa , de pildă, care erau 
socotite inutile sau fără nevoie imediată, a creat o tensiune 
serioasă cu guvernul care menţinea totuşi o comandă cantitativ 
exagerată. Despre Rege se vorbea că ar fi interesat personal în 
propăşirea unor anumiţi industriaşi din ţară, care, tăcând publică 
prietenia lor cu doamna Lupescu, dădeau zvonului aparenţa 
adevărului. 

Prin Legea organizării teritoriului , toate ministerele aproape 
trebuiau să-şi aducă aportul pentru pregătirea războiului, şi 

* Legile se fac în general de miniştri. Legile de bază militare se propun de 
Marele Stat Major - n. a . 

Antonescu pretindea să fie ascultat de toate ministerele în 
sforţarea ce acestea trebuiau să facă în această direcţie. Miniştrii, 
însă, nu vedeau nici realitatea plină de primejdii a unui viitor 
apropiat, nici cu ochi buni amestecul prea insistent al lui Anto¬ 
nescu în ministerele lor. 

Conflictul izbucneşte, şi Antonescu este înlocuit la Marele 
Stat Major în urma unei scrisori pe care o scrie primului-ministru, 
domnul [Gheorghe] Tătărescu 33 . 

Prin plecarea sa de la Statul Major, se reia obişnuita activitate 
liniştită; lucrul începe să meargă din nou în ritm domol, activitatea 
reluându-şi încetul cu încetul tiparul anterior venirii la Statul 
Major a generalului Antonescu. 

îndepărtarea lui Antonescu de la Statul Major este comentată 
îndelung şi ea creează o adâncă despărţire între Rege şi 
Antonescu, tălmăcită în opinia publică nefavorabil Regelui, care 
are acum contra sa atât partidele politice, cât şi Mişcarea 
Legionară. 

Antonescu îi devine un nou şi tenace duşman. 

Revenind iarăşi la situaţia politică, constatăm că la cârma 
ţării se află tot un guvern liberal Tătărescu începând de la 4 
ianuarie 1934, în perioada în care în Apus încep să se impună 
realităţi care scapă de sub controlul şi posibilităţile politicii făcute 
de Liga Naţiunilor. Glasul Germaniei începe să se pronunţe în 
favoarea intereselor germanice, la început convingător prin 
cuvântările Ftihrerului Adolf Hitler şi prin propagandă, apoi prin 
fapte, tot prin impulsul acestui tare şi voluntar om de stat. 
Consecinţele urmează numaidecât: ocuparea Saar-ului de 
germani, plebiscitul din Riihr şi ocuparea teritoriului german 
până la Rin, războiul Italiei pentru încorporarea Abisiniei. 

Liga Naţiunilor discută, faptele însă îşi urmează cursul firesc, 
iar tendinţei imperialiste italiene, cu sprijin german, Liga 
Naţiunilor îi opune măsura sancţiunilor împotriva Italiei, la 
pledoaria cărora se face auzită la Ligă, iniţiativa României prin 

Nicolae Titulescu. Desigur, nu era prea greu pentru România să 
ia parte la sancţiuni împotriva Italiei, întrucât prin acestea statele 
membre ale Ligii îşi luau obligaţii să nu procure Italiei artilerie 
grea, tancuri şi aviaţie. Cu aceste articole era peste putinţă să 
călcăm cerinţele Ligii Naţiunilor, întrucât România nu avea nici 
fabrici de armament puternic şi nu avea nici măcar în dotaţia 
armatei sale astfel de mijloace de război. Se mai obliga însă a nu 
da nici cereale şi petrol, dar şi aici se putea să nu fim păgubitori 
Italiei, prin acordare de supracote Ungariei şi Germaniei, aşa 
încât, în realitate, neajunsuri reale nu se aduceau Italiei de 
România 

în acest timp, la Miinchen, tuna glasul lui Hitler, care în 
curând va cutremura toată Europa prin realizarea Anschluss- 
ului şi ocuparea Ceho-Slovaciei. 

Regele Carol, îngrijorat de situaţie, împinge politica 
guvernului cât mai mult spre Germania, ceea ce atrage în mod 
normal îndepărtarea lui Titulescu. 

România strânge din ce în ce mai tare legăturile economice 
şi comerciale cu Germania, ajungând până la satisfacerea 
integrală a cererilor acesteia în ceea ce priveşte exportul de 
cereale şi mai ales de petrol. 

Tot sub guvernul Tătărescu se începe şi reînarmarea ţării 
prin comanda în Ceho-Slovacia şi Franţa a armamentului nou, 
care dota armata cu armament modem de infanterie (arme, puşti- 
mitraliere şi mitraliere), cu obuziere de câmp şi tunuri grele. 
Pentru a se face armatei şi o oarecare toaletă (sic!) modernă, se 
comandă şi un număr de tancuri, care făceau desigur foarte bine 
la 10 Mai, iar fabrica de avioane I. A.R. începea să producă şi ea 
avioane de luptă. 

Sub influenţa creşterii puterii Germaniei, curentele naţio¬ 
naliste din ţară prind apripi şi în mai 1935 se formează frontul 
Goga-Cuzaprin fuzionarea cuziştilor cu averescanii* din jurul 

* “Averescanii” este tăiat şi deasupra s-a adăugat “gogiştii” - n. ed. 

lui Goga. Mişcarea Legionară la rândul ei ia un avânt ori creşte, 
încurajata de opinia publică. 

în decembrie 1937 intervin noile alegeri generale. Dl 
Tătărescu, şeful guvernului, găseşte cu greutate un ministru la 
Interne care să înfrunte în alegeri partidul d-lui Maniu şi mai 
ales voinţa Gărzii de Fier, care, dacă era considerată de Rege şi 
guvern ameninţătoare pentru ţară, prin suprimarea lui Duca, 
părea şi mai ameninţătoare aceluia care s-ar încumeta să siluiască 
alegerile după obiceiul pământului. 

în alegeri, partidul d-lui Maniu luptă în amiciţie cu Garda 
de Fier, iar Partidul Liberal, nereuşind să-şi asigure 40% din 
voturi pentru asigurarea unei majorităţi parlamentare, dl 
Tătărescu este fericit că poate prezenta sănătos demisia guver¬ 
nului. Din alegeri se desemnase favorul opiniei publice în primul 
rând asupra d-lui Maniu, apoi spre Gardă. în timpul alegerilor, 
Comeliu Codreanu, şeful Mişcării Legionare, anunţase că 
interesul ţării era să facă politică alături de Germania şi că dacă 
Garda ar fi adusă la putere s-ar face alianţa imediată cu Germania. 

Regele Carol aduce acum la putere un guvern Goga-Cuza 
care trebuie să fie un antidot contra legionarilor, având şi o 
aparenţă care inspira încredere în afară tuturor. 

în acest guvern intră la Ministerul de Război generalul 
Antonescu, iar la Ministerul de Interne, Armând Călinescu, ambii 
reprezentând aderenţe pentru politica alături de Anglia şi Franţa. 
Generalul Antonescu, care în 1934 luase legătura cu şefii armatei 
franceze şi îi încredinţase de loialitatea sa - probă că se întorsese 
în tară din această vizită cu un dar al Franţei de 26 de baterii 
artilerie - şi care avea şi o nemărginită încredere în puterea şi 
iscusinţa Angliei, dă de la început un interviu în jurnale în care-şi 
precizează situaţia, iar Armând Călinescu este cunoscut pentru 
înclinările sale faţă de Antantă 34 . în astfel de condiţiuni, guvernul 
Goga-Cuza, având în sânul său direcţii divergente, nu poate fi 
viabil. La acestea se alătură însă mai ales neîncrederea Angliei 

şi Franţei, care, prin miniştrii lor Thierry şi Reginald Hoare, cer 
schimbarea guvernului. 

Activitatea lui Antonescu la Ministerul de Război n-are timp 
să se dezvolte. Cum ia conducerea ministerului dă un ordin 
circular pe armată în care arată că cere tuturor: muncă, cinste şi 
conştiinciozitate şi asigură corpul ofiţeresc, subofiţerii şi ostaşii 
că va da fiecăruia dreptate şi toate măsurile luate vor fi în spiritul 
celei mai depline legalităţi. Pe baza acestui ordin, toţi ofiţerii şi 
subofiţerii care au reclamaţiuni de făcut raportează obiectul 
[cuvânt indescifrabil] care simt cercetate de comisii speciale şi 
rezolvate. Sunt făcute rectificări de înaintări şi înaintări de 
promoţii pentru ase face dreptate indivizilor sau unor serii întregi 
de ofiţeri, în respectul legilor în vigoare. 

Ministerul devine o instituţie prin organele căreia se serveşte 
publicul, orice petiţie trebuind să aibă răspunsul în 4 zile, dacă 
nu necesită un studiu: dacă este nevoie de un studiu, atunci se 
comunică petiţionarului ziua când va primi răspunsul. 

Birourile şi direcţiile trebuie să funcţioneze astfel încât orice 
corespondenţă curentă trebuie rezolvată la biroul respectiv la 24 
ore de la primire. 

în afară de apăsarea în funcţionare pe toate direcţiile 
ministerului şi pe Marele Stat Major, face reorganizarea Ministe¬ 
rului de Război în componenţa căruia intră acum Subsecretariatul 
Aerului şi Marinei şi Subsecretariatul înzestrării Armatei. 

Dar timpul nu îngăduie desfăşurarea unei activităţi deoarece, 
după cum am văzut, guvernul Goga-Cuza nu poate dura. însă 
chiar în acest scurt timp înfipsese (sic!) în toate direcţiile o 
iniţiativă dinamică şi tot personalul intrase în plină activitate. 

Regele discută cu Antonescu constituirea unui guvern 
general Antonescu, în care să se realizeze o concentrare naţio¬ 
nalistă cu participarea Gărzii de Fier. Antonescu pune primordial 
condiţia de a i se acorda “depline puteri”; i se admit toate cererile 
în afară de numirea şi apartenenţa titularului la Ministerul de 
Război. 

în realitate, Regele vrea să descalifice şi pe Antonescu şi 
Garda intr-o scurtă guvernare, iar Antonescu vrea puterea pentru 
a detrona pe Rege. Era greu să se ajungă la o înţelegere când se 
ascunde de ambele părţi o egală nesinceritate. 

în acest moment politic, Regele socoteşte partidele politice 
dezbinate şi cu membrii competenţi descurajaţi, deci suficient 
de slăbite pentru a nu mai fi periculoase şi de aceea ia hotărârea 
de a lua asupra sa conducerea unui organism politic cu caractere 
aparent popular, prin crearea Frontului Renaşterii [Naţionale], 
în fapt, prin aceasta nu se realizează decât o formaţiune hibridă, 
un organism politic cu totul artificial, fără rădăcini în masele 
populare şi lipsit de o convingere politică. 

Ca reprezentant al Frontului Renaşterii se constituie un 
guvern sub preşedinţia patriarhului Miron Cristea, având ca 
vicepreşedinte pe Armând Călinescu. Guvernul este susţinut în 
opinia publică prin prezenţa în partidul Frontului a lui Nicolae 
Iorga, [Alexandru] Vaida-Voevod, Constantin Argetoianu şi 
Gheorghe Mironescu şi se sprijină pe corpuri legiuitoare 
constituite, membrii Frontului purtând o uniformă specială. 

în politica internaţională, în cursul anului 1938, Germania 
realizează Anschluss-ul şi ocuparea Ceho-Slovaciei. Ultima 
anexiune germană, Ceho-Slovaria, distruge şi cel din urmă punct 
de sprijin al României creat de politica diplomatică titulesciană. 

Regele Carol al II-lea face o vizită la Paris unde declară că 
armata română va fi prezentă pe câmpul de luptă alături de 
Franţa, dar la reîntoarcerea în ţară face o vizită lui Hitler în 
Germania. Rezultatul acestor manevre diplomatice este neîncre¬ 
derea Franţei, fără nici un câştig diplomatic din partea Germaniei 
care, desigur, îşi are o politică hotărâtă şi în privinţa României. 
La reîntoarcerea în ţară, guvernul ia hotărârea suprimării capilor 
legionari închişi la Râmnicu-Sărat, printre care se afla însuşi şeful 
Mişcării, Comeliu Codreanu, care sunt asasinaţi de organe de 
stat la sfârşitul lui noiembrie 1938. 

Execuţia ilegală a acestor oameni este rău privită de opinia 
publică, responsabilitatea răsfrângându-se asupra Regelui şi a 
lui Armând Călin eseu. Faptul este comentat laconic defavorabil 
şi de Hitler, care vedea în omorârea unor asemenea oameni poli¬ 
tici cu tendinţe germanofile o manifestare de neamiciţie contra sa. 

Generalul Antonescu avusese legături personale cu Comeliu 
Codreanu înainte de arestarea sa şi depusese ca martor în procesul 
lui Codreanu, unde, întrebat fiind dacă-1 crede pe Codreanu 
trădător, şi-a dat cu părerea că, din contră, încrede patriot. 

După moartea lui Codreanu, generalul Antonescu este numit 
comandant al Corpului 3 Armată la Chişinău, unde, după prezen¬ 
tare, face, conform obiceiului, inspecţia tuturor unităţilor din 
comandament aflate în Chişinău. Chişinăul aflându-se sub stare 
specială, de fapt sub [cuvânt indescifrabil] autorităţii militare, el 
vizitează şi penitenciarul, unde găseşte starea igienică şi hrana 
date în cele mai rele conditiuni, alocaţia de hrană a unui detinut 
fiind de 3 lei pe zi. 

Indignat de această situaţie, pe care o califica de lipsă de 
umanitate, mai ales că la închisoare se aflau şi flăcăi, viitori ostaşi, 
arestaţi pentru motive politice (legionarism sau comunism), la 
întorcerea la comandament face rapoarte autorităţilor interesate 
în care arată starea de mizerie a acelor oameni cărora li se da 3 
lei pe zi pentru hrană, “atunci când câinii din serviciul Jandar¬ 
meriei au dreptul la hrană pentru 6 lei, iar ostaşii pentru 16 lei”. 
Raportul este interpretat ca tendenţios şi Regele hotărăşte să i 
se ia imediat comanda corpului de armată, contrar opiniei 
generalului [Nicola,e] Ciupercă, ministru de Război, care puţin 
după aceea îşi dă demisia din armată. 

Cu prilejul înaintărilor ce se fac în armată în iunie 1939, 
Antonescu este trecut cu vederea la înaintarea la general de corp 
de armată, fapt pentru care demisionează din armată. 

în cursul anului 1939, în lunamai, Patriarhul încetează din 
viaţă, Armând Călinescu trecând preşedinte de Consiliu. în 

septembrie 1939 el este asasinat de membri ai Gărzii de Fier, 
preşedinţia Consiliului de Miniştri trecând asupra generalului 
Gheorghe Argeşanu care este obligat să facă o cruntă represiune, 
ordonându-se ca în fiecare capitală de judeţ să fie executaţi 4-5 
legionari, fără ca aceştia să fi avut vreo condamnare judiciară. 
Măsura se execută de prefecţi după indicaţiile poliţiilor locale, 
acestea găsind momentul nimerit şi pentru a opera unele răzbu¬ 
nări meschine. Guvernul Argeşanu nu durează decât 6 zile, 
trecându-se printr-un guvern Argetoianu de trei săptămâni la 
înscăunarea unui guvern Gheorghe Tătărescu. 

Situaţia exterioară este foarte grea în 1939, revendicările 
Germaniei în Polonia asupra Danzig-ului ridicând ameninţări - 
Italia şi Germania contra Franţei, Angliei şi Poloniei. 

Rusia negociazăs/rte die cu Anglia şi Franţa, se înţelege cu 
Germania pentru a reîncorpora Letonia, Lituania şi Estonia, 
precum şi pentru ocuparea de teritorii poloneze 35 . 

în 193^, în toamnă, încep operaţiile contra Poloniei, care 
este izolată prin diplomaţia germană şi, deşi Franţa şi Anglia 
intră în război contra Germaniei, Polonia primeşte izolată şocul. 

Operaţiunile ofensive ale Germaniei, care deschid începutul 
celui de-al doilea război mondial, se desfăşoară contra Poloniei 
în ritmul în care se merge la manevre, când trupele trag unele 
contra altora cu cartuşe având glonţul de lemn. Germanii înving 
fulgerător prin masele de tancuri, cărora superioritatea aviaţiei 
şi acţiunea ei masivă de la început reducând la nimic posibilităţile 
aviaţiei poloneze, le deschid posibilitatea unei plimbări militare. 

Din duelurile de idei militare polemizate în cercurile euro¬ 
pene asupra întrebuinţării aviaţiei*, puse pe tapet de îndrăzneaţă 
traversare a Atlanticului, allez-retour, de escadrila italiană Balbo, 
Germania adoptă ideile care preconizau acţiune de seară a aviaţiei 
pentru polarizarea din capul locului a aviaţiei inamice, iar din 
lupta de idei asupra întrebuinţării tancurilor, Germania intră în 
război cu principiul întrebuinţării tancurilor în masă (teoria 

* Teoria generalului italian [Giulio] Douhet - n . a . 

Mengesser), aplicându-i prin întrebuinţări de armate de tancuri* 
în cadru de grupări de armate, care manevrau îndrăzneţ şi foarte 
adânc în dispozitivul inamic, fiind luminate şi apărate de o 
puternică aviaţie proprie. 

Polonia a rămas cu aplicarea principiilor franceze care 
păstrau carele de luptă în cadrul tactic al marilor unităţi, divizii 
sau maximum corp de armată, şi reducându-le acţiunea la sco¬ 
purile tactice ale acestor mari unităţi. Deci nu se întrebuinţau în 
acţiune strategică adâncă operând în masă. 

Pe timpul operaţiilor, când armata polonă fusese aproape 
distrusă, ruşii au ocupat cu forţe parte din teritoriul polonez, 
dupîj. o convenţie a priori avută cu Germania. 

In acest an, Rusia intră în război cu Finlanda şi, spre 
surprinderea generală, armata finlandeză înfruntă cu succes 
armata rusă. 

Acest fapt prezintă pentru desfăşurarea evenimentelor o 
extraordinară importanţă. în statele majore ale diferitelor ţări se 
pune problema “de ce?”, şi informaţiile dobândite de la ostaşii 
militari şi serviciile de informaţii secrete găsesc explicaţia şi 
slăbiciunea disciplinei din Armata Roşie şi în nepregătirea 
comandamentului. Nu sunt încă elucidate nici până acum cauzele; 
înclin a crede că nesuccesele ruse se pot atribui cauzelor unor 
defecte pe care le-au avut ruşii în echipamentul de iarnă, probabil 
încă în sistemul de a se ataca liniile fortificate modeme şi în 
neputinţa de a se întrebuinţa carele de luptă pe timpul iernii când 
poate îngheţa uleiul. Nu pot crede că s-ar fi datorat insuccesele 
unei acţiuni ruseşti cu scopul inducerii în eroare a adversarilor, 
urmărit în scopuri politice. 

Dar ceea ce ne interesează în această lucrare este că din 
felul în care a decurs această campanie a Rusiei contra Finlandei 
s-a tras concluzia că Rusia nu este un adversar prea periculos, şi 
din această eroare d ecurg toate erorile care au fost făcute după 

* O armată de tancuri este compusă din 4 divizii de tancuri şi 2 brigăzi 
motorizate; un total de peste 10.000 de maşini - n. a. 

aceea de Germania. Şi tot în acesta eroare trebuie să găsim şi 
explicaţia încrederii regelui Carol şi a domnului Tătărescu în 
rezistenţa ce s-ar fi putut opune Rusiei prin fortificaţiile ce 
începuseră şi urmau încă să se facă în Basarabia*. 

Pentru anul 1940, se prevedeau operaţiuni pe frontul francez 
care nu s-au desfăşurat până ce o înţelegere diplomatică între 
Rusia şi Germania nu a avut loc. 

Germania este o ţară care produce nu numai oameni mari, 
dar şi oameni metodici. Această însuşire a metodei trebuie s-o 
atribuim fără rezervă înaltului Comandament german. După 
războiul din 1914-1918, ei au studiat cauzele înfrângerii şi au 
găsit una principală în faptul că diplomaţia germană nu putuse 
înlătura în acel război operaţiile pe două fronturi, deşi Bismarck, 
Moltke şi contele von Schlieffen ceruseră caîntr-un război contra 
Franţei să nu existe simultan şi un front rusesc. Acestor conside- 
raţiuni, dat fiind faptul că Germania este condusă unitar, trebuie 
să atribuim manevra diplomatică germană din 1939, care găseşte 
Polonia izolată în faţa pumnului german, iar în 1940 armatele 
franco-engleze sunt atacate, Rusia stând în expectativă. 

Iţele diplomatice funcţionează ca după pacea de la Tîlsit, 
realizându-se după căderea Poloniei înţelegerea şi prietenia 
germano-rusă, Rusia la rândul ei având interes să nu intre în 
război sau să intre cât mai târziu. Iar presa celor două ţări, în 
serviciul realizări unei prietenii, constata în toată libertatea sen¬ 
sului apropierile doctrinare economice şi sociale între bolşevism 
şi naţional-socialism, curente între care, fiind o mare afinitate, 
nu cereau decât o sinceră şi strânsă prietenie. 

După campania din Polonia, Rusia ocupă Ţările Baltice şi 
teritoriul Poloniei până la o linie de demarcaţie stabilită cu 
Germania în depli n acord**. Noi conversaţiuni diplomatice 

* întreg pasajul referitor la războiul ruso-finlandez a fost plasat de autor, 
din eroare, la partida anului 1938. în conformitate şi cu dactilograma, l-am 
adus la locul său firesc - n. ed. 

** în textul dactilografiat: “până la linia de demarcaţie Curzon”- ti. ed. 

asigurau acum liniştea Germaniei spre Răsărit pentru timpul 
necesar terminării treburilor pe frontul de Apus contra franco- 
englezilor. Din aceste noi conversaţiuni reiese şi înţelegerea 
asupra încorporării Basarabiei de către Rusia -adică executarea 
contramanevrei germane din 1918 - şi în aprilie 1940 dl Molotov, 
ministru de Externe al Rusiei, vesteşte faptul natural, în limbaj 
diplomatic. 

Ţara Românească îşi făcuse pregătiri de apărare şi începuse 
şi organizarea de fortificaţii în Basarabia, iar în toamna lui 1939, 
regele Carol, însoţit de dl Tătărescu, primul său ministru, fac o 
vizită la Chişinău, unde Regele pronunţă un discurs războinic, 
arătând o deplină încredere în forţele militare ale României. Sigur, 
se făcuseră sacrificii pentru înzestrarea armatei, însă un atac 
rusesc, în izolarea în care ne aflam atunci, era imposibil de parat 
şi acest fapt era simţit de toţi ostaşii care priveau discursul 
Regelui ca o simplă manifestare diplomatică, armata fiind fără 
nivelul necesar unui război contra unui adversar atât de puternic. 

Eu comandam Divizia 3 Cavalerie care se deplasase încă 
de la 9 septembrie în Basarabia, unde aveam de păzit zona 
cuprinsă între Ciuburei (20 km sud Tighina) şi Marea Neagră- 
120 km, şi de supravegheat litoralul Mării Negre până la braţul 
nordic al gurilor Dunării, încă alţi 200 km. Este drept că se dăduse 
ca întărire diviziei un regiment de infanterie de la început şi cu 
două zile înainte de ultimatumul rusesc încă un regiment, 47 
Infanterie, care era înarmat cu arme vechi Steyr şi venise fără 
cartuşe. Mi s-a dat ordin să-i dăm din depozitul diviziei mele, 
însă în depozitele Diviziei 3 [Cavalerie] erau cartuşe numai pentru 
armamentul nou. 

Divizia 3 Cavalerie, împreună cu celelalte 3 divizii de 
cavalerie ale armatei, au fost aduse la mijlocul lui septembrie 
[1939] deoarece Statul Major fusese informat că ruşii vor ataca 
România pentru cucerirea Basarabiei şi a Bucovinei. La ajungerea 
noastră în Basarabia, trupele locale fuseseră evacuate în pripă în 

Moldova, iar măsura luată provocase în unele garnizoane panică. 
Un regiment de artilerie din Chişinău a plecat noaptea în galop 
[trecând] prin oraş, ceea ce a înspăimântat populaţia [cuvânt 
indescifrabil] ameninţarea ce se ivea a sosirii ostaşilor ruşi în 
localitate. Peste tot unde trupele au plecat, s-au cărat desigur 
bagajele ofiţerilor şi s-au trimis familiile înspăimântate în grabă 
în Moldova. Propaganda crease o frică îngrozitoare de ruşi, iar 
autorităţile care rămâneau locului, fără scutul armatei române 
erau îngrozite. Când a sosit divizia mea în Chişinău, Cetatea 
Albă şi a trecut prin sate, pentru populaţie a revenit din nou un 
sentiment de uşurare. 

Ministerul de Război şi Statul Major au reacţionat, obligând 
pe ofiţeri să-şi trimită familiile cu bagajele în Basarabia, nefiind 
nici un pericol; măsura a produs momentan o uşurare, dar mai 
târziu, când s-a făcut retragerea, ea a constituit panică şi pentru 
mulţi oameni săraci o adevărată nenorocire. 

în primăvara anului 1940, la 10 mai, Germania ia ofensiva 
contra frontului occidental şi manevrând după aceleaşi principii 
ca în Polonia în 40 de zile bate complet Franţa, care cere 
armistiţiu, şi zvârle forţele expediţionare engleze peste Canalul 
Mânecii. 

Franţa este bătută tot fulgerător; Franţa cea mai mare putere 
militară de pe continent nu poate rezista armatei germane şi dă 
impresia tuturor cunoscătorilor că armata germană are un avans 
în înarmare asupra celorlalte armate, care o face invincibilă. 

Am arătat prima eroare în concluzia ce s-a tras din insuccesul 
ruşilor în contra finlandezilor în 1938-1939 (1939-1940-n. ed .). 
Faptul că Franţa, după Polonia, este învinsă fulgerător consti¬ 
tuie încă o concluzie în privinţa deznodământului unui război 
între Rusia şi Germania, ceea ce dă naştere celei de-a doua erori, 
care de fapt se sumează cu prima şi dau o perspectivă greşită 
rezolvării problemului (sic!) strategic germano-rus, nu după 
multă vreme. 

România este acum total izolată. 

în iunie [1940], merg la Bucureşti, la Derby, cursă la care 
asista întotdeuna Regele, şi întâlnesc acolo pe Antonescu, 
îmbrăcat civil: am stat tot timpul cât au durat cursele împreună, 
iar în jurul său, în afară de mine, [era] gol, fiindcă, temători de 
Rege, camarazii îl evitau. Am discutat desigur despre situaţia 
din Basarabia, el întrebându-mă dacă armata română poate 
rezista ruşilor şi cât timp cred posibilă această rezistenţă. I-am 
răspuns că se poate rezista pe Nistru maximum 48 de ore, în 
sectorul meu. I-am arătat că simt mai ales slab la Bugaz, post 
unde se pot debarca tancuri. Când ne-am despărţit, la terminarea 
curselor, mi-a spus: “Este absolut nevoie să fii tare la Bugaz şi 
să ai rezerve cât mai multe ca să poţi face faţă unei debarcări pe 
Marea Neagră”. 

în cazul unui atac al Rusiei, armata noastră îi opunea 21 de 
divizii, dispuse pe o linie întărită mai mult cu lucrări de câmp*, 
urmând traseul: Limanul Nistrului, Nistrul până la Orhei, Ceaga, 
regiunea păduroasă Dealul Mare (Moldova), Strunga, Târgu 
Neamţ. Comandamentul era construit din 2 armate* *, constituite 
în grup de armate sub comanda generalului Ilasievici. 

Pe la începutul lui iunie [1940], Regele a vrut să dea comanda 
lui Antonescu, însă s-a răzgândit, mai ales că, probabil, adoptase 
ideea părăsirii fără luptă a Basarabiei, în cazul atacului rus. 

Totuşi, ordinele primite la unităţi prevedeau primirea bătăliei 
pe Nistru, deci rezistenţa fără gând de retragere.*** 

în ziua de 23 iunie 1940, Rusia are deja concentrate forţe 
puternice de-a lungul Nistrului, organizate într-un dispozitiv 
ofensiv cuprinzând 30 de divizii, cu foarte multă artilerie şi tancuri 
(10-12 brigăzi de tancuri). Forţele simt constituite într-un grup 

* în textul dactilografiat: “întărită cu lucrări care nu erau gata” - n. ed . 

** în*.textul dactilografiat: “Armata general Ciupercă la sud şi Armata general 
Iacobici la nord” - n. ed. 

*** Sfârşitul caietului al patrulea. începutul caietului al cincilea, cu menţiunea 
“Cap. V” - n . ed. 

de armată având cartierul la Kiev. Sunt plănuite două atacuri: 
un atac în direcţia Tighina-Galaţi şi unul pornind din Bucovina, 
prin Moldova, spre Focşani. 

La 24 (26 -n. ed.) iunie, guvernul român primeşte un ulti¬ 
matum, care-i vesteşte începerea operaţiilor militare ofensive 
ale Armatei Roşii după 24 de ore, în cazul când nu se comunica 
de România, în acest răstimp, cedarea tară luptă a Basarabiei şi 
a nordului Bucovinei 36 . 

La Bucureşti are loc un Consiliu de Coroană care hotărăşte 
cedarea teritoriilor cerute de Rusia, iar dl Tătărescu pune nota 
d-sale la răspunsul ce se dă: “România cedează Basarabia şi 
nordul Bucovinei în faţa actului de forţă”. 

De unde până la 25 (27 -n. ed.) iunie avea ordin că bătălia, 
în cazul unui atac rusesc, se primeşte pe Nistru cu totalitatea 
forţelor armatei române, în acea zi se primeşte ordinul ca 
începând cu ziua de 26 (28 - n. ed.) iunie, armata trebuia să se 
retragă de pe Nistru pentru ca în patru zile să fie în Moldova, în 
zona diviziei ce comandammergându-se 50 km etape zilnice. 

Chiar în ziua de 24 (probabil 26 - n. ed.), comandantul 
Armatei 4, general Ciupercă, îmi pusese la dispoziţie, ca forţe 
de întărire, Regimentul 47 Infanterie, pe care însă l-am oprit pe 
garnituri de trenuri în staţiile [în] care oprise, pentru a-1 putea 
înapoia, fiindcă bănuiam că n-o să primim bătălia, armata fiind 
cu totul nepregătită de a face un război serios. într-adevăr aveam 
aviaţie foarte redusă şi armamentul anticar sosise la unităţi de o 
săptămână şi era în cantitate foarte redusă. La divizia mea, pentru 
120 km aveam 20 de tunuri anticar Bofors de 37 mm. 

Dar ordinele anterioare de rezistenţă pe Nistru fără gând de 
retragere - ordine cu substrat moral de a interzice ofiţerilor şi 
funcţionarilor să-şi evacueze gospodăriile în Moldova sau la 
familiile lor, pentru Basarabia se va face război - erau într-un 
contrast aşa de izbitor cu frica ce transpira din ordinele grăbite 
ce se dau pentru fugă din Basarabia, în momentul când sosise 

ora energiei, încât panica din nou a pus stăpânire pe trupe şi pe 
ofiţeri. 

9 

Nu mai insist asupra confuziei pe care au provocat-o nişte 
măsuri ca acelea de a se lua toţi mobilizabilii, premilitarii şi 
[cuvânt indescifrabil] din regiune, ceea ce era o imposibilitate 
de realizat, întrucât nici din oamenii din regiment ce erau localnici 
din Basarabia nu voiau să meargă în Moldova şi era foarte logic 
ca un om, care vede că-i este lăsată familia, gospodăria şi 
provincia fără luptă, să nu aibă ce căuta cu aceia care l-au părăsit. 

Ordinele de evacuare prevedeau încă: să nu se strice nici un 
pod (pentru podul de la Tighina s-au luat măsuri speciale); să nu 
se strice legăturile telefonice şi telegrafice şi nici un fel instalaţii 
de această natură de pe întreg teritoriul Basarabiei, să nu se facă 
uz de arme, neînţelegerile cu trupele ruse urmând să fie dezlegate 
de comandanţii locali, ruşi şi români, prin înţelegere.* 

* Urmează însemnarea autorului: 

Nu am decât exemplarul acesta gata. Numărul 4 este în două exemplare; 
nu ştiu dacă s-a primit sau dacă merge odată cu acesta. 

Numărul 5 este de dozat între 4 şi 6. Nu este însă complet. El trebuie 
completat ca ideile care arată cauza intrării în război: istorică, naţională, forma 
frontului după dictatul de la Viena, atacul din 1940 şi reacţiunile luate în armată 
mai ales. Forma frontului, cu deschidere spre Tg. Mureş şi Braşov, arată că 
este creată o bază de atac spre zona petroliferă. Ne opunem, urmează ocupaţia 
sau chiar împărţirea teritoriului românesc. 

La Berlin s-a spus că s-a cerut şi Moldova de ruşi; pare real, fiindcă ruşii 
voiau frontieră naturală şi prin luarea Moldovei mergeau spre Apus, sprijinin- 
du-se pe Munţii Carp aţi. 

Toate acestea Muletz [??] le ştie şi înţelege. Argumente se pot lua din broşura 
lui Tătărescu Basarabia şi Bucovina de nord , care argumente trebuie puse 
între semne de citaţie. 

în 15 zile voi avea gata capitoilul 7. Şi unul complet care să cuprindă 6 şi 7. 

Dacă vine cineva pe la 14-15, se poate aranja cu Duduia Duduta [??], dacă 
inspiră încredere natural, fără să ştie ce cuprind caietele. 

D-le, o duc bine, deşi se face mizerie, fiindcă mie puţin îmi pasă de orice 
s-ar face. 

La revedere 

[SS indescifrabil] 

Ruşii, pe de altă parte, erau atenţi pentru a nu le lua de pe 
teritoriu vitele, oile şi găinile şi de aceea au împins pe direcţiile 
de retragere ale trupelor române unităţi de tancuri care au întrecut 
repede în deplasare trupele române. Aceste tancuri sosite, contro¬ 
lul ce se făcea la capetele de etape prin ofiţerii ruşi erau desigur 
o ameninţare şi au creat o panică serioasă, ceea ce a făcut ca 
unele unităţi să predea armamentul ruşilor, fiind în acelaşi timp 
multe din ele părăsite de ofiţeri. Era şi o situaţie foarte grea. 
Ruşii prezenţi la capătul distanţelor noastre de marş înaintea 
noastră şi contrar convenţiei, iar trupele române cu ordinul precis 
de a nu trage. în sfârşit, cu multe greutăţi, trupele au trecut pe 
teritoriul Moldovei, grăbind să realizeze un dispozitiv pentru a 
se apăra eventual Moldova. 

în faţa acestei situaţiuni şi a demoralizării din ţară, la 2 iulie 
1940, domnul Tătărescu dă oficial semnalul schimbării poli¬ 
tice externe a României, denunţând garanţiile engleze asupra 
integrităţii teritoriului ţării şi oferind Germaniei un tratat de 
amiciţie perpetuă* * pe timp de 50 de ani. Am auzit spunându-i-se 
acestui tratat, de amiciţie veşnică, dar fiindcă nu pot înţelege 
limbajul acesta diplomatic, mă exprim aşa cum cred eu. 

La 5 iulie, cum era şi firesc, dl Tătărescu prezintă demisia 
cabinetului, iar Regele însărcinează cu alcătuirea noului guvern 
pe dl Ion Gigurtu, care formează un cabinet compus din persoane 
cu opinii hotărâte pentru alianţa cu Germania şi din legionari. Dl 

[Adăugat] 

Copiază repede caietul şi la Mija [??] pentru a le da lui Muleţ, Trebuie 
caiet copiat pentru cazul când s-ar întâmpla ca el să fie întrerupt Iar acolo 
trebuie să fie dată, fiindcă de mine nu se ştie dacă mai ies de aiţi ci [??] aşa 
cum este făcut lucrul nu suportă publicaţie şi nici nu este posibil sub 
supravegherea de aici să scot ceva mai bun. Aşa încât nu trebuie făcute chestiuni 
stupide de amor propriu. Nu zic că s-au făcut, dar vreau să le feresc. 

La revedere D-le 
[ss indescifrabil] 

* Acest fapt mi-a fost destăinuit şi de mareşalul Antonescu şi de Mihai 
Antonescu la Galiţin. M. Antonescu mă asigura că există urme la Ministerul 
de Externe - n. a. 

Horia Sima vine în ţară din Germania şi intră în guvern, însă nu 
stă decât puţin timp şi demisionează. 

Generalul Antonescu ia legătura cu mareşalul Prezan şi cu 
domnii Maniu şi Brătianu şi hotărăsc ca împreună să meargă la 
Rege pentru a arăta că sunt de acord să se formeze un guvern 
naţional sub mareşalul Prezan. Antonescu este primit în audienţă 
la Rege şi la terminarea audienţei în care se înţeleseseră lasă 
Regelui un memoriu scris în care făcea un foarte tare rechizitoriu 
asupra activităţii regale de la sosirea în ţară a regelui Carol al 
II-lea până în momentul înaintării memoriului 37 . 

Rezultatul: generalul Antonescu este închis la mănăstirea 
Bistriţa. 

Guvernul Gigurtu* înlesneşte şi mai mult strângerea legă¬ 
turilor economice cu Germania, promiţând Germaniei 40.000 
vagoane de cereale, pentru trimiterea cărora Germania instalează 
în România diverse societăţi germane de strângere a cerealelor. 

Exportul de petrol este în plină creştere cu destinaţia Germa¬ 
nia; deţinătorii acţiunilor petroliere-englezi, americani, belgieni, 
francezi - îşi vând acţiunile, iar germanii acaparează cât mai 
multe cu sprijinul tacit al guvernanţilor. 

în sfârşit, guvernul Gigurtu cere Germaniei trimiterea în ţară 
a unei misiuni germane de instrucţie, pentru ca instrucţia şi 
pregătirea de război a armatei române să se facă după principiile 
şi experienţa de război a armatei germane**. 

In politica externă, se pun probleme dureroase pentru ţară: 
este vorba de a se ajunge la înţelegeri cu Ungaria şi Bulgaria, 
care au pretenţiuni teribile, prima în Ardeal, iar Bulgaria în 
Dobrogea. Se constituiesc comisiuni pentru discuţiuni, dar 
negociaţiunile româno-ungare nu merg deloc, în timp ce bulgarii 

* Reamintim şi încă de pe vremea lui Tătărescu, când în presă s-a spus că 
degeaba dai să mănânce crocodilului că terminând ce-i dai, tot te înghite. Iorga 
a replicat “Este bine să-i dai că poate se satură şi nu te mai mănâncă” 38 - n . a . 

** în actele Palatului Regal, la ancheta făcută, s-a găsit dovada acestui fapt, Dl 
Gigurtu a dat şi scrisori de adeverire după plecarea de la putere - n. a. 

leagă mersul tratativelor lor speciale de înţelegerea cu Ungaria. 

O conferinţă de arbitraj germano-italiană are loc la Viena, 
care obligă România să-şi dea consimţământul la o dureroasă 
ciopârţire a Ardealului, pe care dl Gigurtu pretinde a fi fost silit 
să o primească sub ameninţarea pierderii complete a Ardealului 
şi a ocupării Moldovei. 

Nici regele Carol, nici guvernul Gigurtu nu mai pot face 
faţă situaţiei, ciuntirea ţării are ca efect convulsiuni care ameninţă 
intrarea ţării în revoluţie. 

In timpul acesta, generalul Antonescu era închis la Bistriţa, 
iar Mihai Antonescu avea mereu conversaţiuni cu ministrul 
Germaniei, [Wilhelm] Fabricius, la Legaţiunea germană. El 
susţinea acolo alcătuirea unui guvern naţional Prezan-Antonescu, 
nu a unui guvern Antonescu împreună cu legionarii, luând 
legătura la Bistriţa foarte des cu generalul Antonescu. 

Generalul Antonescu este eliberat de la Bistriţa şi se duce la 
Predeal. Evenimentele se grăbesc, Calea Victoriei fiind tot timpul 
sub presiune şi chiar sub gloanţe. 

Mihai Antonescu merge la Predeal cu automobilul ce-1 ia 
pe generalul Antonescu de la Predeal pentru ca împreună să 
meargă la Bucureşti. Generalul Antonescu este convins că 
germanii vor pierde războiul, dar Mihai Antonescu îl convinge 
că trebuie să salveze ţara. Generalul Antonescu are asigurat, prin 
Mihai Antonescu, acordul Legaţiei germane; el merge la Prezan, 
căruia îi propune preşedinţia guvernului, însă situaţia este 
foarte grea, frica de legionari fiind mărită şi toţi refuză. Mareşalul 
Prezan nu vrea să mai facă politică, fiind prea bătrân, iar oamenii 
politici găsesc că este mai bine să-i dea generalului Anto¬ 
nescu numai concursul, momentul nefiind propice unui guvern 

naţional. 

> 

Regele cheamă la Palat pe generalul Antonescu şi-l însărci¬ 
nează cu formarea unui guvern naţional, dându-i depline puteri 
de conducere. 

Generalul Antonescu ia legătura cu oamenii politici, ară- 
tându-le însărcinarea ce are de la Rege şi cerându-le concursul; 
toţi sunt de părere că nu trebuie dat concursul regelui Carol, 
care trebuie să abdice. 

în stradă, manifestările cer plecarea Regelui, iar gloanţele 
răpăie pe Calea Victoriei. 

Generalul [Dumitru] Coroamă, comandantul trupelor din 
Bucureşti, om al Regelui, întrebat de Antonescu dacă având 
ordinul de a trage în manifestanţi, contează pe disciplina trupelor 
sau nu, generalul Coroamă raportează că el nu trage în populaţia 
ţării. 

Antonescu merge la Rege, adună aghiotanţii regali care toţi 
sunt de părere că este bine ca M.S. Regele să abdice. Generalul 
Antonescu merge la Rege îi expune părerile oamenilor politici, 
îi arată situaţia din ţară şi din capitală şi îşi depune mandatul 
după ce asigură pe Rege că, în cazul când acesta abdică, îi asigură 
viaţa atât a sa cât şi a d-nei Lupescu şi domnului [Emest] 
Urdăreanu. 

Regele îl roagă să păstreze mandatul şi să formeze un guvern 
potrivit situaţiei, iar el [Regele] va trimite pe dl Vaier Pop la 
Legaţia germană ca să vadă dacă este susţinut sau nu de 
Germania. 

Antonescu, plecat de la Palat, trece pe la dl Fabricius cu 
care se înţelege ca să se refuze Regelui orice concurs şi se duce 
acasă. 

La ora 2 noaptea, în ziua de 6 septembrie, scrie o scrisoare 
regelui Carol prin care îi cere abdicarea în favoarea lui Mihai. 
Scrisoarea este trimisă prin colonelul Elefterescu Mircea, iar 
Regele semnează actul de abdicare pe care-1 înapoiază lui 
Antonescu, după ce dl Vaier Pop a fost asigurat la Legaţia 
germană că este în interesul ţării să abdice*. 

* Toate aceste fapte le ştiu de la generalul Antonescu; s-ar putea să nu fi reţinut 
bine unele detalii. Colonelul Elefterescu însă le cunoaşte, în amănunt, în ceea 
ce priveşte decurgerea evenimentelor la care a fost prezent, în legătură cu 

* * * 

Mă aflam la Turda unde comandam de câteva zile unica 
divizie blindată a armatei. Conform conferinţei-dictat de la Viena, 
România părăsea teritoriul Transilvaniei cedat Ungariei, iar 
Divizia blindată pusese pentru cărăuşie şi evacuări toate 
camioanele sale la dispoziţia armatei. 

în dimineaţa zilei de 6 septembrie 1940, ora 3, am primit 
ordinul să mă prezint imediat la Bucureşti, primului-ministru, 
general Antonescu. La ora 7, însoţit de şeful de stat major al 
Diviziei blindate, plecăm la Bucureşti unde sosim la ora 15, iar 
la ora 16 mă prezint generalului Antonescu. Eram destinat să 
devin comandantul militar al capitalei şi ml-a dat ordin să revin 
la Preşedinţia Consiliului de Miniştri a doua zi, 7 septembrie 
1940. 

A doua zi de dimineaţă, Antonescu m-a întrebat să-i spun 
dacă cred că aş putea stăpâni pe legionari în cazul când ar 
face un guvern cu ei. 

Am fost surprins de această întrebare, şi el cred că a facut-o 
fără să vrea, însă desigur pornită din preocuparea pe care o avea. 
Nu i-am dat nici un răspuns, iar a doua zi, în ziua de 8 septembrie, 
când dimineaţa voiam să-i spun părerea, mi-a tăiat vorba printr-o 
altă întrebare: 

-Te simţi în stare să conduci Ministerul de Război? Nu ca 
ministru, fiindcă acest loc îl voi ţine eu tot timpul guvernării, 
însă ca subsecretar de stat, în noua organizaţie ce o voi da 
Ministerului de Război? 

I-am răspuns: 

- Cred că voi putea face faţă cerinţelor, iar viitorul va lămuri 
afirmativ sau negativ. 

-Bine, azi vei depune jurământul. 

succesiunea evenimentelor. Sunt însă unele fapte arătate de mine aici pe care 
el nu le cunoaşte - n. a. 

La ora 10, am depus jurământul în faţa generalului Anto- 
nescu, deoarece, în conformitate cu decretul deplinelor puteri 
de conducere a statului, miniştrii erau denumiţi de primul- 
ministru şi conducător al statului, iar jurământul se făcea Regelui 
şi Conducătorului statului. întreaga responsabilitate ministerială 
era datorată tot conducătorului statului, în jurământ fiind 
subliniate două idei: “Jur că voi fi cinstit, jur că voi păstra 
secretul”. 

Felul cum era prezentată public guvernarea şi felul cum se 
numeau miniştrii, cum şi responsabilitatea lor, înfăţişau instau¬ 
rarea la cârma statului a unei dictaturi cezariene, în care toate 
puterile, şi, deci, şi responsabilităţile în faţa ţării erau deţinute 
exclusiv de generalul Antonescu şi el le exercita după cea mai 
desăvârşită formă a Cezarismului. 

Era nevoie de această formă? Consimţea poporul la ea? Sunt 
întrebări la care vom răspunde în viitor cu prilejul evenimentelor 
ce vor învedera aceste fapte. 

Pentru moment este necesar să constatăm doar că starea 
morală a naţiunii se afla sub imperiul deprimării reieşite din 
sentimentul lipsei de putere, manifestate prin aceea că se dovedise 
naţiunii că guvernul său nu avusese încrederea necesară în forţa 
naţiunii, în armată, şi că stătuse inert la prăbuşirea hotarelor 
naţionale. Ca o consecinţă a acestor fapte, armata simţea asupra 
ei toată greutatea dezonoarei, iar guvernele trecute de sub 
conducerea Regelui purtau sarcina unei politici prost făcute 
deoarece prin politica externă a ţării nu se stredurase (sic!) 
integritatea naţională printre complicaţiile create de împrejurări. 

Ca o consecinţă a acestor fapte, încrederea naţiunii se 
îndrepta spre o conducere viguroasă, tânără, sub conducerea 
unui om încercat şi cu întreaga asumare a răspunderii. 

Generalul Antonescu încă de la început găseşte că trebuie 
să aplice unele sancţiuni morale şi să facă, prin această măsură, 
şi o promisiune de viitor ţării, pentru ca echilibrul moral să se 

restabilească şi viaţa să poată din nou să se desfăşoare sub 
auspiciile nădejdii. 

Prima măsură este de a se scoate public din armată mai 
mulţi generali care au fost în jurul regelui Carol al II-lea sau din 
acei care au exercitat mari comandamente sub domnia acestui 
Rege, pentru motivul că au contribuit prin atitudinea lor la starea 
morală care a determinat cârmuirea graniţelor ţării, fără ca armata 
să fi tras nici un glonţ 

între aceşti generali, a fost lovit şi generalul de armată 
[Constantin] Ilasievici, fostul prieten al lui Antonescu, care-şi 
dăduse demisia imediat ce a venit la putere generalul Antonescu, 
însă Antonescu nu a vrut să i-o primească pentru a aplica 
sancţiunea publică. Am încercat atât eu, cât mai ales Mihai 
Antonescu să-l împiedicăm a lovi astfel în camarazi, însă a fost 
imposibil să-l determin să-şi schimbe hotărârea; orice încercare 
din contra se lovea de o enervare, iar urmarea a fost scoaterea 
unui decret-lege cu această sancţionare pornită de la preşedintele 
Consiliului de Miniştri, care era şi ministru de Război, fără ca 
decretul-lege să fi fost contrasemnat de mine. 

Regele Carol împreună cu d-na Lupescu şi cu dl Urdăreanu 
pleacă din ţară cu un tren special în ziua de 7 septembrie, în tren 
mergând ca însoţitori, până la frontieră, generalul David Popescu, 
care era încă ministru de Interne, şi locotenent-colonelul [Nicolae] 
Dragomir, mai apoi ministru al Aprovizionării. 

Călătoria regală merge în linişte până aproape de Timişoara, 
unde trenul trebuie să facă o haltă. Şeful gării Timişoara anunţă 
la Buk (Bucureşti -n. ed.) că peronul Gării de Nord este ocupat 
de legionari înarmaţi şi că se teme de siguranţa Regelui, deşi în 
faţă se află o companie de ostaşi, deoarece acestea au o atitudine 
şovăielnică în faţa legionarilor. 

Generalul Antonescu dă ordin ca trenul să treacă prin 
Timişoara cu toată viteza şi să nu oprească decât pe teritoriul 
Serbiei, unde se anunţă a se lua măsuri. Trenul trece prin 

Timişoara ca o nălucă, însă legionarii trag în tren cu arme şi 
mitraliere, toţi călătorii stând culcaţi pe duşumeaua vagoanelor 
până ce focurile încetează. Vagoanele simt ciuruite, geamurile 
sparţe, însă nu este nimeni atins de glonţ. 

In ziua de [ 14 septembrie] se alcătuieşte noul guvern în care 
intră legionari, liberali şi militari; conform înţelegerii cu d-nii 
Brătianu şi Maniu, au intrat în guvern domnii [Mircea] Cancicov 
$i [George] Cretzianu, pentru Economia Naţională şi Finanţe, ca 
reprezentanţi ai Partidului [Naţional] Liberal - Dinu Brătianu, 
iar din partea d-lui Maniu nu a intrat nimeni, înţelegerea 
nefuncţionând, întrucât domnia-sa a recomandat pe domnii Mihai 
Popovici şi [Aurel] Dobrescu, iar generalul Antonescu a ripostat 
d-lui Maniu: “Domnule Maniu, situaţia este prea grea pentru ca 
să glumim” 39 . 

La Interne a fost numit generalul [Constantin] Petrovicescu, 
care avea deopotrivă şi încrederea Gărzii de Fier şi a generalului 
Antonescu; la Justiţie, Mihai Antonescu; legionarii păstrară 
vicepreşedinţia Consiliului de Miniştri, prin dl Horia Sima, şi 
ministerele: Instrucţiunii Publice, Sănătăţii, Comunicaţiilor şi 
Externelor împreună cu multe subsecretariate de Stat*. 

în administraţia Internelor s-au numit prefecţi şi primari 
legionari aproape pretutindeni. 

De la primele Consilii de Miniştri care se adună la Preşedinţia 
Consiliului de Miniştri se stabileşte felul de lucru al noului guvern. 
Generalul Antonescu da directivele de guvernare, hotărând ce 
să se acţioneze şi stabilind în ce măsură, pentru realizarea 
măsurilor de luat, ministerele trebuie să colaboreze împreună. 
Măsurile luate, miniştrii trebuie să lucreze în colaborare şi la 
primul Consiliu sau la ziua hotărâtă trebuie să facă cunoscută 
preşedintelui Consiliului soluţia la care s-au oprit şi organizarea 

* S-a creat un minister nou, al Aprovizionării (de fapt. Coordonării - «. ed,) şi 
Statului Major Economic, dat locotenent-colonelului [Nicolae] Drago mir, un 
om dibaci, care avea strânse legături cu legionarii, ceea ce arată că generalul 
făcea politică internă cu toată atenţia, - n. a. 

lucrului, care începea imediat, ce avea asentimentul şi observaţiile 
Mareşalului. 

Prima mare problemă pusă a fost lămurirea misiunii gene¬ 
ralului Antonescu, când el a spus: “Am fost adus la putere ca 
urmare a prăbuşirii graniţelor, menirea mea este să refac graniţele 
ţării”. 

Apoi s-a hotărât a se trece la reorganizarea ministerelor, el 
[Ion Antonescu] pretinzând că statul nostru este un ghem încurcat, 
şi pentru a se vedea cum trebuiesc reorganizate ministerele, la 
început trebuie scotocit materialul pentru a se avea o evidenţă a 
acestui material şi a i se organiza gruparea la ministere după 
nevoile de funcţionare. 

9 

Paralel cu această măsură s-a pus în lucru şi chestiunea 
ridicării moralului ofiţerimii şi funcţionărimii, magistraturii, 
clerului prin anunţarea că se va face dreptate după lege, repa- 
rându-se toate nedreptăţile trecutului şi, prin aceasta, s-a deschis 
chestiunea reclamaţiilor. 

Ministerul Justiţiei a pus la ordinea zilei sancţionarea 
vinovaţilor, constituindu-se diferite comisii pentru verificarea 
ministerelor, verificarea actelor de la Palatul Regal şi a averilor 
regale, verificarea averilor foştilor miniştri şi a funcţionarilor 
superiori, arestarea foştilor miniştri răspunzători de asasinarea 
lui Comeliu Codreanu şi a celorlalţi legionari, precum şi a func¬ 
ţionarilor şi jandarmilor care au executat sau au luat parte la 
acele omoruri. 

Toţi foştii prefecţi militari, care au avut executaţi în districte 
legionari, ca urmare a represiunii ce s-a făcut după omorârea lui 
Armând Călinescu, au fost eliminaţi din armată. 

In politica externă, s-a pus şi s-a hotărât aderarea României 
la Pactul Tripartit. Nu s-au expus niciodată în Consiliile de 
Miniştri măsurile luate sau ce se vor lua în politica externă. 
Personal, am aflat din jurnale despre semnarea actului de aderare 
a României la <P>actul Tripartit. 

Ştiu însă că generalul Antonescu era sigur că războiul va fi 
câştigat de Anglia şi de America, însă găsea că România trebuia 
să se sprijine pe o naţiune care să-i garanteze libera existenţă şi 
dezvoltarea, iar situaţia după iulie 1940, când se pierduse Basa¬ 
rabia*, şi indica nevoia unei apropieri de Germania, de altminteri 
Germania şi Rusia în acel moment fiind în cele mai bune relaţiuni. 

Am mers de câteva ori în acel timp la Mareşal acasă. Odată 
l-am întâlnit pe dl Maniu în strada Paharnicului la Bucureşti (era 
cam în jurul lui 10 septembrie) şi de mai multe ori, la Predeal, 
pe dl [Franklin Mott] Gunther, ministrul american cu care 
Antonescu era în strânse legături de prietenie. 

Ştiu de la generalul Antonescu, demult, şi de la Mihai 
Antonescu, de când am stat în Rusia după 23 august 1944, că 
înainte de a adera la <P>actul Tripartit, ambii au avut convorbiri 
şi cu dl Gunther şi cu dl Reginald Hoare, ministrul Angliei, care 
ambii au fost de acord că, în acele momente, România nu avea 
altă soluţie decât aceea de a se apropia de Germania. 

Repauzatului Gunther, Antonescu i-a spus: “Ia d-ta locul 
meu şi hotărăşte, te rog, cum poţi*să-ţi scoţi din pericol ţara?” 

In arhivele legaţiilor şi la ministerele de Afaceri Străine 
americane şi engleze este putinţa să nu fie consemnate aceste 
convorbiri. 

în octombrie 1940, colaborarea cu legionarii este extrem 
de strânsă. La 8 (6 -n. ed.) octombrie are loc în PiaţaNaţiunii o 
întrunire legionară de mari proporţii, cu legionarii în uniformă, 
în care dl Horia Sima este proclamat comandantul Gărzii de 
Fier, iar generalul Antonescu, şeful Mişcării Legionare. Are loc 
depunerea jurământului reprezentanţilor organizaţiilor legionare 
din întreaga ţară lui Horia Sima şi generalului Antonescu**. 

* Adăugat: “şi Transilvania” - n. ed. 

** Nota pe p. 172: “Restul mai târziu. 

Este dat numai însăilat. 

Dezvoltarea Muleţului, 

Nu pot scrie, sunt supravegheat” 

La 6 septembrie 1940, generalul Antonescu este şeful 
guvernului şi Conducătorul Statului, învestit cu depline puteri. 
Guvernul Gigurtu este demisionat, însă miniştrii girează încă 
departamentele, noul guvern nefiind încă format La 8 septembrie 
1940 depun jurământul pentru demnitatea de subsecretar de Stat 
la Ministerul de Război pentru Armata de Uscat. 

Pentru ca cineva să poată înfăptui, trebuie în primul rând să 
fie convins, să creadă că poate face ceea ce vrea să facă. Anto¬ 
nescu primeşte acum o misiune, aceea a conducerii Ţării cu 
depline puteri; el crede absolut că poate îndeplini misiunea ce-i 
revine. 

Totdeauna el a crezut că are o misiune, care până acum însă 
îi venea numai pe cale transcendentă; acum îi vine şi real de la 
Naţiune prin Rege, cu voinţa Regelui şi mai presus de voinţa lui. 
Credinţa lui mistică în misiunea ce are este acum împărtăşită de 
credinţa tuturor românilor. 

Graniţele ţării sunt prăbuşite; la clădirea graniţelor României 
Mari el a luptat în 1913, în 1916-18 şi 1919-20, începând din 
1916 având într-adevăr un rol de primă importanţă. 

Când s-au prăbuşit graniţele ţării, s-au prăbuşit graniţele 
lui. De aceea prima şi marea lui misiune consta în refacerea 
graniţelor. Acest fapt el îl anunţă în primul Consiliu de Miniştri 
pe care îl prezidează după constituirea guvernului. Guvernul său 
se compunea din militari, legionari şi liberali. Vicepreşedinte al 
guvernului este Horia Sima; Comunicaţiile, Externele, Educaţia 
Naţională, Sănătatea şi Munca sunt departamente ocupate de 
legionari; Economia Naţională, Justiţia şi Finanţele de liberali. 

Ministerul de Război este ţinut de generalul Antonescu, 
reorganizat pe 3 subsecretariate de Stat: Uscat, Aer şi Marină, 
înzestrare. Un minister nou, al Aprovizionării, Coordonării şi 
Statului Major Economic este încredinţat loeotenent-colonelului 
Dragomir, ofiţer activ cu legături tari la legionari. 

[SS] semnătura. 

Sfârşitul caietului al cincilea. Paginile următoare aparţin dactilogramei - n. ed. 

La Interne, generalul Petrovicescu are încrederea şi a 
generalului Antonescu şi a lui Horia Sima. în întreaga adminis¬ 
traţie a ţării intră prefecţi şi primari legionari. 

Ţara, în urma prăbuşirii graniţelor şi cedării de teritorii, are 
moralul complet scăzut, iar armata, expresia forţei şi demni¬ 
tăţii unei naţiuni care a stat cu braţele încrucişate la cedarea 
teritoriului, are moralul scăzut şi este ca şi inexistentă. 

Prima măsură care se impunea în misiunea care revine gene¬ 
ralului Antonescu este ridicarea moralului armatei şi înălţarea 
moralului naţiunii. Pentru aceste 2 înfăptuiri sunt două remedii: 
prezenţa lui, care prin trecutul său reprezintă reamintirea momen¬ 
telor de energie naţională, şi aplicarea sancţiunilor vinovaţilor 
de nenorocirile care s-au abătut asupra ţării. 

Trebuie să fac de la început o clarificare: generalul Anto¬ 
nescu nu înţelege să execute decât o conducere Cezariană; deci, 
în primul rând, totul în guvern este el, iar membrii guvernului 
sunt elemente de execuţie. 

El consideră că Ţara vrea Mişcarea Legionară la conducere 
şi crede fără rezervă acest lucru. De aceea nu înţelege conducerea 
decât prin sprijinul legionarilor, însă sprijinul necondiţionat al 
acestora. 

Acestea fiind zise, trece la problema sancţiunilor. 

Vinovat principal îl consideră pe regele Carol al II-lea şi 
politica pe care acesta a dus-o. Sancţiunea pentru Rege este 
înlăturarea lui de pe tron, iar sancţiunea pentru oamenii politici 
care i-au dat concursul o vede în reacţiunea opiniei publice care 
sigur nu are încredere în ei şi nici nu va mai avea. Aşa vede el. 
Toţi foştii miniştri trebuiau să treacă la controlul averilor, Ţara 
urmând să sancţioneze legal pe cei ce au amestecat banul public 
cu banii proprii. 

Generalii, înalţii magistraţi şi înalţii funcţionari de stat care 
au dat concurs regelui Carol al II-lea au fost sancţionaţi prin 
îndepărtarea lor din funcţiile avute. 

Un însemnat număr de generali sunt scoşi din armată, fiindcă 
s-au prăbuşit hotarele ţării fără ca armata să fi tras un glonţ de 
armă, şi printre ei se numără şi generalul Ilasievici care i-a fost 
întotdeauna prieten. 

Dar printre generali au fost şi unii care nu intrau în principiul 
pentru care se aplica sancţiunea şi au fost totuşi scoşi din armată, 
fiindcă generalul Antonescu avea ceva personal să le reproşeze; 
natural, în raport cu unele evenimente din urmă. 

Au fost inutile atât intervenţia mea cât şi, mai ales, a lui 
Mihai Antonescu; decretul-lege defăimător, publicat în loc de 
frunte în toată presa, a fost scos direct de la Preşedinţia Consiliului 
de Miniştri fără a fi fost contrasemnat de cineva. 

Aceeaşi epuraţie s-a făcut şi printre membrii Curţii de Casaţie 
după propunerea lui Mihai Antonescu, ministrul de Justiţie, însă 
forma în care au fost îndepărtaţi a fost mai puţin supărătoare. 

Dar nu erau suficiente numai sancţiunile pentru ridicarea 
moralului, ci s-a trecut la repararea nedreptăţilor în toate departa- 
mentele şi compartimentele vieţii de stat, pentru ca ofiţerii, 
magistraţii, diplomaţii, profesorii de diferite categorii, funcţionarii 
să fie reîncadraţi cu rangul şi salariile la care au dreptul prin 
repararea prejudiciilor ce li s-au creat în trecut. A fost o operă 
morală însemnată, la realizarea căreia s-a muncit 6 luni şi care a 
produs foarte bune rezultate morale. 

Armata era mobilizată de aproape un an de zile. In timpul 
acestui an, oamenii au săpat lucrări de fortificaţii pasagere pe 
întreaga frontieră de răsărit, fără însă ca să fi făcut şi o pregătire 
de război printr-o instruire practică. Tunurile anticar se dăduseră 
în ultimul moment şi pentru fiecare tun se admisese să se tragă, 
pentru instrucţie, maximum două lovituri. Moralul armatei - 
care, după cum am arătat, fusese distrus - îi revine, instruindu-se 
din nou serios şi punându-se o deosebită grijă pe bunul trai al 
oamenilor. De la această idee, se dă imediat ordin generalului 
Alexandru Ioaniţiu, noul şef al Marelui Stat Major, să se acorde 

la toate categoriile de armament, maximum de muniţie pentru 
trageri. Armata începe o instrucţie serioasă, ciclurile de instrucţie 
se reiau, lăsându-se deoparte lucrul în pământ; în ele [în cicluri], 
se execută toate tragerile de război. Ordine şi controluri încep la 
hrana oamenilor şi a cailor. O înviorare a armatei începe imediat 
să se simtă, iar sunetele muzicilor militare şi ale trompeţilor 
vestesc populaţiei că armata se află din nou la datorie. 

Generalul Antonescu începe să întrunească, o dată pe 
săptămână, Consilii de Miniştri, în care el expune lucrările ce 
urmează să facă ministerele şi felul cum, în unele chestiuni, 
trebuie să colaboreze pentru o realizare mai multe ministere 
interesate. 

Enunţat principiul şi pusă problema, miniştrii respectivi 
urmau să cadă de acord asupra aportului ce fiecare trebuia să 
aducă în lucru; lucrarea generală este pregătită şi lucrul începe, 
controlul Conducătorului Statului încolţind mereu mersul 
activităţii la faţa locului. 

Ministerele primesc dispoziţiuni a răscoli materialul direc¬ 
ţiilor şi serviciilor, a face reorganizările astfel încât serviciile şi 
direcţiile să nu se suprapună şi nici să se anihileze prin ordinele 
ce dau. 

Chiar ministerele între ele trebuiesc să-şi schimbe anumite 
direcţii, pentru a se simplifica acţiunea de stat prin descurcarea 
“ghemului încurcat” care este statul român. 

Grafice cu reorganizările ministerelor sunt prezentate pentru 
a face faţă noilor legiuiri de organizare a ministerelor. Ceea ce 
vrea să obţină, şi deschide lupta pentru realizare, este mai ales 
distrugerea birocraţiei. Ministerele, desigur, trebuiesc în primul 
rând să servească statul şi apoi indivizii; de aceea orice cerere a 
unui om, trebuie să aibă răspuns în 6 zile, biroul pentru lucrările 
curente neavând permisiunea să ţină corespondenţă nelucrată 
peste 24 ore. La lucrările de durată, petiţionarul este înştiinţat 
când să vină după rezultat. Publicul este primit în ministere la 

anumite ore, în săli special destinate, unde se află reprezentanţii 
fiecărui serviciu şi direcţii, care dau lămuriri imediate sau fac 
cunoscut realizările din petiţiile trimise. Cei din provincie sunt 
anunţaţi prin cărţi poştale de mersul petiţiilor sau dosarelor lor. 

Ministerele trebuie să facă cât mai des controlurile cererilor 
oamenilor, urmărind mersul corespondenţei (data când a intrat 
şi când a ieşit rezolvată cererea). 

Dar birocraţia este lovită numai dacă ministerele renunţă 
de a crea doar o activitate de corespondenţă prin ordine date şi 
hârtii care se plimbă de la birou la birou şi de la serviciu la 
serviciu şi dacă începe să se urmărească executarea lucrului real, 
acolo unde acesta se execută, prin controlul pornit de la minister 
şi de la direcţia interesată şi prin prezenţa în teren a miniştrilor, 
directorilor din ministere, şefilor de servicii pentru îndreptarea, 
stimularea şi controlul activităţii creatoare. Impulsia controlului 
trebuie să fie completată prin exemplul pe care trebuie să-l dea 
toţi şefii. La generalul Antonescu nu stă un decret pentru semnare 
decât 24 ore. El se odihneşte noaptea la Preşedinţia Consiliului 
şi cere ca toate decretele cu corespondenţa curentă să-i fie aduse 
în cameră, seara, când se culcă. După cât este de înalt maldărul, 
el are somnul mai mult sau mai puţin prelungit. 

Are ore de deşteptare la 3,4,5,6 şi 7, după lucrul pe care-1 
are de făcut. La ora 9 intră în birou şi începe munca de creaţie, 
de adevărată guvernare, cu miniştrii pe care-i cheamă pentru 
diferite legi ce aceştia au întocmit sau pentru a le da directive în 
vederea celor ce urmează a întocmi. 

Are de la început o activitate extraordinară; de felul cum 
lucrează el se ştie în toate ministerele. 

Cu ministerele Finanţelor, Economiei Naţionale, Agricul¬ 
turii, Sănătăţii şi cu Marele Stat Major, el lucrează pentru a se 
documenta asupra nevoilor agriculturii (tractoare şi instrumente 
agricole), asupra nevoilor sănătăţii publice pentru dotarea spita¬ 
lelor cu medicamente, instrumente spitaliceşti şi chirurgicale, 

instalaţii de radiografie, material spitalicesc; cu ministerul de 
Război pentru a se completa armamentul, muniţiile, camioanele, 
materiile prime trebuincioase fabricilor din ţară, dotaţiile sanitare 
curente şi de război etc.; cu ministerul Comunicaţiilor pentru 
comanda de maşini (locomotive), completarea parcului de 
vagoane, comanda de cocs, de material necesar pentru construcţii 
noi de căi ferate pe distanţă de 1.000 km, compresoare, cater- 
pilare etc. 

Fiind în colaborare cu Garda de Fier, trebuia să aprobe 
cercetarea şi sancţionarea vinovaţilor de omorârea ilegală a 
membrilor Gărzii de Fier. Sunt arestaţi: general Gheorghe 
Argeşeanu, fost prim-ministru, Victor Iamandi şi general Gabriel 
Marinescu, foşti miniştri, general Ion Bengliu, fost şef al 
Jandarmeriei, RaduPascu, fost procuror general, şi încă un număr 
de poliţişti şi jandarmi, mari şi mici, care au ordonat sau au 
executat omoruri. 

Toţi foştii prefecţi militari în judeţele cărora s-au făcut 
execuţii au fost scoşi din armată. 

Toate dezvinovăţirile şi protestele pe motivul că, primind 
ordine de la guvern, prefecţii n-au avut ce face, n-au fost ascultate; 
ci, dimpotrivă, s-a creat principiul că nici un agent de execuţie 
nu poate executa un ordin primit sau o măsură luată, dacă acestea 
sunt contra legii. 

Principiul legalităţii a fost întărit în toate ministerele care au 
fost obligate să dea ordine în acest sens, pentru executare la 
toate direcţiile, serviciile, instanţele şi elementele cuprinse în 
activitatea fiecăreia. 

în ziua de 6 octombrie are loc în Piaţa Naţiunii o manifestaţie 

) 9 9 

a Gărzii de Fier cu reprezentanţi din provincie (toate oraşele), 
pentru a se depune de legionari jurământul lui Horia Sima, ca 
fiind Comandant al Legiunii, şi generalului Antonescu, ca şef al 
Mişcării Legionare; atât generalul Antonescu cât şi Mihai 
Antonescu iau parte la serbare în cămăşi verzi. 

Nu mult după această manifestare, sunt chemat la Ion 
Antonescu la Palatul Cantacuzino, pe la ora 10, când îmi dă 
ordin să primesc pe generalii Erik Hansen şi Wilhelm Speidel, 
şefii Misiunilor militare de instrucţie pentru Armată şi Aviaţie, 
trimişi de Germania. Era pentru prima oară când aflam că în 
ţară sosesc misiuni militare pentru instrucţie. Mă duc la aeroport 
şi revin la Preşedinţia Consiliului de Miniştri, cu ambii generali 
germani, Hansen fiind în compania mea, iar Speidel, în compania 
comandorului Gheorghe Jienescu, subsecretar de Stat la Aer, 
unde ambii generali au o convorbire de 30'de minute cu Ion 
Antonescu, după care merg la Marele Stat Major, generalul 
Hansen luând legătura cu generalul Iosif Iacobici, care are însărci¬ 
narea să lucreze direct cu Hansen, pentru a se face instrucţia în 
armată după experienţele de război ale armatei germane. 

Imediat după sosirea Misiunii militare germane, cerută de 
guvernul Gigurtu, se încape reorganizarea armatei după modelul 
armatei germane, tr ^ucerea şi alcătuirea noilor regulamente 
după regulamente’c şi instrucţiile tactice germane, organizarea 
şi programarea învăţământului militar de toate categoriile, după 
felul cum se predă învăţământul german. 

M ; Junea militară, compusă din ofiţeri şi subofiţeri, soseşte 
în trră, repartizându-se proporţional la diferitele regimente, unităţi 
şi mari unităţi, iar subsecretariatul meu primeşte ordinul să 
construiască în Ploieşti, Mizil, Buzău şi Râmnicu Sărat, barăcile 
necesare adăpostirii unei divizii blindate germane, ce soseşte în 
ţară la finele lunii noiembrie şi începe instruirea Diviziei Blindate 
româneşti. 

Tot în octombrie, are loc o manifestaţie naţională la Alba 
Iulia, oraş istoric, legat de împlinirea drepturilor naţionale româ¬ 
neşti asupra Transilvaniei, la care vorbesc Ion Antonescu şi Horia 
Sima, afirmând din nou drepturile noastre integrale. 

în politica externă, Ion Antonescu urmăreşte linia ultimilor 
predecesori; Gh. Tătărescu şi ing. Gigurtu, aderând la politica 

Axei, pentru a scoate ţara din izolare şi a avea pe viitor sprijinul 
Germaniei. Această aderare politică o face după ce în prealabil 
are legături cu Gunther, ministrul Americii, şi Reginald Hoare, 
ministrul Angliei, care cunosc proiectele lui Ion Antonescu şi 
omeneşte sunt de acord cu el că nu poate face altfel. Reamintim 
că la 2 iulie 1940 domnul Tătărescu, actualul vicepreşedinte al 
guvernului Blocului Partidelor Democratice, fiind prim-ministru 
sub regele Carol, denunţă garanţiile britanice date României, 
pentru asigurarea integrităţii teritoriului naţional, şi oferă Germa¬ 
niei un pact de amiciţie perpetuă pe 50 de ani; apoi domnul 
Gigurtu cere aderarea la Axă şi Misiune militară germană. 

Nici unul dintre şefii partidelor politice nu face nici un 
memoriu de protest asupra orientării politice a ţării, începută 
încă de pe timpul guvernării Gh. Tătărescu. 

Cu prilejul aderării la Pactul Tripartit, Ion Antonescu, însoţit 
de o suită şi de domnul Mihail Sturdza, ministrul de Externe, 
având o serioasă documentare - la care au lucrat toate ministerele 
timp de două săptămâni, după ordinele sale -, constând în caiete 
cu grafice arătând situaţia ţării în diferite compartimente, merge 
întâi să facă o vizită de curtoazie la Roma şi apoi o vizită de 
temei la Berlin. La Roma întâlneşte pe Mussolini, om de 
autoritate şi de formaţie similară aceleia a lui Ion Antonescu şi 
înţelegerea prin simpatie între ei se făureşte repede. Nu ştiu ce 
discuţii au avut aceşti doi oameni de stat, dar ştiu că generalul 
Antonescu a relevat nedreptatea ce s-a făcut României prin 
împărţirea Transilvaniei în urma dictatului de la Viena, şi ceea 
ce a voit îndeosebi Ion Antonescu a fost de a se înţelege că situaţia 
actuală din Ardeal nu este primită nici de România, nici de el, ca 
fiind definitivă. 

Apoi a luat drumul Berlinului. Fabricius, ministrul Germa¬ 
niei, în tren i-a spus lui Ion Antonescu că s-a stabilit un protocol 
la Berlin şi că în baza acelui protocol îl roagă să nu pună în 
discuţie chestiunea Transilvaniei. 

“Atunci n-am ce să caut la Berlin. Eu merg să mă înţeleg cu 
Fuhrerul şi voi pune toate problemele neamului românesc. Dacă 
însă nu se poate vorbi de Transilvania, eu nu merg la Berlin. Te 
rog, comunică.” 

Domnul Fabricius a avut o convorbire cu Berlinul din 
vagonul special amenajat şi Ion Antonescu a mers la Hitler. 

In întrevederea de la Berlin conversaţiile au fost foarte 
cordiale. 

Hitler de la început a avut o mare simpatie pentru Ion 
Antonescu asemenea şi o mare încredere, reieşită din claritatea 
şi energia cu care Ion Antonescu a susţinut cauza românească. 

Concret, în realizări practice, urmate apoi de fapte noi, ştim 
hotărârile: 

1. Germania acordă României 100.000.000 mărci împru¬ 
mut, cu 3% dobândă, pe timp de 10 ani pentru a se finanţa: 

a) . Comenzile din Germania relative la necesarul în 
maşinării şi furnale pentru a se pune în funcţionare, cu 
maximum de efect folositor, fabricile şi uzinele de 
armament şi muniţii din ţară. 

b) . Comanda a 2.000 de tractoare agricole, 3.000 de 
autocamioane şi un număr însemnat de locomotive. 

c) . Comanda de unelte agricole, instrumente chirur¬ 
gicale, medicamente şi aparate de radiografie. 

d) . Material necesar pentru repararea şi construirea 
de şosele; material telegrafic şi telefonic, sisteme de ace 
şi material de suprastructură pentru construcţii de cale 
ferată. 

e) . Materii prime necesare fabricatelor din industria 
grea: cocs. 

f) . O rafinărie de petrol pentru benzină octanică; 
material de rezervă pentru rafinăriile de petrol. 

2. S-a stabilit limita maximă de penetrabilitate a capitalului 
în industria grea şi în petrol să fie de maximum 50% în toate 


www.dacoromanica.ro 


100 


CONSTANTIN PANTAZI 


consiliile de administraţie, majoritatea fiind constituită din români 
(Este vorba de capitalul german). 

3. S-a stabilit principiul: preţurile în care se fac schimburile, 
atât pentru mărfurile germane cât şi pentru cele române, să fie 
acelea din 1939, marca germană fiind de lei 40. 

4. Cota de cereale ce se dă Germaniei să fie negociată anual. 

5. Cumpărăturile să se facă numai de la guvern la guvern, 
fără intermediari. 

6. Reducerea cotei de cereale pe anul în curs, de la 40.000 
de vagoane la 10.000 de vagoane, convenţia Gigurtu fiind făcută 
în necunoştinţa producţiei. 

7. Să se desfiinţeze societăţile germane de colectare a 
cerealelor din România. 

In afară de discuţiile ce au avut loc cu specialişti ai 
guvernelor, Ion Antonescu a avut o conversaţie particulară cu 
Hitler, în care s-au discutat chestiuni politice strict secrete. Din 
aceste discuţii a transpirat doar faptul că Hitler a făcut un tur de 
orizont politic, în care a vorbit de aliaţii Germaniei şi în care a 
spus: “La est am încă un aliat, Rusia, dar alianţa nu este sigură”. 

întors în ţară. Ion Antonescu este primit în gara Mogoşoaia 
de miniştri, legaţiile germană şi italiană, generalii din Bucureşti, 
o gardă legionară de onoare, comandantul Legiunii, o companie 
de onoare din Batalionul de gardă al Conducătorului Statului. 

Generalul se dă jos din vagon; el este în uniformă militară, 
dar salută prin salutul legionar. Au loc toate manifestaţiile sonore 
ale legăturilor Axiale; imnul naţional german şi cel naţional- 
socialist; cele italiene şi imnul regal român. Foarte vesel şi 
sprinten, generalul, în uralele legionarilor, trece în revistă 
companiile de onoare, după care pleacă la Preşedinţie. 

A doua zi a avut loc un Consiliu de Miniştri, când generalul 
Ion Antonescu a făcut expunerea celor petrecute la Berlin, arătând 
rezultatele concrete la care a ajuns prin convorbirile ce au avut 
şi care sunt cele arătate anterior (Aceste fapte mi-au fost 

confirmate de Mareşal, la Galitzin, unde eram arestaţi, în Rusia, 
după 23 august 1944). 

Generalul Ion Antonescu este ministru de Război şi, în 
această însărcinare ce şi-a luat, lucrează direct cu subsecretarii 
de stat şi şeful Marelui Stat Major. Acum ia fiinţă la Ministerul 
de Război şi al 4-lea subsecretariat, acela al Marinei. Lucrul 
constă din directivele de lucru ce se dau în Consiliile de 
colaborare care, o dată pe săptămână, miercurea, timp de 3 ore, 
se lucrează sub direcţia sa. în toate aceste consilii, s-a întrebuinţat 
rezumarea lor scrisă, termenul “S-a discutat* 1 ’, înţelegându-se prin 
această noţiune tot ce s-a făcut în şedinţă; în fapt, era întrebat 
şeful Marelui Stat Major asupra unor lucrări în curs, sau unii din 
subsecretari, asupra celor executate din unele directive date în 
şedinţa precedentă. Astfel, discuţia consta dintr-o conferinţă a 
generalului Ion Antonescu, în care ordona tot ceea ce trebuia să 
se facă de fiecare subsecretariat şi de M.St.M. Toţi notau în 
carnete şi nimeni nu făcea întâmpinări; de altfel, generalul nu 
admitea să fie întrerupt, nici în Consiliile de Miniştri, şi nici să i 
se facă obiecţiuni. 

Nouă ne revenea execuţia în care executam numai ceea ce 
era posibil; în execuţie, el nu intra decât pentru controluri la 
execuţiile de creaţie (sic!) ale ministerului sau M.St.M. 

Aici trebuie să dau o lămurire: el dezlegase a nu se executa 
decât ceea ce este posibil şi practic, directivele lui neavând 
caracter de ordine, ci de îndrumări. 

Aşa s-au înţeles şi executările ministeriale. 

Secretarul general al Ministerului de Război era instalat la 
Preşedinţia Consiliului de Miniştri, iar generalul Ion Antonescu, 
tot timpul cât a fost ministru de Război, n-a fost decât o dată în 
localul ministerului, în ziua când a fost prima şedinţă a Consiliului 
Superior al Armatei, pentru a mă instala pe mine ca preşedinte 1 
al acestui consiliu, care trebuia să fie prezidat de ministru. 

In chestiunile operative lucra direct cu generalul Ioaniţiu, 
iar subsecretarii de stat ai ministerului nu cunoşteau din 

chestiunile operative decât ceea ce îi interesa pentru propria 
execuţie. 

De aceea, am aflat abia când mi s-a făcut ancheta, în 1945, 
că în octombrie 1940 a fost la Bucureşti un general german, 
Kurt von Tippelskirch, care a lucrat cu M.StM. chestiunea acope¬ 
ririi Moldovei şi a sosirii în ţară a Misiunii de instrucţie germane, 
fără ca eu să-l fi văzut pe acest general sau să fi ştiut măcar că el 
a trecut prin Bucureşti. 

Problemele de instrucţie însă le cunoaşteau toţi, fiindcă 
instrucţia era îndrumată sau se raportau măsurile luate în consiliile 
de colaborare. 

La ordinea zilei fiind probleme de siguranţa statului, proble¬ 
me de aprovizionare, de economie politică, s-au înfiinţat comitete 
reduse ministeriale, cea mai mare parte sub preşedinţia Mareşa¬ 
lului, asemănătoare comitetelor de colaborare militară: 

- Comitetul ordinii interne, cu participanţi: ministrul, 
subsecretarul de stat de la Interne, şeful Serviciului Special 
(Secret) de Informaţiuni, prefectul Poliţiei Capitalei, directorul 
general al Siguranţei Statului, inspectorul general al Jandarmeriei. 

- Comitetul aprovizionării: ministrul Aprovizionării, 
primarul capitalei cu ajutoarele de primari, secretarul general 
pentru aprovizionare de la armata de uscat; şeful Serviciului 
Intendenţei Armatei; directorul Subzistenţelor; directorul Căilor 
Ferate şi directorul Institutului naţional de cooperare. 

Mai funcţionau încă la Ministerul Finanţelor, Delegaţia 
economică a guvernului cu miniştrii: Finanţelor, Economiei 
Naţionale, Agriculturii, Aprovizionării şi organele Subsecre¬ 
tariatului Armatei de Uscat. 

Pentru comenzile de armament şi materiale necesare 
armatei, la Subsecretariatul înzestrării Armatei, funcţiona un 
comitet compus din: ministrul de Război, subsecretarii de la 
Ministerul de Război; şeful Marelui Stat Major; ministrul 
Finanţelor şi al Economiei Naţionale. 

Generalul Ion Antonescu n-a luat parte la nici o întrunire a 
acestui comitet, însă lucrările ce se prezentau acestui consiliu 
erau comenzi alcătuite de M.St.M. şi Ministerul de Război, 
aprobate anticipat de generalul Ion Antonescu. 

Se vede, deci, în funcţionarea întregului aparat de 
conducere a statului şi peste tot, impulsul direct al Condu¬ 
cătorului Statului, astfel încât tot aparatul de statfuncţionează 
după o direcţie regulatoare unică, iar fiecare minister execută 
hotărâri pornite de la Conducătorul Statului. 

Miniştrii sunt executanţi. 

Ei au toată libertatea măsurilor de executare şi a alcătuirii 
legilor necesare privind execuţia ce s-a hotărât, dacă este pentru 
aceasta nevoie de o lege nouă. 

Munca lor trebuie să fie creatoare, organizarea muncii 
creatoare trebuind să urmeze următoarele principii: 

“Să nu se organizeze ceva într-un loc, dezorganizându-se 
lucrul care merge bine din alt loc, atât sub raportul personalului 
cât şi al materialului”. 

“Lucrul se organizează dându-i-se organele de direcţie, 
execuţie şi control şi mijloacele necesare: camioane, căruţe, 
lucrători etc., facându-se economia necesară, fiindcă orice braţe 
în plus peste necesar devin dăunătoare.” 

“A se avea în vedere principiile clasice de organizare, 
convergenţa sforţărilor şi specializarea funcţiunilor”. 

“Controlul şi prezenţa şefilor interesaţi.” 

Acest control era făcut cu perseverenţă şi de la Cabinetul 
Conducătorului, unde au fost specializaţi pentru diferite controluri 
un număr necesar de persoane, ofiţeri de stat major şi specialişti, 
oameni de încredere care au întocmit chestionare speciale de 
ceea ce trebuie să vadă şi să raporteze la reîntoarcerea la 
Bucureşti. 

Toate regimentele, spitalele, internatele, şcolile, depozitele, 
gările, primăriile, prefecturile, închisorile, curţile marţiale, 

judecătoriile, percepţiile, administraţiile financiare etc. erau supu¬ 
se acestui control. 

Toate rapoartele controlorilor sunt citite de Ion Antonescu 
şi observaţiile trimise ministerelor care trebuiesc să raporteze 
măsurile şi sancţiunile luate, funcţionarii fiind sancţionaţi de 
miniştri, iar aceştia având riscul decretului neprevestit de 
înlocuire. 

Şi aceste controluri au început imediat ce s-a organizat 
serviciul la Preşedinţie şi nu au încetat să apară până în ziua 
de 23 august 1944. Deci: concepţia muncii şi a lucrului, organi¬ 
zarea, execuţia şi controlul activităţii până la înfăptuire; acesta 
era mijlocul de realizare creatoare al Conducătorului Statului. 

Pentru ca peste tot în ţară să fie stimulată munca el făcea 
şi controluri de inspecţii neprevăzute în diferite regiuni ale ţării, 
când călca cu piciorul satele şi chiar gospodării particulare. 

L-am însoţit în aceste inspecţii de două ori: o dată, în regiunea 
Bacău şi împrejurimi şi, a doua oară, în Craiova, Caracal, Calafat, 
valea Dunării. Peste tot era aşteptat cu emoţie de judecători, 
medici, prefecţi, profesori, învăţători, jandarmi etc. El aducea 
laude pe naţiune, blamul naţiunii şi câteodată, mai ales pe la 
spitale, şi câte o internare în lagăr. 

Consiliile de miniştri se dezvoltau o dată, săptămânal. Ele 
constau tot din directive de executare pe ministere şi din 
coordonarea lucrului între ministere. 

Ceea ce impresionează în aceste consilii este documentarea 
cu care prezintă el toate problemele puse în discuţie şi claritatea 
principială a măsurilor de guvernământ hotărâte. Ele se datoresc 
faptului că problemele ce prezintă le are studiate şi meditate în 
adâncime. 

în baza înţelegerii avute cu Hitler, el dă miniştrilor, pe minis¬ 
tere, însărcinările fiecăruia şi desemnează pe domnul Cancicov, 
ministrul Economiei Naţionale, să meargă în Germania pentru a 
încheia împrumutul cu deplină libertate în tratare, în funcţie de 
principiile stabilite. 

Reluând activitatea Conducătorului, continuăm prin a arăta 
că tot acum se hotărăşte şi punerea în practică a legilor rasiale. 

în legea pentru formarea Partidului Naţiunii, încă de pe 
timpul regelui Carol, prim-ministru fiind domnul Guţă Tătărescu, 
se dispunea că evreii nu se pot înscrie în acel partid, iar pe de 
altă parte, că nimeni nu poate fi numit funcţionar public, dacă 
nu este înscris în Partidul Naţiunii. Prin această prescripţiune 
legală, evreii au fost excluşi de a ocupa funcţiuni publice şi faptul 
constituie primul act legiuitor care face discriminări rasiale. 

în timpul guvernului Gigurtu se fac: 

Statutul evreilor din 9 august 1940, prin care se interzice 
evreilor de a avea imobile rurale; li se interzise de a ocupa 
profesiuni în legătură cu serviciile statului, din care cauză au 
fost scoşi din barouri şi alte profesiuni; li se interzice a avea săli 
de spectacole, cinematografe, a-şi schimba numele etc. 

Apoi apar: legea pentru interzicerea căsătoriilor între evrei 
şi românce şi viceversa; legi şi dispoziţiuni cu caracter de cult, 
prin care cultul mozaic nu mai este recunoscut cult oficial, şi 
anumite dispoziţuni cu privire la sinagogi. 

După 6.IX. 1940 se face legea Iaşinschi, prin care se interzice 
medicilor evrei de a practica pe bolnavii români, lege care, însă, 
nu se execută după plecarea legionarilor din guvern; tot în acest 
timp, sub Iaşinschi, apar legile cu privire la deţinerea de farmacii, 
de la care sunt excluşi evreii şi de participarea personalului în 
întreprinderi. 

în octombrie se scoate legea exproprierii bunurilor rurale 
evreieşti, iar în ianuarie 1941 legea exproprierii: cherestelelor, 
fabricilor de spirt, morilor, teascurilor, proprietăţi evreieşti. 

în martie 1941, legile pentru exproprierea imobilelor urbane, 
caselor de sănătate, a creanţelor ipotecare, a vaselor plutitoare. 

Evreii sunt scoşi din serviciul militar, ceea ce atrage alcă¬ 
tuirea unei legi a reorganizării armatei şi toţi ofiţerii, subofiţerii 
şi funcţionarii civili de la armată, de origine evrei sau căsătoriţi 

cu evreice sunt trecuţi în cadrul disponibil pentru ca apoi să fie 
scoşi din armată. In cadrul disponibil ei sunt păstraţi doi ani, 
când primesc leafa la fel ca ofiţerii activi, după aceea sunt trecuţi 
la pensie din oficiu, servindu-li-se pensia în raport cu anii serviţi, 
la care se adaugă 5 ani. Măsura aceasta ia caracter de generalitate 
la toate ministerele. 

Evreii, prin legile militare ce se fac, sunt consideraţi toţi 
soldaţi, însă sunt întrebuinţaţi numai în câmpul muncii, fiind 
chemaţi pe contingente la această prestaţie, la fel ca şi contin¬ 
gentele de români ce sunt chemate la concentrări sau mobilizare, 
în aceste întrebuinţări fiecare grad militar îşi are valabilitatea, şi 
dacă sunt întrebuinţaţi în folosul armatei li se dau drepturile, 
păstrându-se deosebirea în formă, gradul fiind distins prin stele, 
nu prin trese; de altminteri, şi românii care au grade asimilate 
poartă tot stele. 

Tot în octombrie, se scoate populaţia evreiască de la satS şi 
târguri pentru a fi dusă la oraşe; chiar dacă măsura a fost pornită 
de la ideea de a se îndepărta evreii de la contactul cu sătenii, 
măsura a folosit evreilor pe timpul prigoanei lor, căci fiind în 
oraşe au putut fi mai uşor păziţi. 

în noiembrie 1940 se fac dezgropările corpurilor lui 
Codreanu şi ale celorlalţi legionari care fuseseră înmormântaţi 
într-un loc secret la Jilava şi ca urmare a faptului, legionarii care 
făceau garda la Jilava arestaţilor pentru omoruri de legionari îi 
împuşcă pe aceştia toţi în cursul nopţii, în acelaşi timp execu- 
tându-se şi un număr de aproape 200 de evrei din oraş şi ares- 
tându-se domnii: Gh. Tătărescu, [Constantin] Argetoianu, [Ion] 
Gigurtu, general Marinescu (medicul), [Mihail] Ghelmegeanu, 
general [Constantin] Ilasievici şi [Mihail] Ralea. Aceştia din urmă 
au fost salvaţi prin intervenţia directă a generalului Ion Antonescu 
şi prin energia lui Rioşanu, subsecretar de Stat la Interne. 

Sunt însă omorâţi: profesorul [Nicolae] Iorga, fost prim- 
ministru, şi [Virgil] Madgearu, profesor şi fost ministru, ambii 
fiind luaţi de acasă. 

La Jilava au fost executaţi: general [Gheorghe] Argeşanu, 
general [Gabriel] Marinescu, [Victor] Iamandi, general [Ion] 
Bengliu, procuror general [Radu] Pascu şi magistraţi militari şi 
mulţi jandarmi de diferite grade. 

La Prefectura poliţiei au fost executaţi: [Mihail] Moruzov, 
fost şef al Serviciului Secret, inspectorul poliţienesc Ion Panova 
şi alţii. 

In urma acestor execuţu are loc un Consiliu de Miniştri 
sumbru în care miniştrii legionari explică execuţiile prin aceea 
că cercetările comisiei de anchetă se eternizau, iar justiţia avea 
înclinaţii îngăduitoare, aceasta pentru că generalul Ion Antonescu 
refuza să instituie tribunalele populare. 

Altă cauză trebuie căutată mai ales în faptul că legionarii au 
fost surescitaţi când au văzut cadavrul lui Comeliu Codreanu şi 
a celorlalţi camarazi, a adăugat Horia Sima. 

în fapt, şi Ion Antonescu îşi avea vina lui în aceste execuţii, 
pentru că a îngăduit pază legionară într-o închisoare militară. El 
spunea că Horia Sima îşi luase obligaţia şi dăduse garanţia că se 
va executa o pază legală; este o explicaţie care însă nu înlătură 
răspunderea. 

Generalul Conducător pretinde în consiliu ca miniştrii 
legionari să se desolidarizeze de crimele săvârşite şi să le înfiereze, 
altfel el se retrage, demisionând. Comunicatul apare, miniştrii 
legionari acceptând dorinţa lui Ion Antonescu, iar peste două 
zile are loc înmormântarea naţională a lui Comeliu Codreanu, a 
Decemvirilor şi Nicadorilor, funeralii la care Conducătorul 
Statului şi Mihai Antonescu sunt în uniforma GăTzii de Fier, iar 
Regele este reprezentat prin locotenent-colonelul Klaus Erwin, 
adjutant regal. 

Generalul Antonescu poartă haina legionară pentru că el 
gândeşte că, fiind recunoscut şef al Mişcării Legionare, va fi 
ascultat de legiune, care formează temelia şi elementul de forţă 
al Mişcării Legionare. Grija sa, însă, este de a păstra o straşnică 


www.dacoromanica.ro 


108 


CONSTANTIN PANTAZI 


disciplinăm armată şi pentru acest scop este foarte dur în măsuri 
contra şefilor militari. Cu cât neînţelegerile între el şi Gardă se 
adâncesc, cu atât el este mai sever cu armata. Se vede de aici că 
avea convingerea că oamenii se conduc prin mână tare. 

Fiind legionar (probabil, militar - n. ed.) el însuşi, atunci 
când a trebuit să ia unele măsuri contra unor militari, foşti prefecţi, 
a putut s-o facă fără a-şi stingheri autoritatea, deşi lua măsurile 
sub presiunea legionarilor şi contrar convingerilor sale. 

Om politic, trebuia să cedeze momentan pentru a reveni 
mai târziu; după plecarea legionarilor, foştii prefecţi scoşi din 
armată au fost reintegraţi. El însă voia să obţină subordonarea 
Gărzii, altfel gândind că n-are altă soluţie decât îndepărtarea ei, 
după ce însă va socoti că este aprobat de opinia publică. Fostul 
general s-a travestit sufleteşte în om politic, însă nu complet. 

în timpul acesta, ministerele îşi dezvoltau activitatea, în 
ministerele legionare introducându-se legiuirile naţionaliste după 
programul legionar şi sub impulsul Conducătorului Statului. 

Ministerul Educaţiei Naţionale face reforma învăţământului, 
» » » ' 

introducând educaţia legionară. 

Ministerul de Interne şi Subsecretariatul de Stat al Ordinii 
Publice reorganizează poliţiile, epurând din vechiul personal şi 
introducând elemente legionare. 

Armata însă are atenţia de fiecare clipă a generalului Ion 
Antonescu şi privirile tuturor sunt îndreptate asupra ei. 

Statul Major lucrează la reorganizarea unităţilor după model 
german, începând de la cea mai mică unitate, grupa de luptă, 
până la corpul de armată. 

Se adoptă de la companie până la corpul de armată 
organizaţia ternară şi dotarea în armament a germanilor, în afară 
de artileria diviziilor, unde neputându-se avea 4 divizioane de 
obuziere de 100 mm, avem două divizioane de 100 mm şi trei 
divizioane de 75 mm. 

Instrucţiunile noi de mobilizare sunt trimise în raport cu 
noua organizare, şi din numărul total al marilor unităţi se 

desfiinţează 6 divizii de rezervă, pentru a se realiza o mai bună 
încadrare a diviziilor mobilizate şi o serioasă rezervă de 
armament. 

Cavaleria se organizează după vederile generalului Ion 
Antonescu în 6 brigăzi de cavalerie cu 3 regimente, fiecare având 
în constituire un regiment de artilerie, a 3 divizioane de câte 2 
baterii. 

La Ministerul de Război se lucrează cu intensitate la confec¬ 
ţionarea de efecte, încălţăminte şi reparaţiuni. 

Din cauza dezorganizării survenite după pierderea Basarabiei 
şi ciuntirea Ardealului, piaţa este şi ea dezorganizată şi de această 
dezordine au profitat speculanţii, ceea ce a avut drept efect evazi¬ 
unea de pe piaţă a lânii şi a pieilor. 

De aceea, numărul garniturilor de efecte şi a rândurilor de 
încălţăminte noi este redus foarte mult, neputându-se face faţă 
nevoilor decât printr-o susţinută şi energică activitate a atelierelor 
de recuperare, pe care le-am creat şi cărora le-am dat cea mai 
largă dezvoltare. .4 quelque chose, malheur est bon şi neavând 
lână am cumpărat din Italia cantităţi mari de pânzeturi şi s-au 
confecţionat pentru 1941 garnituri complete de vară, de care nu 
existau în armată, înaintea venirii mele la minister, şi un număr 
de 400.000 de salopete, care au uşurat foarte mult echiparea şi 
economisirea efectelor. Lipsurile ne-au dat ideea de a face trei 
rânduri de garnituri pentru oştire: una de vară, alta de toamnă şi 
alta de iarnă. 

Desigur că nu s-a putut obţine o echipare perfectă din primul 
an, însă după doi ani, n-a mai existat criză în echipare. 

Tot ca prevedere, în acest an s-a cumpărat din Serbia şi o 
mare cantitate de materii tanante, necesare la tăbăcitul pieilor, 
materii ce nu puteam aduce decât din Iugoslavia. 

Problemele de aprovizionare erau tot atât de grele de satis¬ 
făcut, fiindcă se făcuse şi evaziunea grâului. Grâul avea un preţ 
maximal redus, iar germanii prin diferite societăţi Stelle, pe care 

le aveau în ţară, dădeau un preţ superior celui maximal şi realizau 
astfel mai uşor decât armata română cumpărăturile, aceasta 
neputând plăti decât preţurile maximale. Pentru acest motiv a 
intervenit Ion Antonescu la Berlin să se desfiinţeze societăţile 
germane de cumpărare de cereale din ţară. 

Pe lângă aceasta, preţul grâului, orzului şi ovăzului nu erau 
constante în cursul unui an, ele mergând în creştere mereu până 
la noua recoltă, iar armatei dându-i-se fondurile lunar, cantitatea 
hranei omului şi a calului mergea scăzând din lună în lună, bugetul 
fiind repartizat prin cote lunare bazate pe alocaţii băneşti 
constante. Am propus lui Ion Antonescu şi el mi-a aprobat un 
fond de trei miliarde, plătit anticipat, ceea ce reprezenta drepturile 
în grăunţe pe un an la un efectiv de 400.000 oameni şi încă un 
plus pe o lună pentru armata mobilizată, în întregime 1.100.000 
oameni. Am început imediat o strângere rapidă şi masivă de 
cereale, care ne-au dat garanţia existenţei pe un an. 

N-aş fi arătat partea aceasta prea specială în expunere, însă 
ea învederează încă un fenomen al timpului, şi anume: comerţul 
de cereale în ţară fusese în mâna evreilor, iar prin scoaterea lor 
din comerţ şi înlăturarea intermediarilor colectările au întâmpinat 
mari greutăţi. 

Pentru a putea face faţă situaţiei am organizat comanda¬ 
mentele teritoriale de corp de armată, dar greutăţile erau mai 
mari atât din cauzele expuse din cauza aprovizionamentelor 
germane cât, mai ales, din faptul că evreii excluşi făţiş din 
comerţul cerealelor lucrau acum pe ascuns în legătură cu 
germanii pentru aprovizionarea germanilor. 

După întoarcerea lui Antonescu de la Berlin şi după conver¬ 
saţia cu Fiihrer-ul, societăţile germane de colectare a cerealelor 
n-au mai putut cumpăra ca mai înainte şi aprovizionările s-au 
putut face. 

Aceste societăţi însă n-au putut fi complet desfiinţate decât 
în 1941. Tot din nevoia de a avea depozitate cereale, atât pentru 

armată cât şi pentru rezerva necesară ţării, am construit grupuri 
de barăci în jurul garnizoanelor (reşedinţe de judeţe) pentru 
înmagazinarea a 20.000 de vagoane cereale şi adăpostirea a 
20.000 vagoane păioase pentru animale. Această strângere şi 
depozitare de cereale a creat la subsecretariatul meu un nou 
secretariat general al aprovizionării care mai târziu a hrănit şi 
populaţia civilă şi astfel el a devenit, cu timpul, Subsecretariatul 
de Stat al Aprovizionării Armatei şi Populaţiei Civile. 

La sfârşitul lui noiembrie 1940, însăşi natura vrea să dea de 
lucru guvernului, prin catastrofalul cutremur de pământ ce a 
avut loc. Cutremurul a zguduit pământul la ora 2 noaptea, a fost 
extraordinar de tare şi a distrus multe clădiri mai ales în regiunea 
Focşani; orăşelul Panciu, la 40 km de Focşani, a fost ras de pe 
suprafaţa pământului. Efectele cutremurului au fost puternice şi 
la Bucureşti, unde s-au crăpat aproape toate blocurile, unele din 
ele fiind chiar dărâmate; dar mai ales clădirile vechi au suferit 
mari avarii: cazărmile, şcolile, spitalele. 

Conducătorul a dat ordin să se facă imediat un recensământ 
de ceea ce s-a stricat, pe oraşe, proprietăţi ale statului şi parti¬ 
culare. După aducerea rezutatului, s-a dat un fond proporţional 
şi toate lucrările statului au fost reparate, iar unele puse în proiect 
de reclădire, cum a fost liceul Mănăstirea Dealului. 

In decembrie 1940, pe când ne aflam la o şedinţă de 
colaborare militară, generalul Ioaniţiu, şeful Marelui Stat Major, 
îi comunică lui Antonescu că în nordul Moldovei a sosit o 
fracţiune compactă din organizaţia Todt, cu maşini speciale şi 
personal tehnic, care cere mână de lucru şi consimţământul de a 
repara şoselele din nordul Moldovei, la nord de linia Paşcani- 
Iaşi (inclusiv), întărindu-se şi toate podurile sau construindu-se 
altele noi, care să suporte greutatea de 25 tone. 

Primul semn al posibilităţilor unui război între Rusia şi 
Germania, ţări pe care le ştiam în legături de bună prietenie. 

Generalul Ion Antonescu se gândeşte puţin, zâmbeşte (ceea 
ce i se întâmplă foarte rar) şi întreabă: 

- Cine plăteşte aceste amenajări? 

-Nemţii, răspunde loaniţiu. 

- Să li se dea tot concursul, fără a se face nici o presiune 
asupra sătenilor. Să ceară cât pot lua. Avem două înlesniri, şi 
repararea şoselelor şi posibilitatea de lucru bine plătit pentru 
oameni, care în acea regiune nu găsesc prea mult de lucru. 

Peste câteva zile o nouă intervenţie la Statul Major, prin 
generalul Hansen, ne cerea ca în toată ţara, pe anumite artere, 
podurile şoselelor importante şi ale căilor ferate trebuiau întărite 
pentnţ a suporta un plus de 25 de tone. 

încă din prima jumătate a lunii octombrie armata se decon- 
centrează, cazărmile nemaiadăpostind decât personalul de gradaţi 
necesari instruirii recruţilor a două contingente, care se vor 
încorpora în primăvara lui 1941, şi a contingentelor ce vor fi 
chemate la instrucţie pentru concentrări. 

Generalul Ion Antonescu a luat hotărârea ca în Moldova să 
rămână 4 divizii mobilizate în întregime în acoperire; între aceste 
4 divizii se trimite şi Divizia de Gardă din Bucureşti, aducându-se 
în locul ei Divizia 3 Infanterie de la Piteşti, divizie ce a fost sub 
comanda lui Antonescu timp de 3 ani, nu de multă vreme. 

In afară de aceste trupe se mai afla în Moldova şi Corpul de 
Cavalerie care avea forţa unei divizii şi nu era mobilizat complet 

în cazărmi, cum am arătat, erau numai instructorii, pregătiţi 
în vederea recruţilor şi a armatei de operaţiuni, care va fi chemată 
începând de la 15 februarie 1941 sau 1 martie, în două serii a 
câte două luni fiecare, pentru revederea instrucţiei şi cimentarea 
unităţilor făcute după noua organizare cu noile regulamente de 
luptă. 

La Bucureşti, în decembrie 1940, au şi început primele 
şedinţe de joc de război la Marele Stat Major cu generalii coman¬ 
danţi de armate şi de corpuri de armată, sub direcţia generalului 
Hansen şi a unui alt general de divizie german, pentru a se face 
cunoscută doctrina germană. 

Toţi ofiţerii tineri înscrişi în caietele de mobilizare fac 
instrucţia în corpuri şi la centrele de instrucţie unde, mai ales 
începând din 1941, activitatea este neîntreruptă şi tot ce este 
ofiţer de la comandă de batalion în sus trebuie să treacă pe la 
aceste centre. Tot în cursul lunii decembrie eu am vrut să plec 
din minister din cauză că am fost informat de colonelul 
Elefterescu, adjutantul Conducătorului Statului, că se urzesc 
intrigi împotriva mea, care sunt crezute. Când am intrat în 
minister ca vice-ministru, la 8 septembrie 1940, am interzis 
accesul doamnelor în local pentru a înlătura o prezumtivă 
bănuială, şi intrigile erau create tocmai pe tema că aş fi primit 
femei foarte multe în minister, transformând forul severităţii în 
graţiile lui Eros. 

Tocmai atunci legionarii scoseseră unul din epitetele, care 
atribuite cuiva în timpuri tulburi, sunt foarte periculoase persoa¬ 
nei, epitetul compromiţător de “mason”. 

Mi s-a făcut şi mie cinstea acestei învinuiri şi am profitat de 
ocazie pentru a cere să fiu înlocuit, întrucât oamenii din jurul 
Conducătorului nu trebuiesc nici măcar să fie bănuiţi. 

Nu mi-a aprobat cererea, punând pe raportul meu rezoluţia: 
“Când cineva ocupă o înaltă demnitate, trebuie să se deprindă a 
primi calomniile cu indiferenţă, mulţumirea trebuind s-o căutăm 
numai în acordul conştiinţei”. 

Atunci eram mason, în ultimul timp am fost hitlerist şi fascist; 
capriciul vremurilor... 

în decembrie, sunt trimis la Predeal, împreună cu generalii 
Iacobici şi Hansen, pentru a primi pe feldmareşalul [Wilhelm] 
List, care se instalase cu statul său major acolo, iar mai târziu a 
comandat forţele care au operat contra Greciei şi Serbiei. 

La Crăciunul lui 1940, în prima zi, are loc la Cercul Militar 
Bucureşti o reuniune la tare sunt invitaţi toţi ofiţerii garnizoanei 
Bucureşti, ofiţerii germani din Bucureşti şi la care iau parte 
generalul Ion Anton eseu şi Horia Sima. 

S-au făcut cadouri pentru toţi ofiţerii români şi germani, 
cumpărate prin grija serviciilor mele. Am ţinut o cuvântare care, 
natural, era în legătură cu faptul că moralul oştirii era din nou 
sus şi, ca un fapt simbolic al schimbării la faţă, de câteva zile se 
introdusese în armată portul săbiei la ofiţeri. Am spus atunci, 
adresându-mă generaluluiAntonescu: “Vă mulţumesc îndeosebi 
fiindcă ne-aţiprins din nou sabia în cingătoare! ” (Se înţelegea 
tâlcul: Armata tace, dar când veţi da ordin să vorbească, veţi 
avea satisfacţia străduinţei dumneavoastră.) Apoi adresându-mă 
ofiţerilor germani am fost, natural, deosebit de amabil, 
spunându-le: “Dumneavoastră sunteţi ai noştri, iar noi suntem 
ai dumneavoastră 

Un ziarist a dat aceste cuvinte la ziarul “Curentul” ...iar la 
proces am fost acuzat de provocarea şi premeditarea războiului 
contra Rusiei. 

A fost cauza principală pentru care fusesem condamnat la 
moarte. 

Nu mai fac nici o reflecţie: Qui s ’excuse, s ’accuse. 

După aceea s-au împărţit darurile, care pentru ofiţerii 
germani au constat din bluze româneşti cu broderii colorate 
caracteristic, iar pentru cei români s-a dăruit sau câte un termos 
sau câte un ceasornic de masă deşteptător. 

După Anul Nou, în ianuarie 1941, generalul Ion Antonescu 
este chemat la Berlin unde pleacă în ziua de 8 ianuarie, însoţit de 
generalul Ioaniţiu, şeful Marelui Stat Major 40 . 

La întoarcerea din Germania îi ieşim în întâmpinare toţi 
subsecretarii de Stat din Ministerul de Război, domnul Horia 
Sima, Mihai Antonescu, şeful Siguranţei Statului, şeful Serviciu¬ 
lui Special etc. 

Generalul Ion Antonescu ţinea înainte de orice la ordine şi 
de aceea se protocolizase primirea sa pun constituirea unui front 
al participanţilor, miniştrii şi înalţii funcţionari, generalii etc. 
intrând în rând, fiecare după importanţa demnităţii ce o avea în 

stat. Generalul Antonescu dădea mâna tuturor celor prezenţi; nu 
pot spune strângea mâna, fiindcă nu obişnuia; dimpotrivă, datul 
mâinii era un gest pe care-1 făcea cu destulă neglijenţă şi pentru 
că trebuia s-o facă. Subsecretarii de Stat de la armată au rămas 
în convorbire cu generalul Ioaniţiu, care ne-a informat chiar acolo 
că Hitler acomunicat Conducătorului că armata română nu va 
fi întrebuinţată într-un eventual război şi noi urmează să lăsăm 
oamenii să muncească câmpul, pentru că ceea ce este nevoie ca 
România să dea este hrană. Totuşi se punea o întrebare: în acest 
cazjţentru ce Misiunea militară de instrucţie? 

La prima întrunire a Comitetului de colaborare militară, 
generalul Antonescu ne-a încunoştiinţat că i s-a cerut de Fiihrer 
să treacă prin România, pe căile ferate, trupele germane care se 
concentrează în Bulgaria pentru viitoarele operaţiuni. El a adăugat 
că Hitler i-a făcut cunoscut că trecerea garniturilor de trenuri a 
şi început prin Ungaria şi primele trenuri se află la frontiera 
României. In faţa acestei situaţii, el a trebuit să încuviinţeze 
trecerea, punând însă restricţiuni asupra aprovizionărilor cu care 
aceste trupe trebuiau să vină din Germania, întrucât în România 
era criză şi nici chiar contingentele de aprovizionări promise 
Germaniei nu puteau fi predate fără a avea drept efect înfometa¬ 
rea ţării. Ca urmare a acestui fapt, s-au dat ordine prin ministerele 
interesate să nu se dea nicăieri hrană contra bani trupelor germane 
în trecere cu trenul prin ţară. Apoi a început lucrul normal în 
şedinţa consiliului. La sfârşitul şedinţei de colaborare generalul 
Ioaniţiu raportează generalului Ion Antonescu: 

-Am directivele de instrucţie gata întocmite, însă nu pot să 
le trimit pentru executare fiindcă n-am dispoziţie de la 
dumneavoastră asupra modului cum trebuie făcută pregătirea 
morală şi propaganda în armată. 

- Dar dumneata n-ai trimis directivele pe părţi în raport cu 
urgenţa şi alcătuirea lucrului? Trimise numai în momentul când 
sunt gata întocmite, se produc desigur întârzieri. 

- Ba da, le-am trimis pe părţi, însă executanţii trebuie să 
aibă în broşură directiva completă, fiindcă pe părţi acestea sunt 
îndosariate pe măsura sosirii lor la unităţi şi, fiind în mai multe 
locuri întocmite, găsirea şi întrebuinţarea lor prezintă totuşi 
greutăţi. De aceea trimit acum broşuri complete şi este bine ca 
ele să poată fi sosite la destinaţie înainte de începerea concen¬ 
trărilor de instrucţie. 

— Educaţia naţională se va face pentru recucerirea pro¬ 
vinciilor pierdute: Transilvania, Basarabia şi chiar pentru 
Cadrilater, fiindcă, domnilor, în cazul când Germania va ataca 
în curând Rusia, m-am hotărât să bag România în război şi 
armata va lupta alături de armata germană; chiar dacă 
Germania nu va ataca Rusia Sovietică, armata trebuie să fie totuşi 
gata până la 1 iulie, când o voi deconcentra, dacă nu este nevoie 
de intervenţia ei şi, în cazul acesta, atât eu, cât şi ţara putem fi 
liniştiţi că ştim armata pregătită. Instrucţia deci trebuie făcută 
cu intensitate. Vă adaug încă, domnilor, cădacă nu pot lua înapoi 
Transilvania pe cale diplomatică, voi ataca Ungaria când va fi 
momentul propice, şi sunt sigur că Fuhrerul va lăsa ca problema 
Transilvaniei să se rezolve direct, prin arme, între România şi 
Ungqria. 

în cursul lunii februarie 1941 s-au mai mobilizat: Corpul 
de Cavalerie, Divizia 4 Munte şi Divizia 35 Infanterie, care au 
întărit acoperirea, iar în cursul lui ianuarie şi februarie, cu prilejul 
trecerii trupelor germane spre Bulgaria, s-au lăsat în regiunea 
nordică a Moldovei 3 divizii de infanterie germane, care împreună 
cu cele 7 româneşti mobilizate, fac un total de 10 divizii în 
acoperire pe frontul Moldovei. Faptul nu părea surprinzător, 
deoarece executându-se o concentrare în Bulgaria în vederea 
unor operaţiuni ale unei armate puternice, aceste forţe trebuiau 
să fie asigurate pe flanc, conform principiilor militare. însă 
prezenţa puternicei acoperiri arăta o neîncredere în Rusia; 
repararea podurilor şi şoselelor din nordul Moldovei, de 

germani, pune întrebarea: de ce? Aserţiunea generalului 
Ioaniţiu că germanii nu ne vor lua într-un viitor război făcea 
impresia unei camuflări a celor discutate la Berlin şi ordinul de 
directive al generalului Antonescu, în raport cu felul cum trebuia 
făcută pregătirea morală şi propaganda în armată, scoteau la 
iveală ideea că un război cu Rusia ieşea din faza posibilităţilor 
pentru a intra în cea a probabilităţilor. 

Eu am înţeles încă de atunci cuvintele generalului Antonescu 
“M-am hotărât să bag România în război”, prin aceea că, 
întorcându-se de la Berlin, el a discutat împreună cu Mihai 
Antonescu chestiunea, şi ambii au căzut de acord că atacul 
Germaniei contra Rusiei va da ocazia României a reîncorpora 
Basarabia 41 . Desigur, hotărârea a fost concluzia unei meditaţiuni 
asupra situaţiei militare şi generale politice. 

Bazat pe eroarea la care au dat naştere operaţiunile militare 
ale Rusiei contra Finlandei, când s-a tras grăbit concluzia că 
succesele finlandeze se datoresc indisciplinei din armata rusă şi 
nepregătirii comandamentului rusesc, cum şi pe iluziile create 
de înfrângerile vijelioase ale Poloniei şi Franţei, la această din 
urmă ţară iluzia co<ro>borând cu eroarea că s-a scos din acţiune 
Franţa, cea de-a doua putere militară din Europa, concluzia lui 
Antonescu din punct de vedere militar a fost că Rusia va fi bătută 
sigur şi foarte repede. Victoriile strălucitoare ale armatei germane 
desigur încărcau armata germană de o aureolă războinică 
sclipitoare, însă din aceste victorii nu s-a tras numai concluzia 
realizării unei incontestabile superiorităţi de moment, reieşite 
din puterea de neînvins pe care o dădea atunci tactica între¬ 
buinţării tancurilor în masă; faptul că stocajul german realizase 
o masă de tancuri superioară cantitativ şi calitativ celor ale 
adversarilor, sprijinite şi pe o strivitor de puternică aviaţie, mer- 
gându-se cu concluzia până a se decerna armatei germane o 
disciplină şi o instruire a trupelor şi ofiţerilor perfecte; o măiestrie 
în siguranţa conducerii tactice şi strategice a marilor unităţi, care 

dădeau marilor comandamente aparenţa posibilităţii aplicării 
unor procedee de luptă ştiinţifice, iar comandamentului de căpe¬ 
tenie aplicarea unei arte noi războinice, cu aspecte sclipitoare. 

Sigur, generalul Antonescu nu credea armata germană 
absolut invincibilă, dar el a socotit că, deşi teatrul de operaţiuni 
din Rusia Sovietică este imens şi deşi iama de acolo nu cruţă, 
totuşi o cantitate foarte mare de camioane organizate pentru 
transporturi foarte mari are posibilitatea de a învinge spaţiile, 
ajutate fiind şi de o aviaţie de transport numeroasă, iar spiritul 
de metodă german va putea rezolva şi echiparea teritoriului Rusiei 
pe timpul operaţiunilor (mai ales repunerea în funcţiune a căilor 
ferate) şi problema rezolvării unui echipament de iarnă propriu 
a învipge intemperiile. 

In ceea ce priveşte situaţia politică generală, desigur că se 
întrevedea că războiul contra Rusiei va lipi această ţară de Anglia 
şi de America, deci un potenţial de război foarte mare, dat fiind 
industria americană, dar efectul sprijinului acestor ţări trebuia 
să se producă mai târziu, iar politiceşte atât Anglia cât şi America 
înţelegeau situaţia României, pe când Armata Roşie ar fi putut fi 
distrusă fulgerător de germani. 

De aici concluzia care pentru Ion Antonescu, om de acţiune, 
devine siguranţă şi lui nu-i rămâne decât de a alătura forţa 
României într-o întreprindere sigură şi glorioasă. 

Totuşi, păstrează pentru ţară rezerve, în caz de nereuşită: 
Regele, pe care îl acoperă prin deplinele puteri ce a luat asupra 
sa, şi şefii partidelor politice, pe care îi ocroteşte în activitatea 
lor, atât externă cât şi internă. 

Pornind'de la noua lui realitate, el intră de acum înainte 
într-un angrenaj de hotărâri, unele din ele fiind natural greşite, 
iar altele mai târziu dezminţite sau întrecute de realitate. Războiul 
se pregăteşte în linişte şi metodic, originea lui pornind de la cele 
întâmplate în 1940, iar pentru desfăşurarea lui nu era nevoie 
numai de concursul naţiunii, dar şi de unirea tuturor, pentru a se 
realiza convergenţa tuturor sforţărilor. 

însă înţelegerea generalului cu Garda de Fier, cu care se 
afla alături la conducere, nu este deplină. 

Primele neînţelegeri au izbucnit cu prilejul omorurilor de la 
Jilava; s-a făcut, este drept, o împăcăciune, dar sunt mulţi care 
scormonesc pe lângă Antonescu adâncirea unei despărţiri, iar 
din sânul Gărzii se ridică de asemenea multe nemulţumiri. 

Generalul Antonescu nu este mulţumit de faptul că unii 
legionari sunt prea grăbiţi, alături de lege, în procedeele ce se 
aplică evreilor pentru intrarea comerţului în mâna românilor, iar 
faptele exagerate ale unora din ei se generalizează de acei ce le 
aduc la cunoştinţa generalului, comentându-le ca fiind în defavoa¬ 
rea ordinii. Conducătorul este încă nemulţumit de faptul că i se 
aduce mereu la cunoştinţă înarmarea poliţiei legionare şi a 
Legiunii, cum şi antrenamentul continuu al acestora la trageri, 
marşuri etc. 

Horia Sima este nemulţumit de faptul că guvernul nu are 
încă o coloratură complet legionară şi nu-i convine ocuparea 
portofoliilor importante ale guvernului cu oameni din vechile 
partide politice. Generalul cedează în chestiuni de principiu; el 
admite a se lua măsuri contra masoneriei prin desfiinţarea şi 
alungarea tuturor masonilor din armată şi din funcţiunile de stat, 
însă este nemulţumit de faptul că s-au făcut descinderi şi 
percheziţii la unii oameni paşnici, cum de pildă a fost percheziţia 
făcută lui Voicu Niţescu, fost ministru şi cunoscut Generalului 
ca un om foarte cumsecade. 

Mihai Antonescu este şi mai enervat de această situaţie, el 
fiind pe de-o parte întărâtat de colegii politici, iar pe de alta de 
ambiţii personale; nu putea fi înc ăprimus interpares. 

Din aceste neînţelegeri, care se transformau în dispute 
insistente şi observaţii violente făcute lui Horia Sima, în ziua de 
21 ianuarie 1941 se adună în faţa Universităţii o mare manifestaţie 
gardistă, care se îndreaptă prin Calea Victoriei înaintea Preşe¬ 
dinţiei Consiliului de Miniştri, cerând guvern legionar, însă 
aclamând pe generalul Antonescu. 

Punţile sunt rupte între Ion Antonescu şi Horia Sima, acesta 
din urmănemaivenind la Preşedinţie. Ion Antonescu, deşi bolnav, 
ia măsuri la început blajine, însă ferme. In noaptea de 22 ianuarie 
1941, la ora 2, dă ordin Marelui Stat Major ca să se dea cifrat 
ordine telegrafice şi prin Hugues tuturor comandamentelor şi 
garnizoanelor pentru a se ocupa de trupe prefecturile, oficiile 
poştale, poliţiile, primăriile şi gările, prefecţi fiind numiţi, în 
fiecare judeţ, comandanţii militari de garnizoană. 

Erau două centre unde se schiţase, din seara zilei de 21 
ianuarie 1941, o mişcare cu caracter mai violent: la Bucureşti şi 
la Braşov; la Iaşi, Ploieşti şi Piteşti, manifestările urmau în ordinea 
a doua de intensitate. Posturile de radio Băneasa şi Bod (Braşov) 
au fost ocupate şi încep să dea ştiri fantastice, în limbaj 
revoluţionar. 

Generalul Antonescu meditează; pe el îl interesează liniştea 
ţării şi consensul unanim al ei, fiindcă poate fi război, sau el ştie 
chiar că va fi sigur. Cum este mai bine pentru a avea liniştea 
ţării: să se despartă de legionari sau să se facă o împăcare? Să 
întrebuinţeze forţa sau nu? Care va fi atitudinea Germaniei? 

Aceste întrebări el şi le pune, fiindcă ştie că legionarii au 
popularitate şi socoteşte dacă despărţirea de ei n-ar avea urmări 
nefavorabile în opinia publică. 

El ştie de asemenea că partidul naţionalist german susţine 
Garda şi o doreşte la conducere în România. 

Problema nu i se pare simplă de rezolvat şi atunci tempori¬ 
zează, contând desigur pe greşelile ce ar putea face tinerii gardişti. 

Om politic, înlocuieşte pornirile prin reflexiune şi disimulare. 

Generalul Hansen, şeful Misiunii militare germane, vine la 
Conducător şi-i raportează: 

- Domnule general, armata germană din Bucureşti vă stă la 
dispoziţie pentru stăpânirea situaţiei. 

- Domnule general, dacă neamul acesta al meu nu este* 
capabil singur să-şi pună ordine la el în casă mai bine să piară. 

Iţi mulţumesc dumitale şi arată mulţumirile mele şi Ftihrerului, 
însă n-am nevoie de ajutor german şi aici. 

Ion Antonescu a vrut să mai lase şi un timp de liniştire a 
spiritelor şi de clarificare a tuturor; el a căutat o întâlnire cu 
Horia Sima, primind toţi emisarii legionarilor şi discutând cu ei, 
însă probabil găsea neacceptabile propunerile ce i se făceau, sau 
voia numai să câştige de partea sa opinia publică, fiindcă sigur 
din convieţuirea cu legionarii nu-i convenea independenţa 
acestora şi nici nu mai avea încredere în ceea ce ei urmăreau. 

în timpul acesta, pe bulevardul Lascăr Catargiu se trăgeau 
focuri; cazarma sergenţilor de poliţie era ocupată de 7-800 de 
oameni înarmaţi; ea aflându-se lipită de Preşedinţie, din acea 
cazarmă începuse să se tragă chiar în Preşedinţie. 

Prefectura poliţiei era de asemenea ocupată de legionari 
înarmaţi. Atunci generalul Antonescu a luat hotărârea ca trupele 
să tragă. 

S-au omorât 500 de oameni şi foarte repede trupele au pus 
mâna pe întreaga capitală. 

Pierderi omeneşti au fost la cazarma sergenţilor de stradă, 
la sediul legionar pe strada Paris, pe bulevardul Lascăr Catargiu 
şi pe Calea Victoriei 42 . 

Armata intrase în putinţa de a-şi arăta tăria disciplinei; am 
profitat de acest moment pentru a obţine asanarea datoriilor 
ofiţerilor de la Casa Oştirii. Mă căzneam de mult să obţin un 
împrumut de un miliard lei, care era necesar stingerii datoriilor, 
şi generalul nu voia să dea, cu toate că statul asanase datorii 
enorme ale marilor bănci, făcuse şi conversiunea datoriilor 
proprietarilor agricoli. Numai pentru militari se dădeau banii cu 
multă greutate; totuşi, am reuşit. 

După liniştirea situaţiei, generalul Antonescu face un nou 
apel la partidele politice pentru formarea unui guvern naţional; 
el arată că nu mai există pericolul legionar şi socotea că nu este 
propice un guvern naţional militar, care nu trebuie adoptat decât 
ultima ratio. 

Partidelor politice însă nu le convine situaţia; politicienii nu 
ştiu sigur dacă se vor linişti legionarii şi apoi trebuiau să urmeze 
sancţiunile. Situaţia politică uşurându-le posibilitatea expecta¬ 
tivei, partidele istorice recomandă alcătuirea unui guvern militar, 
care s-a şi constituit la 26 ianuarie 1941. Portofoliile sunt ocupate 
de militari în afară de ministerele de Justiţie, al Sănătăţii Publice 
şi jjI Propagandei. Mihai Antonescu intră ca ministru de stat. 

Generalul Antonescu ia conducerea Ministerului de Externe; 
la Ministerul de Război trece titular generalul Iosif Iacobici. 

Pare surprinzătoare numirea generalului Iacobici pentru 
faptul că, mai înainte, Ion Antonescu spusese de el că “trăgea cu 
tunul în graniţele ţării, atunci când el [Ion Antonescu] făcea 
România Mare”. Era o aluzie la faptul că în timpul războiului 
trecut, Iacobici era maior de stat maj or în armata austro-ungară, 
purtând şi titlul de nobleţe de Cavaler. După 1920 a fost primit 
în armata română şi înaintat până la gradul de general de corp 
de armată 43 , pretinzând că este de veche origine românească. 
Limba română el a învăţat s-o vorbească de când a intrat în armata 
română şi nici acum nu are accent românesc. 

Iacobici avea o mare admiraţie pentru germani şi era 
cunoscut în armată şi în cercurile germane ca germanofil. Cunos¬ 
când limba germană ca un german, aceasta fiind prima limbă pe 
care a vorbit-o, şi fiind de la început în legătură strânsă cu 
Misiunea germană de instrucţie, prezenţa sa în capul Ministerului 
de Război era binevenită, armata având legături cu nemţii, iar 
generalul Antonescu arătând public prin această numire 
încrederea sa în ceea ce este german. Iată încă un fapt care arată 
omul politic; el trece peste pornirile personale pentru a lua măsuri 
gândite. 

Generalul Antonescu, când m-a numit subsecretar de Stat 
la 8 septembrie 1940, mi-a comunicat că Ministerul de Război 
va fi deţinut mereu de el şi de aceea la prezentarea lui Iacobici la 
minister am vrut să plec de la conducerea subsecretariatului, 

fiindcă totuşi, pentru un moment cel puţin, avea o situaţie de 
mare inferioritate, deoarece Iacobici fusese sub ordinele mele şi 
luase parte ca membru în Consiliul Superior al Armatei, pe care 
eu îl prezidam. Insă era general de corp de armată, pe când eu 
eram general de divizie, şi era şi mai în vârstă decât mine. I-am 
împărtăşit generalului Iacobici intenţia mea de a pleca din 
minister; el însă, foarte amabil, mi-a spus că nu fac bine, întrucât 
sunt încă tânăr şi am o situaţie foarte frumoasă. în sfârşit, am 
rămas şi m-am înţeles foarte bine cu generalul Iacobici cât timp 
a fost el ministru. Pentru mine serviciul devenea acum mai plăcut, 
întrucât eram mult mai liber, nemaifiind sub impulsia directă a 
lui Antonescu, având încă şi o altă înlesnire: având ministru, nu 
mai era nevoie să iau parte la Consiliile de Miniştri, Iacobici 
spunându-mi să-mi văd de treabă şi-mi va comunica el tot ce 
m-ar putea interesa. 

Generalul Iacobici avea foarte bune legături atât cu generalul 
Hansen cât şi cu generalul Ioaniţiu, care îl punea pe Iacobici la 
curent cu tot mersul statului major. Era şi drept, fiindcă fiind 
ministru, el avea răspunderea întreagă faţă de Conducător; în 
realitate şi faţă de ţară. 

Nu mult după luarea în primire a ministerului, Iacobici a 
făcut un decret, pe care l-a dus la semnat Regelui, prin care 
generalul Antonescu, până atunci general de corp de armată, a 
fost înaintat la gradul degenerai de armată. 

Când s-a înapoiat cu decretul semnat de Rege, mi-a spus: 

— Este drept să fie aşa, el trebuind să aibă gradul cel mai 
înalt în armată. 

Armata şi-a început concentrările şi s-a făcut instrucţia a 10 
contingente şi a cadrelor armatei, aşa cum era dinainte prevăzut. 

Au fost concentrate pentru instrucţie, la 1 martie, 150.000 
de oameni din 10 contingente şi jumătate din numărul ofiţerilor 
înscrişi în carnetele de mobilizare, urmând ca la 1 mai oamenii 
aceştia să fie deconcentraţi pentru a fi aduşi restul de 150.000. 

Pe la 15 aprilie au fost încorporate şi două contingente de 
recruţi care dădeau un alt efectiv de 200.000 oameni. Au fost 

y 

desigur greutăţi de hrănire care au fost învinse prin raţionalizarea 
alimentaţiei; neavând grâu suficient, am făcut pâinea din părţi 
egale grâu şi orz, orzul cumpărându-1 de la germani, din cel 
adus de la ruşi şi aflat, spre expediere în Germania, în portul 
Brăila. 

Prin acest sistem am putut face faţă nevoilor până la noua 
recoltă, efectivul armatei de la 1 martie, socotind grănicerii, 
jandarmii şi trupele de paza depozitelor, fiind, împreună cu 
trupele mobilizate de 650.000-700.000 oameni. La Ministerul 
de Război s-a continuat reparaţiunea efectelor de la garnitura de 
război a încălţămintei; s-au luat cu arendă terenuri întinse 
facându-se grădini de zarzavat, s-au construit tot felul de depozite: 
hrană, echipament, muniţii, material geniu, conserve de pâine 
de război, sârmă ghimpată. 

Am propus lui Antonescu reorganizarea liceelor militare, 
pe principiul de a se primi în ele 50% din elevi - fii de săteni, din 
care să fie excluşi copiii notabilităţilor satelor, iar pentru celelalte 
50% din locuri - orice candidat reuşeşte la examen, păstrând 
pentru fiii ofiţerilor şi ai plutonierilor numai 17% din locuri. 

Liceele militare au devenit acum centre de promovare a 
elitelor, la examenele de intrare neprimindu-se la concurs decât 
primii 10 la clasificaţie din absolvenţii cursului primar; iar odată 
liceul terminat, elevii aveau libertatea să îmbrăţişeze carierele 
ce doresc. înainte vreme, cine intra într-un liceu militar era obligat 
să se facă ofiţer de front. 

y 

Lucrul barăcilor, repararea cazărmilor în urma cutremu-rului 
au continuat cu toată energia. 

Tot începând din acest an mi s-au dat fondurile necesare 
pentru modernizarea cazărmilor, pavarea şoselelor şi pieţelor în 
cazărmi, adoptarea spălătoriilor mecanice şi instalarea unor 
bucătării civilizate. 

S-a început construirea şi dotarea Spitalului-Institut de igienă 
Rockefellerş i a două mari corpuri de clădiri la Spitalul israelit 
care erau lucrate numai în cărămidă. Au fost terminate şi dotate 
complet de Domeniile Militare şi Direcţia Sanitară de sub 
ordinele mele. 

Ofiţerii şi plutonierii au început să fie înlesniţi în aprovizio¬ 
nare, în întreaga ţară, prin crearea consumurilor militare, care 
pe bază de cartele dădeau alimente de primă necesitate în preţul 
de cost; la venirea mea nu exista decât un consum care aprovi¬ 
ziona exclusiv ofiţerii din localul Ministerului de Război. 

» 

Asistenţa militară gratuită şi farmacii militare, care dau 
medicamente ofiţerilor şi plutonierilor în preţul de cost al armatei, 
natural după prescripţiuni medicale, au fost organizate în toate 
oraşele capitale de judeţe. 

Un program de muncă constructivă întocmit serios şi 
executat cu punctualitate, mulţumită unei unanime bunăvoinţe, 
dar şi unui control neîntrerupt. 

Peste controlurile mele cădeau şi cele ale lui Antonescu care 
se făceau cu o mereu reînnoită perseverenţă. 

în acest timp, Curţile Marţiale au început trierea vinovaţilor 
de răzmeriţa legionară şi apoi judecarea proceselor, care, fiind 
de natură politică, au fost rezolvate cu substrat politic. 

S-au făcut desigur exagerări, cum a fost cazul cu generalul 
Petrovicescu, fost ministru de Interne, care nu numai că a fost 
condamnat, dar i s-a făcut şi penibila paradă a degradării militare. 

Cine a ordonat să se pună în practică aceste măsuri a exagerat 
dureros. Justiţia militară era sub ordinele directe ale lui Iacobici. 

Toate ministerele au păşit la o activitate creatoare, care cu 
nimic nu dădea de bănuit că ar fi vorba de perspectiva unui 
război. Toată ţara devenise un şantier de lucru cu năzuinţe de 
organizare temeinică pentru viitor. 

Ministerul Agriculturii şi al Domeniilor întocmeşte planul 
de cultură pentru campania agricolă 1941-1942, hotărându-se 

ce anume întinderi să fie însămânţate pe regiuni şi cu ce categorie 
de grâne, ducându-se peste tot sămânţa selecţionată. Se insistă 
pentru a se mări suprafeţele însămânţate cu mazăre, floarea 
soarelui, plante medicinale, orez, in, cânepă, soia. 

Se iau dispoziţiuni prin Ministerul de Interne pentru ca toate 
locurile virane şi toate curţile să fie transformate în grădini de 
zarzavat şi se stimulează la maximum cultura de cartofi. 

Ministerul Economiei Naţionale stimulează producţia 
fabricilor de zahăr, ulei, săpun, importând din străinătate bumbac, 
pânzeturi, orez, piei de oaie, tanante. 

Germanii aduc în ţară tuburile necesare dublării conductei 
de petrol Ploieşti-Giurgiu. 

Generalul Gheorghe Potopeanu, ministrul Economiei Naţio¬ 
nale, îşi dă curând după numire demisia din guvern din pricina 
unui conflict avut cu Mihai Antonescu. în locul său vine Ion 
Marinescu, mare industriaş, fost director general la uzinele de 
petrol Concordia. El este un vechi prieten al lui Octavian Goga, 
cu legături strânse cu germanii şi infiltrat lui Antonescu printr-o 
propagandă zi de zi a doamnei Veturia Goga, prietena intimă a 
doamnei Maria Antonescu. în timpul acesta, artileria antiaeriană 
germană puternică se instalează la Ploieşti şi în toată zona 
petroliferă; o dată cu această artilerie, sosesc tot pentru regiunea 
petroliferă 5 companii de pompieri utilaţi modem. întreaga zonă 
petroliferă, din punct de vedere al apărării antiaeriene, intră sub 
comandament german. 

Peste tot Antonescu este prezent cu controlul personal şi 
prin organele speciale. El urmăreşte îndeosebi lucrul campaniei 
agricole, zburând cu un avion Fieseler-Storck peste suprafeţele 
arate şi cele însămânţate, în raport cu planurile făcute şi aprobate. 

După despărţirea de legionari, Ion Antonescu a găsit de 
cuvinţă să facă un plebiscit, pentru a întreba ţara dacă aprobă 
ceea ce el a făcut până atunci şi dacă îi dă mandat să conducă 
mai departe ţara 44 . 

Au votat 3.300.000 de oameni, constituindu-se cel mai 
impresionant număr de voturi exprimate vreodată în ţară prin 
consultare populară. 

Votarea s-a făcut pe faţă şi în completă libertate pretutindeni. 
Au votat şi ostaşii şi au fost unii care au votat contra generalului 
Antonescu; afirm că nu li s-a făcut absolut nici un neajuns. 

Nu contest faptul că dacă votul ar fi fost secret, rezultatul 
n-ar mai fi fost poate aşa de alături de unanimitate, însă Ion 
Antonescu era foarte popular în acel timp şi partidele, prin şefii 
lor, erau de acord cu politica lui. 

La sfârşitul lunii martie 1941, Generalul este convocat la 
Viena la conferinţa petrolului. Nu ştiu ce s-a discutat în conferinţă, 
ştiu însă că Goring, într-o poză autoritară, a pus problema nevoii 
refacerii guvernului român cu legionarii, ceea ce Antonescu a 
refuzat categoric; intervenţia s-a făcut în numele Partidului 
Naţional-Socialist German 45 .* 

în mai 1941 generalul Antonescu este invitat de Fiihrcr 46 ; 
se duce însoţit de generalul Ioaniţiu. în timpul acesta se 
desfăşoară campania contra Serbiei la care generalul Antonescu 
a refuzat să ia parte şi partidele politice au fost de acord. 

La reîntoarcerea în ţară, generalul Ioaniţiu mi-a spus cu totul 
discret că Fuhrerul şi generalul Antonescu s-au înţeles şi se va 
trece la atacul Rusiei, atac la care va participa şi armata română. 

Nu eram ministru responsabil, ci numai subsecretar de stat 
şi numai generalul Antonescu mă putea informa dacă găsea de 
cuviinţă. 

Cele de mai sus constituiesc tot ceea ce mi-a spus generalul 
Ioaniţiu, iar Antonescu a păstrat un mutism complet. 

Bătrânul mareşal Prezan, dorind să viziteze podul de vase 
întins de germani la Giurgiu, fiindcă auzise că este o construcţie 
ce merită a fi văzută, mareşalul Prezan însuşi fiind fost ofiţer de 

* Urmează precizarea “Cap. IV”. Probabil în dactilogramă capitolele au fost 
altfel numerotate - n. ed. 

geniu, m-a întrebat pe mine dacă podul poate fi vizitat; m-am 
oferit să-l însoţesc. Relaţiile între bătrânul mareşal şi Antonescu 
erau reci de când mareşalul Prezan refuzase în septembrie 1940 
să formeze un guvern naţional. 

Am vrut să însoţesc pe mareşalul Prezan şi pentru că aveam 
pentru el o mare consideraţie, dar şi pentru că voiam să refac 
prietenia Prezan-Antonescu. După vizita la Giurgiu am fost oprit 
la dejun de doamna Olga Prezan. După-amiază, discutând cu 
doamna Prezan, domnia sa m-a întrebat: 

- Dar Antonescu tot aşa de mare admiraţie are pentru englezi 
şi aceeaşi siguranţă că unde luptă Anglia, acolo va fi victoria? 

-Nu ştiu părerile lui Antonescu în privinţa Angliei, dar cred 
că este convins de posibilităţile şi puterea armatei germane. 

- Mă mir, era aşa de anglofil. 

Deşi generalul Ioaniţiu, la întoarcerea din Germania din luna 
mai, a fost suficient de clar, eu tot nu eram fixat dacă va fi război, 
pentru faptul că nu vedeam o mobilizare masivă. într-adevăr, în 
cursul lunilor mai şi iunie nu au fost duse în Moldova decât încă 
4 divizii (2 de infanterie: Divizia de Grăniceri, Divizia 13 
Infanterie şi Divizia 2 Munte împreună cu Divizia Blindată). 

Nu-mi venea să cred că se va ataca Rusia numai cu 12-13 
divizii ce erau mobilizate şi poate cu încă alte două pe deasupra, 
Diviziile 14 şi 15 Infanterie, ce puteau fi uşor mobilizate fiind în 
Moldova şi având jumătate din efectiv prezent. Mult mai târziu 
mi-am explicat că tot fusese ceva exact cu munca câmpului ce 
România nu trebuia să neglijeze, şi pentru strânsul recoltei 
probabil nu se mobilizase la început de noi decât un număr redus 
de divizii, alegându-se din Muntenia şi Transilvania, numai cele 
din regiunea muntoasă. Divizia de grăniceri se recruta din toată 
ţara, deci nu era apăsătoare din punct de vedere agricol; Divizia 
13, din zona Ploieşti-Braşov, cele două de vânători de munte 
aveau oameni din regiunea muntoasă, iar Divizia Blindată era 
compusă mai mult din şoferi şi mecanici. Lucrul câmpului, pnn 

urmare, nu era stânjenit în Muntenia şi în Banat, regiunile de 
maximum de productivitate din ţară. Mai îngreunată era 
Moldova, însă aici recolta era mai târzie şi erau braţe de lucru şi 
mijloace de tracţiune, fiindcă armata prin reorganizare îşi 
motorizase în parte serviciile, prin numărul însemnat de camioane 
aduse din Germania şi rechiziţiile nu mai erau apăsătoare ca în 
trecut. 

Mie personal în această mobilizare mi-a revenit o însărcinare 
foarte redusă: am pus la dispoziţia Marelui Stat Major alimentele 
ce mi s-au cerut, echipamentul nou de care dispuneam fiind deja 
de mult repartizat; am pus încă la dispoziţie muniţiile şi materia¬ 
lele de tot felul ce aveam în depozite, necesarepentru operaţiuni 
şi în raport cu efectivele ce se mobilizaseră. 

Organele subsecretariatului trebuiau să trimită pâinea 
fabricată la Brăila, pentru 23 divizii zilnic, armata germană 
concentrând în nordr* Moldovei, pe lângă cele 3 divizii ce le 
ştiam din ianuarie, încă alte 7 divizii. 

în timpul acesta a sosit la Bucureşti, generalul Eugen Ritter 
von Schobert, comandantul armatei germane de ofensivă, fără 
ca [eu] să fi aflat de sosirea lui în ţară şi fără să-l fi văzut vreodată 
în viaţa mea 47 . 

Generalul Antonescu a primit o scrisoare de la Hitler, prin 
care era încunoştiinţat că ia comanda Grupului de armate de 
sud, compus din forţele româno-germane ce operează din Româ¬ 
nia, însă adaugă că va ţine o comandă mai mult onorifică, pe cea 
reală având-o generalul von Schobert. 

Era greu ca generalul Antonescu să primească o astfel de 
situaţie, care în Germania de mult era obişnuit a se da capetelor 
încoronate sau principilor de sânge; el s-a înţeles cu Schobert şi 
a exercitat real comanda; de altminteri, cu el înţelegerea nici nu 
ar fi fost altfel posibilă. 

Cu câteva zile înainte de 22 iunie 1941, generalul Antonescu 
a fost la Piatra Neamţ, unde era cartierul generalului Schobert, 

şi acolo au discutat directiva operativă primită de la Marele 
Cartier German (O.K.H. cum îi spuneau germanii). 

Misiunea operativă a Grupului de armate de sud “general 
Antonescu” era de a ataca în direcţia generală Uman, cu scopul 
de a fixa forţele inamice din faţa grupului de armată, în timp ce 
o armată de tancuri de sub comanda generalului Ewald von 
Kleist, după ce opera în sprijinul armatei de la stânga Grupului 
de armate “general Antonescu”, urma să meargă adânc până la 
Nipru, executând pe valea acestui fluviu o largă mişcare de 
întoarcere pentru a cădea în spatele forţelor ce luptau cu grupul 
de armate româno-german. 

Comandamentul armatelor germano-române a hotărât să 
se atace cu 10 divizii germane, 3 de vânători de munte şi Corpul 
de Cavalerie, în direcţia Vinniţa, în timp ce restul forţelor, Armata 
4 română, de sub comanda generalului Nicolae Ciupercă, ataca 
cu focuri de-a lungul Prutului, de la Iaşi la Galaţi, ocupând capete 
de pod reduse la est de Prut. 

Prin urmare, în prima fază operativă, în afară de 4 din 
diviziile ei, armata avea o misiune defensivă, formând pivotul 
întregii manevre de pe frontul de răsărit, pentru a trece şi ea la 
ofensivă peste 15-20 de zile. 

Generalul Ion Antonescu se întoarce în Bucureşti şi hotărăşte 
să treacă la operaţiuni, fără a face formalităţile dreptului inter¬ 
naţional, înlăturând trimiterea ultimatumului şi a declaraţiei de 
război. 

Auzisem şi eu vorbindu-se că în jurul zile de 20 iunie se 
trece la ofensivă şi atunci am întrebat pe generalul Iacobici asupra 
datei intrării în război. Mi-a răspuns: 

- Războiul începe la 22 iunie 48 . 

La Consiliile de Miniştri premergătoare războiului n-am luat 
parte, conform înţelegerii ce aveam cu Iacobici nefiind convocat 
în special. 

Nu cred că a fost consultat nici Iacobici asupra formalităţilor 
declarării războiului. 

Mai târziu am aflat - în epoca când, fiind numai succese, 
Mihai Antonescu avea tot interesul să nu fie neglijat aportul 
activităţii sale - de la însuşi Mihai Antonescu că decizia a fost 
luată de ambii. 

Generalul Ion Antonescu: 

- Cum să începem războiul fără a face declaraţia prealabilă 
pentru a se păstra secretul operaţiunilor? 

Mihai Antonescu, profesor de drept internaţional, i-a reco- 
mandat să înceapă operaţiunile. 

- Vom constata pur şi simplu starea de război în nota ce 
vom trimite Legaţiei sovietice din Bucureşti 49 . 

Este prima greşeală ce se face, pot spune prima mare gre¬ 
şeală. Ea provine din eroarea iniţială a lui Ion Antonescu, aceea 
pe care i-a format-o în credinţă războiul ruso-finlandez şi 
operaţiunile germane din Polonia şi Franţa, el crede absolut că 
războiul va fi sigur câştigat contra Rusiei. 

Chiar aşa fiind, totuşi procedeul era greşit pentru următoarele 
consideraţiuni: 

a) . România este o ţară mică, iar Rusia este o ţară 
foarte mare; raportul de mărime impunea o condes¬ 
cendenţă. 

b) . Ultimatumul dat cu 24 de ore înainte de începerea 
operaţiunilor nu putea aduce remedieri în situaţia strategică 
a frontului rus; acest fapt trebuia să-l ştie generalul 
Antonescu. 

Greşeala nu poate fi explicată decât prin faptul că, de la 
războiul trecut, s-a preconizat mereu în strategie problema 
începerii operaţiunilor fără anunţare pentru realizarea secretului. 

Generalul Antonescu, profesor militar, a rămas cu această 
prejudecată. 

Paralel cu începerea operaţiunilor, se dă o proclamaţie către 
ţară şi un ordin de zi pe armată, ambele stilizate de Mihai 
Antonescu, ordinul terminându-se prin fraza căutată: 

- “Vă ordon treceţi Prutul.” 

După începerea războiului a avut loc un Consiliu de Miniştri, 
la care iarăşi n-am luat parte, şi la care Ion Antonescu ar fi spus, 
după cum mi-a afirmat Mihai Antonescu, următoarele cuvinte: 

- Domnilor n-am întrebat pe nimeni dacă trebuie sau nu să 
intrăm în război. Am luat singur hotărârea şi răspund în faţa 
poporului şi a istoriei. De altminteri, chiar dacă vă întrebam şi 
dumneavoastră aţi fi fost contra, eu tot făceam războiul. 

(Mi s-a confirmat în penitenciar exactitatea acestor cuvinte 
şi de doctorul profesor Petre Tomescu, fost ministru al Sănătăţii.) 

Partidele politice fiind formal desfiinţate şi Consiliul de 
Coroană de asemenea, desigur că oamenii politici ai ţării au putut 
spune mai târziu că băgarea ţării în război cade în răspunderea 
exclusivă a generalului Antonescu. împărtăşesc şi eu această 
părere: Ion Antonescu a vrut să aibă singur gloria, era normal să 
aibă singur şi răspunderea efectivă. 

însă domnii Maniu, Brătianu şi Tătărescu n-au făcut nici un 
protest; domnul Tătărescu a scos chiar o broşură intitulată 
Bucovina de nord şi Basarabia pe care a împărţit-o gratuit la 
trupe pentru propagandă războinică. 

Autorul este una şi aceeaşi persoană cu Gh. Tătărescu, 
vicepreşedintele guvernului B.P.D. (Blocul Partidelor Demo¬ 
cratice - n. ed.) şi primul delegat al României la Conferinţa de 
pace de la Paris. 

La procesul din 1946 am fost făcut şi eu responsabil de 
declararea războiului şi am acceptat această culpă ca şi pe toate 
cele ce mi s-au adus; generalul Iacobici, care a fost atunci ministru 
de Război, n-a figurat în proces 50 . 

Mihai Antonescu a fost numit, printr-yn decret-lege al gene¬ 
ralului Antonescu, ministru de Externe şi ministru al Propagandei, 
fiind încă numit şi vicepreşedinte al Consiliului de Miniştri. 

Conducătorul, trebuind să plece pe front la conducerea 
operaţiunilor, Mihai Antonescu este numit printr-un nou decret, 
prim-ministru ad-interim. 

Ajuns la Cartier, generalul Antonescu, după ce semnează 
directivele şi instrucţiunile operative, se duce pe front la diferite 
unităţi unde, pe de-o parte vrea şi inspiră frica, iar pe de altă 
parte împarte decoraţii, ceea ce natural produce satisfacţii. 

El însă nu poate uita câţiva generali, cărora din trecut le 
poartă o deosebită atenţie, nu însă fiindcă le este binevoitor. 

Se duce la divizia 51 generalului Alexandru Orăşanu pe care 
o găseşte foarte rău condusă, din care cauză ridică comanda 
generalului. 

Generalul Orăşanu era un foarte bun ofiţer de front deşi nu 
avea studii în instituţii militare pentru cultură superioară; el a 
fost totdeauna îndeosebi apreciat de regele Carol al II-lea, din 
care cauză a comandat unităţi din Gardă. Fiind un fost devotat 
al regelui Carol al 13-lea, nu putea fi văzut de Antonescu ca fiind 
un element capabil. 

Apoi trece la inspectarea corpului de armată 52 al generalului 
[Gheorghe] Levente, contra căruia are reproşuri mai vechi, 
învinuindu-1 că, militar fiind, făcea comerţ cu lapte. II ridică din 
comandă, fiindcă a găsit mare neregulă la serviciile dinapoia 
frontului corpului de armată şi se ştie că panica porneşte totdea¬ 
una de la coloane. Ia comanda şi generalului Popescu Cristache, 
comandant al Diviziei 21 Infanterie, găsind că conduce cu 
slăbiciune operaţiunile; pe acest general îl vedea pentru prima 
oară. 

In fapt, desigur că peste tot au fost nereguli, şi era şi normal 
să fie aşa, fiindcă de-abia începuse războiul; dar el când avea de 
gând ceva contra cuiva, nu vedea nimic bun la acel om şi în 
acelaşi timp îl avea prezent în memorie. Insă, în afară de această 
realitate, voia să stimuleze frica de el, pentru ca toţi să fie în 
supraactivitate şi, prin sistemul luării comenzilor, biciuia energia 
şi a celor mai molateci. 

Eu, de la Bucureşti, eram mereu hărţuit; pâinea era găsită 
că nu este bună, fiindcă era suficient ca un singur soldat să se 

plângă pentru ca el să meargă la răspundere; că depozitele de pe 
front nu funcţionează; hrana nu soseşte la timp etc. Pâinea 
într-adevăr era fabricată în părţi egale din grâu şi orz, dar nu se 
putea altfel până ce din noua recoltă nu aveam suficient grâu în 
depozite. Celelalte imputări - depozitele de pe front, hrana 
nesosită la timp - erau probleme locale care nu-mi reveneau şi 
nici nu puteau să-mi revină pentru execuţie. Trimiteam de la 
Bucureşti inspectorul intendenţei şi intendenţa din minister să 
vadă ce este acolo şi de ce nu merge lucrul, iar aceştia la întoar¬ 
cere îmi raportau că erau probleme pur locale. Cu toate acestea 
generalul Antonescu l-apus pe generalul Ioaniţiu, şeful Marelui 
Cartier General, să-mi trimită un ordin observator, foarte tare, şi 
Ioaniţiu - om prevenitor şi timid, ofiţer mai tânăr decât mine cu 
doi ani, pe care-1 cunoşteam de 35 de ani, eu fiind în ultimul an 
la Liceul militar din Iaşi, iar el intrând în anul prim, general cu 
un grad mai mic decât al meu - a trebuit să semneze un astfel de 
ordin. 

Am înţeles imediat situaţia şi am adoptat imediat soluţia 
impusă, răspunzând de două ori mai tare lui Ioaniţiu; lupta era 
acum între Antonescu şi mine, iar Ioaniţiu servea doar de amorsă 
poate. 

Ioaniţiu era un om de o mare şi reală valoare; foarte inteli¬ 
gent, instruit, calm, cu mare putere de muncă. Tot timpul îl 
însoţea pe generalul Antonescu şi era foarte greu să stai alături 
de acesta şi să fii cu el în relaţii bune, însă găsise mijlocul de a 
înlătura orice fel de divergenţe; avea un carnet şi însemna în el 
toate observaţiile ce le facea Antonescu şi toate ordinele ce-i 
spunea să dea. Un singur lucru îl stânjenea pe Ioaniţiu, acela că 
nu putea fuma lângă Antonescu. Când se întorceau la comanda¬ 
ment şi se despărţeau pentru lucru, Ioaniţiu spunea zâmbind: 
“Mi-a dat domnul Mareşal de lucru pentru trei luni”. Apoi 
împărţea lucrul, dădea explicaţiile necesare şi dădea numai 
ordinele ce găsea el că trebuie să trimită şi le alcătuia astfel cum 

aprecia că este posibil să fie executate. El era destinat de Ion 
Antonescu, în cazul morţii sale sau a imposibilităţii de a-şi 
continua misiunea, să urmeze la conducerea statului; poate 
ordinele observatoare ce primeam trebuiau să mă obişnuiască 
cu ideea unei viitoare subordonări, sau să-l deprindă pe el a 
ordona acelora sub ale căror ordine fusese cândva în carieră. 
Era o deosebire fundamentală între Antonescu şi Ioaniţiu: primul 
avea o misiune considerată înnăscută şi deci el ordona oricând 
şi oricui, fiindcă pentru îndeplinirea misiunii toţi trebuiau să i se 
supună; Ioaniţiu avea modestia omului superior şi neîncrederea, 
câteodată, a omului de subtilitate intelectuală. 

Rezistenţa şi reacţiunea ruşilor pe Prut a fost foarte puternică 
pe frontul sudic al râului; atacul germano-român în direcţia 
Vinniţa a mers uşor, cazematele fiind înfrânte cu uşurinţă, atacul 
româno-german fiind sprijinit numai de Divizia Blindată 
românească. 

în primele zile ale operaţiunilor au avut loc execuţii de evrei 
la Iaşi făcute de germani, sub pretext că aceştia ar fi tras în trupele 
germane; apoi am auzit de nişte trenuri cu evrei, în care 
autorităţile din Iaşi au introdus evreii aşa de înghesuiţi, încât 
mulţi din ei au murit 53 . Guvernul nu are nici o responsabilitate în 
acest fapt; nici chiar generalul Iacobici, care era ministru de 
Război, nu putea da ordine în zona de operaţiuni care avea ca 
limită dinapoi linia Buzău-Feteşti-Dunărea. începând de la 
această linie, la nord-est şi est, comandamentul teritoriului se 
execută exclusiv de Comandamentul Suprem prin Marele Cartier 
General. 

Marele Cartier General avea un eşalon înaintat în care se 
aflau generalul Ion Antonescu, comandant suprem, generalul 
Ioaniţiu şi vreo 10 ofiţeri de stat major însoţiţi de dactilografi, 
automobile, staţii de telegrafie cu şi. fără fir, telefon cu şi fără fir 
Hugues, toate instalate într-un tren special, care se deplasa după 
ordinele generalului Antonescu. Restul Marelui Cartier General, 

compus din 300 de ofiţeri de stat major, cu servicii de pretorat, 
tezaur, justiţie militară, serviciu medical etc,, cu nesfârşite 
automobile şi camioane, se deplasau pe un ax de mişcare din 
oraş în oraş, cu un foarte intens sistem de legături şi transmisiuni 
proprii. 

Toate ordinele privind teritoriul şi justiţia, jandarmeria, 
autorităţile primeau ordinele de la acest eşalon cu semnătura 
subşefului Marelui Cartier General, al Marelui Pretor etc. 

Comandanţii de armate, de corpuri de armată, de divizii 
dau şi ei ordine de execuţie în zonele respective. 

Toate comandamentele de front, începând de la divizie până 
la Marele Cartier General, posedau curţi marţiale şi detaşamente 
de jandarmi care deserveau în propriu aceste comandamente. 

Dacă s-au săvârşit abuzuri pe teritoriul pe care a operat 
armata, răspunderea a fost şi trebuia să fie a acestor comanda¬ 
mente, pentru ordinele ce au emanat de la ele; guvernul nu a dat 
nici un ordin şi nici nu putea da ordine, generalul Antonescu 
fiind el însuşi comandantul de căpetenie care-şi exercita în mod 
real comanda în zona de operaţiuni. 

întotdeauna miltarii au cerut ca în zona de operaţiuni nimeni 
afară de ei să nu intervină şi întotdeauna în ţară s-a impus pe 
timp de război această doctrină; acum prin prezenţa Conducă¬ 
torului Statului cu depline puteri, care deţinea şi Comandamentul 
Suprem, natural doctrina s-a putut executa fără cea mal mică 
tulburare şi de aceea răspunderea trebuia să-i revină; voi spune 
chiar că trebuia cerută ca un punct de onoare. 

Ruşii rezistau pe poziţii până noaptea şi apoi, având 
numeroase camioane, făceau în timpul nopţii în câteva ore un 
salt de 60-80 kilometri şi ocupau acolo o nouă poziţie; iar trupele 
noastre porneau în urmărire pe jos şi ajungeau pe ruşi după 2-3 
zile, din nou solid organizaţi în teren. Lupta se lua din nou metodic 
şi cu pierderi serioase. Felul cum se executau acest manevre, 
explică micul număr de prizonieri capturaţi pe timpul cât au 

durat operaţiile până la Nistru, ei nefiind decât 460 de ofiţeri şi 
18.500 ostaşi. 

La sfârşitul lunii iulie nu mai existau trupe ruseşti pe teritoriul 
Basarabiei; generalul Iacobici, ministrul de Război, duce Regelui 
două decrete privind pe generalul Antonescu; primul, prin care 
generalul era decorat de Rege cu ordinele “Mihai Viteazul”, 
clasele II şi I, al doilea prin care a fost înaintat la rangul de 
mareşal 54 . 

Generalul Iacobici a însoţit pe Rege la Tighina, când s-a 
săvârşit înălţarea militară şi naţională a Mareşalului, care a arătat 
în primul moment că gestul nu-1 interesează, însă după aceea a 
gândit la noua sa situaţie, găsind soluţia de a fi trecut în acte, 
decrete etc., forma: “Ion Antonescu, Mareşal al României şi 
Conducătorul Statului Român”. 

La Bucureşti, prin instalarea noului prim-ministru ad- 
interim, Mihai Antonescu, pe lângă alte multe însuşiri cu care 
era înzestrat, se aşază la Preşedinţia Consiliului de Miniştri şi 
piatra fundamentală a fabricii de produs discursuri, care a avut 
o continuă supraproducţie până în ziua de 23 august 1944. 

Consiliile de Miniştri se urmează acum cu precizie crono¬ 
metrică, o dată pe săptămână; deschiderea şedinţei îşi avea ora 
fixă a cronometrului, sfârşitul şedinţelor însă era adus numai de 
obosirea tânărului prim-ministru care avea un debit normal de 
5-6 ore fără întrerupere. 

înţelegerea ce aveam cu Iacobici, de a nu lua parte la 
Consiliile de Miniştri, m-a lipsit de favorul de a cunoaşte în 
întregime toate principiile de conducere ale lui Mihai Antonescu. 

In afară de activitatea Consiliilor de Miniştri, fiecare ministru 
în cadrul departamentului îşi continua programul creator fixat, 
ca şi cum ar fi fost pace, cu deosebirea însă că noul ministru de 
Finanţe, generalul Nicolae Stoenescu, găsea fonduri pentru a se 
finanţa tot planul de lucru creator. 

în interiorul ţării, războiul a fost simţit numai prin câteva 
slabe bombardamente de aviaţie la Bucureşti şi Ploieşti. Prin 

construirea unui Ploieşti fals în apropierea satului Albeşti, la 20 
de kilometri est de Ploieşti, aviatorii inamici au fost înşelaţi şi îşi 
lăsau acolo majoritatea bombelor. în Ploieşti, într-o singură zi, 
două avioane ruseşti venite spre ţintă pe calea Braşov-Ploieşti 
lovesc nişte rezervoare ale fabricii Oreon, pe care le .incendiază, 
cauzând o pierdere de 1.000 vagoane benzină. 

Mihai Antonescu conduce propaganda, ţine discursuri 
publice, dă şi o proclamaţie pe ţară, răzbunându-se astfel cum 
poate de faptul că soarele gloriei militare străluceşte acum pe 
alţii. El se ocupă îndeosebi de aprovizionare, făcând mari eforturi 
pentru a fi îndestulate anumite regiuni aflate în criză. Lucrul său 
se atinge acum cu ocupaţiile mele prozaice şi suntem în acord 
complet. 

Când Mareşalul s-a întors mai târziu la Bucureşti, Mihai 
Antonescu a pus pe primarul capitalei să ceară ministrului de 
Interne să întocmească două decrete-legi pentru împroprietărire 
simultană a sa şi a mea; a lui Mihai Antonescu cu 8.000 (opt 
mii) metri pătraţi în parcul Blank, de-a lungul lacului Băneasa, 
pentru mine cu 1.700 metri pătraţi în comuna Băneasa, lângă 
locuinţa Mareşalului. Motivul la decretul său, care trebuia făcut 
de primarul capitalei, a fost alcătuit de însuşi Mihai Antonescu 
în termeni demni. Mareşalul a fost nevoit să semneze decretul. 
Eu i-am scris o scrisoare prin care, cu toate formele deferenţei 
şi ale disciplinei ostăşeşti, am refuzat dania. N-am făcut nici o 
publicitate din acest refuz, aşa încât s-a vorbit în daurta mea de 
mulţi oameni. Dar Mihai Antonescu a beneficiat de teren, 
vânzând chiar din el 4.000 metri pătraţi Centralei Evreilor; el 
câştiga mult din avocatură înainte de a fi ministru şi, fiindcă 
poate era obişnuit cu abundenţa de bani, a crezut că şi statul 
trebuie să-i plătească mai elocvent serviciile. 

Mareşalul fiind la Tighina cu eşalonul înaintat al Marelui 
Cartier General, iar oştirea fiind trecută peste Nistru, pentru a 
asigura stăpânirea Odessei, primeşte vizita aghiotantului lui Hitler, 

cu o scrisoare din partea acestuia, prin care îi cerea ca cele trei 
divizii de munte, formând Corpul de Munte, şi Corpul de 
Cavalerie să continue operaţiunile spre est, intrând sub ordinele 
comandamentului Armatei 11 general Ritter von Schobert 

Mareşalul dă urmare cererii Fiihrerului şi ordonă ca aceste 
trupe constituite în armată, sub comanda generalului Petre 
Dumitrescu, să continue operaţiunile spre est 55 . 

El a justificat aprobarea ce a dat prin aceea că un act de 
elementară camaraderie îl împiedica să refuze: “Nu puteam să 
le spun: alături de dumneavoastrămi-am luat Basarabia; de-acum 
înainte ne despărţim şi rămânem buni prieteni. Pe lângă aceasta 
eram interesat de apune stăpânire pe Crimeea, pentru a fi sigur 
că Bucureştiul şi zona petroliferă nu vor mai fi bombardate. Mi 
s-a promis că trupele române vor lupta în Crimeea şi vor rămâne 
acolo”. 

în fapt însă, mergeau înainte trupele maghiare şi Antonescu 
nu voia ca ungurii să aibă întâietate de drepturi în raport cu noi. 

După trecerea Nistrului, trupele germane s-au îndreptat spre 
răsărit, în urmărirea trupelor ruseşti, dezinteresându-se complet 
de Odessa, care rămânea un puternic punct de sprijin strategic, 
în spatele armatei germane din aripa dreaptă a dispozitivului 
german şi care putea împiedica stăpânirea Basarabiei, asigurând 
prin aeroporturile sale şi o acţiune de bombardare a Bucureştilor 
şi a zonei petrolifere. De aceea, mareşalul Antonescu a fost silit 
să întreprindă atacul Odessei cu trupele armatei române. 

însă din a doua jumătate a lunii iulie, Antonescu, văzând 
rezistenţa dârză ce întâmpina din partea armatei sovietice, a 
ordonat mobilizarea generală la sfârşitul lunii şi, pe măsura sosirii 
marilor unităţi din ţară, înapoia divizii ce avuseseră pierderi prea 
simţitoare. 

Operaţiile de la Odessa au fost îndelungate şi costisitoare. 
Mareşalul avea impresia că ele durează mai mult decât normalul, 
fapt ce-i producea enervare, care se repercuta asupra comandan¬ 
tului Armatei 4, generalul Nicolae Ciupercă. 

www.dacoromanica.ro 


140 


CONSTANTIN PANTAZI 


Dar enervarea şi supraenergia nu produceau efectele dorite; 
generalul David Popescu, fost ministru de Interne în guvernul 
Gigurtu, a fost ridicat din comandă, deşi era un general cu însuşiri 
deosebite; însă, la un atac dat, trupele sale nu avuseseră succes 
(şi după cum am spus, fusese şi ministru de-al regelui Carol). 

Mareşalul hotărăşte ca generalul Iacobici să lase Ministerul 
de Război şi să dea comanda Armatei 4, în locul generalului 
Ciupercă, pe care-1 considera obosit. 

Nu mult după prezentarea lui Iacobici la noua comandă 56 , 
Mareşalul porneşte într-o dimineaţă, împreună cu generalul 
Ioaniţiu, cu două avioane Fieseler şi aterizează ambii la Baden, 
unde se afla postul de comandă înaintat al Armatei 4 care condu¬ 
cea operaţiile asupra Odessei. 

Ambii se dau jos din avioane, iar Ioaniţiu mergând spre 
Mareşal pe drumul cel mai scurt a trecut pe sub elicea avionului 
său, care se oprise complet din mişcare. Când însă a ajuns sub 
elice, un rest de gaze i-a mai dat acesteia un impuls şi elicea, 
începând instantaneu o învârtire violentă, a lovit puternic pe 
Ioaniţiu în cap, acesta cazând jos şi decedând după puţin timp 57 . 
Nenorocirea a lovit puternic pe Mareşal, lăsându-1 foarte abătut 

Generalul Ioaniţiu, în afară de superioritatea şi distincţiunea 
intelectuală, avea un caracter ferm; era un adevărat bărbat. 

Cu el Mareşalul nu putea fi niciodată enervat, fiindcă era 
dezarmat de manifestarea calmă şi liniştea cu care inteligenţa 
acestui om funcţiona în orice împrejurare, oricât de grea ar fi 
fost. Era cea mai bună completare care se putea face tempera¬ 
mentului vulcanic al Mareşalului. 

Mareşalul a venit la Bucureşti pentru a asista la funeraliile 
naţionale ce se făceau lui Ioaniţiu, la care am fost însărcinat să 
vorbesc în numele armatei şi al guvernului. 

Fiind vorba de discurs în faţa catafalcului, a luat cuvântul 
cel dintâi, natural, Mihai Antonescu într-o mândră improvizare: 
“Morţii în războaie nu se plâng, ei trebuie să ne servească de 

pildă în strădania ce fiecare trebuie... răscruce de vânturi... 
catapeteasmă de veacuri...” etc. 

Ne-am reîntors la Preşedinţie, unde Mareşalul, încă o dată, 
mi-a arătat pierderea ireparabilă pentru ţară ce era încercată prin 
dispariţia lui Ioaniţiu în acele momente; mi-a pus întrebarea, la 
care mă aşteptam, pe cine recomand ca succesor. 

-Vă rog să alegeţi între generalii: Iacobici, [Ilie] Şteflea, 
[Constantin] Sănătescu sau [Gheorghe] Potopeanu. 

Generalul [Nicolae] Stoenescu era ministru de Finanţe şi de 
aceea nu l-am putut recomanda. 

- Sănătescu nu poate conduce Statul Major întrucât lucrează 
uşuratic şi, afară de aceasta, m-am gândit chiar să-l scot din 
armată, fiindcă nu s-a comportat bine la comanda de corp de 
armată. Am trecut în ziua (am uitat data) la corpul său de armată 
şi l-am întrebat dacă nu este cazul să-i schimb unele divizii din 
luptă sau chiar întreg corpul de armată; el mi-a ripostat: “Nu, 
domnule Mareşal, mâine voi ataca”. A doua zi am trecut din 
nou pe la el şi l-am întrebat care este situaţia. Am constatat că 
nici nu ştia că o divizie a sa din linia întâi fusese atacată şi zvârlită 
înapoi cu toată artileria ei şi aruncată dincolo de postul de 
comandă al corpului de armată. Trecuse pe lângă el şi, tembel 
cum este, nici măcar nu ştia; ce să mai vorbim de măsurile ce ar 
fi trebuit să ia. Dumneata ştii, fiindcă erai lângă mine, că în timpul 
răscoalei legionare a trebuit să-i fac eu planul de intervenţie al 
trupelor de sub ordinele sale din Bucureşti (Pe timpul cât au fost 
răscoalele şi Sănătescu comanda capitala, a fost-bolnav şi din 
cauza aceasta lipsit de energie). 

-Nu pot să contrazic fiindcă n-am fost acolo. La război se 
întâmplă să avem multe situaţii pe care nu le putem stăpâni, iar 
pe timpul rebeliunii legionare Sănătescu era răcit. Ceea ce eu 
pot afirma este că Sănătescu este un om deosebit de inteligent, 
cu un caracter echilibrat, aşa încât sunt absolut convins că este 
un element absolut necesar armatei. 

- Potopeanu este foarte inteligent, foarte bun, însă nu cred 
că s-ar acomoda caracterele noastre. Ce nenorocire că a murit 
Ioaniţiu. Mă voi gândi în privinţa lui Iacobici, însă el nu este un 
om care să muncească serios. 

Trebuind să plece înapoi pe front, Mareşalul, care prin 
plecarea lui Iacobici de la Ministerul de Război luase din nou 
conducerea acestui departament, mi-a lăsat pe timpul lipsei 
plenipotenţa conducerii ministerului, însă n-a mai stat mult la 
Tighina şi s-a reîntors definitiv la Bucureşti. 

De la începerea războiului până la reîntoarcerea Mareşalului 
la Bucureşti, pe la sfârşitul lui septembrie, l-am văzut pe Mareşal 
de două ori, o dată în trenul său în staţia Ghidighici şi o dată la 
Tighina, chemat fiind de el în chestiuni de aprovizionare, 
împreună cu Ion Marinescu, ministrul Economiei Naţionale, cu 
Dimitrie Negel, subsecretar de Stat la Aprovizionare, şi Aurelian 
Pană de la Agricultură. M-a întrebat care este mersul apro¬ 
vizionărilor în armată şi i-am răspuns că din recoltă aveam 
înmagazinate 3.000 de vagoane de grâu. Ceea ce mergea însă 
greu era strânsul cerealelor pentru hrănirea populaţiei civile, şi 
această operaţie era anevoioasă din pricina greutăţilor de 
colectare, dar şi din cauza mijloacelor de comunicaţie care, mai 
ales cele feroviare, erau prinse de nevoile militare. Mi-a dat ordin 
să ajut masiv Ministerul Aprovizionării, dându-i până la jumătate 
din colectările făcute de armată. 

Cum a ajuns din nou la Tighina, după plecarea din Bucureşti, 
următoare înmormântării lui Ioaniţiu, mi-a trimis ordin de-acolo 
să nu mai trimit pe front din aprovizionamente decât coloniale 
şi petrol, restul urmând să se ia prin rechiziţii de pe zonă; această 
măsură a uşurat imediat aprovizionarea, din cauză că s-au 
descongestionat căile ferate de nevoi de această natură pentru 
armată. Cu acest prilej mi-a cerut să trimit pe zonă şi stropitorile 
primăriei Bucureşti, simţindu-se la trupele luptătoare mare lipsă 
de apă. 

Sosit înapoi la Bucureşti, Mareşalul a trecut toate serviciile 
de aprovizionare ale armatei, împreună cu Secretariatul general 
al Aprovizionării la Subsecretariatul Aprovizionării care acum 
serveşte şi armata. 

Apoi a început să apese pe organele de aprovizionare ale 
Bucureştilor privitor la grâu şi cartofi, cum şi pentru aprovizio¬ 
narea cu porumb a regiunilor lipsite. 

Pentru asigurarea lemnelor s-a creat Comisariatul lemnelor 
al cărui conducător mergea la el o dată pe săptămînă şi zilnic 
trimitea situaţia intrării vagoanelor de lemne în Bucureşti. 

In 1941 iama a fost timpurie şi prin aceasta s-au mărit şi 
mai mult greutăţile de aprovizionare. 

Operaţiunile au continuat în faţa Odessei, perindându-se în 
lupte aproape toate diviziile mobilizate. Generalul Iacobici, venit 
la Bucureşti, raportează Mareşalului că trebuie încă să se aibă 
răbdare. 

Era pe la mijlocul lui octombrie, când comandamentul 
Armatei 4 recomanda aşteptare, dar în Odessa începuseră să 
izbucnească incendii la depozitejie carburanţi şi la depozite 
militare, ceea ce constituia semnul că oraşul urma să fie evacuat. 
In sfârşit, din iniţiativa comandanţilor în subordine, printre care 
a fost şi generalul Sănătescu, s-a atacat în direcţia Odessa cu 
divizia 58 generalului Olimp Stavrat, care n-a întâmpinat rezistenţă 
şi a intrat în oraş, pe când un detaşament blindat sub comanda 
colonelului [Constantin] Eftimiu, din geniu, intra în oraş pe la 
vest. 

Generalul Iacobici, sosit de la Bucureşti chiar în noaptea 
aceea, telegrafiază atât Mareşalului cât şi Fiihrerului, direct, 
marele succes, care şi este făcut cunoscut atât prin comunicatul 
românesc, cât şi prin cel german, cu foarte multe laude. 

Comandantul Armatei 3, generalul [Petre] Dumitrescu, 
primeşte cu Corpul de Cavalerie şi Corpul de Munte un puternic 
contraatac rus, care forţează-trecerile peste Nipru şi înaintează 
spre vest 59 . 

Un corp de tancuri din armata blindată a generalului von 
Kleist, care trebuia să întoarcă pe valea Niprului forţele ruseşti 
în luptă cu cele germano-române, este semnalat în mers pe 
această vale spre Zaporojie, ceea ce are drept efect retragerea 
armatei ruse de contraofensivă în toată graba spre est. 

După trecerea Niprului, Corpul Vânătorilor de Munte atacă 
Perekopul şi intră în Crimeea cu diviziile 1 şi 4 Munte şi Divizia 
8 Cavalerie, Divizia 3 Munte înapoindu-se în ţară 60 . 

Crimeea este evacuată prin lupte de forţele ruse, nemai- 
rămânând decât un cap de pod în zona Sevastopol, unde trupe 
germano-române rămân în contact cu trupe ruse toată iama. 

La Bucureşti, guvernul îşi păstrează activitatea obişnuită, 
continuând lucrurile începute, Mareşalul ocupându-se îndeosebi 
cu aprovizionamentele. Ameliorarea în această direcţie devine 
vizibilă pentru că s-au realizat depozitări pentru o lună, ceea ce 
înseamnă că criza a fost învinsă. 

în octombrie 1941, Mihai Antonescu merge la Berlin pentru 
a semna Pactul Anti-Komintem. 

Sigur, Legaţia germană din Bucureşti cunoaşte slăbiciunile 
omului, cum şi influenţa ce el are asupra Mareşalului şi, de aceea, 
acolo toate îi sunt speculate. Toţi sunt plini de prevenienţe cu el; 
i se laudăînsuşirile înnăscute, iar Mihai Antonescu, modest, râde; 
se dau comunicate, în care se arată miniştrii germani cu care el 
lucrează: Goring, Funk, Gobbels; este invitat la Fiihrer la masă, 
decorat etc. 

Se întoarce în ţară fericit; în acea epocă eram în legături 
bune şi mi-a povestit mie, ca şi la mulţi de altminteri, succesele 
sale la Berlin. 

Mie mi-a spus că toţi l-au tratat ca pe o personalitate de 
excepţie; von Ribbentrop i-a spus chiar că are sclipiri de geniu. 
Când lucra cu Goring, Gobbels şi Funk într-o conferinţă, 
discutând despre România, Mihai Antonescu a schiţat gestul unei 
loviri cu pumnul în masă; l-a privit apoi pe Goring şi i-a zis 

râzând: “Pardon. “Dar de ce? - a replicat Goring râzând - foarte 
bine, trebuie să baţi cu pumnul în masă, că aşa se conduc 
oamenii”. în sfârşit, ca o culminare a onorurilor, i s-a oferit cea 
mai mare decoraţie germană, “Marele Cordon al Vulturului 
German”. 

I-am răspuns: “Nu este aşa de mare decoraţia, o avem şi 
Iacobici şi eu de două luni”. Fiind foarte încrezut, era în aceeaşi 
măsură şi naiv. 

In ordinea militară, intervin unele fapte, care atrag după ele 
consecinţe de o mare gravitate. 

La câteva zile după ocuparea Odessei, Comandamentul 
Diviziei 10 [Infanterie] şi Comandamentul propriu al oraşului 
se instalează în clădirea unui încăpător comandament rus, în care 
se află o ordine perfectă, nimic nelipsind pentru lucru: birouri, 
covoare, case de bani, călimări, cerneală, tocuri, creioane etc. 
Se pare de la început ceva suspect; se face revizia de pionierii 
germani şi români şi, totul fiind găsit normal, se trece la ocupare 
şi lucru. în cursul zilei de 24 (22 -n. ed.) octombrie, între orele 
16 şi 18, generalul Iacobici însoţit de generalul Nicolae Tătăranu, 
şeful său de stat major, fac o convocare de comandamente de 
mari unităţi la acel comandament care, terminându-se la ora 18, 
Iacobici şi Tătăranu se urcă în automobil şi pleacă la postul de 
comandă al armatei, la Baden. 

Nu mult după plecarea lor, Comandan Lntul este aruncat în 
aer de o puternică explozie şi 65 sau 75 de oameni îşi găsesc 
moartea. 

Printre cei morţi se află generalul [Ion] Glogojanu, coman¬ 
dantul Diviziei 10, şi foarte mulţi ofiţeri. 

Abia ajunşi la Baden, generalii Iacobici şi Tătăranu sunt 
informaţi de marea explozie şi de pierderile survenite prin ea. 

Eu am aflat la Bucureşti, după represiune, de la directorul 
meu de cabinet, care fusese informat de un ofiţer de stat major, 
atât de explozie cât şi de sângeroasa represiune ce i-ar fi urmat. 

După guvernare, la procesul care s-a făcut ridicându-se un 
mare capăt de acuzare din execuţiile ce-au urmat ca represalii, 
voi nara cele ce ştiu eu asupra modului cum au decurs faptele. 

La 1 şi 2 ianuarie 1942, întors dintr-o inspecţie făcută 
trupelor din Crimeea, am stat la Odessa pentru inspecţia trupelor 
la domnul Gherman Pântea, pe care-1 cunoşteam din Chişinău şi 
care era primar al Odessei. După ce se terminase masa, Gherman 
Pântea mi-a istorisit de explozia de la comandament din 
octombrie şi de sălbatica represiune. 

-Au fost omorâţi 17.500 sau 18.500 de oameni, şi peste tot 
s-a spus că represiunea a fost ordonată de mareşalul Antonescu 61 . 

M-am întors în Bucureşti cu hotărârea de a aduce faptul la 
cunoştinţa Mareşalului. A intervenit însă schimbarea şefului 
Marelui Stat Major şi l-am întrebat pe generalul Şteflea, noul 
şef al Statului Major: 

- Şteflea, la Odessa am aflat că s-au omorât peste 15.000 
de oameni după explozia în care şi-a găsit moartea Glogojanu. 
Care este adevărul? 

- Domnule general, Mareşalul fiind informat telegrafic de 
generalul Iacobici de explozia comandamentului la Odessa, de 
moartea ostaşilor şi ofiţerilor din cauza exploziei, cum şi număml 
mare de ostaşi şi ofiţeri omorâţi de partizanii ascunşi în catacom¬ 
bele Odessei, a ordonat să se facă o straşnică represiune. Ordinul 
a fost dat Comandamentului “Vrancea” [al Armatei 4], lui Iaco¬ 
bici, iar acesta a însărcinat cu represiunea pe generalul Tătăranu. 
Tătăranu nu ştiu ce fel de natură ciudată are: când este bun, 
când este capabil de orice cruzime; eu cred că are sânge de rom 
(ţigan) în el, că numai ţiganii au o astfel de fire. Şi Tătăranu a 
ordonat represiunea în litera ordinului, fără nici o milă. 

- Dar la Statul Major aveţi ordinul Mareşalului în această 
privinţă? 

- Sigur că există. 

- Sunt atâţia care ar putea fi găsiţi răspunzători şi de aceea 
păstrează ordinul ca pe cel mai însemnat document. 

Nu am mai întrebatnimic, fiindcă ar fi fost nedelicat şi chiar 
bizar să mai insist. 

Cunoscând acum realitatea, nu mai avea sens să mai aduc 
la cunoştinţa Mareşalului cele întâmplate la Odessa. 

Am fost surprins că generalii Iacobici şi Tătăranu n-au fost 
făcuţi răspunzători. La procesul din 1945 ei au declarat că ordinul 
a venit la Comandament şi a fost dat de generalul [Nicolae] 
Macici 62 , fără a fi fost prezentat lui Iacobici şi Tătăranu care 
dormeau [aşa mi s-a relatat de generalul [Constantin] Trestio- 
reanu 63 , condamnat pe tema exploziei de la Odessa], 

Este absolut de neînţeles: un ordin pentru execuţia a cel 
puţin 10.000 de oameni soseşte unui comandament şi nimeni nu 
întrerupe somnul nici al generalului comandant de armată, nici 
al şefului de stat major al armatei? Execuţiile durează patru zile 
şi nici generalul Iacobici, nici Tătăranu, care erau informaţi de 
tot ce se întâmplă la marile unităţi de subordine, care aveau 
serviciu întins de informaţii cu echipe speciale de la Serviciul 
Secret şi la comandament şi în Odessa, care se aflau în neacti- 
vitate, fiindcă nu mai era operativ, şi totuşi ei nu simt informaţi, 
nu ştiu nimic, nu-i interesează nimic? 

Bine, Mareşalul a dat un ordin groaznic, dar nu s-a găsit 
nici unul din generalii mari să ia un avion care în două ore îl 
ducea la Bucureşti şi să raporteze Mareşalului măcelul care se 
face la Odessa?* 

Mie mi-a dat Mareşalul ordin scris să fie executat imediat 
un ostaş, ordonanţa unui locotenent-colonel medic, care omorâse 
femeia de serviciu din casa medicului şi a tras în medic când 
acesta a venit în ajutorul femeii. Totuşi am refuzat să execut 
omul fără judecată. Criminalul a fost executat legal, mai târziu, 
după ce Curtea Marţială i-a judecat procesul şi l-a condamnat la 
moarte**. _ 

* De aici urmează textul cuprins în caietul transcris, probabil, de Ion Pantazi 
- n. ed, 

** Faptul este anterior represiunii de la Odessa şi Mareşalul fiind informat de 
felul cum am procedat, m-a chemat şi mi-a mulţumit - n. a. 

Părerea mea este că ritmul execuţiilor de la Odessa a urmat 
ritmul răzbunării localnicilor militari care erau impresionaţi de 
explozia care izbucnise la un ceas după plecarea lui lacobici şi 
Tătăranu de acolo, iar Comandamentul a găsit represiunea 
binevenită, pentru a se intimida partizanii sovietici ascunşi în 
catacombe, care cauzau intr-adevăr foarte mari pierderi zilnic. 

Mareşalul, chiar şi la Galiţin, în Rusia, unde ne aflam arestaţi 
după 27 august 1944, spunea că nu-şi aminteşte să fi dat vreun 
ordin pentru executarea acestei represiuni; l-am încredinţat însă, 
că deşi nu am văzut ordinul, generalul Ştefleami-a spus că ordinul 
există la Marele Stat Major. Totuşi, nu-şi aducea aminte şi refuza 
să-şi asume darea în trecut a unui ordin de asemenea natură, 
când Mihai Antonescu i-a reamintit că a dat acel ordin chiar în 
faţa sa, chemând pe directorul de cabinet, colonelul Radu 
Davidescu, şi dându-i ordin să se facă represiune. Cum era 
alcătuit ordinul Mihai Antonescu susţinea că nu ştie, întrucât 
Mareşalul, după venirea colonelului Davidescu în cameră, a 
plecat în birou împreună, şi acolo Mareşalul i-a ordonat amă¬ 
nuntele. La procesul din 1946 am văzut că în ordin era prescris 
să se execute 200 de oameni pentru un ofiţer şi 100 de oameni 
pentru un soldat român sau german ce a căzut în explozia clădirii 
comandamentului. 

Mareşalul era un om care trebuia împiedicat de a da ordine 
sub imperiul furiei; lui trebuia să i se menajeze totdeauna timpul 
de reflexiune. 

Colonelul Davidescu lucrase cu Mareşalul când acesta fusese 
ministru şi şef de stat major al armatei, dar desigur încă nu-1 
cunoştea bine. Dacă se oprea ordinul imediat ce Ion Antonescu 
l-a dat, şi a doua zi Mareşalul era din nou întrebat, cu iscusinţă, 
sigur ar fi luat altă hotărâre şi se înlătura măsura prea crudă 
luată. Dar în epoca aceea toţi erau intimidaţi de Mareşal şi 
nimeni nu îndrăznea să-l contrazică; iar când era furios, avea 
o formidabilăforţă de sugestie. 

Sigur, în războiul acesta s-au executat bombardamente 
aeriene care au ucis mult mai mulţi oameni decât au fost omorâţi 
prin această represiune; chiar în Bucureşti şi în ţară au fost făcute 
mult mai multe victime de bombardamentele aeriene anglo- 
americane, ele întrecând desigur numărul morţilor de la Odessa, 
însă greşeala făcută rămâne. Poate ea fi scuzată prin greşelile 
similare ale altora? Hotărârea rămâne în sarcina istoriei. 

După cucerirea Odessei se pune încă şi problema adminis¬ 
traţiei Transnistriei (teritoriul dintre Nistru şi Bug cu centre 
importante Odessa şi Balta), care este dată de germani asupra 
României. Sigur, se putea refuza această administraţie. Mareşalul 
nu numai că n-a refuzat-o, dar a vrut cu orice preţ să o aibă. 

în războiul din 1916-1917, tezaurul României în valoare de 
40.000.000 (patruzeci milioane) de napoleoni aur, compus din 
aproape 20.000.000 (douăzeci milioane) napoleoni aur şi restul 
bijuterii {Muntele de pietate), tablouri, obiecte de artă naţională, 
acţiuni, fusese dus în Rusia, la Moscova, pentru a fi păstrat în 
siguranţă; tezaurul însă nu ne-a mai fost restituit, ruşii făcând 
cunoscut că a dispărut pe timpul revoluţiei. 

Greşeala iniţială a Mareşalului, aceea că războiul va fi sigur 
câştigat [de Germania], a contribuit şi în această hotărâre, şi el a 
vrut caprin administrarea Transnistriei să recupereze valoarea 
tezaurului pierdut de ţară prin revoluţia rusească din 1917. 

Mai târziu a făcut comisii de capturi cărora le-a dat ordinul 
să aducă şi operele de artă din muzeele din Transnistria; el a 
motivat că le pune la adăpost, dar tot tezaurul român pierdut în 
1917 îi sta în gând, alături de siguranţa absolută a biruinţei. 

Mihai Antonescu i-a dat ideea de a se alcătui un jurnal al 
Consiliului de Miniştri prin care să se oficializeze măsura, pentru 
ca să nu se dea impresia că se fac acte clandestine, şi, întocmind 
laPreşedinţie acest jurnal, a venit personal în Consiliul de Miniştri 
ce era adunat să ne roage să-l iscălim. Primul l-am semnat eu, 
Mihai Antonescu spunând tare, ca toţi miniştrii prezenţi să audă: 

“Semnaţi domnilqr! Sunt profesor de drept internaţional şi îl 
semnez şi eu. Este alcătuit tocmai în scopul de a se înlătura orice 
fel de bănuieli.” După semnare, Mareşalul a intrat în consiliu şi 
a reamintit felul cum România şi-a pierdut tezaurul în 1917, şi 
că pentru recuperarea lui a hotărât să ia capturi din Rusia: 

- M-am hotărât să iau capturi, şi eu răspund în faţa istoriei 
şi a neamului românesc de această hotărâre. 

Mihai Antonescu era însă mai sceptic şi mai prudent decât 
Mareşalul şi de aceea el convinge pe Mareşal ca administraţia 
Transnistriei să atârne de Comandamentul suprem al armatei de 
operaţiuni, adică de Mareşal, iar administraţia Basarabiei şi 
Bucovinei direct de Conducătorul Statului, deci tot de Mareşal. 

Conducerea provinciilor era încredinţată câte unui guverna¬ 
tor, care, având sub ordine reprezentanţa unui redus guvern, 
conducea administraţia descentralizat şi fără răspunderea 
guvernului. De aceea, deportările evreilor făcute din Bucovina 
şi din Basarabia prin hotărârea luată de Mareşal de la Marele 
Cartier General, în calitate de şef suprem al armatei şi dictator al 
ţării, se fac fără cunoştinţa vreunui membru al guvernului, nici 
chiar a lui Mihai Antonescu. 

Am să amănunţesc administraţia Basarabiei şi a Bucovinei 
şi înfăptuirile realizate în aceste provincii, pentru a se învedera 
opera creatoare a Mareşalului. 

Administraţia provinciilor, cum am arătat, este încredinţată 
câte.unui guvernator de fiecare provincie, ofiţeri generali cu 
reputaţie bine stabilită în armată. 

Ministerele din centru nu aveau competenţă asupra provin¬ 
ciilor Basarabia şi Bucovina, cu excepţia Armatei, Justiţiei, 
Propagandei, Poliţiei şi Jandarmeriei. 

Guvernatorii aveau rangul de miniştri şi colaborau cu orga¬ 
nele centrului fără însă a fi subordonaţi. Provinciile aveau bugetul 
lor întocmit de guvemăminte, văzut de ministeml de Finanţe şi 
aprobat de Conducătorul Statului. 

Legea care hotăra această administraţie, dată la 4 septembrie 
1941, prezenta următoarele înlesniri: 

1) . Infaptuia descentralizarea administrativă, admi¬ 
nistraţia săvârşindu-se prin autoritatea guvernatorului 
asupra tuturor ramurilor de administraţie; 

2) . Conducătorul dădea directive în teren; ele 
constituiau călăuza guvernatorului, şi responsabilitatea 
execuţiei o avea tot faţă de Conducător; 

3) . Toate nevoile provinciei se satisfăceau prin pro¬ 
priile mijloace; 

4) . Birocratismul era aproape distrus, legea conta¬ 
bilităţii statului fiind desfiinţată pentru provincii, astfel încât 
se simplifica angaj area cheltuielilor prin înlăturarea unor 
formalităţi complicate. 

Consecinţele legii descentralizării, a aplicării ei şi a contro¬ 
lului permanent făcut de Conducătorul Statului personal şi prin 
organele sale au avut drept efect că provinciile şi-au revenit 
aproape instantaneu la viaţă sub toate raporturile: administrativ, 
economic şi cultural. 

Astfel, în Basarabia: 

Haosul lăsat în urma retragerii trupelor sovietice şi a 
personalului rus de conducere administrativă a fost, mulţumită 
măsurilor de prevedere luate de Mareşal, înlăturat foarte repede. 
Echipe de jandarmi pentru restabilirea ordinii în provincie au 
urmat de aproape trupele operative, iar la adăpostul lor s-au 
putut instala în linişte organele administrative şi de poliţie. 

Funcţionarii de toate gradele şi ramurile de activitate, 
organizaţi şi articulaţi după directivele de amănunt ale 
Mareşalului au intrat în slujbele lor, iar locuitorii refugiaţi de la 
oraşe şi sate au început să se reîntoarcă la căminele lor, refă- 
cându-şi gospodăriile distruse sau grav devastate. 

Mareşalul a împărţit plugarilor 100.000 de vite, aduse din 
Transnistriaîn locul celor ce fuseseră evacuate de ruşi; s-au adus 

din Vechiul Regat: coase, seceri, treierători, pluguri, batoze etc. 
necesare agriculturii. 

Autoritatea a ajutat mult prin măsurile practice luate local. 

Sub raportul cultural, s-au reparat toate clădirile şcolare 
stricate, atât cele de la oraşe cât şi cele de la sate, astfel încât 
chiar în toamna lui 1941 funcţionau 2.600 de şcoli cu peste 6.000 
de învăţători şi mai mult de 40 de licee şi şcoli de specialităţi. 

Mareşalul a hotărât ca fiecare şcoală să posede un teren de 
cultură de 5-10 ha şi teren pentru grădină de zarzavat. Pe lângă 
fiecare şcoală primară au luat fiinţă ateliere în care copiii sătenilor 
puteau să înveţe şi să lucreze singuri o parte din uneltele şi cele 
trebuincioase gospodăriei săteanului. Existau ateliere de ffân- 
gherie, lemnărie, olărie, împletituri de nuiele etc. Fetele aveau 
ateliere de ţesut pânză, borangic, lucrul manual, cusutul, torsul 
lânii, împletitul ciorapilor. Aceste înfăptuiri au fost realizate la 
toate şcolile primare din toate comunele rurale ale ţării. 

L-am însoţit pe Mareşal la inspecţii de control pe care le-a 
făcut în Basarabia, astfel: la Chişinău, unde au fost inspectate 
toate cazărmile, toate spitalele, toate şcolile; inspecţia a durat 
două zile, zilnic de la orele 8 la 13 şi de la 14 la 20, intrându-se 
în toate amănuntele. După ce vizitează Mănăstirea Căpriana, 
lângă Chişinău, clădită de Ştefan cel Mare în jurul anului 1480, 
am luat cu automobilele drumul Orheiului, înainte de Orhei 
inspectându-se şi Mănăstirea Curchi, clădită de Vasile Lupu în 
jurul anului 1640, şi, continuându-se călătoria, s-a făcut inspecţia 
autorităţilor din Orhei şi a tuturor satelor întâlnite de la plecarea 
din Orhei, pe noua şosea pietruită Orhei-Bălţi. 

La Bălţi, ca şi-la Chişinău, s-au inspectat toate autorităţile 
publice. La terminarea inspecţiilor au fost adunate toate autori¬ 
tăţile, iar Mareşalul făcea critica celor găsite. Inspecţiile au 
continuat pe şoseaua refăcută Bălţi-Făleşti-Ungheni-Iaşi. De la 
Iaşi apoi, pe şoseaua Podul Iloaiei-Târgul Frumos-Strunga- 
Roman. 

Fiecare post de jandarmi, fiecare poliţie, toate judecătoriile, 
tribunalele, primăriile, bisericile, prefecturile, spitalele şi peste 
tot în amănunt, oprindu-se şi controlând lucrul fiecărui şef de 
birou şi notar, perceptor, agent fiscal etc. Prin dări de seamă 
publicate în jurnale lăuda pe cei pe care i-a găsit bine şi era 
foarte aspru cu cei găsiţi în neregulă, indiferent de consideraţiuni 
de persoană şi de situaţia acesteia. 

După această cam lungă paranteză, revin la administraţia 
Basarabiei. 

La fiecare şcoală primară se găseau organizate cantine 
şcolare ale Consiliului de Patronaj, atât la sate cât şi la oraşe 
(măsura era generală pe ţară). Comitetele şcolare activau din 
plin, iar produsul terenurilor lucrate de şcolari constituia averea 
fiecărei cantine, din care se hrăneau copiii săraci. In 1942 numai 
în Basarabia se hrăneau 80.000 de copii săraci. Acestei activităţi 
şcolare i se suprapuneau căminele culturale care luaseră fiinţă 
în fiecare comună. 

Biserica a fost pusă din nou în slujba poporului, toate 
bisericile avariate fiind reparaţe cu ajutoarele date de guvernă¬ 
mânt şi populaţie. Catedrala din Chişinău, avariată greu, a fost 
reparată şi zugrăvită în stil bizantin. 

Viaţa economică s-a înfiripat încetul cu încetul, comerţul 
intrând în mâinile creştinilor, şi s-a dezvoltat astfel încât în 1942 
erau peste 3.500 de firme comerciale de toate categoriile. 
Industria, distrusă total, s-a refăcut, şi în 1942 existau: fabrici de 
ulei, mori şi alte specialităţi, în număr de 800. Fabricile de ulei 
din Bălţi şi Chişinău produceau peste 60 vagoane lunar care 
satisfăceau nevoile locale şi aveau surplusuri şi pentru populaţia 
de peste Prut. 

Agricultura era condusă de guvernământ după directivele 
date de Mareşal şi realizase planuri de cultură cu cele mai bune 
rezultate. Producţiile anuale au fost satisfăcătoare, prisosul fiind 

vândut de guvernământ fără intermediari, preţul oficial intrând 
în chimirele producătorilor. 

Terenurile foştilor colonişti germani au dat statului în 1942 
un venit de un miliard lei. 

Industria peştelui a luat o dezvoltare mai mare prin instalaţiile 
de sărat şi afumat hotărâte de Mareşal a fi făcute prin I.N.C.O.P. 
şi prin punerea în funcţiune a fabricilor de la Cetatea Albă, 
Ştefanescu, Gri viţa. 

Liniile ferate au fost puse în circulaţie într-un timp record, 
fiind readuse la ecartamentul normal; au fost reconstruite podu¬ 
rile, s-au repus în funcţiune staţiile, aşa încât, cu toată aparatura 
nenecesară, cu tot traficul foarte intens reieşit din nevoile locale 
şi cele ale trupelor operative, trenurile au funcţionat regulat şi 
punctual. 

S-a deschis o mare companie, urmărind dezvoltarea căilor 
de comunicaţie. Până la finele lui 1942 s-au construit 1.000 km 
de şosele nou pietruite, punându-se în circulaţie noi artere: a). 
Iaşi-Chişinău-Tighina; b). Reni-Bolgrad-Arciz-Sărata-Cetatea 
Albă; c). Sculeni-Făleşti-Bălţi-Floreşti-Rezina. 

In acelaşi timp, s-au reparat podurile după vechile şosele 
existente. în iulie 1941 nu mai exista nici o legătură telefonică 
sau telegrafică. La finele lui 1942 telegraful funcţiona în toate 
centrele mai importante ale provinciei, iar telefonul în toate 
comunele, cu aparatură nouă funcţionând la perfecţie. 

în primăvara lui 1942, Mareşalul împreună cu Mihai 
Antonescu şi generalul Pantazi au luat parte latâmosirea bisericii 
din Chişinău. S-au ţinut discursuri politice în Catedrală şi au luat 
parte la serbări trei foşti prim-miniştri: Gheorghe Tătărescu, 
Constantin Argetoianu şi inginer [Ion] Gigurtu. Au lipsit: Iuliu 
Maniu şi Dinu Brătianu. 

în octombrie 1942 a avut loc la Chişinău expoziţia Basarabiei 
şi, apoi, inaugurarea Turnului Mareşalului la Ghidighici pentru 
a se însemna locul de unde au fost conduse luptele trupelor 

germano-române asupra Chişinăului. Au asistat Regele, Regina 
[-mamă] şi parte din membrii guvernului. 

Mihai Antonescu a ţinut o cuvântare prin care arăta că 
prezenţa Regelui la inaugurare constituie un act prin care acesta 
îşi arăta recunoştinţa faţă de “Mareşalul dezrobitor”. 

“Mareşalul dezrobitor” şi “Cruciada contra bolşevismului” 
sunt două creaţii proaspete ale lui Mihai Antonescu puse în 
circulaţie după reîntoarcerea sa de la Berlin, urmând semnării 
Pactului Anti-Komintem. 

Era oare Regele atât de mult ostil politicii mareşalului 
Antonescu? 

Guvernământul Bucovinei a luat fiinţă la 7 iulie 1941, o 
dată cu ocuparea oraşului Cernăuţi, urmat fiind imediat de 
autorităţile administrative şi poliţieneşti. 

Guvernământul cuprindea, în afară de judeţele din Bucovina, 
şi judeţele Hotin şi Dorohoi. 

Toate şcolile de toate categoriile au fost reparate, clădindu-se 
şi unele noi prin munca de folos obştesc şi cu materiale date de 
guvernământ. 

Pe lângă şcolile de la sate s-au înfiinţat ateliere, ca şi în 
Basarabia şi în restul ţării. 

Au luat fiinţă 250 de cămine culturale cu concursul Societăţii 
pentru Cultură din Cernăuţi şi al Fundaţiilor Regale. Şcoala 
Politehnică “Gh. Asachi” din Iaşi a fost mutată la Cernăuţi şi în 
mai puţin de un an a putut funcţiona complet, punându-i-se la 
dispoziţie de guvernământ imobile, fonduri şi mână de lucru. în 
vara lui 1942 au funcţionat pentru prima oară 7 şcoli de 
gospodărie ţărăneşti cu foarte bune rezultate. 

S-au creat 9 şcoli de ucenici cu peste 1.500 de elevi. 

Viaţa economică a fost înviorată, realizându-se: 

- Punerea în funcţiune a 200 de fabrici de tot felul, conduse 
de români, unde şi-au găsit existenţa mii de lucrători români. 

- S-au deschis peste 1.500 fonduri de comerţ. 

- Fabricile de cherestea au putut da produse pentru interiorul 
ţării, aducându-se în schimb grâul şi porumbul necesare 
regiunilor de munte deficitare.' 

- S-au trimis în ţară alimente ce prisoseau provinciei, ca: 
vite, păsări, ouă, cartofi, zahăr, unt, brânză. 

-în domeniul agriculturii, în afară de executarea planurilor 
agricole, s-au plantat mulţi pomi fructiferi; s-au asanat toate 
lacurile cultivatoare de peşte; s-au constituit mai multe ferme 
model şi s-au cumpărat 150 tractoare agricole. 

- In domeniul muncii şi asigurărilor sociale s-a realizat 
protecţia muncii, obligându-se legal industriile să creeze cămine 
pentru ucenici şi stabilindu-se minimul de salariu. Asigurările 
sociale numărau mai multe mii de membri, iar căminul funcţiona 
făcând multiple înlesniri. 

- Comunicaţii: numai într-un an s-au realizat, prin munca 
de folos obştesc, lucrări de drumuri, şosele, poduri şi podeţe cu 
valoare de 500.000.000 peste sumele acordate în buget. 

-Pe valea Ceremuşului şi a Moldovei s-au făcut îndiguiri 
în valoare de sute de milioane. 

-In domeniul românizării, guvernământul administra: 

a. Bunurile germanilor repatriaţi în Germania; 

b. Bunurile populaţiei deportate de ruşi în 1940-1941; 

c. Bunurile evreilor deportaţi din ordinul Mareşalului. 

Ele constau din terenuri arabile, păduri şi imobile. Li s-a 

făcut identificarea, inventarierea şi au fost exploatate după legile 
de românizare din ţară. Aceste bunuri constituiau proprietatea 
statului român, la fel ca şi fondurile industriale şi de comerţ, 
administrându-se de guvernământ. 

Consiliul de patronaj al operelor sociale a înfăptuit: 

Un cămin pentru băieţii orfani de război; un cămin pentru 
fetele orfane de război, fiecare pentru câte 120 de copii; un centru 
pentru reeducarea marilor mutilaţi orbi; două spitale de răniţi, 
unul în Cernăuţi şi altul la Vatra Domei. 

în 1942 am întovărăşit pe Mareşal la o inspecţie de amănunt 
a provinciei, care a durat 4 zile. S-au inspectat toate instituţiile şi 
autorităţile din Cernăuţi, Hotin şi Fălticeni, precum şi posturile 
de jandarmi şi şcolile de pe traiectul şoselelor ce duceau în aceste 
oraşe. Inspecţia s-a făcut după aceleaşi norme ca şi în Basarabia. 
Aceste două provincii au fost ţinute sub observaţia directă a 
Mareşalului şi pentru faptul că se experimenta un sistem nou de 
administraţie care pornea de la comună, ca celulă primă adminis¬ 
trativă, trecându-se prin subprefecturi, prefecturi şi guvernământ. 

Ceea ce se experimenta era inovaţia de a se face din sub- 
prefecţi şi prefecţi elemente de îndrumare şi control, scoţându-se 
de la ei orice ţintuire birocratică. Se urmărea ca, mai târziu, 
descentralizarea administrativă pe provincii să se întindă în toată 
ţara. 

O să ating în treacăt şi evacuarea evreilor din Bucovina, 
care a fost ordonată de Conducătorul Statului. La Cernăuţi era 
instalat un reprezentant al Partidului Naţional-Socialist German, 
Pflaiimer, iar la Chişinău, Streicher, care erau veniţi pentru 
administrarea provinciilor. Mareşalul a justificat evacuarea 
evreilor în Transnistria, fiindcă nu li se garanta viaţa în Bucovina 
şi Basarabia prin prezenţa unor Gauleiteri germani; la început 
ambele provincii trebuiau să fie păstrate în administrare de 
germani până la încheierea păcii, însă în urma intervenţiei 
Mareşalului s-a renunţat. 

Evacuarea evreilor din Bucovina s-a făcut după dispozi- 

tiunile Marelui Cartier General în două rânduri: 

> 

Prima evacuare în noiembrie 1941, prin Jandarmerie, şi au 
fost evacuaţi 70.000 (şaptezeci mii) evrei. Guvernatorul a 
intervenit să fie excluşi de la evacuare 20.000 de evrei cu familiile 
lor, fiind specialişti necesari vieţii economice. 

A doua evacuare s-a executat în iunie 1942, pentru 4.000 
de evrei care fuseseră opriţi de la prima evacuare, fiind bolnavi. 

La sfârşitul lui octombrie 1942 am întovărăşit la vizita 

Cernăuţilor pe Rege şi Regina [-mamă], Mihai Antonescu, 

[Gheorghe] Alexianu, generalul Voiculescu pentru a vizita 
expoziţiile provinciei organizate de generalul [Gheorghe] 
Calotescu, guvernatorul Bucovinei. Veneam de la Cernăuţi 
(Chişinău-«. ed), unde participaserăm la serbări asemănătoare. 

La 8 noiembrie 1941 a avut loc la Bucureşti o paradă 
prilejuită de întoarcerea de pe front a Diviziilor de Gardă şi 
Blindată, după terminarea luptelor de la Odessa. 

Din partea Fuhrerului a sosit, încă din ziua de 7 noiembrie, 
în Bucureşti, feldmareşalul [Wilhelm] Keitel, care a fost primit 
în gara Mogoşoaia de întreaga Misiune germană în cap cu baronul 
von Killinger şi de generalii Iacobici şi Pantazi din partea 
Mareşalului şi a armatei. 

Toţi eram aşezaţi pe peronul gării într-o ordine, la dreapta 
formaţiei, chiar vis-â-vis de locul unde trebuia să se coboare din 
vagon Keitel aflându-se Pantazi şi Iacobici. Protocolar, primul 
care trebuia să întâmpine pe mareşalul german era generalul 
Pantazi, însă Iacobici, care ţinea foarte mult la atitudini de 
reprezentare şi poze de prestigiu, a trecut discret la dreapta 
generalului Pantazi. în fond, mişcarea lui Iacobici mi-a convenit, 
eu neştiind să vorbesc nemţeşte, pe când pentru Iacobici germana 
era limba maternă pe care o vorbea zilnic. 

Trenul stopează, feldmareşalul se dă jos din vagon, salută 
cu bastonul de mareşal pe Iacobici şi pe mine şi trece imediat la 
baronul Killinger şi la membrii Legaţiei germane, cărora le 
strânge mâna foarte prietenos. 

Iacobici se întoarce spre mine şi-mi spune: “Nu este nicio¬ 
dată rău să scapi de o strângere de mână, dacă poţi”. A doua zi 
a avut loc o mare defilare. Ostaşii, venind de pe câmpul de luptă, 
uitaseră disciplina defilărilor de paradă, iar lumea doritoare să 
vadă pe cei reîntorşi de la moarte se înghesuia în aşa măsură 
încât cordoanele de pază au fost împinse înspre tribună. 

Generalul Iacobici, comandantul de la Odessa, luase din 

ajun Ordinul “Mihai Viteazul” de la Mareşal, în urma unei discuţii 

aprinse, Iacobici susţinând că trebuie să fie decorat pentru istorie, 
iar Mareşalul nefiind de loc de acord că Iacobici dusese trupele 
la o mare izbândă. 

La defilare, generalul Iacobici, fostul comandant al Coman¬ 
damentului “Vrancea” [Armata 4], călare pe un cal alb, trece în 
capul trupelor, pe sub Arcul de Triumf, pentru a defila apoi prin 
faţa tribunei regale unde se aflau: Regele, Regina [-mamă], 
Mareşalul, Keitel şi Mihai Antonescu. Trecerea generalului Iaco¬ 
bici pe sub Arcul de Triumf a displăcut cu totul Mareşalului. 

Defilarean-a fost o paradă ca cele obişnuite, trupele mergând 
fără cadenţă, fără aliniere, muzicile căutând să-şi conformeze 
tactul după ritmul cadenţei ostaşilor, din care cauză aveau o 
variaţie mergând de la andante cantabile la allegro vivace, 
supărătoare pentru ochii şi urechile lui Ion Antonescu care nu 
puteau suporta decât ordinea cea mai perfectă, iar acesta [Ion 
Antonescu] mă căuta insistent cu privirile prin mulţime. Avea 
nevoie de un paratoner pentru descărcarea furiei şi, dându-mi 
seamă, mi-am făcut datoriaieşind la iveală. Abia în această clipă 
începusem să-mi dau seama că eram vizat ca fiind marele vinovat 
prezumtiv. Dar eu socotisem că aceste trupe trebuiau conduse 
de şeful lor cu care se întorceau de pe câmpul de luptă, crezând 
că un domn de la Bucureşti, căutând să impună o străşnicie în 
felul de a parada (sic!) a unor ostaşi, şi din faţa gloanţelor, nu 
s-ar fi putut afla chiar la locul lui. Şi apoi comandantul lor era 
Iacobici, pe care nu-mi trecea prin gând să-l jignesc în nici un 
fel. 

Feldmareşalul Keitel i-a făcut complimente Mareşalului, 
spunându-i că parada a fost foarte frumoasă şi că în Germania 
pasul [de] paradă nu era cunoscut decât de unităţi special dresate 
pentru acest scop, şi îl asigura că unităţile de război germane 
merg mult mai liber de cum au mers trupele române, care cu 
siguranţă s-au prezentat remarcabil de bine. 

Am fost chemat la Preşedinţie şi încărcat de reproşuri. Era 

inutil să mă dezvinovăţesc, fapt de care, când a ieşit din enervare, 
Mareşalul şi-a dat singur seama. 

Feldmareşalul Keitel i-a făcut în biroul de lucru al Mareşa¬ 
lului o expunere pe hartă asupra operaţiunilor de război, din 
care reieşea că armata sovietică urma să fie curând scoasă din 
cauză. Este drept că în prima fază a războiului cu Rusia operaţiile 
germane mergeau foarte bine, iar enormul număr de prizonieri 
luat de germani şi pierderile foarte mari suferite de ruşi în oameni, 
armament de tot felul, tancuri, avioane etc., îndrituiau să se tragă 
concluzii optimiste. 

După plecarea feldmareşaiului, generalul Iacobici, şef de 
Stat Major al armatei, era preocupat pentru început îndeosebi 
de chestiuni de prestigiu. El era bărbat frumos, falnic, având nas 
vulturic şi aptitudini de “om vultur”, după tiparul lui Keyserling. 
Bănuind că generalul Pantazi va fi numit ministru de Război şi 
nu-i convenea să fie sub comanda acestuia - şi îl înţelegeam 
foarte bine, fiindcă nici mie nu-mi convenea când a venit el 
ministru deasupra mea, deşi eram mult mai tânăr ca el -, a cerut 
Mareşalului ca să facă o nouă reorganizare a Marelui Stat Major, 
reorganizare prin care el îşi lua titlul pompos de: “Şef al Statului 
Major General al armatei şi al Marelui Stat Major”, având sub 
ordine trei şefi de Stat Major: Şeful de Stat Major General al 
Armatei de Uscat, cel al Aeronauticii şi cel al Marinei. Şi, mai 
presus de toate, a cerut ca Marele Stat Major să nu mai atârne 
de Ministerul de Război, ci direct de Comandamentul Suprem, 
prin urmare direct de Mareşal, chiar în cazul când ar veni în 
locul Mareşalului un alt ministru de Război. Prin această orga¬ 
nizare, rolul şefului de stat major devenea similar demnităţii de 
ministru ca situaţie şi, deci, şi ca răspundere. 

Mareşalul a aprobat, însă a fost nemulţumit de propuneri, 
având impresia că: “Iacobici vrea stat în stat.” 

Prizonierii de război începuseră să sosească din mijlocul lui 
octombrie şi ei erau direct sub ordinele Statului Major. în calitate 

de girant al Ministerului de Război, ministru fiind Mareşalul, 
am dispus doar ce efecte să se dea prizonierilor şi felul cum 
urmează ca ei să fie hrăniţi, după ordine de amănunt date de 
Mareşal la o şedinţă la care lua parte subşefiil Marelui Stat Major, 
general [Socrate] Mardare, şi personalul Subsecretariatului de 
Stat al Aprovizionării. Prizonierii ce lucrau erau hrăniţi exact ca 
ostaşii români; cei ce nu munceau, în loc de 0,600 grame pâine 
zilnic, aveau 0,300 (trei sute de grame), exact la fel cu populaţia 
civilă. Restul hranei identic ca ostaşii români. 

Eram în război şi în mare criză de efecte, aşa încât prizonierii, 
care în cea mai mare parte îşi aruncaseră efectele şi parte din ei 
le vânduseră, nu au putut fi prea bine echipaţi. Ordinul meu a 
fost să fie echipaţi la fel ca oamenii din interior, însă intendanţii 
au aplicat ordinul cu zgârcenia caracteristică acestei specialităţi, 
iar Statul Major s-a declarat mulţumit, nemaifacându-mi nici o 
întâmpinare. 

Pentru conducerea lagărelor de prizonieri, unele lagăre fiind 
încă în lucru, a fost numit de Statul Major, colonel Drăgănescu, 
căruia i s-a format o secţie specială în Statul Major şi care a avut 
sub ordine toţi prizonierii care în acest moment erau de 480 
ofiţer şi 18.500 prizonieri. 

Numărul lor a crescut în 1942, având în ţară 72.000 prizo¬ 
nieri şi 800 de ofiţeri 63 , iar liberi, în Ucraina, 75.000 prizonieri şi 
400 de ofiţeri 64 . 

Comandamentul armatei se execută în felul următor: până 
la Nistru se întindea competenţa Ministerului de Război; începând 
de la Nistru spre Est, competenţa revenea Comandamentului 
Suprem, adică Mareşalului, care-şi exercită autoritatea direct 
prin Statul Major şi, de acesta din urmă, prin împuternicirea 
dată de Mareşal. 

Ministerul de Război nu avea nici o competenţă asupra 
ostaşilor aflaţi în Transnistria şi Rusia. 

Mi-a convenit mult faptul că n-am avut drepturi de 
comandament în Transnistria, unde, în afară de două ori, în 

trecere prin Odessa, nu am călcat cu piciorul, neinspectând aici 
nici o trupă. 

Guvernul, sub impresia Mareşalului, îşi exercită opera de 
guvernare, Ion Antonescu ordonând îndeosebi diferite raţiona¬ 
lizări la hrană, reieşite din faptul că recolta fusese mijlocie în 
privinţa păioaselor şi operaţiunile, pe de-o parte, apoi deconcen- 
trarea forţelor, pe de altă parte, luaseră tot suflul căilor ferate, 
iar transporturile de alimentare deveniseră din nou foarte grele 
după cucerirea Odessei. 

Oamenii deconcentraţi, înapoindu-se acasă, târziu, de pe 
front, şi iama căzând timpurie, porumbul nu putuse fi cules, aşa 
încât situaţia în ţară se îngreuna şi la sate. 

Prin energie şi raţionalizarea consumului s-a putut trece iama 
destul de mulţumitor. 

Mareşalul era îngrijorat de marele consum de came ce se 
făcuse în 1940 şi 1941, pentru că, fiind multe trupe mobilizate, 
consumul de came, îndeosebi până în noiembrie 1940, a fost 
foarte mare. Conducătorul Statului socotea că bogăţia României 
trebuia să reiasă din industrializarea agriculturii şi înmulţirea 
numărului de capete de animale la hectar, prin crearea de locuri 
de păşune artificiale şi crearea şi organizarea de abatoare, frigori- 
fere, fabrici de congelat carnea şi conservat untul etc., pentru 
export. Aceasta era soluţia la care se oprise pentru a da mijloace 
de muncă şi viaţă oamenilor; de aceea el reglementează consumul 
de came şi organizează ameliorarea raselor: cabaline, bovine, 
porcine şi ovine, iar prin veşnicele controluri şi alarmarea organe¬ 
lor interesate impune executarea ordinelor date în această direcţie. 

La armată aveam strânse parcuri mari de vite pentru tăiere 
şi adăposteam aceste vite în şoproane căptuşite în apropierea 
fabricilor de zahăr din ţară, pentru a putea fi îngrăşate cu borhotul 
ce se da ca supliment pentru hrană. 

Unităţile aduseseră din Transnistria, peste nevoile de consum 
pe timpul transporturilor, câteva capete de vite în plus, fiecare 

din ele. Atât vitele din parcurile de consum, cât şi cele aduse de 
unităţi fiind tinere, am primit ordin să fie clasate şi schimbate cu 
vite infirme sau bătrâne de-ale populaţiei civile, iar pentru vitele 
tinere s-a interzis sacrificarea. Aceste dispoziţiuni au fost apoi 
amendate de noi dispoziţiuni, care hotărau ca toate vitele tinere 
rămase asupra armatei să fie date gratuit văduvelor de război 
sărace şi invalizilor de război. Operaţia s-a executat prin armată 
şi prefecturi, îndeosebi în judeţele care au avut maximum de 
pierderi în război. Pentru răniţii din spitale şi invalizii de război, 
grij a era îndreptată înspre ei în toate clipele şi se mani festa atât 
în domeniul material, cât şi în cel moral. 

Echipe de teatru, cinematograf, radio, artişti izolaţi, confe¬ 
renţiari pregătiţi, orchestre treceau prin toate spitalele şi 
înveseleau oamenii în suferinţă. Alcătuisem un decret pentru a 
fi decoraţi ofiţerii şi gradele inferioare, în raport cu procentul 
invalidităţii, pentru că, sub raportul educativ, nicăieri o decoraţie 
nu este mai bine aşezată decât pe pieptul unui invalid (cer scuze 
domnilor politicieni, este o opinie modestă). De la această idee, 
vizite cu Regele, cu Mareşalul şi de cele mai multe ori singur 
prin toate spitalele, pentru decorarea invalizilor şi inspectarea 
spitalelor. 

Deplasările au fost apoi micşorate, prin concentrarea invali¬ 
zilor în Bucureşti şi Iaşi în spitale înzestrate cu toate aparatele 
necesare reeducării invalizilor. 

Am fost împreună cu Mareşalul la Spitalul central de boli 
nervoase, unde fuseseră aduşi marii mutilaţi de război. Vorbind 
cu ei, îi întreba de felul cum sunt trataţi, de hrană, curăţenie etc. 
Apoi, pe fiecare în parte, dacă a primit 6crisori de acasă. Unul 
singur îi răspunde că a scris de patru ori şi nu a primit încă nici 
un răspuns. Cine poate fi vinovat? Vîceministrul de Război, adică 
generalul Pantazi. Şi-am primit în faţa întregului personal 
spitalicesc observaţii pe un ton dur pentru că neglijam invalizii 
şi răniţii de război... N-am răspuns o vorbă, iar înapoia mea o 

doamnă doctor spunea unei colege: “Cum o fi putând să mai 
stea în minister?”. Judecam că, fiind război, trebuia să depunem 
toate silinţele, orişiunde am fi fost puşi, fără consideraţiuni de 
amor propriu. 

Şi mai eram, încă, şi convins că Mareşalul făcea aceste 
observaţii ca toată lumea să vadă şi să ştie că el face responsabil 
pe cel mai mare, deci pe ministru, de orice este neregulat în 
sfera sa de acţiune. 

A doua zi, m-a convocat împreună cu ministrul de Interne 
şi ne-a împărţit rolurile: eu trebuia să asigur, prin organele mele, 
trimisul scrisorilor de [către] răniţi, iar ministrul de Interne, prin 
jandarmi, trebuia să impună în sat familiei rănitului să scrie 
acestuia. Şi totul a mers normal. 

La minister s-a organizat oficiul invalizilor, orfanilor şi 
văduvelor, cu scopul de a li se ţine evidenţa, a le face pensiile 
cuvenite şi a li se împărţi de Societatea de Patronaj ajutoare. 
Când s-a creat acest organ, dej a înfiinţasem şcoli primare în care 
erau primiţi interni 1.000 de orfani de război, fiind în curs de 
lucru internate în fiecare oraş din ţară, la regimentele de infanterie, 
pentru câte 100 de copii care urmau să înveţe la şcolile primare 
ale statului din localitate*. 

Toate fabricile şi întreprinderile mari industriale erau de 
asemenea obligate să întreţină gratuit un anumit număr de orfani. 
Fetele orfane de război au primit ajutoare în sate prin Consiliul 
de Patronaj, iar orfani de ambii părinţi, băieţi şi fete, au fost luaţi 
cu totul în grija patronajului. 

Tot ceea ce realizase ministerul o făcuse atât dintr-un spirit 
de înaltă datorie, cât şi pentru scopuri educative. Totul însă era 
executat sub impulsul şi controlul direct al Mareşalului. 

Spitalele de reeducare, şi spitalele în general, erau conduse 
printr-o colaborare intimă între Ministerul Sănătăţii şi cel de 

* în varianta dactilografiată: “Principiul era că, dispărând tatăl copilului, 
regimentul în care părintele a dispărut să aibă grijă de copilul celui ce şi-a 
vărsat sângele sub cutele drapelului regimentului- n . ed 

Război spre mulţumirea răniţilor, familiilor acestora şi chiar a 
Mareşalului, care vedea că ordinele se execută. 

Situaţia militară pe frontul de Est se prezenta astfel: în 
sectorul de sud al frontului forţele germano-române au cucerit 
Crimeea, forţe sovietice rămânând numai în capul de pod de la 
Sevastopol şi în munţii Crimeii, organizate în bande de partizani. 
Armata generalului von Kleist a cucerit Rostovul, având cartierul 
la Taganrog. Corpul de Cavalerie român, cu cartierul la Meli- 
topol, avea două divizii de cavalerie pe ţărmul nordic al Mării 
de Azov, în zona Melitopol-Berdiansk-Natalievka. De la Rostov, 
frontul Grupului de Armate “Sud” mergea spre Harkov pentru 
a se duce spre nord la legătura cu Grupul de Armate “Centru”, 
care a fost oprit Ia vest de Moscova, şi care se prelungea până la 
apus de Leningrad cu Grupul de Armate “Nord”. 

Armata română avea în Rusia: 3 divizii de vânători de munte 
şi Corpul de Cavalerie, reprezentând în total forţa a trei divizii. 
Germanii cereau şi cele patru divizii care formau trupele de ocu¬ 
paţie între Nistru şi Nipru. 

In luna decembrie 1941 a sosit în Bucureşti adjutantul lui 
Hitler cu o scrisoare prin care cerea încă trupe pentru a fi trimise 
în Rusia 65 . Adjutantul Fiihrerului a făcut la hartă o expunere a 
situaţiei de pe front, care cuprindea, aproape aidoma celei 
înfăţişate de feldmareşalul Keitel în noiembrie, din care reieşea 
că situaţia pe frontul rus este foarte bună. Iama timpurie, expunea 
colonelul adjutant, şi organizarea spatelui siliseră comandamentul 
german să întrerupă operaţiile, deşi forţele ruseşti fuseseră reduse 
la ultima extremitate. Se pretindea că ruşii nu mai aveau la nord 
de Moscova decât forţa a 20 de divizii, iar la sud un număr cam 
tot atât de redus de forţe, care la primăvară urmau şi acestea să 
fie distruse. Se cereau însă 4 divizii româneşti, fiindcă frontul 
era slab pe direcţia Dnepropetrovsk-Pavlograd şi inamicul 
strânsese forţe cum putuse şi atacase între Harkov şi Pavlograd. 


www.dacoromanica.ro 


166 


CONSTANTIN PANTAZI 


Era foarte interesantă expunerea făcută de un tânăr şi vioi 
colonel de stal major, adjutantul lui Hitler, dar dacă inamicul era 
aşa de slab, cum se explicau noi contraatacuri îndârjite ale lui? 
Realitatea era cu totul alta: înaintarea se făcuse prea grăbit, 
feldmareşalul [Walter] von Brauchitsch, generalissimul armatei 
germane, fusese de părere să se înainteze în limitele în care se 
făcea organizarea spatelui armatei, pentru a nu se avea surpriza 
unei reacţiuni ruseşti cu urmări neplăcute. Hitler găseşte însă că 
Brauchitsch este timid şi-l înlocuieşte, luând personal comanda 
Se pare că şi o neînţelegere, colorată cu o oarecare invidie a 
feldmareşalului Keitel, a contribuit la aceasta. Mareşalul Anto- 
nescu spunea că şi soţiile celor doi feldmareşali şi-au avut rolul 
lor, poate mai modest, nu însă neglijabil. 

Beţia aceasta a succesului a îndemnat îndrăzneala unui marş 
înainte, lipsit de prudenţa unor prevederi absolut necesare 
particularităţii imensului teatru de operaţii din Rusia, aducând 
ruinarea planului de război ofensiv al Germaniei din 1941. 

De fapt, aceste înaintări şi imprudenţe au fost practicate de 
germani încă de la 1866. 

In războiul mondial trecut, 1914-1918, Comandamentul de 
Căpetenie al armatei germane, după bătălia de la frontieră din 
1914, consideră armata franceză învinsă şi ordonă ca aripa 
dreaptă, compusă din trei armate - von Kliick, von Biilow şi 
von Hansen -, să execute un marş fulgerător, care din pricina 
vitezei se depărtează prea mult de bazele de operaţiuni şi îşi 
deşiră dispozitivul. Trupele de atac, din cauza marşurilor 
continue, se depărtează de bazele lor la mult mai mult de 120 
km şi aceasta era atunci maxim de ecart ce era posibil. Apoi 
grupul de armată lunecă spre sud-vest, pe la est de Paris, şi dă 
naştere bătăliei de pe Mama, care, din cauzele arătate, este 
pierdută de germani. 

Acelaşi fenomen se întâmplă şi aici, Hitler, acum fiind şi 
comandant suprem, mergea în toată viteza spre Moscova, unde 
soseşte epuizat, fără muniţii şi benzină, fără echipament de iarnă 

dat pe oameni, cu tancurile care nu mai funcţionau din cauza 
efectelor gerului asupra uleiului, pe când Rusia zvârle în bătălie 
o nouă armată care prin victoria de la Mojaisk pune armata 
germană într-o situaţie precară, pe care însă o stăpâneşte prin 
disciplină. 

Germanii au mers înainte până aici cu tancuri şi cu aviaţie; 
acum tancurile nu mai merg şi aviaţia nu mai vede, şi atunci 
singura soluţie este aşteptarea primăverii. In decembrie, reacţiuni 
ruse au loc pe frontul de Sud, unde Rostovul este reocupat de 
ruşi, iar în zona Harkov se execută o puternică contraofensivă 
rusă. 

Mareşalul dă ordin, prin Cartier, ca două divizii, 1 şi 2 
Infanterie, care se aflau între Bug şi Nipru, să fie îndreptate în 
direcţia Dnepropetrovsk-Pavlograd, unde intră direct în bătălie 
şi, chiar de la ajungere, Divizia 1, a generalului [Laurenţiu] 
Bârzotescu, are insuccese. 

în urma discuţiilor între Mareşal şi Mihai Antonescu, după 
primirea scrisorii lui Hitler, se hotărăşte a se trimite în Rusia 
forţa a 6-7 divizii de infanterie, iar scrisoarea către Hitler pentru 
confirmarea acestui fapt este concepută de Mihai Antonescu. 

La luarea hotărârii n-au fost consultate forurile militare. 

în domeniul informaţiilor, se face constatarea unui complot 
de spionaj, care este semnalat organelor de informaţie române 
de către serviciul de spionaj german. 

Prin plecarea Legaţiei engleze din Bucureşti, ministrul 
Reginald Hoare încredinţează inginerilor Popovici şi Rică 
Georgescu un fond de 80.000.000 (optzeci milioane) lei şi un 
aparat de telegrafie fără fir, cifru, pentru a servi informaţiuni 
armatei şi guvernului englez. Toţi membrii organizaţiei de 
spionaj, în număr de 30, fac parte din Partidul Naţional Ţărănesc. 

Organizaţia a fost descoperită şi prinsă, din suma de 80 
milioane fiind cheltuite până în momentul prinderii informatorilor 
26 de milioane. Situaţia era clară, toţi membrii organizaţiei 

urmând să fie judecaţi pentru spionaj. Mareşalul este determinat 
de Mihai Antonescu să ocrotească organizaţia şi, cu toate 
stăruinţele germane, procesul nu a fost judecat 66 . 

Mareşalul păstra rezerva domnilor Maniu şi Dinu Brătianu 
pentru orice împrejurări. Rusia învinsă - cum Mareşalul era sigur 
că se va întâmpla - nu însemna că Germania a câştigat războiul. 

Partidele politice însă, funcţionând clandestin - Mareşalul 
lăsându-se a fi legat la ochi puteau interveni la momentul 
hotărâtor, dacă anglo-americanii ar fi refuzat să stea de vorbă cu 
un guvern mareşal Antonescu. în cazul când Rusia rămânea 
prezentă la pacea generală, legăturile Maniu-Aliaţi erau de 
asemenea folositoare ţării. 

Mareşalul era fidel în politică alături de germani, contra 
Rusiei, însă păstra o ieşire pentru ţară, alături de Anglia şi 
America. De aceea, după ce organizaţia de spioni Popovici- 
Rică Georgescu este descoperită, legătura cu Aliaţii este conti¬ 
nuată de domnul Maniu prin postul de telegrafie fără fir al lui 
Barbu Ştirbey şi prin informaţii date de însuşi şeful Serviciului 
Secret. Legătura Maniu-Brătianu cu anglo-americanii s-a păstrat 
astfel în mod constant sub protecţia Mareşalului. 

Nemţii au intervenit în mai multe rânduri pentru a li se preda 
Maniu şi Dinu Brătianu spre a fi ţinuţi în Germania, ceea ce 
Mareşalul a refuzat justificând că nu poate face un act de 
vasalitate. 

Tot în luna decembrie soseşte în Bucureşti Karl Clodius în 
vederea negocierii schimburilor româno-germane pentru anul 
1942. Tratativele sunt duse de Mihai Antonescu după principiile 
date de Mareşal. Principiul de bază este: schimburile trebuie să 
se compenseze prin mărfuri utile vieţii. Dacă România dădea 
cereale, legume, petrol, ea trebuia să ceară în schimb tractoare 
agricole, camioane, unelte agricole, medicamente, instrumente 
chirurgicale, cocs, materii prime etc. 

în cazul când nu se pot face compensaţii echivalente. 
Germania să dea aur. Mareşalul justifica prin aceea că schimbând 

produse de hrană şi utilitate contra armament, se făcea inflaţie, 
iar economia românească şi-ar fi pierdut stabilitatea. Pentru 
armamentul ce se aducea de la germani, trebuia plătit numai 
jumătate din valoare, pentru a se putea asigura munca şi materia 
primă în Germania, iar pentru rest urma să se facă un angaj ament 
care să fie tranşat la pacea generală. 

Convorbirile Mihai Antonescu-Clodius erau foarte aprinse 
şi deseori întrerupte, ambii negociatori stând pe poziţii, dar sigur 
se realizau tranzacţii, rămânând pe principiul lor de bază şi se 
anunţă succesul nostru. în realitate au sosit în ţara atât tractoare 
şi camioane, cât şi aproape patru vagoane de aur în lingouri. 

înainte de-a încheia anul 1941 voi trece la un scurt examen 
al relaţiilor Regelui cu Mareşalul. 

Conducătorul Statului porneşte de la ideea că Regele trebuie 
să domnească nu să guverneze, şi găseşte în felul cum funcţio¬ 
nează regalitatea în Angliamodul normal cum trebuie să funcţio¬ 
neze această instituţie. 

Regele Mihai este foarte tânăr, fără experienţă şi a avut 
exemplul tatălui său care, fiind o personalitate, a exercitat de 
fapt conducerea directă a ţării prin intermediul unor guverne 
personale. Mareşalul a avut lupte cu regele Carol al II-lea şi nu 
vrea ca regele Mihai “să repete greşelile tatălui său”. în afară de 
aceasta, nu se ştia sigur cum va ieşi războiul, fiindcă în conflictele 
armate există totdeauna partidă dublă, cu beligeranţi antagonici, 
iar siguranţă absolută asupra aceluia care va avea victoria, când 
forţele se balansează, nu poate fi niciodată. De aceea, el vrea 
ca, profitând de faptul că Regele este tânăr, acesta să fie ţinut 
în afara răspunderii, ca o rezervă pentru viitor. 

Dar Regele, tocmai fiindcă eratânăi; avea şi el entuziasmul 
celor de vârsta lui şi nu-i convenea să fie ţinut într-o situaţie în 
care avea impresia că este pus intenţionat în umbră. 

Dar ciocnirea ideii lui Antonescu cu normala reacţiune a 
Regelui, sau mai bine zis din atitudinea Conducătorului care, 

voind să prevină o reacţiune regală, adoptase o atitudinea rigidă 
şi severă, s-a creat la Rege o neîncredere şi chiar o animozitate. 
Conducătorul îi numeşte Regelui mareşalul Palatului, şeful Casei 
Militare şi adjutanţi regali fără a-1 consulta, şi aceasta are drept 
efect că Regele se simte apăsat în situaţia lui de Rege. 

Mihai Antonescu la început joacă rolul de trăsătură de unire, 
dar mai târziu caută să devină simpatic Regelui, fiindcă este tânăr 
şi mai ales vrea sprijin pentru viitor. Ion Antonescu numeşte 
însă şi comandant al Batalionului de Gardă [Regală] un maior, 
devotat Mareşalului şi bun militar, dar care nu avea chiar însuşirile 
necesare unui om care trebuie să împlinească o misiune în care 
se cerea multă fineţe. 

Generalul [Constantin Z.] Piki Vasiliu, vice-ministrul Ordinii 
Publice, mai are şi indiscreţia de a urmări viaţa intimă a familiei 
regale şi este informat din belşug pentru a-i fi satisfăcut o 
curiozitate pornită spre marea senzaţie. Regele are un prieten, 
un tânăr de vârsta lui, locotenentul [Jacques] Vergotti, care, fiind 
amicul Regelui, normal, este prezentat Reginei [-mame]. Dar 
erotismul excesiv al lui Vasiliu dând evenimentelor o optică 
specială, el vede şi ceea ce chiar dacă ar fi văzut nu trebuia să 
vadă şi aduce la cunoştinţa Mareşalului cele ce “a auzit”. 

Focul izbucneşte. Mi s-a dat ordin ca toţi aghiotanţii să fie 
imediat înlocuiţi, iar locotenentul să fie scos din armată în urma 
unui raport de indisciplină pe care îl face şeful Casei Militare. 

Toate trebuiau executate de generalul Pantazi, însă acesta 
refuză să scoată din armată pe tânărul locotenent, pe care îl 
cheamă la el şi vede că este un copil bine crescut şi modest. 
Ofiţerul este mutat pe front, la serviciul pretoral al unei divizii, 
fără nici o altă consecinţă. Faptul palpitant dispare de la ordinea 
zilei, lăsând doar o penibilă impresie tânărului Rege. Lucrând o 
dată cu Regele, acesta mi-a spus: “Domnul Mareşal nu ne iubeşte 
nici pe mama, nici pe mine. El a putut chiar bănui pe mama”. 
Am avut o reacţie de indignare şi i-am răspuns Regelui: “Cum 

se poate, Majestate, să credeţi că Mareşalul ar putea fi capabil 
de asemenea nimicuri? El a mutat pe Vergotti fiindcă a avut 
impresia că acesta creşte prea mult în prietenia Regelui şi nu 
vrea să se mai poată crea legăturile ce au fost între M.S. Regele 
Carol şi [Emest] Urdăreanu.” 

La 1 ianuarie 1942 Regele dă un ordin de zi pe armată în 
care spune, între altele, "gândul nostru trebuie să fie tot timpul 
îndreptat spre ostaşii noştri care, luptând tocmai în fundul Rusiei, 
îşi varsă sângele pentru sfintele noastre drepturi. ” 

Incontestabil, Regele a fost sfătuit rău. Conţinutul acestui 
ordin a supărat foarte mult pe Mareşal, întrucât el vedea în 
Rege şi în partidele politice o rezervă care trebuia să intre în 
acţiune numai atunci cândpolitica Conducătorului nu mai putea 
reuşi. 

Ultimul act important al lui 1941 este pronunţarea celui de-al 
doilea plebiscit (noiembrie 1941 -n. ed.) prin care întreaga ţară 
dă încrederea politicii Mareşalului. Votul a fost dat tot făţiş, iar 
pronunţarea este mai favorabilă decât la primul plebiscit, 
bineînţeles facându-se toate rezervele asupra votului exercitat 
pe faţă. 

Ţara era acum de acord cu starea ei de război.* 

Trupele româneşti plecate împreună cu cele germane în 
ofensiva contra Rusiei Sovietice n-au mai fost văzute de nimeni 
dintre şefi de la începutul lui septembrie 1941. 

Am propus Mareşalului să mă duc în Crimeea cu scopul de 
a constata relaţiile dintre germani şi români, sănătatea şi hrănirea 
oamenilor, starea echipamentului şi starea morali De la minister 
dădusem Marelui Stat Major întreg echipamentul de iarnă ce 
posedam atunci, cum şi efecte noi pentru a înlocui pe cele uzate 
sau degradate şi era nevoie de un control prin care să se vadă 
realitatea de acolo. Pentru sărbătorile Crăciunului şi ale Anului 

* Urmează precizarea "Cap. V” - nota editorului. 

Nou trimisesem din ţară cozonaci, şuncă, rom şi ţigări pentru 
fiecare ostaş; aceleaşi alimente pentru ofiţerii, cărora li se da în 
plus, lor şi tuturor gradaţilor, începând cu comandanţii de grupă 
în sus, câte un ceasornic cu brăţară. Rolul meu era de a face 
control şi acela ca prin prezenţa mea să duc un semn că ţara era 
cu gândul la ei; prin urmare îmi luasem şi rolul de a stimula 
moralul. 

Mareşalul a aprobat propunerea ce i-am făcut, şi, prin suirea 
mea în avion în dimineaţa zilei de 24 decembrie 1941, am 
inaugurat inspecţiile pe front din ordinul Mareşalului, care au 
fost continuate, cu intensitatea cerută de fluctuaţiile moralului 
trupelor româneşti, până la terminarea misiunii mele de ministru 
de Război, în serviciul armatei şi al ţării. 

M-am urcat într-un avion obişnuit de transport Junkers , 
însoţit fiind de locotenent-colonelul Marcel Olteanu, directorul 
meu de cabinet, şi avionul nostru, condus de eminentul pilot 
căpitan Udriski, a intrat într-o ceaţă foarte deasă, din care n-a 
mai ieşit decât prin spargerea plafonului la 50 metri deasupra 
solului, la Nikolaev, unde am aterizat pentru a se reface plinul 
de benzină. După 20 de minute avionul a decolat din nou. Iarăşi 
am intrat în nori, pentru a reveni pe pământ la aterizare pe 
aeroportul de la Sarabuz, 40 km nord Simferopol, în Crimeea. 

La Sarabuz eram aşteptat de generalul [Gheorghe] 
Avram eseu, comandantul Corpului de Vânători de Munte, de 
generalul Manoliu, comandantul Diviziei 4 Vânători [de Munte] 
şi de adjutantul generalului german von Manstein, comandantul 
armatei din Crimeea. 

După o scurtă vizită la generalul von Manstein, am plecat 
cu automobilele la Simferopol, unde seara am cinat pentru ajunul 
Crăciunului, cu veselie de sărbători, la popota cartierului Diviziei 
4 Vânători de Munte. 

în dimineaţa zilei de 25 decembrie 1941, însoţit de generalii 
Avramescu şi Manoliu, am plecat pe direcţia Aluşta-Ialta, 

inspectând pe tot traiectul şoselei asfaltate posturile şi reşedinţele 
de companii pentru paza convoaielor contra atacurilor date de 
partizani. 

în Aluşta era organizat un mare spital de răniţi, de către 
medicul maior Ursu, un om foarte vrednic, cu care nu poţi rămâne 
în greutăţi oriunde te-ai afla. O fi fost el legionar, dar era om de 
ispravă. Se aflau acolo 2.000 de răniţi din ultimele lupte şi bolnavi 
de pe front. Am decorat ostaşi şi ofiţeri. Unora dintre ei, cum de 
pildă colonelului, pe atunci, Leonard Mociulschi, prinzându-i 
pe halatul de spital Ordinul “Mihai Viteazul”, în numele Regelui. 
Profitam de inspecţie şi pentru a-mi da seama, prin anchete 
discrete, dacă cei propuşi pentru decoraţiile “Mihai Viteazul” şi 
“Virtutea Militară” erau într-adevăr consideraţi viteji şi de 
camarazii lor. 

în calitate de vechi purtător al Ordinului “Mihai Viteazul” 
şi, potrivit statului ordinului, care prevedea că decoraţia se acordă 
în urma unei propuneri plecată de la primul şef şi susţinută 
documentat până la cel mai mare din toţi şefii intermediari, 
trebuia să ajungă la minister, pentru ca o comisie compusă din 
Mareşal, generalul Pantazi şi generalul [Nicolae] Macici să se 
pronunţe în ultimă instanţă. Cu ordinul Mareşalului am putut da 
această decoraţie pe front, întrucât nicăieri mai bine ca acolo nu 
se putea controla temeinicia actelor de vitejie, iar pentru decorare, 
în fapt, generalul Pantazi era factorul determinant al decernării 
Ordinului “Mihai Viteazul” şi controlul “Virtuţii Militare”, întru¬ 
cât Mareşalul aproba toate propunerile sale, iar Regele decerna 
decoraţia totdeauna când îi soseau decretele pentru semnare, 
ceea ce era şi normal. Au primit cu acest prilej decoraţii răniţii 
grav şi muribunzii, fiecare în prima zi a Crăciunului, arătând 
prin privire revărsarea de mulţumire a sufletului care primea 
mângâierea ce i se cuvenea. 

Prin decernarea decoraţiilor, desigur că am contribuit real 
la menţinerea moralului, ca şi prin prezenţa în mijlocul ostaşilor; 
tot atât de sigur făceam propagandă prin gest şi prin pildă. 

Am trecut la Ialta, unde se afla Regimentul 3 Călăraşi Purtat, 
regiment pe care, când am fost colonel, l-am comandat 6 ani şi 
de care erau legate cele mai strânse simţiri din viaţamea militară 
din timp de pace. Am stat noaptea la Ialta, asistând la reprezen¬ 
tarea unei reviste, alcătuită şi jucată de ostaşi pe scena frumosului 
teatru din Ialta, iar a doua zi am decorat, în grădina publică, pe 
o frumoasă zi de primăvară, ofiţeri şi ostaşi din Regimentul 3 
Călăraşi; apoi m-am înapoiat în Simferopol unde am inspectat 
trupele din oraş: 2 divizioane de artilerie grea, 2 spitale de oameni 
şi un mare spital de cai, amenajat în spitalul veterinar din 
localitate. Am inspectat apoi Divizia 1 Munte a generalului 
[Mihail] Lascăr, urmând autostrada Simferopol-Bakcisarai- 
Sevastopol pentru a merge la postul de comandă la Hai Tudor. 

Pe valea care conducea la Hai Tudor, aspect de front. 
Artileria românească în poziţie deschidea focul şi primea, în 
apropierea pieselor, rare lovituri de obuze ruseşti, ceea ce 
însemna că locurile bateriilor erau reperate (găsite şi ţintite). Gerul 
în această regiune era zdravăn, iar ofiţerii şi trupa îşi făcuseră 
mici camere într-un mal înalt, cu sobe improvizate. Tot bagajul 
lor era scos în camere: fotografii pe pereţi, predominând la loc 
de cinste portretul Mareşalului, şi poze din reviste ilustrate 
româneşti şi germane. Toate unităţile fuseseră înzestrate din ţară 
cu aparate de radio, aşa încât viaţa ostaşilor pe timpul când nu 
erau în lupte îşi avea şi ea farmecul ei, cântecele româneşti şi 
Ora ostaşului de la radio putând fi auzite de toţi. 

Am urcat nişte pante şi am ajuns în satul Hai Tudor, care 
era aşezat pe o coroană de deal, îndreptându-mă spre locuinţa 
lui Lascăr. Acesta mi-a expus pe hartă situaţia unităţii sale, însă 
era enervat şi foarte brusc cu ofiţerii, neputându-şi stăpâni nervii 
în raporturile cu aceştia. Am căutat să aduc o oarecare liniştire 
prin glume şi amabilităţi făcute celor ofensaţi şi aveam impresia 
că am izbutit, cu atât mai mult cu cât nu ştiam dacă starea de 
nervi a generalului Lascăr era permanentă sau întâmplătoare. 

Generalul Avramescu mi-a raportat că Lascăr se purtase bine pe 
front, însă că nu avea un caracter care să poată să-l facă să fie 
statornic, fiindcă nu avea nervii sănătoşi. 

Am vrut să merg să văd trupa pe front, însă Lascăr m-a 
încredinţat că nu pot face inspecţie decât dacă sunt dispus să 
stau pe poziţie 48 de ore. Ceasurile mele fiind numărate, a trebuit 
să renunţ; informaţiile de la ofiţeri m-au dus la concluzia că 
generalul Lascăr nu fusese niciodată acolo unde luptă ostaşii săi 
din linia întâi. 

L-am sfătuit însă pe Lascăr să facă rotaţie cu batalionul din 
rezervă, schimbându-se succesiv în rezervă cele de pe front, 
pentru ca oamenii să poată, după 30 de zile de poziţie, să se 
odihnească bine o săptămână. Un lucru foarte simplu, normal, 
care însă nu se făcea. 

După terminarea vizitei, înainte de a pleca, după ce eu 
mulţumisem tuturor pentru voinţa de a învinge, patriotismul şi 
energia pe care o desfăşurau, generalul Lascăr a venit din nou la 
mine şi m-a rugat cu toată insistenţa să-l schimb de pe front, 
deoarece nervii săi nu mai pot rezista. Şi găsea cererea justificată 
şi raţională, întrucât el se afla în lupte de 6 luni, pe când în ţară, 
şi chiar în Crimeea, ceilalţi generali erau în repaus. 

Nu am cedat unui fapt justificat, soldaţii şi ofiţerii lui Lascăr 
fiind într-o situaţie mult, nesfârşit mai grea decât a lui, şi plecarea 
generalului din cauza oboselii, după ce primise [Ordinul] “Mihai 
Viteazul”, nefiind de natură a avea urmări bune asupra moralului 
ostaşilor săi, însă [în] starea de nervi în care se afla Lascăr, 
prezenţa sa era şi mai dăunătoare decât plecarea; de aceea 
m-am despărţit de el cu hotărârea de a-i propune Mareşalului 
înlocuirea. 

Pe drumul de înapoiere la Simferopol, generalul Avramescu 
era amărât de felul cum se prezentase un general de sub ordinele 
sale, pe care-1 însemnase cu semnul eroilor, şi a rămas tot timpul 
abătut 

Nu mai rămânea de inspectat decât Divizia 8 Cavalerie, a 
colonelului [Comeliu] Teodorini, care se afla la extremitatea 
răsăriteană a Crimeei, în apropiere de oraşul Kerci. în seara de 
29 decembrie am luat cu automobilele direcţia Karasubasar- 
Starîi Krîm, oprindu-ne la Karasubasar, unde am inspectat statul 
major al Corpului de Vânători de Munte şi un batalion din Divizia 
4 [Munte], care lupta contra partizanilor. Lupta contra acestora 
era crâncenăm Crimeea, ei [partizanii] atacând, mai ales noaptea, 
orice fel de transporturi. 

De la Karasubasar am continuat drumul prin Stării Krîm 
spre Feodosia, unde am inspectat un escadron de cavalerie şi 
portul. Trecuse de ora 13 şi generalul Avramescu, prin faptul că 
la ora 16 se înnopta, mi-a propus să rămânem noaptea în 
Feodosia, însă eu, care nu aveam prea mult timp la dispoziţie, 
am cerut să continuăm drumul. 

Chiar în noaptea aceea ruşii au recucerit Feodosia, printr-un 
atac bruscat făcut cu trupe debarcate de pe vase 67 . 

Plecând din Feodosia, am inspectat Regimentul 4 Roşiori 
la Hagi Bel şi am stat noaptea la postul de comandă al Diviziei 8 
Cavalerie, într-un sat tătărăsc învecinat, al cărui nume îmi scapă. 

De unde pe ţărmul mării - la Aluşta, Ialta, Livadia - era 
cald ca primăvara, în Peninsula Kerci, unde vântul nu găsea nici 
un zid, nefiind munţi, era foarte frig. 

Regimentul 4 Roşiori stătea noaptea afară cu caii încovoiaţi 
de frig, iar oamenii strânşi după obiceiul românesc în jurul unui 
mare foc. Totuşi, peste tot voie bună, nimeni bolnav şi toţi cu 
nervii sănătoşi. De la începutul războiului erau tot timpul în 
operaţiuni. 

Am vorbit, ca peste tot, cu fiecare soldat în parte, 
întrebându-l din ce comună este, dacă este însurat, are copii, 
ce mai ştie de acasă. Toţi răspundeau veseli şi mândri că sunt 
ostaşi în serviciul ţării. Veselia le-a venit şi mai mult când au 
văzut că le-am adus tutun. 

Puţin după aceea, ne aflam la popota diviziei şi hotărâsem 
cu Teodorini cum să fac inspecţiile de a doua zi, când la ora 22, 
şeful de stat major al diviziei este chemat la cartier de unde se 
întoarce cu o telegramă de la comandantul Corpului 42 armată 
german 68 , prin care se anunţă că inamicul a surprins printr-un 
puternic bombardament de artilerie marină apărarea Feodosiei 
şi a reuşit să reocupe oraşul, forţe în valoare a două regimente 
făcând un cap de pod la 3 kilometri nord şi est de oraş. în 
telegramă mai era încă prescris că în zorii zilei divizia să fie gata 
de plecare, iar generalul Avramescu să plece la postul său de 
comandă unde va primi ordine. 

Toată noaptea ninsese, o ninsoare umedă, apoasă, care 
desfundase terenul, iar a doua zi, nevoia plecării lui Avramescu, 
pe de o parte, şi drumurile desfundate din regiune, în care nu 
există şosea pietruită, m-au îndemnat să iau hotărârea de a mă 
reîntoarce. La această hotărâte a intrat în joc şi faptul că de la 
Feodosia, unde atacul inamic reuşise, până la Marea de Azov, în 
linie dreaptă nu erau mai mult de 40 km, iar dacă ruşii ar fi 
strâns artera de la Stării Krîm s-ar fi putut ca plecarea din 
Peninsula Kerci să devină imposibilă pentru un timp îndelungat, 
iar eu nu aveam misiune de luptă. 

Am renunţat de a mai inspecta Regimentul 6 Roşiori, deşi 
în acel regiment se afla ca voluntar colonelul pensionar Ranet 
Ştefan, un foarte bun prieten al meu, în vârstă de 58 de ani, care 
chiar a murit în urma răcelii ce a contactat-o pe front. S-a dus 
modest în lumea camarazilor lui de arme, morţi în acest război, 
fără pretenţiile de eroism, ci numai facând-şi datoria lui simplă 
de ostaş şi vechi boier moldovean*. 

în ziua de 30 decembrie am luat drumul spre Stării Krîm. 
Nu se putea şti dacă vom mai găsi această cale liberă în cursul 
dimineţii, dar eram datori să încercăm, autostrada Stării Krîm- 
Karasubasar fiind axul de operaţiuni şi transmisiuni al Corpului 

* Paragraf prezent numai în varianta dactilografiată - n, ed. 

de armată al generalului Avramescu, care se afla cu mine şi care 
trebuia să meargă la Karasubasar. 

Cele patru automobile cu care ne aflam au făcut în dimineaţa 
acelei zile o instructivă şi, în acelaşi timp, plină de umor excursie. 
Toată zona cuprinsă între Feodosia, Starîi Krîm, Marea de Azov 
şi Vladislavovka era continuu şi puternic bombardată de aviaţia 
sovietică pornită din terenurile de lucru de la Krasnodar, 
Slavianskaia şi Anapa. Drumul nostru a fost pentru o bună bucată 
de vreme de-a lungul căii ferate Kerci-Djankoi şi era tot timpul 
bombardat. Pe lângă calea ferată, mai ales prin vecinătatea 
cantoanelor, erau făcute de ostaşi ruşi măşti individuale prelun¬ 
gite, adânci numai de 25-30 cm, un fel de albii. Generalul 
Avramescu având, bineînţeles, experienţa frontului, cum zărea 
avioane de bombardament sau auzea zgomot de motor sau 
bombe, se dădea jos din automobil şi se culca într-o albie, aceasta 
având şi paie pe fund. El însă era foarte voinic, astfele încât 
pieptul şi mai ales umflătura de sub piept îi ieşeau deasupra 
marginilor de sus ale şanţului, aşa încât oferea bombelor, şi ascuns 
fiind, o ţintă destul de serioasă, iar gestul lui de întrebuinţare a 
terenului, unit cu restul de ţintă ce rămâne din el deasupra solului, 
prezenta aspecte umoristice, pe care nu le-au scăpat din 
observaţie nici cei ce mă întovărăşeau, nici ostaşii ce ne făceau 
escorta. 

în sfârşit, după multe staţionări cu întrebuinţarea terenului, 
după cum am arătat, am ajuns la Starîi Krîm. Şoseaua era plină 
de oameni îngrămădiţi şi amestecaţi unii cu alţii: prizonieri ruşi, 
cam 3.000, păziţi de câţiva germani; răniţi, unii mergând pe jos, 
alţii transportaţi cu tărgi, căruţe şi camioane, şi multă populaţie 
rusă fugită din Feodosia. 

La Feodosia se afla în castelul maur un foarte mare spital 
german de răniţi, din care n-au putut fi evacuaţi un număr de 
300 de răniţi germani şi români. Bombardamentul era foarte 
puternic la intrarea în Starîi Krîm, însă ruşii nu bombardau 

mulţimea de oameni ce era pe şosea şi revărsată pe câmp, de o 
parte şi de alta a şoselei. Oamenii acestei gloate, fiind extrem de 
obosiţi, nu se mai fereau deloc de bombele zvârlite din avion şi 
îşi continuau nepăsători mersul. 

Trupe din Divizia 4 Vânători [de Munte] începuseră să 
sosească în Stării Krîm, şi de la ofiţeri am aflat că Divizia 4 
Munte urma să atace în dimineaţa de 31 decembrie 1941 pe 
direcţia şoselei Starîi Krîm-Feodosia, în timp ce Divizia 8 
Cavalerie trebuia să atace de la Vladislavovka spre Feodosia. 

Ninsoarea se transformase în măzăriche şi polei, care 
făcuseră din autostradă o pârtie admirabilă pentru patinaj. 

Generalul Avramescu mi-a cerut voie să-şi continue drumul, 
iar eu am rămas să iau parte la masa batalioanelor de vânători, 
care, dinspre Karasubasar, soseau succesiv la Starîi Krîm. Toată 
lumea era bine dispusă, cu moralul ridicat. Am vorbit cu foarte 
mulţi ostaşi, care prea bine nici nu mă vedeau, fiind noapte 
întunecoasă şi o singură lampă de bivuac. I-am întrebat de nevoi 
şi mi-au spus că li s-au rupt ciorapii şi pantalonii; micul echipa¬ 
ment era de asemenea în mare parte rupt. 

Pe la ora 23 am reluat drumul spre Karasubasar-Simferopol. 
La 4-5 km de la ieşirea din Karasubasar spre Simferopol, o 
luminăţie feerică pe şosea arăta că sunt în trecere spre front trupe 
motorizate. Era Regimentul 3 Călăraşi Motorizat care venea de 
la Ialta pentru a lua parte la lupte. Coloana mergea în mare viteză 
şi ne-a prins într-o curbă a şoselei, care era brăzdată pe ambele 
margini de şanţuri adânci. Din cauza gheţii de pe autostradă, 
camioanele Regimentului 3 Călăraşi nu mai puteau ţinemarginea 
dreaptă la curbe, ele patinând spre stânga. Am fost nevoiţi să 
oprim în şosea cu farurile aprinse, dar şi de acolo un camion 
de-al Regimentului 3 Călăraşi ne-a aruncat până în buza şanţului. 
Maşina noastră a avut avarii, camionul s-a oprit. Şoferul de la 
camion când a aflat cine era în maşină a îngheţat total, nepre¬ 
văzuta întâmplare completând efectul frigului cu care luptase la 


www.dacoromanica.ro 


180 


CONSTANTIN PANTAZI 


volan. Firea mea nu împinge [la] momente de explozii nervoase 
şi am încredinţat pe cei speriaţi că nu există nimic alarmant în 
situaţie, iar şoferul de la maşina ce mă conducea, când am pornit 
la drum, mi-a spus: “Domnule ministru, vă rog foarte mult, nu-i 
spuneţi domnului general Avramescu că a fost lovită maşina, că 
este nenorocire pentru mine”. 

Controlul ce am făcut în Crimeea îşi avusese efectul lui moral 
şi urma să-l aibă şi pe cel material. Echipamentul de iarnă nu 
sosise, deşi magaziile Statului Major de la Tiraspol erau pline cu 
efecte. Oamenii, în cea mai mare parte, aveau pantalonii rupţi la 
genunchi, ciorapii şi micul echipament aproape zdrenţuite. 
Corespondenţa oamenilor nu sosea din interior. 

La artileria grea era o mare lipsă de proiectile, şi maşinile 
erau aproape lipsite de benzină. “Un atac brusc, domnule general, 
şi aici rămân toate remorcile şi camioanele şi este păcat, mai 
ales de materialul artileriei grele, ambele divizioane fiind complet 
motorizate”, îmi raporta generalul Avramescu. Benzina trebuia 
dată de germani, dar cu toată renumita lor organizare au fost 
totdeauna în criză cu ceea ce trebuiau să aducă din interior. . 

Marele Stat Major român dăduse toate ordinele la timp, însă 
lipsa de control şi greutăţile întâmpinate au avut ca efect starea 
arătată. 

Am dat ordin, chiar a doua zi după sosirea mea la Simfe- 
ropol, Ministerului de Război, organelor mele, care au organizat 
imediat coloane de camioane din Tiraspol şi transporturi prin 
avioane. 

Primele transporturi începuseră să sosească înainte de 
plecarea mea din Crimeea. 

Serviciile ministerului au impulsionat lucrul şi în două 
săptămâni tot necesarul era prezent în Crimeea: echipament, 
muniţie, benzină chiar corespondenţă. Biata corespondenţă era 
tencuităîn vrafuri la Tiraspol, unde se găseau camere pline până 
în tavan. 

în ziua de 1 ianuarie 1942 am inspectat în Odessa Divizia 
[1 ] de Fortificaţii, iar în ziua de 2 ianuarie am luat înapoi calea 
ceţii, pentru a ateriza la Bucureşti. 

în ziarele de seară citesc solemnitatea de la Palat din ziua 
de Anul Nou, în care Regele ţinuse o cuvântare, pe care o termi¬ 
nase cu vorbele: “Regele ţării vă spune, domnule Mareşal, că aţi 
binemeritat de la patrie.” 

în ziua de 3 ianuarie 1942 am raportat Mareşalului în 
amănunt tot ce am constatat în Crimeea, şi el mi-a mulţumit 
pentru inspecţia făcută, luând hotărârea ca în fiecare lună să se 
facă astfel de inspecţii, mergând pe rând generalii Petre 
Dumitrescu, [Iosif] Iacobici şi Pantazi. 

La primirea ordinului, Iacobici a făcut în faţa mea urmă¬ 
toarea reflecţie: “în armata germană, începând din luna 
noiembrie, nici un general şef nu are voie să se mai suie în avion. 
N-am să fac nici eu inspecţiile acestea până ce timpul nu va 
deveni favorabil pentru zbor.” 

La reîntoarcerea mea din Crimeea am găsit o încordare 
crescândă între Mareşal şi Iacobici. Generalul Iacobici îşi arătase 
făţiş opinia că este contra unei eventuale numiri a generalului 
Pantazi [ca] ministru de Război, întrucât acesta era prea tânăr, 
şi-l propunea pe generalul Dumitru Popescu, care (la acea dată) 
era ministru de Interne. Doamna Iacobici, care începuse să 
lucreze la [Consiliul de] Patronaj şi sta tot timpul în compania 
doamnei mareşal Antonescu, adoptase părerile soţului şi le 
valorifica cu argumente proprii cucoanelor. Mareşalul nu era 
mulţumit de Iacobici, mai ales că avea informaţii că are contact 
cu domnul Maniu şi, cum domnul Iacobici începuse să evite de 
a fi prezent alături de generalul Pantazi, oricând nevoile 
serviciului cereau acest lucru, Mareşalul a luat hotărârea să-l 
înlocuiască de la Statul Major. 

Generalul Iacobici, simţind ce se va întâmpla, a făcut un 
raport Mareşalului, prin care îi arăta că nu este bine să se trimită 

trupe româneşti în Rusia, noi trebuind să păstrăm toate forţele 
pentru un viitor război cu Ungaria, cu scopul de a ne lua înapoi 
Transilvania. Acest raport indispune pe Mareşal, care mă cheamă 
şi-mi spune să-i propun un nou şef de [Mare] Stat Major 69 . 

A mai fost o dată pusă înlocuirea lui Iacobici, când acesta 
era ministru, iar eu, mergând la Predeal cu consimţământul lui 
Iacobici, am insistat la Mareşal sănu-1 schimbe de la minister 
întrucât era necesar. Acum însă, când Mareşalul mi-a cerut să-i 
fac propuneri pentru un înlocuitor, i-am răspuns imediat: 

- Generalul Şteflea este cel mai indicat. 

- Bine, telegrafiază să vină în Bucureşti, dă ordin de numirea 
lui şi, imediat ce soseşte, mergi cu el la Marele Stat Major de-1 
instalează în comandă. 

Generalul Iacobici a scris după aceasta o scrisoare de scuze 
Mareşalului pentru raportul ce l-a făcut, iar mai târziu, la finele 
lui 1942 sau începutul lui 1943, a scris un articol în ziarul 
“Curentul” în care demonstra opiniei publice româneşti că 
Germania va câştiga sigur războiul. După prezentarea lui Şteflea 
la Marele Stat Major, la prima şedinţă de colaborare militară, 
Mareşalul pune problema reorganizării armatei, micşorând 
numărul batalioanelor în divizii, de la 9 la 6, şi numărul 
divizioanelor de artilerie de la 5 la 4. Diviziile se întregiseră cu 
material anticar de 37 şi 45 mm, dându-li-se încă, la fel ca şi la 
diviziile germane, o baterie de 6 piese de 75 [mm] franceze, 
adaptate pentru a putea trage contra carelor de luptă. Divizia 
Blindată românească a fost reorganizată, fiind introduse în 
compunerea ei şi 10 care de luptă “T [4]”, armate cu tunuri 
' anticar speciale germane de 75 mm. 

în luna martie au fost mari inundaţii la Dunăre, provenite 
din dezgheţul afluenţilor Dunării şi al fluviului. Oraşele Giurgiu 
şi Olteniţa au fost acoperite de ape. Am însoţit pe Mareşal două 
zile consecutiv în inspecţii în aceste două oraşe şi am mers în 

Giurgiu cu barca până la primărie, care era încă pe uscat. Acolo 
a cerut lămuriri, atât primarului cât şi prefectului, asupra ajutoa¬ 
relor ce au dat şi dau pentru ajutorarea şi hrănirea sinistraţilor. 
Prefect era un colonel de cavalerie, Stamatopol, coleg de clasă 
al Mareşalului. Ajutoare nu se dăduseră populaţiei, nefiind nimic 
organizat pentru a se face faţă situaţiei. La întoarcerea în 
Bucureşti, prefectul a fost imediat înlocuit. La Olteniţa, colonelul 
Gheorghiu Cristache, prefectul Ilfovului, se zbătea să menţină şi 
să întărească digul care apăra oraşul dinspre valea Argeşului, 
însă lupta lui a fost zadarnică. Totuşi, Mareşalul a fost bine 
impresionat de prezenţa şi activitatea autorităţilor la locul 
sinistrului. Reîntorcându-se la Bucureşti, în maşină i-am spus 
Mareşalului că ar fi bine ca guvernul să ia măsuri pentru a se da 
ajutoare masive sinistraţilor. "Care guvern?”, ripostează 
Mareşalul. "Guvernulsunt eu! ” Şi, după o pauză, cu voce mai 
înceată: "Şi domnul Mihai Antonescu. Dumneavoastră, toţi 
miniştrii, sunteţi executanţi şi nu răspundeţi decât faţă de mine. ” 

înspre sfârşitul lunii martie, am însoţit pe Mareşal la inspecţia 
cea a făcut personal trupelor din Crimeea. Am plecat împreună, 
cu avionul, însoţiţi de generalul Pilei Vasiliu, subsecretar de Stat 
al Ordinii Interne, şi directorii noştri de cabinet, şi am aterizat la 
Odessa unde ne-a primit [Gheorghe] Alexianu, guvernatorul civil 
al Transnistriei, şi comandantul militar. 

Am vizitat dimineaţa fabrica de tutun şi primăria, apoi la 
casa Tolstoi, Mareşalul aprimit notabilităţile oraşului şi profesorii 
Universităţii. După dejun am plecat cu automobilele spre 
Nikolaev, unde seara am rămas poftiţii generalului de aviaţie 
german [Alexander] Lohr. 

Generalul Lohr, născut la Tumu-Severin în România, făcuse 
liceul în ţară şi avea un frate locotenent-colonel în armata română. 
Nu mai vorbise de mult româneşte, aşa încât căuta cuvintele 
când vorbea, însă avea accent curat românesc. Era încă şi brun, 
simpatic, apropiat şi lipsit de morga ofiţerului german. înconver- 

saţia ce a avut cu Mareşalul, i-a comunicat acestuia că aviaţia 
engleză a început să-şi afirme superioritatea asupra celei 
germane, şi această afirmare va merge crescând, ultimul tip de 
avion de luptă german nefiind reuşit şi materiile prime începând 
să lipsească în Germania. 

A doua zi am plecat cu avionul în Crimeea, aterizând la 
Sarabuz, tot timpul zborului avionul fiind escortat de avioane 
germane de vânătoare Messerschmitt 10 . 

La Sarabuz ieşiseră în întâmpinarea Mareşalului: generalul 
colonel, similar gradului de general de armată, [Erich] von 
Manstein, comandantul Crimeei, generalul de corp de armată 
Petre Dumitrescu, comandantul Armatei 3, generalul Avramescu, 
general de artilerie [Franz] Mattenklott şi două companii de 
onoare cu muzică (una germană şi una română). 

Urmează o vizită la generalul von Manstein şi apoi ne 
îndreptăm spre Simferopol, unde după-amiază are loc inspecţia 
trupelor din Simferopol. Peste tot entuziasmul ostaşilor este în 
exaltare, Mareşalul întâlnind numai figuri în care râdea fericirea 
la vederea lui. Ţigările se împărţeau peste tot şi se făceau inspecţii 
la hrană, echipament, toate prezentându-se foarte bine, oamenii 
fiind îmbrăcaţi acum ca pentru defilarea de 10 Mai. Mareşalul a 
întrebat ostaşii dacă au primit corespondenţa şi jurnale; s-au găsit 
încă excepţii, care nu primiseră cărţi poştale din ţară, dar soldatul 
foarte vesel îi spunea: “Nu este nimic, domnule Mareşal. N-am 
venit aici ca să primim scrisori”. 

Divizia 18 a generalului [Radu] Băldescu atunci sosise în 
Crimeea 71 , şi la serbarea care s-a făcut pentru decorarea ostaşilor 
onorurile au fost date de un regiment din acea divizie. Generalul 
Băldescu era cunoscut Mareşalului de la Sibiu, unde fusese 
profesor la Şcoala de Cavalerie, de istorie militară, şi nu era 
deloc apreciat de Mareşal. După serbare a avut loc o defilare, 
care l-a nemulţumit cu totul pe Mareşal, din care cauză a fost 
foarte brusc cu Băldescu. 


www.dacoromanica.ro 


CV MAREŞALUL PÂNĂ LA MOARTE 185 

Mi-a cerut să-i iau imediat comanda şi m-am opus, rapor- 
tându-i că generalul Băldescu n-a dat până acum dovadă că nu 
poate conduce divizia în foc. Mareşalul, cu patima pe care o 
avea pentru spiritul de ordine, a fost nemulţumit şi pentru aceea 
că oamenii n-au defilat prea ordonat, iar acolo erau prezenţi foarte 
mulţi ofiţeri germani. El ar fi voit ca armata lui să se prezinte în 
faţa acestora mai presus de orice aşteptare. 

A doua zi s-a făcut un alai nesfârşit de maşini, precedat şi 
urmat de escorte oficiale, cu arme antiaeriene şi automobile 
blindate, pentru că, au spus generalii germani, “peste tot există 
pericolul partizanilor, şi Hitler a dat ordine speciale pentru paza 
Mareşalului”. 

S-a inspectat: la Aluşta, trupele de vânători şi spitalul; la 
Ialta, trupele de vânători şi baterii germane de artilerie grea. S-a 
vizitat Palatul Ţarilor din Livadia, unde în 1877 Ion Brătianu şi 
Mihail Kogălniceanu făcuseră vizită ţarului Alexandru al Il-lea, 
vizită care a precedat războiul ruso-româno-turc. 

în două zile următoare au fost vizitate Divizia 1 Vânători de 
Munte, care se afla tot la Hai Tudor cu un nou comandant, 
generalul [Constantin] Vasiliu-Răşcanu. 

Când în ianuarie 1942 m-am înapoiat din Crimeea, de la 
prima inspecţie ce făcusem acolo, i-am adus la cunoştinţă 
Mareşalului şi starea de nervi în care găsisem pe generalul Lascăr. 

Mareşalul mi-a propus atunci să-i dau un concediu de o 
lună şi apoi să se reîntoarcă la comandă. Mie nu-mi convenea 
această soluţie, întrucât trupa ar fi văzut că generalul lor pleacă 
în repaus, iar ei continuă greutăţile războiului, şi încă pentru 
motivul că-mi dădusem seama că Lascăr voia să nu mai comande 
pe front din cauza nervilor lui slăbiţi. I-am arătat atunci Mare¬ 
şalului realitateaîntreagă, iar el mi-a răspuns: 

- Ar trebui ca Lascăr să plece din armată, şi să nu crezi 
dumneata că îl menajez fiindcă îmi este rubedenie*; dar s-a purtat 
bine la începutul luptelor şi trebuie să am în vedere şi acest fapt. 

* în versiunea dactilografiată: “un soi de nepot” - n. ed. 

- Domnule Mareşal, i-am replicat, sunt absolut de acord cu 
dumneavoastră, dar acolo nu mai poate comanda, fiindcă este 
în defavorul moralului diviziei. Numesc un alt comandant şi voi 
găsi soluţie şi pentru Lascăr. 

Pe generalul Vasiliu-Răşcanu l-am găsit în minister, când 
am fost numit subsecretar de stat, conducând Direcţia Recrutării 
Armatei Iară nici un sorţi de amai înaintam carieră, fiind apreciat 
defavorabil şi oprit de Consiliul Superior al Armatei de a i se da 
comandă de divizie. Fiind camarad de clasă cu mine, am vrut 
să-l ajut şi în această amiciţie a mea stă pornirea spre alte ţeluri 
a generalului Vasiliu-Răşcanu. I-am dat comanda Diviziei 1 
Vânători de Munte, pe care a comandat-o foarte bine şi cu 
îndrăzneală, aşa încât, pentru cariera lui militară nu pot fi decât 
mulţumit că a putut-o face, prin merite, să-i fie favorabilă şi 
personal. 

După plecarea lui Vasiliu-Răşcanu în Crimeea, s-a prezentai 
la mine la minister generalul Lascăr, cu Ordinul “Mihai Viteazul” 
şi “Crucea de război” germană pe piept, şi cu cravata lui “Eiseme 
Kreuz” [Cmcea de Fier]. I-am dat im concediu de o lună şi apoi 
comanda Diviziei 6 [Infanterie] din interior. 

Revenind în Crimeea, şi sosiţi la Hai Tudoi; am mers cu 
generalul Răşcanu pe front, unde ne-a arătat situaţia de la postul 
de comandă al unui divizion de artilerie de pe front Mareşalul a 
inspectat ostaşii ce se aflau acolo*, şi fiind prevenit de mine 
favorabil asupra lui Vasiliu-Răşcanu a găsit totul bine şi i-a 
mulţumit Generalul Vasiliu-Răşcanu era fericit de atenţia ce i 
s-a dat şi mi-a spus la despărţire cât îmi este de recunoscător, 
atât mie cât şi Mareşalului, pentru tot ce am făcut pentru el. 

De la Hai Tudoi; la reîntoarcere pe şoseaua spre Simfe- 
ropol, ne-am oprit la postul de comandă al generalului de 
cavalerie Hansen, fostul şef al Misiunii militare germane de 

* In varianta dactilografiată este adăugat: “între care erau şi unii ofiţeri care 
pierduseră gradele şi luptau ca soldaţi pentru reabilitare” — n. ed 

instrucţie din România, care ne-a expus planul ofensivei pentru 
cucerirea Sevastopolului, operaţiune în care corpul său de armată 
[Corpul 54 armată], compus din 4 divizii, trebuia să execute în 
curând efortul principal. 

în ultima zi a inspecţiei am mers la Evpatoria, unde se afla 
cartierul Diviziei 10 Infanterie, sub comanda generalului Geor- 
gescu Octavian, care era grav bolnav de ficat şi refuza să lase 
comanda diviziei Am fost cu Mareşalul de l-am văzut Era galben 
ca un mort, vorbea foarte încet şi l-a rugat pe Mareşal să nu-1 ia 
de la comanda diviziei. Nu au trecut două luni şi a murit acolo, 
între oamenii şi ofiţerii Iul Era bolnav fizic, însă avea sufletul 
sănătos şi caracter de bărbat 

Au fost inspectate Regimentele 23 şi 38 Infanterie, [aflate] 
pe ţărmul mării în recuperare, cum şi infirmeriile şi ambulanţa 
diviziei în Evpatoria, Totul a fost găsit în completă ordine, şi 
generalul Avramescu, tot timpul în poziţia de drepţi şi cu mâna 
salutând la beretă, avea multă mulţumire în figură. Generalul 
Avramescu era camarad cu mine de promoţie de ofiţer, însă de 
când eram ministru nu puteam să-l scot dintr-o subordonare 
strictă şi din formulele: “sunt cu totul recunoscător, domnule 
general”; “am înţeles, domnule general, ordinul dumneavoastră 
se va executa întocmai”. Şi aceste manifestări se repetau la fel şi 
când eram numai noi doi împreună. Când se afla în prezenţa 
Mareşalului, deveninse chiar soldat adevărat 

Văzând însă că a fost găsit bine şi-a luat curaj şi a raportat 
Mareşalului că are o singură nemulţumire: aceea că nemţii ordonă 
să se ardă păduri şi case pe axele principale de mişcare ale 
trupelor, pentru a se feri coloanele de atacurile partizanilor. Astfel 
s-au ars case pe autostrăzile: Simferopol-Ialta; Simferopol- 
Sevastopol; Simferopol-Karasubasar-Starîi Krîm; şi pe şoseaua 
care da la un sat ce preceda Stării Krîm (se deschidea spre 
Djankoi). 

— Noi, domnule Mareşal, nu facem aici război oamenilor 
paşnici 

Mareşalul a dat atunci ordin ca trupele române să nu execute 
astfel de ordine. Apoi a continuat: 

- Rusia este o ţară mare, şi oricum se va termina războiul 
ea va fi tot o ţară mare şi România o ţară vecină mică. Noi nu 
facem război de ideologie, nici de ură şi nu avem interes să 
rămână resentimente în viitor la poporul rus. Faptul că acum am 
fost în război contra lor se va uita cu timpul, dar dacă ne purtăm 
rău cu populaţia, aceasta nu se va mai uita niciodată. încă o 
dată, general Avramescu, nu execuţi ordine de acestea şi 
continuaţi, după cum am ordonat, ca peste tot să daţi hrană de la 
cazan copiilor şi oamenilor bătrâni şi lipsiţi. 

înapoiaţi la Bucureşti s-a reluat activitatea normală a 
ministerelor. Mareşalul era preocupat ca populaţia să nu simtă 
lipsurile războiului, activitatea urmând să se desjaşoare normal 
şi lupta contra speculei şi pentru menţinerea puterii de 
cumpărare a leului să izbândească. 

Recolta anului 1941 începuse să iasă la iveală, iar la sfârşitul 
lui mai recolta lui 1942 era promiţătoare. începând de la 1 iunie, 
grâul fiind asigurat, se ridică restricţiile la pâine, facându-se 
pâinea numai din faină (de grâu), iar cantitatea (individuală) a 
fost ridicată la 800 grame de om, pentru ca apoi în armată şi la 
prizonieri să devină de un kilogram, iar pentru populaţia civilă, 
la discreţie. 

S-a permis scoaterea pâinii albe, din faină de lux pentru 
comuri şi patiserie, cu preţ mărit, astfel ca pâinea neagră să 
rămână la preţul oficial de la începutul războiului. 

Salariile au urmat curba crescândă a scumpirii preţurilor, 
care totuşi erau într-o uşoară creştere. Este sigur că se trăia în 
belşug şi foarte bine în ţari La toate instituţiile erau deschise 
cantine cu preţuri reduse, toate fiind călcate necontenit de 
controlori. Hrana începuse să nu mai aibă prohibiţii decât la zahăr, 
ulei şi săpun, care se dădeau în cantităţi hotărâte de puterea 
noastră de producţie. Zahărul, de pildă, se da în cantitate de 

1.500 (1 kg şi jumătate de om -membru al familiei: soţie, copil, 
oameni de serviciu etc.) pe lună. în epocile coptului fructelor, 
porţia era dublată pentru a se putea face şi marmeladă pentru 
iarnă. 

Fabricile de marmeladă se înmulţiseră şi produceau în 
cantităţi mari, atât armata cât şi Ministerul Agriculturii producând 
şi desfăcând la preţ de cost. 

Toate ministerele şi-au continuat programele în creaţie, exact 
ca şi când ţara s-ar fi aflat în timp de pace. 

La Ministerul de Război, unde cunosc bine situaţia, anul 
1942 a fost fecund în realizări. în acest an s-au terminat cazărmile 
noi de la Ploieşti, pentru un regiment de artilerie antiaeriană, şi 
s-au început la Făgăraş noi construcţii pentru Centrul de Instrucţie 
al Infanteriei. S-au construit în Făgăraş cazărmi modeme, foarte 
confortabile, după planuri noi, gata la cheie în 1944. S-au terminat 
complet cazărmile de la Lipova şi Maria Radna. 

Tot în acest an s-a luat hotărârea ca absolvenţii liceelor să 
fie luaţi la serviciul militar imediat şi încazarmaţi pentru a fi 
scoşi ofiţeri de rezervă, cei cu 8 clase de liceu, şi subofiţeri, cei 
cu 4 clase de liceu. Această dispoziţie a avut drept efect transfor¬ 
marea a 15 cazărmi în şcoli militare, unde s-au făcut toate 
reparaţiile şi instalaţiile noi de dormitoare, spălătoare, săli de 
mese, magazii etc. 

în direcţia reorganizării armatei, Mareşalul a hotărât ca în 
infanterie şi cavalerie să nu fie om mobilizat având vârsta 
deasupra celei de 30 de ani. Aveam acum două contingente de 
tineri instruiţi, şi al treilea se afla în curs de instrucţie, vârsta 
încorporării scăzându-se de la 21 de ani la 20. Acum armata 
putea face mai uşor eforturi, rămânând nemobilizaţi la casele 
lor foarte mulţi oameni, iar între contingentele care urmau să 
facă războiul nâchemându-se decât tineret, foarte mulţi din ei 
fiind necăsătoriţi, ceea ce avea de efect că pierderile se făceau 
mai puţin simţite societăţii. 

Prizonierii au fost daţi la munca câmpului în condiţiuni de 
muncă similare condiţiilor de muncă normale din ţară. Au fost 
daţi pentru munci agricole, stabil, 20.000 prizonieri, care locuiau 
la proprietari tot timpul anului. Ei au fost bine trataţi - natural, 
după concepţiile burgheze - dar erau liberi, sănătoşi şi bine hrăniţi 
şi n-au dezertat aproape nici imul din ei, deşi puteau să o facă 
oricând, nefiind păziţi. Hrana lor consta din 1 kg de pâine, ceai; 
de 4 ori pe săptămână came, în cantitate de 300 grame de om pe 
zi; cartofi, fasole, zarzavaturi, ulei, tutun etc. Omul primea şi 
bani, câte 85 de lei pe zi, fiindcă restul de 85 de lei din plata 
muncii îi lua lagărul pentru echiparea prizonierilor. 

La căile ferate erau de asemenea la lucru 20.000 de oameni. 
Restul, până la numărul de 72.000 câţi erau, rămânând la lagăre 
unde erau întrebuinţaţi la grădinile de zarzavat şi la tăiat lemne 
pentru lagăre. In fabrici nu au lucrat mai mult de 1.500 de 
prizonieri, care au fost plătiţi exact ca şi lucrătorii români de la 
categoria respectivă de muncă. însă, românii deasupra lui 30 de 
ani, mobilizaţi, erau chemaţi la munca de folos obştesc, şi cu ei 
s-a făcut repararea şoselelor, deschideri de noi şosele, şi 
construcţia liniei ferate Braşov-Sibiu şi a căii ferate Craiova- 
Roşiori de Vede-Bucureşti-Făurei-Focşani. Linia Bucureşti- 
Făurei-Focşani a fost dată în circulaţie din 1943, iar linia 
Craiova-Roşiori-Bucureşti mai avea câteva poduri de montat, 
linia, gările cu toată suprastructura fiind gata construite. La 
construcţia aceasta de căi ferate au lucrat şi prizonieri, plătiţi 
exact ca şi românii ce prestau acest serviciu obligatoriu. 

în epocile de seceriş şi treierat, populaţia de la munte, fără 
întrebuinţare, era dusă la muncile din şes unde se avea grijă ca 
familiile mobilizaţilor şi locurile invalizilor, văduvelor şi orfanilor 
să fie muncite la timp şi gratuit. Evreii în serviciul armatei erau 
întrebuinţaţi în ateliere de croitorie, lemnărie şi cismărie, cum şi 
la operaţiile de inundare a văii Prutului. 

înspre mijlocul lui aprilie 1942, Mareşalul este chemat la 

Fiihrer pentru vizita de înţelegere anuală. El pleacă însoţit de 
şeful Marelui Stat Major şi directorul de cabinet 

La reîntoarcere, [generalul] Şteflea mi-a comunicat că 
Mareşalul apus la dispoziţia Comandamentului german aproape 
întreaga armată. 

La prima şedinţă de colaborare. Mareşalul ne-a comunicat 
că, la cererea lui Hitler, a pus la dispoziţie întreaga armată de 
operaţiuni pentru a lupta în Rusia, fiindcă stăpânirea Basarabiei, 
până când armata rusă nu este complet învinsă, este numai 
aparentă şi pentru că noi, militarii, ştim că la bătălia decisivă 
trebuie să ia parte absolut toate forţele. în afară de aceasta, armata 
fiind pe front în contact cu inamicul, ţara poate lucra în toată 
liniştea, armata ei fiind pavăză în mai bune condiţiuni decât dacă 
ar trebui să lupte pe graniţă, fiindcă acolo unde se află frontul 
acum suntem liniştiţi în ţară şi de intervenţia aviaţiei ruse. 

Planul de operaţii pe 1942 

1. a). Ofensiva în Rusia pe frontul de Sud, cu scopul de a 
cuceri regiunea petroliferă Groznîi-Maikop-Batumi-Baku, 
întrerupând transporturile aliate de la Golful Persic spre Caspica. 

b). Atac simultan cu cel de la punctul “a” cu scopul de a 
duce grosul în zona Stalingrad, întrerupând navigaţia de la Marea 
Caspică, pe Volga. 

2. Ofensiva în nordul Africii, pe direcţia Tobruk-Cairo- 
Canalul de Suez, pentru a închide Marea Mediterană la Suez. 

3. După cucerirea Stalingradului, atacul trebuia să se 
dezvolte spre Nord, pentru a se cuceri Moscova şi a se pune 
stăpânire pe toate rocadele de la Moscova spre sud*. 

In Crimeea, generalul Manstein trece la ofensivă pe direcţia 
generală Vladislavovka-Kerci, manevrând cu dreapta, care are 

* Paragrafele referitoare la planul de operaţii se găsesc numai în varianta 
dactilografiată. In manuscrisul olograf nu se găseşte decât titlul, şters însă cu 
cerneală - ru ed. 

sub ordine Divizia 8 Cavalerie şi grupul motorizat [Detaşamentul 
rapid] colonel Radu Kome. 

La atac mai ia parte şi Divizia 19 Infanterie. 

Peninsula Kerci este repede curăţată de trupe sovietice, şi 
Comandamentul german porneşte ofensiva pentru cucerirea 
obiectivelor Sevastopol-Balaklava, operaţiune la care iau parte 
cu distincţie Diviziile 1 şi 4 Vânători de Munte, Divizia 18 a 
generalului Băldescu şi toată artileria grea a Corpului de Munte. 
Generalul Avramescu comanda Corpul de Munte, care avea 
operativ sub ordine Diviziile 18 şi 1 Munte a generalului Vasiliu- 
Răşcanu 72 . 

La aflarea succesului, obţin imediat “Mihai Viteazul” pentru 
generalii Băldescu şi Vasiliu-Răşcanu. 

La sfârşitul lunii mai fac o inspecţie, în zona Melitopol, 
Corpului de Cavalerie. 

La Melitopol se afla un batalion de pionieri şi grupul de 
cercetare al Corpului de Cavalerie, împreună cu generalul 
[Mihail] Racoviţă, comandantul acelui corp. Am trecut apoi în 
inspecţia, pe litoralul mării, a Diviziilor 6 [Cavalerie], colonel 
[Cristu] Cantuniar, cu cartierul la Berdiansk, şi 7 [Cavalerie], 
colonel [Vasile] Măinescu, care se aflau în zona Colhozul Roza 
Luxemburg-Natalievka. 

Corpul de Cavalerie era în lipsă de efecte; l-am saturat 
complet. 

De aici am plecat în zona Pavlograd, unde se afla Corpul 6 
al generalului [Comeliu] Dragalina, cu Diviziile 1,2, 4 şi 20 
[Infanterie]. Operativ, diviziile erau puse sub comanda genera¬ 
lului german [von] Kortzfleisch, generalul Dragalina comandând 
operativ Diviziile 1 şi 4 sub ordinele lui [von] Kortzfleisch. 

Situaţia era foarte bună, operaţiile pentru cucerirea Iziumului 
începuseră concomitent cu cele pentru cucerirea Harkovului. 
Am inspectat toate diviziile pe rând, mergând până la linia întâi 
a atacului la Diviziile 4 şi 2 Infanterie. Divizia 4, general 

[Gheorghe] Cealâk, era în curs de a cuceri satul Komunist; fusese 
succesul neaşteptat al zilei. Diviziile 2, general [Dumitru] Tudose, 
şi 20, general Georgescu, erau în urmărire. Am inspectat în 
Pavlograd spitalul de răniţi români, şi într-un sat şi un alt spital 
de campanie, ambele foarte bine înzestrare în tot ceea ce aveau 
nevoie. Am vizitat, tot în Pavlograd, spitalul german de răniţi şi 
Soîdattenheim, o casă de odihnă, în care veneau pentru un repaus 
de o săptămână atât soldaţi germani cât şi soldaţi români. Acolo 
aveau hrană şi repaus la discreţie, reprezentaţii teatrale, muzică 
şi diferite jocuri. 

După 6 zile de la plecarea din Bucureşti, m-am reîntors, iar 
după o săptămână de la reîntoarcerea mea inspecţia pe care am 
facut-o, a fost reeditată identic şi de Mareşal. A fost ultima 
inspecţie pe care a facut-o Mareşalul pe frontul de Răsărit. 

La Bucureşti se dezvolta o mare energie pentru pregătirea 
pe placul Mareşalului ? paradei pentru 10 Mai. La această paradă 
a asistat din partea Germaniei feldmareşalul Wilhelm List şi din 
partea Italiei generalul de armată Grazzioli [?]. Parada a decurs 
într-o ordine perfectă, începând de la aşezarea şi locul fiecărei 
maşini, atât la sosire cât şi la plecare, şi până la defilarea neîntre¬ 
ruptă, m ordine şi cu o înfăţişare mândră, a ultimului soldat. La 
spăşitul lunii iunie, Mihai Antonescu i-apromis Regelui cămerge 
să-l însoţească la o inspecţie pe front. Generalul Pantazi a aşteptat 
plecarea Regelui pentru această inspecţie, care însă se tot amâna. 

Bănuiesc că Mareşalul, pentru serioasele lui motive, nu voia 
ca Regele să meargă în Rusia. Relaţiunile între Rege şi Mareşal 
deveniseră însă mult mai cordiale, Regele şi Regina [-mamă] 
mergând foarte des la dejun la Mareşal, duminica, în timpul cât 
Ion Antonescu se repauza la Predeal. 

Am mers cu avionul la Mariupol, am inspectat Corpul de 
Cavalerie şi mi-am văzut fiul meu, care ieşise ofiţer la 10 mai 
1942. 

Se afla la Ialta, pe malul Mării de Azov, la comanda 
plutonului său din Regimentul 9 Roşiori. Generalul Pantazi a 

ieşit ofiţer în anul 1908 în Regimentul 9 Roşiori, iar fiul său în 
1942 a mers în acelaşi regiment. 

Prin înaintarea promoţiei de ofiţeri 1942 la gradul de 
sublocotenent, Mareşalul luase hotărârea ca nici un ofiţer din 
această serie să nu meargă un an pe front, rămânând să facă 
practică în ţară la instruirea recruţilor. Cum a ieşit ofiţer, fiul 
meu a venit şi m-a rugat să fac excepţie cu el şi cu cel mai bun 
prieten al lui, sublocotenentul Melinte, şi să le aprob să meargă 
pe front I-am obiectat că nu pot călca ordinul Mareşalului. Eram 
foarte mulţumit de avântul copilului meu, dar aş fi preferat să 
nu înfrunte prea devreme pericolele războiului. El mi-a spus 
atunci că crede că, fiind ministru de Război, atât cât îmi cere el 
voi putea totuşi să fac, dacă vreau. I-am răspuns: “Să mă mai 
gândesc”. El stătea pe un fotoliu în faţa biroului meu. Am luat 
telefonul special în mână şi am cerut numărul de la cabinetul 
generalului [Gheorghe] Jienescu, vice-ministrul Aerului, între- 
bându-1: “Când ai avion pentru Mariupol?” Jienescu îmi răspunde 
că era avion chiar a doua zi, la ora 7. ‘Te rog, Jienescu, opreşte 
patru locuri pentru fiul meu şi încă un sublocotenent din Regi¬ 
mentul 9 Roşiori însoţiţi de două ordonanţe”. Şi astfel a plecat 
fiul meu pe front. 

Văzând că Regele întârzie, am comandat două avioane 
Fieseler-Storck şi am vrut neapărat să văd din nou Corpul 6 
Armată al generalului Dragalina, care executase, după lupte 
crâncene, o glorioasă urmărire pe o distanţă de aproximativ 500 
km. Nu se ştia însă precis unde se afla corpul de armată al lui 
Dragalina, nici la Armata 3 română, nici la Grupul de Armate 
“B” german la care s-a cerut relaţiuni. Mi s-a spus însă că trebuie 
să fie în regiunea Ţimlianskaia, în Cotul Donului. 

Trupele germane tocmai realizau dispozitivul de atac pentru 
forţarea râului Don. împreună cu directorul meu de cabinet, 
locotenent-colonelul Hodoş, am făcut un zbor de 500 km, la 20 
km înapoia frontului de contact pe Don, şi am găsit terenul de 


www.dacoromanica.ro 


CU MAREŞALUL PÂNĂ LA MOARTE 195 

lucru al Corpului 6 Armată la Markinskaia, un sat de cazaci la 
3 0 km nord de Ţimlianskaia. Riscanta călătorie aeriană s-a trecut 
fără nici un accident neplăcut 

Nu mă aştepta nimeni. M-am coborât din avion şi am întrebat 
ostaşul de la aerodrom dacă ştia unde locuia generalul Dragalina. 
După ce m-a încredinţat că ştie unde stă, m-a condus acasă. 

Locuia într-o casă de lemn cu pridvor şi avea două camere, 
în prima cameră de la intrare se putea vedea un tablou mare al 
tatălui lui Dragalina, eroicul general [Ion Dragalina] care a murit 
pe front în războiul trecut, în toamna anului 1916, fiind coman¬ 
dant al Armatei 1. 

Generalul Dragalina, chiar în acea dimineaţă, mi-a făcut 
expunerea mersului operaţiunilor, iar după-amiază am fost la 
Ţimlianskaia, la postul de comandă al Diviziei 2, general Tudose. 
Aspect de câmp de luptă: cadavre, avion dărâmat cu pilotul rus 
mort, înnegrit la faţă, probabil din cauză că rezervorul avionului 
luase foc. 

Lângă postul de comandă se afla un pod de vase întins peste 
Don, în locul vechiului pod zvârlit în aer de ruşi, iar în post un 
miros de pâine caldă, ieşit dintr-o enormă movilă de grâu, care 
ardea. îi dase foc ruşii şi a fost peste putinţă să se salveze cât de 
puţin grâu din ea. 

Generalul Tudose mi-a făcut o dare de seamă asupra 
situaţiei. Divizia sa avea ordin ca a doua zi să atace pentru a se 
lărgi capul de pod şi a se permite trecerea corpului de armată, 
care urma să se îndrepte în urmărire pe direcţia Kotelnikovo- 
Abganerovo spre Stalingrad. 

Am părăsit pe generalul Tudose pentru a vizita pe generalul 
Cealâk şi divizia sa, care se aflau la 10 km nord de Ţimlianskaia, 
într-un sat mare căzăcesc. 

Toate div iziil e Corpului 6 armată, în urmărire, se încărcaseră 
cu pradă de război. Trupele care se retrag grăbit au o caracte¬ 
ristică, de a arunca şi echipamentul greu, pentru ca omul să se 

facă mai uşor la mers. Sigur, baierile disciplinei sunt întinse în 
astfel de situaţii aproape până se rup. 

Generalul Cealâk m-a dus de mi-a arătat camioane noi 
americane, canadiene, Pontiac, maşini de comandament pentru 
orice teren, producţie americană, maşini amenajate pentru lucru 
şi dormit, mitraliere, puşti mitraliere, foarte multe pistoale 
mitraliere şi arme anticar portative de linia întâi. 

Soldaţii păreau că nu se resimt de marşurile făcute, ei se 
scăldaseră într-un râu din apropiere, erau refăcuţi, bine dispuşi 
şi cu un moral exaltat. Moralul trupelor ce merg grăbit peste 
călcâiele inamicului. 

La corpul de armată al lui Dragalina, de la începutul lui 
iunie de când plecase din regiunea Pavlogradului, se rupseseră 
legăturile cu ţara şi corespondenţa nu mai parvenise de 0 lună 
de zile la ostaşi. 

După terrtiinarea acestei rapide vizite ne-am înapoiat la 
Markinskaia, la cartierul generalului Dragalina, şi acolo mi s-a 
prezentat o telegramă prin care eram invitat ca a doua zi să mă 
întorc la Mariupol pentru a însoţi pe Rege şi pe vicepreşedintele 
Consiliului în inspecţia trupelor. 

Am regretat plecarea de la generalul Dragalina, cu atât mai 
mult cu cât hotărâsem să urmăresc atacul de a doua zi de la 
postul de comandă înaintat al generalului Tudose, 

A doua zi, la ora 6, m-am suit în avion, după ce am avut 
primele ştiri că atacul diviziei Tudose, în legătură la dreapta cu 
atacul a două divizii germane, mergea constant spTe obiectivele 
ce i se hotărâseră. 

La 20 km vest de Markinskaia se îndrepta, pe la ora 6,30, 
înspre Don, Divizia 3 (2 ed.) Vânători de Munte a generalului 
[Ion] Dumitrache, iar noi, prin continuarea zborului, am fost 
peste puţine ore, pe la ora 11, în Mariupol. M-am prezentat 
Regelui şi i-am cerut decorarea cu Ordinul “Mihai Viteazul” a 
generalilor Cealâk, Georgescu, Tudose şi Panaitiu, de care 
generalul Dragalina îmi vorbise cu laude. 

Am însoţit pe Rege la inspecţiile ce le-a făcut Regimentului 
9 Roşiori la Ialta, Regimentului 5 Călăraşi la Mariupol şi trupelor 
din Corpul 2 armată, ale generalului [Nicolae] Dăscălescu, care 
tocmai sosiseră din ţară cu trenul şi trebuiau să se îndrepte spre 
ocuparea noilor poziţii pe Don. 

Mareşalul cedase insistenţelor lui Mihai Antonescu şi, 
călcând peste părerile lui, admisese ca Regele să meargă în 
Rusia. 

Regele, împreună cu Mihai Antonescu, a făcut o vizită la 
Taganrog generalului-colonel Richard Ruoff, comandantul 
Armatei 17 germane, care era în curs de ofensivă pentru ocuparea 
peninsulelor Taman şi Kuban. Sub ordinele generalului Richard 
Ruoff intrau următoarele trupe româneşti: Divizia 2 (3 —n. ed.) 
Munte, cu viteazul general L. Mociulschi; Diviziile 10,18 şi 19 
Infanterie şi Corpul de Cavalerie cu Diviziile 6,7,8 şi 9 Cavalerie. 

Generalul Ruoff a făcut o expunere a situaţiei şi a adăugat 
că trupele germane sunt în continuă înaintare, însă nu iau decât 
foarte puţini prizonieri, ceea ce înseamnă că operaţiunile de 
retragere ale armatei ruse sunt operaţiuni voite de Comanda¬ 
mentul sovietic. 

în ziua următoare acestei vizite, Regele, împreună cu toţi 
cei ce-1 însoţeau, s-a deplasat cu avionul la Simferopol, unde 
am fost primiţi de generalul Mattenklott şi generalul SS 
Abvensleben [?]. 

A doua zi, conduşi de generalul Hansen, am vizitat Sevas- 
topolul şi forturile dimprejur. Regele trecea în revistă toate 
companiile de onoare care îi ieşeau înainte pe traiectul de mişcare. 

Seara a avut loc o masă oferită de comandamentul german, 
la terminarea căreia Mihai Antonescu a ţinut un discurs-toast 
în care a vorbit de vitejia germană, de concursul românesc, de 
camaraderia germano-română, cum şi de siguranţa victoriei. 

Accentuez aici că în acea epocă Mihai Antonescu era sigur 
de victorie, voia ca în Germania să se ştie de aportul lui pentru 

câştigarea victoriei şi îşi avea trambulina oratorică în broşura pe 
care o scosese pentru a-şi arăta nemărginita admiraţie pentru 
genialitatea Fiihrerului. 

In dimineaţa celei de a treia zile după intrarea în Crimeea, 
s-a decolat de la Simferopol cu direcţia Nikolaev-Bucureşti 73 . 

Generalul Jienescu, vice-ministru al Aerului şi pilot de clasă, 
a pilotat un avion foarte suplu mono, cu marca Taifun şi a avut 
un accident deasupra Limanului Niprului. Avionul, împreună 
cu ocupanţii, a plutit o oră deasupra apei unui imens lac până ce 
nişte pescari ruşi au putut să le dea ajutor, salvându-i. 

Regele era fericit că putuse să ia contact cu armata de 
operaţiuni şi că putuse arăta ostaşilor că simte la fel cu ei. 

Mihai Antonescu era încântat că mersese “pe front” şi 
obţinuse de la Mareşal voia ca Regele să meaigă în Rusia, iar 
acum trebuia să-şi ceară contraprestaţia serviciilor făcute. 
Aceasta este originea decorării sale cu Marele Cordon al 
Ordinului “Serviciul Credincios”. 

Decretul a fost întocmit de Mihai Antonescu, cu motivele 
răsunătoare consemnând meritele sale, alcătuite de el însuşi, şi 
Mareşalul, după multă insistenţă din partea vicepreşedintelui, a 
semnat propunerea ca nu cumva Mihai Antonescu să creadă că 
se opune din invidie. Aşa cel puţin mi-a spus Mareşalul. Dar şi 
aici, ca şi cu prilejul împroprietăririi cu loc de casă, trebuia să 
mă bage şi pe mine în combinaţiile lui, pentru ca să servesc încă 
o dată drept camuflaj al modestiei vicepreşedintelui. Am refuzat 
net la început; după multe insistenţe am primit, însă cu condiţia 
de a nu mi se da o decoraţie de război. 

în războiul trecut, 1916-1918, ofiţerii din minister şi cei de 
la M.StM. erau totdeauna primii care primeau decoraţiile, spre 
adânca nemulţumire a ofiţerilor care stăteau în faţa gloanţelor. 
Fiind ministru am vrut ca decoraţiile să se dea pe merit, iar cei 
ce nu sunt în faţa gloanţelor să nu poată avea decoraţii de război 
similare cu cei ce-şi riscă viaţa. Una din cauzele pentru care 

făceam atât de dese inspecţii pe front era şi aceea de a mă 
încredinţa de felul cum se dau decoraţiile de comandanţii de 
divizii, de corpuri de armate şi de armate, cum şi pentru a mă 
încredinţa că nu se fac propuneri pentru a se acorda Ordinul 
“Mihai Viteazul” din complezenţă. Pentru a se opri pofta celor 
de la Bucureşti de a lua decoraţii de război, a trebuit să dau 
exemplu, deşi mă aflam cu totul în altă situaţie decât ei şi, de 
aceea, sunt singurul general din armată care la terminarea misiunii 
mele nu aveam nici o decoraţie de război. 

La 26 iulie, în fiecare an. Cavalerii Ordinului “Mihai 
Viteazul” meigeau la mormântul regelui Ferdinand, înfiinţătorul 
ordinului, pentru a asista la serviciul religios ce se făcea cu prilejul 
zilei morţii acestui Rege. în anul 1942 la această zi au luat parte 
Regele, Mareşalul, Mihai Antonescu, generalul Pantazi şi toţi 
Cavalerii Ordinului care au putut veni. 

După serviciul religios. Regele a decorat ofiţerii întorşi de 
pe front cărora li se acordase Ordinul “Mihai Viteazul”, apoi a 
plecat la Sinaia Mareşalul aplecat şi el cu trenul-motor care se 
afla în gara Curtea de Argeş. 

Mihai Antonescu a rămas de a prezidat masa tradiţională, 
care avea loc după parastas, a Cavalerilor Ordinului. 

Faptul are o mare însemnătate, întrucât până acum, nicio¬ 
dată, nici un prim-ministru sau ministru ce nu poseda decoraţia 
nu s-a văzut între Cavalerii Ordinului. 

Mihai Antonescu a fost cercetaş de război în războiul trecut, 
însă nici măcar n-a făcut serviciul militar. Fiind în guvern, a 
stăruit pe lângă Mareşal, şi acesta a ordonat să se facă o lege de 
asimilare a foştilor cercetaşi de război cu grade ofiţereşti. Au 
fost inutile şi protestele mele şi, mai târziu, ale generalului 
Iacobici, legea s-a făcut, şi acum Mihai Antonescu figura ca 
asimilat căpitan în Regimentul 6 “Mihai Viteazul”. 

în decembrie 1941 a cerut la M.StM. să fie mutat în 
Regimentul de Gardă Călare şi s-a prezentai într-o duminică la 

acel regiment unde a avut loc o serbare, cu dejun organizat şi 
discurs rostit şi trâmbiţat în toate ziarele. Era un semn că ‘îşi 
face datoria de onoare” de a intra între camarazii “toţi oameni 
de onoare”, dintr-un regiment al Regelui, pentru amerge în război 
alături de camarazii săi. 

Regimentul de Gardă Călare însă era un regiment proprietate 
a Regelui şi care trebuia să fie prezent unde se afla Regele, nu 
mergea pe front. 

Aceste fapte Mihai Antonescu le-a făcut fără să ştim nimic, 
nici Mareşalul, nici eu. A trebuit apoi ca el să ceară din nou a fi 
mutat în Regimentul 6 “Mihai Viteazul”, fără însă ca prin aceasta 
să fi reparat complet uşurinţa ce făcuse. 

Mihai Antonescu însă, atât prin prezenţa de la Regimentul 
de Gardă Călare cât şi prin aceea de la masa Cavalerilor şi 
serbarea de la Curtea de Argeş, urmărea legătura cu generalii 
armatei şi câştigarea de simpatii în armată. El visa să fie numit 
prim-ministru, Mareşalul rămânând doar Conducătorul Statului, 
şi pentru aceasta avea nevoie de Rege şi de armată. 

Mareşalul chiar l-a întrebat: “Dacă tu eşti prim-ministru, 
atunci eu ce am să mai fiu?”* 

La război nu se mai gândea prea mult, fiindcă în imaginaţia 
lui Mihai Antonescu războiul era deja câştigat, ţara fericită şi 
nu-i mai trebuia acesteia decât o conducere tânără, înţeleaptă şi, 
de ce nu, chiar genială?... 

Mareşalul îşi aduna săptămânal toate comitetele: al armatei, 
al ordinii interne, al aprovizionării şi Consiliul de Miniştri. Preo¬ 
cuparea lui constantă era ca toate operele de creaţiune începute 
săfie desăvârşite şi ca ţara să-şi continue viaţa ca şi cum n-ar 
fi război. Şcoala, sănătatea publică, căileferate, construcţiile 
de căi ferate şi şosele, fabricile de tot felul, importul, exportul 
etc., totul trebuia să aibă ritmul normal de activitate şi peste tot 
îndrumare şi control. 

* Acest paragraf este numai în varianta dactilografiată - n. ed. 

Prezenţa sa unde nu gândeai stimula lucrul, iar portretul 
mare al lui Antonescu, împărţit la toate autorităţile, cu excepţia 
celor militare, arăta tuturor şi unele năzuinţe de viitor. 

Generalul Pantazi, văzând că în toate chestiunile importante 
Statul Major lucrează direct cu Mareşalul, fără ca el să fie măcar 
prevenit, a cerut Mareşalului ca acest comandament să depindă, 
normal, de minister în ceea ce priveşte subordonarea, rămânând 
să depindă direct de Mareşal numai în ceea ce priveşte trupele 
de la est de Nistru. 

Obţinând aprobarea în ziua de 20 iulie 1942 am luat Statul 
Major sub ordine şi, începând de la această dată, au intrat şi 
prizonierii de război sub ordinele mele. 

în august [1942], cu aprobarea Mareşalului, fac o vizită de 
inspecţie Corpului 6 Armată al lui Dragalina. Inspecţia a durat 
trei zile. Am inspectat, în ordinea în care erau aşezate, diviziile. 
Divizia20 Infanterie, a generalului Nicolae Tătăranu, aveapostul 
de comandă în apropierea gării Abganerovo. în momentul când 
am ajuns la Tătăranu, avea loc înmormântarea unui căpitan în 
îngrijitul cimitir ostăşesc de lângă gară. Am asistat la înmormân¬ 
tare împreună cu statul major al Diviziei 20. 

Divizia 4, a generalului Cealâk, care se afla imediat la stânga 
Diviziei 20 şi se pregătea pentru a da în primire sectorul şi a se 
îndrepta prin satul Abganerovo spre Derbetî, unde se semnalaseră 
trupe sovietice în marş înapoia Armatei 4 Blindată a generalului- 
colonel german Hoth şi înspre terenul de aviaţie de la Aksai. 
Apoi Divizia 2, la care generalul Tudose era înlocuit cu generalul 
Georgescu, comandantul artileriei Corpului 6 armată, care se 
afla cu faţa spre satul Tebectenekovo; şi, în sfârşit, Divizia 1 a 
generalului Ion Mihăiescu. 

Aici ne aflam în Stepa Calmucă, la 40 km sud de Stalingrad. 
Regiunea era hpsită de apă, foarte nisipoasă şi cu un praf gros şi 
lipicios, intr-adevăr nemaipomenit. 

Oamenii erau obosiţi, în condiţiuni igienice foarte anevo¬ 
ioase, şi germanii nu aveau trupe cu care să-i înlocuiască. Moralul 

lor se menţinea cu greutate. Am intrat între oameni, am vorbit 
cu ei, i-am întrebat dacă au primit scrisori; dar moralul nu se 
ţinea nici cu vorbe, nici cu discursuri. Propaganda se face prin 
grija de tot timpul pe care şeful trebuie să aibă de oaspeţi şi prin 
pilda ce le-o dă prin împărţirea greutăţilor unei vieţi comune. 

Toţi şefii erau între unităţi, generalii comandanţi de divizii 
trăind aproape la fel ca şi soldaţii. 

Generalul Dragalina avea postul de comandă într-un sat, 
Jutov II. El făcuse o greşeală, pornită însă din cele mai bune 
intenţii. 

Când Corpul 6 armată ajunsese la Ţimlianskaia, germanii 
au vrut să-l înlocuiască. însă pe generalul Dragalina îl ardeau 
sentimente româneşti şi n-ar fi voit ca germanii să ia Stalingradul 
fără ca trupe româneşti să fi participat la victorie; căci de victorie, 
toţi, dar absolut toţi erau siguri. De aceea, generalul Dragalina a 
cerut germanilor ca să nu fie înlocuit corpul său de armată. 

Mai târziu, când a cerut să fie schimbat, criza de efective a 
împiedicat să mai poată face această schimbare. A putut fi desigur 
şi o abilitate nemţească, şi Dragalina a căzut în cursă. 

Pentru moral, am promis însă ostaşilor că li se vor da imediat 
concedii, ceea ce a avut un efect miraculos, cu atât mai mult cu 
cât, după câteva zile de la plecarea mea, prima serie a şi fost 
trimisă acasă. Cu oameni din toate regimentele. 

Am urcat în cele două avioane Storck, locotenent-colonelul 
Hodoş, directorul meu de cabinet şi eu şi ne-am îndreptat spre 
Derbetî, pentru a vedea în marş Divizia 4 Infanterie. 

Aceasta tocmai ieşea cu avangarda din satul Abganerovo şi 
am aterizat la capul avangărzii. Terenul fiind impropriu aterizării, 
avionul colonelului Hodoş şi-a rupt trenul de aterisaj şi nu a mai 
putut zbura. 

Am asistat la trecerea Regimentului 21 Infanterie, comandat 
de colonelul Tenescu, şi apoi, urcându-mă împreună cu Hodoş 
în avionul meu, am mers la cartierul generalului Dragalina la 
Jutov II. 

Seara a avut loc o masă şi l-am oprit pe generalul Dragalina 
de a vorbi. La procesul din 1946, în cererea de dare a mea în 
judecată era pus: “A depus o uriaşă activitate pentru menţinerea 
moralului armatei, prin dese inspecţii pe front şi discursuri de 
propagandă ţinute trupelor ". 

Da, am făcut tot ce am putut pentru a menţine moralul şi 
voinţa de a învinge a armatei, însă nu prin rostiri de discursuri. 
Acestea, făcute unor oameni care intră în lupte sau sunt în gloanţe, 
putând cel mult a avea efect ilar şi ridicol. Moralul se ţine prin 
exemplu, prin grija de ostaşi, prin recuperarea forţelor lor, prin 
darea decoraţiilor la timp, îngrijirea sănătăţii, echiparea lor, 
prin acordarea concediilor şi, mai ales, prin împărţirea dreptăţii 
tuturor. Generalul Dragalina mi-a raportat că generalul Tudose 
luase Ordinul “Mihai Viteazul” şi nu-1 merita. El mi-a adăugat 
chiar că nu-şi explică cum a luat această decoraţie, întrucât el 
nu-1 propusese. I-am răspuns că eu i-am dat decoraţia, fiindcă la 
Ţimlianskaia el însuşi, Dragalina, îmi lăudase acţiunea tuturor 
comandanţilor de divizii şi am găsit că felul cum decurseseră 
operaţiile justificau decorarea generalilor. 

- De aceea am propus de ţi s-a dat şi dumitale “Mihai 
Viteazul”, clasa a Il-a. 

- Da, până la Ţimlinskaia s-a purtat bine, însăn-a avut situaţii 
grele; la Ţimlinskaia însă, după ce aţi plecat dumneavoastră, a 
pretins că postul său de comandă a fost bombardat de ruşi cu 
Katiuşa şi era într-o stare morală deprimantă, aşa încât am fost 
nevoit să-l evacuez. Acum s-a reîntors pe front, însă nemţii nu 
vor să-l mai primească la comandă de divizie. 

Generalul Pantazi i-a replicat generalului Dragalina: 

- I-am dat de curând “Mihai Viteazul” şi nu pot acum să-l 
ridic de la comandă, de aceea îşi va relua comanda diviziei. Să 
comunici aceasta generalului [Hermann] Hoth 74 . 

Aveam impresia că există şi o neînţelegere între generalul 
Tudose şi şeful său, reieşită din aceea că generalul Tudose era 

un protejat al Mareşalului şi poate că Dragalina îl socotea şi un 
purtător de intrigi. De fapt, generalul Dragalina avea dreptate, şi 
mai târziu m-am convins şi de valoarea militară şi de aceea a 
caracterului lui Tudose. 

Când Mareşalul avea gradul de căpitan şi şi-a făcut stagiul 
ca ofiţer de stat major la Brăila, în Regimentul 38 Infanterie, l-a 
avut pe Tudose ca şef de pluton în compania ce comanda şi din 
această legătură păstrase pentru el şi simpatie şi încredere. 

Am făcut apoi vizita câtorva cimitire militare, toate foarte 
bine îngrijite, la români cultul morţilor fiind o datorie morală 
foarte dezvoltată. 

înainte de a mă întoarce în ţară am făcut o vizită generalului- 
colonel Hoth cu care am rezolvat şi reintrarea lui Tudose la 
comanda diviziei, apoi plecând cu Fieseler-Storck-v\ la Marele 
Cartier General al armatei române care era instalat la Rostov pe 
Don. 

La Rostov am inspectat spitalul Marelui Cartier şi un spital 
de Cruce Roşie, condus de doamna Grigore Filipescu. Ambele 
spitale erau foarte bine instalate, răniţii bine îngrijiţi şi mulţumiţi. 

Ajuns la Bucureşti, am raportat Mareşalului întreaga situaţie 
verbal. Apoi i-am trimis ca totdeauna darea de seamă scrisă cu 
propunerile ce făceam, iar în 48 de ore de la primirea acesteia la 
Cabinetul Mareşalului primeam răspunsul la Cabinetul Militar 
al Conducătorului: “Domnul Mareşal a aprobat propunerile 
Domniei Voastre şi a dat ordin M.St.M. de executare.” 

Situaţia militară generală în acest moment era încă foarte 
bună: 

I. Ofensiva de efort principal în Rusia era în curs de 
dezvoltare. In direcţia Piatigorsk-Mineralnaiavoda-Nalcik 
armata generalului [Eberhard] von Mackensen 75 progresa, însă 
cu multă greutate, fiind aproape de limita puterilor. Pe această 
direcţie lupta şi Divizia 3 (2 -n. ed.) Vânători de Munte. 

- în direcţia Stalingrad atacul era în curs, fiind angajate o 
armată a generalului-colonel [Friedrich] Paulus şi o armată 

blindată a generalului Hoth, la care era ataşat şi Corpul 6 Armată 
Dragalina, compus din 4 divizii. 

-Armata 17 a generalului Ruoffcucerise Peninsula Cuban, 
având sub ordine următoarele forţe româneşti: Diviziile 10,18, 
şi 19 Infanterie şi Divizia 2 (3 -n. ed.) Vânători Munte; Diviziile 
6,7, 8 şi 9 Cavalerie 76 . 

II. în Africa de Nord, ofensiva generalului-colonel [Erwin] 
Rommel împinsese de la Tobruk pe direcţia Cairo, fiind oprită 
pe la El-Alamein cu dreapta şi la Alexandria cu stânga. 

Comandamentul german urmărea: 

- Prin ofensiva în sudul Rusiei, cucerirea regiunii petro¬ 
lifere Groznîi-Maikop-Baku-Batumi, care produce 25 milioane 
tone anual şi întreruperea legăturii Rusiei Sovietice cu Anglia şi 
America, prin Golful Persic. Cucerirea Stalingradului şi oprirea, 
prin această operaţie, a transporturilor, îndeosebi cele petrolifere, 
de la Marea Caspică prin canalul Volgii spre Moscova. 

- Prin ofensiva în Africa se urmărea stăpânirea Canalului 
Suez şi deci paralizarea transporturilor anglo-americane pe Marea 
Mediterană, între Anglia şi India. 

România, conform înţelegerii dintre Fuhrer şi Mareşal, 
trimite: 

Armata 3, general Dumitrescu, compusă din 11 divizii, care 
urma să ocupe în Cotul Donului un front de 200 km, şi Armata 
4, general [Constantin] Constantinescu-Klaps, compusă din 5 
divizii de infanterie şi 2 de cavalerie, care urmau să ocupe front 
în zona Stalingrad 77 . 

în afară de aceste forţe se mai aflau: 2 divizii infanterie, 1 
divizie vânători de munte şi 2 divizii de cavalerie, la Armata 17 
[germană]; 2 divizii vânători de munte în Crimeea. 

Toate forţele române şi cele germane până la Astrahan, după 
amplasarea lor pe poziţia defensivă, trebuiau să constituie Grupul 
de armate “mareşal Antonescu”, având Cartierul general la Novo 
Cerkassk. 

Marele Cartier General român se instalase iniţial la Rostov, 
şi generalul Şteflea, după inspecţia făcută de el frontului, îi 
raportase Mareşalului că poziţia era fără acoperiri şi prea mare 
în raport cu forţele de care se dispunea, iar dispozitivul trupelor 
- conform concepţiei comandamentului german - era realizat 
în cordon, ceea ce inspira temeri pentru stăvilirea unei ofensive 
generale ruseşti pe direcţia Morozovskaia-Rostov, care reuşind, 
rostogolea tot planul defensiv german. 

Trupele armatelor Paulus şi Hoth continuând ofensiva, au 
început lupta în oraşul Stalingrad, a cărui apărare se făcea cu 
îndârjire, rusul apărând casă cu casă Se dădea o mare bătălie de 
prestigiu, asemănătoare celei de la Verdun din 1916, însă aici cu 
multe uşurinţe pentru ruşi, în cazul când dispuneau încă de 
rezerve. 

Fuhrerul anunţa prin comunicat cucerirea Stalingradului, însă 
situaţia nu era aşa de uşoară cum se înfăţişa publicului. 

Armata română intrase pe frontul hotărât ei. Generalul 
Şteflea făcea rapoarte alarmante asupra situaţiei. 

La sfârşitul lui octombrie, atacuri locale ruseşti în direcţiile 
Kleţkaia şi Serafimovici creaseră nişte capete de pod în aceste 
regiuni. In regiunea Serafimovici erau în curs de construire 7 
poduri, ceea ce arăta semne de ofensivă. 

Generalul Şteflea, văzând că se fac şi concentrări masive de 
forţe sovietice în pădurile de la nord de Don şi de regiunea 
Kleţkaia-Serafimovici, raportează Mareşalului şi direct lui Hitler 
că este nevoie de rezerve, întrucât ruşii fac pregătiri de ofensivă 
“care se va desfăşura în direcţia Serafimovici-Morozovskaia- 
Rostov, cu un grup de forţe, iar cu un alt grup se va căuta să 
încercuiască trupele ce atacă Stalingradul”. Despre forţele 
germano-române generalul Şteflea raporta că “ele sunt întinse 
ca mărgelele pe aţă fără rezerve în adâncime. Oriunde se va tăia 
aţa, toate mărgelele se spulberă pe jos.” 

Rapoartele acestea sunt insistente. Mareşalul intervine 

personal la cartierul lui Hitler pentru a-i arăta prin adrese scrise 
situaţia critică. 

Mihai Antonescu a prins şi el câteva vorbe şi îi telegrafiază 
domnului von Ribbentrop “situaţia”, fiindcă este şi el “responsabil 
ca ministru de Externe”. 

Toate intervenţiile făcute sunt fără efect. Marele comanda- 

y 

ment german, Hitler şi sfătuitorii lui apreciază că ruşii pregătesc 
intr-adevăr o ofensivă, însă pentru direcţia Rostov sunt destule 
trupe, întrucât acolo va fi o acţiune de înşelare, pentru ca trupele 
sovietice să ia ofensiva de nădejde în direcţiaTver. 

Generalul Ştefleavine cu avionul la Bucureşti şi-l convinge 
pe Mareşal să mai facă o nouă intervenţie, întrucât ofensiva 
rusească este sigur că se va produce pe frontul armatei general 
Dumitrescu şi trebuie să se desfăşoare din zi în zi. 

Mareşalul telegrafiază amănunţit din nou, şi Hitler îi răspunse 
că este o alarmare nereală, însă că va trimite spre liniştire, în 
rezervă, două divizii blindate: 7 şi 14 germane. Mai se aflau în 
rezervă acolo încă o divizie blindată românească şi o divizie de 
cavalerie* a generalului [Gheorghe] Munteanu. 

Generalul Şteflea se reîntoarce la Rostov şi de acolo 
comunică, prin fir direct, că ofensiva rusă va începe în ziua de 
19 noiembrie; că ruşii dispun de o masă serioasă de tancuri, şi 
că noul model de tancuri rusesc are un blindaj pe care nu-1 
pătfţţnde proiectilul tunurilor noastre antitanc de 37 şi 45 mm. 

Ii propun Mareşalului să mă deplasez la Rostov pentru a 
vedea personal realitatea şi mă sui în avion în dimineaţa zilei de 
19 noiembrie. 

Ceaţa era deasă, cum se zice în româneşte “s-o tai cu cuţitul”. 
Am ajuns la Rostov la ora 16, pe înnoptate, la aeroport ieşindu-mi 
în întâmpinare generalul Şteflea. 

Vântul sufla cu o putere care făcea chiar mersul pe jos 

* O divizie de cavalerie avea forţa a jumătate dintr-o divizie de infanterie, însă 
mergea mai repede fiind dotată cu cai - n. a . 


www.dacoromanica.ro 



208 


CONSTANTIN PANTAZI 


anevoios. Şteflea îmi explică situaţia grea în care se aflau atât 
Armata 3 cât şi Armata 4. 

Inamicul atacase în dimineaţa de 19 noiembrie, cum se ştia 
dinainte, în direcţia Serafimovici-Morozovskaia-Rostov, după 
o puternică pregătire de artilerie. Ziua era extrem de ceţoasă, 
aşa că nu se vedea la distanţă mai mare de 50 de paşi, şi în astfel 
de condiţii carele de luptă inamice n-au putut fi deloc stânjenite 
de tirul anticar. Armata română era dispusă pe frontul Donului, 
având diviziile dispuse de la dreapta spre stânga, în ordinea: 
Divizia 1 Cavalerie; Diviziile 13,6,5,14,15,9,11 şi 7 Infanterie, 
în rezervă de armată: o divizie cavalerie şi o divizie blindată. 

Atacul rusesc a lovit cu putere pe frontul Diviziei 13 
Infanterie a generalului [Gheorghe] Ionescu-Sinaia, pe care a 
pulverizat-o şi pe aripa dreaptă a Diviziei 6 Infanterie, general 
[Mihail] Lascăr. 

Zona de atac se întindea spre est până la aripa dreaptă a 
Diviziei 9. 

Prin progresiunea atacului inamic, diviziile 13, 6, 5, 14 şi 
15 sunt încercuite. Divizia 1 Cavalerie este aruncată spre est, iar 
Divizia 9, a generalului [Constantin] Panaitiu, este aruncată spre 
vest, înapoia Cirului. Regimentul 3 6 “Matei Basarab” din această 
divizie intră în panică şi un regiment de artilerie îşi distruge ţevile 
de tun pentru a nu cădea intacte în mâna ruşilor. 

Generalul Şteflea, pus în cunoştinţă asupra situaţiei, cere 
Mareşalului la Bucureşti să intervină la Hitler pentru a se permite 
ca trupele să iasă din cerc, fiindcă dacă această încercare în două- 
trei zile se face, reuşeşte sigur. 

Hitler, care centralizase comandamentul în mâna sa aşa că 
nici o unitate până la regiment nu putea fi mişcată fără aprobarea 
lui, comunică mareşalului Antonescu că în ziua de 21 se va 
contraataca cu tancuri şi aviaţie puternică pentru a se descercui 
trupele. 

în seara zilei de 19 s-a dat comanda trupelor încercuite 
generalului Lascăr, conform ordinului dat de Mareşal de la 

Bucureşti, şi pentru ca acesta să fie stimulat în energie am cerut 
să fie înaintat la gradul de general de corp de armată şi decorat 
cu “Mihai Viteazul”, clasa a Il-a, ceea ce s-a aprobat imediat. 

La fel s-a făcut cu toţi generalii încercuiţi: [Constantin] 
Brătescu, Dumitriu Romulus şi Voicu. Lui Tătăranu i se dăduse 
“Mihai Viteazul”, clasa a Il-a, însă el a fugit din încercuire şi i 
s-a retras decoraţia. Nimic în afară de scontarea unui viitor nu 
justifica înaintarea, şi cu atât mai puţin decorarea. 

A sosit într-adevăr o divizie blindată germană, a 14-a 78 , şi 
un comandament de tancuri. Divizia blindată sosită avea 28 de 
tancuri, foarte multe maşini şi nici un pic de benzină. Divizia 
germană, împreună cu Divizia Blindată românească, care avea 
150 de tancuri, însă numai 10 modeme, au format un corp de 
tancuri, divizia românească dând jumătate din benzina ei celei 
germane*. 

Lascăr era mereu încurajat de la cartier de Şteflea şi de la 
comandamentul Armatei 3 de generalul Dumitrescu. I-am trimis 
şi eu un ordin de încurajare prin avion. 

în ziua de 20 noiembrie porneşte contraatacul. 

Divizia românească Blindată atinge stânga dinapoi a Diviziei 
5 Infanterie a lealului general [Nicolae] Mazarini, însă cea 
germană se opreşte în zona Cemîşevskaia, unde este trasă înapoi 
şi cea românească, care-şi consumase toată benzina în zadar, 
pierzându-şi apoi din această cauză toate tancurile. 

în ziua de 21 noiembrie [1942] m-am dus cu avionul la 
MorOzovskaia unde se afla cartierul generalului Dumitrescu. 
Situaţia era neschimbată. 

Ceaţa era atât de deasă încât în acea zi nu s-a putut face 
aprovizionarea prin avion. însuşi orăşelul Morozovskaia era în 
pericol de a fi atacat şi de aceea toate tunurile de 88 [mm] 

* Aici se sfârşeşte caietul conţinând copia presupusă a fi fost efectuată de Ion 
Pantazi, cu precizarea “s-a scris până la pag. 186 mijloc”. în continuare, revenim 
la varianta dactilografiată - n. ed, 

germane antiaeriene, care păzeau aeroportul Morozovskaia, 
făceau un brâu anticar în jurul orăşelului. 

Generalul Dumitrescu era calm; colonelul [Paul] Leonida, 
şeful operaţiilor, se reîntorsese dintr-o recunoaştere cu avionul 
Storck; generalul Ion Arbore, şeful de stat major, cu nervii 
încordaţi, restabilea ordinea. 

Când discutam cu generalul Dumitrescu, ni se comunică 
sosirea şefului de stat major al Diviziei 1 Blindate, divizie despre 
care toate informaţiile zilei conchideau că este încercuită. Toţi 
în jurul acestui ofiţerii sorbeau vorbele; mi-am dat imediat seama 
că vorbeşte de circumstanţă şi am chemat deoparte pe generalii 
Dumitrescu şi Şteflea şi le-am spus să nu dea nici o crezare la 
cele ce aud, întrucât cred că acel colonel nu este normal, el având 
aerul că este fugit de pe front şi tot ce vorbeşte este rezultatul 
unei fantezii înfricoşate. S-a văzut şi s-a confirmat curând că 
aceasta era adevărat. 

Generalul Lascăr s-a predat în ziua de 23 noiembrie şi a 
reprezentat apoi pe Mareşal şi ţara aşa cum a putut 79 . 

Ruşii trebuie să aibă o mare consideraţie faţă de un general 
cu aşa tărie de caracter... Să-i fie ţărâna uşoară generalului rus 
[Andrei A.] Vlasov, colegul sufletesc al lui Lascăr din Germania 80 . 

Forţele ruseşti atacatoare au lunecat cu grosurile în direcţia 
Stalingrad, formând latura sud-vestică a cercului în care a fost 
strânsă armata generalului Paulus, în care intrau, pe lângă diviziile 
germane, Divizia 1 Cavalerie şi 20 Infanterie române. Pentru a 
se asigura libertatea de acţiune a grupului de armate rus ce mergea 
spre Stalingrad, un corp de cavalerie şi forţe mecanizare ruse au 
mers în acoperire în zona Cemîşevskaia şi pe râul Cir. 

Trupele române rămase din Armata 3, Diviziile 9, 11 şi 7 
Infanterie, împreună cu resturi din celelalte divizii, au format 
Grupul Hollidt, iar generalul Dumitrescu cu cartierul Armatei 3 
a luat comanda unor trupe de coloane germane improvizate în 
luptători, apărând sudul râului Cir şi constituite în două grupuri: 
Sprang şi Stumpfeld. 

La Armata 4, a generalului [Constantin] Canstantinescu 
[-Klaps], dezastrul era similar. Inamicul atacase din capul de 
pod de la Beketovka, la sud de Stalingrad, rupsese frontul şi 
împinsese Divizia 20 spre nord-est, în timp ce diviziile 18,1 şi 2 
îşi pierduseră aproape toate trupele luptătoare. 

Generalul Tudose, din nou doborât de demoralizare, este 
trimis în interior, unde este iarăşi crezut de Mareşal şi, prin 
aceasta, salvat. 

Armata română pierduse aproape 70.000 de prizonieri şi 
întreg armamentul greu şi uşor al diviziilor 1,2,18,13,6,5,14, 
15 şi jumătate din Divizia 9 Infanterie. înfrângerea se datora: 
stării atmosferice şi frigului; frontului prea mare al unităţilor; 
atacul masiv cu tancuri al inamicului; imposibilităţii de a se 
întrebuinţa aviaţia; lipsei de rezerve în adâncime şi nepregătirii 
comandamentului şi a trupei române de a rezista multă vreme la 
încercuiri. 

Desigur, concepţia lui Hitler de a rămâne în încercuire, 
diferind în contrast cu cea a mareşalului rus [S.K.] Timoşenko, 
a avut şi ea rezultate funeste. Comandamentul român când a 
cerut aprobarea de a ieşi imediat din cerc ştiind că trupele noastre 
sunt excepţional de bune în atac, însă nu au nervi pentru a rezista 
încercuite. 

La Armata 4, general Constantinescu, a mai contribuit şi 
enorma oboseală a oamenilor, care se aflau în lupte continue de 
la începutul lui iunie 1942. 

în ziua de 23 noiembrie am mers cu avionul, împreună cu 
generalul Şteflea, la Kotelnikovo unde se afla cartierul Armatei 4. 

Trupele salvate din diviziile 1, 2 şi 18 erau în curs de 
reorganizare pentru a se pune plastron pe direcţia Jutov- 
Kotelnikovo-Remontnaiar-Slaski. Direcţia Derbetî-Kotelnikovo 
era păzită de Divizia 4 Infanterie, Diviziile 5 şi 8 Cavalerie. 

Inamicul era preocupat de a înfăptui încercuirea trupelor 
din Stalingrad prin legătura atacului de la Beketovka cu cel făcut 

de ruşi pe frontul Armatei 3 române, care venea înspre Stalingrad 
pe culoarul dintre Cir şi Don. 

Generalul Constantinescu, comandantul armatei, ajutat de 
colonelul [Nicolae] Dragomir, şeful operaţiilor de la armată, erau 
ambii calmi. Vedeau că situaţia este grea, însă o priveau în faţă 
cu sânge rece şi cereau să le fixăm linia de retragere, pentru ca 
să aibă o indicaţie, în afară de ceea ce ordonau nemţii. Ei cereau 
să ştie numai direcţia şi anume: Krasnodar sau Rostov? 

Relaţiile între generalii Constantinescu şi Dragalina erau 
foarte încordate. Generalul Constantinescu ridicase chiar din 
comandă pe Dragalina. Erau efecte de enervare pe care le-am 
liniştit întrucât nu puteam aproba ca generalul Dragalina să fie 
îndepărtat de la comandă. Este însă drept că acesta începuse să 
nu mai fie iubit de ostaşi şi ofiţeri, fiindcă le ceruse prea mult şi 
ţinea disciplina prin excesivă duritate. 

De la generalul Constantinescu am luat din nou avionul 
pentru a merge la Remontnaia; Dragalina era la aeroport, pleoştit, 
parcă ar fi fost un câine bătut. L-am încurajat şi am plecat la 
generalul Hoth, scăpat din încercuire prin performanţele unui 
excelenttous-terrain şi care îşi luase acum comandamentul, însă 
toată armata sa, 4 tancuri, rămăsese în încercuire. 

De la cartierul lui Hoth am mai dat un telefon generalului 
Constantinescu, în favoarea lui Dragalina, şi am ascultat 
expunerea situaţiei făcută de generalul Hoth. în scurt, se proiecta 
o contraofensivă în direcţia Stalingrad şi, pentru aceasta, urma 
să se concentreze 3 divizii blindate noi, una din ele fiind deja 
sosită. 

Timpul trecea repede şi întunericul se apropia când am plecat 
la Rostov, de unde, a doua zi, m-am dus la Bucureşti, cu un vânt 
de 80 km în faţă, ceea ce a făcut să străbatem distanţa Rostov- 
Melitopol, în loc de în două ore, în trei ore şi 30 de minute. 

Am prelungit povestirea ofensivei ruseşti de pe Don şi dintre 
Don şi Volga, aceasta formând prima fază a contramanevrei ruse 

de la Stalingrad, bătălie care în curând pecetluia oprirea definitivă 
a ofensivei germane în Rusia şi pornirea contraofensivei ruse, 
care se transformă în cea mai mare bătălie de distrugere din câte 
a înregistrat vreodată istoria şi care durează tot anul 1943,1944 
şi 5 lifflj din 1945, când Germania este doborâtă. 

în septembrie 1942 contraofensiva anglo-americană contra 
lui Rommel înfrânge trupele germano-italiene care urmăreau să 
ajungă la Canalul Suez, iar în noiembrie 1942, în Rusia, este 
răsturnat planul ofensiv german, care urmărea interceptarea co¬ 
municaţiilor între Caspica şi Volga, pe de o parte, iar pe de alta, 
a pune stăpânire pe zona petroliferă: Groznîi-Maikop-Baku- 
Batumi şi interceptarea comunicaţiilor ruso-anglo-americane de 
la Golful Persic la Marea Caspică şi vest de Marea Arai. 

în cadrul românesc al situaţiei se înregistrează un prim 
dureros efect. Pe lîngă pierderile avute şi demoralizarea la care 
au dat naştere, mai intervin şi neîntemeiatele reproşuri germane. 

Alianţele merg foarte bine atât cât norocul surâde, când 
intervin nenorociri, prietenii aruncă răspunderea unul pe celălalt. 

Germanii pretindeau că noua situaţie, foarte grea, era 
datorată faptului că trupele române n-au vrut să lupte şi s-au 
predat uşor şi fără împotrivire. 

Germanii au explicat în ţara lor nereuşita “de moment” din 
cauza nestatorniciei moralului românesc. 

Local, animozităţile între luptători luaseră o formă supă¬ 
rătoare, care însă n-a durat mult timp. 

O mare neîncredere ia naştere între ostaşii celor două ţări, 
fiecare acuzând pe celălalt de cele întâmplate. 

Am asistat laRostov la o execuţie pe care a facut-o generalul 
Şteflea, generalului [Arthur] Hauffe, reprezentantul Marelui 
Cartier German, prin care îl făcea călăul armatei române şi îl 
acuza de dezastrul acesteia, pornit fiind numai de la incompetenţa 
şi superficialitatea acelui general de a aprecia situaţia pe care 
Şteflea i-o înfăţişase în mod real de mai multe ori, arătându-i şi 

consecinţele la care se va ajunge, însă fără rezultat Şteflea vorbea 
româneşte, iar colonelul român [Hugo] Tartler traducea în limba 
germană. Generalul Haufife n-a scos un cuvânt 81 . 

Ajungând la Bucureşti i-am lămurit situaţia Mareşalului, 
care era indignat de purtarea germanilor, şi a comunicat oficial 
că, dacă germanii nu încetează cu vexaţiunile şi nu intră în 
realitate, România se retrage din război. 

Pe de altă parte, a scris o scrisoare foarte tare feldmare- 
şalului [Erich] von Manstein, ştiind că acesta va trebui să o trimită 
lui Hitler 82 . 

Von Manstein a fost obligat să retragă un ordin vexator, ce 
se dăduse pentru armata română, şi a pus capăt cu multă energie 
neînţelegerilor dintre ostaşii celor două oştiri. 

în concluzie, atât Mareşalul cât şi eu am văzut că prin victoria 
de la El-Alamein şi cea de pe Don mersul ascendent al 
operaţiunilor germane şi-a atins limita, de unde va începe să 
coboare în cazul când situaţia de la Stalingrad nu se rezolvă prin 
victorie. 

La 21 decembrie 1942 plec de la Bucureşti cu două avioane, 
al meu şi unul similar cu cadouri pentru trupă, şi mă îndrept din 
nou spre Rostov. Condiţiile de zbor erau foarte potrivnice, zborul 
fiind oprit în acea zi de comandamentul german. Trei avioane 
s-au încumetat să lupte contra naturii, toate trei româneşti, şi 
numai al meu a ajuns la destinaţie. Avionul ce mă însoţea a fost 
silit să aterizeze pe întuneric la 20 km de Rostov şi a avut norocul 
să nimerească pe un teren bun de aterizare, aşa că s-a ales doar 
cu trenul de aterizare sfărâmat; cel de-al doilea, un avion cu 
corespondenţă Lockhead, a căzut imediat după decolare pe 
aerodromul de la Melitopol. 

M-am dus la cartier cu automobilul, unde găsesc în curs de 
înfăptuire a doua nenorocire. 

Ruşii luaseră ofensiva pe frontul trupelor germane, ungare 
şi italiene, la stânga trupelor române sub comanda generalului 

Hollidt, iar acestea, neavând voie să plece de pe poziţie fără 
aprobarea iarăşi a lui Hitler, se pierd cu lupte grele cea mai mare 
parte din diviziile 9,11 şi 7. 

Din nou pierdem 15.000-18.000 de oameni. 

Am încercat să merg la Millerovo, la postul de comandă al 
Corpului 1 armată, general [Teodor] Ionescu, însă de la Millerovo 
la postul de comandă nu se putea merge decât cuStorck-u\, care 
să poată ateriza oriunde, însă vântul şi ninsoarea erau aşa de 
puternice, încât nici un pilot de Storck german n-a putut să zboare, 
raportându-mi că dacă avionul decola, cade pe drum. 

S-a oferit căpitanul Udriski să mă ducă el, însă am preferat 
să mă întorc la Rostov, el având o hartă pe o scară microscopică 
şi necunoscând terenul în Rusia în această regiune. 

In dimineaţa de 25 decembrie am plecat în Cuban, aterizând, 
după un zbor de una oră, pe aerodromul de la Krasnodar, unde 
mă aştepta generalul Cealâk şi colonelul Eftimiu, şeful său de 
stat major. De la aeroport am traversat în maşini oraşul şi am 
luat şoseaua Krasnodar-Severskaia-Leninoe-Mindrelskaia, 
unde se afla cartierul Corpului de Cavalerie, general Cealâk. 
Am luat masa de seară cu toţi ofiţerii corpului de cavalerie; la 
masă fiind invitaţi şi artiştii de la Naţional, cu Ghiberiun, 
Doljeanca şi două artiste mai tinere. 

Trupa de teatru cutreiera toate regimentele din Cuban şi 
Crimeea şi acum era înspre sfârşitul turneului. Artiştii erau foarte 
mulţumiţi de succesul trupei lor, şi mai ales de reprezentaţiile 
care au descreţit complet figurile ostaşilor. Actriţele erau mulţu¬ 
mite de succesele lor, care au fost răsplătite prin tunete de aplauze 
şi prin simţite complimente din partea ofiţerilor tineri. 

Generalul Cealâk avea sub ordine toate trupele din Cuban, 
însă operativ comanda diviziile 19 Infanterie, 2 şi 6 Cavalerie. 

Am inspectat, în ziua de 26, Divizia 19, general [Carol] 
Schmidt, la Leninoe. Divizia apăra valea Erivanului şi respinsese 
de curând atacuri în masă inamice la Erivenskaia. I-am dat 

generalului Schmidt [Ordinul] “Mihai Viteazul”, în numele 
Regelui. Oamenii diviziei erau destul de bine îmbrăcaţi în ţinuta 
de iarnă, însă puţin cam obosiţi. N-am putut vedea decât 
Batalionul de Pionieri şi un batalion din Regimentul 94 Infanterie. 
Terenul era complet desfundat şi ar fi fost peste putinţă să merg 
în linie fără a pierde o zi de batalion. Erau unele lipsuri în 
echipament, şi la Krasnodar se aflau depozite bogate. Lipsurile 
au fost imediat împlinite, rezistenţa intendanţilor putând chiar şi 
ea fi înfrântă uneori. 

Am trecut apoi la Divizia 6 Cavalerie, a bravului general 
[Comeliu] Teodorini, pe care l-am decorat cu [Ordinul] “Mihai 
Viteazul”; în afară de el, am mai oferit din partea Regelui această 
decoraţie încă la trei ofiţeri. 

La Teodorini am inspectat jumătate din Regimentul 5 
Călăraşi, al modestului colonel Ghervescu, şi Regimentul 9 
Roşiori, care se afla cu majoritatea efectivului la colhozul de 
tutun. Atât încercatul comandant al lui 9, colonelul Dafinescu, 
ajutorul său, locotenent-colonelul Harhas, cât şi ofiţerii şi trupa, 
erau într-o admirabilă condiţie: oamenii sprinteni şi frumoşi, bine 
echipaţi şi cocheţi ca elevii din şcolile de ofiţeri, iar caii graşi şi 
frumoşi, ca în timpurile normale. 

Mi-a părut rău că n-am putut vedea şi frumosul Regiment 
10 Roşiori al colonelului Portăşescu. 

A doua zi, 27 decembrie, am inspectat, la Abinskaia, Divizia 
2 (3 - n. ed.) Vânători de Munte care bara valea Abinului. în 
ziua acestei vizite ningea, fără însă să fie prea frig. Divizia avusese 
lupte, şi grupul de vânători de munte al colonelului Şerban 
Negulescu ce distrusese 14 tancuri, rămăsese pe poziţie. 

Colonelul Negulescu era o veche cunoştinţă amea. Am fost 
camarad de regiment cu el în războiul trecut, în primul şi unicul 
batalion de vânători de munte în acea vreme. Negulescu era 
nepotul mareşalului Prezan, ieşise ofiţer chiar atunci şi facea 
parte din compania a 3-a, a căpitanului Teodor Radu. De câte 

ori făcea câte o petrecere, şi devenea vesel, îşi schimba perso¬ 
nalitatea pentru a deveni “Ofelia”, eroina lui Shakespeare. 

în ziua de 6 august 1917, Batalionul de Munte, sub comanda 
mea, a executat un costisitor contraatac la cota 769 Cireşoaia. 
Atacul a cucerit această cotă, dar a fost ţintuit pe ea de un baraj 
de artilerie inamic foarte dens. Compania a 3-a a lui Radu intrase 
în luptă din propria iniţiativă a căpitanului Radu, iar un obuz de 
mare calibru, prin spargere, a rănit simultan, pe Radu la cap, şi 
pe căpitan Pălăngeanu, viteazul vitejilor, în picior. Pentru Şerban 
Negulescu bombardamentul a avut efectul unui chef puternic, 
luându-i conştientul şi transformându-1 în “Hamlet-Ofelia”. 

La postul meu de comandă de batalion, apare în curând 
căpitanul Radu, inundat de sînge, mut din cauza loviturii teribile, 
care îi sfărâmase craniul în locul lovit şi cu mâna dreaptă 
paralizată. Lângă el, în hohote de râs, Şerban Negulescu în Ofelia: 
“La mănăstire... la mănăstire”. 

La acest spectacol m-au trecut lacrimile. Căpitanul Radu a 
făcut un brânci cu mâna “O feliei” şi mi-a cerut o bucată de hârtie 
pe care a scris, cu mâna stângă, aşa cum a putut: Je m ’en fous. 
Am fost aşa de mulţumit de faptele “Ofeliei”. 

Am inspectat la divizia generalului [Leonard] Mociulski, 
cel mai viteaz general al României în războiul recent, infirmeria 
de oameni şi ostaşii din Abinskaia. Totul în cea mai perfectă 
ordine. Ostaşii erau legaţi sufleteşte de Mociulski, fiindcă acesta 
se ducea pe poziţie unde rămânea de dormea alături de câte un 
soldat din linia întâi, şi cea mai mare parte din timpul exercitării 
comenzii el îl petrecea alături de ostaşii cu care lupta. 

După dejun, m-a invitat la o reprezentaţie de teatru cu artişti 
ostaşi şi localnici. Au asistat aproape 1.000 de ostaşi, s-au decla¬ 
mat poezii patriotice, versuri hazlii, s-a reprezentat o revistă a 
diviziei şi un frumos balet executat de fete din Abinskaia care îşi 
arătau talentul în prezenţa familiilor lor. 

în ziua de 28 decembrie am făcut o vizită generalului Ruoff, 
comandantul Armatei 17 germane, cu care am discutat chestiuni 

operative. Spunându-i generalului german că am impresia că 
Germania este în oarecare criză de efective, el mi-a răspuns: 
“Domnule ministru, noi am fost în criză de la început în raport 
cu Rusia. Situaţia este de aşa natură că o divizie germană trebuie 
să lupte cu 3 sau 4 divizii ruseşti şi să şi învingă. Pentru [că] 
victoria Germaniei este condiţia războiului şi o vom avea”. 

De la cartierul generalului Ruoff, care se afla la Leninskoe, 
în apropiere de Vareniskovskaia, m-am înapoiat prin Krîmskaia 
la Mindrelskaia şi în ziua de 29, după inspecţia Diviziei 9 
Cavalerie, la care comandantul fiind în concediu, am luat legătura 
cu înlocuitorul său, colonelul Negoescu, am plecat la Krasnodar. 

La Krasnodar am inspectat depozitul de echipament, care 
era arhiplin. Fiecare om de pe front avea câte două pături de 
învelit: fiecare câte o pătură, şi în depozit se mai aflau 15.000 de 
pături noi. 

Apoi am inspectat spitalul de armată, foarte bine instalat. în 
el se aflau şi prizonieri ruşi răniţi, care mi-au spus că sunt foarte 
muţumiţi şi trataţi identic ca şi ostaşii români răniţi. 

O curăţenie perfectă, ordine, căldură, medicamente, săli de 
operaţii, instalaţii de radiografie, exact la fel ca toate spitalele de 
campanie.* 

După reîntoarcerea din inspecţia făcută la Rostov şi în Cuban, 
la 3 ianuarie 1943, am raportat Mareşalului cele găsite şi părerea 
mea asupra situaţiei. 

încă din noiembrie 1942 Mareşalul era întruna bolnav, având 
zilnic temperatură de 38 grade, de multe ori chiar 39, toate 
căutările medicilor rămânând fără rezultat. Puterile i se măcinau 
vizibil şi doctorul curant îl ţinea numai în injecţii. Omul acesta 
plin de energie şi de voinţă era totuşi temător de boli, şi diferitele 
lui flacoane cu medicamente îl însoţeau peste tot. 

Aveam impresia că se profita oarecum, de către unele 
persoane din anturaj, de starea lui, administrându-i-se o îngrijire, 

* Urmează precizarea “Capitolul VI” - n. ed . 

alimentaţie restrictivă şi servitul a diferite medicamente după 
un criteriu strict programat, pentru a se obţine o obişnuinţă de 
ascultare şi supunere. 

Situaţia din punct de vedere a războiului era clară: 

Ofensiva germano-italianăîn Egipt fusese înfrântă, şi acum 
întreaga situaţie militară din Africa de Nord era ameninţată. 

în Rusia, prin câştigarea bătăliei de la Stalingrad de ruşi, se 
crease pe frontul strategic german din sud o criză foarte serioasă. 
La începutul lui ianuarie 1943, pierderile de pe frontul sudic 
german se cifrau, în mari unităţi pierdute, astfel: 

16 divizii române; 

14 divizii maghiare; 

10 divizii italiene; 

30 divizii germane, dacă socotim şi forţele încercuite la 
Stalingrad. 

Total de pierderi la germani: 70 divizii. 

Situaţia strategică era cu atât mai greu de remediat cu cât, 
prin înaintare, ruşii interceptaseră rocadele spre Rostov, iar 
longitudinal nu exista decât o singură cale ferată în funcţiune. 

în Caucaz se începuse retragerea, care, ca orice operaţiune 
de acest fel, nu se putea executa fără pierderi şi scăderi morale, 
apreciabile chiar la nişte trupe de valoarea morală superioară a 
celor germane. Ruşii pătrunseseră ‘In pană” între Rostov şi fluviul 
Cuban, până la mare, îngreunând prin acest fapt şi mai mult 
retragerea germană, care trebuia totuşi să se facă şi înspre Rostov, 
fiindcă mai ales acolo, şi pe direcţia Rostov-Taganrog- 
Mariupol-Melitopol, se simţea tocmai cea mai mare nevoie de 
trupe. Şi, de altminteri, nevoia de forţe pentru paza acestei direcţii 
impusese retragerea din Caucaz. 

Trebuie să socotim că şi armata germană din Caucaz îşi 
pierduse foarte multe tancuri, artilerie şi efective. 

Pentru hotărârea Mareşalului situaţia militară interesa 
într-atât, îndeosebi întrucât el trebuia să aducă în ţară armata 

dezorganizată din Rusia şi s-o reorganizeze pentru evenimentele 
viitoare. 

Armata rusă devenise puternică, disciplinată, deoarece 
făcuse proba unei foarte grele retrageri, fără însă a-şi pierde 
disciplina şi voinţa de a învinge. Sprijinul aliat se făcuse simţit la 
ruşi prin punerea fabricilor de război în situaţia de a produce în 
raport cu nevoile, şi prin înzestrarea armatei ruse cu un foarte 
important capital (mijloc) care a cântărit enorm în victorie: 
dotarea masivă cu camioane a Armatei Roşii, ceea ce aînlesnit 
în condiţii optime execuţia manevrei strategice. Aviaţia de luptă 
rusă, de aseţnenea, sporea necontenit în aparate de vânătoare 
Kobra, câştigând superioritatea numerică asupra celei germane. 

Era limpede că planul strategic german nu reuşise, iar anul 
1943 rămăsesd ultimul an când se mai îngăduia nemţilor să 
opereze nestingheriţi în Rusia. 

Frontul germano-rus se afla în uşoară împingere către vest, 
la o distanţă de mai mult de 1.000 km la est de Nistru. 

Situaţiaîn spaţiu ne impunea să păstrăm tot atitudinea iniţială 
în nevoia de a ne reface armata, şi ne obliga să stăm hotărât în 
această situaţie, fiindcă fără germani refacerea oştirii era 
imposibilă. 

în ţară curentele de opinie începuseră să iasă la suprafaţă şi 
ideea ieşirii din război câştiga aderenţe din ce în ce mai întinse. 

Mihai Antonescu începuse să manifeste o oarecare nervo¬ 
zitate; el nu vrea să fie întrecut de opinia publică. 

Dar acum trebuia să înceapă pentru conducători preocuparea 
numai de binele public şi se impunea ca acesta să fie realizat cu 
sacrificarea personală a acestora. 

Armata fusese înfrântă şi se impunea aducerea ei în ţară şi 
refacerea ei; erarăzbQi şi fără un element solid de forţăproprie 
nu putea exista sprijin în vârtejul împrejurărilor. 

Mareşalul hotărăşte linia politică a ţării, în sensul de a se 
păstra încrederea aliaţilor noştri şi de a se aduce în ţară întreaga 
armată pentru refacere. 

Mihâi Antonescu, din proprie iniţiativă, începe sondaj ele la 
anglo-americani şi manevrează cu indiscreţie - cred voită - 
pentru că el vede că războiul este pierdut şi vrea, desigur, să 
salveze ţara, însă are şi o grijă deosebită în persoana vicepre¬ 
şedintelui de Consiliu, căruia îi vede şi îi pregăteşte un viitor 
strălucitor imediat. 

Dar mai erau şi alte greutăţi care ameninţau situaţia internă 
şi tot ce era politician şi comunist în ţară. 

După mişcarea (rebeliunea - n. ed.) legionară din 1941, 
marii capi legionari, în frunte cu Horia Sima, şeful partidului şi 
căpitanul Legiunii, au fugit în Germania, sub ocrotirea comanda¬ 
mentului german şi mai ales a Legaţiei germane. în ianuarie 
1943, Killinger aduce la cunoştinţa ministrului de Externe că 
Horia Sima a dispărut din Germania 83 . 

Mareşalul era bolnav la Predeal, iar Mihai Antonescu ia 
măsuri de a se aresta 2.000 de legionari. La 2-3 zile Legaţia 
germană comunică prinderea lui Horia Sima în Italia şi internarea 
lui în Germania. Semnul părea vădit: “Nu vreţi să stăpâniţi situaţia 
în ţară? Germania are echipă legionară, cu Horia Sima în cap, 
gata de a lua situaţia în mână.” 

Cartierul General German, fiind în situaţie de a stăpâni criza 
strategică prin forţele din Caucaz ce le deplasează, prin retragerea 
la Rostov, acceptă ca diviziile române ce au luptat în Rusia la 
Stalingrad şi pe Don' să fie aduse în ţară pentru a fi refăcute. 
Forţele care au luptat însă în Caucaz şi în Cuban, precum şi cele 
din Crimeea rămân pe teren, Hitler arătând că are absolut nevoie 
de ele acolo unde se află acum. 

Cartierul General Român, după ce organizează întoarcerea 
în ţară a Armatelor 3 şi 4 române, se înapoiază şi el la Bucureşti. 
Se înapoiază în ţară 18 divizii, din care mai închegate nu sunt 
decât trei: Divizia 4 Infanterie; Divizia 5 Cavalerie, colonel 
Dumitru Popescu; şi Divizia 8 Cavalerie a viteazului general 
Radu Kome, cu bravele regimente: 4 Roşiori, 2 Călăraşi, al 

gloriosului invalid colonel Cristea, şi Regimentul 3 Călăraşi, care, 
până în ultima clipă a retragerii, a format ariegarda Armatei 4, 
general Constantinescu. 

Mareşalul era mereu bolnav. 

Mihai Antonescu, văzându-i forţele mereu în regres, s-a 
gândit că este probabil ca Mareşalul să nu mai poată deţine lungă 
vreme conducerea şi, atunci, Mihai Antonescu ar fi indicat pentru 
a lua succesiunea. în fiecare zi când lucra cu mine îmi făcea câte 
o aluzie asupra situaţiei de la conducerea ţării, până când mi-a 
făcut o propunere concretă. Comunicându-mi că Mareşalul i-a 
dat o scrisoare prin care-i atestă că, în cazul când se deschide 
succesiunea conducerii, această succesiune recomandă a fi 
trecută lui Mihai Antonescu, şi a adăugat că el nu înţelege să 
colaboreze decât cu mine, oferindu-mi şi locul de vicepreşedinte 
al Consiliului. 

Mihai Antonescu făcea dese aluzii la Palat, unde părea a fi 
apreciat, şi, după conversaţia ce am avut cu el, invitaţiile mele la 
Rege şi la Palat la dejun începuseră să fie frecvente, ceea ce m-a 
făcut să cred că soluţia Mihai Antonescu începuse să fie posibilă. 

Dezastrele noastre de la Don şi situaţia precară a armatei - 
după succese şi victorii care duseseră trupele române la Stalingrad 
şi Nalcik, în lauda eroismului românesc făcut cunoscut în întreaga 
lume prin comunicatele oficiale germane - începuseră să fie 
cunoscute în opinia publică, fără intervenţia organelor statului. 

Mareşalul era de părere ca publicul să fie lăsat să vadă situaţia 
singur şi să se gândească asupra situaţiei, cu atât mai mult cu cât 
altă soluţie de adoptat decât aceea de a se păstra sângele rece şi 
de a se aştepta, nu era. însă, nelămurirea opiniei publice, unite 
cu unele canalizări sentimentale ale acestei opinii publice, putea 
avea de efect - pentru că Mihai Antonescu lăsa să se înţeleagă 
că el este pentru o schimbare în atitudinea politică, iar Mareşalul 
era bolnav şi în mod real nu mai putea exercita conducerea - ca 
germanii să ia măsuri asigurătoare, şi asigurarea ar fi fost 

aducerea la cârma statului a lui Horia Sima şi a unei conduceri 
strict autoritare. Felul cum se desemna războiul acum ar fi făcut 
ca noua guvernare legionară, în care desigur ar fi intrat mult 
impuls şi control german, să fie dăunătoare intereselor României. 
Oricine poate uşor înţelege cum s-ar fi rezolvat: situaţia guver¬ 
nului Mareşalului; situaţia domnilor Maniu şi Dinu Brătianu, 
care erau mereu ceruţi de germani; situaţia comuniştilor, şi cum 
s-ar fi rezolvat problema evreiască, dacă venea la guvern Horia 
Sima în 1943. 

Această situaţie, cu poruncile ei, m-a determinat pentru 
prima dată să iau o poziţie politică. Pe la începutul lui februarie 
1943, am scris o scrisoare Mareşalului în care i-am arătat că 
România nu mai are armată; că ea nu se poate reînarma decât 
alături de Germania şi că este necesar ca el să lămurească linia 
de conduită de moment a României în politica externă, pentru 
ca Germania să-şi reia încrederea în noi. 

Rezultatul scrisorii a fost interviul acordat lui Brătescu- 
Voineşti de Mareşal şi publicat în februarie 1943. 

La 15 februarie, împlinindu-se 25 de ani de la înfiinţarea 
Armatei Roşii, a venit de la Berlin cererea ca ministrul de Război 
să facă contrapropagandă propagandei făcute de Armata Roşie 
în cadrul alianţei Axei, şi Mareşalul m-a delegat să vorbesc la 
radio. 

Socotind că este necesar ca opinia publică să iasă din 
dezorientare, am ţinut o cuvântare militară cu substrat politic, 
care a fost foarte mult apreciată şi comentată în Germania şi 
bine înţeleasă în ţară. Era tocmai ceea ce doream să realizez şi, 
astfel, total conştient, mi-am înscris un puternic argument de 
acuzare contra mea. 

Oricare au fost consecinţele personale de mai târziu ale 
acestei manifestaţii, eu le-am privit atunci, ca şi acum, fără nici 
o cârtire. Aşa am socotit că trebuie să fac în februarie 1943 şi 
aşa am făcut. 

în cuvântarea pe care am facut-o în 15 februarie 1943, la 
25 de ani de la înfiinţarea Armatei Roşii, am dezvoltat urmă¬ 
toarele idei: 

1) . Victoriile ruse din iama 1942-1943 le-am arătat că nu 
puteau influenţa dezvoltarea operaţiunilor armatei germane, ele 
fiind întâmplătoare, întrucât armata rusă nu putea reprezenta o 
forţă reală, imboldul ei sufletesc de disciplină fiind distrus, prin 
execuţiile mareşalilor Tuhacevski, Bliicher şi altor 5 generali de 
armată şi a foarte multor generali şi enorm de mulţi ofiţeri, încă 
din 1936’ Această armată avusese într-adevăr succese, datorate 
îndeosebi materialului şi anotimpului din Rusia, însă ele simt 
efemere şi, o dată cu venirea primăverii, se vor spulbera. 

2) . Niciodată România n-a avut intenţia de a îngloba la 
teritoriile sale pământ rusesc. Noi am făcut războiul pentru a 
reîncorpora din nou teritoriile româneşti luate de la noi de ruşi 
pentru scurtă vreme: Basarabia, Bucovina de Nord şi Moldova 
de Nord în ţinutul Herţa. Am primit de la germani Transnistria 
pentru a o administra pe timpul războiului, şi atât facem. 

3) . Am dus trupele române pentru a lupta în Rusia fiindcă 
aşa cer consideraţiunile şi principiile militare, ca la bătălia 
hotărâtoare să intre în luptă toate forţele de care se dispune pentru 
a se bate armata duşmană. Atât timp cât armata rusă există şi 
luptă pe teatrul de război, Basarabia şi Bucovina nu erau decât 
aparent redobândite. Victoria cere înfrângerea completă a armatei 
duşmane. 

Acolo unde se află trupele române, duse de succese în fundul 
Rusiei era mai bine pentru noi românii să se afle acolo, decât ca 
ele să se fi aflat în contact cu cele duşmane pe Nistru, fiindcă 
frontul fiind departe, ţara nu suferea din cauza războiului, se 
putea munci în linişte şi nici aviaţia inamicului nu ne mai făcea 
nici un rău de când se pusese stăpânire pe Crimeea. 

4) . România a fost totdeauna contra comunismului. Pe 
această linie ne aflam de la războiul trecut, împreună cu Anglia, 

Franţa şi Polonia. în 1919-1920 noi am intrat în Budapesta unde 
se instaurase dictatura roşie a lui Bela Kun. Şi acum, în război, 
România se află tot pe linia anticomunistă şi dacă Anglia şi 
America şi-au schimbat opinia, viitorul apropiat ne va spune de 
partea cui a stat dreptatea. 

5). Armata germană este invincibilă şi să avem răbdare ca 
ea să-şi încordeze din nou energia. 

în ordinea guvernării s-au luat toate măsurile pentru organi¬ 
zarea agriculturii, a planului de însămânţări, a importului şi 
exportului în Germania, Italia, Elveţia; Bulgaria, Grecia şi Serbia. 
Lucrul la căile de comunicaţii se dezvoltă normal, lucrându-se 
cu intensitate la calea ferată: Craiova-Roşiorii de Vede- 
Bucureşti-Făurei-Focşani. Se revăd şi refac fortificaţiile pe linia: 
Târgul Neamţ-Strunga spre Dealul Mare şi se pune în lucru de 
adâncime zona Galaţi-Focşani-Adjud. 

Armata avea următoarele probleme importante de rezolvat. 

a) . Aducerea trupelor în ţară din Rusia cu un moral sănătos, 
pentru ca să nu devină un ferment dizolvator pentru moralul 
interiorului. Pentru aceasta s-a hotărât ca ele să fie aduse la 
început în Transnistria şi după ce timp de o lună li se va face 
educaţie morală şi naţională, schimbându-li-se mentalitatea de 
descurajare, rezultat al luptelor în care au fost înfrânte, al gerurilor 
din Rusia, al marşurilor foarte lungi pe timp de iarnă, al hrăniţii 
care pe timpul marşurilor lungi nu s-a putut face prea bine, prin 
teorii, conferinţe, jocuri, cinematograf, teatru, echipare nouă, 
mâncare bună şi abundentă, într-o mentalitate liniştită să fie duse 
în ţară, decazarmate, dându-li-se ostaşilor imediat câte un lung 
concediu pentru a merge în familiile lor. 

b) . Reorganizarea armatei. Diviziile noastre aveau material 
de război pentru fiecare divizie corespunzătorul a 12 batalioane, 
în campania din Rusia nu s-au luat decât 6 batalioane de divizie, 
prin urmare posedam în ţară materialul de infanterie necesar 

înlocuirii pierderilor suferite în Rusia. 

Se simţea lipsa de obuziere de 100 [mm], de material de 
transmisiuni, atât pentru unităţi cât şi pentru comandamente, şi 
de material modem anticar. 

Pierderile în oameni cereau, de asemenea, o altă repartiţie a 
oamenilor pe mari unităţi. 

în ţară se mai găsea, de asemenea, un important număr de 
piese de artilerie ruseşti capturate şi material de artilerie sovietic 
de tot felul. 

O mare desfăşurare de energie a pus materialul acesta în 
condiţie: s-a adus din Germania material de transmisiuni şi s-a 
reorganizat şi reparat materialul anticar rus capturat, nemţii 
neavând încă astfel de material. Nu aveau încredere în noi ca să 
ne dea o semi-independenţă militară. 

Energia, îndeosebi a generalului Şteflea şi a ajutorului său, 
general Socrate Mardare, a avut drept efect că la 1 mai 1943 
posedam 9 divizii complete a 9 batalioane fiecare, iar la mijlocul 
lui iunie 15 divizii a 9 batalioane. 

Apoi întreaga armată a fost gata până la 1 septembrie 1943, 
când aveam şi material în tancuri pentru aproape două divizii 
modeme de care de luptă. 

c). Bombardamentele aeriene anglo-americane, pornind de 
pe baze din Africa de Nord, fiind posibile, s-au luat toate măsurile 
antiaeriene, prin creare de adăposturi şi antiaeriene, reorganizarea 
pompierilor, comandă de material pentru stingerea incendiilor, 
aglomerare de material de schimb în apropierea rafinăriilor de 
petrol, material de poduri în apropierea podurilor importante 
etc. 

înspre sfârşitul lui februarie 1943, Mareşalul primeşte o 
adresă de la Hitler în care acesta arată că i s-a adus la cunoştinţă 
că moralul trupelor române din Cuban nu este sigur. 

Se bănuia că unele informaţii din Cuban îi parveniseră lui 
Hitler prin Comandantul Corpului 5 [Armată] german, generalul 
Wetzel, care arătau că moralul trupelor româneşti era şovăitor. 

Mareşalul îmi dă ordin să merg întâi la Mariupol pentru a 
discuta întâi cu mareşalul [Wolfram von] Richthofen chestiunea 
drepturilor Diviziei de Aviaţie română, care lupta în Rusia, pentru 
a se respecta de germani angajamentul luat, ca aparatele germane 
cu care luptă această divizie, la terminarea operaţiunilor, să devină 
avioane româneşti, completându-se cu numărul celor pierdute. 

După aceasta urma să merg în Cuban, pentru a vedea 
realitatea moralului trupelor române, îndeosebi a celor din Divizia 
19 Infanterie. 

Am decolat cu avionul în ziua de 24 februarie, făcând primul 
zbor până la Melitopol. Pe măsură ce înainţam înspre est, vântul 
era mai puternic, fenomenele de jivraj la aripi se intensificau. 
Am făcut plinul de benzină din nou la Melitopol, unde mi-a ieşit 
în întâmpinare generalul Ermil Gheorghiu şi s-a căutat legătura 
cu aeroportul de la Mariupol, însă nu s-a putut obţine, aeroportul 
fiind închis. 

Maiorul Udriski întrebându-mă ce facem, i-am răspuns că 
dacă se încumetă să aterizeze la Mariupol, fără legătură luată 
anterior prin telegrafia fără fir, sunt interesat să mergem imediat. 
Trebuia să-mi continui călătoria, pentru că, pentru a merge în 
Cuban, de la Mariupol urma să trecem prin Simferopol (Crimeea) 
şi de acolo la Slavianskaia, situaţia trupelor nemaiîngăduind 
întrebuinţarea Krasnodarului, iar zborul direct de la Mariupol la 
Slavianskaia trebuind să se facă timp de o jumătate de oră pe 
deasupra frontului rusesc. 

Maior Udriski mi-a raportat: “Să încercăm”. 

Am aterizat într-adevăr la Mariupol, fură legătură telegrafică 
cu aeroportul, pe un vânt cum numai în Rusia cred că este atât 
de tare, ţinându-mă doi oameni să nu mă dea vântul jos, când 
coboram pe scară din avion pe sol. 

Am mers apoi traversând orăşelul Mariupol, pe lângă 
fabricile de la ieşirea estică şi apoi pe şoseaua spre Taganrog, la 
nişte case mari, într-un cartier nou muncitoresc, unde se afla 

Comandamentul Armatei 8 de Aviaţie al mareşalului von 
Richthofen. 

Conversaţiile cu feldmareşalul au fost plăcute, el promi- 
ţându-mi că va interveni imediat la Fiihrer ca toate cererile 
mareşalului Antonescu să fie satisfăcute. Noi ceream ca Divizia 
Aeriană română când va fi eliberată de pe front pentru a se 
întoarce în ţară, să fie dotată cu toate avioanele ce intră normal 
în compunerea acestei mari unităţi, completându-i-se pierderile. 

Am avut interpret pe locotenent-colonelul german von 
Stetten care cunoştea foarte bine limba română, fiindcă după 
primul război mondial, fiind concediat din armată, s-a instalat în 
Bucureşti şi a trăit din comerţ. 

Noaptea am fost poftiţii lui von Richthofen la o cină 
îmbelşugată, cu vinuri franceze şi şampanie Veuve Cliquot. Mi-a 
părut rău în seara aceea că nu apreciez calitatea vinurilor şi 
şampaniei superioare. 

A doua zi am plecat cu avionul la Simferopol, unde am fost 
oaspetele feldmareşalului [Ewald] vonKleist, al 127-lea general 
purtător al acestui nume de la suirea pe tronul Prusiei a Hohen- 
zollemilor, un strălucit general, gentleman, distins şi camarad 
foarte plăcut. 

I-am arătat scopul călătoriei mele şi mi-a mărturisit sincer 
că n-are nici o cunoştinţă de cele ce-i comunicam. Mi-a sugerat 
chiar să fac ancheta cât se poate de discret, fiindcă relaţiile 
germano-române sunt foarte bune în grupul său de armate şi 
n-ar fi exclus să se fi dat o importanţă exagerată unui amănunt 
neînsemnat 

în ziua de 26 februarie 1943, pe la ora 9, pe o ceaţă foarte 
deasă, am decolat de pe micul aeroport din Simferopol şi ne-am 
îndreptat spre Slavianskaia, unde urma să aterizăm. Zborul a 
fost greu, ceea ce silise pe Udriski să facă fel de fel de obiecţiuni 
înainte de decolare. Greutatea ieşea din cauză că, fiind ceaţa 
deasă şi urmând să zburăm pe deasupra munţilor din zona 
Simferopol-Karasubasar-Starîi Krîm, zborul devenea periculos. 

Ajunşi deasupra aeroportului de la Slavianskaia, Udriski mă 
întreabă ce facem, aeroportul fiind închis deoarece se afla sub 
alarmă aeriană. I-am răspuns să aterizeze, fiindcă trebuie să ne 
încredinţăm norocului ostaşului. Am gândit că rămânând în aer 
întâmpinăm mai multe pericole, prin prezenţa aviaţiei ruseşti, 
decât dacă coborâm, avionul nostru având viteză mică, 180 km 
pe oră, fiind lipsit de supleţe şi slab armat. 

Am aterizat fără nici un inconvenient, deşi aeroportul era 
bombardat destul de intens. Un singur ostaş zgribulit de frig, cu 
foarte multă bunăvoinţă, ne-a condus cu steguleţele sale avionul 
la locul destinat în câmp pentru aşezarea lui. I-am strâns mâna 
şi i-am mulţumit. 

Apoi am fost condus în apropiere, în casa unui maior român 
de cavalerie, unde am stat până la terminarea alarmei. 

Aviaţia inamică era foarte activă în Cuban în acea epocă. 
Toate maşinile, căruţele şi furgoanele erau atacate cu focuri de 
mitralieră din avion sau bombardate. 

Mi s-au pus două Storck -uri la dispoziţie şi am mers la 
general Cealâk, la Mindrelskaia. El ne aştepta în colţul sudic al 
satului, lângă şosea, unde pusese însemnele pentru a indica un 
teren de lucru, arătându-se şi direcţia vântului. 

După-amiază am făcut o vizită generalului-colonel [Richard] 
Ruoff, care la rândul său nu aflase nici el nimic despre pretinse 
neînţelegeri ce ar fi existând între germani şi români. Mi-a spus, 
din contră, că moralul şi spiritul combativ al trupelor române 
sunt excelente. 

De la generalul Ruoff am trecut la generalul de infanterie 
Wetzel, comandantul Corpului 5 Armată german, care, la fel ca 
şi camarazii săi, era cu totul străin de orice fel de neînţelegeri 
între germani şi români, lăudând moralul admirabil al trupelor 
de cavalerie române ce are sub ordine. 

Rămânea să-mi fac ancheta singur la diviziile româneşti. Şi 
în această anchetă am ţinut tot timpul lângă mine pe locotenent- 
colonelul von Stetten. 

N-aş vrea să creadă cineva că am luat interogatorii şi atitudini 
severe faţă de trupele române; am întrebat în special ofiţerii 
germani de legătură de la comandamente şi divizii, prin von 
Stetten, pentru a descoperi adevărul, punând întrebările astfel 
încât să nu se creadă că eram venit cu tendinţe inchizitoriale. 

Am revăzut pe rând Divizia 2 (3 -n. ed) Vânători de Munte, 
general Mociulski, Divizia 19 Infanterie, general [Carol] Schmidt, 
care deşi neamţ de origine, sau poate tocmai din această cauză, 
el era în relaţiile cele mai reci cu nemţii. Generalul Schmidt 
avea o pleurezie şi l-am văzut culcat în pat în camera sa şi îngrijit 
de o rusoaică bătrână, în Leninoe. 

La unul din regimentele diviziei sale, îmi pare la Regimentul 
96 [Infanterie], era neînţelegere între ofiţerul german de legătură 
şi adjutantul regimentului, şi, de aici, ofiţerul german pe calea 
informativă directă a lui Hitler a denaturat sensul unei conversaţii 
a adjutantului regimentului. Neamţul nu-şi dăduse seama că 
românul spune câteodată multe, dar când este la faptă nu iese 
din porunca disciplinei. Ofiţerul neamţ a fost imediat mutat de 
la regimentul român într-un regiment german pe front. 

Peste tot moralul trupelor era admirabil. Aceşti ostaşi 
care după ce luptaseră pentru cucerirea Basarabiei, unii din ei 
veniţi tot timpul în lupte până aici fără a fi fost schimbaţi, cum 
erau ostaşii Diviziei 8 Cavalerie, colonel Teodorini, iar alţii după 
cucerirea Basarabiei fuseseră aduşi prin Crimeea în Cuban, erau 
toţi luptători căliţi, aşezaţi pe un moral care nu putea fi influenţat 
de insuccese inerente luptelor şi stării de război. 

Regimentele Diviziei 9 Cavalerie avuseseră lupte serioase 
la sud de Krasnodar şi, deşi atacate de forţe mult superioare, nu 
cedaseră terenul. Regimentul 9 Călăraşi îndeosebi se distinsese 
în aceste lupte, având unităţi încercuite care au rezistat cu vigoare 
până ce au fost despresurate prin contraatacuri. Am dat din partea 
Regelui 5 decoraţii “Mihai Viteazul” ofiţerilor care s-au distins 
în acest regiment îmi amintesc de numele locotenent-colonelului 

Dancovici, maior Savel, acesta din urmă luat prizonier după o 
ultimă şi disperată rezistenţă în biserica părăsită a satului în care 
se dăduse lupta. A fugit mai târziu din captivitate şi s-a întors în 
ţară prin Turcia, curat sufleteşte ca şi în momentul când fusese 
prins. 

Ostaşii care luptaseră până acum numai în atac, ducând 
faima vitejiei lor din Moldova tocmai în Caucaz şi Cuban, în 
aplauzele oricui admiră eroismul, renunţau acum la ofensivă, 
pentru a arăta o vigoare şi o tenacitate într-adevăr excepţionale 
în lupte defensive contra unui adversar cu mijloace puternice de 
atac şi forţe numeroase. Faptele de arme defensive ale trupelor 
române din Cuban dau dreptul actorilor luptelor de acolo să 
rămână în amintirea recunoscătoare a sufletului românesc de 
totdeauna. Entuziasmul şi exaltarea patriotică erau marcate în 
privirea şi gesturile demne ale fiecărui ostaş. 

Voi da o probă de sentimentele aşezate de patriotism de 
care erau însufleţiţi ostaşii atunci. In Cuban, în apropiere de 
Krîmskaia, se afla un sat moldovenesc, Moldovanskaia, sat cu 
aspectul obişnuit al satelor româneşti: căsuţe văruite cu pridvor, 
acoperiş ascuţit, de stuf sau şindrilă, cu cocoşi pe acoperiş, curţi 
mari, împrejmuite, şi cu glas românesc, amestecat cu lătrat de 
câini, cotcodăcit de găini, sâsâit de gâşte etc. Oricine îşi poate 
închipui plăcerea ce a făcut ostaşilor regăsirea porturilor şi 
jocurilor româneşti “în ghiers” românesc, în ţara cazacilor din 
Cuban. 

Oricine vedea, de asemenea, că nu se poate şti dacă va fi 
încă posibil să se păstreze încă mult timp Cubanul. însă nu era 
om care să poată crede, măcar pentru o clipită, că ar fi posibil ca 
germanii să fie învinşi. Orice ostaş întrebat în sensul acesta îmi 
răspundea convins: “Nu se poate, domnule general. Nu există 
om să poată bate pe neamţ”. Dar inima tuturor ostaşilor era la 
ce s-ar putea întâmpla moldovenilor dacă ar înainta ruşii şi ar 
pune stăpânire pe satul moldovenesc. Grija aceasta era mărită 

de frica ce o aveau mulţi cazaci de ce se va întâmpla cu ei la 
revenirea sovieticilor, cu care nu făceau prea bun trai comun. 

Stând la popotă, generalul Cealâk m-a rugat din partea 
ofiţerilor şi ostaşilor să raportez Mareşalului să ducă moldovenii 
aceştia în Basarabia, deoarece soldaţii s-au înţeles cu ei şi toţi 
vor să se afle printre români. M-am convins că era un sentiment 
unanim al călăreţilor şi atunci am comunicat, la reîntoarcere, 
Mareşalului cererea generalului Cealâk. 

Tot cu prilejul acestei inspecţii am dat şi ordinul Mareşalului 
către trupele din Caucaz şi Cuban şi, înainte de a lua avionul de 
întoarcere, am vizitat la Slavianskaia cimitirul românesc, care 
fusese instalat într-o mică grădiniţă, aproape de aeroport. Erau 
înmormântaţi acolo, împreună cu generalul decorat post mortem 
Gheorghe Carp, vreo 30 de ostaşi din Regimentele 7 şi 8 Roşiori, 
care regimente, din Cuban au mers spre Stalingrad. 

M-am reîntors în ţară cu totul mulţumit de starea morală a 
acestor trupe, care au păstrat Cubanul contra unor ofensive foarte 
puternice până s-a ordonat părăsirea peninsulei din motive 
militare. Am împărtăşit Mareşalului situaţia îmbucurătoare a 
excelentei valori combative a forţelor române din Cuban. 

In cursul lunii februarie intervine un fapt care a impresionat 
defavorabil armata în sentimentele ei militare acum exaltate. 
Diviziile 20 Infanterie şi 1 Cavalerie se aflau încercuite în Stalin¬ 
grad şi, deşi situaţia acestor trupe era pecetluită, rezistenţa lor 
eroică şi onoarea lor ostăşească, laolaltă cu a trupelor germane 
încercuite, aveau deja o rezonanţă mondială, care dădea un 
sentiment de orgoliu militar suplimentar tuturor purtătorilor de 
uniformă românească. Generalul [Nicolae] Tătăranu, comandan¬ 
tul Diviziei 20 şi al tuturor trupelor române încercuite, cu şeful 
său de stat major şi nedespărţitul colonel Binder, ies cu avionul 
din Stalingrad şi vin la Bucureşti. în ordinul generalului Tătăranu 
sta scris că “părăseşte vremelnic Cetatea Stalingradului, pentru 
a da informaţiuni militare Comandamentului român.” Generalul 

Tătăranu ceruse sămeargăla M.St.M. român sădea informaţiuni 
asupra felului cum ar trebui organizată divizia românească, ca 
rezultat al experienţei sale proprii. 

De fapt mai plecaseră unii generali germani din Stalingrad, 
fiindcă se făcuse o reorganizare a unităţilor germane şi era prisos 
de generali; pe lângă acest fapt, generalul Tătăranu era şi suferind 
de maladia Parkinson, însă boala era la început, dar mai ales, 
socotea el că prietenia lui cu generalul [Erwin] Jaenecke, un 
apropiat al lui Hitler, îl va ajuta pentru a putea, prin concurs 
german, să facă să fie admisă atitudinea sa şi de mareşalul 
Antonescu. 

Generalul Jaenecke ieşise şi el din Stalingrad, prin desfiinţa¬ 
rea comandamentului său, însă nu era şeful, iar despre mareşalul 
Paulus, comandantul suprem al trupelor încercuite, nimeni n-a 
putut gândi că ar putea pleca din cerc. 

Mareşalul a chemat pe Tătăranu, comunicându-i în faţa mea 
şi a generalului Şteflea, că a comis o faptă dezonorantă şi n-are 
altă soluţie de a rămâne om de onoare decât aceea de a se 
reîntoarce lângă ostaşii săi pe care i-a părăsit fără a se gândi la 
ce se petrecea în sufletul acelor oameni când l-au văzut dezertând 
de la onoare. Apoi a adăugat: “Pe mine mă interesează, ca şef al 
armatei, onoarea oştirii, şi dumneata te poţi reabilita numai 
întorcându-te imediat acolo. Chiar mâine.” 

Generalul Tătăranu aplecat a doua zi, însămoralul lui nu a 
putut suporta încercarea, fiindu-i frică a nu putea suporta boala 
în prizonierat, şi maladia Parkinson i-a revenit la Melitopol, unde 
s-a instalat în spitalul românesc de acolo. Mai târziu, când urma 
să fie scos din armată, a intervenit la Mareşal pentru el însuşi 
Hitler, care i-a spus Mareşalului: “Ai dreptate să fii sever în astfel 
de cazuri, însă generalul Tătăranu a avut învoire de la mine să 
plece din Stalingrad”. Un telefon de la Berlin mi-a fost dat de 
Mareşal ca să nu public decretul cu scoaterea lui Tătăranu din 
armată, la reîntoarcerea la Bucureşti urmând să-mi comunice 

motivele. La câteva zile după plecarea lui Tătăranu din 
Stalingrad, trupele germano-române au fost silite să se predea 
ruşilor, după o impresionant de glorioasă rezistenţă. 

Mareşalul, de câte ori avea pornirea, îşi arăta sentimentele 
de erou militar, neputăndu-se împăca cu ideea că sfera lui de 
acţiune actuală trebuia să se confunde exclusiv cu conducerea 
politică. 

Boala Mareşalului continua, bănuielile medicilor căutând 
existenţa unei malarii. Erau şi unele păreri că temperatura ar 
putea pomi de la amigdale, şi doamna Goga, care era infimi era 
din sentiment a Mareşalului şi stătea cel mai mult în tovărăşia 
lui, îl şi hotărâse să accepte extirparea amigdalelor, făcută prin 
intervenţia unui mare specialist de la Viena în otorinolaringologie, 
care tocmai se afla în Bucureşti. în acelaşi timp însă, analiza 
sângelui găseşte, în sfârşit, protozorul malariei, care, din acest 
moment combătut, urma să se readucă sănătatea Mareşalului şi 
treptat întremarea acestuia. 

între timp meditaţia Mareşalului îl condusese la concluzia 
că situaţia politică îi impunea să nu se mai bizuie pe el însuşi şi 
că se simţea nevoia a-şi sprijini politica pe un suport puternic. 

în această ordine de idei se înfăţişau mai multe soluţii: 

1. A se consulta din nou ţara printr-un plebiscit, însă soluţia 
prezenta marele neajuns că se solidariza poporul la politica pe 
care, de fapt, toţi o acceptaseră şi, prin aceasta, devenea şi poporul 
responsabil în caz de pierderea războiului. Această idee a fost 
dezbătută deDuumviratşi s-a ajuns la concluzia că este bine, în 
caz de înfrângere, ca răspunderea să revină exclusiv Mareşalului 
şi, poate, într-o anumită măsură şi lui Mihai Antonescu, care, în 
privinţa trimiterii trupelor pentru a lupta în Rusia declarase de 
mult că nu acceptă nici o responsabilitate. 

Ambii gândeau la o răspundere izvorâtă din concepţiile 
internaţionale din acea epocă şi, mai ales, la o răspundere istorică. 

2. A se constitui un consiliu de stat, după modelul principial 
al instituţiilor de consultare napoleoniene, însă această constituire 

devenea un act de guvernământ tardiv. Soluţia aceasta, adoptată, 
ar fi prezentat un însemnat număr de demnitari de stat şi 
funcţionari superiori, solidari răspunderii ce trebuia împărtăşită 
cu cea a Mareşalului. 

3. Lărgirea bazei de guvernare, introducându-seîn guvern: 
naţionalişti georgişti, în cap cu Gh. Brătianu, naţionalişti cuzişti 
şi legionari moderaţi. 

Soluţia nu convenea lui Mihai Antonescu şi prezenta multe 
greutăţi fiindcă cerea constituirea unui parlament şi deci din nou 
participarea la răspundere şi a poporului. Şi apoi, această 
răspundere pentru ce epocă? 

4. Continuarea guvernării după aceleaşi criterii, Mareşalul 
considerându-se un exponent al armatei, care, de fapt, acesta 
exercita o dictatură militară. 

Profitându-se de faptul că trebuiau convocaţi coloneii şi 
generalii pentru a fi puşi la curent cu noua organizare a armatei, 
se hotărăşte o convocare a comandanţilor, începând de la cei de 
regimente, până la cei de armată şi a şefilor de servicii din toată 
oştirea aflată în ţară, pentru o conferinţă de o săptămână la 
Bucureşti. între timp - în aprilie 23 şi mai 21,1943 - am făcut 
alte două inspecţii în Cuban. 

Situaţia generală militară în Rusia era caracterizată prin 
continuarea ofensivei ruse începută la 19 noiembrie 1942 pe 
două direcţii: 

- în sud, pe direcţia Mariupol-Melitopol-Nikolaev; 

- în centru, pe direcţia Smolensk-Veliki-Luki-Minsk. 

Forţe puternice se adunau de ambele părţi în regiunea 

Belgorod-Orel, germanii însă nu erau în posibilitate de a 
întreprinde acţiuni ofensive în 1943 şi ultimul an de libertate de 
acţiune în Răsărit trebuiau să-l folosească pentru apărare. 

Şi totuşi, dacă n-ar fi fost trupe româno-ungaro-italiene de 
care să se izbească ofensiva rusă din iama lui 1942 şi ar fi lovit 
acolo numai în trupe germane, cred că războiul ar fi fost câştigat 
numai de ruşi în 1943. 

în Cuban atacurile ruseşti duseseră frontul Armatei 17 pe 
traseul Novorossiisk-Krîmskaia-fluviul Cubanului, formându-se 
un cap de pod din peninsulele Taman şi Cuban. 

Trupele româneşti ale Diviziilor general Mociulski şi general 
Ion Boiţeanu (Divizia 19) erau împărţite la doi generali germani, 
iar din cele de cavalerie, la contact cu inamicul nu se afla decât 
Divizia 8 Cavalerie, ocupând munţii de la sud-vest şi sud-est de 
Novorossiisk. 

Scopul călătoriei mele era menţinerea moralului şi cererea 
ca generalii români să-şi aibă comandamentul lor. 

Am obţinut pentru Mociulski comandament, însă generalul 
[Ion] Boiţeanu a fost timp de 4 luni în Cuban numai comandant 
administrativ. 

Mi-am schimbat sistemul de inspecţii, socotind căîn prezent 
era nevoie, în primul rând, de păstrarea moralului şi, deci, de 
nevoia exemplului. Această consideraţiune m-a determinat ca 
peste tot unde erau trupele în lupte să iau contact cu linia I, cea 
reală, a focului şi să oblig comandanţii de divizii şi de corpuri de 
armată române a face astfel de inspecţii, fiindcă îmi dădeam 
seama că se cerea înfăţişarea exemplului de risc personal al 
şefului. 

Am inspectat: Regimentul 9 Roşiori, pe Mîshako-Berg; 
Regimentul 10 Roşiori, pe dealul de la sud-est de Novorossiisk, 
intrând, însoţit de Teodorini, în şanţurile căpitanului Râureanu, 
la 60 metri de linia inamică. Am inspectat batalionul maiorului 
erou [Ioan] Palaghiţă, la nord-est de Krîmskaia, în rambleul căii 
ferate Krîmskaia-Rostov, trecând în revistă toată linia I a 
batalionului acestui erou al armatei şi al ţării. Am fost însoţit de 
cunoscutul om de onoare generalul Cealâk, de generalul Boiţeanu 
şi generalul german Kress, [care] la invitaţia mea de politeţe de 
a rămâne în Krîmskaia, au rămas acolo. După câteva zile, 
generalul Kress a căzut rănit mortal pe frontul Diviziei 19. 

Am inspectat încă, mai înapoi, Regimentele 94 şi 95 
Infanterie şi regimentele de artilerie ale Diviziei 19. Regimentele 

de infanterie se aflau în nişte păduri în apropiere de Dealul 
Goţilor, aflat între Krîmskaia şi Moldovanskaia, linia de contact 
fiind la 800 metri de aceste trupe. 

Ceea ce este de remarcat aici este faptul că efectivele în 
oameni erau foarte reduse. Compania românească avea un efectiv 
de maximum 40 oameni, de la 150-160, iar cea germană avea 
20 oameni. Cu toate acestea, convingerea tuturor era că nu se va 
trece peste liniile de apărare şi, într-adevăr, toate atacurile 
duşmane erau sfărâmate cu pierderi enorme în faţa acestor linii. 

Defensiva din Cuban a arătat calităţi superioare de energie, 
tenacitate, îndurare, spirit de sacrificiu şi mândrie patriotică. Este 
însă drept, şi voi mărturisi deschis, că o mare parte de merit 
revine Comandamentului german. Generalii germani nu vroiau 
să ştie decât însărcinarea ce o au şi cu mijloacele ce aveau la 
dispoziţie electrizau voinţele, pentru ca însărcinarea să fie dusă 
la bun sfârşit. Nu mă sfiesc să spun că în Cuban mi-am făcut 
convingerea că atât armata, cât şi Comandamentul german erau 
formidabile. Atletismul războinic al acestei armate stimula 
admiraţia ostaşilor români şi le întărâta amorul propriu. Şi astfel 
au săvârşit acte de eroism demne de a trece în legendă. 

Restul trupelor româneşti erau dispuse astfel: 

Generalul Mociulski avea sub comandă 2 batalioane ale sale 
şi 4 batalioane germane, în sector pe Cuban la nord şi est [de] 
Varenikovsakaia. 

Un grup de vânători compus din 3 batalioane se afla pe 
dealurile de la sud-est de Kolmskaia-Nouă, în linia a doua a 
poziţiei germane, în contact la Neberdjaevskaia. I-am inspectat 
în momentul când se aflau sub bombardament slab de artilerie, 
gloanţe de infanterie neparvenind aici decât rătăcite. 

Un batalion de vânători de munte şi batalionul de pionieri al 
generalului Mociulski erau în rezervă de corp de armată, al 
generalului german de Angelis, comandantul Corpului 3 Armată 
german, cu postul de comandă la Leninskoe. 

Camaraderia germano-română de lupte era foarte strânsă 
atât la ofiţeri, cât şi la trupă. Nemţii erau mari amatori de decoraţii 
şi împărţeau şi decorările lor cu largheţe camaraderească, fapt 
ce strângea legăturile, creând obligaţiuni reciproce ostăşeşti. 

Am inspectat şi celelalte unităţi, dar cum acestea nu erau în 
lupte, nu mai menţionez decât la toţi voie-bună, voinţa de a 
învinge şi un moral admirabil. Zvonurile parvenite la ei de o 
stare de îngrij orare a interiorului li se păreau ridicole. Mulţi ofiţeri 
veniţi în concediu în ţară nu voiau să-şi termine acest concediu 
şi se întorceau la unităţile lor, unde puteau respira o atmosferă 
care le convenea. 

Mareşalul se reîntoarce de la Berbn, unde Hitler îi arăta 
aceeaşi prietenie şi încredere, împărtăşindu-i însă nemulţumirea 
faţă de atitudinea lui Mihai Antonescu, ale cărui legături cu anglo- 
americanii fuseseră descoperite, motiv pentru care se cerea 
îndepărtarea din guvern a vicepreşedintelui. Mareşalul însă a 
fost de părere că ministrul său de Externe era dator să se 
informeze şi în cercurile adverse, iar România avea nevoie să 
păstreze pentru viitor bune relaţii cu anglo-americanii. Aceasta 
însă nu însemna că potrivnicia contra ruşilor, singura cu care de 
fapt ne aflăm în război, era prin ceva schimbată, ea rămânând 
linia de credinţă a României pentru prezentul şi viitorul de atunci. 

între Mareşal şi Mihai Antonescu erau neînţelegeri, fiindcă 
şi alianţele între oameni slăbesc când norocul îşi arată vrăjmăşia. 

Victoria fiind acum aproape complet ameninţată, Mihai 
Antonescu voia ca el să fie considerat ca inocent total de trimi¬ 
terea trupelor române pentru a lupta pe teritoriul Rusiei şi, pentru 
a credita acestă convingere, pune în practică un plan complet de 
desolidarizare cu Mareşalul. Astfel, el a început în Consiliile de 
Miniştri, pe care le prezida, Mareşalul fiind tot bolnav, să pună 
insistent tema neştiinţei lui în măsura luată de Mareşal de a trimite 
trupe române să lupte în Rusia. La una din întâmpinările sale, 
i-am răspuns: 

- Mă mir că puneţi aceste chestiuni, Mareşalul fiind absent, 
întrucât nici chiar eu personal n-am cunoscut hotărârile Mareşa¬ 
lului decât postfactum, după ce s-a înapoiat de la Berlin, unde a 
luat hotărârea cu trimiterea ultimului eşalon, grosul armatei. 

Voiam prin aceasta să arăt că nu trebuia să fie atacat 
Mareşalul, când era bolnav, în faţa guvernului său, şi în lipsa sa. 

La acest consiliu s-a aflat prezent generalul Şteflea, şeful 
M.St.M. După terminarea consiliului, rămânând în discuţie cu 
generalul [Gheorghe] Dobre, Şteflea şi colonelul [Radu] Davi- 
descu, directorul de cabinet al Mareşalului, generalul Şteflea ne- 
a rugat să ne întâlnim după-amiază la Statul Major pentru a ne 
arăta documentarea scrisă de însuşi Mihai Antonescu, din care 
reieşea că el ştia de trimiterea acestor trupe în Rusia. După- 
amiază, la Statul Major, generalul Şteflea ne-a arătat scrisoarea 
lui Mihai Antonescu către generalul Iacobici şi cea către Fiihrer, 
în care, la Crăciunul lui 1941, scria că România va trimite în 
Rusia forţa a 6-7 divizii pentru a lupta sub comandament german. 

Este drept că Mihai Antonescu n-a fost părtaş în 1942, când 
Mareşalul, însoţit de generalul Şteflea la Cartierul german, a 
hotărât acolo, [ca] în afară de cele 7 divizii prezente în Rusia, să 
trimită şi restul armatei române pentru a lupta sub comandament 
german în frontul strategic oriental, însă, după reîntoarcerea de 
la Berlin a Mareşalului, a ştiut despre acest fapt, cum am aflat şi 
eu tot atunci, şi a protestat numai de faptul că n-a fost avertizat 
dinainte, pentru casă negocieze pe plan politic trimiterea acestor 

forte în Rusia. 

> 

Mihai Antonescu ar fi vrut semnarea unui protocol politic 
prin care Germania să se oblige a retroceda Ardealul în schimbul 
aportului de forţe româneşti. 

Nu cunosc motivul pentru care Mareşalul era mulţumit cu 
promisiunile orale, vagi, ale lui Hitler. 

Mihai Antonescu însă a mers în Rusia în iulie cu Regele, iar 
la sfârşitul lui octombrie 1942 însoţea pe Rege şi pe Regină 

[-mamă] la inaugurarea Turnului Mareşalului de la Ghidighici, 
lângă Chişinău, şi la Cernăuţi, unde, în discursurile ţinute, nu 
vorbea decât de Mareşal şi de isprăvile armatei române. Până 
atunci fuseseră însă numai succese româneşti şi trebuie să 
recunosc că de la prima înfrângere românească, din noiembrie 
1942, Mihai Antonescu n-a mai ţinut cuvântări publice în care 
să mai vorbească de războiul contra ruşilor. 

Certurile între Mareşal şi Mihai Antonescu se înveninaseră 
şi în raporturile intime dintre ei, pe această temă. Ştiu, de pildă, 
că Mihai Antonescu a trimis Mareşalului o scrisoare în care îl 
iscodea pe chestiunea trimiterii trupelor, scrisoarea fiind dusă 
Mareşalului de doamna mareşal Antonescu, fiindcă acum cei 
doi conducători stăteau în aceeaşi casă, însănu-şi mai vorbeau. 
Mareşalul i-a răspuns printr-o scrisoare pe 117 pagini, pe care 
Mihai Antonescu a dat-o în păstrare verii sale, doamna 
Georgescu, după ce, bineînţeles, împăcându-se cu Mareşalul, 
i-a cerut acestuia să-i remită scrisoarea proprie trimisă, pretextând 
că el a rupt-o pe cea primită de la Mareşal. Scrisoarea se află şi 
acum la doamna Georgescu. 

Desolidarizarea însă mersese şi mai departe. înspre sfârşitul 
lui mai (cred, fără a fi sigur de dată) a făcut o adresă Ministerului 
de Război ca acesta să atragă atenţia Marelui Stat Major să nu 
mai negocieze în viitor trimitere de trupe în operaţiuni peste 
hotare, fără ca înainte să fi luat avizul Ministerului de Externe, 
care în trecut s-a trezit în faţa a fapte împlinite, care l-au împie¬ 
dicat să încheie acte diplomatice, cerute de interesele superioare 
ale tării 84 . 

y 

Mihai Antonescu credea că toate aceste acte îl vor acoperi 
de răspunderea trimiterii trupelor în Rusia, răspundere care prin 
diverse memorii era agitată acum şi de domnii Maniu şi C. 
Brătianu. 

Nu ştiu prin ce cale Mareşalul a aflat de intervenţia către 
Ministerul de Război a lui Mihai Antonescu, imediat ce s-a întors 

de la Berlin, unde Hitler îi ceruse îndepărtarea lui Mihai Anto- 
nescu 85 . 

Noi, generalii Dobre, Pantazi şi Şteflea, împreună cu colone¬ 
lul Davidescu, eram indignaţi de lipsa de curaj a răspunderii de 
care dădea dovadă vicepreşedintele Consiliului şi, mai cu seamă, 
de faptul că situaţia însăşi era destul de grea pentru a mai fi 
complicată prin agitaţii politicianiste mărunte, făcute cu scopul 
de a se face asigurări politice pentru viitor. 

Mareşalul luase hotărârea de a-1 înlocui pe vicepreşedinte, 
hotărâre ce ne-o comunicase nouă, inşilor mănunchiului militar 
din conducere, individual. 

Mihai Antonescu începuse reparaţia casei în vederea mutării; 
pare că i se propusese locul de mareşal al Palatului de către 
Rege şi era încă vorba şi de Legaţia din Berna; el schiţase chiar 
un gest de mutare din locuinţa Mareşalului de la Băneasa. 

Criza păruse a fi tranşată, când, a treia zi, cred pe la 4-5 
iunie, Mihai Antonescu se reîntoarce în casa Mareşalului şi din 
nou sunt legaţi ca şi înainte. 

în oraş se vorbise de neînţelegerea dintre ei şi de despărţirea 
lor de la conducere, şi pentru a se dezminţi “zvonurile false” a 
fost adus un fotograf, care, întâmplător, a văzut pe cei doi 
conducători plimbându-se pe trotuarul din faţa Ministerului de 
Externe, i-a fotografiat şi poza a apărut în prima pagină a ziarului 
“Universul”. Iarăşi capriciul împrejurărilor: o singură dată au 
făcut o astfel de plimbare şi prezenţa unui fotograf a colaborat 
cu indiscreţia unei gazete! 

Mareşalul s-a simţit obligat să-mi explice noua sa atitudine 
spunându-mi că “Mihai Antonescu a plâns, s-a rugat să fie iertat 
de cele ce a făcut”. Mareşalul l-a iertat fiindcă l-a văzut disperat 
şi i-a fost teamă să nu facă un gest disperat, mai ales că mama 
lui Mihai Antonescu a murit sinucigându-se într-un moment de 
disperare. 

însă scrisoarea de la Mareşal şi acum se află la doamna 
Georgescu. 

în afară de aceasta, Mareşalul mi-a arătat “că şi motive 
politice fac inoportună în acest moment despărţirea lor. Dacă 
pleacă Mihai Antonescu, toată opinia publică va spune că el 
pleacă fiindcă el este pentru încheierea păcii, iar Mareşalul, fiind 
pentru continuarea războiului, l-a îndepărtat de lângă el”. 

Am profitat de ocazie pentru a-i spune părerea mea astfel: 
“Nemţii au pierdut războiul, însă situaţia fronturilor în acest 
moment nu ne îngăduie să facem altceva decât să stăm în alianţă 
şi să ne reorganizăm armata, iar atunci când dumneavoastră veţi 
găsi că este posibil şi oportun, să ieşim din război pe faţă, leal”. 
Mareşalul mi-a răspuns: “Asta sigur” (5-6 iunie 1943). 

Făcându-se din nou înţelegerea între ei, Mareşalul îl opreşte 
de a mai prezida consilii de miniştri pe Mihai Antonescu, dar 
opreliştea nu durează mult, pentru ca vechile obiceiuri să se 
instaureze la fel ca şi înainte. 

Generalul Dobre, însă, la Economia Naţională opreşte 
complet orice amestec al lui Mihai Antonescu în departamentul 
său, punând un “veto” şi la necontenitele aprobări de schimb 
oficial prin Banca Naţională la cereri de valută forte pentru 
protejaţii şi protejatele lui Mihai Antonescu. Printre protejaţi se 
afla mereu şi Gheorghe Brătianu, cel mai intim prieten al lui. 

Pentru ca Mihai Antonescu să nu mai poată spune că n-a 
cunoscut măsurile luate de Mareşal în ordinea militară, şi că 
ambii sunt de complet acord, Mihai Antonescu este poftit să ia 
parte la toate şedinţele de colaborare militară şi să ţină o cuvântare 
asupra politicii externe a României la conferinţa generalilor şi 
coloneilor armatei române. 

întrunirea ofiţerilor superiori şi generali are loc spre sfârşitul 
lunii iunie. 

Conferinţa constă din desfăşurarea unui program în timp de 
o săptămână, fiind deschis printr-o conferinţă a generalului 
Pantazi, ministrul de Război, urmată de o conferinţă a vicepre¬ 
şedintelui Consiliului care a ţinut trei ore. Conferinţa se rezuma 

în ideea că România are misiunea de a închide porţile voievodale, 
care sunt constituite de deschiderea dintre Carpaţi şi Marea 
Neagră, tuturor pornirilor spre Europa dinspre Răsărit şi că aceste 
porţi, încuiate de voievozii noştri în trecut la Nistru, unde se afla 
hotarul Asiei, trebuiesc păzite încuiate şi acum de România, care 
astfel este o santinelă la poarta de răsărit a civilizaţiei europene, 
în jurul acestei idei s-au făcut broderii istorice şi oratorice, 
trecându-se în revistă aproape toată istoria naţională 86 . 

După conferinţa lui Mihai Antonescu au urmat conferinţe 
militare, de organizare, instrucţie şi descrierea operaţiunilor din 
noiembrie şi decembrie 1942, când forţele Armatelor 3 şi 4 
române au fost înfrânte, scoase de pe front şi înapoiate în ţară 
pentru reorganizare. 

Conferinţa de închidere aparţine Mareşalului, care arată că 
el n-a avut niciodată şi nici acum n-are partid politic şi că ţara 
găsindu-se în foarte grea situaţie prin prăbuşirea graniţelor în 
1940, a trebuit să ia situaţia ca exponent al armatei şi conducând 
prin armată. Deci armata se poate spune că deţine conducerea 
ţării şi exponentul acesteia pentru guvernare este Mareşalul. 
Trecând după aceasta la momentul 1943, el a arătat că ceea ce 
primează este reorganizarea armatei, aceasta fiind “stânca de 
care se sprijină neamul nostru pentru a scăpa de teribila viforniţă 
care trece asupra întregii Europe... Dar eu sunt unul singur şi 
nu-mi voi putea îndeplini misiunea decât dacă vă am pe toţi, cu 
toată nădejdea, în spatele meu”. Apoi a făcut un tur de orizont al 
situaţiei politico-militare din lume şi al situaţiei interne şi militare 
din ţară. 

Pentru prima oară când s-a făcut această întrunire, Mareşalul 
a vorbit şefilor armatei ca şi cum s-ar fi adresat întregii ţări. 

A fost o conferinţă cumpănită, vorbită cu simplitate şi 
sinceritate. 

înspre sfârşitul lunii iunie 1943 am mai făcut o scurtă 
inspecţie în Cuban. Situaţia militară se menţinea fără schimbări 

esenţiale, însă dacă este adevărat că inamicul avea pierderi foarte 
mari, este tot atât de adevărat că efectivele germane, din mici, 
deveneau miniscule, iar cele româneşti se subţiau în mod 
constant. 

Cea mai mare parte din pierderi era în răniţi, şi aceştia 
trimiţându-se în ţară, desigur cea mai mare parte se recuperau 
oameni valizi, însă garnizoanele ce păzeau Cubanul tindeau să 
se pulverizeze. Marele Cartier German a cerut mareşalului 
Antonescu să-şi dea învoirea ca trupele din Crimeea să fie trecute 
în Cuban, şi Divizia 1 Vânători de Munte, general [Constantin] 
Vasiliu-Răşcanu, şi 4 Munte, general [Tudorancea] Ciurea, au 
trecut ca urmare în Cuban la începutul lui iulie 1943. 

în această ultimă inspecţie ce am făcut în Cuban am vizitat 
Ozereika, unde compania căpitanului [Nicolae] Dabija din 
Regimentul de brăileni 3 8 Infanterie se distinsese prin respingerea 
unei încercări de debarcare sovietice. 

Când am mers la plaja de la Ozereika am găsit acolo vasul 
incendiat, care avea pe el 15 tancuri uşoare americane, care ar fi 
trebuit să debarce pentru a ataca trupele noastre, pe fiecare tanc 
văzându-se caligrafiate, cu şnur de lac alb, literele U.S.A. 

De aici am trecut la postul de comandă al colonelului 
Teodorini la lacul Abrau, în încăperile fabricii de şampanie. 

Eram mereu atras de Cartierul lui Teodorini, fiindcă într-unul 
din regimentele Diviziei 8 Cavalerie, în Regimentul 9 Roşiori, 
se afla şi unicul şi năvalnicul meu fiu, ca şef de pluton, având 
oamenii lui în linia de contact pe muntele Mîshako-Berg, în locul 
unde se produseseră cele mai dese şi mai puternice atacuri 
bolşevice, la legătura dintre stânga Diviziei 8 Cavalerie, a cărei 
extremă stânga formând-o plutonul fiului meu, se lega cu dreapta 
Diviziei 4 Vânători de Munte germane a generalului Kress, care, 
puţin după plecarea mea, a căzut glorios în sectorulRegimentului 
5 Călăraşi. 

Situaţia generală operativă pe frontul sovieto-german era 
următoarea: 

în zona Belgorod-Orel erau lupte mari şi grele în curs, 
marcându-se o uşorară înaintare rusească spre vest. 

în sudul Rusiei, după lupte grele pe Mins, forţele ruseşti au 
reluat înaintarea în direcţia Mariupol-Melitopol, unde ruşii luptau 
pentru a împinge linia frontului pe Nipru. 

Germanii la rândul lor făceau toate sforţările de a ţine sub 
stăpânire linia ferată Melitopol-Djankoi-Kerci şi Djankoi- 
Simferopol-Sevastopol, aceste linii ferate făcând legătura 
feroviară cu Crimeea şi Cubanul. 

Situaţia militară de la Melitopol însă punea în situaţie precară 
trupele germane din regiunea Cuban, şi de aceea nu am înţeles 
de ce s-au mai trecut încă trupe din Crimeea în Cuban. Dar 
Comandamentul german avea încă mari speranţe într-un viitor 
apropiat prin de succese în Rusia. 

M-am reîntors în Bucureşti contrariat, însă nu după multă 
vreme situaţia s-a limpezit, Comandamentul german luând 
hotărârea de a lăsa doar un cap de pod redus în Cuban (mai bine 
zis în [Peninsula] Taman), trecând majoritatea forţelor în 
Crimeea. Constituirea şi organizarea în teren a acestui cap de 
pod din Peninsula Taman explică şi faptul că au fost arse unele 
sate în regiune, pentru a-i lua inamicului orice punct de sprijin 
ce ar fi înlesnit atacul mai târziu al capului de pod german lăsat 
acolo. 

La Armata 17 germană, generalul Ruoff, fiind suferind, 
plecase şi în locul său venise generalul-colonel Jaenecke, un 
apropiat al lui Hitler şi prietenul generalului Tătăranu. 

Jaenecke era de provenienţă din [arma] geniu, şi a executat 
trecerea din Cuban în Crimeea de la Kerci, strâmtoarea fiind de 
o lăţime de 5-6 km, a unei armate de 22 de divizii, fără pierderi 
şi în condiţii tactice grele. 

Operaţiunile evacuării Cubanului şi trecerea trupelor prin 
îmbarcaţiuni în Peninsula Crimeea (Kerci), care a durat o lună 
jumătate, constituie una din cele mai valoroase operaţiuni 
militare, delicate, efectuate în cel de-al doilea război mondial. 

Operaţiunile de trecere durează lunile august şi septembrie 
(15-20 de zile din această lună) şi nu se pierde nici măcar 
ariergarda lăsată să înlesnească plecarea ultimelor elemente ale 
grosului Armatei 17 8 . 7 . 

A doua jumătate a lunii iulie Mihai Antonescu face o 
călătorie diplomatică la Roma, bineînţeles în deplin acord cu 
Germania. La Roma vicepreşedintele a văzut pe Mussolini şi pe 
subsecretarul de stat al Externelor italian, pe regele Italiei şi pe 
capul Bisericii Catolice, Papa. Conversaţia de la Palatul Vatican 
a fost dusă cu secretarul general al Cancelariatului Papal şi cu 
capul Bisericii Catolice. Nu cunosc cele ce s-au discutat la Roma, 
însă din unele indiscreţii am putut afla că Mihai Antonescu 
încerca toate mijloacele de a câştiga pe Sanctitatea Sa într-o 
organizaţie grupând catolicismul contra bolşevismului. Nu 
numise el războiul din Răsărit: “Cruciada contra bolşevismului”? 

La reîntoarcerea în ţară, prima persoană pe care o vede Mihai 
Antonescu este regina Elena. 

Mareşalul a rămas tot timpul cu semne de întrebare asupra 
tâlcului vizitei la familia regală italiană şi înţelesul ce putea avea 
întrevederea cu regina Elena. 

Mareşalul nu mai avea încredere în Mihai Antonescu, care-şi 
demascase natura imediat ce operaţiunile militare contra Uniunii 
Sovietice nu mai dădeau garanţia victoriei. Insă Mareşalul nu 
era încă sigur de faptul că Mihai Antonescu acum îşi vedea 
interesele lângă partidele politice şi în simpatia familiei regale; 
noi militarii, însă, i-am văzut limpede, şi de la început, manevrele 
şi de aceasta i-am fost adversari. 

Nu mult după sosirea în ţară a vicepreşedintelui din vizita 
sa în Italia, situaţia militară în Africa de Nord se clarificase în 
favoarea anglo-americano-francezilor liberi, insulele italiene 
Panteleria şi Sicilia ocupate şi, după puţin timp, Mussolini arestat, 
trupele anglo-americane intrate pe teritoriul sudic al Italiei şi, la 
începutul lui septembrie 1943, Italia, guvernată de mareşalul 
[Pietro] Badoglio, încheie armistiţiul cu anglo-americanii. 

www.dacoromanica.ro 


247 


CU MAREŞALUL PÂNĂ LA MOARTE 

După pierderea bătăliei şi a războiului în Africa de Nord, 
Italia nu mai avea scop războinic ofensiv, iar defensiv nu mai 
vrea să continue războiul fiindcă îşi vedea sfârşitul pecetluit prin 
înfrângere. 

Ceea ce îndeosebi împingea Italia pe noua cale cea luat era 
faptul că bombardamentele aeriene cu efecte nimicitoare îşi 
arătaseră forţa de distrugere asupra oraşelor Milano, Genova şi 
Neapole, şi dacă acestea se întindeau şi asupra celorlalte oraşe, 
care adăposteau tezaure artistice nu numai ale Italiei, dar ale 
omenirii întregi, însemna că Italia, conştient, contribuia la 
dărâmarea propriei ţări. De aceea, noul prim-ministru, mareşalul 
Badoglio, a tratat pe ascuns armistiţiul şi a ieşit din război, deşi 
Italia poseda 26 de divizii de infanterie neîntrebuinţate încă în 
război. 

Mareşalul Antonescu nu a admis gestul lui Badoglio, 
pretinzând că acesta, prin atitudinea ce a avut, s-a dezonorat 
pentru totdeauna în faţa istoriei. 

Mareşalul făcea următorul raţionament: mareşalul Badoglio 

a încheiat armistiţiu pentru ca ţara sa să nu mai fie bombardată 

şi să se înlăture războiul nimicitor [de] pe teritoriul Italiei. în 

prezent, jumătate din Italia este ocupată de anglo-americani şi 

cealaltă jumătate este ocupată de germani, fără nici o garanţie 

sigură că Roma şi Florenţa nu vor fi bombardate pe rând de 

anglo-americani, la început, şi mai târziu de germani. “Şi pentru 

ca să realizeze această situaţie şi-a dat cuvântul de mareşal şi 

militar Germaniei că va continua războiul alături de acest stat, 

şi-a călcat acest cuvânt, fiind nevoit să fugă pentru a scăpa cu 

viată”. 

> 

Felul acesta de a gândi l-a persecutat pe Mareşal mai bine 
de o lună de zile, exprimându-1 în fiecare şedinţă de colaborare 
militară şi manifestându-şi insistent indignarea pe care i-o 
provoca gestul făcut de mareşalul Badoglio. 

Mareşalul Antonescu se gândea la soluţia de a scoate ţara 
din război fără a se dezonora personal şi fără ca ţara să iasă din 

această situaţie cu epitetul de trădătoare. Fiindcă, argumenta 
Mareşalul, “ţările mici trebuie să dovedească omenirii că se poate 
conta pe cuvântul lor, căci în caz contrar, cine ar mai putea 
vreodată conta pe ele?”. Această realizare a format tragicul luptei 
ce s-a dat în conştiinţa sa de la predarea şi armistiţiul Italiei până 
la 23 august 1944, când a fost arestat şi izbăvit. 

Atacurile ruse, Cu forţe şi material mereu reînnoite, cuceresc 
Melitopolul, însă germanii menţin totuşi un cap de pod la răsărit 
de Nipru, ceva mai apropiat decât cel de la Melitopol, capul de 
pod zis “de la Nikopol”. Prin acest cap de pod se asigura o 
legătură prăpădită cu Crimeea şi ruşii erau în imposibilitate de a 
ataca în Crimeea spre sud, fiind ameninţaţi de posibilitatea unui 
atac german pe direcţia Nikolaev-Nikopol-Melitopol. în acest 
timp, trupele germano-româneîşi continuau trecerea din Cuban 
în Crimeea. Capul de pod de la Nikopol este şi el redus la 
începutul lui noiembrie 1943, trupele capului de pod, între care 
se afla şi Divizia 24 Infanterie, general [Radu] Niculescu-Cociu, 
şi 4 Vânători de Munte, general [Tudorancca] Ciurea, fiind trecute 
la apus de Nipru. 

Vizitele mele erau foarte dese la feldmareşalul von Kleist, 
pe lângă care complotam discret, pentru a-i obţine adeziunea ca 
să intervină să fie părăsită din timp Crimeea. Ne-am luptat pentru 
a obţine acest deziderat toată luna octombrie şi noiembrie, fără 
folos. Feldmareşalul Kleist era de opinia noastră, chiar înainte 
ca noi să ne fi exprimat, şi făcuse două rapoarte la Cartierul lui 
Hitler, fără folos. 

împreună cu Şteflea, şi de comun acord, l-am determinat 
pe Mareşal să facă a doua intervenţie peste cea făcută în 
octombrie, care primise un răspuns negativ, cu asigurări din 
partea lui Hitler că în primăvara lui 1944 va lua din nou ofensiva 
spre Est şi va ajunge acolo unde va termina războiul. 

Cartierul german, probabil, socotea că pierderile enorme 
ale ruşilor vor da în curând posibilitatea de a se trece de la bătălia 

aceasta de teribilă distrugere, la o operaţiune decisivă care să 
termine operaţiunile pe frontul de Est. Se înşela însă, fiindcă 
distrugerea era şi mai simţită de Germania, şi în 1944 anglo- 
americanii erau aceia care socoteau că vor putea da bătălia decisi¬ 
vă, prin prezenţa lor pe frontul european. 

Pentru a-1 determina pe Mareşal să mai facă o intervenţie în 
favoarea evacuării Crimeei l-am rugat pe Mihai Antonescu să-i 
repete unele idei expuse de generalul Pantazi în faţa generalului 
Şteflea şi a colonelului [Radu] Davidescu. Mihai Antonescu a 
spus: 

-Domnule Mareşal, domnul general Pantazi arată că dacă 
se pierd trupele din Crimeea, nici 24 de ore după acest fapt 
domnia ta nu vei mai putea fi Conducătorul Statului Român. 
Pentru că trupele de acolo, cavaleria şi vânătorii de munte, sunt 
cele mai viteze şi mai glorioase trupe româneşti din acest război, 
care au adus toată fala armatei şi a ţării şi care sunt necontenit în 
lupte de la începutul războiului. Pierderea lor nu va fi admisă 
sub nici un chip de poporul român. 

Mareşalul a făcut şi a doua intervenţie, care a întâmpinat 
acelaşi refuz al lui Hitler, în care însă acesta asigura pe Mareşal 
că oricând Crimeea se poate evacua pe calea mării cu marina 
germano-română şi să nu aibă nici o teamă întrucât îl asigură că 
trupele din Crimeea nu vor fi pierdute 88 . 

La începutul lunii noiembrie 1943 nu mai exista între trupele 
din Crimeea şi restul armatelor de pe front legătură directă; 
aceasta se făcea pe mare, prin ruta Sevastopol-Constanţa, cu 
avioanele şi prin telegrafie fără fir. 

Mareşalul dorea acum ca cineva să vadă trupele din Crimeea, 
însă călătoria acolo i se părea riscantă şi de aceea pregeta să facă 
cuiva propunerea. în apropiere de 8 noiembrie 1943 m-am oferit 
să merg eu în Crimeea cu avionul pentru a face o inspecţie. 

Am plecat din Bucureşti în ziua de 2 noiembrie 1943 şi am 
aterizat laNikolaev, unde am fost întâmpinat de generalul Petre 

Dumitrescu şi generalul [Dumitru] Petrescu, comandantul şi şeful 
de stat major al Armatei 3. Am făcut imediat o vizită feldmare- 
şalului von Kleist, care regreta că nu este lăsat să scoată trupele 
din Crimeea. “Chiar şi acum operaţia s-ar face sigur şi cu puţine 
pierderi. Şi am avea marele avantaj de a se întări frontul pe Nipru, 
unde sunt foarte mari lipsuri în oameni, fără a se mai face iarăşi 
apel la interior”. In ziua de 3 noiembrie am decolat de la Nikolaev, 
cu escortă de avioane de vânătoare, şi am aterizat la Evpatoria. 
Am inspectat imediat Regimentul 3 Roşiori în Evpatoria, 
Regimentul de Artilerie Călăreaţă al Diviziei 9 Cavalerie, cu 
colonelul Neferu, decorat cu “Mihai Viteazul” şi prezent la 
comanda regimentului de la începutul războiului, Regimentul 
11 Călăraşi, şi apoi am mers într-un sat cu nume nemţesc, la 
Cartierul Corpului de Cavalerie, general Cealâk. 

In ziua de 4 noiembrie am mers cu automobilele la Sevasto- 
pol şi Balaklava. Am întâlnit pe drum un batalion din Regi¬ 
mentul 38 Infanterie care mergea pe poziţie la Marea Putredă, 
în nordul Crimeei, la est de Perekop (istmul vestic ce leagă 
Peninsula Crimeea de Ucraina). în Balaklava am vizitat Regi¬ 
mentul 2 Artilerie “Franţa” şi 12 tunuri de coastă, grele, germane, 
în poziţie, apoi ne-am reîntors la postul de comandă general 
Cealâk. 

în ziua de 5 noiembrie 1943 am făcut o vizită generalului 
german Sixt, comandantul Diviziei 50 [Infanterie] germane, care 
apăra cu divizia sa istmul Perekop. Atacurile ruşilor în acest 
punct erau zilnice şi reuşiseră numai ca la aripa dreaptă a diviziei 
să ocupe şanţul tătărăsc. Am inspectat apoi în amănunt trupele 
de vânători de munte şi din Regimentul 38 Infanterie, care păzeau 
diferite istmuri făcute în intrândurile Mării Putrede. Este de la 
sine înţeles că am mers până la linia I. Atât trupa cât şi ofiţerii 
[erau] bine echipaţi şi bine hrăniţi. Ruşii încercau să împingă un 
dig până la uscat şi erau veşnic sub bombardament de artilerie şi 
aviaţie. 

Am continuat drumul până la Djankoi, apoi Simferopol, 
unde mi-a ieşit în întâmpinare generalul [Hugo] Schwab care 
conducea lupta contra partizanilor 89 . L-am întrebat asupra 
raporturilor românilor cu populaţia civilă, şi mi-a raportat că nu 
mai posedăm simpatia de care ne bucuram înainte în multe 
regiuni şi mai ales acolo unde sunt lupte cu partizanii. “Fiindcă, 
domnule general, acum partizanii sunt mulţi; ei ocupă sate şi se 
baricadează în case unde continuă lupta. La un sat din apropiere 
de Bakcisarai am fost nevoiţi să dăm foc caselor în care se bari¬ 
cadaseră partizanii şi au mai căzut în luptă şi oameni din sat.” 

în ziua de 6 noiembrie am inspectat Divizia [2 Munte] 
general [Ion] Dumitrache, pe drumul care de deschide de la Kara- 
subasar înspre sud la Uskut, divizia prezentându-se sub toate 
raporturile admirabil. 

în ziua de 7 noiembrie am văzut pe generalul Vasiliu- 
Răşcanu, care avea cartierul pe şoseaua Simferopol-Aluşta, la 
7 km sud de Simferopol, într-un vechi castel cu parc frumos, 
care fusese casa de odihnă pentru ostaşii obosiţi din vânătorii de 
munte. Eram însoţit de general de corp de armată Schwab, militar 
desăvârşit, caracter leal, om de onoare şi excelent camarad. De 
la postul de comandă al lui Vasiliu-Răşcanu am mers împreună 
cu el de i-am trecut în inspecţie batalioanele de la Aluşta şi de la 
Ialta. Am vorbit cu toţi ostaşii săi pe rând şi apoi aceştia au 
defilat prin faţa mea într-o foarte frumoasă ţinută. Erau chipeşi 
şi mândri de luptele avute, întocmai ca şi comandantul lor de 
divizie. 

La reîntoarcere, înHorsch, stăteam cu generalul Schwab în 
fund, iar înaintea mea se afla generalul Vasiliu-Răşcanu cu alţi 
camarazi. L-am întrebat pe Schwab: 

- Ce se face cu gazdele de partizani? 

-Dacă-i prindem asupra faptului, îi împuşcăm. 

- De ce? Ce vreţi să facă un om sau o familie când intră în 
casa lor partizani? Aceştia sunt înarmaţi, iar oamenii din sate, 

nu; atunci, fatal, partizanii intră în casa omului când vor. Omul 
nu poate să-i denunţe, fiindcă îşi găseşte singur moartea şi apoi 
nici un cetăţean din satul lui n-ar putea admite acest fapt. Prin 
urmare, omul la care vin în casă partizani, prin procedeul ce 
întrebuinţaţi dumneavoastră, este silit să devină şi el partizan. 

-Aşa este domnule general, însă noi avem ordin scris de la 
nemţi şi suntem sub ordinele lor operative. Trebuie să executăm 
ordinele. 

- Cine are să răspundă de toate faptele acestea? Fiindcă noi 
am pierdut războiul. 

Poate aceste vorbe l-au impresionat pe lealul Schwab, fiindcă 
în august 1944, comandând Corpul 7 Armată la Mănăstirea 
Văratec, când a văzut că este aproape de a cădea în mâna ruşilor, 
s-a împuşcat. 

Cu prilejul procesului meu, fiind dus arestat în Rusia în 1945, 
mi s-a atribuit răspunderea incendierii unor case în anumite sate, 
în comandamentul generalilor Schwab şi Mociulski. Am luat 
toată răspunderea asupra mea, fiindcă ostaşi de talia acestor doi 
bărbaţi meritau să fie acoperiţi de şefii lor, independent de riscul 
ce-şi lua asupra sa şeful care-i acoperea; şi era cu atât mai 
poruncitor să fie acoperiţi, cu cât erau şi nevinovaţi. Şi-am dat 
declaraţia că: “eu am ordonat verbal în faţa generalilor Schwab, 
Mociulski, Dumitrache, Vasiliu-Răşcanu şi Trestioreanu ca să 
se ia măsuri severe contra populaţiei civile”. Dar nu există om 
în lume să mă fi auzit că am dat un astfel de ordin. 

Voi lămuri mai târziu totul, acum numai atât. 

Pentru ziua de 8 noiembrie, Sfinţii Arhangheli Mihail şi 
Gavril, am poftit toţi purtătorii Ordinului “Mihai Viteazul”, 
români şi germani, care puteau lua parte, la o masă camarade¬ 
rească ce am organizat în Simferopol. 

Regele Ferdinand, creatorul Ordinului “Mihai Viteazul”, 
aduna la prânz la Palatul Regal în Bucureşti pe toţi purtătorii 
acestei decoraţii în ziua de 8 noiembrie; Cavalerii din armate 

străine fiind invitaţi oficiali ai Regelui şi pe socoteala Regelui de 
când plecau din casele lor. 

în Crimeea, fiind cel mai bătrân purtător al decoraţiei, am 
vrut să respect sensul tradiţiei. 

A avut loc o masă foarte prietenească, la care au luat parte 
toţi ofiţerii germani, în frunte cu generalul Jaenecke, comandantul 
Armatei 17, şi generalii Cealâk, Schwab, Vasiliu-Răşcanu, 
Dumitrache, Bălănescu, Dumitru Popescu etc., etc. 

N-am să uit niciodată manifestările de prietenie, mai ales 
cele ce se evidenţiau între generalul Jaenecke şi generalii 
Dumitrache şi Vasiliu-Răşcanu. îşi râdeau ochi în ochi, ca nişte 
camarazi şi prieteni pentru totdeauna. Generalii Schwab şi 
Cealâk, drepţi şi rigizi, îşi păstrau atitudinea normală de galanterie 
şi etichetă. 

în ziua de 9 noiembrie am inspectat Comandamentul Diviziei 
10, general [Constantin] Trestioreanu, la Bakcisarai, unde liniştea 
şi hotărârea şefului erau şi ale tuturor, şi în ziua de 10 noiembrie 
m-am înapoiat la Bucureşti. 

Mai aveam de inspectat Divizia 3 Vânători de Munte, general 
Mociulski, care se afla în contact cu inamicul la Kerci, şi Divizia 
8 Cavalerie, general Teodorini, care se afla în contact la sud de 
Kerci. Cu avion mic nu se putea merge din cauza ceţii şi cu 
avion mare iarăşi nu, din cauză că terenul era complet desfundat 
în Peninsula Kerci şi nu se putea ateriza sau decola. 

Am raportat Mareşalului situaţia care, atât sub aspectul 
material cât şi sub aspectul moral, era foarte bună. 

Moralul se menţinea bun şi din pricina faptului că concediile 
se urmau în serii cu exactitate şi oamenii vedeau cănu este pierdut 
contactul cu ţara. 

în cursul anului 1943, în noiembrie şi decembrie, luptele cu 
ruşii au continuat, ei reuşind să treacă Niprul aproape pe tot 
întinsul frontului de Sud. Lupte aprige se dădeau la Krivoirog şi 
Kirovograd, între Nipru şi Bug. 

Cartierul Armatei von Kleist se mutase la Tiraspol şi 
Transnistria, intrând în zona de război, a fost predată germanilor. 

încă de când ruşii se apropiaseră de Nipru, Mareşalul 
ordonase ca din Transnistria să se evacueze în ţară tot ceea ce 
este important şi se poate evacua. Măsura era luată pentru faptul 
că tot ce se lăsa acolo va fi distrus de război şi Ţara Românească, 
care a administrat, va trebui să plătească. S-au transportat fabrici, 
tractoare, 10.000 vite de rasă etc. Ce^a ce nu s-a putut transporta, 
fie din lipsă de timp, fie din imposibilitate materială, a fost dat în 
primire legal Comandamentului german, păstrându-se fotografii 
de felul cum s-a găsit obiectul în momentul când România l-a 
luat în primire la sosirea în Transnistria şi felul cum se afla când 
l-am predat germanilor. 

Situaţia militară în Răsărit se poate rezuma astfel: 

Atât în sud, cât şi în centrul teatrului de operaţiuni din Est, 
ruşii erau în continuă înaintare. 

în centru lupte grele se dau în zona Jitomir, iar la sud Niprul 
fusese trecut aproape pe întreaga întindere a frontului. 

Atacurile ruse urmăreau ducerea frontului în zona Lembeig- 
Cemăuţi-valea Nistrului, în scopul operaţiunilor viitoare care 
urmau să se execute în cursul anului 1944. 

Teribila bătălie de distrugere se întinsese acum pe tot frontul 
Grupurilor de Armate germane “Centru” şi “Sud”. 

Bătălia de distrugere începută de ruşi la 19 noiembrie 1942 
dovedeşte că ostaşii ruşi aveau o disciplină puternică, un 
echipament foarte bun, erau animaţi de sentimente patriotice, 
erau foarte bine înarmaţi şi erau animaţi de voinţa de a învinge; 
ea mai dovedeşte, pentru Comandamentul rus, merite indiscuta¬ 
bile: o cunoaştere şi o identificare completă cu spiritul, metodele 
şi mijloacele de luptă ale războiului în curs, concepţii clare şi o 
organizare admirabilă a colosalului aflux de materiale de război 
dinapoi înainte ca: muniţii, carburanţi, uleiuri, depozite de tot 
felul, ateliere de reparaţii necesare pentru a pune în mişcare 

perpetuă un front enorm, fără bune căi de comunicaţie, pe timp 
de iarnă. 

Disciplina, desigur, se ţine cu străşnicie, dar aceasta nu este 
consimţită dacă omul nu-şi dă seama că are mijloacele de a 
învinge şi că se face tot posibilul pentru ca el să fie pus în cele 
mai bune condiţii de viaţă. Războiul modem este o întreprindere 
esenţialmente colectivă şi de aceea el a avut ajutor de la viaţa de 
colhoz. Cred că lucrul în comun în colhozuri, prin deprinderea 
convergenţei eforturilor, prin specializarea funcţiunilor şi sancţio¬ 
narea normală, care acordă fiecăruia foloase după produsul 
muncii sale, a avut darul de a menţine şi dezvolta disciplina rusă, 
pe temeiuri noi. 

Mecanizarea agriculturii, care se făcuse intens în Rusia 
înaintea războiului, a pus la dispoziţia armatei sovietice un număr 
imens de conducători şi mecanici de tancuri, ceea ce le-a permis 
prezentarea pe câmpul de luptă a imenselor mase de tancuri, 
fabricile de tractoare agricole fiind şi ele uşor transformate în 
fabrici de care de luptă. 

înaltului Comandament Rus îi revine meritul de a fi înţeles 
că bătălia de distrugere odată începută, ea nu trebuie să mai dea 
nici un răgaz adversarului şi tot acest Comandament constituie 
şi rezervele puternice de mase de artilerie, fiindcă vede primul 
că armamentul anticar a devenit atât de distrugător pentru tancuri, 
încât fără pregătiri de artilerie de distrugere masivă, care să 
nimicească armamentul anticar inamic de toate categoriile, 
tancurile nu mai pot fi întrebuinţate ca la începutul războiului. 

De asemenea, îşi dă seama că teatrul de război din Rusia 
avea nevoie pentru completarea comunicaţiilor de un enorm 
număr de camioane, şi pe acestea le cumpără din America, de 
unde se pare că au importat 400.000 de camioane. Aceste maşini 
au dat prin aportul lor continuitatea manevrei şi j ocul combina¬ 
ţiilor strategice, în ciuda sistematicelor şi amănunţitelor distrugeri 
făcute de germani. 

Şi deasupra întregii energii de război sovietice trebuie să 
vedem revărsarea personalităţii lui Stalin, a cărui supraenergie îl 
face ca în moralul său să fie totdeauna sigur de izbândă şi să ţină 
toţi supuşii săi în credinţa neşovăielnică că vor învinge. 

Aşa încât nu greşesc când aşez la baza energiei ruseşti 
trei dinamuri: Stalin, colhozul şi camionul. 

Anglo-americanii au avut victoria de la El-Alamein şi cea 
din Nordul Africii, cu care prilej au arătat îndeosebi până acum 
puterea flotei şi a aviaţiei lor. 

Armata germano-italiană, sub conducerea feldmareşalului 
Rommel, ajunge lângă Alexandria, însă reîmprospătarea cu 
carburanţi a acestei armate nu se mai poate face. In zadar aviaţia 
germană din terenurile cele mai favorabile de lucru în Mediterană, 
din Italia şi Grecia, acţionează asupra Maltei. Flota engleză este 
stăpână în Mediterană şi obligă flota italiană să stea legată de 
mal, în timp ce submarinele germano-italiene sunt fără efect. 

Aviaţia anglo-americană, îndeosebi cea de bombardament, 
îşi începe opera de distrugere în interiorul Germaniei. Aviaţia de 
bombardament americană atacă ziua, în mase de câte 1.000 de 
avioane, protejate de avioane de vânătoare Lightning şi Mustang, 
şi prin tactica bombardamentelor în covor cauzează dezastre în 
regiunile miniere şi industriale germane din valea Rinului, 
Ruhrului, Renania, Berlin, Hamburg, Friederikshaffen, Koblenz, 
Essen, Krupp etc. [care] sunt făcute ţăndări. 

In general, prin războaie se urmărea totdeauna distrugerea 
şi demoralizarea instrumentelor de forţă ale duşmanului, care 
sunt armata şi flota sa, demoralizarea naţiunii urmând să fie 
rezultanta distrugerii mijloacelor sale de forţă, a armatei sale. 
Anglo-americanii, prin bombardamentele lor, au căutat poate 
să încerce a proceda pe cale inversă, distrugând de la bază instru¬ 
mentul de război al adversarului prin distrugerea fabricilor şi a 
mijloacelor de comunicaţie, socotind astfel că s-ar putea să se 
inverseze curentul înfrângerii, facându-1 ca acesta să pornească 
de la interior spre armate. 

Chiar dacă nu au crezut - cura spun americanii - sută în 
sută în astfel de procedeu ca fiind definitiv, ei totuşi trebuiau să 
bombardeze fabricile germane, fiindcă distrugând potenţialul de 
război german, scurtau războiul, iar bombardamentele completau 
opera de distrugere a ofensivei ruse şi astfel, în gigantica bătălie 
generală, bătălia de distrugere dusă de ruşi se îmbina cu acţiunea 
de distrugere a aviaţiei anglo-americane în desfăşurarea drama¬ 
tică a războiului total. 

Nu a fost posibil să se câştige războiul până nu s-a pus şi 
preţ de sânge, aşa cum totdeauna Marte a cerut sacrificii de tineret 
şi energie pe câmpuri de bătălie. 

Şi Stalin, desigur îngrijorat de pierderile şi de sacrificiile 
Rusiei, cerea necontenit şi cu disperare al doilea front. Al doilea 
front se schiţează modest în 1943, prin înfrângerea completă a 
forţelor germano-italiene în Africa de Nord, prin scoaterea din 
război a Italiei şi prir crearea frontului din Italia. 

Armata itafiană, demoralizată, n-a mai luptat nici în 
Panteleria, nici în Sicilia, aşa încât cele două armate, una 
americană şi alta mai mult sau mai puţin engleză, au putut uşor 
pune riciorul pe sudul peninsulei italiene. Dar nici această 
operaţie, care pare uşoară, nu s-a putut face fără un puternic 
-.prijin de aviaţie, de flotă şi fără enorm de multe vase de 
debarcare. Baza ofensivă a anglo-americanilor fiind în Africa 
de Nord, operaţiile acestea nu se puteau executa decât după 
manifestarea unei puternice superiorităţi de aviaţie şi domnia 
fără rival a supremaţiei pe mare. 

In noiembrie 1943 anglo-americanii fac o nouă debarcare 
la 40 km sud de Roma, în zona Anzio-Nettuno. Acum ei luptă 
numai cu germanii şi, deşi aceştia organizează o contraofensivă 
serioasă sub conducerea generalului-colonel von Mackensen, 
susţinută de armata de aviaţie a feldmareşalului von Richthofen 
pentru a zvârli în mare trupele debarcate, deşi ei întrebuinţează 
un armament surpriză, tancuri mici încărcate cu explozibil şi 

conduse prin unde, totuşi nu reuşesc să clatine apărarea 
adversarului din cauza sprijinului ce acesta primeşte de la artileria 
flotei şi de la aviaţia de bombardament. 

Pentru Comandamentul anglo-american se experimentează 
acum puterea enormă a flotei în legătură cu aviaţia de bombar¬ 
dament, pentru a reuşi în operaţiile de debarcare şi a sprijini 
aceste operaţiuni la constituirea capetelor de pod făcute de trupele 
debarcate. Operaţiunile de la Anzio şi Nettuno constituie 
experienţa care a verificat că viitoarea debarcare pe aşa-zisa 
fortăreaţă a Europei era posibilă şi ea putea fi în curând pregătită 
şi pusă în execuţie. 

Nu mai fac consideraţii asupra războiului contra Japoniei şi 
nici chiar a luptei cu submarinele germane, al cărei avânt a fost 
tăiat complet de The father of thepeople. 

Mareşalul Antonescu vede situaţia pierdută şi meditaţia sa 
caută soluţia care să scoată ţara din război. Această soluţie trebuie 
să răspundă următoarelor cerinţe: 

1) . Să evite a se face război pe teritoriul naţional. 

2) . Să se garanteze neatârnarea ţării. 

3) . Să menţină principiile de onoare şi de lealitate. 

Pentru realizarea acestor deziderate, spaţiul de manevră 
diplomatic al României era circumscris de două consideraţii: 

a) . Ieşirea din război să fie făcută la timp, pentru a se avea 
condiţiile cele mai prielnice pentru ţară. 

b) . Să se înlăture suspiciunea Germaniei, care ar avea de 
efect ocuparea ţării şi instalarea unui guvern care ar împiedica 
ţara să mai iasă voit din război.* 

Anul 1943 a avut o producţie agricolă îmbelşugată, atât sub 
raportul produselor semănăturilor din toamna lui 1942, cât şi 
[sub] cel al semănăturilor din primăvara lui 1943. 

* Urmează precizarea “Capitolul VII” - n. ed . 

Magaziile erau pline iar circulaţia pe căile ferate se făcea cu 
înlesnire, parcul de locomotive şi vagoane fiind complet, atelie¬ 
rele de căi ferate şi marile garajuri fiind în funcţiune mărită, prin 
noile investiri făcute de Mareşal în domeniul comunicaţiilor de 
tot felul. Piaţa era îmbelşugată sub toate raporturile, aşa încât 
impresia tuturor era că ne aflăm în timp de pace în Arcadia 
felix, cum spunea Mareşalul. 

Războiul însă se apropia de frontierele ţării, frontul germano- 
rus dislocat de pe Nipru rostogolindu-se spre Apus. 

în cursul lunii ianuarie 1944 bătălii mari fuseseră angajate 
în direcţia Lembergului, ruşii interceptând zona Vinniţa, marea 
şi ultima rocadă de război pe teritoriul rusesc, linia dublă Odessa- 
Jmerinka-Lemberg, şi în zona Uman, de unde se ameninţa direct 
România. 

Nemţii însă asigurau atât pe şeful Marelui Stat Major, cât şi 
pe Mareşal că nu este nimic care să poată inspira temeri. 

Tot în decembrie 1943 avusese loc Conferinţa de la Tehe¬ 
ran 90 , la care luaseră parte Roosevelt, Churchill şi Stalin, iar în 
ianuarie 1944 am avut o convorbire cu Mihai Antonescu asupra 
Conferinţei de la Teheran. Mihai Antonescu m-a rugat să-i arăt 
cum văd eu situaţia militară la începutul anului 1944. 

I-am expus opinia mea, prin care îi arătam că în cursul anului 
1944 se va trece la atacul concomitent cu toate forţele anglo- 
americano-ruse disponibile pentru operaţiunile din Europa. 
Marea bătălie se va da prin continuarea atacului sovietic, care 
constituie bătălia de distrugere şi de fixare a forţelor germane, 
în timp ce anglo-americanii vor debarca în Franţa pentru a da cu 
toată puterea lovitura decisivă. 

Mihai Antonescu, atunci, m-a întrebat: 

- Credeţi că anglo-americanii pot debarca în Europa şi 
anume în ce regiune a Franţei credeţi că va avea loc debarcarea? 

-Debarcarea se poate face oriunde, dacă se face pregătirea 
potrivită şi se pune preţul necesar. Cred că această debarcare se 

va face în nordul Franţei, întrucât se poate închide uşor cu flota 
Canalului Mânecii şi la est şi la vest, iar grosul forţelor anglo- 
americane aflându-se în Anglia, traiectul pe apă este scurt şi 
baza de aviaţie pe teritoriul Marii Britanii este excelentă şi poate 
funcţiona instantaneu. 

Mi s-au mai pus următoarele întrebări: 

- Cum credeţi dumneavoastră că se vor termina operaţiile 
în Franţa? Care va fi soarta războiului? 

- Desigur că debarcarea în Franţa va da naştere unei mari 
bătălii. Anglo-americanii au de partea lor flota pentru protecţia 
debarcării şi o foarte puternică aviaţie pentru protecţia opera¬ 
ţiunilor de uscat. Germanii sunt pregătiţi pentru această mare 
bătălie, au de partea lor experienţa războiului, însă sunt întrecuţi 
total în aviaţie. Dacă posedă încă o aviaţie de vânătoare puternică, 
care să poată face faţă acţiunii aviaţiei de bombardament anglo- 
ameru ine, au şi ei şansa lor de a câştiga bătălia. 

Dacă anglo-americanii câştigă această bătălie, războiul este 
terminat în favoarea lor. Dacă germanii au victoria şi îi alungă 
din Europa, sunt toate probabilităţile că această victorie ar netezi 
toate posibilităţile încheierii unei păci de compromis între Germa¬ 
nia şi Rusia, întrucât anglo-americanii bătuţi în Europa înseamnă 
prelungirea încă mult timp a războiului, iar Rusia este peste 
putinţă să mai fie bătută milităreşte. 

I-am replicat că nu pot face profeţii, dar cred că până la 20 
august 1944 vom avea toate elementele de clarificare a situaţiei. 
“Aşa încât, domnule Mihai Antonescu, aveţi timp să vă faceţi 
pregătirea diplomatică pentru ieşirea din război, complet”. 

Mihai Antonescu mi-a vorbit şi el despre politica externă, 
asigurându-mă că are conversaţii avansate cu Aliaţii şi că i s-a 
comunicat că nu este încă momentul ca România să iasă din 
război şi i se va anunţa când va sosi acel moment. După aceasta 
a continuat: “Dumneavoastrănu înţelegeţi, domnule general, că 
este imposibil ca englezii să lase pe ruşi să intre la gurile Dunării, 

fiindcă stabiliţi aici şi-au creat perspectiva spre Constantinopol? 
Politica de totdeauna a Angliei va fi şi cea de acum; ea nu poate 
da Dardanelele în mâna ruşilor, fiindcă aceasta ar însemna că au 
deschis putinţa de a se trage cu tunul în comunicaţiile cu India.” 

La 15 februarie [1944] luptele începuseră să se înteţească 
în Transnistria şi Mareşalul a luat hotărârea evacuării Basarabiei, 
Bucovinei şi Moldovei, cum şi mobilizarea diviziilor care aveau 
teritoriul în nordul Moldovei. Evacuările trebuiau să se execute 
până la linia 10 km sud de linia Târgul Neamţ-Paşcani-Iaşi- 
Ungheni-Călăraşi-Chişinău-Tighina (Bender). Diviziile 7, 8 
Infanterie şi 4 Vânători de Munte, împreună cu 7 Cavalerie urmau 
să se mobilizeze, părţile lor sedentare trebuind să fie evacuate în 
Oltenia. 

S-au evacuat spitalele, universităţile, tribunalele, prefecturile 
etc. Din populaţie s-au luat oamenii mobilizabili şi premilitarii 
începând de la vârsta de 17 ani. Aceşti premilitari, în cercetările 
judiciare făcute de ruşi au fost trecuţi ca populaţie rusă evacuată, 
deşi erau numai băieţi mobilizabili, născuţi pe teritoriu românesc 
şi care făcuseră şcoala românească, atât Basarabia cât şi Bucovina 
fiind teritorii făcând parte integrantă din România, începând din 
nou de la războiul trecut, din anul 1918. 

Mareşalul a vrut să mobilizeze întreaga armată, socotind 
situaţia alarmantă, însă atât generalul Şteflea, cât şi eu am susţinut 
că nu este nevoie să facem această operaţie, întrucât este mai 
bine să angajăm armata mai târziu şi numai pe teritoriul ţării. 

Imediat ce s-a ordonat această mobilizare parţială, generalul 
Hansen, din partea Comandamentului german, a mers la M.St.M. 
român şi a întrebat din ce cauză România mobilizează, situaţia 
pe câmpul de luptă fiind sigur stăpânită de Germania. I s-a 
explicat că nu se face decât o mobilizare parţială şi o evacuare a 
teritoriului ameninţat sau care ar fi posibil să devină teatru de 
operaţiuni. 

Intervenţia lui Hansen arată că eram suspectaţi de germani 
şi gesturile noastre erau urmărite. Această intervenţie se va expli- 
www.dacoromanica.ro 



262 CONSTANTIN PANTAZI 

ca şi mai limpede cu prilejul ocupării Ungariei, la o lună distanţă 
în timp. 

Tot în jurul lui 15 februarie 1944 are loc şi a doua întâlnire 
a coloneilor şi generalilor armatei pentru conferinţa pe 1944. 

La această întrunire am deschis seria conferinţelor, expunând 
ceva mai vag cele comunicate lui Mihai Antonescu, în raport cu 
operaţiile de război probabile pe anul 1944, arătând că în acest 
an se va începe atacul concomitent al Germaniei cu toate forţele 
reunite ale anglo-americano-ruso-francezilor şi că bătălia care 
va avea loc în Franţa, prin debarcarea anglo-americanilor, va fi 
decisivă pentru soarta războiului. 

Mihai Antonescu a repetat conferinţa anului trecut, vorbind 
mai vag şi mai diplomatic. Nu s-a înţeles de ce opinie era, însă 
faptul că preceda conferinţa Mareşalului învedera că ambii erau 
de comun acord în ceea ce priveşte felul cum urma să se dezvolte 
politica viitoare a ţării. 

Mareşalul a vorbit cu tonul unui om asupra căruia apasă o 
mare greutate, cumpănit, bătrâneşte, hotărât. El a reluat ideea 
că armata deţine dictatura în stat şi el guvernează prin armată şi 
ca exponent al acesteia. 

“Situaţia, domnilor, este foarte grea, însă România nu are 
condiţiuni de a ieşi din război, şi astfel fiind, singura soluţie care-i 
rămâne este glasul tunului şi energia dumneavoastră”. 

“După cum domniile voastre vedeţi, ruşii au început la finele 
lui 1942 o ofensivă pe care o continuă şi acum. Insă orice armată 
după eforturi îndelungate are nevoie de epoci de repaus, aşa 
încât este de presupus că ruşii se vor opri la frontierele noastre”. 

“Situaţia în lume ne arată că, prin Conferinţa de la Teheran, 
englezii, ruşii şi americanii au căzut de acord asupra scopurilor 
şi modalităţii de a se duce războiul, însă nu pot să cred că ţara 
noastră nu va fi sprijinită de englezi, pentru că este în interesul 
lor să o facă. Niciodată de bună voie Anglia nu va deschide 
drumul Constantinopolului, şi ruşii prezenţi în România însem- 


www.dacoromanica.ro 


CV MAREŞALUL PÂNĂ LA MOARTE 263 

neazăpentru aceştiabazăterestră asupra Dardanelelor... Şi apoi, 
domnilor, nu pot crede că englezii au luat armele şi au pus toată 
omenirea în acţiune pentru ca în Europa să nu fie o hegemonie 
germanică, pentru a fi instaurată, prin concurs anglo-saxon, o 
hegemonie rusească”. 

“Elementele trebuiesc privite cu foarte multă atenţie şi sub 
toate aspectele, căci, vedeţi dumneavoastră, ce a realizat [Pietro] 
Badoglio în Italia? Această ţară acum este teatru de operaţiuni, 
jumătatea teritoriului ei este ocupat de germani, iar cealaltă 
jumătate de anglo-americani. Pericolul aviaţiei se dublează, 
oraşele italiene fiind ameninţate a fi bombardate de ambii 
adversari succesiv. Şi pentru a realiza această situaţie dezastru¬ 
oasă, Badoglio şi-a pus în joc onoarea lui de militar şi de mareşal, 
fiind nevoit să mintă şi să fugă pentru a scăpa cu viaţă”. 

“Dumneavoastră, mergând la unităţile domniilor voastre, 
asiguraţi o puternică disciplină şi o temeinică instrucţie, fiind 
asiguraţi că urmărim cu toată seriozitatea desfăşurarea evenimen¬ 
telor şi vom face toate sforţările pentru a salva interesele ţării”. 

în discuţiile mai intime cu Mareşalul se vedea că el era 
edificat asupra soartei războiului, însă că pentru un moment 
Românianu putea ieşi din război fără a avea riscul situaţiei Italiei. 
“Şi să ne închipuim ce ar fi în ţară! Sigur nemţii aduc un guvern 
Horia Sima, care, sub presiunea germană, va lua măsuri sânge¬ 
roase contra evreilor şi comuniştilor, punând oamenii politici în 
imposibilitate de a mai putea face ceva, prin internarea unora în 
Germania şi prin exterminarea altora. Mai târziu, ocupaţia 
rusească ar completa ceea ce nu s-a realizat încă prin contra- 
răzbunările celorlalţi. Şi în timpul acesta, tot ceea ce este adunat 
în ţară s-ar irosi, iar condiţiile de viaţă vor fi date peste cap”. 

“Şi este posibil, fiindcă Germania are în interior 40 de noi 
divizii în curs de organizare, aproape gata: 10 de tancuri şi 30 de 
celelalte.” 

Evacuările se făceau cu toată scrupulozitatea în spiritul de 
ordine şi metodă al Mareşalului, desigur însă, cu unele lipsuri în 

execuţie. Controlurile Conducătorului erau prezente pe toate 
curentele de afluire. Evacuările au constituit obiectul unui studiu 
de amănunt făcut după directivele Mareşalului, întocmit în 
amănunt de fiecare minister în parte, discutat şi centralizat pentru 
execuţie de M.St.M., care avea în mână majoritatea mijloacelor 
de transport, materialul feroviar de cale ferată şi camioanele, 
constituite în coloane şi conduse de specialişti militari. 

Zăgazurile militare germane sunt însă rupte pe direcţia sud 
Lemberg şi zona Uman şi coloanele trupelor germane încep să 
intre în dezordine în Moldova. Erau la aceste coloane mai mult 
tătari, cetăţeni sovietici, care, benevol, intraseră în armata 
germană. Mareşalul era foarte enervat că nu fusese lăsat de mine 
şi de Şteflea să mobilizeze mai devreme fiindcă: “dacă aveam 
armata mobilizată îi scoteam imediat din Moldova de Nord şi 
din Basarabia”. De fapt, manifestându-se astfel, ştia că o să se 
afle de nemţi părerile sale, şi o făcea şi ca să aibă din partea 
acestora o încredere absolută. 

Şteflea şi Pantazi, însă, întârziaseră mobilizarea şi pentru a 
se oferi încă răgaz de meditaţie, dar şi pentru ca să avem siguranţa 
că armata nu va fi împinsă peste frontiere în câmp deschis, unde, 
cunoscând bogăţia ruşilor în tancuri, îi vedeam armatei un sfârşit 
grabnic şi lipsit de glorie. într-adevăr, o armată modernă nu poate 
lua ofensiva, contra unui adversar modem dotat, dacă nu posedă 
o puternică aviaţie şi nu dispune în organizare de tancuri puternice 
şi numeroase. Ea trebuie să-şi ia aliaţi terenul şi fortificaţiile, 
pentru ca prin armamentul anticar şi obstacol să poată face faţă 
pericolului pe care-1 prezintă trupele mecanizate. 

Armata română era organizată modem pentru ocuparea 
terenului; numai prin propriile mijloace, însă, era dezarmată 
pentru ofensivă. De altminteri, timpurile actuale nu mai permit 
armatelor ţărilor mici decât de a se atârna la remorca ţărilor cu 
mari potenţialuri de război, ţările cu industrii puternice şi materii 
prime abundente. Stocajurile din timp de pace au devenit arme 

de avanposturi, care pot garanta numai un timp scurt posibilitatea 
pentru ele de a se împotrivi, şi aceasta în limite modeste, care 
trebuie totdeauna obiectiv avute în vedere, ele fiind reflexul însuşi 
al modestelor posibilităţi ale naţiunilor mici. 

La 16 martie Mareşalul ordonă mobilizarea generală a 
armatei. In aceeaşi zi el comunică în Consiliul de Miniştri că a 
dat ordin de mobilizare. Toate cercurile politice erau de părere 
că trebuie adoptată această soluţie, în afară, poate, de domnul 
[Gbeorghe] Tătărescu, care, mai târziu, a scos o broşură intitulată 
Momentul Uman şi în care am auzit că preconiza încheierea păcii 
în momentul când ruşii ajungeau în faţa liniei Adjud-Galaţi. Nu 
am citit această broşură, dar talentele oportuniste ale domnului 
Tătărescu, totdeauna în căutare de stăpân, erau cunoscute. 

însă România nu avea condiţii de a ieşi din război, şi în 
momentul apropiat, când mobiliza din nou, nu avea decât o 
soluţie de a ieşi din război: Capitularea fără condiţii. 

După ce Mareşalul a anunţat în Consiliul de Miniştri 
mobilizarea, foarte mulţi au exprimat un sentiment de uşurare 
de opresiune. Domnul Ion Marinescu, ocrotitul doamnei Goga 
şi favoritul cercurilor germane din Bucureşti, ministru al Justiţiei, 
a intervenit cu următoarele cuvinte: 

—Domnule Mareşal, nimeni nu înţelegea de ce nu mobilizaţi? 
Toată lumea se întreabă în oraş: “Ce vrea să facă cu noi domnul 
Mareşal, vrea să ne dea în mâna ruşilor?”. 

Mareşalul i-a răspuns: 

- Am vrut să mobilizez de mult, dar uite, dumnealor nu 
m-au lăsat - (a arătat spre mine), apoi a continuat - dumnealor, 
Statul Major. 

Mihai Antonescu se ţinea de mine şi de Şteflea să-l facem 
pe Mareşal să ducă armata pe linia Adjud-Focşani-Galaţi, fiind 
mai aproape de Bucureşti. 

LiniaFocşani-Nămoloasa-Adjud era fortificată în beton, 
realizându-se o poziţie de rezistenţă cu liniile clasice de apărare 

reieşite din experienţa războiului. Existau trei linii betonate: linia 
principală de rezistenţă, linia de dublare şi linia reduitelor. 

Fortificaţiile acestor poziţii fuseseră completate printr-o linie 
înaintată de “îobruk”- uri, pe linia de contact, şi organizaţiuni în 
adâncime pe 60 km. Poziţia era barată de şanţuri anticar, toate 
cazematele fuseseră întărite prin acoperire cu un strat gros de 
pământ şi camuflate în teren. Desigur, era o poziţie foarte tare, 
care prezenta [însă] un singur dezavantaj: avea spatele descoperit, 
fiind aşezată în câmpie şi, ca urmare, sistemul de artilerie nu 
putea fi bine capiuflat Comunicaţiile dinapoi ale poziţiei fuseseră 
echipate cu foarte multe şosele, atât de acces cât şi de rocadă. 
Prezenţa acestei poziţii a dat siguranţa germanilor în ceea ce 
priveşte voinţa Mareşalului de a continua războiul şi a acordat 
mai mult credit guvernării decât orice prestaţii de credinţă şi 
informaţii favorabile asupra tendinţelor guvernului în folosul 
germanilor. 

Era poziţia Adjud-Galaţi o foarte bună poziţie, însă se afla 
la o distanţă de 200 km de Bucureşti, ceea ce avea efectul că 
prin ocuparea ei, capitala era total abandonată efectelor apropiate 
ale aviaţiei ruseşti. In cazul când s-ar fi ocupat poziţia Galaţi- 
Adjud, Bucureştiul trebuia să fie evacuat, autorităţile urmând să 
fie deplasate la vest de Olt. 

Pentru încheierea armistiţiului contra voinţei Germaniei, era 
prin ocuparea acestei poziţii un singur avantaj: forţele române 
de pe front erau apropiate de Muntenia şi strânse la un loc. 

Mai aveam, însă, încă o poziţie în Moldova, în parte 
fortificată şi aflându-se în foarte bune condiţii de apărare. Aceasta 
era linia: Tg. Neamţ-Strunga-Dealul Mare, care se continua în 
Basarabia printr-un traseu natural de apărare, sprijinit pe masivul 
păduros de la nord şi vest de Chişinău, care prin râul Ceaga 
ducea poziţia până la Orhei, pe Răut, apoi pe Nistru până la 
Marea Neagră. 

Poziţia era bună, acoperită în mare parte. Pe ea erau constru¬ 
ite cazemate de beton şi ţinea inamicul la distanţă de 400-500 

km de Bucureşti, poziţie care avea în spatele ei şi poziţia Galaţi- 
Focşani-Adjud prelungită cu Carpaţii Moldovei. 

Poziţia din Moldova mai avea şi avantajul de a fi canalizate 
direcţiile de atac contra ei prin văile Şiretului şi a Prutului. 

Din punct de vedere al încheierii armistiţiului, avantajele se 
cumpăneau cu cele ale poziţiei Focşani-Adjud, totul fiind în 
funcţie de o urmare a desfăşurării evenimentelor. 

In completă înţelegere cu generalul Şteflea, am avut ambii 
o divergenţă însemnată cu Mareşalul care voia cu orice preţ să 
înglobeze Iaşii în poziţia de rezistenţă şi de aceea, în loc de a 
lăsa poziţia de rezistenţă pe Dealul Mare, aceasta a fost împinsă 
la nord de Iaşi urmând linia culmilor de deal până la Târgul 
Frumos. 

Poziţia aici era slabă la dreapta ei, mai ales din punctul de 
vedere al rezistenţei contra tancurilor inamice în contrast cu 
poziţia Dealului Mare, care era împădurită şi escarpată natural, 
ceea ce ar fi făcut lesnicioasă apărarea contra mijloacelor 
mecanizate. 

Mareşalul însă, la fel ca şi domnii Maniu şi C. Brătianu, 
susţinea să nu se dea laşul pentru ca să nu fie instalat de Soviete, 
în acel oraş istoric, un guvern de import. 

Desigur căne-am supus ordinului Mareşalului, însă ocuparea 
poziţiei cu această rectificare de traseu a slăbit apărarea şi mai 
târziu ruşii au realizat spărtura în zona Iaşilor. 

De la declararea mobilizării până la sosirea trupelor pe 
poziţie a fost o perioadă de criză până la 12 aprilie, vinovaţi şi 
colectori ai trăznetelor Mareşalului fiind generalii Pantazi şi 
Şteflea. 

In timpul acesta, evenimente importante se petrec în Ungaria. 

Maghiarii, văzând mersul războiului, au început să vorbească 

prea mult de ieşirea lor din război, cum de altfel se făcea şi la 

noi de unii patrioţi, şi primul ministru [Miklos] Kâllay, compro- 

miţându-se în faţa germanilor, Ungaria este ocupată în jurul lui 

15 martie 1944 şi armata maghiară dezarmată. 

Lovitura s-a dat de germani la Budapesta fără un strop de 
sânge, aceştia aducând trupe mecanizate şi motorizate şi sunând 
alarma aeriană simultan cu intrarea trupelor germane în oraş, 
populaţia şi armata din Budapesta a intrat în adăposturi, iar 
dezarmarea s-a făcut fără incidente. 

în cursul lunii aprilie, Mareşalul, Mihai Antonescu şi 
generalul Şteflea simt invitaţi la Fiihrer 91 . 

Profit de împrejurarea aceasta pentru a arăta că n-am fost 
niciodată în viaţa mea în Germania, n-am fost niciodată la 
vreunul din Cartierele germane şi n-am cunoscut nici un om 
politic german sau şef militar de la centru. Dacă ţinem seamă 
de situaţia pe care o aveam în guvern, cred că se poate trage 
concluzia că am fost un fascist sau hitlerist în orice caz original, 
deoarece totuşi am văzut pe Hitler în fotografii! 

Am asistat la plecarea Mareşalului şi a vicepreşedintelui de 
la aeroport. Nici unul, nici celălalt nu aveau prea bine aşezate 
coifurile pe cap. Şapca Mareşalului era pusă puţin strâmb, iar 
pălăria vicepreşedintelui refuza să-i mai intre pe cap. Iar mersul 
ambilor nu mai prezenta chiar o călcătură sigură, părând a fi 
mai mult o preocupare de a se păstra un echilibru stabil. Făceau 
impresia că sunt elevi de şcoală militară chemaţi la raport. 

Am înţeles din ce cauză, la 15 februarie, când am mobilizat 
primele divizii din Moldova, generalul Hansen a întrebat, din 
partea Comandamentului german, pe şeful M.St.M. român: “De 
ce mobilizaţi?” Germanii voiau să mobilizăm, însă după ce se 
va administra lecţia Ungariei şi după ce vor fi chemaţi discret, la 
raport, conducătorii României. 

La reîntoarcerea în ţară, când au coborât din avion, Mareşalul 
călca a mareşal, dar Mihai Antonescu făcea impresia că încă 
merge pe un pământ nenivelat, pe care trebuia să fii atent asupra 
locului unde pui piciorul. 

Erau toţi miniştrii aşezaţi pe două rânduri pentru a primi pe 
Mareşal şi la apariţia lui Mihai Antonescu unul din rândul al 

doilea a spus destul de tare ca să audă cât mai mulţi: “Uitaţi-vă 
la Ică!”... şi s-a auzit lupta de a se opri un râs prea elocvent. 

Hitler i-a primit prieteneşte ca totdeauna, i-a avut tot timpul 
invitaţii lui, le-a spus că are să pedepsească Ungaria exemplar, a 
discutat intim cu Mareşalul, a vorbit de Transilvania românească 
şi definitiv românească la primul prilej militaro-diplomatic 
potrivit 

Atât Mareşalul cât şi Mihai Anton eseu însă nu mai cred în 
speranţele pe care le dă Fuhrerul prin siguranţa pe care o arată 
că va câştiga total războiul. 

Germanii anunţă arme noi care vor apare curând pe câmpul 
de luptă, cu acţiuni şi efecte nimicitoare şi răzbunătoare contra 
Angliei din pricina distrugerilor ce le-a făcut în Germania cu 
aviaţia de bombardament S-a vorbit şi de un avion de luptă cu 
performanţe de 1.200 km la oră cu care să se recâştige supremaţia 
aeriană. Avionul acesta l-au avut însă prea târziu. 

Războiul în Răsărit este însă pierdut. Ruşii continuă marea 
bătălie de distrugere, frontul germano-rus lunecând, pe părţi, în 
mod constant spre vest. în curând vor începe şi operaţiunile 
militare ale anglo-americanilor contra Axei, cu forţele împuţinate 
prin dispariţia armatei italiene de pe teatrul de război şi cu 
capacitatea industrială a Germaniei micşorată, ca efect al 
bombardamentelor aeriene suferite şi a lipsei din ce în ce mai 
simţite a materiei prime. 

Prin vizita făcută în Germania acţiunea diplomatică a 
României este înlesnită şi puţin timp după întoarcerea “Duumvi- 
ratului ” de la Cartierul General german, Barbu Ştirbey pleacă 
la Cairo pentru a trata în numele domnului Maniu, cu aprobarea 
Mareşalului şi consimţământul tacit al lui Hitler. 

Baronul Manfred von Killinger spunea: “Germania n-are 
nimic contra unor tratative ale României cu Anglia şi America, 
numai să nu se vorbească nimic în numele Germaniei”. 

De altfel şi anglo-americanii văd la fel şi de aceea nu fac 
nici o discreţie din călătoria diplomatică a prinţului Barbu Ştirbey. 

A 

Intre timp, după spusele lui Mihai Antonescu, germanii 
bătuseră şi ei la porţile Marii Britanii, însă porţile erau pentru ei 
închise. Iar acum poate le convenea şi modesta încercare a lui 
Mihai Antonescu. 

Cele mai puternice legături ale lui Mihai Antonescu erau cu 
Turcia, a cărei prietenie o căuta şi avea impresia că a găsit-o 
printr-o identitate de interese, reieşite dintr-un pericol comun: 
Rusia Sovietică. Şi Mihai Antonescu şi-a făcut în orele de odihnă 
unele iluzii din constatarea interesului acesta comun, amestecat 
cu interesele Angliei. 

Visa forţele turceşti împreună cu cele româneşti şi germane, 
pe Nistru - “frontiera răsăriteană de siguranţă a Turciei” pe 
când avioanele engleze erau sub presiune, gata de a pleca în 
misiune spre Răsărit, împotriva bolşevismului! 

Intr-o zi ne-a spus, ca un elev ce-i întrecea fiinţa (sic!): “De 
ce nu vin englezii la Constanţa să le deschid portul împodobit de 
flori în haine de sărbătoare? Ar fi cea mai fericită zi din viaţa 
mea”. 

Alături de pericolele strict militare privind armata, se mai 
agita încă pentru România un mare pericol: pericolul aerian. 

Prin ocuparea sudului Italiei s-a ocupat şi un mare aeroport 
aproape gata făcut, acel de la Foggia, a cărui distanţă până la 
România intra în posibilităţile normale ale aviaţiei de bombarda¬ 
ment anglo-americane, ţara noastră devenind un preţios obiectiv 
aeronautic, prin zona petroliferă şi rafinăriile de petrol concentrate 
în zona Ploieşti-Gâmpina. Aici se afla depozitul natural de 
carburanţi nr. 1 al Germaniei şi deci sursa ei principală de război. 

Noi, militarii, gândeam că vor fi bombardate încă şi centrele 
de comunicaţie de interes militar şi fabricile de armament şi 
muniţii. Nu am presupus că se vor face bombardamente de 
teroare asupra populaţiei, întrucât nu vedeam că anglo-americanii 
ar putea crea la poporul român resentimente pentru viitor, care 
ar fi în dezacord cu propriile lor interese şi mai ales cu interesele 

Ahgliei, care totdeauna a cultivat sentimente prieteneşti la români, 
atât din pricina interesului pe care-1 prezintă petrolul, cât şi din 
cauza poziţiei strategice care făcea din România o santinelă 
stategicăa Constantinopolului şi Dardanelelor. 

Populaţia avea atât de multă simpatie pentru anglo- 
americani, încât nici nu putea gândi că ar fi posibil ca România 
să fie bombardată aerian, fiindcă măsurau raporturile după 
pornirile propriului suflet. 

Mareşalul - în Consiliile de Miniştri şi, mai târziu, în cele 
speciale de apărare antiaeriană - a pus problema viitoarelor 
bombardamente aeriene şi a hotărât împrăştierea ministerelor 
în jurul Bucureştilor, organizarea şi constituirea de noi centrale 
telefonice în afara Bucureştilor, pentru a se face legăturile zonei 
de dispersiune cu ţara şi între ministere şi instituţii. S-a trecut 
apoi la construirea de adăposturi antiaeriene, mijloace de 
evacuare din Bucureşti pe zona de dispersiune pe timpul cât 
durează bombardamentele, organizarea hrănirii în afara 
Bucureştilor, construirea de barăci sistematice pe lungul axelor 
de comunicaţii şi în jurul liniei forturilor Bucureştiului etc., etc. 

însă nici autorităţile nu puteau crede că ar fi posibil ca noi 
românii să fim bombardaţi de anglo-americani. 

Am prezidat mai multe întruniri de reprezentanţi ai 
ministerelor la Marele Stat Major şi i-am asigurat că la începutul 
lui aprilie vor începe bombardamentele şi vedeam în figura celor 
prezenţi scepticismul cu care erau primite afirmaţiile mele 
neîndoielnice. 

S-au luat totuşi măsuri în oraşele Bucureşti, Ploieşti, 
Câmpina, Galaţi, Braşov, Constanţa şi în toate marile gări de 
triaj uri. 

S-au completat în aceste oraşe măsurile contra [atacurilor] 
aeriene: camuflarea şi funcţionarea măsurilor de apărare pasivă 
pe cartiere, străzi, domicilii, constituindu-se şi exercitându-se 
echipele de ordine, stingerea incendiilor, ajutorarea răniţilor, 

găsirea morţilor şi identificarea lor, strângerea dărâmăturilor, 
alimentarea centrelor bombardate etc., etc. 

In ziua de 4 aprilie 1944, cu vizita primului bombardament 
al anului, orice iluzie a dispărut. 

Avioanele americane ziua, şi cele engleze noaptea, semnalate 
imediat după trecerea Adriaticii, deci cu una oră jumătate înainte 
de a ajunge la obiectivele de pe linia: Bucureşti-Valea Prahovei, 
în formaţii masive de 7-800 de avioane au bombardat în primul 
bombardament masiv cartierul Gării de Nord, pierderile acestui 
bombardament cifrându-se la 10.000 victime în morţi şi răniţi şi 
peste 1.000 de imobile. 

Toată organizarea măsurilor de apărare a fost revăzută şi 
perfecţionată în raport cu decurgerea evenimentelor. Bombarda¬ 
mentele asupra Bucureştiului, îndeosebi, nu au urmărit numai 
scopuri strict militare, ele au mers şi în direcţia demoralizării, 
pentru a se realiza prin teroare determinarea populaţiei de a cere 
guvernului pacea. 

Ministerul de Război era singura instituţie care la 1 aprilie 
se afla pe zona de dispersiune. în Bucureşti rămăsese numai 
numărul strict necesar de reprezentanţi ai direcţiilor şi serviciilor 
pentru deservirea publicului prin primirea şi restituirea răspun¬ 
surilor la diferite petiţii şi reclamaţii, cum şi garda care asigura 
paza localurilor. 

Eu, împreună cu personalul complet al cabinetului meu, 
am luat o casă particulară nu departe de minister şi am rămas în 
capitală. 

Aveam acte care trebuiau ferite şi, la Sofia, Ministerul de 
Război fusese bombardat. La Bucureşti bombardarea ministe¬ 
rului era foarte uşoară, el fiind aşezat lângă lacul Cişmigiului, 
care oferea un serios punct de reper. Nu puteam pleca însă din 
Bucureşti, considerând că este o poruncă de onoare că atâta timp 
cât populaţia oraşului nu putea să se disperseze în caz de alarmă 
aeriană, Ministerul de Război să fie văzut că rămâne alături de 
aceşti oameni. 

Locuinţa mea însă fiind la 100 metri de Gara de Nord, a 
trebuit să mă mut şi am locuit la domnul Petre Ghiaţă, pe şoseaua 
Bucureşti-Urziceni în apropiere de linia forturilor. 

Alarmele aeriene se dădeau de obicei între orele 9 şi 9,30 şi 
de multe ori alarma mă găsea acasă. Pe şoseaua Bucureşti- 
Urziceni, ca pe toate şoselele ce ieşeau din Bucureşti, nu mai 
exista decât un singur acces, direcţia spre ieşirea din Bucureşti 
şi toate arterele mari erau ocupate de maşini şi camioane, 
încetinite ici şi colo în goană de vehicule trase de cai, toate 
împingând cu maximum de viteză posibilă, figuri pline de spaimă. 

In curent invers o singură maşină care contraria năvala celor 
ce ieşeau din Bucureşti, fiindcă obişnuinţa legii circulaţiei forţa 
pe fugar să-i facă loc: era maşina Ministerului de Război 
întâmpinată cu strigăte şi avertismente de a nu merge în Bucureşti, 
câteodată chiar cu ameninţări. Continuam drumul şi intram în 
oraş unde circulaţia se făcea acum ideal. Nu mai exista acum 
nici un pericol de ciocnire, nici o restricţie de sens unic, nici un 
claxon dinainte sau dinapoi care să supere timpanele. 

Inspectam adăposturi, comandamente ce trebuiau să rămână 
în Bucureşti în timpul bombardamentelor, umblam pe jos în 
diferite direcţii, treceam regulat la minister pentru a vorbi cu 
ostaşii din gardă şi eram totdeauna primul la locul unde se făcuse 
bombardarea. 

A 

In Bucureşti erau strânşi mulţi prizonieri americani, peste 
1.000, din acei ce se salvaseră cu paraşutele din avioanele lor 
doborâte de artileria antiaeriană sau căzute în luptele antiaeriene. 
Este câteodată foarte plăcut să te liberezi şi dintr-o cetate 
zburătoare sau chiar dintr-un Liberator. 

Neavând lagăr la dispoziţie, i-am instalat în Bucureşti în 
cartiere ferite: ofiţerii erau instalaţi într-un pension de domnişoare 
în cartierul Mitropoliei, având în jurul lor Mitropolia şi alte trei 
biserici, iar subofiţerii erau găzduiţi în Spitalul Militar care purta 
pe acoperiş o enormă etichetă cu o cruce roşie. 

într-o zi Regele îmi trimite o petiţie a prizonierilor americani, 
semnată de maiorul Bayne, prin care acesta arăta Regelui că 
americanii ştiu cât de groaznice sunt efectele bombelor americane 
şi sunt într-o stare de nervi de neînchipuit când se sună alarmele 
aeriene. în petiţie se arăta că dreptul internaţional prevede precis 
ca prizonierii să fie feriţi de efectele războiului şi ruga pe Rege 
să intervină în favoarea lor. M-am dus a doua oară de am inspectat 
lagărul american în care se afla maiorul Bayne. La prima alarmă 
aeriană pe care am petrecut-o în mijlocul ofiţerilor americani şi 
am constatat că ei jucau bridge, ceea ce m-a făcut să bănuiesc 
că nu au nervii chiar îngroziţi. Maiorul Bayne era singurul 
schimbat la faţă, fiindcă îşi răsese mustăţile. 

Le-am adus la cunoştinţă că le construiesc un lagăr sistematic 
afară din Bucureşti, însă că până construcţia este gata voi fi nevoit 
să-i ţin tot în Bucureşti. Le-am arătat însă faptul că ei se află 
într-un cartier pe care este imposibil ca simţul moral să lase pe 
americani de a-1 bombarda. Cu prilejul alarmei următoare am 
inspectat Spitalul Militar, unde se aflau subofiţerii americani, 
luând toate măsurile pentru a se îndrepta neregulile şi neajunsurile 
ce am găsit. 

Cu toate acestea au fost bombardate cartiere, cum de pildă, 
Cotrocenii, Piaţa Universităţii, Piaţa Rosetti şi parcul Bonaparte, 
unde nu se afla nici o instalaţie industrială împrejur şi nici o 
instituţie. Nu pot crede că faptul se datoreşte altei cauze decât 
unei erori; însă din aceste erori, câţi morţi nevinovaţi: copii, femei 
şi bătrâni. Prin prisma de vedere a ororilor de această natură nu 
se pot oare înţelege şi ororile şi execuţiile făcute cu prilejul 
represiunii de la Odessa din anul 1941? 

Bombardamentele aeriene inamice s-au desfăşurat cu 
regularitate până la încheierea armistiţiului, dezvoftându-se 
regulat şi puternic în Ploieşti şi Bucureşti, urmate apoi de oraşele: 
Tumu Severin, Braşov, Câmpina, Craiova, Piteşti, Timişoara, 
Iaşi, Constanţa şi Galaţi. 

Mareşalul, cu grijă la organizarea şi funcţionarea tuturor 
mijloacelor de apărare antiaeriană, merge după fiecare bombar¬ 
dament la locul unde se executase bombardarea, luând măsuri, 
trimiţând controluri şi încurajând populaţia prin interesul ce punea 
pentru ajutorarea fiecărui om sinistrat. 

Guvernarea continuă normal, Consiliile de Miniştri adunân- 
du-se regulat şi urmărindu-se cu tenacitate funcţionarea normală 
a vieţii în capitală şi în ţară. 

Magazinele cu produse erau pline din revărsarea belşugului 
din 1943, fiind încă în ţară peste 500.000 vagoane grâu, orz şi 
porumb, iar noua recoltă era promiţătoare. Planurile de agricultu¬ 
ră se excutau cu sfinţenie, iar controlurile Mareşalului scotoceau 
toate compartimentele vieţii de stat, de la controlul instituţiilor 
la execuţiile periferice, la sate a îngrijirii invalizilor, primirii 
ajutoarelor de văduve şi orfani, primirii la timp a pensiilor, 
ajutorarea la munca câmpului a invalizilor, văduvelor şi a 
mobilizaţilor, a executării gratuite a injecţiilor cu Neosalvarsan 
şi a chininizării sătenilor suferinzi de sifilis, malarie etc. Nu cred 
că organismul unei naţiuni în război, în contact intim cu toate 
primejdiile, să fi putut funcţiona mai bine altundeva ca în ţara 
noastră, fiindcă nevoile şi lipsurile fuseseră învinse. 

Armata intrase pe noua poziţie din nordul Moldovei. Imediat 
ce Mareşalul s-a întors din Germania de la vizita făcută 
Fiihrerului, materialul anticar a început să sosească în abundenţă 
din Germania pe lângă: armament, camioane, tractoare pentru 
artileria anticar etc. 

In Moldova se aflau la începutul lui aprilie 1944 cinci divizii 
blindate germane şi în Basarabia alte trei, deci un total de opt 
divizii pe frontul român în afară de Divizia Blindată românească. 

România pusese pe picior de război 17 divizii pe frontul 
Moldovei şi 7 divizii în Basarabia. 

Germanii aveau pe frontul românesc, după relatările Marelui 
Stat Major român, 25 divizii normale şi 8 divizii blindate. Diviziile 

germane însă erau cu efective mici, în curs de completa-re în 
oameni şi armament, iar diviziile de tancuri erau completate în 
material pe măsura pierderilor ce încercau. 

Atât Mareşalul, cât şi generalii Pantazi şi Şteflea au vrut ca 
frontul din Moldova să fie ţinut exclusiv de trupe româneşti şi 
cel din Basarabia de armata germană, însă, în practică, nu s-a 
putut ajunge la această soluţie din pricina suspiciunii germane. 

La comanda Grupului de Armate “Sud” intervenise o 
schimbare prin înlocuirea feldmareşalului von Kleist cu gene- 
ralul-colonel [Ferdinand] Schomer. 

Feldmareşalul von Kleist a susţinut mereu părăsirea Crimeei 
şi ocuparea din vreme a frontului Nistrului, socotind încă de pe 
când grupul său de armate se afla pe Nipru că o defensivă pe 
Bug, sub presiunea împingerii trupelor germane de pe Nipru, 
spre vest, nu va fi posibilă. 

Chemat la O.K.H. împreună cu feldmareşalul [Erich] von 
Manstein, ambii susţinând vederi identice, au fost înlocuiţi în 
comandă, fiindcă Hitler socotea că un general care nu crede total 
în reuşita misiunii sale nu şi-o poate îndeplini. Şi aceasta este 
adevărat 92 . 

Feldmareşalul von Kleist, după propunerea ce am făcut 
Mareşalului, a fost decorat cu [Ordinul] “Mihai Viteazul” Clasa I 
şi s-a prezentat mareşalului Antonescu înainte de a pleca în 
Germania. 

Am luat cu toţii masa la Mareşal, la Snagov, şi apoi ne-am 
despărţit de von Kleist cu prietenie. Mi-a rămas în minte şi în 
suflet pentru totdeauna imaginea unui om de onoare, cavaler, 
leal şi generos. în formaţie prusacă, un caracter asemuitor 
neuitatului general român Georges Moruzi, marele meu prieten 93 . 

Generalul-colonel Schomer, noul venit, era un om simpatic, 
apropiat, vorbind foarte bine limba italiană şi fără gesturi 
prusianizate. Făcea parte dintre ofiţerii devotaţi lui Hitler şi 
apreciaţi de el. Sub masca unui om blând, era foarte energic şi 

foarte sever. Prezenţa lui şi măsurile luate au readus grabnic 
disciplina în trupele germane, care în urma insucceselor şi 
greutăţilor iernii începuse să slăbească. Generalul-colonel 
Schomer, însă, voia ca trupele germane să fie amestecate cu 
cele române şi a obţinut de la Mareşal ca în afara celor cinci 
divizii blindate, a căror prezenţă era vremelnică şi circumstanţială, 
să mai fie aduse în Moldova 4-5 divizii germane, pentru a se 
face frontul absolut sigur, în explicaţie, pe când în realitate ele 
constituiau garnizoane de siguranţă. Prin aducerea acestor forţe 
s-a reorganizat şi Comandamentul, astfel că frontul grupului de 
armate avea un comandament românesc în Basarabia, unde se 
aflau mai Tnult trupe germane, şi unul german, prin generalul de 
infanterie [Otto] Wohler, unde se aflau în majoritate trupe 
româneşti. Aceste comandamente erau suprapuse comanda¬ 
mentelor germane şi române şi interpuse între comandamentele 
de armate şi comandantul grupului de armate 94 . Ele însă nu 
puteau împiedica funcţionarea comandamentelor propriu-zise 
ale trupelor proprii fiecărei armate, care aveau adevărată priză 
asupra trupelor. 

Mareşalul a înţeles tâlcul reorganizării Comandamentului 
şi a acceptat organizarea pentru a câştiga o deplină încredere. 
Germanii aveau principiul de a nu păstra rezerve înapoi, ei 
organizând frontul puternic prin dispunerea tuturor trupelor 
nemotorizate în linie. Ei păstrau în rezervă numai trupe moto- 
mecanizate şi, dacă inamicul spărgea frontul, aduceau acolo 
rezerve din sectoare neatacate după ce contraatacau cu trupele 
moto-mecanizate. 

Mareşalul a acceptat punctul de vedere al nemţilor şi pentru 
trupele române, dispunându-se în linie aproape toate trupele 
româneşti împreună cu cele germane. 

La început nu l-am înţeles bine pe Mareşal, deoarece logic 
ar fi fost ca cel puţin 4-5 divizii să fie păstrate pentru zona Adjud- 
Focşani-Galati. 

Mi-am dat însă repede seama că el voia ca războiul să nu 
aibă loc pe teritoriul ţării şi atunci lupta cu toate forţele pe prima 
poziţie pentru a opri acolo inamicul sau, în cazul când pierdea 
poziţia, urmând să încheie armistiţiul şi pacea. Din felul cum se 
dispuseseră trupele în poziţia din nordul Moldovei se vedea că 
situaţia României urma să se decidă pe această poziţie. 

Mai târziu, într-un comitet de colaborare militar, chiar a 
spus în treacăt: “Dacă suntem bătuţi pe poziţia de la Iaşi-Târgu 
Neamţ, nu mai avem ce face. S-a terminat”. 

Prin hotărârea luată, el concilia satisfacerea onoarei cu 
nevoile ţării. România făcând ultimul efort cu armata ei, dacă 
această armată era înfrântă, condiţiile impuse de onoare erau 
satisfăcute. Germania trebuia să înţeleagă că atât Mareşalul, cât 
şi armata şi întreaga ţară îşi ţinuseră până la capăt angaj amentele. 

Este incontestabil că conceptul onoarei cuprinde în sfera 
înţelesului său şi noţiunile de fidelitate şi lealitate. Onoarea a 
început să fie un concept care este proprietatea fiecărui om după 
caracterul, spiritualitatea şi putinţa de înţelegere a fiecăruia. Există 
şi o onoare naţională specifică fiecărei naţiuni. Este de la sine 
înţeles că nu înţelegem şi simţim pornirile onoarei la fel cu 
germanii. Concepţiile şi educaţia lor pangermanistăhipertrofiază 
ponderea fidelităţii în onoarea naţiunii. Germanii consideră că 
ei înşişi îşi aleg conducătorul, Fuhrerul, şi odată ce l-au ales sunt 
datori prin fidelitate germanică să-l urmeze şi în bine şi în rău 
până la capăt. 

A vrut naţiunea germană sau au vrut Hitler şi Partidul 
Naţional-Socialist German ca războiul al doilea mondial să 
continue până în clipa când germanii n-au mai putut lupta, iar 
Hitler s-a sinucis, Germania întreagă fiind ocupată de adversar? 

Dacă Hitler, înainte de a pieri, a vrut să scoată în relief prin 
fapte această caracteristică germanică, Mareşalul a gândit că 
România este o ţară mică şi ea trebuie să-şi îndeplinească 
îndatoririle de onoare şi de fidelitate, însă nu-i este permis să 

meargă până la distrugere. 

www.dacoromanica.ro 


279 


CU MAREŞALUL PÂNĂ LA MOARTE 

La începutul lui aprilie, anglo-ruso-americanii anunţă 
condiţiile în care acordă armistiţiu cu garanţii statelor “satelite”, 
între care intră şi România. 

Nu ştiu prin ce mijloace condiţiile ieşirii din război au fost 
date Mareşalului, care le-a comunicat domnilor Maniu şi Ştirbey, 
însă niciodată Consiliului de Miniştri şi nici unui ministru separat. 

Prinţul Barbu Ştirbey a plecat în străinătate şi tratativele 
sale misterioase în serviciul domnului Maniu erau cunoscute de 
orice persoană [care] avea radio la domiciliu, în privinţa persoa¬ 
nelor politice cu care ia contactul. 

In prima zi de Paşte, Mareşalul primeşte o comunicare de 
la anglo-americani, care a fost denumită Ultimatum, prin care 
se cerea ca România să răspundă în 72 de ore dacă iese sau nu 
din război 95 . 

Am aflat că la primirea acestui ultimatum. Mareşalul, după 
ce a examinat diferite propuneri ce i se făceau, a luat hotărârea 
de a scrie generalului englez [Henry Maitland] Wilson, pentru 
ca scrisoarea să meargă la cercurile conducătoare politice anglo- 
americane. I s-a propus Mareşalului să lase trupele ruseşti să 
treacă în Moldova peste liniile româneşti, să predea armamentul 
pentru ca numaidecât să urmeze înapoierea armamentului şi 
pornirea la război a armatei române alături de cea rusă contra 
Germaniei. 

Mareşalul nu putea înţelege o astfel de acţiune, pe care o 
considera drept trădare ordinară. Nu mi s-a cerut părerea, dar 
mi-ar fi fost imposibil să văd altfel de cum a văzut Mareşalul. 

Mareşalul înţelegea că armata [o dată] atacată pe noua poziţie 
străpunsă, el să încheie armistiţiul împăcând cerinţele politice şi 
ale onoarei, iar prin această atitudine desigur că adversarii ar fi 
fost în mare avantaj strategic la aripa dreaptă a dispozitivului 
german, dar nu înţelegea să se înmlădie în cadrul unui act de 
felonie. 

în această idee a scris generalului Wilson o scrisoare în care 
ştiu că a întrebuinţat expresia: “De ce voiţi să dezonoraţi un 

www.dacoromanica.ro 


280 


CONSTANTIN PANTAZI 


general bătrân?” Scrisoarea se continua apoi, arătând ce cere 
România la încheierea armistiţiului, şi anume: 

1. România să nu fie obligată a îndrepta armele contra 
Germaniei. 

2. Garanţii din partea Angliei şi Americii că armata rusă nu 
va rămâne pe teritoriul României. 

în ceea ce priveşte amestecul Aliaţilor în politica ţării, exista 
această obligaţie în condiţiile de armistiţiu trimise. 

Cred că aceasta este originea hotărârii de a nu se mai trata 
cu Mareşalul, întrucât impresia anglo-americanilor a fost că 
Mareşalul se împiedică în prejudecăţi militare. 

De altfel, dacă l-au preferat pentru tratative atât anglo- 
americanii, cât şi oamenii noştri politici, aceasta se datora faptului 
că toţi credeau că Mareşalul era cel ce putea cu cea mai mare 
înlesnire să schimbe repede direcţia de luptă a armatei, consi¬ 
derând duşmanii instantaneu aliaţi şi aliaţii până azi, duşmani. 

Cercurile politice interne puse în curent cu propunerile 
Ultimatumului sunt în discuţii continue, şi domnul Maniu 
organizează ieşirea ţării din război, formând blocul partidelor 
politice: Naţional-Ţărănesc,Naţional-Liberal, Social-Democrat 
şi Comunist 

Discuţiile, desigur, se făceau pentru o acţiune de viitor, 
întrucât pentru un moment nu putea fi vorba de armistiţiu, 
germanii având în România 8 divizii blindate, în putinţă de a 
ocupa oricând ţara; pe front aveau 25 de divizii, din care în linia 
întâi 200.000 de oameni, iar înapoi, la servicii şi coloane, 300.000 
de oameni, tineri şi înarmaţi. 

în Germania se aflau încă 40 de divizii, care erau oricând 
disponibile. Prin urmare nu existau condiţiile favorabile ieşirii 
din război, nici pentru cei care voiau să o facă pe calea dinaintea 
căreia scrupulele fuseseră date la o parte. 

Regele nu de mult timp ceruse pentru a fi numit şef al Casei 

Militare, prin luna februarie, pe generalul Constantin Sănătescu, 

care, susţinut de mine, este primit de Mareşal. 

Generalul Sănălescu a venit la minister la mine, mulţumin- 
du-mi că-i dădusem cu puţin timp înainte comandă de armată. 
Era echipat cam modest şi chiar mi-a spus că nu mai are ţinută 
nouă militară, el pregătindu-se pentru retragere, întrucât peste 
un an urma să iasă la pensie şi, fiind cu mijloace materiale 
modeste, l-am echipat în uniformă nouă, de la cizme până la 
şapcă, şi i-am acordat de la minister misie de reprezentare 
aproape egală cu a mea. Eram prieten cu Costake Sănătescu din 
1905, deci de 39 de ani. 

Prin aprilie, Regele, cu consimţământul mareşalului Anto- 
nescu, îl numeşte pe generalul Sănătescu şi mareşalul Palatului 
Regal. Acesta primeşte însărcinarea de la Rege să discute cu 
oamenii politici care cer audienţa Regelui şi să le studieze 
memoriile. 

Tot în aprilie 1944, Regele îmi cere să nu fie mutat maiorul 
aviator Udriski din Bucureşti şi chiar să-l mut la Palatul Regal. 
Maiorul Udriski era un foarte bun pilot de avion, conducea 
Grupul Aviaţiei Civile, pilota întotdeauna avionul Regelui şi al 
meu şi nu ştiu pentru ce motive atât viceministrul Aerului, cât şi 
generalul Vasiliu, viceministrul de la Interne, voiau să-l mute 
din Bucureşti. Probabil fiindcă îl văzuseră în compania Regelui. 

Regele, încă din 1943, după un dejun pe care-1 luasem la 
Palat, într-o discuţie ce am avut în privinţa sfârşitului războiului 
printr-o înfrângere a noastră, mi-a spus: 

- Dar ce mă fac eu, fiindcă pe mine dacă ruşii mă prind, mă 
omoară sigur. 

-Nu, Majestate, cu Majestatea Voastră nu au nimic. Poate 
pe Mareşal şi pe Mihai Antonescu ar fi posibil să-i execute, şi nu 
este exclus ca şi eu să fac parte din echipă, cunoscând fiind că-i 
sunt solidar; dar cu Regele nu au nimic, Majestatea Voastră fiind 
tânăr şi ţinut de Mareşal în afara treburilor stalului. 

Mai înainte cu puţin, Mihai Antonescu ceruse pentru Rege 
să i se plătească preţul expropierii unei case făcută de primărie, 

în valută elveţiană, aşa încât cererea Regelui în privinţa maiorului 
Udriski mi se păruse că viza o călătorie aeriană spre Elveţia, 
dacă la un moment dat aceasta se impunea. 

I-am comunicat Regelui că nu pot să-l mut pe Udriski la 
Palat fiindcă vor fi neînţelegeri cu Mareşalul, dar îl voi ţine la 
cabinetul meu şi va fi la dispoziţia Majestăţii Sale. 

Generalul Jienescu, ministrul Aerului, însă ţinea cu orice 
preţ ca Udriski să plece din Bucureşti şi a raportat Mareşalului 
că trebuie să plece neapărat pentru anumite motive raportate de 
generalul Vasiliu. 

Eu i-am raportat Mareşalului, confidenţial verbal, că am 
promis Regelui că-1 păstrez în Bucureşti şi, în acelaşi timp, că îl 
apreciez ca fiind cel mai bun aviator al ţării şi nu mă pot lăsa 
influenţat de mici invidii sau intrigi. I-am adăugat încă impresia 
mea că Regele vrea să-l aibă pe Udriski la îndemână pentru o 
eventuală plecare în Elveţia. 

Mareşalul mi-a răspuns: 

- Cum poate Regele să-şi închipuie că l-aş lăsa eu aici şi 
n-am eu grijă de el? Dar nu vor rămâne aici, dacă trebuie să vină 
ruşii, nici una din personalităţile ţării. Cum dumneata crezi că 
pe dumneata te-aş putea lăsa aici? 

- Domnule Mareşal, vă rog să-mi permiteţi să vorbesc 
deschis. Eu nu plec din Bucureşti fiindcă m-aţi pus în capul 
armatei, armata rămâne în ţară şi onoarea mea mă obligă să stau 
pe loc orice s-ar întâmpla. Imediat ce vor veni ruşii, mă voi 
duce la Comandamentul lor şi le voi declara: Am fost ministrul 
Armatei şi am venit să mă predau domniei voastre. 

Mareşalul m-a ascultat, s-a uitat la mine şi mi-a răspuns: 

- Nici eu nu voi fugi din ţară, însă nu mă voi preda ca 
dumneata, ci voi sta ascuns în munţi până voi socoti că este 
momentul să ies din nou la lumină. 

în ceea ce mă privea, hotărârea mea fusese adusă la cunoş¬ 
tinţa familiei mele, ofiţerilor cabinetului meu, unor generali 

prieteni ai mei: generalii Constantin Niculescu şi Ion Negulescu, 
ambii foşti miniştri de Război, domnului M. Lazeanu de la Banca 
Naţională, domnului Petre Ghiaţă etc., etc. 

Fiului meu i-am spus: “Am două soluţii: sinuciderea şi pre¬ 
darea. Pentru a nu fi acuzat de laşitate mă voi preda, fiind sigur 
că voi fi executat, deşi nu sunt deloc vinovat.” 

Spre sfârşitul lunii aprilie am avut o întrunire a Consiliului 
Superior al Armatei, la care au luat parte generalii Sănătescu, 
Macici, Vasile Atanasiu, şi subsecretarii de la Război: generalii 
Nicolae Şova, Jienescu, generalul [Ilie] Şteflea şi generalul 
[Gheorghe] Dobre, ministrul înzestrării Armatei şi al Economiei 
Naţionale. 

Generalul Sănătescu ne-a istorisit foarte hazliu că, fiind 
însărcinat de Rege a primi oameni politici ce fac memorii Regelui 
şi cer audienţe, a discutat cu ei situaţia ţării. “Toţi sunt de acord 
că România trebuie să iasă din război, însă când le cer soluţiile 
ce propun, dau din colţ în colţ”. 

Nu ştiu dacă spunea adevărul sau dacă voia ca prin mine să 
fie camuflată activitatea sa, contra unor probabile descărcări de 
fulgere de-ale Mareşalului. 

în timpul acesta, ruşii trecuseră la atac cu care de luptă în 
faţa poziţiei din nordul Moldovei şi în duelul de tancuri germano- 
rus, superioritatea a fost de partea armatei germane. 

în inspecţiile ce le-am făcut pe front la Divizia 1 a generalului 
[Alexandru] Saidac, am fost împreună cu generalul Şteflea la 
postul de comandă al generalului [Septimiu] Pretorian, la 
“Drumul Oilor”, de unde m-am despărţit de generalul Şteflea, 
el mergând la Făcăuţi, iar eu la Şcoala de Agricultură de unde 
m-am dus să văd linia I. 

Generalul Şteflea a numărat la Făcăuţi 11 cadavre de tancuri, 
9 cadavre de tancuri ruseşti, între care 2 de 80 de tone, armate 
cu tunuri de 121 [mm] calibru, şi 7 de 34 tone; nu erau pe teren 
decât 2 tancuri germane rămase. Ofiţerii români raportau că peste 
tot situaţia era similară. 

în Crimeea ruşii trecuseră la atac şi, respingând atât trupele 
de la Kerci, cât şi cele de la Marea Putredă, toate trupele din 
Crimeea erau în retragere spre Sevastopol, unde se ordonase să 
fie îmbarcate pentru a fi aduse în ţară la Constanţa. 

Transportul pe mare s-a făcut de marina noastră, cu ajutor 
de vase germane, şi s-a efectuat în condiţii admirabile. 

Marele Cartier German ordonă însă a se păstra un cap de 
pod redus la Kersonez, Hitler pretinzând că va trece la ofensivă, 
în fapt, prezenţa acestor slabe santinele germano-române, 
dezarmate, întrucât trupele nu mai aveau decât foarte puţin 
material anticar, rămânea o încercare de intimidare care acum 
nu mai putea fi luată în serios. 

Generalul-colonel [Erwin] Jaenecke, apropiatul şi devotatul 
lui Hitler, îşi permite să telegrafieze Cartierului că rămânerea 
acelei garnizoane acolo va avea de efect pierderea sigură a ei, 
fără nici o urmare folositoare tactică, şi ca o directă consecinţă a 
acestei încercări, de a-şi exprima curajul opiniei, generalul 
Jaenecke este ridicat din comandă telegrafic şi înlocuit. 

Dacă generalul Jaenecke era ascultat nu s-armai fi pierdut 
zadarnic 10-12.000 de oameni după câteva zile. 

Plecarea din Crimeea a fost foarte tragică, trupele române 
trebuind să ofere un jalnic sacrificiu zeului războiului, un număr 
de 17.000 de cai care, neputând fi luaţi, au fost executaţi după 
ce-şi făcuseră şi ei datoria timp de trei ani. “En vain ils ont 
partage avec Ies hommes Ies faîigues de la guerre eî la gloire 
des combaîs ". 

Când am fost în Crimeea, la 8 noiembrie 1943, efectivul 
trupelor române din armata de operaţiuni a Crimeei era de 78.000 
ostaşi şi 8.000 ofiţeri şi subofiţeri. S-au întors în ţară în 1944, 
luna mai, pe ruta Sevastopol-Constanţa, 42.600; Marina a avut 
un singur vas, vasul Alba Iulia, puternic avariat, însă menţi- 
nându-se pe linia de plutire a putut fi dus în docuri la Constanţa 
şi reparat 96 . 

Operaţiunile pe frontul Moldovei şi al Basarabiei au ţinut 
cu întreruperi aproape tot cursul lunilor mai şi iunie 1944. 

Am inspectat în acest timp de patru ori frontul Moldovei şi 
o dată frontul trupelor române din Basarabia. Trupele erau în 
excelente condiţii fizice şi morale; condiţiile morale este drept 
că se datorau în mare parte prezenţei diviziilor blindate germane. 

In toate inspecţiile ce făceam, luam contactul cu linia I pentru 
ca prin exemplu să pot contribui şi eu personal în oarecare măsură 
la menţinerea moralului. 

Voi reaminti celor ce mai trăiesc inspecţia ce am făcut 
maiorului Izvoranu, la portul Bugaz, din “Ţara Pisicilor” (în 
Bugaz, din toată populaţia nu se mai aflau prezente decât pisicile 
care se înmulţiseră foarte mult şi de aceea i-am zis “Ţara 
Pisicilor”), unde am mers dincolo de sanatoriul din Bugaz la 
postul de contact cel mai înaintat spre liniile inamice, la 200 m 
de ţărmul insulei Carolina. Apoi trecerea pe malul Nistrului la 
Divizia 15 Infanterie, în satul Olăneşti; apropierea până aproape 
de contact cu generalul Dumitrescu Polihron, spre marginea 
sudică a satului Răscăeţi şi, în sfârşit, inspecţia făcută generalului 
[Alexandru] Nasta cu care am pornit de la Marianka pentru a 
merge la linia de contact pe Nistru. Moralul trupelor din Basarabia 
era foarte bun şi nu lipseau decât nişte măşti contra ţânţarilor, pe 
care le-am confecţionat imediat ce m-am întors la Bucureşti şi 
le-am trimis pe front. 

La sfârşitul lunii mai a avut loc o nouă reuniune a Consiliului 
Superior al Armatei la pădurea Pustnicul, unde se afla dispersat 
ministerul, când conversând cu Sănătescu acesta m-aîntrebat: 

- Dar de ce nu se ia contactul şi cu ruşii? Aceştia au făcut 
nişte propuneri de armistiţiu şi cred că este o datorie de 
elementară politeţe să cerem să ne înţelegem. Eu m-aş oferi să 
merg să tratez din partea guvernului, că eu cunosc ruşii deoarece 
am mai tratat cu ei. 

Apoi m-a rugat să-i comunic Mareşalului că ar dori să fie 

invitat acasă la mareşal, “la o cafea”, ca să poată vorbi cu el în 
voie. 

- în cabinet este peste putinţă să-i spui ce vrei, fiindcă te 
ţine la distanţă militară. 

- Este greu să-i vorbesc Mareşalului, întrucât deja este 
supărat pe tine, fiindcă este informat că ai întâlniri cu oamenii 
politici şi a început chiar în oraş să se vorbească de un guvern 
general Sănătescu. însă de ce nu vrei să vorbeşti cu Ică Anto- 
nescu? 

-Nu vorbesc cu puţintelul acela de om. Dacă poţi face să 
vorbesc cii Mareşalul, bine, dacă nu, cu Ică nu stau de vorbă 
fiindcă nu este om serios. 

Chiar după câteva zile l-am văzut pe Mareşal care era furios 
contra lui Sănătescu, din pricina discuţiilor acestuia cu oamenii 
politici şi a zvonurilor ce se înteţeau că generalul Sănătescu va 
forma guvernul. 

După ce am arătat Mareşalului că Sănătescu nici că gândeşte 
să vină la guvern, tot gândul lui fiind la pensie, am intrat în discuţie 
cu Ică Antonescu în camera de alături. 

Atunci i-am spus lui Mihai Antonescu: 

- Dar în definitiv, domnule Mihai Antonescu, de ce nu se ia 
legătura cu ruşii? Oamenii aceştia au făcut nişte propuneri, Rusia 
este o ţară mare şi noi nici măcar nu stăm de vorbă la o propunere 
ce ni se face? 

Mihai Antonescu se ridică de pe fotoliu şi-mi spune: 

- Haide amândoi la Mareşal. 

Când intrăm în camera biroului alăturat, uşa între birouri 
fiind deshisă, Mihai Antonescu se adresează Mareşalului pe un 
limbaj intim, care corespunde ideii: 

-Auzi, domnule Mareşal, că şi domnul general Pantazi este 
de părere că trebuie să stăm de vorbă cu ruşii 97 . 

Descoperindu-mă apoi, i-am repetat Mareşalului cuvintele 
generalului Sănătescu, pe care le rostisem cu câteva minute mai 
înainte şi lui Mihai Antonescu. Şi am continuat: 

- Generalul Sănătescu s-a oferit sămeaigăel însuşi să discute 
cu ruşii şi prelungeşte conversaţiile şi o lună de zile, dacă 
dumneavoastră vreţi aceasta. 

Mareşalul m-a privit în ochi, n-a dat nici un răspuns şi a 
schimbat vorba. In epoca aceea, avuseseră loc succesele germane 
în lupta de tancuri din Moldova şi Mareşalul îşi făcea unele iluzii. 

El era de părere acum “să ţină frontul dacă este posibil pentru 
ca armistiţiul să ne găsească pe frontul actual, ceea ce ar fi foarte 
avantajos pentru România”. 

Mareşalul vedea că în curând Germania va trebui să încheie 
armistiţiul şi îşi închipuia că este mai avantajos pentru ţară să 
intre în armistiţiu o dată cu armata germană. 

Pe frontul rusesc operaţiunile se întindeau înspre nord, iar 
luptele de tancuri de pe frontul românesc erau o operaţie prin 
care se urmărea fixarea diviziilor de tancuri germane pe frontul 
românesc. 

Bătălia de distrugere de pe frontul rusesc îşi muta centrul 
de greutate al apăsării în direcţia Varşovia şi apoi chiar pe frontul 
de nord. 

Enorma masă de camioane, corpurile de tancuri şi masele 
de artilerie motorizate se deplasau repede şi prin surprindere în 
câmpul strategic, imprimând o iniţiativă dureros simţită de 
Comandamentul german. 

Comandamentul sovietic executa spărtura frontului german 
prin bombardamente masive de artilerie, dispunând în zona 
spărturii de o densitate de 350-400 tunuri pe kilometru de front, 
care distrugeau total orice umbră de apărare a inamicului după 
un bombardament de 2-3 ore. 

Numai imensul număr de camioane dădea putinţa unei 
îngrămădiri atât de mari de proiectile într-un timp foarte scurt, 
putându-se astfel cauza mereu surprinderea. 

Spărtura făcută, mase mari de tancuri protejate de o puter¬ 
nică aviaţie de vânătoare, asalt şi bombardament împingeau în 

adâncime la obiective foarte îndepărtate strategice, silind pe 
inamic la retrageri dezordonate şi acceptare de mari goluri de 
front cu ancvoinţa de astupat altfel decât prin prelungirea 
retragerii foarte mult înspre vest. 

Pe timpul lunii mai, aviaţia de bombardament anglo- 
americană începuse pregătirea debarcării pe coasta de nord a 
Franţei prin bombardamente masive în covor asupra tuturor 
obiectivelor de fortificaţii de pe coasta Mării Mânecii şi cele din 
adâncime, cum şi bombardarea centrelor de comunicaţie. 

Debarcarea s-a făcut iniţial în Peninsula Cotentin, prelun- 
gindu-se spre est până la valea (am uitat denumirea), capul de 
pod formându-se în zona Cherbourg-Avranches-Caen. 

Bătălia angaj ată pe coasta nordică a Franţei a durat mai bine 
de două luni, trupele anglo-americane debarcate fiind puternic 
protejate de aviaţia de bombardament şi de artileria flotei. 

La Comandamentul german se apreciase, ceea ce era just, 
că ofensiva anglo-americană-în cadrul marii bătălii angajate 
prin ofensiva de distrugere a ruşilor şi ofensiva de fixare din 
Italia - trebuia să creeze acum ceea ce mareşalul Foch denumea 
“evenimentul”, ea având rolul unei operaţiuni ofensive cu caracter 
hotărâtor. 

Germanii sperau că o contraofensivă a lor în nordul Franţei 
- căreia îi afectaseră o masă de manevră de 40-50 de divizii, 
peste trupele aflate de-a lungul coastelor, care cifrau iarăşi cam 
50 de divizii - sprijinite de o puternică aviaţie de luptă şi posedând 
10 divizii blindate de şoc, cu materialul cel mai modem german, 
ar avea posibilitatea să bată trupele anglo-americane, silindu-le 
la o pripită părăsire a teritoriului francez. 

Problema ce se punea, din punct de vedere al execuţiei, era 
dacă ofensiva urma să înceapă înainte ca inamicul să-şi fi terminat 
complet debarcarea sau operaţiunea să se înceapă după ce ina¬ 
micul şi-a terminat complet debarcarea şi, înaintând în interiorul 
Franţei, trupele anglo-americane încetau de a mai putea fi 
sprijinite de flota de război. 

S-a ales ultima soluţie, prima de altminteri ne fiind posibilă. 

în luna iulie efortul principal rusesc în continuarea bătăliei 
de distrugere se muta pe frontul Grupului de Armate germane 
“Nord”, realizându-se o spărtură enormă şi o pătrundere în adân¬ 
cime catastrofală. 

Germanii încep să ia de pe frontul românesc, una câte una, 
diviziile blindate, astfel încât în ziua de 10 august 1944 nu mai 
exista nici o divizie blindată în ţară sau pe frontul românesc 98 . 

în luna mai, după ce se constituise frontul solid, Mareşalul 
m-a întrebat care este moralul oştirii. 

I-am răspuns că moralul nu mai poate fi bun pentru că a 
dispărut credinţa că vom fi învingători şi numai această credinţă 
poate ţine un moral sigur. 

Mareşalul mi-a ripostat că moralul se ţine în primul rând 
prin disciplină. 

-Desigur, am adăugat eu reluând cuvântul, însă disciplina 
trebuie să se aşeze p r convingerea că putem învinge. Când trupele 
române se aflau în Crimeea şi Cuban, moralul lor acolo era foarte 
bun, fiindcă erau departe de interior şi opiniile făcute ale cetăţe¬ 
nilor nu pătrundeau până la ei, cu insistenţa picăturii de apă 
contiuue. Acum este peste putinţă a se face separaţia între oştire 
ş’ populaţia ţării şi desigur interiorul este cel ce influenţează. 

- Cu toate acestea, adaugă Mareşalul, prin disciplină se poate 
ţine moralul luptătorilor, bineînţeles punându-se luptătorul în 
cele mai bune condiţii materiale posibile. Dacă aş fi eu comandant 
de divizie, te asigur că divizia mea ar lupta oricând şi oriunde cu 
însufleţire. Dar nu sunt toţi comandanţii de divizie energici. 

- Domnule Mareşal, n-am făcut nici un act de favoare şi 
am ales comandanţii de divizii cu toată grija, desigur atât cât 
omeneşte un om nu se poate înşela. 

Ducându-se pe front, Mareşalul a fost foarte sever cu 
comandanţii de divizii şi a luat comanda mai multor generali. 
Desigur că şi acest mijloc constituie o putinţă de a se păstra 

moralul, şi sistemul s-a întrebuinţat în toate armatele. Generalul 
se încarcă de glorie când, de fapt, ostaşii lui au consimţit toate 
sacrificiile şi se dezonorează când trupa sa a fost învinsă. 

Măsurile luate de Mareşal erau totdeauna consecinţa unui 
insucces sau nereguli găsite în momentul când trecea pe la unităţi. 

Mai târziu, prin luna iunie, comandanţii de mari unităţi au 
raportat Mareşalului că măsurile represive luate prin consiliile 
de război sunt tardive şi din cauza aceasta ele sunt ineficace. 
Generalii [Mihail] Racoviţă, comandantul Armatei 4, şi [Nicolae] 
Stoenescu, comandantul Corpului 4 Armată, au făcut chiar 
rapoarte în care cereau ordine acoperitoare pentru a putea exerci¬ 
ta sancţiuni prin ordine, fără judecată. Fiind pe front, Mareşalul 
chiar a îngăduit ca în cazuri de laşitate, automutilare, neexecutare 
de ordin, lovirea superiorului, omul vinovat să fie executat pe 
loc. Sunt informat că au şi fost practicate câteva execuţii sumare. 

întors la Bucureşti, mi-a dat ordin să scot un decret-lege 
care să confirme legal aceată măsură. 

I-am raportat că nu pot face acest act, întrucât nu se poate 
lua viaţa unui om prin voinţa unui altuia, care poate să nu fie 
totdeauna rezultatul unei judecăţi obiective, şi am alcătuit legea 
unor tribunale de front, compuse din trei judecători -între care 
unul fiind ostaş luptător în linia I - pentru judecarea soldatului. 

Mareşalul şi cu acest prilej m-a întrebat ce soluţie să luăm 
pentru a păstra moralul. 

I-am comunicat că în afară de bunul trai al omului, dreptate, 
instrucţie, bună înarmare şi disciplină combinată cu exemplu, 
nu mai există altă soluţie, nemaiputând fi vorba de propagandă. 

- Propaganda interiorului o ştiţi, şi atitudinea oamenilor 
politici vă este cunoscută şi nici nu poate fi împiedicată, întrucât 
războiul este pierdut. Numai cine ştie ce arme noi ar putea 
schimba soarta războiului, fiindcă prin armele momentului situa¬ 
ţia se clarifică din moment în moment. 

- Desigur, am lăsat şi las oamenii politici, ba chiar îi ocrotesc, 
fiindcă ţara trebuie în orice caz să aibă ieşiri, dar soluţia moralului 

constă tot în disciplină, care trebuie ţinută de comandanţii de 
divizii şi cei superiori lor. 

Germanii făceau o mare propagandă din armele noi cu 
ajutorul cărora urmau să câştige războiul, şi credinţa generalilor 
şi ostaşilor germani era inalterabilă. . 

Unul din marile pericole ale câmpului de bătălie erau 
tancurile, şi acestea începuseră să fie bine contrabătute cu mine 
şi armament de artilerie anticar. 

Germanii au inventat pentru lupta apropiată nişte aparate 
simple, care aruncau un proiectil exploziv la distanţele, unele de 
50 metri şi altele de 150 metri maximum. Omul stătea în şanţul 
lui în care tancul advers nu putea face nimic, şi la distanţa potrivită 
arunca la tanc proiectilul anticar. 

Toată armata română de pe front a fost dotată cu aceste 
arme, numite Faustpatrone şi Ofenrohre. 

în afară de aceste arme, am auzit din comunicatele germane 
şi engleze de tunul (sic!) care trimitea explozive puternice în 
Anglia, cunoscute sub numele de VI şi V2. 

în proiect se experimenta: avionul de luptă de 1.200 km la 
oră viteză şi o bombă chimică de avion cu efecte nimicitoare. 
Aceste două din urmă arme erau de domeniul zvonului secret 
(sic!). 

în iulie 1944, Mareşalul are mai multe manifestări ce păreau 
curioase în Consiliile de Miniştri. 

întors de pe front, unde generalii ce-i inspectase paradaseră 
(sic!) o încredere absolută în păstrarea poziţiei noastre în cazul 
unui atac rus, Mareşalul, înainte de a se începe Consiliul de 
Miniştri, a făcut să se arate miniştrilor trei copii între 16 şi 18 ani 
luaţi prizonieri pe frontul Diviziei 8. 

Unul din ei în vârstă de 16 ani, purta gradul de sublocotenent. 

La intrarea sa în consiliu, Mareşalul a început să vorbească 
astfel: 

-Uitaţi-vă, domnilor, ce luptători mai au ruşii, toţi copii şi 
copilandri, iar domnul Maniu mă îndeamnă să mă predau. Eu 

ştiu ce fac, domnilor, ruşii nu mai au oameni şi vor pierde sigur 
războiul. O să-şi muşte mâinile domnul Maniu. 

Mareşalul vorbea enervat, însă eu l-am mai văzut fiind furios 
şi vorbind ca atare, însă de fapt disimulând astfel pentru a înşela 
aparenţele. 

Mareşalul avea o singură grijă, aceea de a nu ocupa nemţii 
ţara. De multe ori, însoţindu-1 în inspecţii, mi-a spus: “Cea mai 
mare nenorocire ar fi să ocupe nemţii ţara şi să instaureze un 
guvern adus de ei de la Berlin, care, fatal, ar face măcel printre 
evrei, cum s-a întâmplat în Ungaria, şi ar executa comunişti şi 
politicieni pentru ca prin teroare să menţină ţara în război. Mai 
târziu, prin ocuparea ţării de ruşi, manevra teroarei ar avea ca 
obiective pe cei aduşi de nemţi şi sprijinitorii lor.” 

Mareşalul ştia bine că ceea ce se vorbeşte în Consiliu este 
cunoscut de nemţi şi manifestându-se cum o făcea era convins 
că va face serviciu ţării, ale cărei sentimente pacifiste izbucneau 
mereu şi exprimarea lor era foarte bine cunoscută de germani. 

Nu mult după acest Consiliu, întorcându-mă dintr-o inspecţie 
din Basarabia de pe front, Mareşalul mi-a comunicat să ţin o 
scurtă conferinţă dare de seamă Consiliului de Miniştri. 

După terminarea Consiliului, Mareşalul a arătat miniştrilor 
starea morală a interiorului şi îndeosebi părerile oamenilor politici 
din ţară, insistând că este cazul să întrunească reprezentanţii 
autorizaţi ai Armatei, Clerului, Magistraturii, Universităţilor şi 
Corpurilor Constituite pentru ca să le expună situaţia şi aceştia 
să hotărască. 

între timp, la memoriile ce i se înaintau de şefii opoziţiei, 
Mareşalul răspundea prin a le oferi puterea. 

Nimeni însă nu putea lua răspunderea, fiindcă plecarea 
Mareşalului de la guvern însemna ocupaţia germană şi atât timp 
cât frontul german din România nu era atacat puternic, conti¬ 
nuarea guvernării Mareşalului se impunea, iar felul cum el se 
comporta era logic şi impus de situaţie. 

Eu, personal, eram perfect identificat cu noua noastră misiu¬ 
ne şi primisem cu toată seninătatea şi conştienţa ideea sacrificiului 
ca un imperativ categoric al datoriei. 

într-o zi, spre sfârşitul lui iulie, fiind alarmă aeriană, am 
găsit în dreptul Catedralei Catolice pecolonelul în retragere 
Mirodescu Gheorghe, vechi camarad din războiul trecut, un 
viteaz şi distins membru al Ordinului “Mihai Viteazul”. 

Colonelul Mirodescu era trecut de 72 de ani şi de câte ori 
ne întâlneam ne tachinam reciproc asupra tinereţilor noastre 
rămase. 

El spunea că sunt complet “hodorogit”, iar eu îi spuneam 
că este tânăr încă, fiindcă este camarad de clasă cu Averescu. 

Vorbind serios, mi-a spus că el are 72 de ani şi “vârsta este 
vârstă”; iar eu i-am vorbit râzând “că tinereţea nu este în raport 
cu anul naşterii, ci cu acela al morţii, iar situaţia de acum va 
avea de consecinţă că este aproape sigur că mor înaintea dumitale. 
Fiindcă războiul este pierdut, iar eu, când vor veni ruşii, mă duc 
să mă predau lor, întrucât am fost şeful secund al armatei şi 
căpitanul vasului se salvează cel din urmă, dacă mai este posibil”. 

Mihai Lazeanu, administrator al Băncii Naţionale, a primit 
de la mine aceeaşi mărturisire cu prilejul unei vizite amicale ce 
mi-a făcut la minister. 

După 20 iulie, Mareşalul merge la Curtea de Argeş pentru 
parastasul regelui Ferdinand. El, împreună cu Mihai Antonescu, 
însoţesc pe Rege şi, deşi trebuia sămai meargă un ministru, care 
normal trebuia să fie generalul Pantazi, care era Cavaler al 
Ordinului şi o delegaţie a acestui ordin asista la parastas, n-am 
fost luat. 

Sigur n-am fost luat fiindcă s-au discutat chestiuni politice. 

De la Curtea de Argeş, Mareşalul s-a dus la Olăneşti pentru 
a-şi face cura. 

Spre sfârşitul lui iulie în Bucureşti se auzise că Mareşalul 
trece puterile Regelui şi se formează un guvern politic sub 
preşedinţia generalului Sănătescu. 

Nu de multă vreme, cred pe la mijlocul lunii iulie, de când 
a apărut polemica cu scrisoarea ziaristului Calciu trimisă 
domnului Maniu, Mareşalul dăduse ordin lui Eugen Cristescu, 
şeful Serviciului Special de Informaţii, ca să mă informeze şi pe 
mine în chestiunile politice. Domnul Cristescu îmi arătase că 
domnul Maniu susţinea că Basarabia trebuie păstrată şi că pentru 
armistiţiu nimeni nu este mai calificat să-l încheie ca mareşalul 
Antonescu. 

Am discutat chestiunea armistiţiului cu domnul Ghiaţă, la 
care locuiam şi cu care eram prieten, şi i-am destăinuit că am să 
fac pe Mareşal să încheie armistiţiul, fiindcă avea cele mai multe 
înlesniri pentru aceasta. 

Informaţia că Mareşalul a renunţat la conducere fusese adusă 
de generalul de jandarmi [Constantin] Anton, aşa încât avea 
aparenţa realităţii, iar domnul Petre Ghiaţă mi-a spus că în 
cercurile politice [se vorbea] de un guvern Sănătescu cu generalul 
Racoviţă la Război. 

A doua zi, generalul Şteflea mergea la Olăneşti, şi eu - cu 
gândul cedării puterii de Mareşal, în divergenţă de opinii cu 
domnul Maniu care cerea ca Mareşalul să încheie armistiţiul, 
[crezând că aceasta] ar fi dăunătoare ţării printr-o reacţie germană 
- am comunicat Mareşalului, prin Şteflea, ca Mareşalul să nu 
cedeze puterea fiindcă armata n-are încredere decât în el. 

Eram convins că acum noi aveam o misiune de sacrificiu şi 
voiam ca şi Mareşalul să o accepte fără nici o rezervă. 

In ziua de 30 iulie sau în ziua de 1 august am mers împreună 
cu Şteflea cu două avioane mici la Olăneşti, la Mareşal, care 
m-a primit cu următoarele cuvinte: 

-Aşa mă cunoşti dumneata pe mine? Cum ai putut dumnea¬ 
ta crede că în momente atât de grele pentru ţară, am să las eu 
conducerea? 

După aceea ne-a vorbit de vizita pe care trebuia s-o facă în 
ziua de 5 august Fiihrerului, adăugând: 

- Eu am să-i spun clar lui Hitler în faţă că războiul este 
pierdut şi că n-am altă soluţie decât să închei armistiţiul. 

M-am ridicat de pe fotoliu şi cu ton impulsiv i-am spus: 

- Să nu faceţi una ca asta domnule Mareşal, că împiedicaţi 
prin acest gest şi oamenii politici ai ţării de a mai încheia 
armistiţiu. Veţi fi arestat pe loc şi nemţii vor ocupa ţara. 

- Bine, dar războiul este pierdut şi cum vrei dumneata să 
ies din război cinstit şi leal? 

- Domnule Mareşal, noi trebuie să primim bătălia dacă 
suntem atacaţi în Moldova şi să ne pregătim pentru a asigura 
ieşirea din război în cazul când frontul nostru este răpus, prin 
dispunerea potrivită, pentru a rezista unei încercări de forţă 
germane, a forţelor noastre din interior. 

România avea în interior la acea epocă 24 de divizii: 2 de 
infanterie, 3 de cavalerie, în afară de 19 divizii de recruţi, instruiţi 
de trei luni. Diviziile acestea erau încadrate, înarmate, constituite 
pe şase batalioane fiecare. Erau însă slab armate cu material 
anticar şi de artilerie, dar şi în această direcţie puteau face faţă 
prin ceea ce aveam în regiuni puţin accesibile carelor de luptă. 

Mareşalul, după reflecţie, m-a întrebat: 

- Va să zică, dumneata găseşti că este mai bună soluţia 
aceasta şi o preferi celei de a declara franc lui Hitler intenţia 
mea? 

- Da, domnule Mareşal. 

- Bine atunci, Şteflea ia măsuri de deplasarea diviziilor din 
interior într-un dispozitiv potrivit. 

- îmi daţi voie să controlez eu realizarea dispozitivului, 
generalul Şteflea trebuind să plece pe front mâine? 

- Desigur, controlează dumneata. 

înainte de a pleca de la Olăneşti, Conducătorul Statului i-a 
spus lui Mihai Antonescu în faţa mea: 

- Ică tratează cele două chestiuni: garanţie şi să nu întorc 
armele contra Germaniei. 

întors la Bucureşti, a doua zi am chemai la mine pe colonelul 
Leonida, şeful Secţiei Operaţiilor din Marele Stal Major, căruia 
i-am comunicat ce are de făcut şi în 24 de ore să vină la mine cu 
proiectul operativ. 

A doua zi, când a venit la mine colonelul Leonida, am fost 
surprins când am văzut că trupele din interior aveau un dispozitiv 
aproape realizat. Mareşalul, încă de când germanii ocupaseră 
Ungaria, pregătise măsuri de precauţie, lucrând direct cu 
colonelul Leonida. 

Am cerut colonelului Leonida să mai aducă în Bucureşti 
Regimentele 10 Roşiori, 3 Călăraşi şi 5 Călăraşi, toate trupele 
încercate în război; să strângă Regimentul 4 Roşiori şi să-l 
încadreze cu tancuri modeme. La Târgovişte, la Centrul de 
Instrucţie al Tancurilor se aflau 32 de piese modeme care, 
împreună cu materialul nostru mai vechi, puteau face constituirea 
unei forţe de tancuri. 

Asemenea, la Dadilov se aflau două divizioane de artilerie 
grea, din care unul complet motorizat, ceea ce făcea ca aceste 
piese să poată fi întrebuinţate. 

Nu ne-am gândit un moment să întrebuinţăm aceste forţe 
decât în apărare, în cazul când armata noastră fiind bătută în 
Moldova, germanii ar fi vrut ca prin forţă să ne împiedice a 
încheia legiuitul şi dreptul nostru armistiţiu. 

în ziua de 4 august 1944, Mareşalul s-a întors în Bucureşti 
şi m-a chemat la ora 18. 

Trebuind să plece în Germania mi-a dat următorul ordin: 

- Sunt chemat la Berlin şi nu se ştie dacă nu sunt oprit acolo. 
Dumneata ai plenipotenţa de a lua măsurile ce crezi în caz de 
mişcări interne, iar dacă vezi că eu întârzii, prezintă-te Regelui 
pentru ca acesta să formeze noul guvern. Garantează cu forţa 
instalarea acestui guvern. 

A doua zi de dimineaţă, la ora 5 (în ziua de 5 august), Regele 
a venit să vadă pe Mareşal înainte de plecarea acestuia la Hitler, 

însoţit fiind de generalul Sănătescu. 

Despre această întrevedere ştiu că Regele a intervenit pe 
lângă Mareşal ca nu cumva să-i spună lui Hitler că are de gând 
să iasă din război, iar Mareşalul i-a cerut Regelui ca Sănătescu 
să înceteze cu discuţiile cu oamenii politici. 

Sănătescu îi spune Mareşalului că este bine ca să-l trimită 
pe el să vorbească cu ruşii. 

Mihai Antonescu pretindea că Regele venise îndeosebi 
pentru a-1 determina pe el să nu plece cu Mareşalul la Fiihrer, 
fiindcă zicea Regele: 

- Dacă mergeţi acolo, vă arestează pe amândoi, şi ce mă 
fac eu fără dumneata? 

în ziua de 6 august. Mareşalul şi Mihai Antonescu s-au întors 
de la Marele Cartier German, şi în ziua de 7 august l-am văzut 
pe Mareşal la Olăneşti. 

Mi-a comunicat că Hitler s-a purtat rece cu el". 

întâlnirea lor a avut loc după ce se întâmplase atentatul contra 
lui Hitler şi după ce Germania suferise o straşnică represiune cu 
scopul de ase sili continuarea războiului. 

Mareşalul mi-a arătat cum Hitler i-a spus că scăparea sa 
misterioasă din atentat era un semn dumnezeiesc, că lui i se 
conservă viaţa pentru a aduce poporului german victoria care 
este sigură. 

“Apoi, uitându-se în ochii mei fix şi apropiindu-se de mine, 
m-a întrebat: - «Dumneata trebuie să fii sincer cu mine şi să-mi 
răspunzi: ai de gând să mergi cu mine până la sfârşit, sau nu?» 
Am avut - a continuat Mareşalul - o inspiraţie de moment şi 
i-am răspuns imediat: «Pentru a putea să-ţi răspund dumitale, 
trebuie mai întâi să-mi răspunzi dumneata, următoarelor 
întrebări: 

1. Dacă îmi garantezi integritatea hotarelor şi cum? ’ 

2. Dacă trimiţi suficientă aviaţie ca să-mi apere capitala şi 
să pot astfel ţine moralul ţării».” 

întrebările Mareşalului puse lui Hitler au fost 5, însă nu-mi 
reamintesc decât primele două. 

Cum conversaţia între Hitler şi Mareşal se făcea prin 
interpret, Mareşalul avea putinţa să se descurce. 

Conducătorul Statului era un om care se gândea mult şi nu 
se poate să nu fi făcut el şi presupunerea că i s-ar putea vorbi şi 
altfel decât în notele protocolului. El mai avea şi posibilitatea, 
cu firea şi prezenţa de spirit care nu-1 părăseau în momentele 
grele de luptă, să facă faţă fiindcă nici nu se intimida. 

Hitler s-a pierdut apoi în discuţii şi nu s-a mai prezentat 
ocazia ca Mareşalul să-şi precizeze atitudinea. 

Regele era preocupat de atitudinea ce aveam noi în raportu¬ 
rile cu prizionierii americani. Chiar de la primii prizonieri englezi 
şi americani prinşi. Regele s-a interesat personal de soarta lor. A 
fost în 1943 de a văzut pe cei din spitalul de la Ploieşti şi pe cei 
din spitalul de la Sinaia. Fiindcă şi în august 1943 a fost un singur 
atac aerian la Ploieşti, cu avioanele zburând jos; bombardamentul 
n-a avut prea intense efecte şi a fost foarte costisitor pentru anglo- 
americani, care numai la noi în ţară au pierdut 35 de avioane şi 
400 de oameni din echipaje, numai prizonieri. 

La Sinaia, în spital, unul din aviatorii americani, adresându-se 
Regelui, i-a spus: "Excuse, Your Majesty ”, ceea ce l-a umplut 
de simpatie pe vicepreşedintele Consiliului care-1 însoţea pe Rege 
la inspecţia spitalelor unde se aflau răniţi americani şi englezi. 

Generalul Sănătescu a venit la mine pentru ca să vorbim în 
ceea ce priveşte tratamentul americanilor şi englezilor. 

Marele Stat Major primise o adresă de la Comandamentul 
german în care se arăta că într-un sat lângă Buzău, populaţia 
împreună cu jandarmii au dat o masă bogată unor prizonieri 
anglo-americani, şi “soldaţii germani au privit indignaţi, gândin- 
du-se cât de severă este România cu hrana lor şi cu banii care li 
se refuză, chiar pentru cele mai neînsemnate nevoi”. Mai departe 
se atrăgea atenţia “dacă asemenea acte se mai repetă, nu este 
exclus ca şefii germani să nu poată stăpâni indignarea ostaşilor 
lor, care ar putea face gesturi violente”. 

Neştiind ce să răspundă, Marele Stat Major mi-a trimis 
traducerea scrisorii pe care am pus rezoluţia: “Se va răspunde 
Comandamentului german că adresa n-are răspuns şi cred că 
este trimisă din eroare”. 

L-am încredinţat pe generalul Sănătescu că prizonierii 
englezi şi americani primesc drepturile ofiţerilor români de grad 
ofiţeresc similar. Am vrut să fac aceleaşi drepturi şi pentru 
subofiţeri, întrucât la noi în armată aceştia sunt plătiţi, însă, prin 
Crucea Roşie, ni s-a răspuns că “Guvernul Majestăţii Sale vă 
roagă să vă conformaţi întocmai convenţiilor internaţionale”. 

Atunci au fost înscrişi cu drepturi de soldaţi, însă, de acord 
cu ofiţerii anglo-americani, aceştia din drepturile lor dublau 
alocaţia zilnică a subofiţerilor americani şi atunci mesele lor erau 
identice. De altminteri, şi tratamentul ofiţerilor şi ostaşilor ruşi 
era de asemenea foarte bun. 

Apoi am discutat unele chestiuni în legătură cu situaţia: 

I-am adus la cunoştinţă lui Sănătescu că am dispus trupele 
din interior astfel ca ele să p oată face faţă unei eventuale încercări 
germane de a stăpâni prin forţă ţara noastră şi dacă vrea, pot să-l 
chem pe colonelul Leonida să-i arăt situaţia. 

El mi-a răspuns că nu vrea să vadă situaţia, întrucât s-ar 
putea să afle Mareşalul şi nu vrea să-l supere cu nimic. 

M-a rugat să aduc Regimentul 4 Roşiori în Bucureşti, întrucât 
Regele are încredere în el şi este îngrijorat de lipsa de simpatie 
pe care o au germanii pentru el. 

în cursul ultimilor trei luni mi s-a cerut să schimb coman¬ 
dantul Batalionului de Gardă al Palatului pentru motive fanteziste; 
în fapt voiau ca acel ofiţer să plece de acolo, fiindcă fusese numit 
cu consimţământul şi încrederea Mareşalului şi n-aveau siguranţă 
în el. 

L-am schimbat, ducând în locul său pe colonelul Şerban 
Negul eseu, cerut nominal de Rege. 

Mai apoi, a cerut schimbarea unor adjutanţi şi eu îi propu- 

neam Mareşalului pe cei ce îi cerea Regele, pentru ca între ei să 
nu intervină neînţelegeri. 

Pe la începutul lui august, Sănătescu a cerut din partea 
Regelui 2 tancuri modeme. Mareşalul la început a vrut să refuze, 
însă am insistat atât eu cât şi Şteflea să le dea şi le-am pus la 
dispoziţie. 

Sănătescu mi-a spus că le-a cerut din cauză că-i este frică 
Reginei [-mame]. 

Pe la 15 august zvonuri insistente circulau asupra faptului 
că Regele ar fi bănuit de germani că complotează contra lor. 

Am comunicat lui Mihai Antonescu că dacă Regele nu se 
simte în siguranţă la Sinaia, să vină la Bucureşti şi îi pun la 
dispoziţie şi Regimentul de Gardă Călare, cu asigurarea că toată 
armata va lupta pentru Rege de va fi nevoie. 

Mihai Antonescu a vorbit Regelui, şi Regele a venit la 
Bucureşti. 

Sănătescu îmi cerea să aduc Regimentul 4 Roşiori la 
Bucureşti. Regimentul 4 Roşiori luase, după cum am arătat 
anterior, tancurile modeme în primire, împreună cu specialiştii 
necesari, şi nu vroiam să-l aduc în Bucureşti, fiindcă prezenţa sa 
aici ar fi creat suspiciuni. Imediat însă ce ruşii au atacat la 19 
august, l-am adus în apropiere de Chitila, la 20 km de Bucureşti, 
şi de aceea i-am cumunicat lui Sănătescu că voi face, când va fi 
necesar, această deplasare. I-am adus însă la cunoştiinţă că în 
jur de Bucureşti se află încă: Divizia 8 Cavalerie, Divizia de 
Gardă şi Divizia 4 Infanterie, trupele acestora două din urmă 
fiind formate de recruţi, oameni vechi şi gradaţii şi ofiţerii absolut 
compleţi. 

în apropiere de Ploieşti se aflau, de asemenea, Diviziile 5 şi 
13, iar la Braşov o divizie de vânători de munte. 

După aceasta ne-am amintit de trecutul nostru şi de legăturile 
de prietenie dintre mamele noastre, care făcuseră studiile 
împreună în Pensionul Urziceanu din Craiova. Reamintind aceste 

fapte, voiam să-i dau să înţeleagă lui Sănătescu că văd că se 
tăinuieşte ceva. 

Nu ştiu dacă putea înţelege cât eram de hotărât şi, mai ales, 
cât nu aveam nimic de reproşat nimănui, pentru orice mi s-ar 
întâmpla. 

Războiul pe frontul de Vest se dezvolta prin continuarea 
operaţiunilor ofensive anglo-americane. 

Frontul german este spart pe frontul debarcării la aripa lui 
stângă, şi în timp ce în regiunea Caen-Falaise şi încă o localitate 
spre nord-est, centru de comunicaţii al cărui nume îmi scapă, se 
încinsese o bătălie decisivă, mase mari de tancuri anglo-ameri¬ 
cane fac ruptura spre sud în direcţia Nantes. O parte din aceste 
tancuri se îndreaptă spre vest în Bretania, cu direcţia: Vannes şi 
Lorient 

Masa principală de tancuri însă se îndreaptă de la Nantes 
spre Paris, detaşamente motorizate desigur făcând libertatea de 
acţiune a bătăliei pe râul Loire. 

Domnul Petre Ghiaţă avea un jurnal numit “Viaţa” şi i-am 
inspirat articolele asupra desfăşurării războiului din Franţa în 
fazele principale. 

într-unul din articole, făcând reflexii asupra bătăliei şi acţiunii 
tancurilor americane, spuneam: “Bătălia decisivă este angajată 
în zona Caen-Falaise iar tancurile anglo-americane s-au îndreptat 
spre sud. Viitorul apropiat ne va arăta dacă prin această mişcare 
ele s-au îndepărtat sau nu de obiectivul principal şi vor fi prezente 
pe câmpul de bătălie la momentul oportun”. 

Despre acţiunea germană am făcut mai multe versiuni, 
fiindcă pe cea obiectivă a oprit-o cenzura fiindcă scrisesem că 
germanii nu se pot opri decât pe linia “Siegfried”. Atunci am 
trucat darea de seamă astfel: “Dacă superioritatea aviaţiei anglo- 
americane se menţine foarte puternică, soluţia este aşteptarea 
inamicului în regiuni păduroase, în munţi sau în regiuni puternic 

fortificate şi oprirea lui acolo până ce noile arme germane vor fi 
gata pentru a se relua bătălia în condiţiuni sigure de reuşită”. 

Tirajul gazetei “Viaţa” sporise simţitor în căutarea cronicii 
militare, iar după spusele domnului Petre Ghiaţă postul de radio 
Londra a răspuns ziarului “Viaţa”: “Să nu se neliniştească 
corespondentul militar al ziarului «Viaţa»; tancurile americane 
de la Nantes vor fi acolo unde trebuie să fie, la timpul şi locul 
oportun”. Articolele din “Viaţa” erau semnate “Tothu” şi se poate 
vedea din redactarea la ziar ceea ce era de mine, ca miez de 
articol, [şi ce aparţinea,] în redactare proprie, domnului Ghiaţă. 

Am mai făcut o vizită Mareşalului la Olăneşti, pe la 12-13 
august, cu o zi înainte de a pleca familia Mareşalului de la Olăneşti 
la Predeal. 

Am fost oprit la dejun de Mareşal, unde se mai aflau încă 
Mitropolitul [Nicolae] Bălan, doamnele [Veturia] Gogaşi [Maria] 
Antonescu, Mihai Antonescu şi generalul Pilei Vasiliu. 

înspre sfârşitul mesei, Mihai Antonescu a adus în discuţie 
bătălia de pe frontul Franţei, arătând hotărât şi vesel că germanii 
sunt bătuţi. în timpul acesta mai erau în sufragerie omul de 
serviciu şi o femeie. Mi s-a părut curios ca un om cu situaţia lui 
Mihai Antonescu putea să-şi dea astfel de păreri în faţa unor 
persoane care puteau duce mai departe vorba spusă în prezenţa 
Mareşalului. 

La noi în armată asemenea atitudini imprudente sunt complet 
oprite. 

Atunci, pentru a crea o diversiune, am luat cuvântul şi am 
spus: 

- Bătălia se decide în sectorul Caen-Falaise şi încă nu se 
poate şti cine o va câştiga. 

La Mareşal se afla şi colonelul [Traian] Teodorescu, un ofiţer 
deosebit de cultivat, care era ataşat militar la Ankara, şi căruia 
Mareşalul îi dădea instrucţiuni asupra discuţiilor ce trebuia să 

ducă acesta în cercurile anglo-americane din Ankara în legătură 
cu o încheiere a armistiţiului. 

Mihai Antonescu m-a rugat să-l aştept, fiindcă are ceva de 
vorbit cu mine. 

L-am aşteptat până la ora 18,30, deci 4-5 ore, în care timp 
a tot vorbit cu colonelul Teodorescu. 

Plictisit şi având în vedere şi faptul că sosea noaptea şi nu 
mai puteam pleca cu avionul, care mă aştepta cu pilotul în 
Râmnicu Vâlcea, am plecat. 

Mihai Antonescu a pretins că voia să mergem împreună 
să-l convingem pe Mareşal pentru a-mi trece puterea mie, cu 
misiunea de a încheia armistiţiul, în această direcţie înţelegerea 
cu Regele fiind deja făcută. 

In ziua de 16 august 1944, Mareşalul, aflându-se la Predeal, 
Comandamentul Grupului de Armate [“Ucraina] de Sud”, 
compus din forţele româno-germane din România, cu Cartierul 
general la Slănicul din Moldova, comunică Marelui Stat Major 
la Bucureşti că au început să se facă pregătirile unei ofensive 
ruse pe tot frontul armatei. 

In special în sectorul Iaşi un număr de 6.000 de camioane 
circulă neîncetat atât ziua cât şi noaptea, iar activitatea aviaţiei 
ruse s-a intensificat simţitor. 

In marea bătălie de distrugere încinsă, în care acţiunea 
ofensivă era de partea iniţiativei, se dislocase centrul german şi 
aripa stângă, frontul urmând în general traseul Niemen, Vistula 
spre Lemberg. 

Ruşii acum, prin posibilităţile ce le aveau de la marele număr 
de camioane ce aveau la dispoziţie, erau în curs de deplasare a 
mijloacelor ofensive pentru a distruge aripa dreaptă a dispoziti¬ 
vului german, care era rezemată pe Marea Neagră. 

în comunicarea Comandamentului germano-român al 
Grupului de Armate [“Ucraina] de Sud” se afla în concluzie 
următoarea idee: “O ofensivă rusă este în curând iminentă. Se 

pare că efortul principal inamic se va face în Moldova, în zona 
Iaşi şi în Basarabia, pe direcţia: Mănăstirea Chiţcani-Volintiri- 
Galati”. 

In zilele următoare, 17 şi 18, informaţiile s-au precizat, 
arătând ziua de 19 ca fiind data probabilă a începerii atacului 
rusesc. 

In dimineaţa de 19 august, după o pregătire masivă de 
artilerie pe valea Şiretului şi în regiunea Iaşi care durează 30 de 
minute, se întreprind acţiuni de angajare ruse, care fiind luate 
drept un atac general, artileria română, care era mai puternic 
masată pe valea Şiretului, a început o intensă tragere de contra- 
preparaţie, care a demascat puterea reacţiunii şi într-o bună 
măsură locul unde se afla aşezată această artilerie. 

In dimineaţa zilei de 20 august, Mareşalul s-a dus la cârtierul 
Armatei 4 română, al cărei comandant provizoriu era generalul 
[Gheorghe] Avramescu, generalul Racoviţă aflându-se în 
concediu. 

Frontul românesc în zona Iaşi unde s-a dat atacul era ocupat 
astfel: 

începând de la drepata la stânga, de la Cuibul Vulturului, 
diviziile erau dispuse în ordinea: Divizia 11, o divizie germană 
cu faţa la Castelul Stânca, Divizia 5 Cavalerie, Divizia 7 
Infanterie, o divizie germană şi Divizia 5 Infanterie. 

în linia a Il-a se aflau: 2 divizii de vânători de munte, pe 
poziţia Dealului Mare, şi Divizia 3 Infanterie, înapoi în Iaşi, şi 
Divizia 18 Infanterie, la Vaslui. 

Germanii aveau de asemenea o divizie de infanterie şi divizia 
de grenadieri blindaţi în apropierea Iaşilor. 

în dimineaţa zilei de 20 august ruşii încep o pregătire masivă 
de artilerie pe frontul dintre Divizia 7 Infanterie şi Divizia 5 
Cavalerie, care se afla la Podul Iloaiei, cu o densitate de aproape 
400 tunuri pe kilometru de front. 

Frontul de pregătire era de 10 km, ceea ce înseamnă că au 
avut o masă de artilerie de aproape 4.000 de tunuri care au 

executat o tragere de distrugere pe un front şi o adâncime de 
câte 10 km, tragere care a ţinut două ore şi jumătate. 

La pregătire au concurat, pentru linia I morţi erele, iar pentru 
spate aviaţia de bombardament. 

în primul război mondial, care a fost războiul de material al 
pregătirilor cele mai formidabile de artilerie din pricina dezvol¬ 
tatelor organizări defensive din acea epocă, cea mai mare 
densitate artileristică realizată a fost de un tun la opt metri, deci 
o densitate de 110 tunuri pe kilometru, iar acum densitatea era 
de aproape patru ori mai mare. 

Diviziile 5 şi 7 au fost pulverizate, şi tancurile ruseşti au 
pornit în masă în direcţia Vaslui. 

Lupta s-a prelungit în cursul zilei de 21 şi 22, fără ca apărarea 
să fie în posibilitate de a pune stavilă acţiunii ofensive a 
adversarului. 

în Basarabia, ofensiva rusă se desfăşura pe două direcţii: 
spre Chişinău şi altă direcţie spre Galaţi. 

Informaţi asupra mersului operaţiunilor, în seara de 21 
august, după propunerea lui Mihai Antonescu, am telegrafiat 
ambii Mareşalului să mergem în dimineaţa de 22 august la Bacău 
pentru ca Mihai Antonescu să propună Mareşalului un guvern 
sub preşedinţia mea, cu misiunea de a încheia imediat armistiţiul. 

Mihai Antonescu îmi comunicase că discutase cu Mareşalul 
această soluţie şi ea era primită de Mareşal. 

Primind telegrama noastră la Bacău, Mareşalul a răspuns 
că nu este nevoie să ne deplasăm la Bacău, întrucât în după- 
amiaza de 22 august vine el însuşi la Bucureşti. 

Aflând că Mareşalul soseşte la aeroport la ora 19, la acea 
oră am fost acolo. 

Am ieşit în întâmpinarea Mareşalului care m-a invitat să 
mă sui în maşina lui. Pe drum a avut loc între noi următoarea 
conversaţie: 

- Este un dezastru. Trupele noastre se retrag în dezordine 
pe valea Şiretului. Am dormit astă noapte la Gioseni, la locuinţa 

lui [Mircea] Cancicov, şi pe şoseaua aceea treceau necontenit 
trupe spre sud, amestecate, fără încadrare. 

- Nu este decât o soluţie, domnule Mareşal, încheierea 
imediată a armistiţiului. De-ar ţine ruşii condiţiile ce ne-au oferit 

- Să fi văzut dumneatapâlcuri-pâlcuri de regimente diferite, 
din divizii diferite, cu câte un tun sau două printre ele. Mare 
nenorocire! 

- Domnule Mareşal, s-a terminat. Singura soluţie este 
armistiţiul. 

Ajunşi la scările Preşedinţiei Consiliului de Miniştri, am 
salutat pe Mareşal, voind să plec. 

El atunci îmi spune: 

- Nu pleca, te rog. Vino sus că am nevoie de dumneata. 

Imediat ce am ajuns sus, l-a chemat pe Mihai Antonescu, 

i-a repetat cele ce mi-a spus şi mie, comunicândU-i să-l cheme 
imediat pe domnul [Karl] Clodius, care se afla la Bucureşti pentru 
tratative economice. 

Până să sosească domnul Clodius, un ofiţer a venit cu unele 
informaţii de la Marele Stat Major. 

Colonelul [Nicolae] Dragomir, şeful Secţiei Informaţiilor 
de la Armata 4 comunică două informaţii: 

1. Generalul [Johannes] Friessner, comandantul grupului de 
armate, ordonase ca Armata 4 să se retragă spre Carpaţi. 

2. Generalul Avramescu raporta că nu se simte în stare să 
domine situaţia şi-l ruga pe Mareşal să-l înlocuiască în comandă 

Am discutat amândoi în iuţeală situaţia şi mi-a cerut să-i 
propun un înlocuitor pentru generalul Avramescu. L-am propus 
pe generalul [Constantin] Nicolescu care comanda Corpul 5 
Armată. Mareşalul mita spus: 

- Da, dar se produc întârzieri; e mai bine să ia comanda 
generalul Şteflea care este la Bacău şi cunoaşte perfect întreaga 
situaţie. 

A cerut apoi Armata 4 şi a comunicat colonelului Dragomir 
la Bacău următorul ordin: 

1. Generalul Şteflea ia comanda Armatei 4 şi dă ordin tuturor 
forţelor române să se retragă pe valea Şiretului şi pe direcţia 
Iaşi-Tecuci, înapoia liniei Adjud-Focşani-Galaţi. 

La sosirea lui Clodius, în faţa mea şi a lui Mihai Antonescu, 
Mareşalul i-a comunicat acestuia: 

- Domnule Clodius, frontul în Moldova şi în Basarabia s-a 
năruit. Ţara mea, acum dezarmată, este la dispoziţia inamicului. 
Atât eu cât şi Mihai Antonescu am atras mereu atenţia germanilor 
şi asupra situaţiei politice, din care ceream să ieşim cu cinci 
minute mai devreme, şi în privinţa frontului român, de la care 
au fost luate de germani toate diviziile blindate care-1 apărau. 
Acum sunt nevoit să închei armistiţiu şi să salvez pe cale politică 
tot ce se va mai putea salva. Soluţia militară este spulberată, 
nu-mi rămâne decât cea politică. Te rog comunică situaţia 
Fuhremlui şi cere-i să-mi comunice în 24 de ore că este de acord 
cu mine să ies din război. 

Nu garantez că acestea au fost vorbele Mareşalului, acestea 
au fost însă ideile pe care le-a dezvoltat în limba franceză. 

Domnul Clodius a replicat: 

-Aveţi dreptate, domnule Mareşal, dar cred cănu este bine 
să luaţi o măsură grăbită, fiindcă Germania este datoare să vă 
ajute, cel puţin pentru ca să nu fiţi siliţi să încheiaţi armistiţiul 
sub presiune. 

După aceasta Clodius a plecat. 

Mareşalul l-a crezut de bună credinţă, iar eu am rămas cu 
credinţa că voia să câştige timp. 

Apoi, Mareşalul a comunicat lui Mihai Antonescu să cheme 
pe George Brătianu, din partea domnului Constantin Brătianu, 
şi pe domnul Mihalache, din partea domnului Maniu, pentru a 
le cere scrisori din partea partidelor respective că sunt de părere 
a se încheia armistiţiul, prin retrocedarea către ruşi a Basarabiei. 

In caz afirmativ, Mareşalul a declarat că el încheie armistiţiul. 

A chemat apoi pe colonelul Davidescu şi i-a dat ordin să se 

adune a doua zi, la ora 10, un Consiliu de Miniştri redus, la 
Snagov, şi Comitetul de Colaborare Militară. 

A doua zi la ora 10, Mareşalul a intrat în Consiliu şi a discutat 
chestiuni curente de aprovizionare, aprovizionare cu lemne. 

Consiliul a fost întrerupt mai mult de o oră prin venirea lui 
George Brătianu. 

Mareşalul, reintrând în Consiliu, a spus: “Dau toţi oamenii 
politici scrisoare, fiindcă situaţia este grea şi nu se pot descurca 
fără mine”. 

Apoi a reluat discuţii militare. N-am mai fost atent, gândul 
meu îndreptându-se spre captivitatea pe care o vedeam clar. 

Mareşalul a vorbit în orice caz şi de o eventualitate a părăsirii 
Bucureştiului, soluţie pe care am auzit-o pusă cu insistenţă, 
printre învinovăţiri, la proces. 

La ora 15, Mareşalul urma să meargă în audienţă la Rege. 
Am plecat de la Snagov direct la minister, fiindcă ştiam că nimeni 
de la cabinet nu pleacă de la serviciu până nu mă întorc eu. 

Când am ajuns Ia minister orele erau 14,30. 

Am intrat în camera de lucru a ofiţerilor cabinetului şi le-am 
spus următoarele cuvinte: 

- Domnilor, misiunea mea s-a terminat. Se încheie armistiţiul 
şi pentru aceasta, după-amiază vom avea un alt guvern. Eu voi 
rămâne în Bucureşti şi imediat ce intră ruşii în capitală mă duc 
să mă predau lor, declarându-le că sunt fostul ministru de Război 
al ţării pe timpul cât s-a făcut războiul contra lor. O să aveţi şi 
domnia voastră de suferit din cauza faptului că aţi fost 
colaboratorii mei imediaţi şi îmi pare rău că nu v-am mutat de 
aici din vreme, fiindcă ştiam că acest moment va veni cu 
siguranţă. 

Se aflau prezenţi când am vorbit: colonel Balaban, locote- 
nent-colonel Dumitrescu, maior Dragomirescu, maior Caramitru 
şi maior Maximilian Niculescu. 

Lipsea maiorul Bertola, cel mai devotat om al meu, care se 
afla în permisie. 


www.dacoromanica.ro 


309 


CU MAREŞALUL PÂNĂ LA MOARTE 

Apoi am plecat acasă împreună cu credinciosul meu director 
de cabinet, colonelul Balaban, care pe drum mi-a mărturisit 
devotamentul său, asigurându-mă, dacă voi fi arestat, de grija 
ce va avea pentru familia mea. De altminteri, cum eu eram şi 
sunt un om cu spirit practic egoistic mai neglijat, el s-a ocupat 
tot timpul de nevoile mele, de când a stat în apropierea mea, de 
la 9 septembrie 1940. 

Insă n-a cântat cocoşul a treia oară şi Balaban mă uitase. 

îi rămân totuşi recunoscător pentru serviciile domestice ce 
mi-a făcut. 

După-amiază, la ora 17,30, am revenit la minister. 

La ora 18, sunt chemat la telefon de comandorul [Arpad] 
Gherghel, adjutant regal, care-mi comunică rugămintea de a veni 
la Palatul Regal unde Regele se află în conferinţă cu Mareşalul 
şi Mihai Antonescu şi unde sunt poftit să iau şi eu parte. 

în momentul când coboram treptele scării pentru a mă urca 
în automobil, fiul meu venise să mă vadă. 

I-am strâns mâna şi am mers la Palat. 

Trecând prin faţa Fundaţiei Carol am văzut pustiu în curtea 
Palatului şi porţile de fier de la intrare legate cu lanţ de fier şi 
încuiate. 

Am concediat automobilul şi am intrat prin intrarea de lângă 
biserica Creţulescu. Am întâlnit primul pe colonelul [Octav] Ulea 
din serviciul Regelui, căruia i-am strâns mâna; Ulea avea ceva 
vag în privire şi un fel de timiditate. 

Am fost întâmpinat de maiorul [Anton] Dumitrescu din 
Batalionul de Gardă al Regelui, care vorbea foarte repede şi era 
vizibil emoţionat 

în hol, maiorul a intrat la colonelul Ionescu Emilian, pe care 
probabil l-a rugat să facă acesta oficiul cu care era însărcinat 
maiorul Dumitrescu. Conversaţia între ei a durat cam cinci 
minute, însă Ionescu Emilian m-a ocolit. 

El ştie de ce. 

Maiorul Dumitrescu m-a condus pe culoarele Palatului la 
locuinţa Regelui din curtea dinapoia Palatului şi a intrat în biroul 
intim al Regelui, rugându-mă să-l aştept puţin că trebuie să 
raporteze M.S. Regelui că am venit, pentru a fi primit. 

Am aşteptat cam 10 minute, când apare foarte emoţionat 
maiorul Dumitrescu, şi cu respiraţia întretăiată îmi spune: 

- Domnule general, vă rog din suflet să mă iertaţi, dar M.S. 
Regele mi-a dat ordin să vă arestez. 

- Şi de ce eşti aşa de emoţionat pentru acest fapt? A dat 
ordin Regele, ordinul său trebuie să se execute. Unde trebuie să 
merg? 

Maiorul Dumitrescu s-a liniştit sub impresia calmului meu 
şi mai ales pentru faptul că n-a fost silit să întrebuinţeze forţa. 
Bănuiesc că sub draperiile holului erau ascunse santinele. 

L-am urmat pe maiorul Dumitrescu, trecând prin faţa unui 
front din Regimentul de Gardă Călare şi Batalionul Palatului, 
carabinat. Nu ştiu dacă aveau intenţia să se lupte cu mine! Şi am 
fost condus în cazinoul ofiţerilor Batalionului de Gardă al 
Palatului. 

Maiorul Dumitrescu a venit de două ori să mă întrebe şi din 
partea Regelui să-i spun “totce doriţi. M.S. Regele întreabă cu 
foarte multă simpatie de dumneavoastră”. 

Am refuzat orice fel de oferte de bunuri pământeşti. 

După puţin timp au sosit generalul Piki Vasiliu şi colonelul 
[Mircea] Elefterescu, iar mai pe înserate Ata Constantinescu, 
care, deşi are o siluetă destul de aparentă, se căznea să aibă o 
aparenţă plină de discreţie; se vedea că este un om pe care nu-1 
interesează bârfelile. 

Am beneficiat de vizita generalului [Aurel] Aldea, noul viitor 
ministru de Interne, care amical şi-a spus părerea asupra 
vinovăţiei persoanei mele, care, după cum s-a exprimat, consta 
în faptul că n-am influenţat pe Mareşal să încheie armistiţiul 
după ce ruşii au atacat la Uman, insinuând, cu delicateţea ce-1 

caracterizează, că am executat numai ordine, fără a mă ridica în 
om de răspundere. 

Apoi mi-a comunicat din partea generalului Sănătescu: 

- Să declari că ai fost pentru încheierea armistiţiului şi să 
ceri mărturia lui Sănătescu, care va veni să depună în favoarea 
ta. Cred că dacă totul merge bine, în două-trei zile veţi fi liberi. 

Cu Al dea mă cunoşteam din 1903, deci, la 23 august 1944 
de 41 de ani, şi de aceea nici nu puteam să nu accept părerea şi 
să admir vederile noului ministru de interne. 

Ni s-a servit o masă bogată ca la Palat pe la ora 20,30; este 
de la sine înţeles că nu am putut accepta amabila invitaţie, deşi 
puţin înainte de cină venise la mine comandorul Gherghel, care 
m-a rugat să-l scuz că a trebuit să fie atât de <ne>sincer la telefon. 

După masă am fost invitaţi să ne odihnim în camerele 
ofiţerilor, luându-ni-se şi nişte mici bileţele pentru familie, pentru 
ca să ne aducem cele trebuincioase. 

Eu eram în pantaloni de ghete şi o cămaşă-bluză. 

însă, după o matură chibzuinţă, ni s-au înapoiat bileţelele, 
fiindcă s-a socotit că nu este bine să corespondăm sub nici o 
formă cu ai noştri. Nu am cemt nimănui să facă acţiuni clan¬ 
destine în favoarea mea, iar colonelul Ionescu Emilian, la care 
fuseseră bileţelele, cunoscându-mi firea, mi-a înapoiat misiva. 
Dacă nu mă cunoştea, sunt sigur că ar fi luat riscul de a face să 
parvină la adresă cele câteva rânduri ale mele. 

Găsesc prilejul a mulţumi omului de caracter şi de eleganţă 
morală care este domnul Emilian Ionescu, adjutant regal, că m-a 
făcut să nu beneficiez de serviciile domniei sale. 

Pe la ora 2 (23-24 august 1944) am fost deşteptaţi, desigur 
acesta este un mod de a vorbi, întrucât nici unul nu dormeam, şi 
daţi în primirea unui domn care purta numele de inginer Ceauşu, 
care ne-a spus că suntem luaţi în primire de reprezentanţi ai 
Frontului Popular. 

Atât domnul inginer Ceauşu, cât şi cei 4 însoţitori ai dumi- 
sale, purtau câte un revolver în mâna dreaptă. 

De mult fusesem hotărât să înfrunt cu indiferenţă orice, dar 
nu mi-am închipuit, deşi îmi cunoşteam firea, că ar fi posibil să 
fiu într-adevăr atât de indiferent. 

Şi îl priveam pe generalul Pantazi cu suficient interes, întrucât 
totdeauna am fost interesat de reactiunile lui. 

Am fost, să zicem, invitaţi a merge într-un soi de dric, un 
camion lăcuit în negru, închis cu bănci laterale, în care am luat 
loc încadraţi de pistoale, purtate de oameni cu înfăţişări mai mult 
simpatice. 

Peste 20-30 minute au sosit încadraţi şi Mareşalul împreună 
cuIcăAntonescu. 

Mihai Antonescu era în intimitatea Regelui, mergea foarte 
des la Palat, aşa încât s-ar pune problema: ce căuta acolo? Ştia 
sau nu că Mareşalul va fi reţinut? Reţinut, desigur, fiindcă aceasta 
a fost formula protocolară care s-a găsit potrivită faptului. (Postul 
de radio Londra a anunţat în ziua de 12 sau 13 august (aşa în 
text -n. ed.)\ “România încheie armistiţiu. Mareşalul Antonescu 
a fost reţinut de Rege la Palat, care a hotărât formarea unui guvern 
democrat”). 

Cred categoric că Mihai Antonescu ştia tot ce era plănuit, 
însă, cum niciodată nu era în miezul realităţii, a luat aparenţele 
cu uşurinţă. Zic cu uşurinţă, fiindcă nici o clipă nu s-a gândit 
omul acesta că i s-ar putea să i se ceară a pune la contribuţie 
chiar şi persoana fizică în interesul naţional. 

In ziua de 19 sau 20 august 1944, Mihai Antonescu a primit 
la Snagov suma de 3.000.000 franci elveţieni; până la procesul 
din 1946 noi ştiam de la el, se va vedea prin ce împrejurare, că 
i s-au adus la Snagov numai 1.300.000 franci. 

Pentru ce avea aceşti bani şi de unde îi avea? 

De mult, de prin luna aprilie 1944, de când s-a pus insistent 
probabilitatea intrării ruşilor în ţară, Mihai Antonescu a convins 
pe Mareşal ca statul să trimită fonduri în Elveţia pentru ca 
personalităţile marcante din ţară să poată fi ajutate acolo să 
trăiască şi să lupte pentru ţară. 

Banca Naţională a trimis ministrului de la Berna suma de 
20.000.000 franci elveţieni prin luna iulie sau începutul lui august 
şi, prin intervenţia lui Mihai Antonescu, fără ştirea Mareşalului, 
s-au înapoiat 3.000.000 franci în casa de fier a lui Mihai 
Antonescu în prima zi a atacului dat de ruşi. 

Misterioasă coincidenţă. 

Cred că Mihai Antonescu gândea că are să poată fugi la 
Ankara, fiind sigur că va putea triumfa de scrupulele Mareşalului, 
pentru ca împreună cu el să meargă şi soţii mareşal Antonescu. 

De altfel, a încercat să plece chiar şi singur în dimineaţa de 
23 august, pentru ca să trateze el la Ankara armistiţiul. 

Mareşalul însă nu l-a lăsat să plece, spunându-i că nu este 
normal ca aceste tratative să fie duse de ministrul de Externe, 
mai ales când acesta este şi preşedintele Consiliului. 

Banii au fost deci aduşi cu un anumit scop, scop ce lui Mihai 
Antonescu i se părea plauzibil, întrucât el obţinuse să se dea 
fond pentru întreţinerea în Elveţia a anumitor personalităţi. 

De ce atunci persoana sa să fi fost exclusă din combinaţie? 

Mareşalul fusese invitat la Palat la ora 15, el s-a dus la ora 
16,30 şi l-a întâlnit pe Mihai Antonescu care era în curs de a 
pleca. Au revenit însă la Rege amândoi. 

Regele era însoţit de generalul Sănătescu, iar Mareşalul a 
expus Regelui situaţia, arătând că el va încheia armistiţiul şi că 
este înţeles prin domnii Gh. Brătianu şi [Ion] Mihalache să 
primească scrisori de adeziune la încheierea armistiţiului cu 
renunţarea din partea României la Basarabia. 

Mareşalul însă arată că mai trebuie tratat, întrucât vrea 
garanţii (garanţii că trupele ruse nu rămân în ţară) şi lipsa din 
actul armistiţiului a obligaţiei României să ia armele contra 
Germaniei. 

Regele împreună cu Sănătescu au plecat, lăsând singuri pe 
Mihai Antonescu şi pe Mareşal. 

r>upă aproximativ o oră s-au întors. Mihai Antonescu s-a 

apropiat de Rege, iar un grup de 10 ostaşi armaţi din Batalionul 
de Gardă a Palatului au făcut cerc în jurul lor. 

Maiorul Dumitrescu s-a apropiat de Mareşal şi i-a apucat 
ambele mâini. 

Mareşalul s-a uitat crunt la el şi l-a întrebat pe generalul 
Sănătescu: 

- Ce este aceasta, general Sănătescu? 

-De, domnule Mareşal, dacă nu vreţi să încheiaţi armistiţiul? 

Sănătescu a făcut semn maiorului Dumitrescu să nu mai 
ţină mâinile Mareşalului. 

în timpul acesta, Mihai Antonescu era tot lângă Rege. 

Generalul Sănătescu face un semn către soldaţi şi Regele 
pleacă. 

Mareşalul îi spune lui Sănătescu următoarele vorbe: 

- Nu vreau să închei armistiţiul? Să-ţi fie ruşine, general 
bătrân! 

Mareşalul este condus de ostaşi şi Mihai Antonescu este şi 
el încadrat în cerc, pentru a fi închişi într-un mare safe din locuinţa 
Regelui. 

în timpul deplasării de la biroul Regelui la safe, un agent de 
poliţie îi strigă Mareşalului: “Scoate mâna din buzunar!”, la care 
Mareşalul a răspuns: “Taci din gură, mişelule!”. 

Au fost ţinuţi în safe de la orele 17,30 până la orele 2,30 
noaptea. Li s-a servit masa la orele 20,30, însă Mareşalul a refuzat 
să mănânce. în safe a scris reflexiile lui pe o carte ce a găsit-o 
acolo. A scris două ore în acea carte indignarea lui contra 
atitudinii Regelui şi a lui Sănătescu 100 . 

La ora 2,30, după o aşteptare de 20 de minute, în care timp 
le-am spus generalului Vasiliu şi colonelului [Mircea] Elefterescu 
că trebuie să vină împreună cu noi şi Mareşalul, ceea ce ei nu 
credeau, am auzit glasul acestuia prin întuneric, şi apoi s-au urcat 
cu noi două persoane. Am rămas surprins când l-am văzut pe 
Mihai Antonescu, însă am socotit că nu se putea să nu fie arestat 

de formă, pentru a nu fi altfel public dezonorat. Pe drum, Mare¬ 
şalul s-a adresat inginerului Ceauşu, asigurându-1 că noi suntem 
oameni de ordin şi nu este nevoie să fim păziţi cu revolverele 
îndreptate spre noi. 

Apoi a întrebat cine sunt arestaţii. 

Generalul Vasiliu ne-a denumit. 

- Credeam că este nevastă-mea. Va să zică dumneavoastră 
sunteţi devotaţii mei. Vă rog, domnilor, să mă iertaţi, numai eu 
sunt vinovat că dumneavoastră vă aflaţi aici. 

Am fost duşi într-o căsuţă în cartierul Vatra Luminoasă şi, 
urmând o scară, am mers în biroul domnului Ceauşu, a cărui 
locuinţă se pretindea că este casa. 

Acolo, Mareşalul s-a adresat domnului Ceauşu: 

- Dumneavoastră ne judecaţi? Sunt curios să văd şi eu 
tribunalul care judecă pe mareşalul Antonescu. 

- Nu sfida, Mareşale, ai scăpat două momente de a fi om 
mare, scoţând ţara aceasta din războiul nenorocit în care ai 
băgat-o. N-a fost om să se bucure de încrederea ţării ca dumneata, 
dar n-ai vrut să izbăveşti oamenii care se uitau la dumneata ca la 
un Dumnezeu. Ai merita să fii legat de un fotoliu şi plimbat pe 
stradă să te scuipe văduvele de război şi invalizii. 

După un moment de calmare, domnul Ceauşu a continuat, 
spunând: 

- Domnilor, veţi fi găzduiţi aici şi vă garantez viaţa, dacă 
bineînţeles veţi da ascultare dispoziţiilor ce se iau. 

Mareşalul a avut singur o mică cameră lângă sala de baie. 
Alături de el, pe o sofa mai confortabilă, s-au culcat Mihai Anto¬ 
nescu şi generalul Vasiliu. 

La parter era colonelul Elefterescu împreună cu mine, culcaţi 
pe o dormeză care prezenta multe avantaje, întrucât având 
droturile reformate, printr-o uşoară mlădiere a corpului dădea 
putinţa de a se îmbina armonic odihna cu exerciţiile de educaţie 
fizică. 

în dreptul fiecăruia din noi se afla câte un pistol întins; bieţii 
oameni erau îngrijoraţi să nu intrăm vii în mâna nemţilor. 

A doua zi de dimineaţă, Mihai Antonescu a avut un moment 
de slăbiciune fizică şi a căzut, leşinând. După ce şi-a revenit, 
ne-a sigurat că faptul se datoreşte unei intoxicaţii cu tutun, 
deoarece a fumat prea mult. 

Am fost o clipă sus la Mareşal şi le-am comunicat tuturor 
că vom fi duşi în Rusia. Mareşalul a găsit că acest fapt este cu 
totul imposibil. 

Domnul Ceauşu ne-a vizitat şi a vorbit mai mult timp cu 
Mareşalul, încredinţându-1 că guvernul a luat cu foarte multă 
greutate hotărârea arestării lui şi că sunt luate precauţii pentru 
ca să nu se întâmple ceea ce s-a întâmplat în Italia cu prilejul 
răpirii lui Mussolini de către germani. Dacă luptele cu nemţii se 
termină bine, atunci sigur în câteva zile vom fi liberi. A întrebat 
pe generalul Piki Vasiliu dacă eu am intenţia să evadez. Am tras 
concluzia că nu are decât criterii subiective în actul judecăţii. 

Eu i-am reafirmat Mareşalului convingerea mea că vom 
merge în Rusia în vederea unei judecăţi internaţionale. 

Discuţiile ce au urmat între noi m-au făcut de am spus, 
într-un moment dat, cum alcătuisem dispozitivul trupelor pentru 
a se întâmpina o încercuire a germanilor de a se pune mâna pe 
ţară. Mihai Antonescu mi-a spus că a văzut acest dispozitiv de 
mai multe ori la Palat, când Sănătescu îl prezenta Regelui. 

Trecui în revistă ideea pentru a se judeca dacă Mihai 
Antonescu ştia sau nu ştia nimic în legătură cu arestarea, pe care 
el o credea pro forma , a Mareşalului. 

Ori de câte ori venea domnul Ceauşu, Mihai Antonescu cerea 
să vorbească cu domnul [Grigore] Niculescu-Buzeşti, noul 
ministru de Externe şi fost director de cabinet al lui Mihai 
Antonescu. 

Germanii începuseră atacul de aviaţie asupra capitalei şi 
camarazii care ne păzeau făceau impresia că nu se simt chiar în 

elementul lor, pe când eu, obosit de atâta muncă şi griji ce 
avusesem la minister, şi nefiind cu nimic surprins de măsurile 
luate sau de orice în viitor s-ar putea întâmpla, m-am destins şi 
am adormit încontinuu 48 de ore. Se pare că somnul meu, din 
cauza oboselii, era deopotrivă de impresionant în audiţie ca şi 
bombardamentul avioanelor. 

M-am deşteptat o singură dată, întrebând dacă s-a dat alarma 
aeriană. Toţi cei din cameră au izbucnit în râs, întrucât fusese un 
zgomot infernal de bombe care căzuseră în apropiere de casa în 
care ne aflam. 

In ziua de 26 august au venit pentru paza noastră doi ostaşi 
de aviaţie. 

y 

Cel care mă păzea pe mine mă privea cu o deosebită 
simpatie. Mi-a spus după o zi că mă cunoaşte. 

- Eu v-am ieşit înainte la Slavianskaia în februarie 1943, 
când aţi aterizat, aeroportul fiind bombardat de aviaţia rusă. Nu 
vă amintiţi, domnule general, că nu eram decât eu pe aeroport? 

- Ba da, mi-am reamintit. Vezi dumneata, atunci încă nu 
sosise trenul meu. Poate abia acum el a sosit, i-am răspuns eu. 

Celălalt ostaş era un băiat frumuşel, cult, fin, student al Şcolii 
Politehnice. 

De unde la început atmosfera era încărcată, acum toţi paznicii 
noştri se încredinţaseră că suntem oameni cumsecade şi căutau 
săne înlesnească situaţia, aducându-ne cărţi de citit, deschizând 
un aparat de radio pentru a auzi muzică şi informaţii, aducându-ne 
gazete, tutun, aparat de ras, facându-ne în fiecare zi baie etc. 

In ziua de 28 august prezicerea mea se realizează. Pe la ora 
11 sosesc la locuinţa noastră: generalul Aldea şi doi ofiţeri de la 
Comandamentul Militar al capitalei. 

Aldea mise adresează mie: 

- Mergeţi în Rusia, amicule, dar să n-ai nici o grijă: vă 
păstrează ruşii şi vă judecăm noi. 

Apoi s-a urcat la Mareşal şi l-a avertizat că plecăm în Rusia. 

După două-trei minute a apărut un general rus foarte înalt, 
care striga tare: “Mareşal Antonescu, mareşal Antonescu” 101 . 

A fost condus sus la Mareşal. 

Ne-am făcut repede bagajele, şi când Mareşalul a trecut pe 
lângă tânărul politehnician ce ne păzea, acesta, era foarte 
emoţionat, i-a spus Mareşalului: 

-Ce ruşine! Să vă predea ruşilor! 

Toţi paznicii noştri erau emoţionaţi şi împietriţi. 

Domnul inginer Ceauşu, de data aceasta cu numele “Emil 
Bodnăraş”, îşi luase înfăţişarea severă a primei zile, cu o carabină 
mitralieră rusă în mâna dreaptă şi încins cu centură de piele 
militară peste o bluză cu tăietură militară rusească. 

Ne-am coborât în curte. Generalul Aldea era lângă zidul 
casei când Mihai Antonescu l-a întrebat: 

- Dar Majestatea Sa Regele ştie cele ce se întâmplă? 

- Dar de unde, nu ştie nimic, nici generalul Sănătescu. Au 
venit [ruşii] la mine şi mi-au spus să vă predau; eu am refuzat, 
însă atunci ei mi-au spus: “Vedeţi că sunteţi de rea-credinţă?” Şi 
atunci am fost nevoit din cauza situaţiei ţării să vă predau - a 
replicat generalul Aldea. 

Cei doi ofiţeri de la Comandamentul Militar al capitalei s-au 
şters, aşa încât să nu-i vedem că au fost nevoiţi să asiste la această 
manifestare şi liberă hotărâre a guvernului în contra Mareşalului. 

Personal aveam toate motivele de a fi mulţumit, fiindcă 
obiectivul din ultimul timp al guvernării, la atingerea căruia am 
contribuit cu toată energia, a fost atins. 

Germanii, mulţumită nouă, n-au instaurat un guvern vasal 
ca în ultimul timp în Ungaria, şi ţara a fost liberă să încheie 
armistiţiul la momentul voit, când acesta a fost posibil a fi ales. 

Călătoria noastră, poate spre infinit acum, nu mă mai intere¬ 
sa. Am întrebuinţat chiar o formulă: “Propriul meu caz, de acum 
înainte, nu mă mai interesează”, faţă de camarazii de exil.* 

* Urmează precizarea “Capitolul VIII” - n. ed, 

Mareşalul împreună cu Mihai Antonescu se urcă într-o 
maşină Ford. 

Lângă şofer, înainte, înarmat cu un pistol mitralieră rusesc, 
stă domnul inginer Ceauşu. 

în a doua maşină suntem primiţi: generalul Piki Vasiliu, 
colonelul Elefterescu şi cu mine. 

Maşinile sunt precedate şi urmate de camioane purtând ostaşi 
sovietici înarmaţi; suntem însoţiţi şi de doi din vechii noştri 
păzitori de la 23 august 1944. 

După o mică raită spre Delea Nouă, unde se afla locuinţa 
copilăriei Mareşalului, ieşim pe la penitenciarul Văcăreşti pe 
şoseaua spre Pantelimon-Cemica, care duce de la Bucureşti la 
Călăraşi. 

în apropiere de linia forturilor, pe o şosea laterală, oblicăm 
spre nord, până ajungem în apropiere de nişte boschete de salcâmi 
unde maşinile stopează. 

Un avion mic rusesc de legătură era coborât în apropiere, şi 
la acel loc se iau probabil unele dispoziţii pentru deplasarea 
noastră. 

Mareşalul i-a arătat lui Mihai Antonescu boschetul de 
salcâmi, spunându-i: 

-Uite, Ică, acolo ne execută. 

Am stat în acel loc cam 10 minute, după care maşinile şi-au 
reluat mersul spre un sat, numit Dobroieşti, în apropierea bisericii 
căruia se afla un comandament rusesc, unde am coborât din 
automobile. 

Am fost primiţi de un general rus, om simpatic ca persoană, 
şi care voia să fie cât se poate de îndatoritor. 

în camera principală a casei unui român lăptar, Mareşalul a 
dat prima declaraţie în care a spus că a făcut războiul pentru a 
relua Basarabia, care fusese încorporată de ruşi de la România 
cu un an înainte, în urma unui ultimatum militar dat României la 
20 (26 -n. ed .)iunie 1940. 

în afara acestei declaraţii, Mareşalul mai dezvoltă încă ideea 
că a condus ţara dictatorial şi că numai el era răspunzător de 
faptul că s-a făcut război Rusiei Sovietice şi de felul cum s-a 
făcut acest război, aşa încât nu este nevoie să fie dus în Rusia 
decât mareşalul Ion Antonescu. 

Mareşalul a fost lăsat pe timpul nopţii singur în camera cea 
mai bună, iar noi ceilalţi patru am fost conduşi de-a lungul unui 
pridvor într-o cameră cu un pat de scânduri lângă o sobă 
ţărănească, acoperit cu o scoarţă curată, dacă apreciem cu o 
destul de largă aproximaţie. Pe timpul nopţii singurul care s-a 
culcat pe acel pat a fost generalul Pantazi. 

Lângă noi în cameră au rămas, până a doua zi, doi tineri 
comunişti români care ne-au păzit. 

Ne împrietenisem cu aceşti oameni şi am putut în ultimul 
răstimp de o noapte să le cunoaştem o parte din părerile lor 
asupra vieţii. Ambii fuseseră închişi în închisori româneşti pentru 
activitate comunistă. Ambii erau de părere că este foarte rău să 
te laşi să fii prins şi arestat, omul pentru apărare trebuind să 
întrebuinţeze toate mijloacele pentm a nu fi prizonier. 

Părerile noastre, în special ale colonelului Elefterescu şi ale 
generalului Pantazi, erau înfăţişarea leală, fără gând de a ascunde 
ceva. 

Această mărturisire din partea noastră nu avea nici un credit 
la paznicii noştri, care normal nu cunoşteau alt criteriu de 
înţelegere a oamenilor decât aplicarea metodei subiective prin 
introspecţie. 

Am reflectat la timpul când, spre finele Evului Mediu, în 
bătălia dintre englezi şi francezi de la Fontenelle, comandantul 
englez, adresându-se celui francez - cu trupe de infanterie din 
ambele naţiuni stând faţă în faţă - îi spune: A vous l’honneur, 
Messieurs Ies Frangais. 

Comandantul francez însă declină invitaţia englezului de a 
trage primii francezii, răspunzându-i: Apres vous, Messieurs Ies 
Anglais. 

Şi de-atunci forma tacticii cuprinde în conţinutul ei de 
manifestare intenţia şi voinţa constantă de a înşela inamicul, 
pentru a-1 surprinde şi învinge prin distrugerea forţelor lui 
materiale şi morale. Şi dacă aşa a evoluat concepţia cavalerească 
a războiului şi a luptelor, de ce să ne mirăm că în luptele dintre 
oameni s-a evoluat de asemenea pentru ca lupta să fie luptă, 
singurul scop urmărit fiind pur şi simplu reuşita, izbânda. 

Ca militari ar fi trebuit să înţelegem lesne mentalitatea 
tinerilor comunişti, şi tocmai că militarii o acceptăm greu în 
ceea ce priveşte linia personală care totdeauna trebuie să fie 
tranşată cu eleganţă deplină, pentru a primi direct şi fără reticenţe 
răspunderea. 

Intre Mihai Antonescu şi generalul Vasiliu, în discuţie şoptită, 
se pusese chestiunea unui milion trei sute de mii de franci elveţieni 
ce se găseau în casa de bani de la Snagov a lui Mihai Antonescu, 
de prezenţa cărora acesta era îngrijorat că se găsesc fărăjustificare 
asupra sa. Omul dădea fel de fel de explicaţii neplăcutei situaţii 
în care se afla, de a avea asupra sa o sumă atât de mare de bani, 
care în fapt era de 3.000.000, nu de 1.300.000 cum afirmase el. 
Şi Mihai Antonescu, având asupra sa cheile de la casa de bani 
care-1 stânjeneau foarte mult, generalul Pilei Vasiliu i-a dat sfatul 
să arunce cheiţele prin curte, prin sobă, pe oriunde, însă 
neobservat, pentru a nu fi găsite asupra sa. Şi în dimineaţa zilei 
următoare, 30 august, operaţia zvârlirii cheilor s-a făcut cu toată 
conştiinciozitatea şi discreţia. 

In dimineaţa zilei de 30 august Mareşalul, împreună cu un 
general-locotenent rus şi un interpret, s-au suit într-o maşină 
rusească, iar noi ceilalţi într-un camion împreună cu un căpitan 
rus şi doi ostaşi sovietici înarmaţi. 

Ne-am îndreptat de la Dobroieşti pe şoseaua Bucureşti- 
Urziceni-Buzău-Râmnicul Sărat-Focşani-Tecuci până în 
comuna Ţepu de Sus, unde se afla un comandament de etape de 
armată rus, unde am dormit în timpul nopţii. 

Tot timpul drumului de la Dobroieşti la Ţepu Mihai 
Antonescu a făcut o conferinţă de amănunt căpitanului rus, asupra 
acţiunii sale diplomatice de pe întreg timpul războiului, 
conversaţiilor sale cu oamenii politici germani, legăturilor diplo¬ 
matice ce avusese cu doamna [Alexandra] Kollontai, ambasa¬ 
doarea Sovietelor la Stockholm etc., etc. 

De data aceasta rusul era prizonier! 

In apropiere de Tecuci, noua sa întrevedere politică luase 
sfârşit cu un rezultat care înveselise pe Mihai Antonescu. 
Căpitanul rus era de părere că nu se va întâmpla nimic în Rusia; 
el îl asigurase că ne vom întoarce în ţară şi că, în orice caz, 
singurul care ar putea fi făcut răspunzător ar fi numai Mareşalul. 

Mihai Antonescu zâmbea mulţumit. Şi de data aceasta 
câştigase o manşă! 

Seara, la cină, Mihai Antonescu a avut din nou o criză de 
leşin. 

Iarăşi fumase prea mult şi avea intoxicaţie tabacică... Frică 
însă nu avea deloc! 

în dimineaţa zilei de 31 august ni s-a schimbat personalul, 
în compania noastră intrând un căpitan sovietic de origine evreu, 
cu numele ocazional “Vultur”, şi care cunoştea România şi limba 
română ca orişice român. Pretindea că n-a fost niciodată în 
Bucureşti. 

Pe Mareşal l-am văzut numai puţin în dimineaţa de 31 
august, când ne-a spus că pe cartonul unei mari icoane, pe 
contrapagină, a scris din nou toate impresiile sale asupra arestării, 
felului cum s-a făcut, atitudinea Regelui, a lui Sănătescu etc. 
Icoana se află în Ţepu. 

în dimineaţa zilei de 31 august convoiul de automobile s-a 
făcut astfel: Mareşalul cu generalul rus şi un interpret; Mihai 
Antonescu cu generalul Pantazi şi interpretul căpitan Vultur; 
generalul Vasiliu şi colonelul Elefterescu cu un ofiţer rus. Erau 
trei maşini mari Ziss şi două maşini escortă. Intinerarul a fost 

şoseaua: Tecuci-Bârlad-Vaslui-Iaşi-Stânca-Bălţi. Pe tot 
parcursul, începând de la Buzău până la Iaşi, toate oraşele şi 
satele prin care am trecut erau părăsite complet de populaţie, 
având un aspect dezolant. Am mers necontenit de la Ţepu până 
la un punct numit “Vulturul”, la ieşirea vestică a laşului. Mihai 
Antonescu, având un nou auditor, a dezvoltat din nou de la Ţepu 
până la Iaşi problemele sale diplomatice, conversaţiile sale cu 
domnul Ribbentrop, negocierile împuternicitului domniei sale 
cu doamna Kollontai, ambasadoarea Rusiei Sovietice la 
Stockholm. 

Dar conversaţiile cu căpitanul Vultur au continuat în Rusia, 
încă o lună de zile, când căpitanul Vultur a fost în sfârşit liberat 
din misiune şi a plecat să vadă şi el Bucureştiul, pe care-1 cunoştea 
aşa cum îşi cunoştea buzunarele. 

La ieşirea vestică din Iaşi, pe un mic deal al Vulturului, am 
dejunat. Generalul-locotenent rus ne-a explicat cum s-a atacat 
frontul românesc la 19 august şi 20 august, el fiind comandantul 
masei de artilerie care a făcut pregătirea atacului. 

Mareşalul a vorbit puţin de război, spunându-şi părerea că 
centralismul excesiv al conducerii operaţiunilor de [către] 
germani, a fost una din cauzele înfrângerii: “Auzi dumneata ceva 
extraordinar: Marele Cartier General care-şi bate singur propriile 
sale trupe şi generali”. 

Dejunul a fost copios: icre negre, vin vechi, fructe etc. 

După o oră am reluat drumul, şi în gara Bălţi eram aşteptaţi 
de un tren special care era aprovizionat din belşug şi poseda tot 
personalul necesar: escortă, vagon-salon, vagon de dormit, 
coafor, medic etc., etc. 

Am mers trei zile şi patru nopţi şi am ajuns, în după-amiaza 
zilei de 3 septembrie, la Moscova, în gara Kievului. 

Am fost primiţi de un mare număr de automobile, fiecare 
din noi intrând în câte o maşină în care eram însoţiţi de trei ofiţeri 
superiori ruşi. 

Mihai Antonescu a avut impresia că a avut lângă el un trimis 
special al domnului Vîşinski... Iluzie, ca mai toate realităţile 
fostului vicepreşedinte al Consiliului. Erau numai ofiţeri superiori 
de laN.K.V.D. 

Am văzut în treacăt un pic din Moscova, şi apoi am ieşit în 
autostrada Minskului, şi după o oră de drum am intrat noaptea 
într-o confortabilă casă de vânătoare la Galiţin, unde am fost 
primiţi de un general-maior, un om foarte simpatie şi de maniere 
alese. 

Am cinat şi ne-am culcat la etajul doi. 

A doua zi de dimineaţă ni s-au dat camere. Mareşalul a 
locuit singur într-o încăpere; generalul Vasiliu s-a instalat 
împreună cu colonelul Elefterescu, şi generalul Pantazi împreună 
cu Mihai Antonescu, în alte două camere. 

Casa de vânătoare, construită din lemn, fostă proprietatea 
unei artiste, era încăpătoare şi aşezată în mijlocul unui superb 
parc cu brazi şi mesteceni, lung de 1,5 km şi lat de 4-500 metri. 

Tot timpul zilei, până la venirea vremii de iarnă, stăteam în 
parc, ne plimbam, citeam etc., etc. 

Generalul cel nou, la fel ca şi predecesorul său, l-a asigurat 
pe Mareşal că în Rusia n-are a se teme de nimic. Este mai bine 
chiar că se află în Rusia, asigurându-i-se astfel viaţa. 

în ziua de 5 septembrie 1944 a venit în vizită un personaj 
care se vedea că are o mare situaţie în Rusia. Am aflat mult mai 
târziu că el era generalul-colonel [Viktor Semionovici] 
Abakumov, ministrul N.K.V.D., sub a cărui ocrotire şi grijă ne 
aflam. 

Am fost toţi prezentaţi ministrului N.K.V.D., şi apoi am avut 
o conversaţie cu el, pe rând: Mareşalul, Mihai Antonescu şi 
generalul Pantazi. Ni s-au pus unele întrebări lipsite de însemnă¬ 
tate, Mareşalului facându-i-se aluzie asupra omorurilor de la 
Odessa. 

Mihai Antonescu a fost încântat de conversaţia avută, fiind 

sigur că între el şi Abakumov se şi iscase o înţelegere plină de 

simpatie. Iar când vorbea de ministrul N.K.V.D. cu ofiţerii ruşi, 
care toţi spuneau că nu-1 cunosc şi nu ştiu cine este, Mihai 
Antonescu îl denumea: “Domnul general-colonel cel simpatic, 
membru al guvernului”. 

Când am fost prezentaţi ministrului Abakumov, unul din 
ofiţerii ruşi se adresase generalului-colonel cu formula “Tovarăşe 
comisar”, ceea ce permitea a se trage concluzia că este un mem¬ 
bru al guvernului, având în vedere şi distanţa la care toţi stăteau 
în raport cu el. 

Viaţa la Galiţin a devenit pentru noi un simpatic “domiciliu 
obligatoriu” în care beneficiam de un repaus de vacanţă plăcut. 
Iar sub raportul vieţii ne aflam în formula lui Mihai Antonescu: 
“Rentieri capitalişti pe spezele Rusiei Sovietice”. 

Viaţa materială ni se organizase în cele mai bune condiţii, 
printr-o bună cazare, o foarte bună hrană şi o completă echipare. 

Pentru nevoile intelectuale ni se aduseseră cărţi de literatură 
franceză ale autorilor: Racine, Guy de Maupassant, Anatole 
France, Emil Zola, Romain Roland etc., etc. Lucrări de istorie, 
îndeosebi cuprinzând capitolul revoluţiei ruse, organizarea din 
Rusia, reforma agrară, Constituţia etc. 

Pentru ca să fim la curent cu politica mondială, ni se citea în 
fiecare zi ziarul “Pravda” de interpret, redându-ni-se aproape în 
întregime. Această comunicare informativă politică atârna mult 
de interpret: cât timp am avut pe căpitanul Vultur, informaţiile 
ni se dădeau cu conştiinciozitate, dar de la sosirea noului interpret, 
căpitanul Grigore Carpovici Calinin, informaţiile ne-au fost date 
mai puţin şi mai rar, interpretul neavând prea mult timp la dispo¬ 
ziţie. 

Mareşalul, încetul cu încetul, începuse să revină la o bună 
dispoziţie, însă nu uita unele fapte: închiderea lui în safe la Palatul 
Regal de Sănătescu şi arestarea lui în casa Regelui; două subiecte 
pe care ni le istorisea zilnic. Ele deveniseră un fel de Caeterum 
censeo Cartaginem esse delendam. 

Restul conversaţiilor între noi erau variabile şi se refereau 
mai mult la guvernarea trecută a Mareşalului. 

Atât Mareşalul cât şi Mihai Antonescu erau optimişti. Ei 
socoteau că vom sta câtva timp în exil şi apoi ne vom reîntoarce 
în ţară unde poate vom fi judecaţi de înalta Curte de Casaţie, 
dacă se va întâmpla să fim judecaţi. 

Părerea mea a fost că vom fi anchetaţi în Rusia şi că vom fi 
judecaţi de un tribunal internaţional. Dacă însă urma să fim întorşi 
în ţară, credeam că vom fi judecaţi de un tribunal popular. 

Cu timpul a început să fie admisă şi această posibilitate. 

Generalul rus care locuia împreună cu noi la Galiţin, la 15- 
20 de zile de la sosirea noastră în Rusia, a avut o criză de angină 
pectorală şi, internat în spital la Moscova, a decedat. 

Am regretat toţi sincer pierderea lui, fiindcă era foarte 
prevenitor cu noi şi avea o curtoazie deosebită pentru Mareşal. 

Prin plecarea lui, conducerea a rămas maiorului Rodin, un 
om foarte simpatic, natural, prietenos, care a păstrat tot timpul 
o notă de civilitate şi de tact cu drept de a fi recunoscută şi a i se 
aduce pe această cale mulţumiri. 

Personalul de la Galiţin se compunea din 7 ofiţeri cu grad 
de “starşi lieutenant”*, un medic, doamna Vasilievna, un personal 
feminin de serviciu, un personal de pază compus din 40 de elevi 
de şcoală militară sau ostaşi. 

Camarazii ruşi erau foarte apropiaţi. Rusul are o natură mult 
asemănătoare naturii românului. Ei sunt veseli, prietenoşi, apro¬ 
piaţi, înţelegători. La praznice, care s-au repetat pentru serbarea 
lui Octombrie roşu şi 1 Mai, tot personalul nostru de pază era 
cum nici nu se poate în mai deplină stare de euforie. Chiar am 
făcut reflecţia către exilaţii noştri că, dacă trecem bine zilele de 
praznic, avem toţi sorţii să ne reîntoarcem sănătoşi în ţară. 

Trebuie însă să afirm cu toată convingerea şi sinceritatea că 
ofiţerii ruşi care ne-au păzit şi întreg personalul din jurul nostru 

* Locotenent-major (limba rusă) - n . ed[ 

au avut faţă de noi o purtare plină de îngăduinţă şi de cea mai 
desăvârşită civilitate. 

In apropierea Crăciunului, au mai fost aduse 5 persoane, 
prizonieri de condiţii similare celor ale noastre. S-a făcut o 
separaţie ermetică între parter, unde locuiam noi, şi etajul I, unde 
locuiau noii oaspeţi. 

Am fost curioşi să le ştim naţionalitatea, însă personalul de 
pază şi serviciu era separat, fără drept de comunicare, iar nouă 
ni se spunea că sunt colonei şi generali ruşi în curs de odihnă. 

Ne-am lămurit însă mai târziu că au fost regenţii bulgari şi 
încă două personalităţi din trecutele guvernări bulgare. 

Nu au stat prea mult aceşti invitaţi şi pe la sfârşitul lui 
februarie au plecat în ţara lor. • 

Domnul Mihai Antonescu începuse să se agite pe această 
temă, găsind că a sosit momentul să ieşim din inactivitate şi să 
ne precizăm situaţia. 

Mareşalul şi generalul Pantazi erau de părere să aşteptăm 
pentru ca precizarea să fie pusă de ruşi, iar nu de noi. 

La Crăciun, a venit un colonel de la N.K.V.D. care ne-a 
întrebat asupra anumitor doleanţe. El a avut la început o 
conversaţie de o oră cu Mareşalul şi apoi una de două ore cu 
Mihai Antonescu, care a explicat, bineînţeles succint, situaţia 
diplomatică a României pe timpul războiului. 

Mihai Antonescu a crezut iarăşi că a avut un însemnat succes. 

Colonelul rus a trecut apoi într-o cameră mai mare unde a 
vorbit cu generalii Vasiliu, Pantazi şi colonelul Elefterescu. 

Generalul Vasiliu a arătat că nu ştie de ce a fost adus în 
Rusia, că n-are nici o vinovăţie şi că este om bolnav şi bătrân. El 
avea vârsta de 64 ani şi a vorbit pe un ton plângăreţ, care era 
exclus să facă bună impresie. 

Eu am spus următoarele cuvinte, milităreşte: “Sunt de 56 
de ani, am fost ministru de Război, sunt perfect sănătos şi în 
viaţa mea n-am cerut, nu cer şi nu voi cere niciodată nimănui 
nimic”. 

N-am avut nici o nuanţă de aroganţă în ton, însă sub o formă 
politicoasă am vrut să aşez şi linia de manifestare a generalului 
Vasiliu într-un întreg acceptabil. 

Crăciunul a trecut foarte plăcut, în seara de Anul Nou Mare¬ 
şalul cerându-ne să venim la masa de seară toţi în ţinută militară. 
Ni s-au servit: plăcintă, sarmale româneşti, pe lângă caviar şi 
şampanie. De altminteri, mesele cu icre negre formând meniul 
obişnuit, iar şampania ni se servea foarte des. în orice caz, vodca 
şi vinul negru dulce erau nelipsite. 

După cum am arătat, după ce bulgarii au fost înapoiaţi în 
ţară, Mihai Antonescu agita ideea cererii clarificării, fiind în 
divergenţă de opinie cu mine. Mareşalul se raliase la părerea 
mea şi atunci între ei doi începuseră neînţelegeri, Mihai Anto¬ 
nescu neputând concepe că ar fi posibil ca opinia sa să nu fie 
împărtăşită. 

între timp, atât Mihai Antonescu cât şi generalul Vasiliu au 
avut consultări de medici specialişti pentru refacerea sănătăţii. 
Au fost aduşi de la Moscova specialişti pentru inimă, necesari 
generalului Vasiliu, pentru gât, tot pentru Vasiliu, şi pentru stomac 
şi intestine, necesari lui Mihai Antonescu. 

Riposta aceasta prin aducerea imediată a medicilor dădea 
putinţa a se trage concluzii fals optimiste. 

Chiar şi Mareşalul începuse să creadă că Mihai Antonescu 
are o trecere specială la ruşi. 

între timp, o mare prietenie se strânsese între interpret, 
căpitanul Carpovici Calinin şi dualitatea Mihai Antonescu- 
general Vasiliu, deveniţi cei mai intimi prieteni. 

Mareşalul sta în camera sa, iar eu stăm până ne culcam în 
cameră cu Elefterescu. 

Colonelul Elefterescu îşi manifesta o atitudine de protest că 
a fost adus în Rusia fără a fi vinovat, prin aceea că nu mânca. 

Timp de 10 luni, cât am stat la Galiţin împreună, nu mânca 
decât două ceaiuri pe zi cu pâine. Altceva nimic. 

Atitudinea lui era foarte corectă, însă extrem de rece faţă de 

ruşi. 

Eu difeream prin atitudine, în aceea că aveam o purtare 
rezervată, nuanţată de o politeţe desăvârşită. Să fiu iertat dacă 
îmi apreciez aşa de binevoitor politeţea mea, dar Nicolae Iorga 
a spus într-o cugetare că: “Din toate superiorităţile, cea mai uşor 
de atins este aceea a politeţii”. 

Mihai Antonescu, împreună cu generalul Vasiliu, după cum 
am arătat, erau într-o foarte strânsă legătură cu căpitanul Grigore 
Calinin. 

Acesta fusese pus la curent cu toată acţiunea diplomatică a 
lui Mihai Antonescu, bineînţeles cu aceea care trebuia să facă 
apărarea lui Mihai Antonescu. Prietenia care se arăta acestui 
om era mult prea demonstrativă şi mult prea sentimentală pentru 
a fi crezută, mai ales că noul şi cel mai bun prieten, căpitanul 
Calinin, era o producţie aN.K.V.D., şi productele acestei instituţii 
nu sunt chiar elemente care cred orice li se spune. Jocul acolo 
devenise, cum spune francezul, a qui mieux, mieux, şi cu toată 
dibăcia dualităţii Mihai Antonescu-Piki Vasiliu cred că cine 
vindea era tot dualitatea, fiindcă exponentul ei oratoric era în 
plin debit, câteodată chiar întrecând pe cel din timpul guvernării. 

Ingrată carieră mai avea şi domnul Calinin! 

Căpitanul Calinin mergea des la Moscova, făcea rapoarte 
scrise săptămânal şi probabil că primea mereu instrucţiuni. 

După o reîntoarcere a sa de la Moscova, a adus o formulă 
că situaţia noastră nu este prea grea şi a adăugat: “ Cred că se va 
găsi o soluţie şi pentru domnul Mareşal, fiindcă, deşi situaţia lui 
este grea, totuşi, fiind Mareşal, nu cred că ai noştri ar putea lua 
măsura să fie executat. Numai trebuie ca dumneavoastră să vă 
înţelegeţi nu cu noi, ci cu oamenii noştri mari.” 

Formula “să vă înţelegeţi cu oamenii noştri mari” a fost 
reluată şi de comandantul lagărului, maiorul Rodin. 

Mihai Antonescu a căutat să ne solidarizeze pe o linie de 
direcţie unică, însă, cum nu eram de aceeaşi opinie, n-am primit 

ideea, iar Mareşalul a rămas la prima hotărâre de a nu cere 
clarificarea şi de a aştepta ca această lămurire să ne fie cerută. 

Memoriul începea prin a arăta indignarea Mareşalului de 
faptul că am fost aduşi fără drept, sau mai bine zis prin călcarea 
dreptului internaţional, în Rusia şi ţinuţi în condiţii care nu erau 
demne de situaţia Mareşalului, de fost conducător de stat Situaţia 
era arătată ca şi mai agravantă privind situaţia lui Mihai 
Antonescu, un intelectual cu renume mondial, căruia de la venirea 
în Rusia i se refuzaseră creion, hârtie şi lucrări de specialitate 
ştiinţifice, ceea ce bineînţeles era arătat ca fiind contra obice¬ 
iurilor. 

Apoi se intra în fondul situaţiei, demonstrându-se că războiul 
României a fost provocat de situaţia internaţională creată 
României în 1940, şi intrarea în război a acestei ţări a fost datorită 
faptului că nu avea altă soluţie decât războiul. în ceea ce priveşte 
Basarabia, era scris că ea nu era a Mareşalului şi personal nu o 
putea da. Abilitatea diplomatică a memoriului consta din faptul 
că Mareşalul renunţa şi el acum la Basarabia, şi această clarificare 
credeau ambii că este cuprinsă în formula nouă, neoficială a 
ruşilor: “Dumneavoastră credem că o să vă înţelegeţi cu oamenii 
noştri mari.” 

Mareşalul a luat asupra sa omorurile cauzate de represiunea 
de la Odessa şi dezlegarea chestiunii evreieşti, arătând că dacă 
Mihai Antonescu poate să răspundă solidar despre conducerea 
politicii externe a României şi în parte de acţiunea politică, noi 
ceilalţi n-am fost decât executanţi şi nu avem răspundere decât 
faţă de Mareşal, conform cu legiuirile româneşti făcute. 

Se făceau apoi complimente, lăudându-se generalissimul 
Stalin, care s-a “situat printre cei mai mari căpitani ai omenirii”. 

Memoriul se termină printr-o succintă dezvinovăţire indi¬ 
viduală a lui Mihai Antonescu, general Pantazi, general Vasiliu 
şi colonel Elefterescu, după ce se arătase că n-am fost hitlerişti 
şi că, în România, Mareşalul n-a avut nici un partid politic al 

său, de nici o nuanţă. 

La Mihai Anton eseu erau trecute toate meritele de intelec¬ 
tual: profesor universitar de 20 de ani, diplomat şi autor a 40 
volume etc. 

La general Pantazi era trecut că n-a avut nici o competenţă 
asupra armatei române care a luptat în Rusia şi asupra chestiunilor 
operative, fără răspundere politică, fiind militar executant şi a 
aşezat trupele din interior în vederea încheierii armistiţiului, trupe 
cu care a făcut faţă situaţiei noul guvern. 

Generalul Vasiliu a avut numai activitate de executant 
internă, fără nici o competenţă la răsărit de Nistru. 

Colonelul Elefterescu nu avea absolut nici o răspundere, a 
fost comandant al Regimentului de Gardă al Regelui, şi în această 
calitate nici măcar n-a fost pe front. El a fost, în ultimul timp, 
numai două luni şi jumătate, prefectul Poliţiei capitalei. Explicaţia 
că este adus în Rusia nu poate fi găsită decât în faptul că în 1940 
el a dus regelui Carol II scrisoarea de abdicare. 

Am fost reuniţi cu toţii pentru a ni se citi memoriul. Am 
luat parte la prima reuniune, după care am spus că nu mă împac 
cu ideea ameninţărilor şi a tonului înţepat, pe care îl găseam 
nelalocul lui. 

Mi-au sărit în cap, cum se zice, ambii: Mareşalul şi Mihai 
Antonescu. 

Am aşteptat până s-a citit memoriul în întregime, apoi am 
comunicat Mareşalului că nu mă asociez la o apărare colectivă, 
cu atât mai mult cu cât ea se face după sugestiile lui Mihai 
Antonescu şi după acest fel de indicaţii am ajuns unde am ajuns. 

-Nu am absolut nimic de reproşat, nu m-a surprins nimic 

din cele ce s-au întâmplat, după cum nu voi fi surprins de cele 

ce încă se vor întâmpla, fiindcă se vor face cercetări judiciare 

aşa cum se fac toate cercetările de această natură, şi pentru viitor 

nu vreau în nici un caz să fiu apărat de Mihai Antonescu. Este 

vorba de capul meu şi îl voi apăra singur în limitele onoarei şi 

ale demnităţii. 

> 

Mareşalul a ripostat doar că nu se vor face nici un fel de 
cercetări, guvernul rus greşind arestându-1 pe mareşalul Anto- 
nescu şi acum neştiind cum să iasă din încurcătură. 

- Şi-mi voi arăta toată indignarea mea pe faţă, fiindcă mie 
nu-mi este frică şi nu sunt vasalul nimănui. 

A doua zi de dimineaţă, Mareşalul m-a chemat din nou să 
mai citim o dată memoriul, asigurându-mă că s-a ţinut seamă 
de observaţiile mele şi s-a scos din memoriu tot ceea ce ar fi 
putut produce neplăceri. 

M-am scuzat că nu pot să-mi schimb hotărârea şi îl rog pe 
Mareşal să mă ierte că nu pot concepe să fiu apărat de Mihai 
Antonescu. Prefer să fiu acuzat de el, apărat însă nu. 

în afară de aceasta i-am raportat Mareşalului că este sigur 
că în ţară s-au făcut anchete de amănunt, şi interogatoriul nostru 
va pomi sigur de la datele anchetei şi de la concluziile la care s-a 
ajuns, aşaîncât rămân la punctul de vedere că trebuie să aşteptăm 
ancheta care în mod sigur se va face curând. “Şi în felul acesta 
suntem aşezaţi pe linia realităţii, fără a părăsi nici un moment pe 
cea a demnităţii şi a calmului.” 

Memoriul a fost trimis prin Comandamentul rusesc al 
trupelor pentru pază şi îngrijirea noastră, maiorul Rodin. 

Mihai Antonescu, în discuţiile ce a avut cu mine, mi-a 
explicat că acest memoriu trebuia să plece, întrucât aşa cum eu 
concepeam onoarea militară, avea şi el o concepţie despre 
onoarea lui de profesor universitar, care, mai ales fiind şi profesor 
de drept internaţional, prin calificarea de “criminal de război” 
se socotea dezonorat şi îşi provoca chiar singur moartea, înainte 
de a i se da această calificare... Iar mai târziu, la proces, ca să 
scape cu viaţă, din criminal de război a făcut act oficial de 
abjurare. 

Nu mult după trimiterea memoriului, a venit la Galiţin 
colonelul de la N.K.V.D. care lua în general contactul cu noi. 
Acesta a vrut să nu fie văzut de noi, totuşi a fost zărit şi cerut cu 

toată insistenţa să apară în faţa noastră. 

Omul a trebuit să se supună, şi după o nouă insistentă 
întrebare a lui Mihai Antonescu dacă suntem consideraţi hitlerişti 
şi criminali de război, colonelul a răspuns foarte enervat lui Mihai 
Antonescu: 

-Am mai spus o dată că dumneavoastră sunteţi veniţi aici 
pentru chestiunile româneşti, nu pentru cele germane, şi atunci 
nu puteţi fi hitlerişti. 

între timp la Galiţin se făceau preparaţii care indicau că 

mult nu vom mai sta acolo. Casa de vânătoare de la Galiţin era 

întrebuinţată vara pentru pionieri, copii de liceu între vârstele 15 

şi 17 ani care vara duceau [o] viaţă comună de sporturi şi 

educaţie. 

* 

Se făceau pregătiri pentru primirea copiilor, aşa încât aceste 
semne împreună cu skoro koncit, o altă formulă care însemna 
“în curând se va termina”, dădeau serioase iluzii de reîntoarcere 
grabnică în ţară. 

Memoriul înaintat de Mareşal şi-a făcut efectul. 

începând de la sfârşitul lunii mai 1945, colonelul de la 
N.K.V.D. a început conversaţiile cu Mareşalul şi cu Mihai 
Antonescu. 

Prima problemă pusă în discuţie a fost recunoaşterea de 
către Mareşal că România a făcut un război de agresiune şi de 
jaf. 

Mareşalul vedea situaţia astfel: 

în anul 1940, România avea garanţiile engleze asupra 
integrităţii teritoriul românesc. 

în acest an (de fapt, 1939 -n. ed.), însă, intervine înţelegerea 
diplomatică între Germania şi Rusia Sovietică, în urma căreia 
Germania îşi dezvoltă ofensiva contra Franţei şi Angliei, fără 
grija spatelui dinspre est, în schimb Rusia îşi realizează unele 
aspiraţii teritoriale. 

în iunie 1940 Rusia concentrează forte la frontiera Basarabiei 

t 

şi a Bucovinei, şi în urma unui ultimatum dat în ziua de 20 (26 - 

n. ed.) iunie 1940 încorporează Bucovina de nord şi Basarabia. 

La 2 iulie 1940 guvernul Tătărescu denunţă garanţiile date 
de Anglia şi, curând după aceasta, prin conferinţa de la Viena, 
România pierde şi jumătate din Ardeal. 

Prin înfrângerea Franţei şi imposibilitatea pe care o avea 
Anglia de a sprijini ţara, România rămăsese complet izolată şi 
de aceea găsea Mareşalul că a intervenit şi nenorocirea prăbuşirii 
graniţelor ei. 

Pentru România nu erau în acel moment decât două soluţii: 
a se sprijini pe Germania sau a se sprijini pe Rusia. 

Forma frontierei României în Ardeal, prin tăietura ce se 
făcuse în “ţara secuilor”, împinsese o pană germană până la 
Braşov, adică până la regiunea petroliferă, fiindcă această regiune 
se afla îndeosebi în Valea Prahovei. 

Pe germani nimic nu-i interesa mai mult în timpul războiului 
în care intraseră decât petrolul românesc din regiunea Ploieşti— 
Câmpina, şi în cazul când România nu se alipea politicii germane, 
atunci se risca pierderea întregului Ardeal şi ocuparea României. 

Rusia ocupase Basarabia şi Bucovina de nord, aşa încât 
asupra României nu mai avea revendicări - deşi germanii 
pretindeau că ruşii au cerut să meargă până la Carpaţi -, iar 
Rusia era unită cu Germania printr-un tratat, aşa încât România 
aderând la politica germană mergea pe soluţia cea mai clară a 
intereselor româneşti de moment. De altminteri, politica Româ¬ 
niei era moştenită de Mareşal, întrucât garanţiile britanice au 
fost denunţate de guvernul Tătărescu, după ultimatumul rusesc, 
iar guvernul Gigurtu ceruse misiunea militară de instrucţie germa¬ 
nă şi aderarea României la politica Axei. 

Mareşalul nu voia să vorbească de oferta lui Gheorghe 
Tătărescu făcută Germaniei pentru un tratat de amiciţie veşnică 
sau perpetuă, pe timp de 50 de ani, întrucât găsea că nu este în 
interesul tării să se spună acest fapt. 

Când mai târziu Germania a luat hotărârea de a ataca Rusia, 
România a fost obligată de Germania a merge alături de ea şi 

Mareşalul a întrebuinţat forţele armate şi prin faptul că, un an 
mai înainte, prăbuşirea graniţelor ţării fuseseră consecinţa 
ultimatumului rus, ca urmare a căruia se luase Basarabia şi 
Bucovina de nord. 

Conform cu prescripţiile dreptului internaţional şi cu înlănţu¬ 
irea faptelor, România nu era un stat agresor. 

Colonelul anchetator însă începuse să aplice un procedeu 
de interogator, aşa încât Mareşalul se aşezase într-o poziţie de 
rezistenţă din care lupta cu cerbicie. 

Intr-una din zile, generalul Vasiliu a fost dus cu automobilul 
la Moscova şi s-a reîntors în Galiţin a doua zi. 

Mareşalul interpreta lipsa lui Vasiliu prin întoarcerea acestuia 
în ţară, fiindcă Mareşalul bănuia acţiunea din ţară şi legăturile 
făcute în Rusia de generalul Vasiliu. 

L-am asigurat pe Mareşal căn-am nici un fel de emoţie de 
lipsa lui Vasiliu, absenţa acestuia înseamnă că ancheta atât de 
mult cerută a început, iar Vasiliu va reveni. 

Am prevenit însă pe Mareşal din nou că ancheta nu va putea 
fi făcută cu noi stând împreună şi consultându-ne tot timpul. 
Atunci când va începe serios, vom fi izolaţi, nemaiputând lua 
nici o legătură unii cu alţii. 

Mareşalul era de părere că acest fapt era imposibil, rămânând 
la punctul de vedere al greutăţii în care se află guvernul rus, 
pentru faptul că a adus în Rusia pe mareşalul Antonescu fără ca 
dreptul internaţional să aibă vreo prescripţie în această direcţie. 

A doua zi de dimineaţă a reapărut generalul Vasiliu care 
luase la N.K.V.D. un contact de agrement, cerându-i-se o 
declaraţie largă, în care la anumite întrebări a răspuns ce a crezut 
de cuvinţă. 

Mareşalul, după documentare, a chemat pe maiorul Rodin 
şi i-a spus că părerea lui este că ancheta nu se face serios, 
generalul Vasiliu fiind întrebat asupra [unor] chestiuni pe care el 
nu le ştie, şi singurul care poate da explicaţii este numai el 
personal. 

în după-amiaza zilei de 12 iunie 1945 s-au împachetat parte 
din mobilele noastre şi s-a făcut un prim transport de mutare. 

A doua zi de dimineaţă, 13 iunie 1945, a plecat cel dintâi 
Mareşalul împreună cu un interpret şi un ofiţer rus, apoi, peste 
vreo oră, am plecat cu maşinile restul prizonierilor politici. Am 
mers împreună cu Mihai Antonescu într-o maşină elegantă Ziss, 
făcând o splendidă plimbare, traversând Moscova şi trecând pe 
lângă cartierul Kremlinului, am ieşit din Moscova prin bariera 
estică, unde am coborât într-o vilă mică de lemn, cochetă, însă a 
cărei grădiniţă, amenajată cu bănci şi alei pentru noi, nu mai 
avea limitele spaţioase ale splendidului parc de la Galiţin. 

Abia acum apreciam pe de-a întregul traiul şi posibilităţile 
pe care le-am avut la Galiţin şi neasemuit de frumoasele apusuri 
de soare cuasipolare care luminau întreg firmamentul spre apus 
cu toate culorile spectrului solar, mereu variate în nuanţare şi 
întindere de fâşii de culori unice. 

Mareşalul sosise şi el puţin după noi într-o stare de enervare 
extremă. 

El ne comunică că a stat de vorbă cu generalul-colonel căruia 
ne-am prezentat la Galiţin cu prilejul vizitei făcute de acesta, 
după sosirea noastră, care, deşi foarte politicos, i-a spus 
Mareşalului în faţă şi pe un ton care nu admitea replică, faptul 
că nu înţelege de ce Mareşalul nu vrea să spună adevărul. 

-Da, domnule Mareşal, ai făcut război agresiv şi de jaf şi 
eşti hitlerist, fiindcă la Odessa ai întrebuinţat metodele pe care 
le-au întrebuinţat hitleriştii. 

- După aceea, la riposta pe care am dat-o, continuă 
Mareşalul, că dumneavoastră, ruşii, aţi atacat mereu cu avioanele 
teritoriul românesc, şi trupele de pe frontieră ruse au făcut 
nenumărate acte de agresiune, generalul-colonel mi-a răspuns: 
«Nu este adevărat, domnule Mareşal, Statul Major român v-a 
dat ştiri plăsmuite»”. 

Mareşalul ne istorisea fiecăruia în parte aceleaşi lucruri şi 
era foarte iritat. 

A doua zi enervarea Mareşalului era şi mai mare. Venea 
mereu la Mihai Antonescu, cerea hârtie, creioane etc. 

I-am remarcat enervarea, am vrut să vorbesc cu el, însă a 
fost brusc şi a trebuit să mă îndepărtez. 

Este sigur că realizase că se va face anchetă, aşa cum de 
mult îi tot spuneam eu că vor decurge lucrurile. 

In ultima plimbare cu noi, în după-amiaza de 13 iunie, la 
noua vilă, ne-a comunicat: “Eu voi fi executat sigur. Nu-mi 
rămâne decât să încerc să vă salvez pe dumneavoastră şi voi 
încerca”. 

A doua zi, pe la ora 10 dimineaţa, nemaivăzându-1, îl chem 
pe Elefterescu căruia îi spun că Mareşalul este foarte enervat şi 
îl rog pe el, fiind mai intim cu Mareşalul, să meargă în camera 
acestuia să vadă ce face. 

Elefterescu, ducându-se în camera Mareşalului, nu l-a găsit 
pe acesta. 

Puţin după aceea în toată curtea se iveşte o mare agitaţie în 
personalul rus, căutându-se medicul. 

Mareşalul îşi luase cearşaful din cameră, se baricadase în 
camera de baie, şi acolo a încercat să se spânzure cu cearşaful. 

Maiorul Rodin era foarte surescitat fiindcă asupra lui cădea 
toată răspunderea. Noroc pentru el că Mareşalul a scăpat cu 
viaţă. Toţi erau mulţumiţi că gândul funest al Mareşalului nu s-a 
realizat, atât pentru maiorul Rodin, un om foarte cumsecade 
care ar fi suportat consecinţele, cât şi pentru aceea că sinuciderea 
Mareşalului nu putea folosi nimănui. Ba dimpotrivă. 

La dejun lucrurile erau limpezite, însă Mareşalul trebuia să 
stea în cameră să se odihnească. Inima i se resimţise din eforturile 
şi emoţiile trecute. 

La dejun Mihai Antonescu avea o criză de lacrimi, şi Vasiliu 
plângea şi el, înghiţindu-şi lacrimile. 

Acum s-au luat măsuri pentru ase preveni incidente de astfel 
de natură. în camere stătea de planton câte un ofiţer tot timpul 

nopţii, nemaifiind voie a se stinge lumina, iar plimbarea şi toate 
mişcările noastre erau observate şi supravegheate. 

în ziua de 16 iunie, după-amiază, am avut din nou vizita 
generalului-colonel Abakumov care a vorbit cu fiecare în parte. 

Pe la ora 13, Mihai Antonescu avusese din nou o criză de 
lacrimi şi ceruse un creion şi hârtie ca să scrie domnului Vîşinski, 
ministru adjunct de Externe. 

Cu domnul Vîşinski presupunea Mihai Antonescu că are 
oarecare afinităţi, deoarece şi acesta era profesor universitar de 
drept. 

în scrisoare Mihai Antonescu arată situaţia de neînţeles ce i 
s-a creat şi făcea apel la domnul Vîşinski, cerându-i, în calitate 
de academician şi profesor universitar, la fel ca şi Mihai 
Antonescu, să-l înţeleagă şi să-i dea un revolver ca să-şi zboare 
creierii, întrucât nu înţelege să continue a trăi cu ancheta ce i se 
face. 

începând din ziua de 15 iunie, un nou colonel de la N.K. V.D. 
venise la noua noastră locuinţă şi interogatoriile începuseră, însă 
sub forma conversaţiei. 

Mihai Antonescu mergea şi ieşea de la aceste conversaţii 
foarte emoţionat. 

Colonelul magistrat cel nou de la N.K.V.D. intră în camera 
lui Mihai Antonescu tocmai când acesta, plângând, scria 
scrisoarea către domnul Vîşinski. Scrisoarea este luată de colonel. 

Când după-amiază soseşte generalul-colonel Abakumov, i 
se prezintă acestuia şi situaţia nervilor lui Mihai Antonescu. 

în dimineaţa zilei de 17 iunie 1945 suntem deşteptaţi mai 
devreme şi ni se spune să ne facem un pachet cu lucruri nu prea 
călduroase şi nu prea multe, pentru că o să lipsim câtva timp de 
la vilă. 

Când ne-am urcat din nou în maşini, tot personalul feminin 

al vilei în serviciul nostru era adunat şi plâns. Ne-am luat rămas 

bun prin fluturarea mâinii şi n-am mai văzut decât pe Tania, 

foarte târziu, la închisoare. 

Am plecat direct la Moscova şi am intrat în închisoarea 
N.K.V.D. în dimineaţa zilei de 17 iunie 1945, de unde nu am 
mai ieşit până în ziua de 6 aprilie 1946, când ne-am înapoiat în 
ţară. 


EPILOG 

La 17 iunie 1945 am fost încarceraţi în Lubianka, închisoare 
a N.K.V.D. în Moscova, în apropierea Kremlinului. 

Din dimineaţa zilei de 17 iunie până s-a început procesul 
din faţa “Tribunalului Poporului” n-am mai văzut pe Mareşal, 
iar de vorbit cu el n-am mai avut prilejul decât după ce, fiind 
condamnaţi la moarte, am fost închişi în închisoarea militară 
Jilava de lângă Bucureşti. 

Nu ştiu ce anchetă s-a făcut Mareşalului în Rusia şi nici 
ceea ce a declarat în ancheta făcută lui acolo. 

L-am văzut la proces .S-a prezentat calm şi stăpân absolut 
pe gândurile şi pornirile lui. 

A luat asupra sa răspunderea întregii guvernări, neasoci- 
indu-se însă cu unele abuzuri ce s-au făcut prin săvârşire de 
omoruri inutile şi furturi. 

Mareşalul a avut avocat din oficiu pe decanul [Constantin] 
Paraschivescu-Bălăceanu, decanul baroului avocaţilor, care şi-a 
început pledoaria cerând fostei bănci ministeriale un răspuns 
asupra solidarizării foştilor miniştri cu actele de guvernare ale 
Mareşalului. 

Intenţia era calculată şi avea de scop a arăta că toţi foştii 
miniştri îl dezaprobă pe fostul lor prim-ministru şi Conducător 
al Statului. 

Mareşalul nu a văzut atunci rostul intervenţiei neobişnuite 
şi viclene a domnului Paraschivescu-Bălăceanu şi s-a grăbit să-şi 
dezavueze miniştrii. 

La întrebarea pusă de domnul Paraschivescu-Bălăceanu 
n-am răspuns nici eu, întrucât voiam să-i văd tâlcul, iar când am 

avut cuvântul ultim m-am declarat ca asociat al tuturor actelor 
de guvernare ale Mareşalului, întrebuinţând formula: “Am lăsat 
avocaţii mei să spună şi să argumenteze punctul meu de vedere, 
însă aceasta nu înseamnă că am gândit să mă îndepărtez de actele 
de guvernare ale domnului Mareşal. Acum, fiind cunoscut felul 
cum îmi apreciez răspunderile mele personale, mă aşez lângă 
domnul Mareşal pentru ca alături de domnia sa să accept întreaga 
răspundere”. 

La Jilava, pe timpul cât s-au judecat recursurile la Casaţie, 
Mareşalul a fost foarte liniştit. Avea parcă oarecare încredere în 
verdictul celui mai înalt for de împărţirea dreptăţii în ţară. 

Primise însă dinainte sentinţa cu seninătate, în mai multe 
rânduri expunând ideea următoare: “Istoria unui neam este un 
lanţ ale cărui verigi reprezintă martiraj e necesare pentru formarea 
acestui lanţ. Primesc cu toată inima să constitui veriga pe care 
va fi scris: «Martirul Basarabiei», fiindcă numai prin jertfa şi 
martiraj un neam merge spre împlinirea drepturilor şi destinului 
său”. 

în ziua de 30 mai 1946 sentinţa noastră de condamnare la 
moarte, rostită de “Tribunalul Poporului”, fusese întărită în drept 
şi legalitate de a doua sentinţă succesivă a Curţii de Casaţie. 

Prima sentinţă era cea a Secţiei a Il-a, şi ultima cea a înaltei 
Curţi de Casaţie în Secţiuni Unite. 

Nici una din sentinţe nu ne-a surprins. 

în ziua de 31 mai 1946 s-au alcătuit şi semnat şi ultimele 
formalităţi precursoare execuţiei: semnarea cererilor de graţiere. 

Un preot, cel al închisorii, era veşnic prezent printre noi. îşi 
făcea şi bietul om datoria aşa cum credea şi cum era pus să şi-o 
facă. 

în dimineaţa zilei de 1 iunie, pe la ora 9 dimineaţa, pe când 
ne plimbam şi discutam într-o mică curte din interiorul fortului, 
a venit ofiţerul de serviciu şi a întrebat pe Mareşal, Mihai 
Antonescu, [Gheorghe] Alexianu şi Piki Vasiliu pe cine vor să 

vadă în timpul zilei, fiind zi de vizite. 

La ora 12, Mareşalul a văzut astfel pe doamna Maria 
Antonescu, pe care n-o văzuse de la 23 august 1944. Doamna 
Anton eseu fusese şi domnia sa dusă în Rusia, în închisoare. 

După-amiază, la ora 16, pe când eram în curte, am fost 
invitaţi în cameră, şi Mareşalul a discutat cu trei persoane: un 
procuror general, decanul avocaţilor, Paraschivescu-Bălăceanu, 
şi grefierul. 

Am auzit următoarea conversaţie, fiind în sala alăturată 
aceleia unde se afla Mareşalul, camere ce corespundeau printr-un 
larg culoar şi nu erau cu porţi sau cu uşi între ele. 

Procurorul i-a comunicat Mareşalului: 

-Domnule Mareşal, Majestatea Sa Regele m-aînsărcinat 
să vă aduc la cunoştinţă că în interesul Ţării şi al Tronului a fost 
nevoit să vă respingă cererea de graţiere. 

- Spuneţi Majestăţii Sale Regele că-i mulţumesc. Să dea 
Dumnezeu să fie bine pentru Ţară şi Rege, însă mă îndoiesc. 

Mareşalul a vorbit cu tonul energic dintotdeauna, fără ca în 
fiinţa lui să se fi observat cel mai mic semn de nervozitate. 

Ca ultima dorinţă a cerut să nu fie legat la ochi şi să nu fie 
legat de par. 

Domnul Paraschivescu-Bălăceanu, fostul apărător din oficiu 
al Mareşalului, era însă foarte emoţionat şi faţa sa avea culoarea 
pământului. 

Am rămas cu Mareşalul şi cu [Radu] Leccaîn cameră. 

In timpul acesta a sosit pentru a doua oară doamna Baranga, 
mama Mareşalului. 

Mareşalul s-a dus de a vorbit cu Liţa, care a fost foarte 
demnă, iar Mareşalul a lăsat-o cu ultima impresie de mândrie, 
aceea de a fi avut un astfel de fiu, pe care l-a dat total ţării. 

Pe la ora 17,20 a venit o nouă gardă, compusă din oameni 
cu aspect ciudat, îmbrăcaţi în uniformă de sergenţi de stradă. 

Mareşalul ne-a îmbrăţişat pe mine şi pe Lecca, încre- 
dinţându-ne că se simte fericit că nouă ne-a fost salvată viaţa. 

Apoi l-a grăbit pe Mihai Antonescu, şi în mica capelă a 
închisorii a luat împărtăşanie. 

Câte patru înconjuraţi de gardă. Mareşalul, Mihai Antonescu, 
Alexianu şi Piki Vasiliu, s-au îndreptat spre locul de execuţie. 

Ajunşi acolo, Mareşalul a salutat asistenţa prin descoperire. 

Era în sacou şi pantaloni maron, cu [pălărie] de fetru de 
aceeaşi culoare, purtând o panglică tricolor la butonieră. 

Generalul Vasiliu a fost singurul care a cerut să fie legat la 
ochi şi de stâlp. 

Când s-a terminat cu legarea generalului Vasiliu, Mareşalul 
a spus: 

- “Domnilor, suntem gata”. 

în anul 1232, sub influenţa puternicului Papă Grigore IX, 
marele justiţiar Hubert de Burgh este arestat prin intermediul 
regelui Angliei fiindcă se opunea influenţei religioase papale. 
Nu s-a găsit în întreaga Anglie nici un mecanic care să-i 
pecetluiască menotele. 

Companionul, care era ameninţat cu tortura dacă refuză să 
execute ordinul Regelui a răspuns: “Mai bine să mor de orice 
moarte, decât să pun în fiare pe omul care a apărat Anglia contra 
străinului”. 

A urmat comanda focului de salvă. Toţi patru s-au rostogolit 
la pământ. 

Supravieţuind gloanţelor ce-i pătrunseseră trupul, Mareşalul 
a mai avut puterea şi voinţa să se mai ridice încă odată, pictat de 
sânge, cu capul sus, aşa cum l-a purtat toată viaţa, pentru a spune 
plutonului de execuţie: 

- “Nu sunt mort. Mai trageţi.” 

NOTE 


1 în dosarul personal al generalului Constantin Pantazi sunt înscrise: 
“Fiul lui Căpitan Constantinescu (sic!) şi al Eufrosinei”, facându-se 
menţiunea că erau din Piteşti, locul de naştere al mareşalului Antonescu. 

2 Generalul Nicolae Tătărescu, şeful Marelui Stat Major între aprilie 
1904 şi aprilie 1907. 

3 Colonelul Dumitru Antonescu a murit la 30 iunie 1907. Vezi 
amănunte la Larry L. Watts, O cassandră a României Ion Antonescu şi 
lupta pentru reformă. 1918-1941 , Editura Fundaţiei Culturale Române, 
Bucureşti, 1994, p. 25-26. 

4 Larry Watts plasează acest episod în 1915 şi afirmă că ar fi vorba 
de Mitzi Goldberg (Larry 1. Watts, op. cit., p. 315). 

5 Despre acest episod, Ion Antonescu scria: “în 1907, singur cu 7 
oameni, în contra a câtorva mii de răsculaţi, în luptă corp la corp pe 
străzile Galaţiului şi printre gloanţe, am salvat, peste un morman de 
cadavre, şi oraşul şi prestigiul unei instituţii grav compromise, cu o zi 
înainte, într-o acţiune similară în Vlaşca, 

Am fost pentru această faptă felicitat în faţa întregii garnizoane de 
Principele Carol, trimis imediat în acest scop de regele Carol I la Galaţi. 

Am călcat în sânge românesc nevinovat, dar am căzut şi grav 
bolnav. 

Imaginea celor căzuţi nu m-a părăsit niciodată. O am şi astăzi vie 
în faţa ochilor mei” (Ion Antonescu. Citiţi , judecaţi, cu tremur aţi-vă!, 
ed. Ion Ardeleanu şi Vasile Arimia, Editura Tinerama, Bucureşti, 1991, 
p. 18). 

Legenda comportării lui Ion Antonescu la Galaţi în 1907 s-a 
transformat mai apoi în folclor, acreditându-se varianta unei intervenţii 
eneigice, dar fără victime, variantă aflată şi astăzi în circulaţie. La această 
mistificare a contribuit fără îndoială şi biografia oficială a Mareşalului, 
unde se arată că tânărul sublocotenent “a reuşit să potolească spiritele 
fără vărsare de sânge” (vezi textul integral în Ion Antonescu, mareşalul 

României şi războaiele de reîntregire, ediţie Iosif Constantin Drăgan, 
Editura Nagard, Cannaregio Veneţia, 1986, p. 563). 

Date în plus despre acest capitol sunt de găsit la Alex Mihai 
Stoenescu, Armata, mareşalul şi evreii Cazurile Dorvhoi, Iaşi, Odessa , 
RAO International Publishing Company, Bucureşti, 1998, p. 40-44. 
Trecând peste faptul că autorul, din motive care ne scapă, include acest 
episod în capitolul dedicat “Problemei evreilor în România” şi că îl 
agrementează cu consideraţii savante despre folosirea armatei în 
confruntările de stradă cu caracter social (cu premoniţia Stoeneşti ’99), 
reţinem că în urma acţiunii sublocotenentului Ion Antonescu la Galaţi 
au fost înregistraţi 14 morţi şi 9 răniţi. 

Afirmaţia lui Ion Antonescu că a “căzut şi grav bolnav” după 
evenimentele din 1907 nu este, aşa cum ar părea, o figură de stil. 
Memoriul său personal de activitate atestă faptul că în 1907 subloco¬ 
tenentul Antonescu a primit 4 luni de concediu pe motive de sănătate. 
Mai mult, în 1908, el va fi detaşat “în interesul sănătăţii sale” la 
Depozitul de Remontă de la Cislău, unde va rămâne până la admiterea 
în Şcoala Superioară de Război. 

6 După absolvirea Şcolii Superioare de Război, locotenentul (din 
1908) Antonescu a efectuat mai întâi stagiul de încercare în Marele 
Stat Major (1912-1913), a fost avansat căpitan (1913) şi a fost trimis la 
anumitul “Stagiu în armă străină” (adică, o altă armă decât cea în care 
se specializase), pe care l-a efectuat în Regimentul 38 Infanterie (1913- 
1914). 

7 Este vorba de primul război balcanic (octombrie 1912 - mai 1913), 
purtat între “Alianţa Balcanică” (Bulgaria, Serbia, Grecia şi Munte- 
negru) şi Turcia, soldat cu înfrângerea celei din urmă consfiinţită prin 
Tratatul de .pace de la Londra (30 mai 1913) 

8 Atât Ion Antonescu, cât şi Constantin Pantazi au fost notaţi 
deosebit de laudativ de comandanţii lor pentru prestaţia de pe câmpurile 
de luptă din Bulgaria, ceea ce confirmă în mare parte relatările autorului. 
Astfel, maiorul Marcel Olteanu, şeful de stat major al Diviziei 2 
Cavalerie, scria despre Ion Antonescu: “Străbătând fără preget, în timpul 
nopţilor, pe vreme rea şi izolat, regiuni înţesate de comitagii, mi-a dovedit 
că posedă în cel mai înalt grad calitatea de căpetenie a ofiţerului de 
cavalerie şi stat-major: «Curajul în singurătate» [...] Mult simţ naţional 

şi excelent patriot [...] cu un asemenea om se poate întreprinde orice”. 
La rândul său, locotenent-colonelul Constanţinidi, comandantul Regi¬ 
mentului 11 Roşiori, consemna în foaia calificativă a locotenentului 
Constantin Pantazi: “Este un ofiţer ce nu cunoaşte frica, de o temeritate 
împinsă până la exces. [...] o fire impulsivă sub un aspect calm, însă cu 
un surplus de eneigie fizică şi intelectuală”. 

9 Ion Antonescu a primit, la propunerea generalului Mustaţă, 
“Virtutea Militară”, cea mai înaltă distincţie militară a vremii. Propus 
pentru “Coroana României”, clasa a V-a, Constantin Pantazi a primit, 
după cum este înscris în dosarul său personal, “Steaua României”, clasa 
a V-a. 

10 Numirea ca şef al Biroului operaţii din Statul Major al Corpului 
4 Armată s-a produs în aprilie 1915. în răstimpul 1914-1915, Ion 
Antonescu a comandat Escadronul de elevi al Şcolii Speciale de 
Cavalerie. 

11 în anii 1895-1901, Constantin Prezan (1861-1943), pe atunci 
locotenent-colonel, a făcut parte din Statul Major Regal, îndeplinind 
funcţia de aghiotant al prinţului moştenitor Ferdinand. 

12 Despre “duumviratul Prezan-Antonescu” vezi pe larg la Ion 
Pavelescu, Adrian Pandea, Eftimie Ardeleanu, Pwba focului . Ultima 
treaptă spre Marea Unire , Editura Globus, Bucureşti, 1991, p. 29-85. 

13 Formulare ambiguă. Generalul Prezan a fost iniţial numit 
comandant al Armatei 1 (5/18 noiembrie 1916), el preluând şefia Marelui 
Cartier General la 6/19 decembrie 1916. 

14 Colonelul Alexandru Sturdza, comandantul Brigăzii 7 Mixte - 
de altfel, un ofiţer foarte capabil, care-1 comandase şi pe Ion Antonescu 
în Şcoala de ofiţeri - a dezertat la 6 februarie 1917. Vezi, pe larg, cea 
mai recentă contribuţie la studiul acestui caz, Glenn E. Torrey, When 
Treason was a Crime . The Case of Colonel Alexandru Sturdza of 
Romania , The Emporia State Research Studies, voi. XXXIX, Fall 1992, 
No. 1. 

15 Ion Antonescu avea să aducă mai târziu câteva precizări despre 
rolul Misiunii Militare Franceze: “Totuşi, au fost unii, pe care-i ţin cu 
profund dispreţ înaintea ochilor, care au spus până şi subalternilor lor 
că nu eu, ci francezii au condus operaţiunile noastre. 

Adevărul este că singurul birou în care nu au fost consilieri francezi, 
pentru că - cu toate presiunile făcute de generalul Berthelot pe lângă 
Rege şi generalul Prezan - ne-am opus, a fost Biroul operaţiilor din 
M.C.G.” (Ion Antonescu. Citiţi, judecaţi, cutremuraţi-vă! y p. 11) 

16 Ofensiva Armatei 1 române trebuia să se declanşeze în zona 
Nămoloasa la 13/26 iulie 1917, dar ea a fost contramandată după pregă¬ 
tirea de artilerie în condiţiile descrise de generalul Pantazi. 

17 Bătălia de la Mărăşeşti s-a declanşat la 24 iulie/6 august 1917. 

18 în realitate, nu a fost vorba de o conferinţă, ci de o serie de 
convorbiri la Hughes (un teleimprimator) între Prezan şi Antonescu, 
pe de-o parte, şi generalul Eremia Grigorescu, abia numit comandant 
al Armatei 1. După război s-a iscat o adevărată polemică în legătură cu 
paternitatea deciziei de rezistenţă. în general, gloria a revenit generalului 
Grigorescu, dar în 1927, într-un memoriu adresat Marelui Stat Major, 
Prezan a susţinut că ordinul de rezistenţă a fost transmis de el în 
dimineaţa zilei de 31 iulie / 13 august 1917 (vezi pe larg la I. Pavelescu, 
A. Pandea, E. Ardeleanu, op. cit., p. 74-80). Mult mai târziu, Antonescu 
a descris evenimentele în mod asemănător cu Prezan, dar şi-a revendicat 
rolul principal: “Când mi s-a cerut să traduc în ordin această hotărîre 
(de retragere de la Mărăşeşti - n. «.), am obiectat cu brutalitate: «Dacă 
ne ridicăm de la Mărăşeşti nu ne mai oprim nici la Nistru. La Mărăşeşti 
trebuie să învingă sau să moară poporul român. Altfel piere în dezonoare. 
Eu nu redactez şi nici nu contrasemnez ordinul de retragere». Trântind 
uşa şi coborând la Hughes , am redactat, am sunat pe generalul Prezan 
şi am transmis, martori fiind Condeescu şi Filimon, cunoscutul ordin 
de rezistenţă pe loc până la moarte” (Ion Antonescu. Citiţi, judecaţi, 
cutremuraţi-vă! , p. 12-13). 

19 Vizita la Petrograd şi Moghilev (unde se găsea “Stavka”) a avut 
loc în aprilie 1917. 

20 Este cert că Rakovski nu se găsea la Iaşi în acele zile, agitaţia 
trupelor ruseşti bolşevizate fiind condusă de Rosâl, un cunoscut 

-s“revoluţionar”. Consiliul de Miniştri în care s-a hotărât dezarmarea 
trupelor ruseşti de la Socola a avut loc în noaptea de 8/21 spre 9/22 
decembrie şi la el a participat şi generalul Prezan. Ulterior, atât Prezan, 
cât şi Antonescu şi-au asumat rolul decisiv în determinarea acestei poziţii 
a Regelui şi a guvernului Brătianu, deşi relatările lui I.G. Duca, martor 

ocular al Consiliului, nu confirmă nici una din versiuni. Vezi Ion 
Antonescu. Citiţi,..., p. 12; Constantin Kiriţescu, Istoria războiului 
pentru întregirea României. 1916-1919, voi. II, Editura Ştiinţifică şi 
Enciclopedică, Bucureşti, 1989, p. 206. I.G. Duca, Memorii, voi. IV 
Războiul, partea a Il-a (1917-1919), ediţie Stelian Neagoe, Editura 
Machiavelli, Bucureşti, 1994, p. 44-54. 

21 Armistiţiul pe frontul român s-a încheiat la 26 noiembrie / 9 
decembrie 1917,*la Focşani. Consiliul de Miniştri din 22 noiembrie / 5 
decembrie 1917 în care s-a decis această soluţie, impusă de poziţia 
guvernului bolşevic al Rusiei şi de situaţia de pe front, a fost departe de 
a fi “dramatic”, cel puţin în versiunea lui I.G. Duca (op. cit., p. 19-21). 
Pantazi se referă la un consiliu precedent, din 18 noiembrie /1 decembrie 
1918, când s-a discutat, de principiu, care urma să fie poziţia României 
(vezi I.G. Duca, op. cit., p. 17; Mareşal Alexandru Averescu, Notiţe 
zilnice din război, voi. II, 1916-1918 (Războiul nostru), ediţie E. 
Ardeleanu şi Adrian Pandea, Editura Militară, Bucureşti, 1992, p. 209- 
210 ). 

Demisia guvernului Brătianu a survenit la 25 ianuarie 1918, după 
ce Centralii au denunţat armistiţiul de la Focşani şi au impus începerea 
negocierilor de pace. 

22 Referinţă la Pacea de la Bucureşti de la 24 aprilie / 7 mai 1918, 
impusă României de Puterile Centrale. 

23 Despre “duelul” Averescu-Prezan, susţinut în paginile ziarelor 
“îndreptarea” şi, respectiv, “Mişcarea”, vezi î. Pavelescu, A. Pandea, 
E. Ardeleanu, op. cit., p. 42 şi urm. 

24 Ion Antonescu a fost ataşat militar la Paris (1922-1923) şi apoi 
la Londra şi Bruxelles (1923-1926). 

25 Despre acest subiect, vezi pe larg Valeria-Florin Dobrinescu, 
Plata şi răsplata istoriei. Ti tul eseu, Antonescu şi relaţiile angîo-române 
din anii '20, Editura Neuron, Focşani, 1995. 

26 Ion Antonescu a comandat Şcoala Specială de Cavalerie de la 
Sibiu în anii 1920-1922. După reîntoarcerea de la Londra, suspectat de 
“carlism”, el a rămas câteva luni în controalele Centrului de Instrucţie 
al Cavaleriei, până când, în 1927, a reuşit să ia comanda Regimentului 
9 Roşiori “prin luptă”. 

27 Accidentul din manejul Şcolii de la Sibiu s-a petrecut la începutul 
anului 1921. într-un memoriu din 13 ianuarie 1928: “In timpul acela a 
survenit gravul meu accident de pe cal, de pe urma căruia am avut 
fractura bazei craniene cu consecinţe imediate: pierderea echilibrului, 
paralizia feţei şi a mâinii drepte, nistagmus şi pierderea completă a 
auzului urechii drepte.” {Ion Anton eseu. Cariera militară. Scrisori 
inedite , ediţie general-maior Mircea Agapie, cpt. R1 dr. Jipa Rotam, 
Editura Academiei de înalte Studii Militare, Bucureşti, 1993, p. 88). 

28 Ion Antonescu a comandat Regimentul 9 Roşiori în 1927, iar în 
răstimpul 1930-1931 s-a aflat, succesiv, la comanda Brigăzilor 5, 8 şi 6 
Cavalerie. 

29 Funcţie deţinută între aprilie 1930 şi octombrie 1931 de generalul 
Condeescu. 

30 Generalul Ion Antonescu a fost şef al Marelui Stat Major, “cu 
delegaţie”, între 1 decembrie 1933 şi 11 decembrie 1934. 

31 Ion I.C. Brătianu a încetat din viaţă la 24 noiembrie 1927. 

32 Generalul Paul Angelescu. 

33 Despre episodul demisiei lui Ion Antonescu, vezi Ion Antonescu. 
Cariera militară. Scrisori inedite , p. 126-134; Larry L. Whtts, op. cit., 
p. 114-128. 

34 Antonescu a condiţionat prezenţa sa în guvern de garanţia că 
guvernul Goga-Cuza nu va reorienta politica României spre Germania. 

35 Aluzie, probabil, la pactul Molotov-Ribbentrop, semnat la 23 
august 1939, la Moscova. 

36 Au fost două note ultimative ale guvernului sovietic, în 26 şi 27 
iunie. Despre raportul de forţe şi desfăşurarea evacuării Basarabiei şi 
nordului Bucovinei, vezi Armata română în al doilea război mondial , 
voi. I: Eliberarea Basarabiei şi a părţii de nord a Bucovinei, Editura 
Militară, Bucureşti, 1996, p. 19-28. 

37 Vezi textul memoriului în Pe margineaprăpastiei. 21-23 ianuarie 
I941 y voi. I, Bucureşti, 1942, p. 35-63. 

38 Vezi articolul O poveste cu crocodil , publicat de Nicolae Iorga 
în “Neamul românesc” din 27 ianuarie 1940 (N. Iorga, Ultimele , ediţie 
Stelian Neagoe, Editura “Scrisul românesc”, Craiova, 1978, p. 60). 

# 39 Nici P.N.L., nici P.N.Ţ. nu au participat la constituirea guver¬ 

nului din 14 septembrie 1940, ci numai au permis participarea anumitor 
personalităţi să ia parte la guvernare în calitate de “tehnicieni”. George 
Cretzianu, devenit ministru al Finanţelor, nu era angajat politic, iar 
Mircea Cancicov a preluat portofoliul Economiei Naţionale abia la 10 
noiembrie 1940. In schimb, Alexandru Cretzianu (liberal) a fost numit 
secretar general la Ministerul Afacerilor Străine, iar Dimitrie Gerota 
(P.N.Ţ.) secretar general la Ministerul Justiţiei. 

40 întrevederea Hitler-Antonescu a avut loc la 14 ianuarie 1941, la 
Berghof. 

41 Hitler l-a informat personal pe Antonescu despre planul 
“Barbarossa” şi rolul rezervat armatei române abia la 12 iunie 1941, în 
cursul întrevederii de la Miinchen. Totuşi, alte surse indică faptul că 
încă de la sfârşitul lui decembrie 1940, generalul Erik Hansen, şeful 
Misiunii Militare Germane în România, la ordinul lui Hitler, l-a avertizat 
verbal pe Ion Antonescu despre liniile generale ale planului “Barba¬ 
rossa”. Acesta este, probabil, motivul pentru care la Berghof, la 14 
ianuarie 1941, Antonescu l-a anunţat pe Fiihrer despre dorinţa României 
de a participa cu toate forţele sale la acţiunea militară, în cazul în care 
Rusia ar ataca; vezi Andreas Hillgruber, Hitler, Regele Carol şi mareşalul 
Antonescu. Relaţiile germano-române (1938-1944), Editura Humanitas, 
Bucureşti, 1994, p. 29. 

42 Despre desfăşurarea rebeliunii legionare, vezi în special Pe 
marginea prăpastiei, voi. I şi II, Bucureşti, 1942; Aurică Simion, 
Regimul politic din România în perioada septembrie 1940 - ianuarie 
1941 , Editura Dacia, Cluj-Napoca, 1976, p. 244-294; Cristian Tfoncotă, 
Eugen Cristescu. Asul serviciilor secrete româneşti. Memorii, mărturii, 
documente , Editura Roza Vânturilor, Bucureşti, 1994, p. 187-197. 

43 Iosif Iacobici a ajuns până la gradul de maior în armata austro- 
ungara. A fost integrat în armata română la 10 decembrie 1918. Vezi 
pe larg Şefii Marelui Stat Major român. 1941-1945. Destine la răscruce , 
Editura Militară, 1995, p. 75-80. 

44 “Adunarea obştească plebiscitară a naţiunii române” a fost primul 
plebiscit organizat de Ion Antonescu şi s-a desfăşurat între 2 şi 5 martie 
1941. 

45 întrevederea lui Antonescu cu Hermann Goering a avut loc la 5 
martie 1941. 

46 Până la această dată, nu este atestată documentar nici o 
întrevedere Hitler-Antonescu în mai 1941, ci numai cea de la Munchen 
din 12 iunie 1941. 

47 Sosirea generalului Eugen von Schobert, comandantul Armatei 
11 germane, în România a fost notificată lui Ion Antonescu de ministrul 
Germaniei la Bucureşti, Manffed von Killinger, la 23 mai 1941. 

48 Informaţia este plauzibilă, din moment ce, în timpul procesului 
din mai 1946, mareşalul Ion Antonescu a declarat că încă de la 9 sau 10 
iunie 1941 Manffed von Killinger l-a anunţat - neoficial - despre faptul 
că ofensiva Wehrmachtului împotriva U.R.S.S. urma să se declanşeze 
la 22 iunie 1941 (vezi Procesul mareşalului Ion Antonescu. Documente , 
ediţie Marcel-Dumitru Ciucă, voi. 1, Editurile Saeculum I.O. şi Europa 
Nova, Bucureşti, 1995, p. 239). 

49 Mai târziu, în timpul procesului din 1946, Ion Antonescu a 
accentuat asupra faptului că acţiunea militară a României din iunie 
1941 era o “urmare” a agresiunilor pe care le suferise cu un an înainte. 
Despre modul în care a fost receptată poziţia României la Moscova, 
vezi Grigore Gafencu, Jurnal. Mai 1940-iulie I942 y ediţie Ion Ardeleanu 
şi Vasile Arimia, Editura Globus, Bucureşti, [f. a.], p. 153-200. 

50 Este adevărat că generalul Iosif Iacobici nu a compărut în aşa- 
numitul “proces al trădării naţionale” din 6-17 mai 1946, probabil 
datorită conflictului sau cu Antonescu declanşat în ianuarie 1942. Dar 
ceea ce nu avea cum să ştie Pantazi la data la care îşi scria lucrarea, era 
că Iacobici avea să fie condamnat în ianuarie 1949 la 8 ani temniţă grea 
şi 10 ani degradare civică. 

51 Divizia 8 Infanterie. 

52 Corpul 5 Armată. 

53 Despre evenimentele de la Iaşi din 28-29 iunie 1941, vezi Larry 
L. Watts, op. cit. y p. 397-408; Aurel Careţki, Maria Covaci, Zile 
însângerate la Iaşi (28-30 iunie 1941), Editura Politică, Bucureşti, 1978; 
Mihai Pelin, Minciunile lui Malaparte , în Antonescu, Mareşalul 
României şi războaiele de reîntregire, ed. cit., p. 574-578; Cristian 
Troncotă, op. cit., p. 200-201, 281-283. 

54 Decretul de înălţare la rangul de mareşal şi cel de conferire a 
Ordinului “Mihai Viteazul”, clasa I, au fost semnate de regele Mihai la 
21 august 1941. 

55 Schimbul de mesaje Hitler-Antonescu în privinţa angajării 
armatei române la est de Nistru, în Antonescu-Hitler. Corespondenţă 
şi întâlniri inedite (1940-1944) y ediţie V. Arimia, I. Ardeleanu, Ştefan 
Lache, voi. I, Editura Cozia, Bucureşti, 1991, p. 115-120. 

56 La 9 septembrie 1941. 

57 Accidentul de la Baden s-a produs la 17 septembrie 1941. 

58 Divizia 7 Infanterie. 

59 Contraofensiva sovietică asupra frontului deţinut de Armata 3 
română la nord de Marea de Azov, în zona Melitopol-Balki, s-a 
desfăşurat între 25 şi 29 septembrie 1941. După ce manevra Grupului 
Blindat german comandat de generalul Ewald von Kleist a pus în derută 
trupele sovietice, acestea au fost anihilate de Armata 3 română şi 
Corpurile 30 Armată şi 49 Munte germane în “bătălia de nimicire” 
purtată între 2 şi 10 octombrie 1941. 

60 La ofensiva Armatei 11 germane pentru pătrunderea în Crimeea 
a luat parte Corpul de Munte român, având în subordine Brigăzile 1 
Munte şi 8 Cavalerie. Brigada 4 Munte română a fost dirijată în Crimeea 
la 12 noiembrie 1941. Despre operaţiile armatei române în Crimeea, 
vezi Adrian Pandea, Eftimie Ardeleanu, Românii în Crimeea. 1941- 
1944 , Editura Militară, 1995. 

61 Atentatul s-a produs la 22 octombrie 1941 şi s-a soldat cu 135 
morţi şi răniţi (ofiţeri, subofiţeri, trupă şi civili, români şi germani). în 
schimb, în legătură cu numărul victimelor represaliilor, s-au avansat 
de-a lungul timpului cifre care merg de la 225.000 - cum susţine 
mareşalul Ion Antonescu că a fost obligat să semneze un “protocol” în 
timpul captivităţii sale în U.R.S.S. - la 2.200 (vezi Constantin I. 
Kiriţescu y România în al doilea război mondial, Ediţie Gheoighe Buzatu, 
voi. II, Editura Univers Enciclopedic, Bucureşti, 1995, p. 57). Toate 
sunt, însă, aproximaţii, o cifră reală fiind imposibil de extras din 
documentele româneşti şi străine, cel puţin până la această dată. Vezi şi 
Alex Mihai Stoenescu, op. cit., passim. De aceea, cifra avansată de 
Constantin Pantazi trebuie privită cu prudenţă. în timpul procesului 

din mai 1946, mareşalul Ion Antonescu susţinea că tocmai Pantazi fusese 
acela care îl anunţase, în iulie 1944, despre rezultatul real al represaliilor 
(vezi Procesul mareşalului Antonescu. Documente , ed. cit., voi. 1 , p. 
205-206). 

62 La acea dată comandant al Corpului 2 Armată, ulterior coman¬ 
dant al Armatei 1, judecat şi condamnat la moarte - sentinţă comutată 
în închisoare pe viaţă - în primul proces “al criminalilor de război”, 
desfăşurat la Bucureşti în mai 1945. 

63 Atunci comandant secund al Diviziei 10 Infanterie (ulterior, 
comandant al acestei mari unităţi), numit imediat după atentatul din 
22 octombrie comandant al garnizoanei Odessa. în procesul din mai 
1945, condamnat la moarte, sentinţă comutată în închisoare pe viaţă. 

64 Cifra totală a prizonierilor sovietici din lagărele româneşti a fost 
de 82.090, dintre aceştia 13.682 au fost repatriaţi înainte de 23 august 
1944, 59.856 după 23 august 1944, 5.521 au decedat în timpul detenţiei, 
iar 3.331 au evadat. 

Mareşalul Ion Antonescu afirma că a eliberat din lagăre, la cererea 
lor, 75.000 de soldaţi şi 5.000 ofiţeri sovietici, care pretindeau că sunt 
originari din Transnistria. Mai târziu, parte din ei au fost reintemaţi 
datorită implicării lor în mişcarea de partizani (vezi Procesul mareşalului 
Ion Antonescu, ed. cit., voi. II, p. 173). 

Trebuie subliniat însă că, în pofida alegaţiilor de după război, 
Transnistria a avut o situaţie privilegiată pe timpul administraţiei 
româneşti. Rezultatele economice obţinute au fost atât de bune încât, 
după război, “Rând Corporation” (americană) a publicat în 1956 o 
cercetare întreprinsă de un cunoscut sovietolog, A. Dallin, şi intitulată 
Odessa 1941-1944. Studiul, foarte consistent, analiza situaţia Trans- 
nistriei în 1941-1944, cu accent pe aspectul economic, din perspectiva 
primei experienţe, reuşită şi concludentă, de trecere de la economia 
socialistă dirijată la economia de piaţă. 

65 Adjutantul lui Hitler era maior Gerhard Engel. Vezi textul 
scrisorii aduse de el în Antonescu-Hitler. Corespondenţă şi întâlniri 
inedite (1940-1944 ), ed. cit., voi 1, p. 154-158. 

66 Despre afacerea “oiganizaţiei” conduse de inginerul Popovici şi 
Rică Geoigescu, vezi pe larg la Cristian Troncotă, op. cit., p. 412-422. 

67 în cadrul tentativei sovietice de recucerire a Crimeei, după ce la 
26 noiembrie 1941 Armata 51 a debarcat la Kerci, la 29 decembrie 
Armata 44 a pornit operaţiile împotriva Feodosiei. Vezi, pe larg, la A. 
Pandea, E. Ardeleanu, Românii în Crimeea, p. 179 şi urm. 

68 Generalul conte Hans von Sponeck. 

69 Vezi documentele demiterii generalului Iosif Iacobici în Şefii 
Marelui Stat Major. 1941-1945. Desimi la răscruce , ed. cit., p. 88-110. 

70 Vizita în Crimeea evocată de Pantazi a avut loc în perioada 3-6 
aprilie 1942. 

71 Probabil, o confuzie. Divizia 18 Infanterie sosise în Crimeea 
încă din ianuarie 1942. In aprilie 1942 a fost introdusă pe frontul din 
Crimeea Divizia 19 Infanterie. Generalul Radu Băldescu era, însă, 
comandantul Diviziei 18 Infanterie. 

12 Operaţia de urmărire a trupelor sovietice din Peninsula Kerci 
s-a desfăşurat între 8 şi 14 mai 1942. Asediul Sevastopolului, început 
la 2 iunie 1942, s-a în'* teiat la 1 iulie 1942, întreaga peninsulă fiind în 
stăpânirea trupelor germane şi române la 4 iulie 1942. Vezi, pe laig, A. 
Pandea, E. Ardeleanu, op. cit., p. 222-282. 

73 Vizi.a în Crimeea a regelui Mihai a avut loc la începutul lunii 
august 1942. 

74 Generalul Hermann Hoth comanda la acea dată Armata 4 
Blindată germană, în subordinea căreia se găsea, temporar, Divizia 20 
Infanterie română. 

75 La acea dată, generalul Eberhard von Mackensen comanda 
Corpul 3 Blindat, avangarda Armatei 1 Blindate germane comandate 
de generalul Ewald von Kleist. Von Mackensen va prelua comanda 
armatei abia în noiembrie 1942. 

76 Iniţial, în Cuban şi Caucaz, au luptat Diviziile 5, 6, 9, Cavalerie 
şi Divizia 4 Munte, iar Divizia 2 Munte s-a găsit în subordinea Armatei 
1 Blindate germane. Ulterior, în operaţiile din această zonă au fost 
folosite şi alte mari unităţi (Diviziile 1 şi 3 Munte, 10 şi 19 Infanterie). 

77 Asupra compunerii Armatelor 3 şi 4 române şi, în general, a 
desfăşurării bătăliei de 1a Stalingrad vezi pe larg Adrian Pandea, Ion 

Pavelescu, Eftimie Ardeieanu, Românii la Stalingrad. Viziunea româ¬ 
nească asupra tragediei din Cotul Donului şi Stepa Calmucă , Editura 
Militară, Bucureşti, 1992, p. 227 şi urm. 

78 Este vorba de Divizia 22 Blindată germană, comandată de 
generalul Ferdinand Heim. 

79 Aluzie la faptul că generalul Lascăr a revenit în ţară, în 1945, în 
fruntea celei de-a doua divizii de voluntari, “Horia, Cloşca şi Crişan”. 
A fost apoi ministru al Apărării Naţionale între noiembrie 1946 şi 
decembrie 1947. 

80 Generalul Andrei A. Vlasov, comandantul Armatei 2 de şoc 
sovietice, a căzut prizonier în vara lui 1942 în timpul luptelor pentru 
“punga” de la Demiansk. în prizonierat, a constituit o “Armată de 
Eliberare” a Rusiei de comunism. Predat de americani autorităţilor 
sovietice, a fost executat în august 1946. 

81 Polemica lui Şteflea cu Hauffe a avut loc la 23 noiembrie 1942, 
ora 21, iar prezenţa lui Pantazi este confirmată de raportul înaintat de 
generalul german la 25 noiembrie 1942 (vezi Friedrich Paulus, 
Stalingrad, ediţie Walter Gorlitz, Aldo Garzanti Editore, Milano, 1973, 
p. 247-250). 

82 Vezi textul scrisorii din 9 decembrie 1942, în A. Pandea, I. 
Pavelescu, E. Ardeieanu, op. cit., p. 384-396. 

83 Despre acest episod vezi mai ales relatările lui Eugen Cristescu 
în Cristian Troncotă, op. cit., p. 195-196, 369-370. 

84 Despre “manevra” lui Mihai Antonescu, vezi şi Radu R. Rosetti, 
Pagini de Jurnal , ediţie C. Popişteanu, M. Ştefan, I. Ursu, Editura 
Adevărul, Bucureşti, 1993, p. 217-218. 

85 Este vorba de întrevederea Hitler-Antonescu desfăşurată la 12- 
13 aprilie 1943, la Klessheim (Salzburg). 

86 Vezi şi relatarea lui Radu R. Rosetti {op. cit., p. 232-233) despre 
conferinţa ţinută la Şcoala Superioară de Război, în aprilie 1943. în 
opinia lui Rosetti, expunerea lui Mihai Antonescu i-a conferit acestuia 
“o nouă virginitate”. 

87 Evacuarea trupelor române şi germane din Peninsula Taman 
(operaţia “Krimhild”) s-a desfăşurat între 15 septembrie şi 9 octombrie 

1943. Au ajuns în Crimeea 227.484 militari, 28.486 civili, 72.889 cai, 
21.230 automobile, 1.815 tunuri etc. 

88 Vezi intervenţiile lui Antonescu pentru salvarea trupelor române 
din Crimeea, în A. Pandea, E. Ardeleanu, Românii în Crimeea, ed. cit., 
p. 287 şi urm. 

89 General Hugo Schwab comanda din octombrie 1943 Corpul de 
Munte. 

90 Conferinţa de la Teheran s-a desfăşurat între 28 noiembrie şi 1 
decembrie 1943. 

91 întrevederea Hitler-Antonescu la care se referă Pantazi este cea 
din 23-24 martie 1944, de la Klessheim. 

92 înlocuirea feldmareşalilor Erwin Manstein şi E. von Kleist de la 
comanda Grupurilor de armate “Sud” şi respectiv “A” s-a produs la 30 
martie 1941. 

93 De aceleaşi bune aprecieri s-a bucurat von Kleist şi din partea 
generalului Petre Dumitrescu, comandantul Armatei 3 române. Vezi 
textul telegramei lui P. Dumitrescu, în Adrian Pandea, Eftimie Arde¬ 
leanu, Adio ; domnule feldmareşal , în “Viaţa armatei”, nr. 4/1994. 

94 La 6 aprilie 1944, Grupul de armate “A” a fost redenumit 
“Ucraina de Sud” şi reorganizat pe două grupări de armate: “Dumi¬ 
trescu”, cu Armatele 3 română şi 6 germană, şi “Wohler”, cu Armatele 
4 română şi 8 germană. Compunerea Grupului era completată de Armata 
17 germană, aflată în Crimeea. 

95 Ultimatumul generalului Henry Maitland Wilson a fost transmis 
la Bucureşti, la 22 martie 1944, la care mareşalul a răspuns la 2 aprilie 

1944. 

96 Despre odiseea retragerii din Crimeea, vezi pe larg A. Pandea, 
E. Ardeleanu, Românii în Crimeeal, ed. cit., p. 329-434. 

97 în timpul procesului din mai 1946, generalul Pantazi a încercat 
să obţină din partea lui Mihai Antonescu o confirmare a iniţiativei sale. 
Mai vechea şi statornica animozitate dintre cei doi nu numai că l-a 
împiedicat pe fostul vicepreşedinte al Consiliului de Miniştri să 
autentifice versiunea lui Pantazi, dar l-a determinat să afirme că acesta 

“nu i-a făcut un serviciu Mareşalului Antonescu, întârziindu-1 în 
hotărârea pe care cred că era bine să o ia pentru încheierea războiului şi 
prezentând ca dorinţă şi voinţă a armatei altceva decât ceea ce, în 
realitate, voia armata ţării” {Procesul mareşalului Antonescu . Docu¬ 
mente , ed. cit., voi. 1, p. 284-295). “Tinil” lui Pantazi asupra lui Mihai 
Antonescu, tot mai viu spre finalul “Memoriilor” sale, capătă o explicaţie 
în plus... 

98 Potrivit generalului Ilie Şteflea, începând cu 23 iunie 1944, 
Grupul de Armate “Ucraina de Sud” a retras de pe frontul din Moldova 
7 divizii blindate, 4 divizii de infanterie şi 2 brigăzi tunuri de asalt, 
(vezi Şefii Marelui Stat Major Român . 1941-1945 , ed. cit., p. 152-153) 

99 Despre ultima întâlnire Hitler-Antonescu (Rastenburg, 5 august 
1944), vezi nota dictată de mareşalul Antonescu şi stenograma întocmită 
de Paul Schmidt în Hitler-Antonescu . Corespondenţă şi întâlniri inedite . 
1940-1944 , voi. 2, p. 166-194. 

100 Vezi textul însemnărilor lui Ion Antonescu, în Procesul mare¬ 
şalului Antonescu . Documente , ed. cit., voi. 1, p. 49-53. 

101 Conform unui document al Frontului 2 Ucrainean, preluarea 
mareşalului Ion Antonescu s-a produs la 31 august 1944, “operaţia” 
fiind condusă de generalul Tevcenkov, şeful Direcţiei Politice a frontului. 
{Ultimele zile ale mareşalului Ion Antonescu, “Caietele Magazin istoric”, 
nr. 1, p. 6) 

Abakumov, Victor Semionovici, general-colonel: 324, 325, 338. 
Abganerovo: 195, 201. 

Abin, râu: 216. 

Abinskaia: 216, 217. 

Abisinia: 67. 

Abrau, lac: 244. 

Abvensleben, general: 197, 

Adjud, oraş: 225, 265-267, 277, 307. 

Africa: 29, 191, 205, 219, 226, 246, 247, 256, 257. 

Agadir: 29, 

Aisne, râu: 43. 

Aksai: 201. 

Alba Iulia, navă: 284. 

Alba Iulia, oraş: 97. 

Albenza: 38. 

Albeşti, sat: 138. 

Aldea, Aurel, general: 310, 311, 317, 318. 

Alexandria, oraş în Egipt: 205, 256. 

Alexandru al II-lea, ţar: 52, 185, 

Alexandru Macedon: 10, 

Alexianu, Gheoighe, profesor: 158, 183, 340, 342. 

Aliaţi (vezi şi Anglia, Franţa, America): 168, 260, 268. 

Alsacia: 29. 

Aluşta: 172, 173, 176, 185, 251. 

America (Statele Unite ale Americii): 30, 55, 90, 98, 118, 168, 205, 
225, 255, 269, 280. 

Anapa: 178. 

Angelis, de, general: 237. 

Angereau, general: 38. 

Anglia: 29-32, 51, 52, 56, 62, 69, 73, 90, 98, 118, 128, 168, 169, 205, 
224, 225, 260-262, 269-271, 280, 291, 333, 334, 342. 

Ankara: 302, 303, 313. 

Anschluss : 68, 71. 

Antanta (vezi şi Aliaţi): 69. 

Anton, Constantin, general: 294. 

Antonescu, Dumitru, colonel: 5. 

Antonescu, Ilie, colonel: 5, 6. 

Antonescu, Ion, căpitan: 1-3. 

Antonescu, Ion, mareşal, Conducătorul Statului Român: 1-22, 24-28, 
31, 33-38, 41, 42, 45-51, 53-62, 64-67, 69-72, 78, 81-115, 117-144, 
146-174, 181-191, 193, 194, 197-201, 204-208, 210, 211, 214, 218- 

223, 226-228, 232-235, 238-244, 246-249, 253, 254, 258, 259, 261- 

269, 271, 275-283, 285-287, 289-300, 302-310, 312-337, 339-342. 
Antonescu, Maria: 126, 181, 302, 341. 

Antonescu, Mihai (Ică), vicepreşedintele Consiliului de Miniştri: 81, 
83, 88, 90, 93, 96, 107, 114, 117, 122, 126, 131, 132, 137, 138, 140, 

144, 148-150, 154, 155, 157, 159, 167-170, 183, 193, 197-201, 207, 

220-222, 234, 235, 238-243, 246, 249, 259, 260, 262, 265, 268-270, 
281, 286, 293, 295, 297, 300, 302, 303, 305-307, 309, 312-316, 318, 
319, 321-333, 336-338, 340, 342. 

Anzio: 257, 258. 

Arbore, Ion, general: 210. 

Arciz: 154. 

Arcul de Triumf, în Bucureşti: 159. 

Ardeal: vezi Transilvania. 

Aigeş, râu: 36, 183. 

Aigeşanu, Gheorghe, general: 73, 96, 107. 

Aigetoianu, Constantin, om politic: 63, 71, 73, 106, 154. 

Armata Roşie: 74, 79, 118, 220, 223, 224. 

Asachi, Gheorghe, Şcoala Politehnică: 155. 

Asia: 29, 243. 

Asia Mică: 29. 

Astrahan: 205. 

Atanasiu, Vasile, general: 283. 

Australia: 29, 30. 

Austria: 28, 29, 31, 33, 52. 

Austro-Ungaria (vezi şi Austria): 33. 


www.dacoromanica.ro 


CU MAREŞALUL PÂNĂ LA MOARTE 359 

Averescu, Alexandru, mareşal: 22, 37-39, 42-44, 46, 48-51, 293. 
Avramescu, Gheorghe, general: 172, 175-180, 184, 187, 188, 192, 304, 
306. 

Avranches: 288. 

Axa (Berlin-Roma-Tokio): 98, 100, 223, 269, 334. 

B 


Bacău, oraş: 39, 104, 305, 306. 

Baden: 40, 145. 

Badoglio, Pietro, mareşal: 246, 247, 263. 

Bakcisarai: 174, 251, 253. 

Baku: 191, 205, 213. 

Balaban, colonel: 308, 309. 

Balaklava: 192, 250. 

Balbo, Italo: 73. 

Balcani: 18, 19, 24, 29. 

Balta, localitate în Transnistria: 148. 

Banat: 129. 

Baranga, colonel: 5, 8, 9. 

Baranga, doamna (Liţa): 5, 10, 11, 11, 15, 341. 

Basarabia: 5, 18, 42, 51, 52, 75-80, 90, 109, 116, 117, 132, 137, 139, 
150-155, 157, 191, 224, 230, 232, 261, 264, 266, 275-277, 285, 292, 
294, 304, 305, 307, 313, 319, 330, 333-335, 340. 

Batumi: 191, 205, 213. 

Bayne, maior 274. 

Bârlad, oraş: 323. 

Bârzotescu, Laurenţiu, general: 167. 

Bălan, Nicolae: vezi Nicolae Bălan. 

Bălăceanu, boier român: 52. 

Bălănescu, general: 253. 

Băldescu, Radu, general: 184, 185, 192. 

Bălţi, oraş: 152-154, 323. 

Băneasa, comună, lac: 138, 241. 

Băneasa , releu: 120. 

Beketovka: 211. 

Belgia: 31. 

Belgorod: 235, 245. 

Bengliu, Ion, general: 96, 107. 

Berdiansk: 165, 192. 

Berlin: 80, 98-100, 110, 114, 117, 144, 155, 223, 233, 238, 239, 241, 
256, 292, 296. 

Berna: 241, 313. 

Berthelot, Henri, general: 41, 54. 

Berthelot, Philippe: 54. 

Bertola, maior: 308. 

Binder, colonel: 232. 

Biniu, insulă: 30. 

Bismark, arhipelag: 29. 

Bismark, Otto von, cancelar: 75. 

Bistriţa , mănăstire: 82, 83. 

Bîank } parc: 138. 

Blocul Partidelor Democratice: 98, 132. 

Bliicher, general: 224. 

Bod y releu: 120. 

Bodnăraş, Emil: 311, 315, 316, 318, 319. 

BoforSy armă: 79. 

Bogdan, George, colonel: 9, 13. 

Boiţeanu, Ion, general: 236. 

Bolgrad, judeţ: 52. 

Bolgrad, oraş: 154. 

Bonaparte y parc: 274. 

Bosfor: 29. 

Bosnia: 29. 

Bragadiru, sat: 36. 

Braşov, oraş: 80, 120, 128, 138, 190, 271, 274, 300, 334. 

Brauchitsch, Walter von, feldmareşal: 166. 

Brăila, oraş: 15, 124, 129, 224. 

Brătescu, Constantin, general: 209. 

Brătescu-Voineşti, Ştefan: 223. 

Brătianu, Constantin (Dinu) I.C., om politic: 82, 88, 132, 154^168, 
223, 240, 267, 307. 

Brătianu, Gheorghe (George), om politic: 235, 242, 307, 308, 313. 
Brătianu, Ion C., om politic: 52, 185. 

Brătianu, Ion (Ionel) I.C., “Sfinxul”, om politic: 32, 37, 42, 45, 46, 47, 
49, 53, 62. 

Brătianu, Vintilă, om politic: 63. 

Bretania, peninsulă: 301. 

Bucovina: 76, 79, 80, 132, 150, 155, 157, 158, 224, 261, 333-335. 
Bucureşti: 2, 3, 18, 25, 31, 36, 37, 39, 40, 43, 44, 60, 78, 79, 83-85, 87, 
100, 102, 103, 111-113, 120, 129-131, 133, 134, 137-147, 149, 158, 

159, 163, 165, 167, 168, 181-183, 188, 190, 193, 198, 199, 204, 207- 

209, 212, 214, 221, 225, 228, 232-235, 245, 249, 252, 253, 265-267, 

271-274, 281, 282, 285, 290, 293, 296, 299, 300, 303, 305, 306, 308, 

319, 321-323, 339. 

Budapesta: 27, 33, 52-54, 225, 268. 

Buftea, oraş: 49. 

Bug, râu: 149, 167, 253, 276. 

Bugaz: 78, 285. 

Bulgaria: 1, 18, 19, 24, 27, 33, 82, 115, 116, 225. 

Biilow, von, general: 166. 

Biilow, doamna von: 65. 

Buonaparte, Laetiţia: 11. 

Buzău, oraş: 39, 97, 135, 298, 321, 323. 

Buzdugan, Gheoighe, om politic: 63. 

c 


Cadrilater: 116. 

Caen: 288, 301, 302. 

Cahul, judeţ: 52. 

Cairo: 191, 205, 269. 

Calafat, oraş: 104. 

Calciu, ziarist: 294. 

Calea Călăraşilor , stradă în Bucureşti: 2, 4, 38, 39. 
Calea Victoriei , stradă în Bucureşti: 83, 84, 119, 121. 
Calinin, Grigore Carpovici, căpitan: 325, 328, 329. 
Calotescu, Gheoighe, general: 158. 

Cambrais: 43. 

Cambronne, general: 48. 

Canalul de Suez: 191, 205, 213. 

Canalul Mânecii: 77, 260. 

Cancicov, Mircea, om politic: 88, 10^ 306. 

Cannae, bătălie: 36. 

Cantemir, Dimitrie, domn român: 51. 

Cantuniar, Cristu, colonel: 192. 

Capşa, George, colonel: 60, 61. 

Caracal, oraş: 104. 

Caramitru, maior: 308. 

Carlyle, Thomas, istoric: 14. 

Carol I, rege: 6, 8, 9, 24, 27, 30, 32. 

Carol II, rege: 61-64, 66-72, 75, 76, 78, 81-84, 87, 92, 98, 105, 133, 
140, 169, 171, 331. 

Carolina, insulă: 285. 

Carp, Gheorghe, general: 232. 

Carp, Petre, om politic: 32, 39, 44. 

Carp, Petre P., căpitan: 39. 

Carpaţi, munţi: 31, 40, 80, 243, 267, 306, 334. 

Castelul Stânca: 304, 323. 

Catargiu, Lascăr , stradă în Bucureşti: 121. 

Catedrala Catolică, în Bucureşti: 293. 

Catedrala Ortodoxă, în Chişinău: 153, 154. 

Caucaz, regiune: 219, 221, 231, 232. 

Câmpina, oraş: 270, 271, 274, 334. 

Câmpulung, oraş: 5. 

Călăraşi, oraş: 319. 

Călăraşi, oraş în Basarabia: 261. 

Călinescu, Armând, om politic: 69, 71, 72, 89. 

Căpriana , mănăstire: 152. 

Ceaga, râu: 78, 266. 

Cealâk, Gheorghe, general: 193, 195, 196, 201, 215, 229, 232, 236, 
250, 253. 

Ceauşu, inginer: vezi Bodnăraş, Emil. 

Cehoslovacia: 62, 68, 71. 

Ceremuş, râu: 156. 

Cernăuţi, oraş: 155-158, 240, 254. 

Cernica y mănăstire: 319. 

Cemîşevskaia; 209, 210. 

Cetatea Albă, oraş: 77, 154. 

Cezar, Caius Iulius: 10. 

Chang-Tung: 29. 

Cherbourg: 288. 

Chiaocincin, insulă: 29. 

China: 29, 30. 

Chişinău, oraş: 72, 76, 77, 146, 152-155, 157, 158, 240, 261, 266, 305. 
Chitila, oraş: 300. 

Chiţcani , mănăstire: 50, 304. 

Christescu, Constantin, general: 14. 

Churchill, Winston, om politic: 259. 

Cir, râu: 208, 210, 212. 

Cireşoaia: 217. 

Cişmigiu , parc: 272. 

Ciuburei: 76. 

Ciupercă, Nicolae, general: 72, 78, 79, 130, 139, 140. 

Ciurea, Tudorancea, general: 244, 248. 

Clemenceau, Georges, om politic: 54. 

Clodius, Karl: 168, 169, 306, 307. 

Codreanu, Comeliu Z., om politic: 69, 71, 72, 89, 106, 107. 
Concordia , rafinărie: 126. 

Constantinescu, Achil, general: 16. 

Constantinescu, Alexandru, om politic: 42. 

Constantinescu, Ata, om politic: 310. 

Constantinescu-Klaps, Constantin, general: 205, 211, 212, 222. 
Constantinide, locotenent-colonel: 23. 

Constantinopol: 29, 51, 52, 261, 262, 271. 

Constanţa, oraş: 249, 270, 271, 274, 284. 

Comeille, Pietre, scriitor: 14. 

Coroamă, Dumitru, general: 84. 

Cotentin, peninsulă: 288. 

Cotwceni , cartier în Bucureşti: 274. 

Cotul Donului: 194, 205. 

Craiova, în Bulgaria: 24. 

Craiova, oraş: 36, 104, 190, 225, 274, 300. 

Cratero, colonel: 16, 17. 

Cretzianu, George, om politic: 88. 

Creţulescu , Biserică: 309. 

Crimeea, peninsulă: 51, 139, 144, 146, 165, 171, 175, 176, 180, 181, 
183-186, 191, 205, 221, 224, 227, 230, 244, 245, 248-250, 253, 276, 
284, 289. 

Cristea, colonel: 222. 

Cristea, Miron: vezi Miron Cristea. 

Cristescu, general: 42. 

Cristescu, Eugen: 294. 

Crucea Roşie: 204, 299. 

Cuban, fluviu: 219, 236. 

Cuban, peninsulă: 205, 215, 218, 221, 221, 226, 227, 229, 230-232, 
235-237, 243-245, 248, 289. 

Cuibul Vulturului: 304. 

Curchi , mănăstire: 152. 

Curentul , ziar: 114, 182. 

Curtea de Argeş, oraş: 199, 200, 293. 

“Curzon”, linia: 75. 

Cuza, A.C., om politic: 68-70. 

Dabija, Nicolae, căpitan: 244. 

Dadilov: 296. 

Dafinescu, colonel: 216. 

Dancovici, locotenent-colonel: 231. 

Danzig: 73. 

Dardanele: 29, 261, 263, 271. 

Davidescu, Radu, colonel: 148, 239, 241, 249, 307. 
Dăscălescu, Nicolae, general: 197. 

Dealul Goţilor: 237. 

Dealul Mare: 78, 225, 266, 267, 304. 

“Decemviri”: 107. 

Delavrancea, Barbu Ştefanescu, scriitor 32. 

Delea Nouă , mahala în Bucureşti: 39, 319. 

Derbetî: 201, 202, 211. 

Diamandi, Constantin, om politic: 46. 

Djankoi: 178, 187, 245, 251. 

Dnepropetrovsk: 165, 167. 

Dobre, Gheorghe, general: 239, 241, 242, 283. 

Dobrescu, Aurel, om politic: 88. 

Dobrogea: 6, 19, 39, 41, 52, 82. 

Dobroieşti, sat: 319, 321, 322. 

Doljeanca: 215. 

Don, fluviu: 194-197, 204, 206, 208, 212, 214, 221, 222. 
Dorohoi, judeţ: 155. 

Douhet, Giulio, general: 73. 

Dragalina, Comeliu, general: 192, 194-196, 201-205, 212. 

Dragalina, Ion, general: 195. 

Dragomir, Nicolae, colonel: 87, 88, 91, 212, 306. 

Dragomirescu, maior: 308. 

Drăgănescu, colonel: 161. 

Dubla înţelegere: 31. 

Duca, I.Gh., om politic: 63, 64, 69. 

Duduta, duduia: 80. 

Dbhesne, general: 38. 

Dumitrache, Ion, general: 196, 251-253. 

Dumitrescu, locotenent-colonel: 308. 

Dumitrescu, Anton, maior: 309, 310, 314. 

Dumitrescu, Petre, general: 139, 143, 181, 184, 205, 207, 209, 210, 
250. 

Dumitrescu, Polihron, general: 285. 

Dumitriu, Romulus, general: 209. 

Duna: 43. 

Dunaieţ, bătălie: 43. 

Dunărea, fluviu: 19, 22, 36, 40, 51, 52, 76, 104, 135, 182, 260. 

E 


Ecaterina cea Mare, ţarină: 51. 

Eftimiu, Constantin, colonel: 143, 215. 

Egipt: 219. 

El-Alamein: 205, 214, 256. 

Elefterescu, Mircea, colonel: 84, 113, 310, 314, 315, 319, 320, 322, 
324, 327, 328, 330, 331, 337. 

Elena, regină: 155, 157, 159, 170, 193, 239, 246, 300. 

Elveţia: 225, 282, 312, 313. 

Erivan, râu: 215. 

Erivenskaia: 215. 

Eros, zeu: 113. 

Erwin, Klaus, locotenent-colonel: 107. 

Essen: 256. 

Estonia (vezi şi Ţările Baltice): 73. 

Europa: 19, 28-30, 52, 55, 68, 117, 243, 258-260, 263. 

Evpatoria: 187, 250. 

Evul Mediu: 320. 
Extremul Orient: 41. 


F 

Fabricius, Wilhelm: 83, 84, 98, 99. 

Falaise: 301, 302. 

Falkenhayn, Erich von, general: 35, 36. 

Faustpatrone , armă: 291. 

Făcăuţi: 283. 

Făgăraş: 189. 

Făleşti, sat: 152, 154. 

Fălticeni, oraş: 157. 

Făurei: 190, 225. 

Feodosia: 176-179. 

Ferdinand I, rege: 8, 9, 12, 13, 22, 37, 39, 45, 47-50, 53, 62, 199, 252, 
293. 

Feteşti: 5, 135. 

Fieseler-Storck , avion: 126, 140, 194, 202, 204, 210, 215, 229. 
Filipescu, Grigore, doamna: 204. 

Filipescu, Nicolae, om politic: 32. 

Filipine: 30. 

Finlanda: 74, 117. 

Flămânda, sat: 49. 

Florenţa: 247. 

Floreşti, sat: 154. 

Foch, Ferdinand, mareşal*. 10, 54, 288. 

Focşani, oraş: 39, 43, 79, 111, 190, 225, 265, 267, 277, 307, 321. 
Foggia: 270. 

Fontenelle, bătălie: 320. 

Ford , automobil: 319. 

Formoza, insulă: 30. 

France, Anatole, scriitor: 325. 

Francisc I, împărat: 48. 

Franţa: 28-32, 41, 46, 51, 52, 62, 66, 68-71, 73, 75, 77, 117, 131, 225, 
259, 260, 262, 288, 301, 302, 333, 334. 

Friederikshaffen: 256. 

Friessner, Johannes, general: 306. 

Frontul Popular: 311. 

Frontul Renaşterii Naţionale: 71. 

Fundaţiile Regale (Fundaţia Carol): 155, 309. 

Fundenii lui Gherase, sat: 2. 

Funk: 144. 


G 

Galaţi, oraş: 5, 9, 13, 79, 130, 225, 265-267, 271, 274, 277, 304, 305, 
307. 

Galiţin: 81, 101, 148, 324-326, 328, 332, 333, 335, 336. 

Gamelin, Maurice, general: 66. 

Gara de Nord\ cartier în Bucureşti: 272. 

Gara de Nord, în Bucureşti: 273. 

Garda de Fier: vezi Mişcarea Legionară. 

Gărdescu, general: 24. 

Genova: 247. 

Georgescu, doamna: 240, 241. 

Georgescu, Octavian, general: 187, 193, 196, 201. 

Georgescu, Valeriu (Rică): 167, 168. 

Germania: 28-31, 33, 44, 46, 51, 52, 64, 67-69, 71, 73, 74-77, 81-84, 
90, 97-100, 104, 111, 114-117, 120, 124, 128, 129, 149, 156, 159, 166, 
168, 169, 182, 184, 193, 197, 213, 218, 221, 223, 225, 226, 239, 246, 
247, 249, 256, 258, 260-263, 266, 268-270, 275, 276, 278-280, 287, 
295-297, 307, 313, 333, 334. 

Gerok, general: 45. 

Ghelmegeanu, Mihail: 106. 

Gheorghiu, Cristache, colonel: 183. 

Gheoighiu, Ermil, general: 227. 

Gherghel, Arpad, comandor: 309, 311. 

Ghervescu, colonel: 216. 

Ghiaţă, Petre: 273, 283, 294, 301, 302. 

Ghiberiun: 215. 

Ghidighici: 142, 154, 240. 

Ghika, Pierre, maior: 47. 

Gigurtu, Ion, om politic: 81-83, 91, 97-100, 105, 106, 140, 154, 334. 
Gingis Han: 10. 

Gioseni: 305. 

Giurgiu, oraş: 126-128, 182, 183. 

Glogojanu, Ion, general: 145. 

Gobbels, Joseph: 144. 

Goga, Octavian, om politic: 68-70, 126. 
Goga, Veturia: 126, 234, 265, 302. 
Golful Persic: 191, 205, 213. 

Goring, Hermann: 127, 144, 145. 
Graţoschi, amiral: 8. 

Grazzioli, general: 193. 

Grecia: 18, 19, 113, 225, 256. 

Grigore IX, papă: 342. 

Grigorescu, Eremia, general: 44-46, 48. 
Grivifa , cartier în Bucureşti: 154. 
Groznîi: 191, 205, 213. 

Gunther, Franklin Mott: 90, 98. 


H 


Hagi Bel: 176. 

Hai Tudor: 174, 185, 186. 

Hamburg: 256. 

Hannibal: 10, 36. 

Hansen, von: 166. 

Hansen, Erik, general: 97, 112, 113, 120, 123, 186, 197, 261, 268. 
Harhas, locotenent-colonel: 216. 

Harkov: 165, 167, 192. 

Hauffe, Arthur, general: 213, 214. 

Herţa: 224. 

Herţegovina: 29. 

Hindenbuig, Paul von Beneckendorff: 10, 36, 43. 

Hitler, Adolf: 67, 68, 71, 72, 99, 100, 104, 110, 115, 116, 121, 127, 
129, 138, 139, 143, 144, 158, 165-167, 185, 191, 198, 205-208, 211, 
214, 215, 221, 226, 228, 230, 233, 238, 239, 241, 245, 248, 249, 268, 
269, 275, 276, 278, 284, 294-298, 307. 

Hoare, Reginald, om politic: 70, 90, 98, 167. 

Hodoş, colonel: 194, 202. 

Hohenzollem, dinastia: 228. 

Hollidt, general: 210, 215. 

Holofem, general: 50. 

Horsch : 251. 

Hoth, Hermann, general-colonel: 201, 203-206, 212. 

Hotin, judeţ: 155. 

Hotin, oraş: 157. 

Hubert de Burgh: 342. 

Hugo, Victor, scriitor: 14, 48. 
Hugues: 120, 135. 


I 


369 


I.A.R ., uzină: 68. 

Iacobici, doamna: 181. 

Iacobici, Iosif, general: 78, 97, 113, 122, 123, 125, 130, 132, 135, 137, 
140-143, 145, 147, 148, 158-160, 181, 182, 239. 

Ialta: 172, 174, 176, 185, 187, 193, 197, 251. 

Iamandi, Victor, om politic: 96, 107. 

Iaşi, oraş: 28, 39, 48, 50, 111, 120, 130, 134, 135, 152, 153-155, 163, 
261, 267, 274, 278, 303, 304, 307, 323. 

Iaşinschi, Vasile: 105. 

Ilasievici, Constantin, general: 62, 78, 87, 93, 106. 

Ilfov, judeţ: 183. 

Iliescu, Dumitru, general: 37. 

India: 205, 261. 

Insulele Neerlandeze: 29, 30. 

loaniţiu, Alexandru, general: 93, 111, 112, 114, 115, 117, 123, 127, 
128, 134, 135, 140-142. 

Ionescu, Emilian, colonel: 309, 311. 

Ionescu, Dumitru (Take), om politic: 32, 37, 42. 

Ionescu, Teodor, general: 215. 

Ionescu-Sinaia, Gheorghe, general: 208. 

Ioiga, Nicolae: 18, 32, 63, 71, 82, 106, 329. 

Ismail, judeţ: 52. 

Italia: 28, 38, 52, 67, 68, 73, 109, 193, 221, 225, 246, 247, 256, 257, 
263, 270, 316. 

Iugoslavia: 109. 

Izium: 192. 

Izvoranu, maior: 285. 


J 

Jaenecke, Erwin, general-colonel: 233, 245, 253, 284. 
Japonia: 30, 258. 

Jena, bătălie: 36. 

Jienescu, Gheoighe, general: 97, 194, 198, 282, 283. 
Jilava , penitenciar: 106, 107, 119, 339, 340. 

Jitomir: 254. 

Jmerinka: 259. 

Junkers , avion: 172. 

Jutov II: 202, 211. 

K 


Kâllay, Miklos, om politic: 267. 

Karasubasar: 176-179, 187, 228, 251. 

Katiuşa , armă: 203. 

Keyserling: 160. 

Keitel, Wilhelm, feldmareşal: 158-160, 165, 166. 

Kerci, oraş: 176, 178, 191. 

Kerci, peninsulă: 176, 177, 192, 245, 253, 284. 

Kerensky, Aleksandr Fiodorovici: 46, 47. 

Kersonez; 284. 

Kiev: 79. 

Kiev , gară în Moscova: 323. 

Killinger, Manfred von, baron: 158, 221, 269. 

Kirovograd: 253. 

Kleist, Ewald von, feldmareşal: 130, 144, 165, 228, 248, 250, 254, 
276. 

Kleţkaia: 206. 

Kliick, von, general: 166. 

Koblenz: 256. 

Kobra, avion: 220. 

Kogălniceanu, Mihail, om politic: 52, 185. 

Kollontai, Alexandra: 322, 323. 

Kolmskaia-Nouă: 237. 

Komunist: 193. 

Kome, Radu, colonel: 192, 221. 

Kortzfleisch, von, general: 192. 

Kosch, general: 36, 37, 

Kotelnikovo: 195, 211. 

Krasnodar: 178, 212, 215, 216, 218, 227, 230. 

Kremlin , cartier în Moscova: 336, 339. 

Kress, general: 236, 244, 

Krivoirog: 253. 

Krîmskaia: 218, 231, 236, 237. 

Krupp: 256. 

Kiihne, general: 36. 

Kun, Bela, om politic: 52, 225. 

L 

Lascăr, Mihail, general: 174, 175, 185, 186, 208-210. 
Lazeanu, Mihai: 283, 293. 

Lecca, Radu: 341. 

Lemberg: 254, 259, 264, 303. 

Lenin, Vladimir llici: 47. 

Leningrad: 165. 

Leninoe: 215, 230. 

Leninskoe: 218, 237. 

Leonida, Paul, colonel: 210, 296, 299. 

Letonia (vezi şi Ţările Baltice): 73. 

Levente, Gheorghe, general: 133. 

Liberator , avion: 273. 

Liga Naţiunilor Unite: vezi Societatea Naţiunilor Unite. 
Lightning , avion: 256. 

Lipova: 189. 

List, Wilhelm, feldmareşal: 113, 193. 

Lituania (vezi şi Ţările Baltice): 73. 

Livadia: 52, 176, 185. 

Lockhead\ avion: 214. 

Lohr, Alexander, general: 183. 

Loire, râu: 301. 

Londra: 18, 48, 53, 55, 56, 61. 

Londra , post de radio: 302, 312. 

Lorena: 29. 

Lorient: 301. 

Lovcea: 21, 22. 

Lubianka: 339. 

Ludendorff, Erich, general: 10, 36, 43. 

Luki: 235. 

Lupescu, Elena-Wolf: 62, 66, 84, 87. 

Macici, Nicolae, general: 147, 173, 283. 

Mackensen, August von, feldmareşal: 36, 39, 49. 

Mackensen, Eberhard von, general-coIonel: 204, 257. 

Madgearu, Virgil, om politic: 106. 

Maikop: 191, 205, 213. 

Malaxa , uzină: 66. 

Malta: 256. 

Maniu, Iuliu, om politic: 63, 69, 82, 88, 90, 132, 154, 168, 223, 240, 
267, 269, 279, 280, 291, 292, 294, 307. 

Manoliu, general: 172. 

Manstein, Erich von, general-colonel: 172, 184, 191, 214, 276. 

Mânu, general: 61. 

Mardare, Socrate, general: 161, 226. 

Marea Adriatică: 29, 272. 

Marea Arai: 2li. 

Marea Baltică: 40. 

Marea Britanie (vezi şi Anglia): 260, 270. 

Marea Caspică: 191, 205, 213. 

Marea de Azov: 165, 177, 178, 193. 

Marea Mânecii: 288. 

Marea Mediterană: 191, 205, 256. 

Marea Neagră: 40, 76, 78, 243, 266, 303. 

Marea Putredă: 250, 284. 

Maighiloman, Alexandru, om politic: 32, 49, 50. 

Mana Radna: 189. 

Marianka: 285. 

Marinescu, Gabriel, general: 96, 106, 107. 

Marinescu, Ion, industriaş: 126, 142, 265. 

Mariupol: 193, 194, 196, 197, 219, 227, 235, 245. 

Markinskaia: 195, 196. 

Mama, râu, bătălie: 31, 166. 

Marte, zeu: 257. 

Massena, Andre, mareşal: 38. 

Matei Basarab , liceu: 2. 

Mattenklott, Franz, general: 184, 197. 

Maupassant, Guy de, scriitor: 325. 

Mazarini, Nicolae, general: 209. 

Măinescu, Vasile, colonel: 192. 

Mărăşeşti, oraş, bătălie: 40, 44-46. 

Mărăşti, oraş, bătălie: 44, 46. 

Melinte, sublocotenent: 194, 

Melitopol: 165, 192, 212, 214, 219, 227, 233, 235, 245, 248. 

Mendel, domnişoara: 10. 

Mengesser: 74, 

Messerschmitt , avion: 184. 

Mezotiir: 53. 

Mica înţelegere: 62. 

Miclescu, Nicolae, inginer căpitan: 45, 46. 

Mihai I, rege: 62, 84, 86, 91, 107, 118, 123, 137, 155, 157, 159, 163, 
169-171, 173, 181, 193, 194, 196-200, 216, 222, 230, 239, 241, 253, 
274, 280-283, 293, 296-300, 303, 308-310, 312-314, 316, 318, 322, 
325, 331, 341. 

Mihaiache, Ion, om politic: 307, 313. 

Mihăiescu, Ion, general: 201. 

Mija: 81. 

Milano: 247. 

Millerovo: 215. 

Mindrelskaia: 215, 218, 229. 

Mineralnaiavoda: 204. 

Mins, râu: 245. 

Minsk: 235, 324. 

Mirodescu, Gheoighe, colonel: 293. 

Miron Cristea, patriarh: 71, 72. 

Mironescu, Gheorghe, om politic: 71. 

Mişcarea Legionară: 63, 67, 69-71, 73, 88, 90, 92, 96, 100, 107, 108, 
119, 120, 221. 

Mitropoliei , cartier în Bucureşti: 273. 

Mizil, oraş: 97. 

Mîshako-Berg: 236, 244. 

Mociulski, Leonard, colonel: 173, 217, 230, 236, 237, 252, 253. 
Mogoşoaia, gară: 100, 158. 

Mojaisk: 167. 

Moldova: 31, 33, 37, 40, 41, 51, 52, 77-81, 83, 102, 111, 112, 116, 128, 
129, 224, 231, 261, 264, 266-268, 275, 276, 278, 283, 285, 287, 295, 
296, 304, 307. 

Moldova, râu: 156. 

Moldovanskaia: 231, 237. 

Molotov, Veaceslav M., om politic: 76. 

Moltke, Helmuth Karl B., feldmareşal: 10, 75. 

Morozovskaia: 206, 208-210. 

Moruzi, Georges, colonel: 12, 59, 276. 

Moruzov, Mihail: 107. 

Moscova: 149, 165, 166, 191, 205, 323, 324, 326, 328, 329, 335, 336, 
339. 

Muleţ (Muletz): 80, 81, 90. 

Miinchen: 68. 

Munteanu, Gheorghe, general: 207. 

Muntenia: 39, 41, 51, 128, 129, 266. 

Murgescu, locotenent-colonel: 23, 

Mussolini, Benito: 98, 246, 316. . 

Mustang , avion: 256. 

Mustaţă, Alexandru, general: 19-22, 24. 

N 

N.K.V.D.: 324, 325, 327, 329, 332, 333, 335, 338, 339. 

Nalcik: 204, 222, 

Nantes: 301, 302. 

Napoleon Bonaparte: 10, 14, 36, 38, 41, 

Nasta, Alexandru, general: 285. 

Natalievka: 165, 192, 

Nămoloasa: 265, 

Neapole: 247. 

Neberdjaevskaia: 237, 

Neferu, colonel: 250, 

Negel, Dimitrie: 142. 

Negoescu, colonel: 218, 

Negul eseu, Ion, general: 283. 

Negulescu, Şerban, colonel: 216, 217, 299. 

Neosalvarsan , medicament: 275, 

Nettuno: 257, 258, 

“Nicadori”: 107. 

Nicolescu, Constantin, general: 306. 

Nicolae Bălan, mitropolit: 302. 

Niculescu, Constantin, general: 283. 

Niculescu, Maximilian, maior: 308. 

Niculescu-Buzeşti, Grigore: 316. 

Niculescu-Cociu, Radu, general: 248. 

Niemen, râu: 303. 

Nikolaev: 172, 183, 198, 235, 248-250. 

Nikopol: 248. 

Nipru, râu: 130, 143, 144, 165, 167, 198, 245, 248, 250, 253, 254, 259, 
276. 

Nistru, râu: 78, 79, 137-139, 149, 161, 165, 201, 220, 224, 243, 254, 
266, 270, 276, 285, 331. 

Niţescu, Voicu: 119. 

Noua Zeelandă: 29. 

Novo Cerkassk: 205. 

Novorossiisk: 236. 


O 

O.K.H. (Marele Cartier General German): 130, 276. 

Oceakov: 51. 

Oceanul Atlantic: 30, 73. 

Oceanul Pacific: 29, 30. 

Odessa: 138-140, 143, 145-149, 158, 162, 181, 183, 259, 274, 324, 
330, 336. 

Ofenrohre , armă: 291. 

Oituz, pas: 35. 

Olăneşti, sat: 285, 293-295, 297, 302. 

Olt, râu: 35, 266. 

Olteanu, Marcel, locotenent-colonel: 172. 

Oltenia: 36, 39, 41, 261. 

Olteniţa, oraş: 182, 183. 

Orăşanu, Alexandru, general: 133. 

Orei: 235, 245. 

Oreon, uzină: 138. 

Orhania: 22-24. 

Orhei, oraş: 78, 152, 266. 

Orloff, Aleksei F., prinţ: 52. 

Ozereika: 244. 

Pactul Anti-Komintem: 144, 155. 

Pactul Tripartit: 89, 90, 98. 

Paharnicului , stradă în Bucureşti: 90. 

Palaghiţă, Ioan, maior: 236. 

Palatul Cantacuzino: 97. 

Panaitiu, Constantin, general: 196, 208. 

Pană, Aurel ian: 142. 

Panciu, oraş: 44, 111. 

Panova, Ioii, inspector: 107. 

Pantazi, Constantin, “Tothu”, general: 24, 61, 154, 158, 160, 163, 170, 
173, 181, 193, 199, 201, 203, 241, 242, 249, 264, 267, 276, 286, 293, 
302, 312, 320, 322, 324, 327, 330, 331. 

Pantazi, Ion: 147. 

Pântea, Gherman: 146. 

Pantelimon: 319. 

Pantelleria, insulă: 246, 257. 

Panther , navă: 29. 

Paraschivescu-Bălăceanu, Constantin, avocat: 339, 341. 

Paris, oraş: 18, 46, 48, 52, 53, 66, 71, 132, 166, 301. 

Paris , stradă în Bucureşti: 121. 

Parkinson y boală: 233. 

Partidul Comunist: 280. 

Partidul Conservator-Democrat; 32, 37, 44. 

Partidul Naţional Liberal: 32, 44, 64, 69, 88, 280. 

Partidul Naţional-Socialist German: 127, 157, 278. 

Partidul Naţional-Ţărănesc: 63, 167, 280. 

Partidul Naţiunii: 105. 

Partidul Social-Democrat: 280. 

Pascu, Radu, procuror general: 96, 107. 

Paşcani, oraş: 111, 261. 

Paulus, Friedrich, general-colonel: 204, 206, 210, 233. 

Pavia, bătălie: 48. 

Pavlograd: 165, 167, 192, 193, 196. 

Pălăngeanu, Emil, ‘Tancul”, căpitan: 47, 217. 

Perekop: 144, 250. 

Petain, Philippe, mareşal: 10, 44. 

Petrescu, Dumitru, general: 250. 

Petrograd: 46, 47, 52. 

Petrovicescu, Constantin, general: 88, 92, 125. 

Petru cel Mare, ţar: 51. 

Pflatimer: 157. 

Philadelphia: 18. 

Piatigorsk: 204. 

Piatra Neamţ, oraş: 129. 

Piaţa Naţiunii , în Bucureşti: 90, 96. 

Piaţa Rossetti , în Bucureşti: 274. 

Piaţa Unirii , în Iaşi: 48. 

Piaţa Universităţii , în Bucureşti: 274. 

Piteşti, oraş: 36, 120, 274. 

Ploieşti, oraş: 97, 120, 126, 128, 137, 138, 189, 270, 271, 274, 298, 
300, 334. 

Plutarh: 10. 

Podul Iloaiei: 152, 304. 

Polonia: 73-75, 77, 117, 131, 225. 

Pontiac , automobil: 196. 

Pop, Vaier, om politic: 84. 

Popescu, Cristache, general: 133. 

Popescu, David, general: 87, 140. 

Popescu, Dumitru, colonel: 221. 

Popescu, Dumitru, general: 181, 253. 

Popovici, inginer: 167, 168. 

Popovici, Mihai, om politic: 88. 

Portăşescu, colonel: 216. 

Potemkin, Grigori A.: 51. 

Potopeanu, Gheoighe, general: 126, 141, 142. 

Pravda , ziar: 325. 

Predeal, oraş: 83, 90, 113, 182, 193, 221, 302, 303. 

Pretorian, Septimiu, general: 283. 

Prezan, Constantin, mareşal: 26-28, 31, 33, 35-38, 42, 45-51, 53, 82, 
83, 127, 128, 216. 

Prezan, Olga: 28, 128. 

Prusia: 228. 

Prut, râu: 130, 132, 135, 153, 190, 267. 

Pustnicul, pădure: 285. 

R 


Racine, Jean, scriitor: 325. 

Racoviţă, Mihail, general: 192, 290, 294, 304. 

Radu, Teodor, căpitan: 216, 217. 

Rakovski, Cristian: 48. 

Ralea, Mihail: 106. 

Ranet, Ştefan, colonel: 177. 

Rasoviceanu, colonel: 48. 

Râmnicu-Sărat, oraş: 71, 97, 321. 

Râmnicu-Vâlcea, oraş: 303. 

Râureanu, căpitan: 236. 

Răscăeţi, sat: 285. 

Răut, râu: 266. 

Răzoare: 44. 

Răzvad: 47. 

Remontnaia; 211, 212. 

Renania: 256. 

Reni, oraş: 154. 

Rezina: 154. 

Ribbentrop, Joachim von, om politic: 144, 207, 323. 

Richthofen, Wolfram von, feldmareşal: 227, 228, 257. 

Riga: 43. 

Rin, fluviu: 67, 256. 

Rioşanu: 106. 

Rockefeller , spital: 125. 

Rodin, maior: 326, 329, 332, 335, 337. 

Roland, Romain, scriitor: 325. 

Roma: 18, 98, 246, 247, 257. 

Roman, oraş: 152. 

România Mare: 45, 53, 91, 122. 

România: 5, 9, 18, 19, 28, 30-33, 35, 36, 39, 41, 42, 44, 46, 48, 52-55, 
60, 62, 63, 67, 68, 71, 76, 78, 79, 81-83, 85, 89, 90, 98-100, 115-118, 
120, 128, 129, 131, 132, 149, 150, 162, 168, 183, 187, 188, 205, 214, 
217, 223-225, 238, 239, 242, 243, 254, 258-263, 265, 268-271, 275, 

Cartea de faţă constituie o contribuţie remarcabilă la elucidarea 
problemelor legate atât de personalitatea mareşalului Ion Antonescu, 
cât şi din guvernarea sa din anii 1940-1944. Valoarea acestei mărturii 
este dată, în primul rând, de autorul ei, generalul Constantin Pantazi, 
ministru de Război în anii 1942-1944, deci unul din personajele-cheie 
ale echipei Mareşalului. 

Arestat la 23 august 1944 la Palatul Regal, deţinut în U.R.S.S. 
începând din septembrie 1944, într-un lot care i-a mai cuprins pe Ion şi 
Mihai Antonescu, generalul C.Z. Vasiliu şi colonelul Mircea 
Elefterescu, a fost adus în ţară în aprilie 1946 pentru a fi unul din 
principalii acuzaţi în faimosul proces, pompos numit "al marii trădări 
naţionale", din 6-7 mai 1946. 

Din 17 posibile capete de acuzare cuprinse în Decretul-lege 312 
din 21 aprilie 1945 privind "urmărirea celor vinovaţi de dezastrul ţării şi 
de crime de război", în sarcina generalului Pantazi au fost reţinute nu 
mai puţin de unsprezece, fiind găsit vinovat pentru şapte dintre ele. 
Condamnarea la moarte i-a fost adusă de acuzaţia de a fi "hotărât 
declararea sau continuarea războiului contra U.R.S.S. şi a Naţiunilor 
Unite", poziţia sa fiind aceea de "instigator sau coautor" la aceste fapte. 

După respingerea la 31 mai 1946 a recursurilor înaintate înaltei 
Curţi de Casaţie şi Justiţie, sentinţa de condamnare la moarte va fi 
comutată în muncă silnică pe viaţă pentru Constantin Pantazi, Eugen 
Cristescu şi Radu Lecca prin Decretul Regal din 1 iunie 1946. 

Fostul ministru de Război a fost deţinut pentru început la 
penitenciarul Văcăreşti, locul în care a reuşit să întocmească lucrarea 
sa memorialistică pe care o publicăm acum, apoi la Aiud, până la 
sfârşitul anului 1957, când a fost transferat la Râmnicu Sărat, unde, 
supus din nou la anchete epuizante, a încetat din viaţă în ianuarie 
1958. 

